
DobapoDuhovima. 


Sa duhovskim se blagdanom završilo slavlje povijesnog 
dogođaja otkupljenja. U Kristu smo primili novi život. Duh 
Sveti se izlio u naša srca, da onaj život, koji smo na Uskrs 
Primili, u nama razvije, usavrši i dovede do zrelosti. Nedjelje 
po Duhovima imaju tu zadaću; da potpomažu to djelovanje 
Duha Svetoga u našoj duši. One nam nalažu, da savjesno i 
vjerno sudjelujemo s Duhom Svetim, koji u nama djeluje i koji 
nas posvećuje. Glavno sredstvo, da to postignemo, imamo u 
euharistijskoj žrtvi i njezinoj gozbi, u svetoj pričesti. 

i. Protivno od adventskih, bogojavljenskih i korizmenih 
nedjelja stoje nedjelje po Duhovima zasebno i nepovezane. Svaka 
je nedjelja kao neki Uskrs u malome. Vrhunac svake nedjelje 
jest euharistijska žrtva. Preko sedmice zabavljeni smo svojim 
poslom i dužnostima. Dolazimo u dodir sa svijetom i svjetovnim 
duhom i zato se lako s njime i zarazujemo. Upravo zato treba 
da nedjeljom hrlimo k žrtvi svete euharistije. Treba da svake 
nedjelje u sebi oživimo sreću uskrsnog blagdana, t. j. da se 
sjetimo svetoga krsta, potvrde i euharistije. Mi treba da u 
Kristu i s njime ponovno uskrsnemo, s njim se još savršenije 
Sjedinimo i živimo savršenim duhovnim životom. Treba da se 
odreknemo svjetovnog duha i samoga sebe. U svetoj Misi 
crpimo novu životnu snagu, novu radost i novu odvažnost, da 
u slijedećem tjednu opet zađemo u borbu za Krista i život u 
Kristu. 

2. Ove dvadeset i četiri nedjelje svrstavaju se u veliku liniju, 
koja vodi od Uskrsa preko Spasova do drugoga dolaska 
Kristova. Uskrsno nam je vrijeme donijelo milost otkupljenja, 
napunilo nas je životom Gospodnjim, učinilo nas je njegovim 
udovima i članovima njegove Crkve. Gospodin je otišao pred 
nama u nebo, da nam pripravi stanove. »I kad odem i pripravim 
vam mjesto, opet ću doći i uzet ću vas k sebi, da budete i vi 
tamo, gdje sam ja« (Iv. 14,2 sl). Mi smo ostali na ovome svijetu 
da ojačani snagom duhovskoga blagdana živimo Kristovim 

Duhom, t. j. po svetom Evanđelju. Ali mi se sjećamo i obećanja, 
koje nam je Gospodin ostavio: »Opet ću doći, i uzet ću vas 
k sebi.« Čeznutljivo očekujemo drugi dolazak Gospodnji i imamo 
svjetiljke zapaljene. Doskora će kuonuti čas, kad će nam se 
reći: »Evo ide zaručnik, iziđite mu ususret!« (Mat. 25, 6). On 
dolazi da uzme k sebi svoju Crkvu, sve nas, koji pripadamo 
njegovoj Crkvi, da i mi budemo, gdje je on. p 

Tako je vrijeme poslije Duhova za Crkvu vrijeme razvitka 
i usavršivanja kraljevstva Božjega na zemlji, i skladno se 
nadovezuje na Duhove, kad je Crkva ustanovljena. | 

5. Tri misli daju poseban značaj nedjeljama poslije Duhova, 
a time.i našem duhovnom, vjerskom životu: Sjećanje na Uskrs, 
očekivanje Gospodnjega dolaska i borba i trpljenje u sadašnjem 
životu. Zato treba da osvježimo uspomenu na Uskrs, kad smo 
ozdravili i uskrsnuli iz groba grijeha, Treba da čeznemo za 
konačnim otkupljenjem, za uskrsnućem od mrtvih, za vječnim 
životom, koji nam je: obećan. Konačno otkupljenje donijet će 
nam istom »Kristov dan«, kad on bude došao u sili i slavi i 
veličanstvu, da sudi živima i mrtvima. Treba da se odlučno 
upustimo u borbu duha protiv tijela, u borbu novoga čovjeka 
protiv staroga, u borbu kraljevstva Božjega protiv kraljevstva 
grijeha. U žrtvi svete Mise dobit ćemo snagu za borbu i pobjedu. 
»Ja živim i vi ćete živjeti« (Iv. 14, 19). 


SvetaMisa blagdana presv. Trojstva. 


1. Blagdan presvetoga Trojstva istisnuo je prvu nedjelju 
po Duhovima, tako da ovu slavimo tokom tjedna. Sveta 
liturgija objavila nam je od počeka crkvene godine velika 
otajstva otkupljenja, t. j. otajstva ljubavi i smilovanja Božjega. 
Danas želi Crkva, da se sa zahvalnošću sjetimo praizvora svih 
milosti i otajstava, koja smo tijekom orkvene godine vidjeli i 
proživjeli. Ona želi da mislimo na prvotni izvor i početak svega 
stvorenoga i na konačni cilj svih stvorova: na presveto Trojstvo. 
Ona želi da danas u jednom jedinom »Gloria Patri et Filio et 
Spiritui Sancto« dade oduška svojoj ljubavi i zahvaljivanju. 
Sjećajući se otajstava i milosti božićnog, uskrsnog i duhovskog 
blagdana kliče u ulazu puna zanosa i zahvaljivanja trojednome 
Bogu: »Blagoslovljeno budi sveto Trojstvo i merazdijeljeno 
jedinstvo; slavimo ga, jer je učinio s nama svoje milosrđe.« Naš 
»Gospodine, smiluj se« ima smisao: dobrostivo primi našu 
zahvalu, a jednako i poslanica u divnoj završnoj rečenici: »Sve 
je od njega (od Oca) i po njemu (po Sinu) i u njemu (u Duhu 
Svetomu): Njemu slava u vijeke. Amen.« »Njemu slava.« 
S ovim riječima poslanice u skladu je i pjesma na stepenicama 
i stih aleluja. Otajstvo presvetoga Trojstva sadržaj je evanđelja. 
Premda ne ćemo nikada shvatiti ovu istinu: Jedan Bog u trima 
osobama — to ipak treba da vjerujemo i radosno pjevamo svoj 
Credo — Vjerujem. 

2. Prikazna pjesma popraćuje prinošenje kruha i vina: 
»Blagoslovljen da je Bog Otac, i jedinorođeni Sin Božji, Sveti 
također Duh, jer je učinio s nama svoje milosrđe.« Trojedini 
Bog objavljuje nam se osjetnom stvarnošću kod slavlja svete 
Mise, jer se tu zoro prikazuje žrtva i primjenjuju plodovi 
otkupljenja. On nam objavljuje svoju milost, jer nam stavlja u 
ruke Krista kao naš vlastiti žrtveni dar, da zajedno s Kristom 
budemo jedan ugodni žrtveni dar Bogu i jer mam daje, da u 
Kristu i s Kristom stupimo pred prijestolje presvete Trojice. 
Kao djeca smijemo s Kristom govoriti Ocu: »Oče naš. Sveti se 

ime tvoje. Kruh naš svagdanji daj nam danas. Oprosti nam 
dugove naše. Izbavi nas od zla« Ali to još nije bilo Božjem 
milosrđu dosta! U žrtvenoj gozbi, u svetoj pričesti daje nam 
Otac naš svagdanji kruh, svetu euharistiju, osjetni izraz i vidljivi 
zalog svoje ljubavi, svojeg smilovanja. Zato pjevamo divnu 
pričesnu pjesmu: »Blagosivajmo Boga nebeskoga i slavimo ga 
pred svima, što živu, jer je učinio s nama svoje milosrđe.« 
S tom svijesti ostavljamo slavlje svete Mise: Naš »Bogu hvala« 
odzvanja danas posebnim jasnim zvukom; U svetoj Misi »učinio 
je s nama svoje milosrđe.« Slava Ocu i Sinu i Duhu Svetomu ! 


Blagdan presvetoga Trojstva. 

' Božjemilosrđe. 

Današnji je blagdan dan zahvaljivanja Ocu i Sinu i Duhu 
Svetomu, božanskom Trojstvu, trojednom Bogu, koji u svome 
beskrajnom milosrđu i bez prestanka izvršuje na nama djelo 
stvaranja, otkupljenja i posvećenja. »Bog je ljubav« (1. Iv. 4,8). 

1. »O dubino Božjega bogatstva, mudrosti 
i znanja!« Sa svetim apostolom Pavlom i sa svetom Crkvom 
stojimo mi zadivljeni i klanjajući se pred bezdanom Božjega 
smilovanja, Božje mudrosti i Božjega znanja; pred beskrajno 
dubokim ponorom i bezdanom mudrosti i ljubavi Božje, koji 
nam se otvara u otajstvu preodabranja ljudi, osobito u pozivu 
pogana pred izabranim izraelskim narodom. U početku je svima 
objavljena praobjava Božja. Najprije se pogani odmetnuše od 
pravoga Boga. Zato je Bog izabrao sebi Izraela. A Izraelci opet 
zabaciše Krista, Spasitelja. Radi nevjere židovske došlo je 
evanđelje poganima. »Bog je zatvorio sve (Židove i pogane) u 
nepokornost, da se svima smiluje« (Rim. 11, 52). U poslje nje 
vrijeme obratit će se pogani i Židovi ka Kristu. »O dubino 
Božjega bogatstva, mudrosti i znanja! Kako su nedokučivi 
njegovi sudovi (odluke i vođenje), i neistraživi njegovi putevi! 
Jer tko pozna misao Gospodnju? Ili tko mu je bio savjetnikom? 
li tko ga je pretekao darom i on da mu ne uzvrati? Jer je sve 
od njega i po njemu i u njemu«, t. j. za njega, On je sve pozvao 
da bude i postalo je: Po njemu se sve uzdržava; za njega je 
sve stvoreno, narav i milost, vrijeme i vječnost: sve neka 

naviješta Božju moć i ljepotu, Božju dobrotu, ljubav i znanje. 
»Njemu slava u vijeke. Amen« (poslanica). »Blagoslovljeno budi 
sveto Trojstvo i nerazdijeljeno jedinstvo, slavimo ga, jer je 
učinio s nama svoje milosrđe« (ulaz). i 

2. Tome smo Bogu posvećeni. U svome beskraj- 
nom smilovanju učinio nas je dionicima svoga božanskog života. 
Mi smo kršteni »u ime Oca i Sina i Duha Svetoga« (evanđelje), 
mi smo tako reći uronjeni u neizmjerno bogati život presvetoga 
Trojstva, »mi smo pričesnici božanske naravi« (2. Petr. 1, 4). 
Zato nakon svetog krsta ne pripadamo više sebi, miti kojemu 
stvorenju, niti kojemu čovjeku, niti svijetu, niti đavlu. Na 
krštenju smo rekli: »Odričem se.« Odonda ostaje samo: »Vje- 
rujem u Oca i Sina i u Duha Svetoga«; njemu smo posvećeni, 
postali smo njegovim vlasništvom. Pripadamo samo Bogu! Sve 
je drugo ispod našega dostojanstva. Bog nam je dosta: sada na 
zemlji, i jednom na nebu, gdje ćemo imati i uživati neizmjerno 
bogati, sveti, blaženi i srelni život Oca i Sina i Duha Svetoga. 
A sve to samo iz čistog smilovanja Božjega! »Blagoslovljeno 
budi sveto Trojstvo i nerazdijeljeno jedinstvo, slavimo ga, jer 
je učinio s nama svoje milosrđe« (ulaz). 

5. Današnji je dan dan zahvaljivanja Ocu i Sinu i Duhu 
Svetomu. Tijekom crkvene godine opet smo osjetili, što je Božje 
milosrđe i ljubav učinila nama ljudima, svetoj Crkvi i nama 
lično. »Bog je tako ljubio svijet, da je dao svoga Jedinorođenca, 
da ne pogine nijedan, koji vjeruje u njega, nego da ima život 
vječni« (Iv. 5, 16). To je dan u koji treba da obnovimo i produ« 
bimo svoju posvetu Bogu, Svom dušom recimo: »Odričem se.« 
Prekinimo sa svime, što se njemu ne mili. Recimo ono, što smo 
izgovorili u času svoga krštenja; » Vjerujem u Oca. Vjerujem u 
Sina. Vjerujem u Duha Svetoga.« »Što sad živim u tijelu, živim 
u vjeri Sina Božjega, koji me je ljubio i predao sebe za mene« 
(Gal. 2, 20). Vjerujem u Oca i Sina i u Duha Svetoga. To ne 


. znači samo da smatramo kao istinu da postoji jedan Otac i 


jedan Sin i jedan Duh Sveti, jedan Bog u ftrima osobama, to 
znači nešto više. To znači: Ja živim Ocu i Sinu i Duhu Svetomu, 
kojemu sam po svetom krstu prikazan i posvećen. Na prikazanje 
stavimo s kruhom i vinom svoje srce na patenu: Neka ono po 
svetoj žrtvi bude iznova prikazano i posvećeno Bogu Ocu i Sinu 

i Duhu Svetomu. U svetoj pretvorbi spustit će se na naš žrtveni 
dar živi oganj našega Gospodina i Spasitelja, koji sebe žrtvuje, 
i žarom svoje žrtvene ljubavi uzdići će ga k nebu. Tako smo 
s njime posvećeni Ocu i postali Očevo vlasništvo. Zato ne smi- 
jemo više živjeti sebi, nego samo Bogu. Tu našu posvetu 
potvrđuje Gospodin u svetoj pričesti, po kojoj stupamo u vječnu 
životnu zajednicu s Bogom Ocem i Simom i Duhom Svetim. Mi 
ćemo ga vidjeti, kao što jest, licem u lice. Sve nam je to zaslužio 
Sin Božji svojim utjelovljenjem, svojim životom, swojom mukom 
i smrću. »Blagosivajmo Boga nebeskoga i slavimo ga pred 
svima, što živu, jer je učinio s nama svoje milosrđe« (pričesna). 


Molitva. 


Svemogući, vječni Bože, koji si dao svojim vjernima, da u 
ispovijedanju prave vjere spoznaju slavu vječnoga Trojstva, i 
da se u moći veličanstva klanjaju jedinstvu: molimo, da nas 
čvrstoćom iste vjere uvijek obraniš od svih protivnika. Po 
Kristu Gospodinu našem. Amen. 


Ponedjeljak iza prve nedjelje po Duhovima. 
Sveta ljubav. 


Duhovski duh, Kristov duh, jest duh ljubavi prema Bogu i 
bližnjemu. Novi život, koji smo po otkupljenju dobili, treba da 
bude prokušan u ljubavi. Zato nas sveta Misa (1. nedjelje po 
Duhovima) živo opominje da ljubimo. 

1. »Bog je ljubav« »Tko nema ljubavi, ne pozna 
Boga, jer je Bog ljubav. Božja se ljubav k nama očitovala u tom, 
što je na svijet poslao svoga Jedinorođenca, da živimo po njemu. 
U tom je ljubav; ne kao da smo mi ljubili Boga, nego je on 
nas prije ljubio i poslao svoga Sina na pomirbu za naše gri- 
jehe. I mi smo upoznali i povjerovali ljubavi, koju ima Bog 
prema nama. Bog je ljubav; i koji ostaje u ljubavi, ostaje u 
Bogu i Bog u njemu. Savršena ljubav Božja s nama je u tom, 
da se uzdamo za sudnji dan, jer kao što je on, i mi smo na 
ovom sSvijetu.« Bog je ljubav. Mi smo u ljubavi: ona nas čini 
Bogu sličnima. A ako smo već u ovome životu slični Sucu, ne 

trebamo se bojati, da će nas na sudnji dan, na dan smrti osuditi 
i odbaciti. Ljubav nam daje ovo pouzdanje. »U ljubavi nema 
straha, jer savršena ljubav izgoni strah zato, što strah zadaje . 
bol, Ž tko se boji, nema savršene ljubavi.« 

2. »Kad nas je Bog ovako ljubio, i mi moramo 
ljubiti jedan drugoga. Nikada nitko nije vidio Boga. Ako ljubimo 
jedan drugoga, Bog ostaje u nama, i njegova je ljubav u nama 
savršena. Lažac je ako tko reče: Ljubim Boga, a mrzim svoga 
brata. Jer tko ne ljubi svoga brata, koga vidi, kako može ljubiti 
Boga, koga ne vidi? A od Boga imamo ovu zapovijed: Tko 
ljubi Boga, neka ljubi i svoga brata« »Koji govori, da je u 
svijetlu, a mrzi na svoga brata, još je do sada u tami. Tko ljubi 
svoga brata, u svijetlu ostaje. A koji mrzi na svoga brata, u 
tami je, i u tami hoda (u grijehu), i ne zna, kuda ide, jer mu 
tama zaslijepi oči« (1. Iv. 2, 9—11). 

5. Na početak poslanica mnogobrojnih nedjelja po Duho- 
vima »postavila je sveta liturgija veliku zapovijed ljubavi prema 
Bogu" i prema bližnjemu. Kršćanska se savršenost sastoji u 
savršenoj ljubavi prema Bogu i prema bližnjemu. Ljubav je 
konačni cilj sviju zapovijedi. Bez ljubavi prema Bogu i prema 
bližnjemu ne može se potpuno izvršiti nijedna zapovijed i ni- 
jedna dužnost kršćanskoga života. A ljubav nasuprot izvršuje 
sve zapovijedi i dužnosti. Ljubav je korjen, život i duša svih 
kreposti. Ona je prva i posljednja krepost. Ona je sama sva 
krepost. Ako nema ljubavi, onda nema ničesa. Postoji li ljubav, 
onda je i sve drugo prisutno. Ona se izlila u našim srcima Du- 
hom Svetim, koji nam je dan. Ne može svaki od nas da daje 
veliku milostinju, da vrši veliko i junačko mrtvenje, ali svaki 
od nas može ljubiti. 

Današnja sveta Misa naglašuje zapovijed i dužnost da lju- 
bimo bližnjega. »A druga je zapovijed ovoj, zapovijedi ljubavi 
prema Bogu, jednaka: Ljubi svoga bližnjega kao samoga sebe. 
O ovim dvjema zapovijedima ovisi sav zakon i proroci« (Mat. 
22, 39—40). Plod duhovskog događaja, silaska Duha Svetoga 
na mladu Crkvu, izražen je u riječima Djela apostolskih: »A u 
mnoštvu onih, koji vjerovaše, bijaše jedno srce i jedna duša, 
i nijedan nije smatrao za imanje svoje, da je išta njegovo, nego 
im Sve bijaše zajedničko. I milost velika bijaše na svima njima ; 

jer nijedan među njima ne bijaše siromašan« (Dj. ap. 4, 32). 
Tako bijahu »postojani u nauci apostolskoj, zajednici bratskoj, 
lomljenju hljeba i u molitvama« (Dj. ap. 2, 42), svi bijahu osje= 
ćajem sjedinjeni po Duhu Svetom, po vezu ljubavi. Kako smo 
mi današnji kršćani još daleko od tog jedinstva! To silno boli 
svetu Crkvu. ' ' Šanr 

»Ja velim; Gospodine, smiluj mi se, ozdravi moju dušu, jer 
sam tebi sagriješio.« To je naš odgovor ma riječi poslanice. 
Kršćanstvo se sastoji u ljubavi prema Bogu i prema bližnjemu. 
A upravo protiv ljubavi, napose protiv međusobne ljubavi toliko 
griješimo, dan za danom, usprkos sve naše pobožnosti. ra 

»Pazi na glas molitve moje, Kralju moj i Bože moj, jer se 
tebi molim, Gospodine« (prikazanje), tebi se molim sada, kod 
prikazanja, kod slavlja svete žrtve. Tako treba da molimo za 
oproštenje i smilovanje radi mnogih naših grijeha protiv lju- 
bavi. »Ljubav je strpljiva, blagotvorna, ljubav ne zavidi, ne 
hvali se, ne nadimlje se, ne traži svoje, ne uzrujava se, ne misli 
zla« (1. Kor. 15, 4 sl.). Kako smo još daleko od toga, a sve 
radi našeg sebeljublja i oholosti. 

Mi žrtvujemo. Mi primamo svetu pričest. Krepošću te svete 
pričesti ljubit ćemo savršenije nego li do sada. Sveta se liturgija 
uzda u žrtvu i u žrtvenu gozbu euharistije: S tijelom i krvlju 
Gospodnjom primamo i Duh Gospodnji. Svaka je sveta pričest 
novi duhovski blagdan, 

. Molitva. 

Bože, jakosti onih, koji se u te uzdaju, bliz budi milostivo 
našim zazivanjima, pa jer bez tebe ništa ne može ljudska nemoć, 
podaj nam pomoć svoje milosti, da ti i voljom i činom ugađamo, 
vršeći tvoje zapovijedi. Po Kristu Gospodinu našem. Amen. 


Utorak iza prve nedjelje po Duhovima. 


»Budite milosrdni.« 


Božić, Uskrs, Duhovi velika su otajstva velikog milosrđa, 
koje je Bog iskazao nama ljudima. »Po tom se pokaza ljubav 
Božja prema nama, što Bog Sina svojega jedinonođenoga posla 
na svijet, da živimo po njemu« (poslanica). »Pjevat ću Gospo= 

dinu, koji mi daje dobro« (ulaz). Njemu treba da pjevamo ne 
samo riječima i čuvstvima, nego djelima: da budemo milosrdni 
i da tvorimo dobro braći u Kristu. 

l.»Budite milosrdni kao što je milosrdan i vaš otac. 
Ne sudite (zlobno) i ne ćete biti osuđeni, opraštajte, i vama će 
biti oprošteno.« »Kao što je milosrdan i vaš Otac.« Djelo utje- 
lovljenja Sina Božjega mije drugo nego milosrdna ljubav 
Očeva. »Bog je tako ljubio svijet« (Iv. 3, 16). I Otac je naložio 
utjelovljenome Sinu, da sebe žrtvuje za nas, da uništi krivicu 
naših grijeha: Nije li ova volja Očeva sama milosrdna ljubav, 
koja nije poštedila Sina, da spasi slugu? Milosrdne li ljubavi 
Božje! Koliko smo se puta poslije svetoga krsta iznevjerili Bogu, 
koliko smo ga puta uvrijedili, prezreli, zapostavili ga nekom 
grješnom užitku? Sto puta bi on imao razloga, da nas napusti 
i da nas zauvijek odbaci od sebe. I on se smilovao i opet nam 
je oprostio. »Bog nas je spasio, ali ne po pravednim djelima, 
što smo ih mi učinili, nego po svom milosrđu« (Titu 5, 5). 
»Tako ja živ bio, govori Gospodin, ne ću smrti grešnika, nego 
da se obrati i živi« (Ez. 35, 11). »Može li žena zaboraviti na 
svoje dijete, da se ne smiluje sinu svoje utrobe? I kad bi ga ona 
i zaboravila, ipak ja ne ću zaboraviti na tebe, govori Gospodin« 
(Iz. 49, 15). »Budite milosrdni kao što je milosrdan i vaš Otac.« 
Budimo milosrdni prema svakome, i prema onima, koji nas 
vrijeđaju i koji nam zlo čine. »Oče, oprosti im, jer ne znaju, što 
čine« (Luka 253, 25). Budimo milosrdni prema grešnicima! Mr- 
zimo grijeh, ali budimo milosrdni grešniku! Budimo milosrdni 
prema siromasima, prema nevoljnicima, milosrdni srcem i dje- 
lima milosrdnog Samaritanca. »Blago milosrdnima, jer će postići 
milosrđe (Mat. 5, 7). 

2. »Dajte, i dat će vam se u krilo mjera dobra, 
stresena, zbijena, prevršena, jer istom mjerom, kojom wi budite 
mjerili, odmjerit će se i vama« (evanđelje). Ova je Spasiteljeva 
riječ sveta i neprevarljiva. To je jedan nalog i jedno obećanje. 
Obećanje, koje se tisuću puta ispunilo u životu. Zapovijed, koju 
samo neki potpuno izvršuju! Te su riječi ujedno i temeljni zakon 
Božje providnosti: »Istom mjerom, kojom vi budete mjerili, 
odmjerit će se i.vama.« »Tko te moli, daj mu, i.tko hoće, da 
mu uzajmiš, ne odbij ga« (Mat. 5, 42). »Tko ima dobra ovoga 

svijeta i vidi svoga brata u potrebi, te pred njim zatvori svoje 
srce, kako ostaje u njemu ljubav Božja?« (1. Iv. 5, 17). »I iko 
napoji samo čašom vode jednoga od ovih malenih, jer je moj 
učenik, zaista vam kažem, da ne će izgubiti svoje plaće« (Mat. 
10, 42). Sveti Augustin ovako tumači naše evanđelje; »Sjeti se, 
da svi dolazimo k Bogu, kad se molimo kao prosjaci. Mi stojimo 
pred vratima velikog kućedomaćina, tražeći da nam nešto udi- 
jeli. A što? Boga samoga. Prosjak te prosi za komadić kruha. 
A za što ti moljakaš kod Boga? Zar ne, da moliš za Krista, koji 
govori za sebe: Ja sam kruh živi, koji je s neba sišao?« Kada 
dolazimo kućedomaćini, da ga zamolimo za nešto, tada će nam 
»istom mjerom odmjeriti, kakvom i sami mjerimo.« »Dajte, i dat 
će vam se.« Ako dajete obilno, obilno će se i vama dati. Hko 
malo dajete, i vama će se malo davati. Jesmo li ozbiljno pro- 
motrili ovaj zakon davanja i primanja? 

3. »Želite li da vam Bog oprosti? Oprostite i sami! Tražite 
li štogod od Boga? Dajte sami, i dat će vam se« (sveti 
Augustin). 

Oprostiti i davati! To je duh Kristov i duh kršćanstva. 
Kako je malo onih, pa i među kršćanima, koji ga poznavaju, a 
kako je mnogo onih, koji ga često i preziru! 


Molitva. 


Bože, jakosti onih, koji se u te uzdaju, bliz budi milostivo 
našim zazivanjima, pa jer bez tebe ništa ne može ljudska nemoć, 
podaj nam pomoć svoje milosti, da ti i voljom i činom ugađamo, 
vršeći tvoje zapovijedi. Po Kristu Gospodinu našem. Amen. 


Srijeda iza prve nedjelje po Duhovima. 
»Da budemo jedno. 


»Ja molim i za one, koji na riječ njihovu (na riječ apostola) 
uzvjeruju u mene, da svi budu jedno, kao što ti, Oče, u meni, 
i ja u tebi« (Iv. 17, 21). Presveto Trojstvo, Trojstvo u jedinstvu 
i jedinstvo u Trojstvu, jest naš uzor i izvor jedinstva u među- 
sobnoj, uzajamnoj ljubavi. 


Srijeda: »Da budemo jedno,« 15 


1. Presveto Trojstvo je uzor jedinstva i 
uzajamne ljubavi. Život triju božanskih osoba je bilno zajednički 
život. Oni su jedno, usprkos razlici u osobama; jedno su u 
naravi i u međusobnom spoznavanju, razumijevanju i ljubavi. 
Tu nema osamljenosti, nijedna osoba ne misli samo na sebe i 


ne Živi samo za sebe. U krilu presvetoga Trojstva, u božanskim 


osobama sve se zbiva u njima, među njima i sve je usmjereno . 
k njima. »Kao što ti, Oče, u meni, i ja u tebi.« Po ovom uzvi= 
šenom životu jedinstva u mnoštvu i mnoštva u jedinstvu treba 
da se uredi život Crkve, kršćanske zajednice, obitelji, život 
vjerske zajednice. To je živa želja Spasiteljeva. To je njegova 
molitva, koju je u svojoj velikosvećeničkoj molitvi upravio 
k Ocu. »Da budu jedno!« A kako? »Kao što si ti, Oče, u meni, 
i ja u tebi.« »Da budu jedno, kao što smo i mi jedno.« Božan- 
skog li, uzvišenog li uzora! »Ja ću biti u njima, i ti u meni.« 
Zašto? »Da ih veže savršeno jedinstvo.« Ali plod je našega 
jedinstva, da »svijet upozna, da si me ti poslao i da si ih ljubio, 
kako si mene ljubio« (Iv. 17, 22 sl.). U praktičnom životu najviše 
častimo i priznajemo presveto Trojstvo time, da međusobno 
budemo jedno srce i jedna duša. Time svjedočimo za Krista. Na 
taj način živimo Božjim životom. Na taj način dokazujemo, da 
smo prava djeca Očeva i zadobivamo njegovu ljubav. Ali na= 
žalost, mi griješimo onda, kada se radi o jedinstvu »srca i 
duše !« 

2.Iz krila presvetoga Trojstva izvire nam 
snaga, da možemo biti jedno. »Da svi budu jedno!l« Ovdje 
sustaje ljudska narav, ako je samoj sebi prepuštena. U njoj još 
živi zavist, častohleplje, ljubomor, razarajuće sile malih osebina 
i navika, razdražljivost živaca, neuredna pohlepa za svjetovnim 
užicima. Uz to se javljaju razne naravi sa svojom jakom samo- 
voljom, sa svojim strastvenim temperamentom, sa svojim usta- 
ljenim nazorima. Sve ovo i mnogo drugih stvari stvara gotovo 
nesavladive zapreke, da »svi budu jedno«. Samo milost može 
da stvori savršeno jedinstvo bez svake pritajene zlobe i bez 
prividne srdačnosti. Nju smo upravo zato primili, da svladamo 
tjesnogrudnost i sebeljublje naše pale naravi, i da postanemo 
širokogrudni, da možemo djelovati zajedno, jedan za drugoga 
i jedan mjesto drugoga. »Slavu, koju si mi dao, dadoh njima, 

da budu jedno, kao i mi što smo jedno« (Iv. 17, 22). Slavu 
djetinjstva Božjega, posvetne milosti! Čemu ovaj život Božji, 
život presvetoga Trojstva u nama? Da budemo jedno, kao što 
su Otac i Sin i Duh Sveti jedno. Posvetna je milost izraz i 
sudioništvo u životu trojednoga Boga. Njezina je zadaća da 
sjedini duše i srca. Pa ako se ona nalazi u duši, onda nas mora 
osloboditi od veza naravne tjesnogrudnosti i sebeljublja, mora 
nas učiniti katolicima. Svatko ima toliko slave djetinjstva Bo- 
žjega, toliko božanskoga života u sebi, koliko osjeća u sebi 
poticaj i velikodušnost, da kao kršćanin radi uzajamno, zajed- 
nički i jedan za drugoga odričući se sebe, svojih namjera i želja. 


. 5. »Da svi budu jedno.« U Kristu smo jedno tijelo. »Zato 
primajte jedan drugoga, kao što je i Krist vas primio na slavu 
Božju« (Rim. 15, 7). »Ako strada jedan ud, s njim stradaju svi 
udovi, ako li se slavi jedan ud, s njim se raduju svi udovi« 
(1. Kor. 12, 26). Bossuet pita: Jesmo li ikada promislili, da smo 
udovi jednoga tijela? Tko je od nas kada bio bolestan s jednim 
bolesnikom ili tko je trpio s jednim nevoljnikom? Tko je pre“ 
trpio kada kakvu nepravdu s jednim nemoćnim? Oko nas imade 
toliko duhovne, moralne, vremenite bijede, i mi je jedva opa- 
žamo. Tako malo smo svijesni, da smo jedno. Ne bi li trebalo 
da i mi trpimo radi bijede našega bližnjega, da s njime patimo, 
da priznamo da smo je i mi skrivili, pa da i mi svom silom 
nastojimo da svome bratu pomognemo? To bi bio duh 
kršćanstva ! 

»Budite milosrdni kao što je milosrdan i vaš Otac« (evan- 
đelje). Gospodin nam je zapovijedio: Ne sudite i ne osuđujie 
nikoga. A mi? Mi vidimo trun u oku svojega brata. Mi dižemo 
toliko buke, mi sudimo i osuđujemo krivca, a sebe postavljamo 
sucem nad njim. Ali grede u oku svome ne opažamo. Jesmo li 
milosrdni? Kako ćemo dakle postići milosrđe na sudnji dan? 
(evanđelje). Zar nam nije poznato, da ćemo samo toliko zadobiti 
milost i biti djeca Božja, koliko imademo i gojimo u sebi revnost 
ljubavi. 

»Gospodine, smiluj se meni, ozdravi moju dušu, jer sam 
tebi sagriješio« (na stepenicama). Liturgija nas upućuje na 
euharistiju, na povezanost s Kristom. Po ovoj povezanosti teče 

u nas Duh Kristov, duh ljubavi. »Pripovijedat ću sva divna 
djela tvoja, radovat ću se i klicat ću .u tebi, psalme ću pjevati 
imenu tvomu, Višnji« Po svetoj pričesti mi daješ da budem 
dionik tvoje svete ljubavi (pričesna). 


Molitva. 


Ulij u nas, Gospodine, Duh svoje ljubavi, da svi, koje si 
nahranio jednim božanskim kruhom, budu jednoga srca po 
tvojoj očinskoj dobroti. Po Kristu Gospodinu našem. Amen. 


Tijelovo. 
Sveta euharistija. 


Današnji je blagdan dan zahvaljivanja Kristu, što je usta- 
novio svetu euharistiju kao žrtvu i kao sakramenat. »Nahrani 
ih (vjernike) najboljom pšenicom i nasiti ih šumskim medom 
(slašću), medom iz stijene Krista, aleluja, aleluja, aleluja« (ulaz). 
Krist je s nama svojim Božanstvom i čovječanstvom, svojim 
tijelom i dušom, on je naš žrtveni dar Ocu, on je naš Veliki 
svećenik, naša hrana, naš prijatelj, koji nas ljubi u tišini sveto- 
hraništa. 

1. Obećanje svete euharistije (evanđelje). S one 
strane Genezareiskog jezera čudesno je nahranio mnoštvo, koje 
ga je slijedilo u pustinju: U noći je hodajući po vodi prešao na 
drugu obalu. On je dakle Gospodar nad prirodom i nad njezinim 
silama. A drugi je dan narod opet hrlio k njemu. Ljudi su se 
nadali, da će opet dobiti kruha. A on im je govorio u zbornici 
u Kalarnaumu. »Moje je tijelo doista jelo, i moja je krv doista 
piće. Tko jede moje tijelo i pije moju krv, ostaje u meni i ja 
u njemu. Kao što je mene poslao živi Otac, i ja živim poradi 
Oca, tako i iko mene jede, živjet će po meni. Ovo je kruh, koji 
je sišao s neba. Ne kao što su jeli vaši oci manu i pomrli, nego 
tko jede od ovoga kruha, živjet će u vijeke.« Mnogi su od 
njegovih učenika govorili; »Tvrd je ovo govor, tko ga može 
slušati?« I oni su ga ostavili. Ali mi recimo s Petrom: »Gospo- 
dine, ti imaš riječi od života vječnoga. I mi smo vjerovali i 
znademo, da si ti svetac Božji« (Iv. 6, 68). 

Baur; Rasvijetli se! III. 2 

2. Ustanovljenje presvete euharistije (po- 
slanica). »Braćo! Ja sam od Gospodina primio, što sam vam 
i predao: Gospodin Isus one noći, kad je bio izdan, uze kruh; 
zahvaljujući prelomi i reče: Uzmite i jedite, ovo je moje tijelo, 


koje će se predati za vas. Ovo činite na moju uspomenu. Tako: 


i kalež po večeri i reče: Ovaj kalež je Novi Zavjet u mojoj 
krvi; kadgod budete jeli ovaj kruh i pili ovaj kalež, navještat 
ćete Gospodnju smrt, dok ne dođe. Zato, tkogod bude jeo ovaj 
kruh ili pio Gospodnji kalež nedostojno, bit će krivac tijela i 
krvi Gospodnje. Neka se zato svaki čovjek ispita, i onda neka 
jede ovaj kruh i pije ovaj kalež. Jer tko jede i pije nedostojno; 
jede i pije sebi osudu (propast), što ne razlikuje tijela Gospod- 
njega« od obične hrane. I 


3. Gospodin nam je obećao i dao svetu euharistiju. Na 
oltaru, u svetoj pričesti, u svetohraništu ne klanjamo se kruhu 
i vinu, ondje je pravo tijelo i prava krv Gospodnja. Tu se 
klanjamo njemu samomu, preobraženom Gospodinu, koji je pri- 
sutan čitav i nerazdijeljen sa svom puninom svoga Božanstva i 
svoga čovječantva. Prisutan je Gospodin »pun milosti i istine, 
i od punine njegove svi mi primismo, milost za milost« 
(Iv. 1, 14 i 16). On je prisutan i živi upresvetom sakramentu, ne 
samo slikovito, ne samo nekom silom, koja bi izlazila od njega, koji 
sjedi s desne strane Očeve, i koja bi ozdravljivala. On jest i 
živi među nama osobno: isti onaj, koga je Marija začela i 
rodila, isti onaj, koji je za nas na križu umro i koji je slavno 
uskrsnuo od mrtvih. »Vjerujem u jednoga Gospodina Isusa 
Krista, jedinorođenoga Sina Božjega«, koji je prisutan ovdje u 
presvetom sakramentu: »Rođenoga od Oca prije svih vijekova. 
Boga od Boga, Svjetlost od Svjetlosti, pravoga Boga od pravog 
Boga. Koji nije bio stvoren, nego rođen, jedne biti s Ocem, po 
kojemu je sve stvoreno. Koji je radi nas ljudi, i radi našega 
spasenja sišao s neba. I utjelovio se po Duhu Svetom u Djevici 
Mariji i postao čovjekom. Raspet također za nas, mučen pod 
Poncijem Pilatom, umro i pokopan. I uskrsnuo treći dan, kako 
kaže sveto Pismo. I uzašao na nebo, sjedi s desna Ocu. I opet 
će doći sa slavom da sudi žive i mrtve, i njegovu kraljevstvu 
ne će biti kraja« (vjerovanje). 

Bog s nama. On se nije ukazao samo u riječi, koja se 
obratila ljudima. Ne samo u milosti, koja se spušta u srce. 
On se ukazuje vidljivo, bar čovjeku, koji je pristupačan 
toj vidljivosti. U raju se ukazao vidljivo prvomu čovjeku. 
Vidljivo se ukazao Mojsiji u ognju gorućeg grma. U ognjenom 
stupu i u stupu od oblaka vidljivo je pratio izabrani narod kroz 
pustinju. Vidljivo se ukazao pod slikom oblaka nad kovčegom 
zavjetnim. Na novi se način ukazao vidljivo kao Bog i čovjek 
u jednoj osobi, kao Sin čovječji, rođen od Marije Djevice. »I 
vidjeli smo njegovu slavu kao slavu Očeva Jedinorođenca puna 
milosti i istine« (Iv. 1, 14). »Riječ je postala tijelo i stanovala 
je među nama«, ne samo za ono nekoliko godina svoga zemalj 
skog života nego zauvijek, u svetom sakramentu. »Evo, ja sam 
S vama u sve dane do svršetka svijeta« (Mat. 28, 20), u čudu 
svoje ljubavi. Ljubav neizmjernoga Boga stvara neizmjerna djela 
u »Bogu s nama«, u Emanuelu svete euharistije. Mi vjerujemo 
u divno djelo beskrajne ljubavi našega Boga. Mi ćemo se za to 
i zahvaliti. Sretnih li nas, koji imademo svetu euharistiju ! 

Danas ćemo obnoviti svoju vjeru u Gospodina, koji je 
Prisutan u svetohraništu. Obnovit ćemo svoje pouzdanje, svoju 
ljubav i svoje predanje! »Kako su divni šatori tvoji, Gospodine ! 
Duša moja čezne i gine za predvorjima hramskim: kada ću doći, 
kada ću se pojaviti pred tvojim licem?« (Ps. 85, 2). »U te su, 
Gospodine, uprte oči sviju i ti im daješ hramu na vrijeme ; 
otvaraš ruku i napunjaš sve, što živi, blagoslovom« (na stepe- 
nicama), milostima u otajstvu presvete euharistije! 

Molitva. 

Bože, koji si nam u divnom sakramentu ostavio uspomenu 
muke svoje, podaj nam, molimo, tako častiti sveta otajstva tijela 
i krvi tvoje, da vazda osjećamo u sebi plod otkupljenja tvojega. 
Koji živiš i kraljuješ u vijeke vjekova. Amen. 

Petak u osmini Tijelova. 
Spomen muke Kristove. 

»Bože, ti si u divnom sakramentu (euharistije) ostavio 
uspomenu muke svoje« (molitva). Sveta žrtva i oltarski sakra- 
menat je uspomena muke Gospodnje. 

I. Sveta euharistija predpostavlja Isusovu 
muku i smrt. »Ovo je tijelo, koje će se predati za vas. Ovo 
je krv moja, koja će se proliti za vas.« Sveta je euharistija plod 
muke i smrti Kristove. Ona obuhvaća krvavu žrtvu na križu i 
sve muke i poniženja, koja su u vezi sa smrću na križu: Maslin- 
sku goru, stup bičevanja, krunjenje trnovim vijencem, nepravednu 
osudu, teški put na Kalvariju. Ona napose obuhvaća uzvišenu 
žrtvenu nakanu, kojom je naš Gospodin i Otkupitelj izvršio 
svoju žrtvu na križu: njegov posluh i njegovo neograničeno 
predanje Ocu; njegovu spremnost na poniženja, i spremnost da 
primi svaku muku i smrt, njegovu ljubav prema Ocu i prema 
nama grešnicima, koje je htio spasiti i izmiriti s Ocem i učiniti 
ih djecom Božjom. Sve je to pretrpio, da nam može dati sebe 
u presvetom otajstvu, da na oltaru bude našim žrtvenim darom 
trojednome Bogu. Sve to treba da s velikom vjerom gledamo 
u svetoj hostiji. 

2. Sveta euharistijanassjeća muke i smrti 
Kristove. U svetoj se Misi pod razdijeljenim prilikama kruha 
i vina vidljivo predstavlja i obnavlja dijeljenje Isusove duše od 
tijela, t. j. predstavlja se Isusova smrt, Krist više ne trpi i ne 
umire, odkako je jedamput uskrsnuo od mrtvih. Na oltaru je 
prisutan kao proslavljeni Gospodin, koji uopće više ne može ni 
trpjeli ni umrijeti. Ali u žrtvi svete. Mise, u svetoj pretvorbi 
prikazuje našim očima sliku, uspomenu svoje krvave žrtve. 
Osobno se pojavljuje među nama isti onaj, koji se za nas na 
križu žrtvovao. On se ukazuje istom svetom žrtvenom nakanom 
i s istim nutarnjim činom žrtvovanja; taj je žrtveni čin bio duša 
krvave žrtve na križu, a jednako je i duša žrtve, koju prikazuje 
na oltaru. Kao što je Krisi svoje nutarnje žrtvovanje, svoje 
neograničeno predanje i ljubav prema Ocu i prema nama je- 
damput vidljivo izrazio u krvavoj smrti, to jest u rastavljanju 
tijela od krvi, tako on još dnevno na našim oltarima na vidljiv 
način obnavlja svoju neprekidnu volju, da se za nas žrtvuje 
Ocu, a to se predočuje dijeljenjem kruha i vina, tijela i krvi. 
Tako je slavlje svete euharistije slika, vidljiva prilika i uspo- 
mena na Kristovu muku i smrt. On želi da u toj slici dnevno 
promotrimo, što je on radi nas pretrpio, kako nas je beskrajno 
ljubio. Kako se iskreno brinuo:za naš vječni spas. »On me je 

ljubio i predao sebe za mene« (Gal. 2, 20). Ali to nije samo neka 
prazna slika, kao crtež na komadu platna, koji nas sjeća muke 
Kristove. Nasuprot, ova slika sadržaje u sebi cijelu stvarnost: 
Krista, njegovo tijelo, njegovu dušu, njegovu žrtvenu nakanu i 
njegov nutarnji žrtveni čin, kojega neprekidno održaje. 

3. U središtu kršćanske pobožnosti nalazi se žrtva svete 
Mise. Ali sveta nas Misa upućuje na krvavu žrtvu na križu. 
Sudjelovanje kod svete Mise nužno rađa u nama dublje razu- 
mijevanje Kristove žrtve, a i našeg kršćanskog poziva, da s 
Kristom budemo jedna žrtva. Ovdje, sudjelujući kod žrtve 
svete Mise treba da shvatimo, da je žrtva korjen, srce i kruna 
svakog velikog, plemenitog i uistinu kršćanskog života. Ovdje 
treba da crpimo razumijevanje, pripravnost i jakost za žrtvu. 
Mi još nismo korisno pribivali svetoj Misi, doklegod nas pribi- 
vanje kod svete Mise nije učinilo jakima, da se s radošću i 
s ljubavlju odričemo, mrtvimo i podnosimo, da budemo jaki 
za odvažan život neprekidne žrtve iz ljubavi prema Bogu i 
prema Kristu. ' 

Za Gospodina je euharistija sakramenat potpunog napu« 
štanja i predanja samoga sebe. Zar da bude za nas nešto drugo? 
Zar ne mora euharistijski Gospodin da bude duša moga bića? 
Smijem li ja biti što drugo nego li je neznatna hostija? Ne mo- 
ram li da budem posve njegov? Da s njime postanem jednom 
žrtvom? Svaka se euharistijska duša nužno troši u žrtvi za 
Boga i za Krista. 

Molitva. 

Bože, koji si nam u divnom sakramentu ostavio uspomenu 
muke svoje, podaj nam, molimo, tako častiti sveta otajstva tijela 
i krvi tvoje, da vazda osjećamo u sebi plod otkupljenja tvojega. 
Koji živiš i kraljuješ u vijeke vjekova. Fimen. 

Subota u osmini Tijelova. 
Sveta Misa. 

»Svećenici će Gospodnji prikazivati Bogu kad i hljebove: 
i zato će biti sveti Bogu svojemu i ne će oskvrnuti njegova 
imena. Aleluja« (prikazanje). Sveta je euharistija žrtva Novoga 
Zavjeta, žrtva svete Crkve. 

žnosti, ono što je samo i jedino važno u životu, jest ovo: 
»Sveti se ime tvoje.« Da se sveti ime Božje, da slavimo Boga, 
da priznamo Boga kao Gospodina, i da mu kao Gospodinu tako 
savršeno služimo, kao što on to zaslužuje, to je ono bitno! Tko 
će njega slaviti, kako on zaslužuje? Samo jedan, utjelovljeni 
Sin Božji, Isus Krist, naš Gospodin. On je jedne biti s Ocem. 
I on je ujedno jedan između nas. Budući da je on Bog i 
čovjek u jednoj osobi, može Ocu iskazivati čast, kakvu Višnji 
zaslužuje: čast, klanjanje i slavu od neizmjerne vrijednosti. 
Slava, koju možemo i moramo iskazati Oou, može dakle, da se 
sastoji samo u tome, da neizmjernomu Božjem Veličanstvu 
dademo Isusa; onoga, koji je bimo sjaj slave Očeve, koji je 
beskrajno sveti i savršeni hvalospjev Očev, koji je pjesma slave, 
kojom Bog samoga sebe od vijeka beskrajno proslavljuje. Samo 
u Isusu i s njime i po njemu možemo častiti sveto ime Božje 
i dostojno slaviti Boga. Naša se religija i pobožnost u svojoj 
najdubljoj biti sastoji u tome, da Isusa, našega Gospodina, da- 
demo Bogu, presvetome Trojstvu. A s njime da predademo i 
sami sebe. Tim što u Isusu žrtvujemo i sami sebe, »prinosimo 
duhom žrtve, predrage Bogu po Isusu Kristu« (1. Petr. 2, 5). 

2. U svetoj Misižrtvujemolsusa. Sve što bismo 
mi dragom Bogu hijeli prikazati i žrtvovati bilo bi ništa, kao 
što smo i sami ništa. A ipak smo mi pozvani, da Bogu iska- 
žemo beskrajnu slavu. Kako ćemo mi to spojiti? »Per Ipsum 
et cum Ispo et in Ipso — Po njemu (po Kristu) i s njime i u 
njemu jest tebi, Bogu Ocu svemogućemu u jedinstvu Duha Sve- 
toga svaka čast i slava« Po svetoj Misi možemo Bogu Ocu 
dati Isusa, koji je sam pojam i sadržaj beskrajno svetog i savr- 
šenog slavljenja Boga. Bog nam je u svetom božićnom otajstvu 
dao svoga Sina, ali ne zato, da ga zadržimo za sebe, nego da 
ga kao dar djetinje ljubavi uzvratimo Ocu. A to se zbiva u 
svetoj Misi. U žrtvi svete Mise uzimamo u svoje ruke Isusa, 
naš žrtveni dar, Srce Isusovo, njegovo tijelo, njegovu svetu 
dušu, njegovu dragocjenu krv, njegove neizmjerne zasluge, nje- 
govo klanjanje i čašćenje Oca, njegovu ljubav, njegov posluh, 
njegovu poniznost, sve ono sveto i uzvišeno, što se u njemu 
krije i sve to prikazujemo Ocu, kao dopunu za naš nedostatak, 

što ne možemo Boga dostojno slaviti, častiti, hvaliti i zahvalji- 
vati se, davati mu zadovoljštinu, koju smo mu dužni. U tom 
se sastoji najsvetije, najviše i najvažnije djelovanje kršćanina. 
Pokršteni smo zato, da možemo sudjelovati kod svete Mise. 1 
samo mi, kršćani, možemo sebi prisvojiti Krista kao naš žrtveni 
dar, kao naše vlasništvo i prikazati ga Ocu. »Suscipe Pater — 
Primi, Oče, ovu čistu, svetu, neoskvrnjenu žrtvu.« »Po njemu 
i s njime i u njemu — t. j. po tome što smo živi udovi Krista, 
naše glave — jest tebi, Bogu Ocu svemogućemu, (a i od nas, 
od mene) beskrajna čast i slava« u žrtvi svete Mise. 

3. Naš Gospodin i Spasitelj sišao je na zemlju i u svakoj 
svetoj Misi opet silazi, u prvom redu ne zato, da nama dade 
sebe, nego više zato, da ga mi prikažemo Ocu. Tko svoju po- 
božnost ograničuje samo na svetu hostiju, tko se Spasitelju 
samo klanja, a u isto se vrijeme ne pridružuje Spasiteljevoj 
žrtvi, koja se obnavlja u svetoj Misi, taj ne shvaća sveti dar, 
koji mu je Spasitelj ostavio u svetoj euharistiji. Žrtva, odnosno 
sudjelovanje kod žrtve svete Mise je središte i vrhunac kršćan= 
ske pobožnosti. Mi smo kršteni, da aktivno sudjelujemo kod 
svete Mise. Ona je naša prva i naša najsvetija služba, ono naj 
bitnije i najvažnije, koje moramo izvršiti. Sudjelujući kod svete 
Mise vršimo svećeničku službu, za koju smo posvećeni kod 
svetoga krsta. Zato mora sudjelovanje kod svete Mise postati 
najsvetijim i najdražim djelom naše pobožnosti. 


Molitva. 


Molimo te Gospodine, da umilostivljen primiš ovaj prinos 
naše (svećeničke) službe i cijele svoje obitelji i da naše dane 
razrediš u svome miru i izbaviš nas od vječnoga osuđenja i 
pribrojiš stadu tvojih izabranih. Po Kristu Gospodinu našem. 
Amen. 


Sveta Misa druge nedjelje 
po Duhovima. 


1. Priča o velikoj večeri nalazi se u središtu liturgijske 
slave današnjega dana. Ovu večeru obično povezujemo s blag- 
danom Tijelova, u čijoj se osmini nalazimo, kao da je evanđelje 
o velikoj večeri namjerno uzeto za nedjelju u osmini Tijelova. 
Ali ovo se evanđelje stvarno već čitalo kroz mnoga stoljeća na 
drugu nedjelju po Duhovima, već mnogo prije nego li je uveden 
blagdan - Tijelova. Kako se u bogoslužju shvaća, velika večera 
ne obuhvaća samo žrtvenu gozbu, svetu pričest, nego uopće 
cjelokupno djelo spasenja, koje je Bog iz svoje dragovoljne lju- 
bavi nama ponudio. Obuhvaća dakle utjelovljenje, otkupljenje, 
krst, euharistiju, milost i nebesko blaženstvo. 

2. U ulaznoj se pjesmi zahvalno osvrnimo na veliki doživljaj 
otkupljenja, koji smo proživjeli u uskrsnoj noći, kad smo bili 
pozvani na večeru vrhunaravnoga života i vrhunaravnih dobara. 
»Gospodin bi zaštitnik moj i izvede me na širinu, spasi me, jer 
me ljubi. Gospodin je utvrda moja i zaklon moj i izbavitelj moj.« 
Sa zahvalnošću i s radosnom čežnjom pođimo na večeru, koja 
nam je pripravljena u žrtvenoj slavi svete euharistije. Krist je 
u žrtvi i u žrtvenoj gozbi »moja utvrda, moj zaklon i moj izba- 
vitelj«. Vapimo k njemu: Kriste, smiluj se. »Daj da se tebe 
bojimo i da te ujedno ljubimo«, pa ćemo s korišću sudjelovati 
kod velike večere vrhunaravnih dobara spasenja, a osobito kod 
presvete euharistije (molitva). Poslanica poziva vjernike, da 
prodube svoj smisao za kršćansku zajednicu, da budu što više 
sjedinjeni s Crkvom. Oni su svi zajedno jedno tijelo, jedan orga“ 
nizam, jedan ih duh oživljava i upravlja, jedna ih ljubav veže 
i sjedinjuje. Zajednica, Crkva, jest ona kuća, u kojoj je priprav- 
ljena velika večera. U njoj ćemo naći obilje dobara spasenja i 
milosti: »Mi znamo, da smo iz smrti preneseni u život (otku- 
pljenje, milost, spasenje), jer ljubimo braću (u zajednici svete 
Crkve). Tko ne ljubi, ostaje u smrti.« Zato ćemo u pjesmi na 
stepenicama moliti Gospodina, da nas oslobodi od svega, što 

bi nas moglo priječiti kod sudjelovanja na velikoj večeri, da se. 
i nama ne dogodi kao uzvanicima, o kojima govori evanđelje. 
Mnogi su bili pozvani na večeru. Ali uzvanici, oni koji su bili 
prvi pozvani, nisu htjeli da dođu na večeru, jer ih je odvratio 
svjetovni duh i smisao za vremenito, ravnodušnost prema do 
brima spasenja, jer su bili zaokupljeni vremenitim interesima, 
poslovima i užicima. Mjesto njih su bili pozvani siromasi i ne- 
voljnici, prosjaci i prezreni, ugnjetavani i razbaštinjeni ljudi. 
Drugi (pogani) zauzeše mjesto onih, koji su bili prvi pozvani 
(židovi); gladni .su došli na mjesto sitih; neznatni, siromasi 
zauzeše mjesto velikih, umišljenih. »Blago siromašnima u duhu ; 
blago žalosnima; blago onima, koji gladuju i žeđaju pravde«, 
t.j. koji čeznu za vrhunaravnim, milosnim dobrima velike večere. 
U pjesmi prikazanja čeznut ćemo za sudjelovanjem na večeri. 
Po svetoj Misi možemo prisustvovati toj velikoj večeri. Po 
svetom krstu smo pozvani da joj prisustvujemo. Ali jao nama, 
ako nas zavede svjetovni duh ili želja za uživanjem te ne slije- 
dimo poziv. »Ni jedan od onih ljudi, koji s ubili pozvani, ne će 
okusiti moje večere.« Zato ćemo se pridružiti mnoštvu siromaha, 
prosjaka, bolesnika, neznatnih, nevoljnih i nesretnih iz evan- 
đelja. Ovi su pozvani u zajednicu Crkve i njezinih dobara 
spasenja (na večeru). 
5. U žrtvi svete Mise odreći ćemo se, kao nekad kod svetoga 
krsta, svjetovnog duha, požude očiju, požude tijela i oholosti 
života. S Kristom, koji se žrtvuje, predat ćemo i sebe Bogu i 
njegovoj providnosti, da u žrtvenoj gozbi možemo primiti nje 
govo spasenje i njegove milosti. Zato pjevajmo sa zahvalnošću 
lijepu pričesnu pjesmu: »Pjevat ću Gospodinu, koji mi udijeli 
dobra.« On mi daje svoje tijelo i svoju krv kao zalog, da ćemo 
sudjelovati kod velike večere vječnoga života. 


Nedjelja u osmini Tijelova. 
Sveta pričest. 


S radošću i zahvaljivanjem dolazimo danas k slavi svete 
žrtve. Mi se sjećamo milosti utjelovljenja i otkupljenja, Božića, 
Uskrsa i Duhova i radosno pjevamo ulaznu pjesmu: »Gospodin 
bi zaštitnik moj i izvede me na širinu (oslobodio me iz ropstva 

đavolskog, od grijeha, od pakla); spase me, jer me ljubi.« Ja 
sam otkupljen, i Gospodin me ljubi. »Ljubit ću te, Gospodine, 
kreposti moja; Gospodin je (u svetoj euharistiji) utvrda moja, 
i zaklon moj i izbavitelj moj« (ulaz). 

1. »Neki čovjek priredi veliku večeru i po“ 
zove mnoge. I kad je bilo vrijeme večere pošalje svoga slugu 
neka kaže uzvanicima, da dođu, jer je sve pripravljeno. I počnu 
se izgovarati svi zajedno. Prvi mu reče: Kupio sam zaselak; 
drugi reče: Kupio sam pet jarmova volova; a treći reče: 
Oženio sam se, i zato ne mogu doći. Nato domaćin ljutit zapo- 
vijedi svomu sluzi; Idi brzo na trgove i gradske ulice i uvedi 
ovamo siromahe i slabe i slijepe i hrome. Iziđi na puteve i 
među ograde, pa prisili, da dođu, da mi se napuni kuća. A 
kažem vam, da ni jedan od onih, koji su bili pozvani, ne će 
okusiti moje večere« (evanđelje). Večera je gotova, danas, 
dnevno, u svetoj euharistiji. Siti, t. j. oni koji imaju samo vre- 
menite, zemaljske interese i potrebe, nisu se odazvali pozivu na 
euharistijsku večeru: oni nemaju nikakve volje za nju. Siromasi 
duhom i oni koji su se oslobodili neurednih požuda i želje za 
zemaljskim dobrima, bolesnici, slabi, oni koje nije Život blago= 
slovio, oni uživaju na večeri svete euharistije. Mi se radujemo, 
jer smo i mi pozvani na gozbu svete euharistije. Mi ćemo se 
uzdići iznad neuredne privezanosti uz vremenita dobra i uži- 
vanja i mi ćemo čeznuti za dobrima euharistije. »Gladne napuni 
dobara, a bogataše, site, otpušta prazne« (Luka 1, 55). Veoma 
je važno da budemo gladni, da čeznemo za svetom euharistijom, 
za svetom gpričešću, da spoznamo da smo slabi, siromašni, 
slijepi i nevoljni, i da nam je veoma potrebna snaga i pomoć 
presvetoga oltarskog sakramenta. 

2, Duh ljubavi, volja i snaga da ljubimo, osobito je plod 
sudjelovanja kod večere svete euharistije (poslanica). »Pre- 
dragi! Ne čudite se, ako vas svijet mrzi. Mi znamo, da smo iz 
smrti preneseni u život, jer ljubimo braću. Tko ne ljubi, ostaje 
u smrti (grijeha). Ubojica je, tko mrzi svoga brata. A znate, da 
nijedan ubojica nema u sebi vječnoga života. U tom smo upo- 
znali ljubav Božju, što se on žrtvovao za nas. I mi smo dužni 
žrtvovati se za braću. Tko ima dobra ovoga svijeta, i vidi svoga 
brata u potrebi te pred mjim zatvori svoje srce, kako ostaje u 

njemu ljubav Božja. Sinci moji, ne ljubimo riječju ni jezikom, 
nego djelom i istinom« (1. Iv. 5, 15—18). »Poznat ćete ih po. 
njihovim plodovima« (Mat. 7, 16); po plodu bratske ljubavi, po 
odanosti zajednici svete Crkve u velikim i u malim Stvarima, 
upoznat će drugi, a i mi sami, koliku smo korist crpli iz pri= 
manja svete pričesti, da li smo je dakle, dobro primali. Zapo- 
vijed ljubavi zadaje nam najviše poteškoća u dnevnom životu. 
Što je tijesnija, uža zajednica, u kojoj s nekim živimo, tim teže 
osjećamo teret našega bližnjega (Gal. 6, 2), tim teže vršimo 
svoje dužnosti ljubavi. Ali po svetoj pričesti crpimo snagu 
ljubavi, snagu da svladamo sebe, da se odričemo svojih želja i 
zahtjeva; crpimo snagu da trpimo, da: opraštamo, da razumi“ 
jemo, da budemo dobri i blagi; snagu, da ne postanemo 
ogorčeni, zlovoljni i zlobni; snagu, da usprkos svim nutarnjim 


'i vanjskim zaprekama i poteškoćama, očuvamo i tražimo mir i 
slogu, jer smo po svetoj pričesti postali jednim kruhom, jednim 


tijelom, jednim duhom (1. Kor. 10, 17). 

5. »Ljubit ću te, Gospodine, kreposti moja; Gospodin je 
utvrda moja i zaklon moj i izbavitelj moj« (psalam ulaza). To 
mora da bude odgovor na ljubav, koju nam je Gospodin ukazao 
u svetoj euharistiji. »U tom smo upoznali ljubav njegovu, što 
se on žrivovao za nas« (poslanica), jednom na krvavi način, 
kad je uistinu umro na križu, neprekidno na nekrvni način u 
žrtvi svete euharistije. I još je svoju ljubav očitovao po tome, 
što želi da u svetohraništu bude uvijek uz nas! Zar da ga ne 
uzljubimo? 

»Pjevat ću Gospodinu, koji mi udijeli dobra, i slavit ću ime 
Gospodina svevišnjega« (pričesna), koji u svetoj euharistiji silazi 
k nama i daje nam sebe za hranu! 

Mnogi uzvraćaju njegovu: veliku ljubav hladnoćom i rav- 
nodušnošću. Oni su pozvani na večeru svete pričesti, ali oni se 
ispričavaju, kao da imaju važnijih poslova. Tako malo cijene 
oni svetu euharistiju. Oni nemaju žive vjere! Mnogi dolaze na 
večeru, koju im je Gospodin pripravio. Ali za njih je to nešto 
svakidašnje, već im je previše poznato. Oni nemaju žara, koji 
čini, da primanje svete pričesti bude korisno, oni nemaju žive 
vjere, nemaju sveto strahopočitanje, žarku čežnju, da se sjedine 
s Gospodinom i da se napune njegovim životom. 

A što da kažemo o onima, koji su nažalost također mnogo- 
brojni, koji pristupaju svetoj pričesti, a nemaju svadbeno ruho 
milosti? 

Molitva. 


Učini, Gospodine, da u nama bude sveudilj strah i ujedno 
ljubav svetoga imena tvojega, jer nikad bez svoje uprave ne 
ostavljaš onih, koje utvrđuješ u svojoj ljubavi. Po Kristu Gospo- 
dinu našem. Amen. 


Ponedjeljak u osmini Tijelova. 
Sveta Misa žrtva Kristova. 


»Ovo je moje tijelo, koje će se predati za vas. Ovaj kalež 
je Novi Zavjet u mojoj krvi« (poslanica). Ovim je riječima 
Gospodin ustanovio žrtvu svete Mise. Krv, »koja će biti proli- 
vena za otpuštenje grijeha«, znači po načinu pisanja Svetoga 
Pisma žrtvenu krv. Ona je u vezi s pravom i zbiljskom žrtvom. 
Žrtva svete Mise je žrtva samoga Krista. L 

1. Žrtveni dar svete Mise jest Krist naš Gospodin. 
Kao što se jednoć na drvetu križa na krvni način u strašnim 
smrtnim mukama, iz ljubavi prikazao za nas Ocu kao žrtva, 
tako se sada i u svetoj Misi kao proslavljeni, preobraženi, 
besmrtni, nad svako trpljenje uzdignuti Gospodin prikazuje Ocu 
kao žrtva. On prikazuje svoje presveto Srce sa svim njegovim 
bogatstvom, a to je: poklon i ljubav, čašćenje i pohvala, opro- 
štenje i milost. On prinosi Ocu svoje sveto tijelo, svoju drago- 
cjenu krv, svoj sveti život, kojim je živio ma zemlji, svoje 
zasluge, koje je stekao, i kreposti, koje je vršio, svoju muku i 
svoju smrt. U svoj žrtveni dar uključuje sve, što je molio, radio 
i trpio od prvoga časa svoga ulaska u ovaj svijet; sve čime je 
proslavio Oca u Betlehemu, u Nazaretu, u svome javnom dje- 
lovanju, na križnome putu, na drvetu svetoga križa. To je 
»čista, sveta i neoskvrnjena žrtva«, koja je Ocu mila. Od vre- 
mena Abela i Kaina podiže si čovječanstvo žrtvenike i kolje si 
žrtve. Ljudi osjećaju, da su krivi, da su se udaljili od Boga. 
Oni žele da se povrate k Bogu, da kod njega nađu milost i 
oproštenje. Odatle je nastala žrtva, žrtvena krv nebrojenih živo“ 

tinja, štoviše i ljudske žrtve. Ali Bogu 'se ne mile ove žrtve, 
makar bila i dobra nakana ljudska. »Žrtava i darova ne ćeš. 
Paljenice i žrtve za grijeh misu ti ugodne. Tada rekoh: Evo 
dolazim« (Hebr. 19, 5 'sl.), ja, jedinorođeni Sin Božji dolazim. 
Iz ljubavi i poslušnosti žrtvovao je sebe na križu, i sada na- 
Stavlja na našim žrtvenicima na nekrvni način žrtvu, koju je 
jedamput na krvni način prikazao na križu. U svetoj se Misi 
ispunilo proročanstvo Malahijino: »Iz ruku vaših, t. j. sveće- 
nika Staroga Zavjeta, ne ću više primati žrtve, jer je od izlaska 
sunca sve do zapada veliko moje ime među poganima i mojemu 
će se imenu među svim narodima i na svim mjestima prinositi 
žrtva čista« (Mal. 1, 10), u Crkvi Novoga Zavjeta, u slavlju 
svete Mise. 


2. Svećenik, koji u svetoj Misi prikazuje žr- 
tveni dar Bogu, je »isti onaj koji je jednom sebe žrtvovao 
na križu« (Tridentinski sabor). Odvajkada stajali su svećenici 
kod žrtvenika čovječanstva i prinosili Bogu svoje žrtvene da- 
rove. Ali za njih je vrijedila riječ, koju je Gospodin rekao 
proroku: »Vi mi niste mili i iz ruku vaših ne ću primiti žrtve« 
(Mal. 1, 10). Ruke i srca ljudi-svećenika odviše su nečista, oka- 
ljana grijesima. Sin se Božji sažalio nad našom nemoći i nedo- 
stojnosti, te je postao kao jedan između nas. Postao je čovje- 
kom, i kao Bog-čovjek, on je Veliki svećenik već od prvoga 
časa svoga dolaska na svijet. »Evo, dolazim.« Svojim božan- 
skim, čistim rukama prikazuje neoskvrnjenu žrtvu, sebe samoga 
u svetoj Misi Ocu kao žrtvu, i to po vidljivom čovjeku-sveće= 
niku. Pravi svećenik svete Mise je zapravo Krist Gospodin. I 
zato-je žrtva svete Mise uvijek čista i sveta žrtva, koja je Boga 
dostojna, koja je uvijek djelotvorna i uvijek od neizmjerne 
vrijednosti. Očima vjere upoznajemo i gledamo njega, Gospo- 
dina, kako je živ pod prilikama kruha i vina i kako je lično 
prisutan, da u jednom svetom žrtvenom činu prikaže Ocu sebe 
samoga, svoje tijelo i svoju dušu, svoj život, svoju muku i smrt. 
Tu euharistijsku žrtvu prikazuje istom ljubavlju prema Ocu i 
prema nama, kojom ju je prikazao nekoć na križu. Budući da 
je Gospodin pravi svećenik, zato se po svetoj Misi daje Ocu 
i Sinu i Duhu Svetomu neizmjerno savršena slava i čast, kako 

to dolikuje Bogu. Zato se u svetoj Misi izdiže iz Srca našega 
Gospodina, koji se žrtvuje, molitva i zagovor, koji Otac ne 
može odbiti. Jedino po svetoj Misi daje se Bogu potpuna i do- 
stojna zadovoljština za sve grijehe i obečašćenja, koja sa zemlje 
vape k nebu za osvetom. Žrtvenik je svetište Crkve i čovječan= 
stva, izvor žive vode. Sve što je plemenito i uzvišeno, sve što 
je veliko i božansko, izvire iz naših žrtvenika i izlijeva se na 
čovječanstvo i na duše. »Mi imamo Velikoga svećenika, Isusa 
Krista Sina Božjega« (Hebr. 4, 14). 


3. Isus je u svetoj Misi žrtveni dar i Veliki svećenik. Sveta 
Gertruda priča, da je u jednom viđenju gledala Gospodina kao 
pravog svećenika, kako prikazuje žrtvu: On se uspravio sa 
svoga nebeskoga prijestolja i vlastitom je rukom podigao u vis 
svoje presveto Srce prinoseći ga tako Ocu; gledala ga je, dakle 
kao svećenika i žrtvu podjedno. »U času, kada je Sin Božji 
prinosio Ocu svoje božansko Srce, zvonila su zvona na tornju 
na podizanje.« : 


U svetoj Misi Isus je naš veliki svećenik, koji se prikazuje 
žarkom ljubavlju kao i ono na križu, s istom poslušnošću i s 
istom željom, da proslavi Oca i da mu dade zadovoljštinu za 
naše grijehe, s istim: »Žedan sam« (Iv. 19, 28). Njegovo je Srce 
upravljeno Ocu, da ga slavi, da mu zahvaljuje i da ga ljubi, 
kako zaslužuje. Njegovo je Srce upravljeno i k nama, da se 
mjesto nas klanja. Ocu, da ga slavi, da ga ljubi i da tako nadok= 
nadi i dopuni, što mi ne možemo i što nama nedostaje. 


To je naše bogatstvo: »Što imamo Velikoga svećenika, 
Isusa, Sina Božjega, koji je uzet od ljudi, i za ljude je postavljen, 
da služi Bogu« (Hebr. 4, 14; 5, 1). On je »svet, nevin, neokaljan, 
odijeljen od grešnika, i uzvišeniji od neba« (Hebr. 7, 26). A 
ujedno imamo i neizmjerno svet i dostojan žrtveni dar, presveto 
Srce našega Spasitelja. 


Mi se nažalost često zaustavljamo kod vidljivog svećenika, 
tako reći, kod tijela i krvi, i zato ne opažamo pravu, veliku i 
svetu zbilju, koja se iza toga krije! Nestala bi mnoga naša 
poteškoća, kada bismo svijetlom vjere gledali u Velikoga sve- 
ćenika Krista! 

Molitva. 
Podaj nam, molimo, Gospodine, da dostojno izvršujemo 
ova otajstva; jer kadgod se slavi spomen ove žrtve, izvršava se 
djelo našega otkupljenja. Po Kristu Gospodinu našem. Hmen. 


Uforak u osmini Tijelova. 
Sveta Misa žrtva svete Crkve. 


»Ovo je moje tijelo, koje će se predati za vas. Ovaj kalež 
je Novi Zavjet u mojoj krvi« U našoj svetoj Crkvi postoji 
euharistijska žrtva. Ona je središte i vrhunac kršćanskog 
obreda, kršćanske religije i pobožnosti. 

1. Sveta je Misa žrtva Crkve. U tisućama svojih 
posvećenih svećenika stoji Crkva svaki dan kod žrtvenika. 
»Molimo, Gospodine, da umilostivljen primiš ovaj prinos naše 
(svećeničke) službe i sve svoje obitelji«, vjernika, koji prisu= 
stvuju, cijele svete Crkve. U svojim čistim djevičanskim rukama 
drži čisti, sveti i neokaljanj žrtveni dar, »sveti hljeb vječnoga 
Života i čašu vječnoga spasa«: Tijelo i krv Gospodnju, njegove 
zasluge, njegovu zadovoljštinu, njegove molitve. »Po njemu i 
S njime i u njemu« prikazuje Crkva kao cjelina Ocu, Sinu i 
Duhu Svetomu beskrajno vrijedno, i Bogu dostojno klanjanje, 
slavu, zahvalu, ljubav, zadovoljštinu i naknadu. Crkva to prika- 
zuje, a s njome svi mi. Mi sudjelujemo kod svake žrtve svete 
Mise, koja se bilo gdje na zemlji prinosi. Bez prestanka žrtvu- 
jemo s Crkvom, koja žrtvuje. Mi sudjelujemo kod svake svete 
Mise i tako vršimo svoju svećeničku službu, koju smo primili 
po svetom krstu. Svetu žrtvu prikazuje zajednica, a ne samo 
pojedini svećenici, koji čitaju svetu Misu, ne samo oni koji 
tjelesno prisustvuju svetoj Misi, nego štoviše: cijela sveta 
Crkva. Hvalu uzdajmo (euharistija) Gospodinu Bogu našemu.« 
»Prinosimo ti.« »Primi nas, Gospodine.« »Molimo, Gospodine, da 
umilostivljen primiš ovaj prinos naše službe i sve svoje obitelji.« 
Kolike li milosti, što po svetoj Crkvi. možemo bez prestanka, dan 
i noć, prikazati Bogu žrtvu klanjanja, zahvale, prošnje i zadovolje 
štine! Kolike li milosti, ako promislimo, da se ova žrtva svaki 
puta prikazuje po Crkvi, ali i za Crkvu, za zajednicu! Kalež 

krv tvoga preljubljenoga Sina. Budući da držimo u rukama Srce 
i krv Isusovu, koju prikazujemo Ocu na visini, milostivo će nas 
Otac primiti i posve će sigurno uslišati naše molitve. S tim po- 
uzdanjem, nimalo se ne pouzdavajući u vlastito djelovanje, nego 
u naš žrtveni dar, u Krista, molimo poslije podizanja sa sveće- 
nikom za svoje mile pokojnike, za nas same i za sve, i izgovaraj- 
mo sa svećenikom i s Crkvom, koja žrtvuje, onu najdragocjeniju 
molitvu, koja uopće postoji, »Očenaš.« Mi molimo »po njemu i 
s njime i u njemu.« On moli Očenaš po nama, s nama i u nama: 
On glava, i mi udovi: jedna osoba, jedan Krist! 


»Ljubi Gospodina Boga svoga svim srcem Svojim, svom du- 
Som svojom, svom mišlju svojom« (Mat. 22, 57). Kada možemo 
to savršenije izvršiti, ako ne onda, ako uzljubimo Boga ljubavlju 
presvetoga Srca Isusova. A to činimo, kadgod sudjelujemo kod 
žrtve svete Mise. 

Mi smijemo žrtvovati Isusa kao svoj dar. Divnog li svećen- 
stva, koje se temelji na svetom krstu, po kojem smo postali živi 
udovi Krista, našega Gospodina i naše glave! Zar to možda 
znači: Bogu prikazujemo Spasitelja i ništa drugo? Nipošto. Bogu 
žrtvovati Spasitelja znači: u njemu i nas same žrtvovati. Kako 
bismo mogli žrtvovati glavu (Krista), a da ne žrtvujemo i udove, 
t.j. nas same? Kad bismo htjeli sebe isključiti iz žrtve, t. j. da ne 
budemo i sami žrtveni dar, osakatili bismo Krista. Mi smo »dio 
Isusa Krista«. U kruhu i vinu prinosimo u svetoj pretvorbi sebe 
Za žrtvu. Smisao sudjelovanja kod žrtve svete Mise jest: mi 
hoćemo da budemo žrtveni prinos svete volje Božje, da kao 
žrtvena životinja budemo zaklani na slavu Božju. Mi želimo da 
umremo svojemu ja, svojim strastima, grijehu i svemu, što se 
Bogu ne mili. Mi tražimo da nas sažeže oganj božanske ljubavi. 
Mi želimo da cijeli svoj život učinimo neprestanom žrtvom za- 
hvale, klanjanja, zadovoljštine i čašćenja Boga. Žrtvujući Krista 
Prinosit ćemo tako u njemu sebe za žrtvu. 

»Spomeni se, Gospodine, svojih slugu i službenica i sviju 
Prisutnih, kojih ti poznaješ vjeru i bogoljubnost.« Vjeru i bogo- 
ljubnost! Prema našoj vjeri i bogoljubnosti i prema našoj sprem= 
nosti na žrtvu bit će i vrijednost naše žrtve pred Bogom i pre- 
ma tome ćemo primiti plod žrtve! 

Baur; Rasvijetli se! III, Ž 

Molitva. 


Posveti, molimo, Gospodine, Bože naš, ove naše darove 
kruha i vina i po njima nas same sebi usavrši za svoj vječni 
dar. Po Kristu Gospodinu našem. Amen. 


Srijeda u osmini Tijelova. 
»Ovo činite na moju uspomenu!« 


»Ovo činite na moju uspomenu!« Gospodin je kod posljed- 
nje večere pod prilikama kruha i vina prikazao sebe Ocu za 
žrtvu. A apostolima je naložio: »Ovo činite na moju uspomenu !« 
Ovo isto, što je on učinio. On ih je time odredio i posvetio za 
biskupe i dao im vlast da prinose euharistijsku žrtvu. On nije 
odredio, da prikazuju žrtvu samo za sebe; nego u ime zajednice, 
s nama i za nas. I mi možemo i moramo žrtvovati, sudjelovati 
kod žrtve. Mi smo kršteni, da sudjelujemo kod žrtve. Sudjelova- 
nje kod svete žrtve jest najbitniji čin kršćanskog života i po- 
božnosti. »Ovo činite!« Tako glasi nalog Spasiteljev. To je nalo- 
žio svakome kršćaninu, na poseban način posvećenim svećeni- 
cima, a opet na drugi način onima, koji nisu posvećeni za sve- 
ćenika. 

i. »Sveti se ime tvoje.« Najvažnije na ovome svi- 
jetu jeste, da se Bog u svemu slavi. »Slava Bogu na visini« 
(Luka 2, 14). To je posljednja svrha stvaranja svijeta, a to jei 
svrha djela otkupljenja, utjelovljenja Sina Božjega i našeg bu- 
dućeg preobraženja na nebesima. Ali tko će Boga slaviti, kako 
zaslužuje, kako je on dostojan? To će jedino izvršiti jedinoro= 
đeni Sin Božji, Isus Krist. On je Sin Božji, a ipak se ponizio i 
postao je poslušan do smrti na križu: »Sin Božji je trpio u Svo- 
joj ljudskoj naravi, i po svojoj ljudskoj naravi, koju je primio. 
Budući da je ljudska narav s vječnom Riječi Božjom sjedinjena 
u jedinstvu osobe, zato može Isus častiti Oca slavom, koja ima 

. ljudsku vrijednost. Kako ćemo dakle mi, kršćani, izvršiti svoju 
dužnost, da slavimo Boga? Ispunit ćemo je tako, da Ocu damo 
Krista, koji je sama neizmjerna slava Božja. Kako ćemo dakle 
častiti Boga? Kako ćemo izvršiti ono, za što se molimo u Oče- 
našu: sveti se ime tvoje? Tako ćemo to izvršiti, da Ocu prika- 

žemo Krista, Kristov život, Kristovu osobu, njegovo tijelo | krv, 
njegovo Srce, njegove zasluge, njegovo klanjanje Ocu, njegovo 
predanje Ocu, njegovu poslušnost, njegovu ljubav. To ćemo izvr- 
šiti, ako u Kristu, našoj glavi, dajemo samoga sebe Ocu, u uskoj 
zajednici s Kristom, predavajući sebe svega njemu, i pokoravar 
jući se u svemu njemu. Naše čašćenje Božje je po svojoj biti sve- 
ćenički čin: neprekidna volja da žrtvujemo, neprestano prikazi- 
vanje žrtve. Žrtva, koju prikazujemo, ne obuhvaća možda samo 
Gospodina za sebe, nego cijeloga Krista. Ona obuhvaća glavu i 
udove. Po svetom smo krstu primili »kraljevsko svećenstvo«, da 
prinosimo Bogu žrtve duhovne, predrage Bogu po Isusu Kristu« 
(1. Petr. 2, 5). Mi smo živi »Gloria Patri — Slava Ocu«, stvoreni 
smo, da slavimo Boga, da budemo neprekidan, živi hvalospjev 
Bogu, himan, koji je Boga dostojan. Da to uzmognemo, postao 
je Sin Božji čovjekom, i Bog nas je učinio dijelom Krista, nje- 
govim udovima. On nam je dao Krista, da ga možemo Ocu uz- 
vratiti kao dar svoje djetinje ljubavi i da tako usprkos našem 
ništavilu, našoj nedostojnosti i siromaštvu, uzmognemo Božjemu 
veličanstvu davati neizmjernu čast i slavu. Kako li nas je Bog 
uzvisio ! 


2. »Ovo činite na moju uspomenu« Svoje 
svećeničko zvanje, da Bogu dajemo neizmjernu čast, izvršit će- 
mo najsavršenije sudjelovanjem kod svete Mise. Po svećeničkoj 
pretvorbi postaje Gospodin našim žrtvenim darom. Mi ga pri- 
mamo, da ga posvetimo Ocu. »Po njemu i s njime i u njemu jest 
tebi, Bože, svaka čast i slava u vijeke vjekova.« »Ovo činite.« 
Mi činimo, što je i Isus činio. Njega uzimamo u svoje ruke i pri- 
kazujemo ga Ocu, njegovo tijelo i krv, njegov život, muku i smrt, 
sve što ima i što jest. Ocu ćemo prikazati Isusa, svoj žrtveni 
dar od neizmjerne vrijednosti, dar i slavu, koja je Boga potpuno 
dostojna. Mi ne dolazimo na svetu Misu zapravo zato, da se 
klanjamo Gospodinu, ili da nas on obogati i usreći, nego ponaj= 
prije da njega poklonimo Ocu. U svetoj Misi postaje prisutan u 
prvom redu ne radi sebe ili radi nas, nego da posveti Veličanstvu 
Božjemu dostojnu čast. Kad bismo kod svete Mise samo častili 
svetu hostiju i klanjali se samo Isusu, ne bismo shvatili smisao 
svete euharistije, dolaska Kristova, niti bismo riječ Gospodnju: 

»Ovo činite«, na savršen način ispunili. U svetoj je Misi glavna 
osoba Otac, presveto Trojstvo. Isus je posrednik kod Oca. On 
želi da ga mi žrtvujemo! 

5. Mnogi misle da su izvršili svoju dužnost, ako su kod 
svete Mise usmeno molili ili razmatrali; ako ljube Isusa, ako 
su se pripravili za svetu pričest i slično. To je krivo shvaćanje! 
Ono, što je za Boga, za Krista bitno, ono nije za nas bitno, tako 
da često na to i zaboravimo. A ono što je nebitno, činili smo 
bitnim. Kako ćemo dakle po svetoj Misi crpsti potrebnu sprem= 
nost i radost za žrtvu? 

Prevarili smo se! Mi trpimo radi osjećaja, da ne možemo 
Boga častiti kako zaslužuje! Mi se bunimo protiv ove nemoći. 
Mi nastojimo da više uzljubimo Boga. Sve se više i jače trudi- 
mo, da se riješimo one nesavršenosti. Međutim, kako da uredimo 
svoj život, da zadovolji Božje nakane? Kolikogod se trudili, 
makar i sve dali, to sve nije napokon, gotovo ništa! Mi si utva- 
ramo da možemo, da moramo Boga slaviti, s onim što je naše, 
što nama pripada, s onim što smo sami učinili. I zato pravo 
ne napredujemo, Ili, ako nešto i napredujemo, ipak to biva bez 
prave radosti i s mnogo malodušja i nesigurnosti. Mi ne shva- 
ćamo, što smo primili u Kristu, u pozivu, da sudjelujemo kod 
žrtve svete Mise. »Ovo učinite!« 


Molitva. 


Prinos nas, Gospodine, koji će se tvojemu imenu namijeniti, 
očistio, i dan po dan u nebeskoga života djelovanje prenosio. 
Po Kristu Gospodinu našem. Amen. 


Četvrtak u osmini Tijelova. 
Sveta pričest. 


»Tko jede moje tijelo i pije moju krv, ostaje u meni i ja u 
njemu« (evanđelje). Sveta je euharistija sakramenat sjedinjenja, 
»communio«. 

1. »On ostaje u meni i ja u njemu« Primajući 
svetu euharistiju naša se duša na neizrecivo tijesni, živi i plodni 
način sjedinjuje s Kristom. »Ako rastopljeni vosak lijevaš u 

drugi rastopljeni vosak, oboje će se potpuno izmiješati. Kada 
primamo tijelo i krv Gospodnju, događa se nešto slična; Krist 
nestaje u nama, i mj nestajemo u Kristu« (Ćiril Jeruzalemski). 
»Zajednica tijela i krvi Kristove, sveta pričest, nastoji da nas 
pretvori u ono što blagujemo, i da u duhu i u tijelu nosimo 
onoga, u kojemu smo umrli, pokopani i uskrsnuli« (sveti Leo). 
Po hrani postajemo njegovim udovima, i zato je potrebno, da 
nas uzdigne onamo gdje je Krist, da nas uzdigne u neizrecivo 
bogatu, uzvišenu zajednicu Kristova života i duha i dobara, u 
zajednicu Sina Božjega. On u nama, a mi u njemu. Sada smo 
mi predmet vrhunaravne i neizmjerno plodne ljubavi Očeve, 
koja nas je u Kristu učinila iznova i na savršeniji način djecom 
Božjom, i primila nas u životnu zajednicu s presvetim Troj- 
stvom. Zato smo obasuti božanskim obiljem, božanskim životom, 
poslali smo takoreći dionici Božje naravii dionici slave, koju je 
Sin primio od Oca. Tu se ispunja Kristova riječ: »Slavu (posinje- 
nja Božjega), koju si mi ti, Oče, dao, dadoh njima« (Iv. 17, 21). 
S njime smo jedno tijelo i jedna krv. Mi smo dakle nosioci 
Kristovi, jer smo u sebe primili njegovo tijelo i krv, i zato smo 
postali dionicima božanske naravi (Ćiril Jeruzalemski), dionici 
božanskoga života. Ovo sudjelovanje u Božjemu životu znači 
ujedno i to, da smo puni Duha Svetoga. Duh Sveti živi na osobit 
način u Kristovu tijelu, koje blagujemo. Zato se on obilno izli- 
jeva i na nas, koji s Kristom tvorimo jedno tijelo. Jer s Gospo- 
dinom sačinjavamo jedno tijelo, zato smo ispunjeni njegovim 
duhom, njegovim božanskim životom i to tako bitno i istinito, 
kao što Krist po svetoj euharistiji sačinjava s nama jedno tijelo ! 

2. »ITko mene jede, živjet će po meni, kao što 
ja živim po Ocu« (evanđelje). U tome se sastoji čudo euhari- 
stijskog sjedinjenja. Ono se ne sastoji samo u tome, da svoju 
volju prilagodimo i podložimo Gospodinu, koji u nama djeluje; 
niti u tome, da Kristov duh djeluje i vodi naš duh. Jedinstvo 
duha, koje nastaje po svetoj pričesti, temelji se na jednom pra« 
vom prožimanju našega duha s Kristovim duhom. U svojoj 
najdubljoj biti silazi Bog u našu dušu i napunja je svojim vla 
stitim životom. On je poput plamena prožima svojim svijetlom i 
toplinom, da je tako obuče u svoju slavu. Po svetoj smo euha- 
ristiji s Bogom jedan duh. Sin Božji ne oponaša, ne kopira samo 

svoj život u nama, nego ga nastavlja i živi u nama dalje. »Ja 
više ne živim, nego u meni živi Krist« (Gal. 2, 20). »I sve moje, 
tvoje je, i tvoje je moje« (Iv. 17, 10). Njegova se ljubav i naša 
ljubav, njegovo mišljenje i naše mišljenje, njegovo htijenje i naše 
htijenje stopiše u jednu ljubav, u jedno mišljenje i htijenje, kao 
što se sva tamjanova zrnca spaljena u jednoj kadionici, u 
jednom miomirisnom pramenu uzdižu k nebu. Gospodin uništava 
u našoj duši naše naravno-zemaljsko mišljenje, prosuđivanje i 
nastojanje i usađuje nam u dušu svoj način prosuđivanja, pro“ 
matranja i nastojanja, svoje osjećaje i nakane. On nas otkida 
od našega slijepoga ja, i daje nam razumijevanje za njegov duh 
siromaštva, za njegovu ljubav k Ocu, za njegovu poniznost, za 
njegovu poslušnost, za njegovu ljubav prema križu. Pomalo se 
odričemo naravnih i sebičnih želja, nakana, poriva i namjera, 
i počinjemo živjeti njegovim duhom i po njegovoj namisli. »Tko 
mene jede, živjet će po meni.« 

5. »Da ti znaš dar Božjil« (Iv. 4, 10). Kako li uzvišenog 
dostojanstva i duševnog bogatstva, koje primamo po svetoj pri- 
česti. Zato treba da nam je duša čista, kad pristupamo svetoj 
pričesti. »Neka se zato svaki čovjek ispita i onda neka jede ovaj 
kruh. Jer tko jede i pije nedostojno, jede i pije sebi osudu, što 
ne razlikuje tijela Gospodnjega« od obične hrane (poslanica, 
pričesna). 

što češće primamo svetu pričest, tim više moramo umrijeti 
naravnom čovjeku. Tim nas više moraju obuzimati misli i duh 
Kristov. Tim više moramo ljubiti, cijeniti i tražiti sve, što on 
ljubi, cijeni i traži. On ljubi siromaštvo, molitvu, da bude ne- 
znatan pred svijetom, poniznost, prostodušnost, križ i žrtvu. 
Hko postepeno ne počnemo ljubiti ono, što je on ljubio na 
zemlji i u čemu je om živio, ne moramo li priznati, da sveta 


. . s: 


svetu pričest, ne mora li svaki, koji nas v: 
slušati Krista? Ne mora li po našem mišljenju, po našem govoru, 
po našoj društvenosti i savjesnosti zaključiti, da Krist u nama 
živi, da on u nama moli, radi i trpi? 

Molitva. 


Bože, koji si nam pod divnim sakramentom ostavio uspo= 
menu muke svoje, podaj nam, molimo, tako časti#l sveta otajstva 
tijela i krvi tvoje, da plod tvojega otkupljenja vazda u sebi 
osjećamo. Koji živiš i kraljuješ u vijeke vjekova. Amen. 


Blagdan presvetoga Srca Isusova. 
Presveto Srce Isusovo. 


Na blagdan Tijelova nadovezuje sveta liturgija blagdan pre- 
svetoga Srca Isusova, kao neki nastavak onoga blagdana. Pred- 
met čašćenja jest Srce Isusovo, t. j. tjelesno Srce Boga-čovjeka, 
s Božanstvom i čovječanstvom Isusovim, kao živi ud organski 
povezan sa cjelinom. Predmet štovanja jest tjelesno Srce, u 
koliko je simbol i očitovanje Isusove ljubavi prema ljudima, 
koja se osobito očitovala u olkupljenju na križu i u otajstvu 
presvete euharistije. Mi štujemo Isusovo Srce kao simbol i izraz 
ljubavi Isusove prema nama. Mi štujemo ljubav Isusovu prema 
nama u simbolu tjelesnoga Srca. U Srou Isusovu gledamo na 
koncu konca Isusovu osobu, božansku osobu, koja u simbolu 
tjelesnoga Srca očituje Isusovu božansku i čovječansku ljubav 
prema nama. Otajstva utjelovljenja, otkupljenja na križu, po- 
slanja Duha Svetoga, budućega uskrsnuća, vječnoga sudjelo= 
vanja u životu Božjemu temelje se zapravo na jednom otajstvu 
Otkupiteljeve ljubavi prema nama. Ona je utjelovljena u Srcu 
Isusovu. U tu ćemo se ljubav na blagdan Srca Isusova zadubkiti 
i svim je srcem častiti. 

l. Liturgijska slika Srca Isusova ocrtana je 
u ulazu, u evanđelju i u predslovlju svete Mise. »Misli Srca 
njegova od koljena do koljena, da izbavi duše njihove od smrti 
i da ih nahrani u doba gladi« (ulaz). »Dođite k meni svi, i ja 
ću vas okrijepiti« (Mat. 11, 28). Isus misli samo na ljubav i na 
dobro. Evanđelje nas vodi pod križ Kristov. » Vojnici dođu i pre=« 
biju noge jednomu i drugomu, koji je bio s njim raspet. Ali kad 
Su došli do Isusa i vidjeli, da je već umro nijesu mu prebijali 
kostiju, nego mu jedan od vojnika kopljem otvori bok i odmah 
poteče krv i voda« Predslovlje nam oikriva otajstva proba- 

danja Srca Isusova kopljem: Njegovo je Srce bilo zato probo- 
deno, da »njegovo otvoreno Srce, ovo svetište božanske 
darežljivosti, izlije na nas potoke milosrđa i dobrote, i postane 
mirom pobožnih i uvijek otvoreno utočište pokajnicima.« Ula- 
zna vrata, koja je Noe načinio na kovčegu, slika su rane Srca 
Isusova: Kroz ova su vrata svi ulazili, koji su se trebali spasiti 
od općega potopa (hvalospjev lauda). Rana Srca Isusova je 
ulaz k spasu! 

2. Molitva današnjega blagdana izražava našu 
dužnost, koju imademo prema presvetomu Srcu Isusovu: Dužni 
smo da mu prinosimo čast svoje odane pobožnosti (klanjanje, 
štovanje i zahvalu), i ujedno moramo izvršiti dužnost dostojne 
zadovoljštine. To su liturgijske misli ovoga blagdana. U presve- 
tom Srcu Isusovu priznajemo i štujemo cjelokupni nutarnji život 
Boga-čovjeka sa svim njegovim krepostima, osjećajima i pori= 
vima, sa svim nastojanjem i htijenjem Boga-čovjeka. U Srcu 
Isusovu gledamo i štujemo napose ljubav Isusovu prema nama, 
koja se očituje na križu i u otajstvu svete euharistije. Koliko li 
dakle razloga, da mu zahvalimo, da mu se klanjamo i da ga štu- 
jemo! S druge strane priznajemo svoju nezahvalnost, svoje mno- 
gobrojne i česte nevjere prema toj božanskoj ljubavi i milosti, 
koju nam je na križu zaslužio, a daje nam je u svetim sakramen- 
tima; mi priznajemo svoju mlakost i ravnodušnost prema Isusu. 
S punim se pravom moramo dnevno kajati, davati zadovoljštinu 
i otproštnju! Najprije za nas. A onda i za uvrede, koje drugi na- 
nose presvetom Srcu Isusovu: za uvrede kršćana, za uvrede nas 
katolika, za uvrede onih, koji su posebno posvećeni Isusu! Kamo 
sreće, kad bismo uistinu ljubili Isusa, kad bismo žarko ljubili Isusa ! 

5. »Slomljeno je Srce moje od sramote i boli; čekao sam, 
da bi tkogod imao smilovanja sa mnom i ne bješe ga, tko bi me 
utješio, i ne nađoh ga« (prikazanje). Ne, ja ću ga utješiti, ja ću 
ga sažaliti! Ja ću nastojati, da ga utješim kao onaj anđeo, koji 
ga je tješio u njegovoj smrtnoj stisci u Maslinovom vrtu. Isusa 
možemo utješiti — zadovoljštinom, pokorom, ljubavlju! 

»Evo Srca, koje je toliko ljubilo ljude!« U utjelovljenju, 
u jaslicama, na križu! Tko će shvatiti ljubav Srca Isusova! Pa 
kad još promislimo tko je on, a tko smo mi! Doista ne smijemo 
od njega i njegove ljubavi ništa drugo tražiti, nego što je on sam 

za nas u svojoj velikoj ljubavi pronašao. Tko je manje dostojan 
ljubavi od nas? Tko je manje plemenit, manje zahvalan? A ipak 
nas on ljubi svojom prevelikom ljubavlju! Kako možemo samo 
zaboraviti ovu misao, kako možemo svoju pažnju svratiti na 
drugo, a ne na beskrajnu ljubav Isusovu, kojom je nas nedo- 
stojne ljubio? Ne bismo li morali kao oni ljudi, koji goje kakvu 
zemaljsku ljubav, zaboraviti na hranu i piće i na spavanje, bu= 
dući da znamo, da nas Isus ljubi najnježnijom ljubavlju svaki 
čas, danju i noću, bez prestanka. Ovo je čudo nad svim čude= 
sima: Obasuti smo blagoslovima, da ih jedva možemo podnositi, 
mnogobrojnim milostima, koje ne možemo ni izbrojiti. Svakim 
se danom obnavlja njegovo milosrđe. A poslije svega ovoga 
dobit ćemo i vječnu nagradu, koju još nijedno oko nije vidjelo, 
nijedno uho nije čulo, i što nije ušlo ni u jedno srce ljudsko. Srce 
Isusovo, kako nas silno ljubiš! A mi smo još uvijek hladni i 
bešćutni. Još uvijek gajimo želje i namjere, koje su nam mnogo, 
mnogo važnije od njega! 
Molitva. 


Bože, koji se dostojiš milostivo nam darivati neizmjerno 
blago ljubavi svoje u Srcu Sina svoga, ranjenog našim grije- 
sima, dopusti, molimo, da prinoseći mu čast naše odane po- 
božnosti, izvršimo ujedno i dužnost dostojne zadovoljštine. 

Raspalile, Gospodine Isuse, tvoje svetinje u nama božansku 
revnost, te primivši slatkoću slatkoga Srca tvoga uzmognemo 
prezreti zemaljsko i ljubiti ono što je nebesko, koji živiš i kra- 
ljuješ u vijeke vjekova. Fimen. 


Subota iza blagdana presv. Srca Isusova. 
Isusova ljubav prema nama. 


Apostolu Pavlu dana je milost, da »neznabošcima navijesti 
nedokučivo Kristovo bogatstvo«, t. j. bogatstvo milosti i spa« 
senja, koje nam je Krist darovao. »Zato prigiba svoja koljena 
pred Ocem Gospodina našega Isusa Krista« i moli ga, »da mo= 
žemo dokučiti, koja je širina i dužina i visina i dubina (Božjega 
milosrđa, koje se očituje u našemu odabranju); i da možemo 
poznati Kristovu ljubav, koja prelazi svako znanje« (poslanica). 

l. »Koja je širinaidužinai visinaidđdubina« 
Božjega milosrđa na nama: u otajstvu neizmjerne samilosti 
Sina Božjega prema nama ljudima. »I Riječ je tijelom postala i 
stanovala među nama« (Iv. 1, 14). Stanovala je među nama 
u otajstvu dragovoljnog siromaštva, u životu poniznosti, poslu- 
šnosti do križa, strpljivosti, skromnosti i krotkosti, u životu 
spremnosti na sve, što je Otac od njega tražio. »Koja je širina 
i dužina i visina i dubina«, neizmjerne dimenzije milosrđa Isu- 
sova, koje je pokazao u mukama za naše otkupljenje, u smrti na 
križu. Kako li je sina bila njegova ljubav, u času, kada je 
njegova duša bila žalosna do smrti, kad je krvavi znoj oblio 
njegovo blijedo lice, kad su ga dovukli na židovsko sudište i 
osudili ga, jer je tobože hulio na Boga; kad su ga grozno biče- 
vali, i kad je nosio teški križ na stratište, kad je bio razapet i 
kad je umro. Sve je pretrpio radi nas! Da mjesto nas zadovolji 
Bogu. Ništa nam nije uskratio. Svaki je čin njegova duha i 
volje koristio našemu olikupljenju, svaki je ud njegova tijela 
trpio za nas! Nema sramote, muke ni nevolje, koju nije primio 
na sebe! I posljednju je kap svoje presvete krvi prolio za nas. 
Tko može shvatiti širinu i dužinu i vismu i dubinu milosrđa 
Srca Isusova? Tko može »shvatiti« dimenzije milosrđa Srca 
Isusova, koje se očituje u našem pozivu k milosti, k spasenju, 
k svetoj Crkvi? Tko će razumjeti milosrđe, koje se očituje u 
pozivu k sakramentu svetoga krsta i k sudjelovanju kod euha- 
ristijske žrtve i žrtvene gozbe, svete pričesti, u odabranju da 
budemo živi udovi Kristovi, trsje na čokotu, da budemo sudio- 
nici božanskoga života, sada u životu milosti, a jednoć u vječnoj 
slavi na nebesima. Kod toga izbora neke je prešao. Zašto nije 
i mene prešao, zašto je mene odabrao? Ne zato, jer bih ja bio 
dostojniji, nego samo iz milosrđa i smilovanja. Koliko li širine 
i dužine i visine i dubine Božjega milosrđa! 


2. »Kristovu ljubav, koja prelazi svako zna- 
nje.« Zašto nam je iskazao svoje milosrđe? Gdje je najdublji 
razlog milosrđa Božjega i Isusova prema nama? »Bog je 
ljubav« (1. Iv. 4, 8). Isus je Bog. Isus je dakle, ljubav. Njegova 
je bit ljubav. Njegovo je nastojanje ljubav. On nas ljubi lju- 
bavlju, koja se ne da riječima izreći, koju ne može shvatiti 

nijedan stvoreni um. Ljubav je ukidanje granica između ti i ja. 
Onaj, koji ljubi, ne vidi u ljubljenome drugu osobu. Za onoga, 
koji ljubi, ne postoji više nikakva različnost, nego samo jedin= 
stvo. »Sve moje je tvoje, i tvoje moje je« (Iv. 17, 10). Isus je 
uklonio granice, koje su ga od nas dijelile, kada nas je po sve- 
tom krstu učinio živim udovima svoga otajstvenog tijela. Po 
ovom otajstvenom jedinstvu postale su Isusove zasluge, Isusova 
zadovoljština, Isusove molitve našom svojinom i dobrom. I sve 
naše je njegovo. Ako trpimo, onda trpi i on u nama i s nama. 
Ako se ponizimo, onda se on po našoj poniznosti klanja Ocu. 
Ako prema Isusovu duhu živimo životom siromaštva, onda on 
u našem siromaštvu časti Oca. »Sve moje je tvoje, i tvoje moje 
je.« Isus mije zadovoljan time, što je jedamput za nas platio 
cijenu otkupljenja: njemu nije dosta, da bude samo našim uči- 
teljem i uzorom. Ljubav sjedinjuje. On nas uvodi u svoj život, 
u. jedinstvo sa sobom, po jednoj otajstvenoj, ali djelotvornoj 
zajednici svoga života, dobara i zasluga. Više ne može učiniti za 
nas. Savršenije nas ne može ljubiti. I ovu svoju ljubav, koja 
nadilazi svako naše shvaćanje i poimanje, očituje nam u simbolu 
svoga presvetoga Srca! 


5. što znači, dakle, štovanje presvetoga Srca Isusova? Ono 
znači živu vjeru u Isusovo milosrđe i ljubav. Pavao želi, da to 
shvatimo i razumijemo. Ovo štovanje znači, da promišljeno i 
hotimice prodremo u otajstvo neizrecive ljubavi Isusove prema 
nama. Ono znači, da se mi, udovi, po ljubavi moramo s pošto« 
vanjem i sa zahvalnošću živo sjediniti s Isusom, našom glavom: 
da se bez prestanka moramo veseliti radi svoga jedinstva s Isu- 
som, zato, jer nas je primio kao ud svoga tijela, da budemo 
sudionici njegovih dobara i njegova života. »Da sa svima sve= 
tima, t. j. s kršćanima možete dokučiti, koja je širina i dužina 
i visina i dubina, da možete poznati Kristovu ljubav, koja prelazi 
svako znanje, da se napunite svakim Božjim obiljem«, milošću 
(poslanica). To je dakle, predmet, s kojim se bavimo; neiz- 
mjerne dimenzije Isusova milosrđa i ljubavi. Prije svega da se 
u njega ugledamo! Prije svega da postanemo svijesni s 
otajstvenog jedinstva s njime! Tako ćemo se napuniti sgf6im 
ninom Božjom. : n 

Molitva. 


Svemogući, vječni Bože, pogledaj na Srce preljubljenoga 
Sina svoga i na hvale i zadovoljštine, koje u ime grešnika tebi 
prikazuje, i njima, koji milosrđe tvoje mole, ti oproštenje udijeli 
umilostivljen, u ime istoga Sina svojega Isusa Krista, koji s to- 
bom živi i kraljuje u jedinstvu Duha Svetoga Bog po sve 
vijekove vjekova. Fimen. 


Sveta Misa treće nedjelje 
poDuhovima, 


1. Uskrsna misao izražena u tekstu i u molitvama današnje 
svete Mise: Krist Spasitelj i Otkupitelj uskrisuje na život. On 
je ocrtan u evanđelju današnje Mise: »Koji od vas, ako. ima 
stotinu ovaca i izgubi jednu od njih, ne ostavi devedeset i devet 
u pustinji, ide tražiti izgubljenu, dok je ne nađe? I kad je nađe, 
veseo je digne na svoja ramena.« Nije li to naš uskrsni doživ= 
ljaj? Ali naše prvo otkupljenje po dobrom Pastiru, u sakramentu 
svetoga krsta, još nije trajno: još smo uvijek izloženi pogibli, 
da ga izgubimo s viđa, da zaostanemo u pustinji, da se zaple- 
temo u zemaljske stvari i u grijeh i da tako propadnemo. Još 
uvijek se moramo boriti protiv zlih moći i vlasti u našoj nutrini, 
i protiv napastovanja i zavođenja, koja dolaze izvana. 

2. Moleći ulaz današnje svete Mise obratimo se kao iz- 
gubljena ovčica ka Gospodinu: »Pogledaj me, i smiluj se meni, 
jer sam osamljen i ubog. Vidi moje poniženje i moju muku i 
oprosti mi sve moje grijehe, Bože moj. K tebi, Gospodine, dižem 
svoju dušu« (ulaz). Ovo isto molimo u »Gospodine, smiluj se« i 
u »slavi«: »Koji uzimaš grijehe svijeta, smiluj se nama. Koji 
uzimaš grijehe svijeta, primi (milostivo) našu molitvu. Koji 
sjediš s desne Ocu, pomiluj nas!« S dnevnom molitvom vapimo : 
»Umnoži nad nama milosrđe svoje, da pod tvojom upravom i 
pod ivojim vođenjem tako prođemo kroz dobra vremenita te 
ne izgubimo vječnih.« Ovčica, zapletena u vremenite stvari! 
Kakvu dužnost imade, dakle, kršćanin? Njegova je dužnost, da: 
se ne zaustavi na vremenitim stvarima, nego da gleda na ono, 
što je vječno, da gleda na Božju providnost i brižljivost: »Pre=. 
pustite njemu svu svoju brigu, jer se on brine za vas« (posla=. 
nica). Vremenite stvari služe za to, da se duša usavrši u pre=- 
kogrobnom životu. One imaju vrijednost radi vječnosti. One: 
nisu ljudski bog, najviše i jedino naše dobro. »Zato prepustite: 
njemu svu svoju brigu, jer se on brine za vas. »On je dobri 
Pastir, koji se osobitom ljubavlju brine za izgubljene i zalutale.. 

Mi smo izgubljena ovca iz evanđelja, koju je o Uskrsu (kod 
krštenja) stavio na svoja ramena i odnio je u kuću svoje svete 
Crkve. Ondje, u crkvenoj zajednici sazvao je svoje prijatelje, 
kršćane, pozivajući ih na radosnu gozbu euharistijskog slavlja. 
»Ili koja žena, ako ima deset drahma, kad izgubi jednu, ne zapali 
svjetiljke i ne pomete kuće i marljivo ne traži, dok ne nađe?« 
Ona je slika Crkve, koja u rukama drži svijetlo, Krista i koja 
traži i nalazi dušu, koja se zaplela u vremenitomu grijehu. Kako 
se ona raduje, ako se grešnik pokaje, ako ostavi svoje dosa- 
dašnje puteve i ako se posve. obrati Kristu! 


5. U svetom prikazanju postaje ono, što smo čuli u poslanici 
i u evanđelju, zbiljom. Mi smo se kao izgubljena ovca zapleli 
u brige za ovaj život, u privezanost uz vremenite stvari i u 
grijeh, mi smo ona izgubljena drahma. U žrtvi svete Mise ju- 
nački se oslobađamo svake privezanosti uz vremenito i svake 
grešne veze: mi se odričemo i umiremo, mi dopuštamo, da nas 
Krist opet nađe-.i uhvati. Mi se kajemo radi svoje zablude, radi 
svoje nevjere prema Kristu, jer nismo htjeli slijediti njega, već 
smo se zaustavili kod uživanja vremenitih stvari. Prikazujući 
žrtvu predajmo sebe Kristu i postanimo s njime jedan žrtveni 
dar. Nastojmo, da se oslobodimo svake neuredne ljubavi prema 
vremenitom, prema svemu, što nije - Božje, da budemo samo 
.Božji, da samo Bogu služimo i Boga slijedimo. I kada se tako 
u svetoj žrtvi očišćeni kao novi ljudi vraćamo Bogu, tada nam 
priređuje radosnu gozbu svete pričesti. 


Nedjelja u osmini blagdana presvetog Srca Isusova. 
»Prepustite Gospodinusvojubrigu« 


Na Uskrs smo se preporodili. Na Duhove je sišao k nama 
Duh Sveti i dao nam muževnu zrelost, muževnu odvažnost i 
muževnu snagu. Sada se nalazimo usred neprilika i napasti, u 
brigama, mukama i nevoljama ovoga života. Na svome putu 
kroz mukotrpni i teški život dolazimo Gospodinu: »Pogledaj 
me i smiluj se meni« (ulaz). »Umnoži nad nama milosrđe svoje, 
da pod tvojom upravom i pod tvojim vođenjem tako prođemo 
kroz dobra vremenita, te ne izgubimo vječnih« (molitva). 

1. »Prepustite Gospodinu svu svoju brigu, 
jer se on brine za vas« (poslanica). Opasnost nam prijeti sa 
strane vremenitih dobara i poslova. Kao što se zalutala ovca iz 
evanđelja zaplela u trnje, te se nije mogla osloboditi, tako se i 
mi zaplićemo i gubimo u vremenitim dobrima i brigama. Jed- 
nom smo se zakleli; Odričem se svijeta i svih njegovih taština. 
A sada? Mnogo više nego što sami mislimo ili osjećamo, bri= 
memo se za vremenita dobra i neuredno za njima čeznemo. Toliko 
se brinemo, da radi vremenitih poslova, dobara i briga gotovo 
zaboravljamo na vječni spas svoje duše, na ono što je jedino 
potrebno. Mnogi su tako zaokupljeni svojim dnevnim poslovima, 
svojim zvaničnim radom, svojim obiteljskim brigama, da samo 
koji časak posvećuju svojoj duši, i napretku u duhovnom životu. 
Oni ne crpe nikakvu korist ni iz milosti, koje im Bog daje u 
propovijedima, u dobrom štivu, u nutarnjim nadahnućima. 
Sjeme sijača palo je kod njih među trnje. Oni slušaju riječ, »ali 
briga za ovaj svijet i varavo bogatstvo zaguše riječ te ostane 
bez ploda« (Mat. 15, 18 sl). »Prepustite Gospodinu svu svoju 
brigu, jer se on brine za vas« Kako smo još daleko od toga! 
Kako malo povjeravamo njemu brigu za svoj život, za svoje 
tjelesno i duševno dobro, za svoju obitelj, za svoje mile! Mi 
bismo htjeli, da sve sami činimo i vršimo. Toliko se pouzdajemo 
u sebe! 

2. »On se brine za vas!« To je slika Srca Isusova u 
liturgiji današnje nedjelje. »Koji od vas, ako ima stotinu ovaca 
i izgubi jednu od njih, ne ostavi devedeset i devet u pustinji i 
ide tražiti izgubljenu, dok je ne nađe? I kad je nađe, veseo je 
digne na svoja ramena, i došav kući, pozove prijatelje i susjede 
i reče im: Radujte se sa mnom, jer sam našao svoju izgubljenu 
ovcul« Evo i druge slike Srca Isusova: »Ili koja žena, ako ima 
deset drahma, kad izgubi jednu, ne zapali svjetiljke i ne pomete 
kuće i marljivo ne traži, dok ne nađe? I kad je nađe, pozove 
prijateljice i susjede i reče: Radujte se sa mnom, jer sam našla 
izgubljenu drahmu.« Eto žive slike milosrdne ljubavi Isusove, 
kojom nastoji da nas spasi. S punim pravom možemo se po- 
uzdati i povjeriti njegovoj ljubavi i vjernosti. »Neka se uzdaju 
u tebe svi, koji poznaju tvoje ime, Gospodine, koji poznaju tvoje 
ljubezno Srce: jer ne ostavljaš onih, koji te traže« (prikazanje). 

3. »Dođite k meni svi, koji ste umorni i opterećeni i ja ću 
vas okrijepiti« (Mat. 11, 28). i 
... >Prepustite Gospodinu svu svoju brigu.« Zar da se uopće 
ništa ne brinemo? Nipošto! I mi se moramo razborito brinuti, 
kako nas uči sam Gospodin. On želi, da radimo i da se molimo 
Za svoj svagdanji kruh. On traži da s pet talenata, koje nam je 
povjerio, nastojimo steći još pet talenata. On je ukorio lijenog 
slugu, što nije povjereni gospodarev novac dao mjenjačima na 


kamate (Mat. 25, 12 sl.). Mi se dakle moramo truditi i mučiti za 


ono, što nam je potrebno za život. Ali mi se možemo i neuredno, 
prekomjerno brinuti. Mnogi se posve izgube u vremenitim bri- 
gama i toliko se brinu za vremenita dobra, kao da uopće ne 
opstoji Božja mudra providnost i očinska skrb. Gospodin i sveta 
liturgija osuđuju ovu strašljivu i neurednu brigu. »Prepustite 
Gospodinu svoju brigu.« Nemojte se strašljivo i neuredno bri- 
nuti. Uzdajte se u Gospodina i u njegovu ljubav. »On se brine 
za vVasS.« 

»Prepustite Gospodinu svu svoju brigu.« Mi moramo samo 
ovo jedno vršiti i za ovo jedno se brinuti; da u svakome času 
činimo i prihvatimo ono, što nam Gospodin nalaže, da u tom 
času obavimo ili podnesemo. Svaku drugu brigu prepustimo 
Gospodinu, uzdajući se vjerno i slijepo u njegovo vodstvo. 

»Prepustite Gospodinu svu svoju brigu« Brigu za svoje 
vremenito i vječno dobro; brigu za svoju prošlost i za svoju 
budućnost. S pouzdanjem predajmo sve u njegove ruke. »On se 
brine za vas.« 

Molitva. 

Zaštitniče onima, koji se u te uzdaju, bez kojega nije ništa 
krepko, ništa sveto, umnoži nad nama milosrđe svoje, da pod 
tvojom upravom i pod tvojim vođenjem tako prođemo kroz 
dobra vremenita, te ne izgubimo vječnih. Po Kristu Gospodinu 
našem. Amen. 


Ponedjeljak iza treće nedjelje po Duhovima. 
»On prima grešnike« 
»U ono vrijeme, približiše se carinici i grešnici k Isusu, da 
ga čuju, a farizeji i književnici mrmljali su i govorili: Ovaj 
čovjek prima grešnike i s njima jede« (evanđelje). 


a 
ma 

d.Isusprima grešnike. Sin je Božji »radi nas ljudi 
i radi našega spasenja sišao s neba«. Tako molimo u vjero- 
vanju kod svete Mise. Neki bogoslovi misle, da se Sin Božji 
uopće samo zato utjelovio, da nas ljude otkupi od grijeha. Oni 
drže, kad Adam ne bi sagriješio i kad ne bi bilo istočnoga 
grijeha, Sin Božji ne bi se bio pojavio na ovome svijetu: tada 
ne bi bilo Krista ni Božića ni Uskrsa ni svetohraništa ni svete 
Mise. »On je došao da potraži i spasi, što je bilo izgubljeno« 
(Luka 19, 10). On je došao radi bolesnika koji trebaju liječnika 
(Luka 5, 31). U svojoj milosrdnoj ljubavi prima carinika i po- 
kornicu Magdalenu. Milosrdne je riječi progovorio preljubnici, 
koju su farizeji dovukli pred njega. Kako se divno očitovala 
njegova ljubav prema grešnicima u priči o dobrom pastiru, o 
izgubljenom sinu! Kako se žrtvovao za grešnike u svojoj muci 
i smrti! »On prima grešnike!« Netom je završio djelo otku= 
Pljenja i uskrsnuo od mrtvih, već nam na uskrsno veče daje 
sakramenat pokore. On mrzi grijeh mržnjom, kakvom ga Bog 
mrzi. Ali on ljubi grešnika i želi da ga spase. Koliko pula smo 
ina sebi samima osjetili istinitost ovih riječi: on prima grešnike! 
Njegovu smo milosrdnu ljubav oćutili u sakramentu svetoga 
krsta, u sakramentu pokore, u mnogobrojnim nadahnućima, mi- 
lostima i poticajima! Što bi bilo danas od nas, kad on ne bi 
jednom božanskom, silnom i jakom ljubavlju primao grešnike? 
Kad bi nas prepustio našoj sudbini? Imamo dakle mnogo razloga 
da mu se zahvalimo! ' 


2. »Istinitapravednostimasućutisagrešni- 
kom, a kriva ga odbija. Doduše, i pravednici se žeste nad 
grešnikom, ali na pravi način. Oni se ne žeste iz oholosti ili 
podojenjivanja, nego iz revnosti ža zakonom Božjim. Oni pro- 
ganjaju grešnika, ali iz ljubavi. Ako se čini, da su izvana tvrdi, 
oni su ipak iznutra kroiki, jer ljube. U svojoj nutrini predpostav= 
ljaju sebi one, koje moraju koriti, i smatraju, da su oni, koje 
moraju suditi, bolji od njih. A oni, koji si nešto utvaraju radi 
svoje lažne pobožnosti, osuđuju i preziru grešnika i nemaju 
milosrđa prema slabima: što tko misli da je pravedniji, tim je 
veći grešnik. Takvi su bili farizeji, koji su u evanđelju korili 
Gospodina, jer prima grešnike« (sveti Grgur Veliki). | 


Baur; Rasvijetli se! III. 4 

5. »Neka se uzdaju u tebe svi, koji poznaju ime tvoje, 
Gospodine, jer ne ostavljaš onih, koji te traže. Pjevajte Gospo« 
dinu, koji nastava u Sionu, u svetohraništu, jer nije zaboravio 
moljenja ubogih« (prikazanje). 

. »On prima grešnike i s njima jede.« Sad, u žrtvi svete Mise, 
prinosi on sebe Ocu, da zadobije oproštenje za naše grijehe. 
On sebe prikazuje, da nam isprosi milost, da možemo nadvla- 
dati grijeh, strasti i napasti. U svetoj pričesti slavi s nama 
gozbu. Tolika je njegova ljubav prema nama grešnicima. 

»Tako će, kažem vam, biti pred anđelima Božjim veća ra= 
dost za jednoga grešnika, koji čini pokoru, nego za devedeset 
i devet pravednika, kojima ne treba pokore« (evanđelje). 
Ozbiljno se ispitajmo, nismo li i mi umišljeni pravednici, koji 
misle, da im pokora nije potrebna, koji druge osuđuju, koji zlob- 
nom revnošću napadaju grijehe i pogreške svoga bližnjega, i 
koji s visoka gledaju na »grešnika«. Pobožnost je veoma često 
povodom, da smo oholi, da si nešto utvaramo, kao da smo 
pravedni, da podcjenjujemo svojega bližnjega: Ta pobožnost 
drži, da nam nije potrebna nikakva pokora i zanemaruje put 
ozbiljnog mrtvenja i pokore. 


Molitva. 


Zaštitniče onima, koji se u te uzdaju, bez kojega nije ništa 
krepko, ništa sveto, umnoži nad nama milosrđe svoje, da pod 
tvojom upravom i pod tvojim vođenjem tako prođemo kroz 
dobra vremenita te ne izgubimo vječnih. Po Kristu Gospodinu 
našem. Amen. 


Utorak iza treće nedjelje po Duhovima. 
Sveta pričesti. 


»O sveta gozbo, na kojoj se Krist primal« U času svete 
pričesti posjedujemo utjelovljenoga Sina Božjega, sa svime što 
ima i što jeste. »Po njemu smo se obogatili« (1. Kor. 1, 5). 

i. Po svetoj pričesti posjedujemo Krista s 
njegovom ljudskom naravi. Sveta pričest ulijeva u 
našu dušu nebeski, blaženi život njegove čovječanske naravi, 


Utorak: Sveta pričest. 51 


njegova presvetog Srca i njegove svete duše. Sveta Anđela Fo- 
linjska gledala je u jednom viđenju slavu Isusove preobražene 
ljudske naravi. Od toga je časa za cijeloga svoga preostalog 
života ćutjela silnu radost, ostalo joj je jedno uzvišeno svijetlo, 
neprekidan i neizreciv užitak i neiskazana sreća, kakvom je ne 
bi mogao ni jedan stvor usrećiti. U svetoj pričesti primamo i mi 
ovu presvetu Isusovu čovječansku narav, ovo sveto tijelo, ovo 
Srce, koje je bezdno svetosti, milosti, kreposti i ljubavi; u svetoj 
pričesti uživamo i primamo ovo svetište i božanski raj, lijepu 
i svetu dušu Kristovu, koja je prožeta svjetlošću, milostima i 
životom, koja odiše mirom i radošću. Da li smo to dobro pro- 
mislili? ; 

2. U svetoj pričesti posjedujemo Krista s. 
njegovim Božanstvom. »Jer je ljubio svoje, ljubio ih je 
do kraja« (Iv. 15, 1), t j. u svojoj je ljubavi pošao do krajnih 
granica mogućnosti. U svetoj pričesti dolazi Isus kao Bog, kao 
Sin, kao dijete Boga Oca, da nas presadi u svoj život, koji ima 
kao Sin i dijete Božje, da budemo njegovi dionici, i da njime 
živimo. »Tko mene jede, živjet će po meni« (Iv. 6, 58), živjet 
će životom, koji Isus kao Sin Božji imade od Oca. Otac vječno 
daje Sinu život, potpuno i bez ograničenja, takvom puninom i 
izljevom ljubavi, da Otac i Sin tvore samo jedno Božanstvo. 1 
ovaj život, koji od Oca prelazi na Sina, i od Sina se Božjega 
izlijeva u čovječansku narav Isusovu, taj se život spušta u našu 
dušu u primanju svete pričesti. Nikada ne možemo shvatiti 
veliku ljubav Spasiteljevu i ono što nam je dao po svetoj euha- 
ristiji. »Neka veliča moja duša Gospodina, i raduje se moj duh 
u Bogu, mojemu Spasitelju« (Luka 1, 46). 


5. Gdje je Otac i Sim, tu je prisutan i Duh Sveti. Po svetoj 


.se pričesti događaju u našoj duši | u našem tijelu neizreciva 


čudesa. U svetoj tišini živi u nama Otac i Sin i Duh Sveti svo- 
jim otajstvenim božanskim životom, neograničeno i potpuno kao 
i na nebesima. Mi smo sami postali nebo Božje.U našoj duši 
govori Otac svojoj Riječi; »Ti si moj Sin. Danas sam te rodio !« 
(Ps. 2, 7). U svojoj Riječi Otac potpuno izrazuje samoga sebe, 
s puninom svoga bića, a to se događa u našoj duši. U svojoj 
Riječi, u svojemu Sinu rađa u našoj duši svoju sliku, odsjev 

Svojih savršenstava i svoje biti. »Boga od Boga, Svjetlost od 
Svjetlosti, pravoga Boga od pravog Boga, koji nije bio stvoren, 
nego rođen« (vjerovanje). On. promatra i obuhvaća Sina bes= 
krajnom, božanskom, čistom i svetom ljubavlju. Sin uzvraća 
Ocu istom neizmjernom ljubavi. Međusobni izljev svete ljubavi 
u Duhu Svetomu, koji kao božanska ljubav sjedinjuje Oca i 
Sina; to se zbiva u našoj duši! I sveta nas pričest sjedinjuje i 
povezuje s ovim životom triju božanskih osoba, tako da posta- 
jemo dionicima toga života, i da njim živimo u posvetnoj milosti 
i u vrhunaravnim krepostima, a osobito u božanskim krepo=« 
stima vjere, ufanja i ljubavi! Sada nesavršeno i u tami vjere. 
Jednom savršeno, u svijetlu neposrednoga gledanja Božjega, u 
blaženom gledanju Oca i Sina i Duha Svetoga. »O sveta gozbo, 
na kojoj se Krist prima !« 


Kako smo nedostojni milosti svete pričesti! Ona bi htjela 
i trebala da nas sve dublje uroni u božanski život. »Tko jede 
moje tijelo, i pije moju krv, ostaje u meni i ja u njemu« (Iv. 6, 
56). Ovo je sjedinjenje s Isusom tako živo i tijesno, da savr= 
šenijega jedinstva uopće nema na ovome svijetu. Njegovo se 
tijelo sjedinjuje s našim tijelom, njegova duša s našom dušom, 
njegovo djelovanje s našim djelovanjem, sve postaje vrhuna- 
ravno i podesno za naše posvećenje i usavršenje u njemu! Ovo 
sjedinjenje združuje s Isusom i s njegovim životom cijeli naš 
»ja« i sve što jesmo, izuzevši grijeh i zlu požudu. Ovo je sjedi- 
njenje po nakani Kristovoj trajno i nikada ne će prestati niti će 
ikada oslabiti, osim ako sami budemo htjeli! 

Zašto ovo sjedinjenje nije uvijek tako savršeno, kako bi 
Isus htio? To je radi naše krivnje. Mi ne cijenimo dosta svetu 
pričest. I zato se dovoljno ne pripravljamo. Prije svega je nedo- 


voljna naša daljna, trajna priprava. Ona se sastoji u tome, da: 


od jedne svete pričesti do druge sve savršenije ostanemo u 
Isusu, da njegov duh vodi i upravlja našim dnevnim životom, 
da živo nastojimo, da svijesno ništa ne pomislimo, tražimo ili 
govorimo, što on ne bi mogao priznati i primiti za svoje. U tome 
nismo dosta budni, i trajno. se u tome ne pokoravamo njegovim 
željama i njegovoj svetoj volji. Uvijek i u svemu nas vodi naš 
duh, tražimo svoje želje i svoju korist. 


Srijeda: Ljubav i zadovoljština. 557 


Molitva. 


Učini, molimo, Gospodine, da se napunimo vječnim uživa 
njem tvojega Božanstva, što ga predoznačuje -vremenito pri= 
manje dragocjenoga tijela i krvi tvoje. Po Kristu Gospodinu 
našem. Amen. 


Srijeda iza treće nedjelje po Duhovima. 
Ljubavizadovoljština. 


Nalazimo se u osmini blagdana presvetoga Srca Isusova. Sa 
svetom liturgijom molimo: »Dopusti, molimo, Bože, da prino- 
seći Isusu čast naše odane pobožnosti, izvršimo ujedno i dužnost 
dostojne zadovoljštine« (molitva). Dvostruka je naša dužnost 
prema presvetom Srcu Isusovu; da ga ljubimo, i da mu damo 
zadovoljštinu. 

1. Dužni smo Isusa ljubiti. Ljubav moramo  lju- 
bavlju uzvratiti. Isusovu ljubav, koju štujemo u simbolu presve- 
toga Srca, moramo uzvratiti svojom ljubavlju i predanjem, 
svojom »odanom pobožnošću«. Prije svega moramo živo željeti, 
da ga svi upoznaju, da ga štuju i da ga ljube; moramo se 
radovati, ako se ostvare njegove namisli, veseliti se pobjedama 
njegova nauka, njegove Crkve, i njegove milosti, iskreno se 
žalostiti radi grijeha. Ova nas ljubav mora potaknuti, da s po“ 
uzdanjem pristupimo k njemu i da mu povjerimo sve misli svoga 
srca, da mu se potužimo radi svoje hladnoće, radi svojih pogre- 
šaka i nesavršenosti, da mu se izjadamo radi svojih muka, 
nevolja, poteškoća i kušnja, i da djetinjom ravnodušnošću pre- 
pustimo sve njemu. Ona ide još dalje, jer nas čini živim slikama 
Isusovim, slikama njegova nutarnjega i vanjskoga života. Ona 
nas potiče, da živimo u neprestanom odricanju i mrtvenju: da 
ograničimo svoje potrebe, da obuzdamo svoja sjetila, pa da i u 
dozvoljenim radostima budemo što umjereniji. Ona nas sili, da 
se iznutra i izvana otrgnemo od stvorova, koliko nam to samo 
dopuštaju naše zvanične dužnosti. Da uvijek samo želimo i ho- 
ćemo ono, što on hoće i što je njemu milo; da ne živimo više 
svojim duhom, nego da se svijesno pokoravamo njegovu duhu 
i poticajima njegove milosti. Sretnih li nas, ako nam rani dušu 

svojom ljubavlju tako, da izgubi svaku slast za sve ono, što 
nije on i što se ne odnosi na njega! Sretnih li nas, ako on 
svojom ljubavlju prožme sve naše misli, osjećaje, riječi i djela, 
da u svemu još samo njega tražimo. Da se odreknemo svake 
druge ljubavi, da iz našega duha nestane svaka druga misao, a 
on da potpuno zavlada našom dušom. »Ja više ne živim, nego 
živi u meni Krist« (Gal. 2, 20). Da, njemu ćemo posvetiti svoju 
ljubav. 

2. Isusumoramodavatizadovoljštinu, otpro- 


šnju za sebe i za druge. Tko Isusa ljubi, taj mora da osjeća i 


uvrede, koje se njemu nanose. Ona ljubav, koja Isusove interese 
čini našima interesima, žalosti nas, kad gledamo kako se Isus 
vrijeđa i pogrđuje. Srce nas boli radi ovih uvreda. Bolno ih 
osjećamo, jer ga ljubimo. Čim ljudi više vrijeđaju Isusa i čim 
hladnije s njime postupaju, tim mu više nastojmo bar mi poka= 
zati svoju ljubav, tim se brižnije čuvajmo svojih pogrešaka i 
nevjera i svega, što bi ga moglo ožalostiti, tim se radije odre- 
cimo, mrtvimo i činimo pokoru, da mu dokažemo, da je istinita 
žrtva naše ljubavi. Tim mu se više klanjajmo, častimo i slavimo 
njegovu božansku slavu i puninu. Tim ga više molimo za opro- 
štenje i za milost. Tim savršenije obavljajmo svoja dobra djela 
i spremnije iz njegove ruke primajmo nevolje i kušnje života. 
Sve vršimo iz ljubavi prema Isusu, koji nas je neizmjerno ljubio. 


5. »Bijedni Isuse!« obično bi rekao sveti Alions Liguori. 
»Bijedni Isuse! Tko mari za tebe ili za tvoje interese!« Što sve 
nije Isus učinio, da zadobije našu ljubav! Kako živo čezne, da 
ga ljubimo! A mi? Mi promatramo križ, a ipak se ne ganemo. 
Mi slušamo o njegovoj muci i smrti, i mi ostajemo hladni i 
ravnodušni. Mi se molimo, ali jedva ostajemo koji četvrt sata 
kod njega. Mi vidimo, kako ljudi griješe, a mi se nimalo ne 
brinemo, što ljudi vrijeđaju Isusa, samo kad naš duševni spas 
nije u pogibli. Čudnih li znakova ljubavi! Očito je, dakle, da 
Isus zauzima samo neznatno mjestance u našem srcu. 


Blagdan Srca Isusova! A mi idemo svaki svojim putem i 
radimo po svojoj volji U svemu nastojimo da udovoljimo 
svojim težnjama i da si sve olakšamo. Mi tražimo tjelesnu 
udobnost i uživanje. A u svom duhovnom životu tražimo samo 

obilje nutarnjih utjeha. Mi govorimo mnogo o Srcu Isusovu, 
ali ipak u svemu sebe tražimo. Gdje je naša ljubav, gdje snaga, 
da provodimo život zadovoljštine i naknade? 


Molitva. 


Bože, koji se dostojiš milostivo nam darivati neizmjerno 
blago ljubavi u Srcu Sina svoga, ranjenom našim grijesima, 
dopusti, molimo, da prinoseći mu čast naše odane pobožnosti, 
izvršimo ujedno i dužnost dostojne zadovoljštine. Po istom 
Kristu Gospodinu našem. Fimen. 


Četvrtak iza treće nedjelje po Duhovima. 
»Da prođemo kroz vremenita dobra« 


Crkva moli Boga u misnoj molitvi, da umnoži nad nama 
svoje milosrđe, da pod njegovom upravom i pod njegovim wođe- 
njem tako prođemo kroz dobra vremenita, te ne izgubimo 
vječnih. Vremenita smo dobra primili za svoju upotrebu, a 
vječna, t. j. Boga, na uživanje. 

1. Vremenita su nam dobra dana samo na 
upotrebu. Mi moramo »proći« kroz njih, ili bolje reći kraj 
njih, mimo njih. Sve, što nije Bog, sve stvorene stvari, živa i 
neživa stvorenja, tjelesna i duhovna, naravna i nadnaravna 
dobra; pa i sve, što se preko dana dogodi, događaji svake vrsti 
u redu naravi i milosti, sve nam je to dano na upotrebu i 
isključivo na upotrebu. Kao sredstvo i oruđe, kojim ćemo se 
poslužiti da za Boga radimo, da mu služimo i tako si nebo za- 
služimo. Doduše Bog je spojio upotrebu stvorova s mnogo- 
vrsnom radošću i užitkom, ali ne zato, da čovjek u tom traži 
svoj pokoj. Ova radost treba da bude samo kapljica ulja u 
stroju; radost i užitak moramo zahvalno primiti iz ruke Božje 
u namjeri, da Gospodinu spremnije, vjernije, trajnije i radosnije 
služimo. Crkva dobro znade, kako su ljudi, pa i mi kršćani 
skloni, da se stvorenim stvarima ne samo služimo, nego da u 
njima često tražimo i svoj pokoj, svoju sreću, svoju radost, svoj 
idol. Ona zna, da mnogi u sebi govore: Boga se treba bojati, 
respektirati, u primjerenoj mu se udaljenosti klanjati i žrtve mu 

prikazivati. Međutim u ostalome oni traže užitak u stvorenim 
stvarima: u dobru životu, u športu, u putovanjima, u umjet- 
ničkim djelima, vesele se radi lijepoga stasa, radi zdravlja, časti, 
uspjeha, sreće i napretka. U tom oni žive i u tom se raduju. U 
ovim nedjeljama po Duhovima gleda Crkva bolno na ovu svoju 
djecu, koja su tako malo prosvijetljena Duhom Božjim. Ona moli 
Gospodina, da se smiluje, da nad ovom njezinom zalutalom 
djecom umnoži svoje milosrđe i da im ulije svoga Duha Sve- 
toga, da se nauče tako upotrebljavati stvorene stvari, kao da ih 
ne upotrebljavaju; da tako prođu kroz njih, da se svojim srcem, 
Svojim željama, svojom ljubavlju i svojim nastojanjem ne pri“ 
vežu uz njih. Mi ćemo učestvovati u boli svete Crkve, i s njome 
ćemo vruće moliti Oca, da svima nama udijeli milost, da tako 
prođemo kroz vremenita dobra, da po njima steknemo vječna 
dobra, Boga! 

2. Jedini nam je Bog dan, da u njemu uživa- 
mo. Bog Otac, neiscrpivo vrelo Božanstva; Bog Sin, vječna 
presjajna Riječ; Bog Duh Sveti, vječni, neizmjerno blaženi 
izljev ljubavi Očeve prema Sinu i Sinovljeve premu Ocu; pre- 
sveta čovječja narav Issova, presveto Srce Isusovo: sve nam 
je to dano da u tom uživamo, da u tom nađemo svoj pokoj. 
Veliki i sveti Bog ušao je u milosnom času svetoga krštenja u 
našu dušu i ondje živi u nama i s nama zato, da ga možemo 
uživati, posjedovati i biti dionici njegova Božanskog života. On 
nam se daje kao ljubezni Otac, čija smo djeca, i s kojim kao 
djeca smijemo povjerljivo općiti i govoriti. Bog, koji stanuje, 
Živi i djeluje u nama, daje nam se, da s njime živimo, da se u 
njemu radujemo i uživajući njega, da napustimo sve, što nije 
Bog. Srelnih li nas, djece svete Crkve, koji poznajemo Isusa, 
koji ga posjedujemo kao svoj sveti žrtveni dar u žrtvi svete 
Mise, kao hranu svoje duše u svetoj pričesti, i kao prijatelja i 
putnog pratioca u svetohraništu, kao živi trs, na kojemu smo 
i mi trsje u zajednici sa svima svetima. On nam se dao, da u 
njemu uživamo, a ne zato da ga se samo bojimo. Dao nam se, 
da se u njemu radujemo, da u njemu i kod njega nađemo svoju 
sreću. Bog nam daje sebe na uživanje u svim stvarima, dogo- 
đajima i prilikama: mi prolazimo kroz sve prolazno, i u svemu, 
što nas zadesi u našem dnevnom životu, bilo ugodno ili ne- 


Petak: ,»Nedokučivo bogatstvo Kristovo.« | 57 


ugodno, gledamo samo njega, njegovu blizinu, njegovu svetu 
volju, njegovu mudrost, dobrotu i ljubav, njegovu namisao, pro- 
vidnost i dopuštenje. U svim poslovima, mukama, trpljenju i 
neprilikama nalazimo Boga, njegovu svetu volju, njegovu ljubav 
prema nama. Na taj način nalazimo u Bogu, u njegovoj mudro 
sti, u njegovoj dobroti i u njegovoj beskrajnoj ljubavi prema 
nama svoj pokoj. Radi toga se ne žalostimo radi nekih nepravdi, 
koje nam ljudi nanose. Više se prekomjerno i strašljivo ne bri- 
nemo za svoje zdravlje, za svoj opstanak, za vremenite vrednote. 
U Bogu smo našli svoj mir. Našli smo neznatan početak onoga 
blaženoga mira, koji ćemo savršeno postići i uživati na nebe= 
sima. 

5. »Vrijeme je kratko. Preostaje, da oni, koji imaju žene, 
budu kao da nemaju, i koji plaču, kao da ne plaču, i koji se 
raduju, kao da se ne raduju, i koji kupuju, kao da ne kupuju, 
i koji uživaju ovaj svijet, kao da ne uživaju, jer prolazi slika 
ovoga svijeta« (1. Kor. 7, 29). 

Mi prolazimo kroz vremenita dobra. Primili smo ih samo 
kao odjeću, kao sredstvo, da Boga zadobijemo. Mi ih moramo 
upotrijebiti samo u onu svrhu, za koju smo ih primili. Samo 
toliko i tako dugo, dok su nam korisne u životu za Boga. U 
svetoj slobodi duha i srca treba da budemo nad prolaznim i da 
ne budemo nikada robovi stvorenja. U svomu. životu tražimo 
jedino Boga, jedino Isusa Krista, i ono, što je njemu milo! 

Molitva. 

Zaštitniče onima, koji se u te uzdaju, bez kojega nije ništa 
krepko, ništa sveto, umnoži nad nama svoje milosrđe, da pod 
tvojom upravom i pod tvojim vođenjem tako prođemo kroz 
dobra vremenita, te ne izgubimo vječnih. Po Kristu Gospodinu 
našem. Amen. 


Petak: osmina blagdana presv. Srca Isusova. 
»Nedokučivo bogatstvo Kristovo.« 


»Meni, najmanjemu od svih svetih (od svih kršćana), dana 
je ova milost, da naviješćujem neznabošcima nedokučivo Kri- 
stovo bogatstvo« (poslanica). Apostol Pavao upravlja na nas 

ove riječi. Nedokučivo bogatstvo Kristovo nalazi sveta liturgija 
u presvetom Srcu Isusovu, koje u sebi ima sve blago mudrosti 
i znanja, u kojemu prebiva sva punina Božanstva, koje je izvor 
života i svetosti. U Srcu Sina svoga Bog nam milostivo daruje 
* neizmjerno blago svoje ljubavi (molitva). 


1. Neizmjerno bogatstvo Kristovo nalazi 
seu Srcu Isusovu. Presveto Srce sadržaje u sebi sve 
ono beskrajno sveto, veliko, ljubavi dostojno, uzvišeno i pri“ 
vlačivo, sve što jedna duša, koja ljubi, može u Isusu poželiti. 
Ono obuhvaća neizmjernu puninu nutarnjega života Isusova, 
njegove misli i htijenje, njegova čuvstva, njegove osjećaje i 
želje. Ono obuhvaća sav molitveni život Isusov: neizmjerno 
sveto, dostojno i neprekidno klanjanje Bogu, čašćenje, zahvalji- 
vanje, ljubav i predanje Ocu, kako na nebesima, tako i po našim 
. svetohraništima na zemlji. Ono obuhvaća neizmjernu puninu 
milosti, kreposti i svetosti Isusove; njegovu poslušnost prema 
Ocu; svojevoljno i najdublje poniženje; ljubav prema ponizno= 
sti, siromaštvu i prema križu; njegovu ljubav prema Ocu i 
prema nama grešnicima; njegovu silnu revnost za naš vječni 
spas. Ono krije neiscrpivo blago zasluga Kristovih, koje je 
stekao od prvoga časa svoga ulaska na ovaj svijet do posljed- 
njega uzdaha na križu. Ovo Srce krije neizmjernu zadovoljštinu 
i pokoru, koju je Gospodin za svoga zemaljskoga života davao 
Ocu mjesto nas. Ono krije puninu vlasti nad đavlom, nad pri- 
rodnim silama, nad duhovima i srcima ljudskim. »Dana mi je 
sva vlast na nebu i na zemlji« (Mat. 28, 18). »U njemu, u Srcu 
našega Spasitelja, imamo otkup, oprost grijeha po bogatstvu 
njegove milosti, koju nam je obilno udijelio« (Efež. 1, 7). 


2. Naše bogatstvo. Isusovo Srce pripada nama. Bog 
nam je darovao Srce Isusovo. O tome nas uvjerava misna mo- 
litva: »Bože, u Srcu Sina svoga darivaš nam neizmjerno blago 
svoje ljubavi.« Nama pripada neizmjerno blago presvetoga Srca 
Isusova: njegove molitve, njegove zasluge, njegova zadovolj= 
ština. Ovo Srce i sve ono sveto i veliko, što se u njemu krije, 
možemo primati u svoje ruke, i u žrtvi svete Mise prikazati 
Ocu kao naš žrtveni dar. Tako ćemo presvetom Trojstvu prino- 
siti neizmjerno dostojnu slavu, dostojnu čast, savršenu zahvalu 

i potpunu zadovoljštinu. Ali to isto možemo učiniti i izvan svete 
Mise. Uvijek i u svakome času možemo uzeti presveto Srce i 
prikazati ga nebeskom Ocu. Isus se uvijek i bez prestanka kla- 
nja, ljubi i zahvaljuje, i za sve nas daje svoju zadovoljštinu, i 
za sve nas moli se nebeskom Ocu. Zato uvijek možemo svoje 
molitve moliti u zajednici s presvetim Srcem Isusovim i sjedi- 
niti ih s molitvama njegova presvetog Srca! Ako smo pogriješili, 
možemo Srce Isusovo prikazati Ocu kao zadovoljštinu za svoje 
prestupke. Kadgod trebamo milost ili pomoć Božju, pružimo 
k Ocu presveto Srce Isusovo s njegovim molitvama i prošnjama. 
Kadgod moramo nešto trpjeti, možemo svoje trpljenje sjediniti 
s mukom Isusovom, koji u isto vrijeme na jednome od mnogo= 
brojnih zemaljskih žrtvenika prikazuje nebeskom Ocu svoju 
muku i smrt. Po Isusu možemo moliti, djelovati i trpjeti! I Boga 
ljubiti ljubavlju presvetoga Srca, koje je naša svojina. Po Srcu 
Isusovu se možemo Bogu moliti mjesto onih, koji se ne klanjaju 
njemu. Po Srcu Isusovu možemo ljubiti Oca mjesto onih, koji 
ga ne ljube, štoviše i mjesto onih, koji ga mrze i vrijeđaju. Po 
Srcu Isusovu možemo Ocu davati zadovoljštinu za sve gre“ 
šnike i za sve grijehe svijeta. Kako smo bogati i silni po Srcu 
Isusovu! »Bože, ti nam u Srcu Sina svoga daruješ neizmjerno 
bogatstvo svoje ljubavi.« 

3. Po sebi siromašni postajemo bogati, kad i u koliko se 
pouzdajemo u Srce Isusovo, a ne na sebe. »Ništa više ne molim, 
i ništa ne pružam. Ja se jednostavno pridružujem Spasitelju go- 
voreći: Bože, prikazujem ti tvoga preljubljenoga Sina kao hvalu 
za sva dobra, koja mi udijeljuješ, prikazujem ga kao svoj dar, 
kao svoje klanjanje, mjesto svih mojih odluka. Ja ga prikazujem 
tebi mjesto sve svoje ljubavi i mjesto svega drugoga. Primi ga, 
nebeski Oče, mjesto svega onoga, što bi ti htio od mene imati. 
Ja ništa nemam, što bi bilo dostojno tebe osim njega, koga si 
mi tolikom ljubavlju dao za svojinu« (sveta Marija Alacoque). 

»Tko je žedan, neka dođe k meni i pije« (Iv. 7, 57). Zar 
ne želimo Boga ljubiti, Boga dostojno častiti, kako zaslužuje? 
Nama je to uopće nemoguće. Zato je potrebno, da već jednom 
napustimo sebe, da Ocu prikažemo Isusa, Srce Isusovo, Isusovu 
ljubav, Isusovo klanjanje; u svetoj Misi i preko dana. U tome 
se sastoji štovanje presvetoga Srca Isusova! 

Molitva. 

Raspalile, Gospodine Isuse, tvoje svetinje u nama božansku 
revnost, te primivši slatkoću slatkoga Srca tvoga uzmognemo 
prezreti zemaljsko i ljubili ono, što je nebesko, koji živiš i kra- 
ljuješ u vijeke vjekova. Amen. 


Subota iza treće nedjelje po Duhovima. 
Oholosti poniznost. 


Duhovi su nam darovali Duha Svetoga. Po njemu smo 
postali potpunim kršćanima. Postali smo jaki, da živimo kršćan- 
skim životom, da se borimo i da trpimo. Poslanica nas opominje, 
da postojano i muževno trpimo i da se odlučno borimo: »Poni- 
zite se pod jakom rukom Božjom, da vas uzvisi u vrijeme 
pohoda. Bog svake milosti, koji nas je pozvao na svoju vječnu 
slavu, usavršit će nas, pojačati i utvrditi poslije kratka trplje- 
nja« Put vječnoga usavršenja glasi: »Ponizite se pod jakom 
rukom Božjom.« »Jer se Bog protivi oholima, a poniznima daje 
milost« (1. Pet. 5, 5). 

l. »Bog se protivi oholima« Ohol je, koji živi po 
vlastitoj samovolji i htijenju. Ohol je, koji se ne će pokoravati 
volji, zapovjedima, providnosti i naređenju Božjemu, koji se 
svojim htijenjem i nastojanjem protivi Božjoj zapovijedi i odred= 
bama. Ohol je, koji u svemu slijedi samo svoju volju, koji želi 
da u svemu bude svoj gospodar, koji ne trpi, da mu Bog zapo- 
vjeda. Oholost je početak svakoga grijeha, korjen svake ljudske 
zloće. S ohološću počinje ljudski otpad od Boga. Ona je najveća 
i posljednja zapreka na putu povratka k Bogu. Ona je prava i 
zapravo jedina zapreka, da se s Bogom me sjedinimo i njemu se 
ne podložimo. Oholost ne uspijeva samo u svijetu, ne, ona se 
nalazi i u srcu kršćanina, štoviše i u srcu dobrih katolika. Ona 
je kukolj među pšenicom. Kao pravi drač raste oholost sama od 
sebe, i svaki vjetrić raznosi njezino zlo sjeme; što je plodnije 
tlo, tim lakše pušta korijenje. Pa ako ga i tisuću puta iščupamo, 
on će opet niknuti, ako je ostala samo tanka vlast u zemlji. 
Slično se događa osobito kod onih, koji žele da intenzivno živu 
duhovnim životom. što više žive duhovnim životom, tim većma 
bivaju kušani, da si utvaraju radi svoje duhovnosti, odnosno da 


s 

se nalaze iznad izvjesnih ljudskih potreba i slaboća. Oni se 
dopadaju samima sebi radi svoje neke asketske strogosti. Milo 
im je, ako ih ljudi gledaju s nekim pobožnim strahopočitanjem. 
Oni su često ponukani, da podcjenjuju svoje bližnje, da ne sude 
plemenito o njima, da u njima otkrivaju samo zlo i neistinitost. 
Oni su spremni da iz lažne revnosti kore svoje bližnje, da ih 
ispravljaju, da o njima nepovoljno govore, i da ih osuđuju. Oni 
su nezadovoljni, jer da je Božje djelovanje neobično sporo. Oni 
se rado sjećaju dobra, koje tvore. Ova ih dobra djela lako 
omamljuju, tako da sve vide dvostruko. Tajna oholost priječi 
tako djelovanje milosti, ona postaje zapreka sjedinjenja s Bo- 
gom, čiste ljubavi, neograničena predanja i povjerenja u Boga 
i u njegovu svetu volju. Da li u tom slučaju Isus, trs, uistinu 
živi u nama svojim životom? Zar ćemo se čuditi, ako nema 


i. ve 


znost je ujedno i sadržaj njegova života, osobita krepost 
Kristova. Poniznost je temelj duhovne zgrade, na kome jedinome 
kreposti sigurno počivaju. Poniznost je početak, korjen svakoga 
dobra, ona je vrata, koja vode u kraljevstvo nebesko, u kraljev- 
stvo milosti i kreposti. Napredak u našem sjedinjenju s Bogom 
i u našoj povezanosti s Kristom temelji se na napretku u poni 
znosti. Što je veća naša savršenost tim dublja treba da bude 
naša poniznost. Bez poniznosti nema vjerskog “života. Bez poni- 

znosti nema ni istine ni istinitosti. Bez poniznosti nema veliko“ 
dušja, nema spremnosti na žrtve, nema odane ljubavi. Ako smo 
ponizni, onda ne mislimo na sebe. Sud mnoštva, vlastita čast, 
prednost i udovoljenje vlastitih želja i nastojanja ne dira onoga, 
koji je uistinu ponizan. On se brine samo za Božju volju, za 
Božju čast. Njega ne može ugrijati nijedan sjaj, koji ne dolazi 
od Boga. On se zanima samo za ono, što od Boga dolazi i što 
k njemu vodi. To ga zanima i oduševljava, bez obzira, tko će se 
time proslaviti. U poniznosti se krije najveća srčanost. Ni prijet« 
nje ni ruglo ni klevetanje ne mogu smesti onoga, koji je ponizan. 
Udvaranje ne podnosi. On će sve podnositi i sve pretrpjeti, ako 
to traži volja Božja. Poniznost traži u svemu Boga, da njemu 
omili i da vrši njegovu volju. Nju ne plaši nikakva zadaća, 
nikakva žrtva, nikakav napor, nikakvo trpljenje! Ona znade: 
naša je snaga u neznatnosti, u potpunom pokoravanju volji i 
odredbama Božjim, zapovjedima i poslovima, pravilima i samo 
stanskom redu, naredbama svete Crkve, svakoj crkvenoj zapo- 
vijedi pa i najmanjim ceremonijama i propisima misne knjige i 
brevijara. Ona potpuno shvaća riječi Apostola Pavla i po njima 
se ravna: »Sve mogu u onome, koji me jača« (Filip. 4, 15). 
»Poniznima Bog daje svoju milost.« 

5. »Ponizite se pod jakom rukom Božjom, da vas uzvisi u 
vrijeme pohoda.« To je ozbiljna opomena svete liturgije četvrte 
nedjelje po Duhovima. Duh Sveti, Duh Kristov, želi da u nama 
utvrdi, proširi i učvrsti svoju vlast. To može samo onda izvršiti, 
ako je naša duša neznatna i potpuno podložna njegovu djelo- 
vanju i njegovoj volji. U koliko svoje ništavilo, svoju nedostoj« 
nost upoznamo, priznajemo, ponizno podnosimo i s pouzdanjem 
ka Gspodinu pristupamo, toliko će nas »u vrijeme pohoda«, t. j. 
u vrijeme molitve, svete Mise i svete pričesti, uzvisiti i napuniti 
milostima. 

Isusov je život ljubav prema poniznosti i neznatnosti pred 
svijetom, ljubav do prepuštenja volji i naredbama Očevim, lju- 
bav do križa, trpljena, zapostavljanja i svakovrsnog vrijeđanja. 
Mi smo trsje na božanskom trsu. Mi dakle živimo Isusovim 
životom. Ne mora li i naš život biti život poniznosti, radosne 
ovisnosti o Bogu i o Božjim dopuštenjima i naredbama? »Koji 
se ponizuje, uzisit će se.« 

Molitva. 


Zaštitniče onima, koji se | zdaj j ij 

| m ji se u te uzdaju, bez kojega nije ništa 

5 ništa Sveto, umnoži nad nama svoje ko ei KA pod 
ojom upravom i pod tvojim vođenjem tako prođemo kroz 


dobra vremenita te ne i i j ih. P 
ć : itd, : izgubimo vječnih. Po Kri i bi 
2 J ' ristu Gospodinu 


Sveta Misačetvrtenedjelje 
poDuhovima. 


1. U današnjoj se Misi očito vidi uskrsna misao. Unaokolo 
je široko more, pogibli i bure, unaokolo se nalaze neprijatelji, 
nesreća, propast i tmina. Zato ćemo se uteći Gospodinu: »GQo= 
spodin (Krist) je svjetlost moja i spasenje moje, koga da se 
bojim?« (ulaz). Mi ćemo ostati uz Gospodina. On upravlja 
svijetom svojom moćnom rukom. On će učiniti, da »nam se 
tečaj svijeta mirno upravlja i da se možemo mirnom pobožnošću 
radovati« (molitva). Trpljenje će i nevolje doduše doći, ali za 
onoga, koji se sasvim povjerio Kristu, nisu ništa prema slavi, 
koja se ima otkriti na nama (poslanica). Sav stvoreni svijet žudi 
za oslobođenjem ispod ropstva grijeha i od prokletstva radi 
grijeha, a tako čeznemo i mi za časom, kada će se na nama 
sasvim otkriti slava djece Božje: na ulasku u blaženu vječnost 
i kod budućeg uskrsnuća od mrtvih. Ali Gospodin jedino može 
ispuniti ovu želju i čežnju. Uz njega moramo ostati. 

2. Upravo u ovim tjednima slavimo blagdan svetih apostola 
Petra i Pavla. Zato nalazimo danas Gospodina u Petrovoj lađici 
(evanđelje), u Crkvi, koju je na Petru osnovao. Mi se sakuplja- 
mo oko njega, da čujemo njegove riječi, koje upravlja svijetu 
iz lađice svoje Crkve. Mi smo one ribice, koje su u svanuće, 
t.j. kod svetog krštenja, o Uskrsu, nagrnule u mrežu svete 
Crkve, da ondje potraže i nađu svoj spas. Mi smo spaseni u 
lađici svete Crkve. Kamo sreće, kad bismo ostali vjerni našemu 
spasenju, koje smo zadobili kod svetoga krštenja i u svetoj 
Crkvi! U prikaznoj pjesmi molit ćemo za ovu milost. 

5. Kod prikazanja stupimo na Kristovu stranu kao nekoć, 
kad smo primili sveti krst. Sudjelujući danas kod svete žrtvo 
stupit ćemo u usku žrtvenu zajednicu s Kristom, da s njime 
postanemo jednom hostijom. Izaberimo put Kristov, put križa, 
odrecimo se grijeha, svijeta i tijela; svijeta i svih njegovih 
zamama, raskoši i uživanja. Sjetimo se, da trpljenje i odreknuće 
grijeha i tijela i svijeta nije ništa prema slavi djece Božje, za 

nim 00 anšno roditi na putu odricanja i križa. Zato ćemo 
sas ze: si ie raised na patenu položiti svoju »buntovnu« 
ku ši trpljenja, mrtvenja i odricanja, koja | - 
radostan volji i zapovjedima Božjim: Temeljito toda 
Koje PRA »Odričem se«, kojeg smo izgovorili kod svoga 
aa a jna). Podna u mukama i u smrti Kristovoj 
koju slavimo i u sebi proživljavamo po žrtvi Sviće 
ćemo ujedno u slavu novoga života prona rova) aim 
Du 1 slavu života dj žj 
o kojoj govori poslanica. Pribiv: ib ko ea ano 
ke čak - Pribivanje kod svele Mise nij 
kit eee u mukama iu rum Kristovoj, nego je ao cin 
| uskrsnuću njegovu. rtvujući i prikazujući ri 
mE znanjem se dhom i životom Edon tak pobi = 
moli: zika ua i vina. Vrhunaravni život, koji smo primili u 
dA pda norte ae produbljuje, produhovljuje 
. proširuje. Duh Sina Božjega silazi na našu dušu : je 
ra eobr azuje, da postane Bogu slična i neodoljivom je sd S di 
vječnoj slavi i otkupljenju duha i tijela. ko 
Sve ovo djeluje Gospodi j 
3 C je Gospodin u Petrovoj lađici, t. j. ojoj 
ona ja u kojoj nam se u Petru i njegovim class 
ljiv« ja i poučaje nas. On djeluje na oni koji ibi 
cama iz današnjega evanđelja rad aalge 
Petar Kristovom snagom i irm. renne odi ka 
S m snagi po Kristovu malogu izbacio. Gdje j 
na. tu je ni ira spasenje i otkupljenje, pivi ibLo brdo 
lađici, u svetoj Crkvi. Krist je njoj povjerio žrtvu, i igrale 
Dr: . " . : . . a. : i ; Be e k 
na svako spasenje i sva milost. Blažen dakle dan if nb 
B doje ad oro prao Kristu i učinio nas članovima Kristove 
ve! »Gospodin je (u svetoj Crkvi i u svetoj žrtvi ih 
moja i pribježište moje, i izbavitelj moja dohtanijm | Piana 

moo . jezera: Genezaretskoga stajale su dvije lađice, a 
E ri su ili izašli i ispirali su mreže. I uđe u Šimunovu lađu, 
ve < da malo otisne od zemlje. Kad je sjeo, učio je na- 
aa. te s: kad je ka govoriti, reče Petru; Povezi na du» 
u i bacite mreže za lov. I kad su to učinili, ul 
Baur; Rasvijetli se! III. a ii m 

riba, da im je pucala mreža. I reče Isus Šimunu. Ne boj se! -Od- 
sad ćeš loviti ljude« (evanđelje). Isus je učinio čudo velikog ribo= 
lova i postavio Petra ribarom ljudi. 

1.>0ni ulove vrlo mnogo riba, da im je pucala 
mreža.« Neočekivan plijen! Liturgija vidi u tome sliku i priču. 
Mi, vjernici, mi smo one ribice, koje je Petar ulovio po nalogu 
Spasiteljevu. »Mi se ribice rađamo u vodi« svetoga krsta (Ter- 
tulijan). Po Petru, po Crkvi, koja je utemeljena na Petru, izvu- 
čeni smo u svetom krstu iz mora svijeta, grijeha, i propasti, do- 
neseni smo Kristu te tako spaseni. Gospodin bez prestanka na- 
laže Petru: »Baci mrežu« propovijedajući riječ Božju, u žrtvi 
svete Mise, dijeleći svete sakramente! Koliko li se puta Petar, 
Crkva, svećenik tuži Gospodinu: »Gospodine, svu noć smo se 
trudili i ništa nismo uhvatili.« Ali Gospodin ga sili: »Ne boj se!« 
»Baci mrežu!« I Petar, Crkva, katoličko svećenstvo, koje je do- 
živjelo tolike propasti i neuspjehe, iznova polazi na posao. »In 
verbo autem tuo — na tvoju riječ«, slijepo se uzdajući u nevidlji- 
vo, otajstveno djelovanje tvoje milosti, ponizno se pokoravajući 
njegovoj riječi i ondje, gdje — sudeći na ljudsku — nema ni- 
kakve nade u plijen i uspjeh. Petar, Crkva, svećenstvo se svim 
silama trudi: ali uspjeh posvema očekuje od njegove milosti, a 
ne od svoga djelovanja. »Na tvoju riječl« Često se čini, kao da 
Gospodin hoće da postidi svako djelovanje i nastojanje svoje 
Crkve, svojih svećenika, da ga u neku ruku uništi. On ponizuje, 
da opet uzvisuje. U svanuće vječnosti ugledat će ona »veliku 
množinu riba« i divit će se jakosti Gospodnjoj, koja se u njezinoj 
slabosti tako silno i plodno očitovala. »Na tvoju riječ«, u sili 
njegovoj vršila je stoljećima među ljudima usprkos svih zapreka 
i neprilika i tobožnjih neuspjeha svoju zadaću; »Odsad ćeš lo- 
viti ljude !« 

2. »Narod je nagrnuo k Isusu, da čuje riječ Bo- 
žju, a Isus uđe u Šimunovu lađu i kad je sjeo, učio je narod iz 
lađe« (evanđelje). Isus i Petar ne mogu se dijeliti! Mi smo onaj 
narod, koji je navalio k Isusu, da sluša njegovu riječ. On nam 
govori iz Petrove lađe. Ako želimo S korišću slušati njegovu 
istinitu i nepokvarenu riječ, onda moramo doći k Petrovoj lađi, 
k svetoj Crkvi. Ona je posve sigurno »stup i tvrđa istine« 
(1. Tim. 3, 15). Ona u sebi nosi Duha Svetoga. Ona ga je primila 

da ju uči »svu istinu« (Iv. 16, 15). Gospodin se nalazi i krije u 
Petru, i njegovim masljednicima i pomagačima. Petar, Crkva, 
papa, biskupi i svećenici ne će nas prevariti. Gospodin je s njima. 
Po njima nam on govori: »Tko vas sluša, mene sluša« (Luka 
10, 16). Mirno možemo unići u mrežu, koju su izbacili Petar i 
njegovi pomagači. Po ovoj mreži doći ćemo Gospodinu i tako 
ćemo imati »put i istinu i život« (Iv. 14, 6). Imat ćemo život 
milosti i djece Božje i pravo na nebesku baštinu. Ovdje s Pe- 
trom, sa svetom Crkvom smijemo klicati: »Gospodin je svjetlost 
moja i spasenje moje, koga da se bojim? Neprijatelji, koji me 
muče, sami iznemažu i padaju« (ulaz). Ovdje ćemo primiti sveta 
otajstva, .sakramenat svetoga krsta i euharistije. Po njima se 
oslobađamo krivnje svojih grijeha (popričesna) i po njima pri“ 
mamo napredak u milosti i postajemo sudionicima božanskoga 
života. Ovdje je »Gospodin utvrda moja i pribježište moje i izba- 
vitelj moj, Bog moj, i pomoćnik moj« (pričesna). 

5. Zahvalimo se danas iskreno Gospodinu, što nas je po 
Petru, po Crkvi i po njezinim svećenicima spasio od propasti, na 
koje je radi Adamova grijeha bilo osuđeno ljudstvo. 

Zahvalimo se danas Petru i crkvenom svećenstvu, koje je 
ispunilo nalog Gospodnji: »Odsad ćeš loviti ljude!l« | 

Povjerimo se danas iznova i s pouzdanjem Petru i Crkvi, 
koja je s njime povezana: kod Petra je istina, oproštenje grijeha, 
milost i otkupljenje. » Vjerujem u jednu, svetu, katoličku i apo- 
stolsku Crkvu.« »Ti si Petar, i na toj stijeni sagradit ću svoju 
Crkvu« (Mat. 16, 16). »Tko vas sluša, mene sluša. I tko vas 
prezire, mene prezire« (Luka 10, 16). 


Molitva. 
Daj nam, molimo, Gospodine, da nam se tečaj mirno tvojim 
redom upravlja i da se tvoja Crkva mirnom pobožnošću raduje. 
Po Kristu Gospodinu našem. Amen. 


Ponedjeljak iza četvrte nedjelje po Duhovima, 
Naša nada. 


U prijašnja su vremena jučerašnju nedjelju nazivali drugom 
nedjeljom prije blagđana svetoga Petra i Pavla. Ona je u znaku 

priprave na bliski blagdan apostolski. Evanđelje govori o Petru, 
o obilnom ribolovu, kako je Gospodin apostola Petra učinio »ri- 
barom ljudi«, o herojskom djelu Petra, Ivana i Jakova: »I izvu- 
kavši lađice na kopno, ostaviše sve i otiđoše za Isusom.« 

1. »Mi sami u sebi uzdišemo očekujući Božje po- 
sinaštvo, otkup svoga tijela« (poslanica). Što je kršćanin? On je 
čovjek, koji čeka. Na što? »Na slavu, koja će se objaviti u na- 
ma.« S punim pravom očekujemo ovu slavu. »Jer i stvorovi želj= 
no očekuju, da se pojave sinovi Božji. Jer su stvorovi podvrgnuti 
ispraznosti, ali ne po svojoj volji, nego radi onoga, koji ih je 
pokorio u nadi, da će se i sami stvorovi osloboditi ropstva ra- 
spadljivosti na slavnu slobodu djece Božje. A znamo, da svi 
stvorovi uzdišu i svi se do sada previjaju od bolova. Ali ne 
samo oni, nego i mi sami uzdišemo očekujući Božje posinaštvo, 
otkup svoga lijela«,y u uskrsnuću od mrtvih i u posjedovanju 
vječnoga blaženstva i u uživanju Božjemu (poslanica). U preko- 
grobnom se životu nalazi središte i cilj naših nastojanja i našega 
htijenja kao kršćana. Mi smo posve sigurni da ćemo jednom za- 
dobiti taj blaženi žvot, i već sada živimo u nadi. U ovom oče-« 
kivanju vječnoga Uskrsa leži izvor naše sreće, naše neprestane 
svete radosti, našega kršćanskog optimizma. Naša je sreća u 
tome, što se ljubljeni Sin Božji utjelovio, Bog ljubi čovjeka Krista 
kao svoga Sina. Mi smo postali jedno sa Sinom Božjim, njego- 
vim udovima, djeca Očeva. Zato nas Otac ljubi istom ljubavlju, 
kojom ljubi svoga Sina. Ova Očeva ljubav daje našoj nadi si- 
gurnost i blaženstvo. Otac ne pravi razlike između nas i Sina. 
I mi ćemo doći onamo, gdje je Sin, jer smo s njime i u njemu 
djeca Božja. Kao što je Gospodin doista proslavljen na nebu, 
tako će i nama osvanuti dan slave, osvanut će vječni Uskrs. Mi 
čekamo na ono, što će biti, na preveliku slavu, koja će se otkriti 
na nama, na djeci Božjoj. »AL ako smo djeca, onda smo i bašti- 
nici: baštinici Božji i subaštinici Kristovi« (Rim. 8, 17). U toj 
nadi treba da prolazimo kraj vremenitih naslada i uživanja idući 
ususret vječnosti i pravoj sreći, koja će se sastojati u blaženom 
gledanju Boga! 

2. »U Kristulsusu, Gospodinu našem« Na nje- 
mu i na zajednici s njime temelji se sigurnost i blaženstvo naše 
nade. Po njemu ona opstoji. Što smo življe sjedinjeni s njime u 

vjeri, pouzdanju, ljubavi, živeći njegovim životom i njegovim: 
duhom, tim sigurnije se možemo nadati, da će se na nama otkriti 
slava djece Božje. Krista Isusa ćemo naći »u Šimunovoj lađi«, u 
Crkvi, koja je na Petru utemeljena. Gospodin je naložio Petru: 
»Povezi na dubinu, bacite mreže na lov.« I Petar posluša Go- 
spodina na njegovu riječ baci mrežu i uhvati tako veliku mno- 
žinu riba, da se preplašio. »Gospodine, otiđi od mene, jer sam ja 
grešnik.« I reče Isus Šimunu: »Ne boj se! Odsad ćeš loviti lju= 
de!« (evanđelje). Loviti ljude, to je zvanje Petrovo i njegovih 
nasljednika i zamjenika. Po nalogu Isusovu, u sili Isusovoj! 
Loviti ljude, da ih privedu Kristu, da u Kristu Isusu postanu 
djeca Božja. »A ako smo djeca, onda smo i baštinici Božji, i 
subaštinici Kristovi« (Rim. 8, 17). Radosno priznajemo dužnost i 
ugled svetog Petra i njegovih. nasljednika, autoritet katoličkog 
svećenstva. U Petru, u njegovim nasljednicima, pomoćnicima i 
zamjenicima ne smijemo gledati niti »grješnoga čovjeka« niti 
samo naravnoga čovjeka, »koji se svu noć muči i ništa ne može 
uloviti«. U njima moramo gledati ugled i osobu Gospodinovu, 
koji ih je poslao, da pođu na daleko svjetsko more da love ljude. 
Crkva dakle ima pravo da privodi ljude Kristu. Ona ima pravo, 
štoviše i dužnost, da zapovijeda duhovima i ljudima. Ali i mi svi 
imamo dužnost, “da se Petru i katoličkom svećenstvu dademo 
uhvatiti. »Dana mi je sva vlast na nebu i na zemlji. Idite, dakle; 
i naučavajte sve narode, krstite ih i učite ih, da drže sve moje 
zapovijedi« (Mat. 28, 19). »Tko vas sluša, mene sluša. Tko vas, 
prezire, mene prezire. A tko mene prezire, prezire onoga, koji je 
mene poslao« (Luka 10, 16). Preko Petra i Crkve vodi nas put k 
Isusu Kristu, k djetinjstvu Božjem, k vječnom otkupljenju. 

5. »Oče, ti si ih meni dao« (Iv. 17, 6), ne samo kao drugove 
u borbi i u trpljenju, niti samo kao braću, nego kao udove moga 
tijela. »Zato hoću, da i oni koje si mi dao, budu sa mnom, gdje 
sam ja, da gledaju moju slavu, koju si mi dao«(Iv..17, 24), da 
je gledaju, da je na svojem tjelu oćute, da je sa mnom posje- 
duju i uživaju. »Ti si je meni dao«, i ona je dosta velika, da je 
mogu svima njima udijeliti. 

»Ja u njima« (Iv. 17, 25). Oče, zato ih moraš ljubiti s tom 
ljubavlju, kojom mene ljubiš. I zato im moraš dati i udijeliti istu 
radost i slavu, koju si meni dao, da »moja radost bude savršena u 

njima« (Iv. 17, 15). Mi očekujemo ovo otkrivenje slave našega 
posinaštva Božjega, jer smo djeca Božja. Ovu ćemo slavu dobiti 
u Kristu i u njegovoj Crkvi! 

»Neka Bog rasvijetli oči sroa vašega, da biste vi znali, 
kojoj vas je nadi pozvao, i kako je bogata slavna baština nje- 
gova u svetima (u kršćanima), i kako je izvanredna velika sila 
njegova prema vjernicima« (Efež. 1, 18 sl). 


Molitva. 


Daj nam, molimo, Gospodine, da nam se tečaj svijeta mirno 
tvojim redom upravlja i da se tvoja Crkva mirnom pobožnošću 
raduje. Po Kristu Gospodinu našem. Amen. 


Utorak iza četvrte nedjelje po Duhovima. 
Odakle naš neuspjeh? 


Duhovi su nas ojačali i osposobili za kršćanski život. »P0- 
vezi na dubinu i bacite mreže na lov!« Mi smo se trudili, svaki 
smo dan iznova započeli svoj posao i mučili se. Pa što smo po- 
stigli? Gdje nam je napredak? što možemo pokazati? Samo gri- 
jehe, pogreške, nevjere i nesavršenosti! U Petru iz evanđelja 
spoznajemo sami sebe. Zato. dođimo Gospodinu i recimo: »Qo- 
spodine, svu noć smo se trudli i ništa nismo uhvatili.« 

i.»Mučili smo se svu noći nijesmo ulovili ništa.« 
Zašto pravo ne napredujemo usprkos tolikih milosti, pobožnih 
vježbi, mrtvenja, molitava, razmatranja, ispitivanja savjesti, sve- 
tih ispovijedi i pričesti? Gdje je krivnja? Mi radimo »u noći«, 
bez jasnoga i svjetloga vjerskog zanosa, koji bi određivao i 
upravljao naše mišljenje, prosuđivanje, htijenje i nastojanje. Mi 
živimo mehanički, vještački, bez prave vrhunaravne nakane. 
Sve što činimo, vršimo poglavito iz naravnih motiva, često iz 
sebeljublja, oholosti, samovolje i taštine. Ono, što djelovanje i 
nastojanje određuje nije Duh Isusov, nije njegov primjer, nije 
pogled na njega, na njegovo djelovanje u nama, na njegovu lju- 
bav prema njemu. U svome radu, molitvi, trpljenju i mrtvenju 
nijesmo si svijesni naše organske povezanosti s njime, s trsom. 
Zar je onda čudo, što nema pravog napretka i uspjeha? »Bez 

mene, rastavljeni od mene, osamljeni ne možete činiti ništa« 
(Iv. 15, 5). »Kao što loza sama od sebe ne može dati ploda, ako 
ne ostane na trsu, tako mi vi, ako ne ostanete na meni« (Iv. 15, 
4). Napokon mi «radimo, kao i Petar, na vlastitu pobudu, na po- 
ticaj vlastite volje. Mi sami određujemo, što i kako ćemo činiti, 
odnosno što ne ćemo činiti; mi radimo po svojoj volji, po našem 
ličnom shvaćanju. Zato smo neplodni! Istom onda, kad Gospo- 
din dade svoj nalog, kada, gdje i kako da bacimo mrežu, i kad 
radosno poslušamo njegov nalog govoreći s Petrom: »Na tvoju 
riječ bacit ću mrežu« — istom onda će naše djelovanje biti us= 
pješno. A jer se dosta u njega ne pouzdajemo, moramo priznati : 
»Učitelju, mučili smo se svu noć i nijesmo ulovili ništa.« 

2. »Ali na tvoju riječ bacit ću mrežu« »Go- 
spodin je moja svjetlost i moje spasenje, koga da se bojim? 
Gospodin je branitelj moga života, od koga da strepim?« (ulaz). 
Zar da budem malodušan, kad pomislim na svoju vlastitu ne- 
moć, na svoju slabost, na svoje mnogobrojne neuspjehe? Ne, mi 
treba samo da poslušamo njegovu riječ: »Povezi na dubinu i 
bacite mreže na lov.« I vidjet ćemo njegovo čudesno djelovanje. 
Čim poslušamo njegovu riječ i s Petrom bacimo mreže ispunit 
će se i na nama: »Ulovili su vrlo mnogo riba, da im je pucala 
mreža.« On je s nama u žrtvi svete Mise. On dolazi da izliječi 
naše slaboće, da pomogne našoj nemoći, da udije!i punu snagu 
našoj molitvi i našim prošnjama. On postaje našim žrtvenim 
darom i mjesto nas stupa pred Oca, da nam izmoli svijetla i 
snage, da ustrajno nastavimo put kršćanskoj svetosti i savr= 
šenosti. U svetoj pričesti dolazi k nama, da bude u našoj blizini, 
da nam dade svoj život. Svako jutro dolazi u svetoj Misi i pri- 
česti s novim milostima i s novom ljubavi. Svaki čas možemo 
duhovno ili tjelesno boraviti pred svetohraništem i grijati se na 
suncu presvete euharistije. Nemojmo gledati toliko na svoju sla- 
bost, koliko na njegovu blizinu i na njegov život u nama. »Ja 
sam trs, a vi loze. Tko ostaje u meni i ja u njemu, taj daje 
mnogo ploda« (Iv. 15, 5). On živi u nama, on se bori i vojuje 
u nama i po nama. On pobjeđuje u nama i po nama. »Sve mogu 
u onomu, koji me jača« (Filip. 4, 13). »Gospodin je moja utvrda i 
moje pribježište i moj izbavitelj, Bog moj, pomoćnik moj!« 
(pričesna). 

3. »Na tvoju riječl« Kadgod se oslanjamo na sebe i kadgod 
sami štogod poduzimamo, svaki puta beremo neuspjeh. To je ra- 
zumljivo, jer se dijelimo od živoga trsa, od onoga, bez kojega ne 
možemo ništa. Tu je korjen i tajna našega neuspjeha i naše sla- 
bosti; Svaki pada, koji se pouzdaje u sebe! Zato nam ne pre- 
ostaje drugo: Nego da se pouzdamo u Krista i u njegovu milost, 
na snagu, koju mi loze, cnpimo od trsa. »Na tvoju riječ!« »Tko 
ostaje u meni i ja u njemu, taj daje mnogo ploda, jer bez mene 
ne možete činiti ništa.« (Iv. 15, 5). 

Petar je od svoga neuspjeha imao koristi. On se nije zausta- 
vio na neuspjehu, on je priznao pogrešku i zato je rekao: »Na 
tvoju riječ.« I imao je nečuven uspjeh! 


Molitva. 


Molimo Gospodine, ublaži se i prinudi k sebi milostiv naše 
volje, ako i jesu odmetničke. Po Kristu Gospodinu našem. Amen. 


Srijeda iza čefvrte nedjelje po Duhovima. 
Duhovnost. 


»Učitelju, mučili smo se svu noć i nijesmo ništa ulovili« 
(evanđelje). Dugotrajan i mučan posao! Ali kako bi u noći, bez 
Isusa i neovisno o Isusu i moglo biti uspjeha! ' 

l.»Mučili smo se svu noć i nijesmo ulovili ništa.« 
Čini se kao da čujemo, kako danas mnogi govore Učitelju: »Svu 
noć smo se trudili« Danas je gotovo u svim zvanjima geslo 
»rad«. Trka i žurba danju i noću. Rad je geslo i onih, koji žive 
pobožnim i duhovnim životom. Mučimo se i stenjemo pod tere- 
tom, koji smo si sami nametnuli, koji nitko ne može nositi (Mat. 
23, 4). Posijemo na tisuće dobrih djela, a ipak malo žanjemo. 
Odijevamo se teškim oklopom raznih vježbi i propisa, a da se 
ipak ne ugrijemo. Gutamo svaku novu pobožnost, a ipak se ne 
možemo nasititi. Tražimo nove metode, nove pobožnosti i nove 
svece. Pravimo bilješke,. računamo račune i kontroliramo, i ma 
koncu opažamo, da nešto nije u redu. Rad je napokon i geslo 
onih, koji se brinu za spas duša, koji rade u kršćanskom »Kari- 
tas«, u apostolatu katoličke akcije. Svi rade grozničavom brzi“ 

nom u uredima i na pisaćem stroju. Osnivaju nove organizacije i 
snuju o novim pothvatima. Traže nove članove i nove pomoće- 
nike. Tiskaju i razašilju silne knjige i časopise. Drže velike go- 
vore i održavaju veličanstvene kongrese. Sve je sjajno organizi- 
rano — a kakav je uspjeh ove radine pobožnosti? Kakav je 
uspjeh našeg glasnog apostolata, naše socijalne i vjerske dje- 
latnosti i radinosti? Ne moramo li veoma često s Petrom do= 
laziti k Učitelju i priznati: »Svu noć smo se trudili i ništa 
nismo uhvatili !« 

2. »Ali na tvoju riječi« Petar je na Isusovu riječ 
bacio mreže. On to nije učinio iz vlastite pobude ili po svojoj 
volji, nego na nalog i poticaj Isusov, u ovisnosti o volji Gospod- 
njoj. I imao je silan uspjeh! Tu se krije tajna plodnoga i blago- 
slovljenoga djelovanja i nastojanja; vršimo sami, što zahtijeva- 
mo od drugih (Nasljeduj Krista 1, 5, 3). »Tražite najprije kra- 
ljevstvo nebesko i pravdu njegovu, (t. j. njegujte duhovnost), i 
ostalo sve će vam se dodati« (Luka 12, 51). Težina izvanjih djela 
i rada, užurbanost i povećana radinost ne jamče za naš 
uspjeh. Za uspjeh našeg djelovanja jamči nam sila, koja izlazi 
iz duhovnosti, iz nastojanja za pravim sjedinjenjem s Bor 
gom i iz težnje za istinitom svetošću. Iz duha, iz nutrine treba da 
život teče u vanjska djela, kao što sok teče u grane i u cvje- 
tove. Najprije treba vršiti tihe, nutarnje kreposti: vjeru, odanost 
u volju Božju, samozataju, molitvu, svetu ljubav prema Bogu i 
prema Kristu. Naš svijet, polje našega djelovanja u prvom je 
redu u nama samima. Tu imađemo mnogo posla i sa sobom i 
s Duhom Svetim, koji je u nama. Istom onda, kad se odreknemo 
sebe, svoga sebeljublja i egoizma, bit će naše djelovanje blago= 
slovljeno i plodno. Samo nas duhovni život može učiniti požr- 
tvovnim, strpljivim, odvažnim, ustrajnim i velikodušnim. Du- 
hovnost nam daje snage, da se svlađamo i da savjesno vršimo 
svoje dužnosti. Ona nam daje odvažnosti i snage, da trpimo, 
da mirno i spokojno primamo, podnosimo i iskoristimo sve ne- 
volje i gorčine života iz ljubavi prema Bogu i prema Kristu. 
Duhovnost jamči, da će Bog blagosloviti naše djelovanje. 

3. »Gospodin je moja svjetlost i moje spasenje, koga da se 
bojim? Gospodin je branitelj moga života, od koga da strepim? 
Neprijatelji, koji me muče, sami iznemažu i padaju« (ulaz). 

Ovako govori duhovan čovjek. On u svim dogođajima i prilika- 
ma gleda Boga, misli na Boga, ne pouzdaje se u sebe i u svoje 
djelovanje, nego samo u Boga. : 

»Prosvijetli moje oči da ne zaspem na smrt« (prikazanje). 
Daj da uzljubimo duhovan život i pravu pobožnost. Tu ćemo 
molitvu danas staviti na patenu. »Prinudi k sebi našu volju« 
(tajna), da u svim dužnostima i poslovima za tebe živi i tebe 
traži. »Uzmi me meni, i daj me sebil« U svetoj pričesti dolazi u 
našu dušu, da nas još više obuzme svojim duhom. Dobro pri- 
manje svete pričesti sili nas, da živimo duhovnim životom. 


Molitva. 


Daj nam, molimo, Gospodine, da nam se tečaj svijeta mirno 
tvojim redom upravlja i da se tvoja Crkva mirnom pobožnošću 
raduje. Po Kristu Gospodinu. našem. Amen. 


Četvrtak iza četvrte nedjelje po Duhovima. 
Isus naš Učitelj. 


»Isus uđe u Šimunovu lađu; te ga zamoli, da malo otisne od 
zemlje. Kad je sjeo učio je narod iz lađe.« : 

1. Isus poučava narod. Veliko je mnoštvo navalilo 
k Isusu. Zar nijesu imali književnike i farizeje, da ih pouče? 
Bilo ih je. Ali Isus nije učio kao književnici i farizeji. »On ih je 
učio kao onaj, koji ima vlasti i divio se silan svijet nauci nje- 
govoj« (Mat. 7, 28). On silazi k priprostima i uči ih u pričama.« 
»Nebesko je kraljevstvo kao sijač, koji iziđe da sije svoje sjeme. 
Jedno pade kraj puta, i pozobaše ga ptice nebeske. Drugo padne 
na kamen, ali nije moglo pustiti korijenje. I drugo padne u trnje, 
i uguši ga trnje, koje je uzraslo zajedno. A drugo padne na do 
bru zemlju iznikne i dade stostruki plod.« On je naučavao ljubav 
koja oprašta. »Čuli ste da je bilo rečeno starima: Ne ubij, jer 


koji ubije, bit će kriv sudu. A ja vam kažem, da će biti osuđen. 


kao krivac svaki, koji se srdi na svojega brata« (Mat. 5, 21 sl.). 
»Čuli ste da je kazano: Ne čini preljube, a ja vama kažem, da 
svaki, koji promatra s požudom ženu, već je učinio preljubu 
s njome u srcu svome« (Mat. 5, 27 sl.). On odgovara na pitanje : 

kako ćemo doći u kraljevstvo nebesko? Koji je jedini pravi smi- 
sao života? Blago siromašnima u duhu, u osjećaju, blago krotki- 
ma, žalosnima, onima, koji žeđaju za pravdom, blago milosndni= 
ma (Mat. 5, 5 sl.). Svijet ne može životu dati pravi smisao. Naša 
se životna sreća ne sastoji u uživanju, ni u dobrima, koja nam 
mogu silom ili prijevarom oteti. Pravi smisao života nalazi se u 
duhovnoj borbi za višim idealima. U borbi za pravednost, milo- 
srđe i čistoću, usred nepravednosti, sebeljublja, nečistoće i ot- 
pada od Boga. »Ne sabirajte sebi blago na zemlji, nego sabirajte 
sebi blago na nebu« (Mat. 6, 19). »Uđite kroz uska vrata, jer su 
široka vrata i prostran put, koji vodi u propast i mnogo ih ima, 
koji na njih ulaze. Kako su uska vrata i tijesan put, koji vodi u 
život, i malo ih ima, koji ga nalaze« (Mat. 7, 15). Ovakvim rije- 
čima poučava iz Petrove lađe narod, koji stoji na obali i koji 
pozorno sluša njegove riječi. On im govori riječi života. 


2.Isus uči nas. Dnevno dolazi u svetoj pretvorbi i tako 
reći iznova silazi u Petrovu lađu, u svetu Crkvu. »Evo, ja sam 
s vama u sve dane do svršetka svijeta« (Mat. 28, 20). Za Pe- 
trom, svećenstvom i crkvenim učiteljstvom krije se sam Gaspo- 
din Isus. Čovjek, papa, biskupi i svećenici samo su njegovo 
oruđe, njegovi organi. Po njima govori, poučava, zapovijeda i 
djeluje sam Krist Gospodine, nepogrešiva istina. Svećenstvo i 
službe u Crkvi po svojoj su biti službe, koje se vrše u ime i po 
nalogu Kristovu. Ona prima svoju moć i značenje jedino i isklju 
čivo od Kristova autoriteta. U Crkvi niti propovijeda niti krsti, 
niti vlada puki čovjek nego samo Krist Gospodin. U Crkvi, koja 
je utemeljena na Petru, postoji samo jedan autoritet, samo jedan 
Učitelj, Krist Gospodin. »Tko vas sluša, mene sluša, i tko vas 
prezire, mene prezire« (Luka 10,16). Kad katolički svećenik na=- 
viješta riječ Božju, ne propovijeda čovjek, kojega vidimo pred 
sobom, nego sam Krist. Propovijed jednoga biskupa ili kakvog 
dobroga i slavnoga propovjednika pravom .je kršćaninu od jed- 
nake vrijednosti kao i riječi kakva priprosta župnika ili kape- 
lana. Jer u Petrovoj lađi ne propovijeda ni Petar ni Pavao ni 
Pio nego Krist Gospodin. Zato Crkva ne prilagođuje svoj nauk 
duhu vremena. Njezin se nauk jedino ravna po Isusu. A on je 
nepromjenljiva božanska istina. »Isus Krist isti je jučer i danas 

iu vijeke« (Hebr. 18, 8). Otud naš mir i pokoj, što slušamo riječ 
i propovijed Kristovu, koji propovijeda i uči nas iz Petrove lađe. 

5. »Iko vas sluša, mene sluša.« Zašto svijet već od apo= 
stolskih vremena proganja upravo svećenstvo svete Crkve? U 
svećenstvu svijet mrzi i proganja Krista. Borba, koja se vodi 
protiv svećenstva, uperena je zapravo protiv Krista. Svećenstvo 
se s Petrom zauzima za Krista; »Njega je Bog desnicom svojom 
uzvisio za vladara i spasitelja. I mi smo svjedoci ovih dogođaja 
i Duh Sveti, koga Bog dade svima, koji se njemu pokoravaju.« 
»Kad oni ovo čuše, vrlo se rasrdiše i namjeravali su, da ih ubiju« 
(Dj. ap. 5, 29 sl.). Ali tim vjernije treba da mi, »narod«, ustra- 
jemo uz Krista i njegovo svećenstvo. Ne smijemo se sablazniti 
radi ljudskih slaboća i ćudorednih nedostataka i pogrešaka, koje 
opažamo na posvećenim osobama. Znamo, da one ne mogu 
okaljati Gospodina, koji u njima djeluje i uči. »Iko vas sluša, 
mene. sluša«, pa i tamo, gdje vrijedi Spasiteljeva riječ: »Sve, 
što vam kažu, držite, ali po djelima njihovim nemojte činiti« 
(Mat. 25, 3). 

I Petar je posrnuo, a ipak je Gospodin upravo na njemu 
sagradio svoju Crkvu. Svojim se padom Petar još više približio 
Gospodinu. »Šimune, ljubiš li me? Ljubiš lj me više nego ovi?« 
»Gospodine, ti sve znaš, ti znaš da te ljubim« (Iv. 21, 15 sl). 


Molitva. “ 
Svemogući, vječni Bože, kojega se Duhom svekoliko tijelo 
posvećuje i upravlja, usliši molbe naše za sve redove, da ti da- 
rom blagodati tvoje svi staleži vjerno služe. Po Kristu Gospodinu 
našem. Zimen. 


Petak iza čefvrte nedjelje po Duhovima, 
Otkrivanje slave djece Božje. 


U Duhovskom otajstvu primili smo duhovno krštenje, da 
život milosti, kojim od krštenja živimo, sačuvamo i dovedemo 
do zrelosti. U nedjeljama poslije Duhova pruža nam liturgija sred- 
stvo, da taj cilj postignemo. Ona nas potiče, da željno iščeku- 
jemo Gospodina i njegov drugi dolazak. U dan Gospodinova do- 

laska otkrit će se na nama slava djece Božje. Poslanica nas 
podsjeća na to otkrivenje slave kršćanskoga života, mrtvenja i 
trpljenja. Kršćanin živi u nadi na dolazak Gospodnji. 


1. »I mi sami uzdišemo u sebi očekujući 
Božje posinaštvo« (poslanica). »Mi smo se nadom spa« 
Sili« (Rim. 8, 24). Naša nada nas ne vara. Posinaštvo je zalog 
naše buduće slave. Četiri svjedoka svjedoče, da će se ispuniti 
naša nada. Prvi: Tjelesno stvorenje, koje je radi našega grijeha 
podvrgnuto raspadljivosti, nosi u sebi nadu, da će se jednom 
osloboditi sadašnjega prokletstva i da će sudjelovati u slavi 
djece Božje. I zato ono uzdiše u porođajnim bolima, da rodi 
novo stvorenje, novo nebo i novu zemlju. Drugi: Duh Sveti, 
koji se izlio u maša srca. »On nam pomaže u našoj slabosti. Or 
se moli za nas neiskazanim uzdisajima« i nadahnjuje nam prave 
prošnje. On je u nama i time jamči za našu buduću slavu. U 
posvetnoj naime milosti, u milostima svetih sakramenata, i u 
dnevnim prosvjetljenjima imamo »prvijence Duha«. Oni nam 
navještaju blizu žetvu, t. j. da će se milost pretvoriti u slavu. 
Otac je treći svjedok. On nam je izričito obećao buduću slavu. 
»Onima, koji Boga ljube, sve zajedno pomaže na dobro. Jer koje 
naprijed pozna, one i preodredi da budu jednaki slici Sina nje- 
gova. A koje preodredi, one i pozva, a koje pozva; one i 
opravda, a koje opravda, one i proslavi« (Rim. 8, 28 sl.). če- 
tvrti je svjedok »Isus Krist, koji je umro i još uskrsnuo, koji 
je s desne strane Božje i zagovara nas« i time nam očituje svoju 
sinu ljubav prema nama. »Tko će nas rastaviti od Kristove 
ljubavi (prema nama)?« (Rim. 8, 54 sl.). Nitko, osim nas samih. 
Kristova ljubav prema nama najčvršća je potpora naše nade. 
Ništa »nas ne može rastaviti od Božje ljubavi, koja je u Kristu 
Isusu Gospodinu našem« (Rim. 8, 59). Sam Otac nas ljubi, jer 
smo u Kristu Isusu, loze na trsu. Imamo dakle pravo na vječnu 
slavu. Mi smo djeca Božja. A ako smo djeca, onda smo baštinici, 
baštinici, naime, Božji, a subaštinici Kristovi! Još se nije otkrila 
buduća slava. Ali nada nas ne vara, da će se na namia objaviti 
slava djece Božje. I mi željno očekujemo dan; kad će se javiti 
Gospodin, da i naše tijelo zaodjene odjećom nebeske slave: 
»Sursum corda! — Gore, iznad sadašnjosti i vremenitoga !« 

2. »Sada trpimo s njime, da s njime budemo 
i proslavljeni« To je sudbina vojujuće Crkve. »Hko su 
progonili mene, progonit će i vas (Crkvu, pojedine članove) 
(Iv. 15, 20). Isus mastavlja u nama svoj život. Njegov je ze- 
maljski život bio niz trpljenja, poniženja, klevetanja i svako- 
vrsnih nepravda. Njegovi neprijatelji nisu prije mirovali, dok ga 
nisu na križ pribili. On je umro i bio pokopan. I treći dan u 
svojem uskrsnuću zaodjenuo se odjećom slave. Ovaj život on 
ponavlja. Tim životom on živi u svojoj Crkvi u nama, udovima 
svoga otajstvenoga tijela. što više budemo s Kristom povezani, 
tim više ćemo sudjelovati u njegovu trpljenju. »Sada trpimo 
s njime, da s njime budemo i proslavljeni.« Mi tnpimo, jer zna- 
mo, da »naša sadašnja i časovita laka mevolja donosi nama 
prekomjernu, izobilnu, vječnu, od svega pretežniju slavu, budući 
da mi ne marimo za ono, što se vidi, nego što se ne vidi« (2, 
Kor. 4, 17). Ova je slava uživanje. Zato trpimo rado i odvažno, 
u nadi, da nas čeka slava, jer smo s Kristom išli putem križa, 
siromaštva, odricanja, poniženja i zapostavljanja. “ 

5. U Duhu Svetom, koji u nama stanuje, slijedimo poziv 
Gospodnji: »Duc in altum — Povezi na dubinu«, u valove i 
buru, u borbu i brige života. Nismo sami. »Gospodin je moja 
svjetlost i moje spasenje, koga da se bojim?« »Držim da trpljenja 
sadanjega vremena nijesu ništa prema slavi, koja će se objaviti 
u nama.« Mi znamo: »Ni smrt ni život ni anđeli ni poglavarstva 
ni sadašnjost ni budućnost me može nas rastaviti od ljubavi 
Božje.« »Bog je ljubav« (1. Iv. 4, 8). Njegova je ljubav prema 
nama neizmjerna. On je s nama. Odvažimo se zato na puto- 
vanje. Otac je na kormilu! 

»Mi sami uzdišemo u sebi, očekujući Božje posinaštvo, 
otkup i preobraženje svoga tijela.« Na to misli liturgija u vri- 
jeme po Duhovima. Crkva očekuje dolazak svoga Zaručnika i 
nebeske zaruke. Pridružimo se Crkvi i uzdignimo svoj pogled 
iznad vremenitoga, ka Gospodinu, željno očekujući njegov do- 
lazak. »Iščekujem uskrsnuće mrtvih i život budućega vijeka« 
(vjerovanje). Dnevni dolazak Gospodnji u žrtvi svete Mise zalog 
je drugoga dolaska Gospodnjega i slave našega posinjenja. 

Molitva. 
Primivši prinose naše, molimo, Gospodine, ublaži se i pri- 
nudi k sebi milostiv naše volje, ako i jesu odmetničke. Po Kristu 
Gospodinu našem. Amen. 


Subota iza četvrte nedjelje po Duhovima. 
Trpljenjasadanjega vremena. 


U ovoj ćemo se sedmici pripravljati na blagdan svetoga 
\Petra. Promatrat ćemo njegovo mukotrpno apostolsko djelo- 
vanje, a napose njegovu slavnu mučeničku smrt u Rimu. Ali 
) Ž Pr x .. . . . . 
upravo po muci i mučeničkoj smrti zadobio je nebesku slavu. 
»Trpljenja sadanjega vremena nijesu ništa prema slavi, koja će 
se objaviti u nama« (poslanica). : 
1. »Trpljenja sadanjega vremena« U bogo- 
služju pete nedjelje po Duhovima osjeća se, da je Crkva pro“ 
onjena. »Neprijatelj ju je opkolio« (ulaz); »tečaj svijeta« je 
nesiguran, nemiran i oteščava Crkvi rad. Ona se trudi i raza- 
pinje mreže na lov za duše. U tisućama misionara,“svećenika, 


požrtvovnih laika, ustanova i poduzeća, već stoljećima traži 


duše, a — po ljudsku govoreći — bere neuspjeh za neuspje- 
om. »Mučili smo se svu noć i nijesmo ulovili ništa« A i u 
vlastitu krilu ima toliko sablazni, odmetnika, nevjernika, izda“ 
jica, nedostojnih i nesvetih! To su stradanja Crkve u sadanja 
vremena. O tome bi nam znala više govoriti povijest Crkve. 
Koliko -istom stradaju pojedini članovi! I to obično najbolji 
stradaju! Jer što se tko više približuje Bogu, tim se više čisti u 
ognju trpljenja. što tko više živi za Boga, tim ga više svijet 
proganja, njegova okolina krivo shvaća, prezire, osuđuje i pro- 
ganja. »Ja sam vas odijelio od svijeta, zato vas svijet mrzi« (Iv. 
15, 19). Trpljenje dolazi sa svih strana pa i odanle, odakle smo 
se najmanje nadali. Koji puta nam se čini, kao da se i sam Bog 
pridružio našim neprijateljima: šalje neuspjeh u radu, u pot- 
hvatima, šalje na dušu strašnu suhoću. Čini se kao da iz duše 
ponestaje svake snage: duh otupi i za molitvu, fantazija je ispu= 
njena najogavnijim slikama, pamćenje je popustilo kao da nije 
o Bogu ništa čulo. Volja je lijena, bez života, srce ne osjeća 
nikakve pobožnosti ni žara. Uz to tnpljenje često se javlja neka 

vrst zapuštenosti sa strane Božje. To su tolike duševne muke, 
da ih nitko ne može shvatiti, koji ih nije sam iskusio. Ali tako 
mora biti. Mi smo pokršteni, da trpimo i umremo s Kristom; 
Zašto? Jer želimo da s Kristom i uskrsnemo! 

2. »Slava, koja će se objaviti unama!« Prema 
njoj nisu ništa stradanja ovoga života. Pred nama je apo“ 
stol Petar. On za cijeloga svoga života mije gotovo ništa 
utješnoga doživio. Bio je siromašni ribar. Iza toga neko- 


liko njegovih najljepših godina, u kojima je općio s Isusom... 


Zatim je nastupio mukotrpni misionarski život u Antiohiji, u 
Rimu, u mnogoj oskudici, gorčini, neuspjesima, progonstvima, 
neprijateljstvima i poniženjima. Tako je bilo sve dok ga nisu 
za Neronova vladanja pribili na križ! Dogodilo se, kako mu je 
prorekao Gospodin: »Kad si bio mlađi, pasao si se i hodio, kud 
si htio, a kad ostariš, raširit ćeš (na križu) svoje ruke, i drugi 
će te pasati i odvesti, kuda ti ne ćeš« (na križ) (Iv. 21, 18). A 
danas je on u slavi vječnoga blaženstva. Prošlo je vrijeme stra- 
danja. što mu je prije bio gubitak, postalo mu je obilan dobitak. 


Svojom mukom i smrti na križu stekao si je krunu neprolazne \ 


slave. Petar stoji pred nama i sokoli nas. »Trpljenja sadanjega 
vremena nijesu ništa prema slavi, koja će se objaviti u nama.« 
Crkva to vjeruje i u to se uzda. I mi treba da vjerujemo i da 
se uzdamo u Kristove riječi! 

5. U svetoj se pričesti sjedinjujemo s Kristom. Prigodom 
svete pričesti stavlja Gospodin na nas pitanje; »Možete li piti 
čašu, koju ću ja piti?« Oslanjajući se na njega spremno odgo= 
varamo; »Možemo« (Mat. 20, 22). »Trpljenja sadanjega vremena 
nijesu ništa prema slavi, koja će se objaviti u nama« »Ovo 
raspadljivo tijelo treba da se obuče u neraspadljivost i ovo 
smrtno u besmrtnost« (1. Kor. 15, 55). 

U svetom smo krštenju razapeti s Kristom. Sudjelujući 
dnevno kod žrtve svete Mise postajemo s Gospodinom jedan 
žrtveni dar. U svetoj pričesti crpimo dnevno novu snagu za 
životnu borbu. Dnevno imamo prilike da zagrlimo križ. Samo 
što se mi još nismo naučili »hvaliti se križem Kristovim« (Gal. 
6, 14) i radovati se trpljenju, što možemo s Kristom piti kalež. 
Križ je u nama, u našim mislima, u našem srcu i u našem životu 


Uj 

»izgubio svoju silu« (1. Kor. 1, 17): štoviše, i u našoj vjeri! A 
ipak je u križu jakost i snaga Crkve, vjerskih zajednica i svakog 
pojedinca. »U križu je spas!« 
Molitva. 
Daj nam molimo Gospodine, da nam se tečaj svijeta 


mirno tvojim redom upravlja i da se tvoja Crkva mirnom po- 


božnošću raduje. Po Kristu Gospodinu našem. Amen. 


Baur;-Rasvijetti se! III. 6 


Sveta Misa pete nedjelje 
poDuhovima. 


1. Duh Kristov, koji s eo Duhovima izlio na Crkvu, Duh 
je ljubavi i potiče na ljubav. Koliko u Crkvi i u pojedinoj duši 
ima ljubavi prema Bogu i prema bližnjemu, toliko je njome za= 
vladao Duh Božji i Kristov. Zato nas liturgija današnje svete 
Mise potiče na ljubav prema Bogu i bližnjemu. Ljubav nam 
otvara vrata k vječnim dobrima, koja nadilaze svako shvaćanje; 
ona oslobađa dušu od svake zemaljske privezanosti i daje joj 


snage, da se vine do cilja, za koji smo se u svetom krstu pre. 


porodili (o Uskrsu). 

2. Pjevajući ulaznu pjesmu s pogledom upravljenim na Go- 
spodina ulazimo u svete prostorije kuće Božje. Tu je naša 
svjetlost i naše spasenje. S rukama uzdignutim prema nebu 
vruće molimo: »Ulij u srca naša prijazan svoje ljubavi« (mo« 
litva), one ljubavi prema Bogu, koja je po riječima poslanice 
nerazdruživo povezana s ljubavlju prema bližnjemu. Ta ljubav 
prema bližnjemu je milosrdna, bratoljubiva, složna, ne vraća 
zlo za zlo, nego uvijek blagosilje, i onda, kada trpi radi pravde. 
Potrebna nam je velika milost, da se vježbamo u toj veliko“ 
dušnoj ljubavi. Zato u pjesmi na stepenicama ponovno molimo : 
»Zaštitniče naš, pogledaj, Bože, i obazri se na svoje sluge, usliši 
molitvu svojih slugu.« Stih aleluja jamči za uspjeh naše molbe: 
»Gospodine, u tvojoj jakosti radovat će se kralj (kršćanin) i 
veoma će kliktati radi tvojega spasenja.« Evanđelje također go=- 
vori o ljubavi. Ono progovara osobito onima, koji žele da danas 
sudjeluju kod žrtve svete Mise. »Ako prinosiš svoj dar na oltar, 
i sjetiš se, da tvoj brat ima nešto protiv tebe, ostavi ondje pred) 
oltarom svoj dar i idi, da se prije izmiriš sa svojim bratom, i 
tada se vrati i prinesi svoj dar.« To je ozbiljna opomena, kako 
nam valja pribivati svetoj Misi. Toliku važnost pridaje Bog 
ljubavi! 

5. S tom spoznajom obavit ćemo prikazanje. Molit ćemo 
Gospodina, da nam dade snage, da vjerno izvršimo, što smo 

upoznali. U vidljivim žrtvenim darovima kruha i vina prinijet 
ćemo na oltar svoju volju i spremnost da uistinu kršćanski lju- 
bimo. Pred našim se očima u osjetiljivoj blizini i stvarnosti 
nalazi Kalvarija. Krist krvari na križu i mi slušamo riječi nje- 
gove ljubavi; »Oče, oprosti im, jer ne znaju što čine.« U svetoj 
se pretvorbi ostvario nalog poslanice i evanđelja .Mi gledamo 
ljubav, koja zlo dobrim naplaćuje, koja za klevetu vraća bla- 
goslovom, koja i za najljućeg neprijatelja i progonitelja pozna 
samo jedan odgovor oproštenja. U žrtvi primimo u ruke to lju- 
bezno Srce, kao maš žrtveni dar i prikažimo ga Bogu kao 
zahvalu za beskrajnu ljubav i milost, koje smo primili od dana 
svetoga krštenja; kao otprošnju za naše nedostatke kršćanske 
ljubavi; kao molbu da naša srca u svetoj pričesti postanu jedno 
sa Srcem i duhom Spasiteljevim i da iz njegova Srca crpimo 
duh ljubavi. U svetoj žrtvi zaboravimo na sve uvrede, koje su 
nam se nanijele i molimo sa Srcem žrtvujućeg se. Spasitelja: 
»Oče, oprosti im«« Naše molitve, naše žrtvice, naše milosti i 
zasluge neka pripadaju svima. Pretočeni u jedmo srce i jednu 
dušu molimo: »Oče naš. Kruh naš svagdanji, daj nam danas. 
Oprosti nam, kao što i mi opraštamo, oslobodi nas od zla.« 
Vrhunac kršćanske ljubavi dosižemo primanjem svete pričesti: 
jedna hrana, jedan kruh, jedna misao, jedan cilj, jedan iriteres! 
»Jedan kruh, jedno tijelo smo mi svi koji od jednoga kruha bla- 
gujemo« (1. Kor. 10, 17). Tu je Krist »naša radost« (Ef. 2, 14). 
On nas prožima svojim duhom, duhom ljubavi. Ovdje, na stolu 
Gospodnjem, u »kući Gospodnjoj« u svetoj žrtvi i žrtvenoj 
gozbi, jest rasadište i visoka škola kršćanske ljubavi. Ovdje, u 
svetoj žrtvi postat će naše srce drugo biće, nanovo stvoreno i 
ojačat će se za revnost vrhunaravne kršćanske ljubavi! Sada 
znademo, što nam je sveta žrtva dala i što imamo u svagda- 
šnjicu unijeti i u životu ostvariti. 


Peta nedjelja po Duhovima. 
Kršćanska sloga. 


Danas je nedjelja iza blagadana svetoga Petra i Pavla. U 
prijašnjim vremenima bio je blagdan svetoga Petra i Pavla jedan 
od najvećih i najsvetijih blagdana. Na taj dan našli su se u 

Rimu pokraj mnogih hodočasnika svi biskupi t. zv. rimskog pa= 
trijarhata s papom na okupu, da proslave taj blagdam i da održe 
godišnji rimski sabor (koncil). Bio je to dan kršćanske ljubavi 
na grobovima apostolskih prvaka, oko Ovca sjedinjene Božje 
obitelji. 

1. »Budite svi jednodušni u molitvi« Prvak 
apostolskih propovijeda oko svog groba sakupljenoj obitelji 
ljubav. »Budite svi složni, milostivi, bratoljubivi, milosrdni, po- 
nizni. Ne vraćajte zlo za zlo, ni psovke za psovku, nego nasu- 
prot blagosiljajte (molite jedan za drugoga za milost Božju), jer 
ste na to pozvani da baštinite blagoslov.« To je želja apostolova 
i želja svete Crkve: da jedno budemo. To je i želja samoga 
Spasitelja. On moli u svojoj velikosvećeničkoj molitvi Oca »da 
svi budu jedno, kao što si ti, Oče, u meni i ja u tebi. Tako i oni 
neka budu u nama jedno, da svijet vjeruje, da si me ti, Oče, 
poslao« (Iv. 17, 21). Jedno u vjeri, jedno u ljubavi, jedno u mo- 
litvi. Jedno, jedno srce i jedna duša, osobito kad sudjelujemo kod 
svete Mise. Mi ne smijemo moliti izolirano, zasebno. Ne ovako: 
Bože moj, usliši me, nego: Oče naš, kruh naš svagdanji daj nam 
danas. Pomolimo se. Ulij u srca naša svoju ljubav. Naša molitva 
mora biti molitva u zajednici, u prvom redu za interese zajed- 
nice, po nakani zajednice, za njezine potrebe, jednom riječi, to 
mora biti molitva s Crkvom i sa svetom liturgijom. Nikada ne 
ispunjavamo savršenije opomenu svetoga Petra nego kad se 
usko držeći liturgije svoj vlastiti »ja« zapostavimo onome. za- 
jedničkome »mi«. Da li to činimo? Dakako, da u molitvi možemo 
biti jednodušni, potrebno je da i u svagdanjem životu na tom 
radimo, da budemo jedno srce i jedna duša: »milostivi, brato= 
ljubivi, milosrdni i ponizni.« Za to se zahtijeva mnogo milosti i 
duha ljubavi, koji zaboravlja na samoga sebe, koji radi Krista 
sve podnosi, sve dobro tumači, sve oprašta, svima iskreno dobro 
želi i sve blagoslivlja. Kako tko moli, onako živi. Kako tko živi, 
onako i moli. 


2. »Blagoslivljajte u svojim srcima Krista 
Gospodina« U Rimu vlada Nero, strašni krvolok. On 
upravo žeđa za kršćanskom krvlju. On ih okrivljuje, da su za- 
palili grad Rim. On ih nazivlje neprijateljima i mrziteljima 

čovječanstva i kulture i države. Zato ih je dao na strašan način 
pogubiti, a sam se naslađiva u njihovim mukama. Ali, tako tješi 
sveti Petar svoje stado: »Tko da vam naškodi, ako se natječete 
oko dobra? Blago vama, ako što i trpite radi pravde! Ne bojte 
se njihova zastrašivanja i ne plašite se, nego blagoslivljajte u 
svojim srcima Krista Gospodina«: gledajte na Isusa, vjerujte u 
njega! I njemu su predbacivali izmišljene opačine i zlodjela. Ali 
on je šutio. On je u poniznosti i strpljivosti podnio nepravdu i 
smrtnu osudu. On se nije prijetio, nije proklinjao svoje neprija- 
telje, štoviše on je prosio od Oca za njih milost; »Oče, oprosti 
im, jer ne znaju što čine« (Luka 25, 54). Svetite Krista u srcima 
svojim: vjerujte u njega, slijedite njegov primjer, tako. vam 
progonstvo ne će moći ništa naškoditi. Na dam vječnosti bit ćete 
S njim proslavljeni. Uvijek će biti takovih, koji Krista u njegovoj 
Crkvi, u njegovim udovima zatajivaju i progone. Ako smo samo 
mi revni u dobru, ako smo samo mi sveti i pravedni, ako vjeru- 
jemo u Krista, ako smo vjerni njegovoj nauci i ako slijedimo 
njegov primjer, onda je to dosta! »Gospodin je moje svijetlo i 
moje spasenje. Koga da se bojim?« 

5. »Budite u molitvi jednodušni.« »Ako prinosiš svoj dar na 
oltar, i sjetiš se, da tvoj brat ima nešto protiv tebe, ostavi ondje 
pred oltarom tvoj dar i idi, da se prije izmiriš sa svojim bratom; 
i tada se vrati i prinesi svoj dar« (evanđelje). Kako ćemo sa 
srdžbom, antipatijom i mržnjom u srcu moći učestvovati svetoj 
žrtvi, gdje se Krist iz ljubavi za našu braću žrtvuje? Kako ćemo 


“s njime moći žrtvovati i s njime postati jednom žrtvom, kad 


zavist, ljubomornost, mržnja i omalovažavanje kalja srce. 

»Communicantes — stojeći u svetoj zajednici.« Tako to na- 
glašuje liturgija u svetoj Misi. Mi možemo samo toliko žrtvo- 
vati i samo toliko biti dionici milosti i plodova svete Mise, koliko 
iz ljubavi prema bližnjemu radimo za zajednicu. »Budite milo- 
stivi, bratoljubivi, milosrdni, skromni i ponizni. Ne vraćajte zlo 
za zlo, nego mnogo više blagoslivljajte jedan drugoga.« To se 
zahtijeva za plodno sudjelovanje kod svete Mise. Zato vapijemo 
prije svete pričesti: »Daj nam svoj mir«, međusobnu slogu, da 
budemo jedno srce i jedna duša, bez ikakve sjene svojevoljne 
antipatije, mržnje i razdora. S tako očišćenim srcem smijemo 
primiti i plod svete žrtve — svelu pričest. 

.Što više i što čistije ljubimo, tim više slavimo Krista u srcu 
svojem i postajemo odraz njegova bića i njegova duha. 


Molitva. 


, Bože, koji si onima, koji te ljube, pripravio dobra nevidljiva, 
ulij u srca naša prijazan svoje ljubavi, da ljubeći tebe u svemu 
i nada sve, dostignemo tvoja obećanja, koja nadilaze svaku želju. 
Po Kristu Gospodinu našem. Amen. 


Ponedjeljak iza pete nedjelje po Duhovima. 
Zajednica ljubavi. 


Ljudski duh razdvaja i izolira: to je duh sebičnosti i oho- 
losti. Božji duh spaja srca po ljubavi i iskrenoj dobrohotnosti. 
Jedva što je Duh Sveti sišao na Duhove na apostole i na svetu 
Crkvu, već čitamo: »Svi su bili jedno srce i jedna duša. Sve 
im je bilo zajedničko« (Dj. ap. 4, 32). Zajednički su pribivali 
»lIomljenju hljeba i molitvi. Dnevno su jednodušno bili u hramu 
i slavili Boga« (Dj. ap. 2, 42). Gdje duh Božji, duh Kristov vodi 
srca, ondje ih sakuplja u svetoj i nesebičnoj ljubavi. Crkva, 
dakle, koju oživljava duh. Kristov, nužno je ssavez ljubavi« 
(sveti Ignacije antiohijski), nužno je savez sloge i zajednica 
ljubavi. 

1. Trojedni je Bog uzor ove zajednice lju- 
bavi. »Da svi budu jedno, kao ti, Oče, u meni i ja u tebi, da 
i oni u nama budu jedno.« Otac, Sin i Duh Sveti, Trojstvo u 
osobama, potpuno jedinstvo u naravi, u jednoj Božjoj biti, spo- 
znaji, htijenju, u ljubavi i djelovanju, u jednoj te istoj sili, mu= 
drosti, blaženstvu, slavi i vječnosti. Tako i djeca Crkve, neka 
»budu jedno, kao ti, Oče, u meni i ja u tebi.« »Slavu, koju si mi 
dao, dadoh njima, da svi budu jedno, kao i mi što smo jedno.« 
Slavu, koju je Krist imao kao Sin Božji, dao je nama u posvete- 
noj milosti, po njoj smo i sami postali djeca Božja. U posvetnoj 
milosti imamo život presvetoga Trojstva. Taj se život odrazuje 
i djeluje u nama u obliku posvetne milosti. Po njoj postajemo 
mi mnogi, jedno tijelo, jedno biće (Rim. 12, 5), kao što tri 
božanske osobe jesu jedan Bog, tvoreći jednu uzvišenu zajed- 

nicu. Zato posvetna milost, milost posinaštva uvijek i svuda 
stvara zajednicu sjedinjujući duhove i srca. Ona nas vodi zajed“ 
nici i daje nam smisao za zajednicu i spremnost da živimo 
međusobno i jedan za drugoga. Ona uklanja osamljenost i za- 
sebnost, koja samo za se moli, za se žrtvuje, za se zahvaljuje, 
za se slavi i želi da samo sebe spasi i posveti. Milost nastoji, da 
»budemo jedno« kao što su jedno Otac, Sin Duh Sveti. Koliko 
je djelotvorna milost u nama i koliko Duh Sveti, duh Kristov 
vlada u našim Srcima, po tom ćemo znati, ako imademo smisla 
i razumijevanja za zajednicu; ako nastojimo da se uživimo u 
misli, osjećaje, nazore, nastojanja cjeline, Crkve, biskupije, župe, 
obitelji i vjerske zajednice. što više u sebi budemo razvijali bo- 
žanski život, to ćemo savršenije biti s Kristom povezani u za- 
jednici otajstvenoga tijela Kristova i živjeti životom presvetoga 
Trojstva. 

2 Trostruki put vodi k ljubavi. Prvi put jest 
put teške dosljedne askeze. Današnja poslanica o tom govori. 
»Budite milostivi, bratoljubivi, milosrdni, skromni i ponizni. Ne 
vraćajte zlo za zlo, nego nasuprot blagoslivljajte jedan drugoga.« 
Promotrimo svaku riječ, i za svaku se od njih ispitajmo. Ne- 
djeljna molitva nam otkriva drugi put do ljubavi: treba moliti 
za duh ljubavi prema zajednici, jer je on, kao i milost, dar Božji. 
Pala narav je ohola, sebična, samovoljna. Zato kršćanski smisao 
i spremnost za zajednicu dolazi od Boga, ono je samo odraz 
zajedničkog života triju božanskih osoba. Zato molimo sa sve: 
tom Crkvom: »Ulij u srca naša prijazan svoje ljubavi, da ljubi- 
mo tebe u svemu i nada sve.« Prava ljubav prema Bogu i prema 
Kristu u isto je vrijeme i nužno prava ljubav prema bližnjemu, 
prema zajednici. Treći put do ljubavi prema zajednici vodi preko 
euharistijške žrtve i žrtvene gozbe, svete pričesti. Sudjelujući 
kod Kristove žrtve i primajući u svetoj pričesti njegovo žrtveno 
tijelo, moramo s njime postati jedno. Ta sveta je Misa žrtva cje- 
line, žrtva svete Crkve, zajednice Kristova tijela i svih njegovih 
udova. Žrtvena je gozba »communio — zajednica«, »ut omnes, 
unum — da svi budu jedno« u jednome kruhu, koji blaguje- 
mo. U prikazanju svake Mise moramo iskreno i savršeno kao 
žrtvu prikazati sebe, svoj ja, svoju oholost, svoje sebeljublje. 

Tim će naša zajednica s Kristom, sa svetom Crkvom i redov= 
ničkom obitelji postati uža i srdačnija. 

5. »Budite svi složni!l« To je želja svete Crkve u doba po 
Duhovima. Kako je bio čudesan silazak Duha Svetoga na prvu 
kršćansku zajednicu! »U njima bijaše jedno srce i jedna 
duša!« Duhovski blagdan, koji svake godine slavimo, morao bi 
imati slične učinke u Crkvi, u kršćanskoj obitelji, u redovničkim 
kućama i ustanovama! O današnjim kršćanima ne možemo reći: 
»U njima jejednosrcei jedna duša« Pa ni za one, koji se 
bave duhovnim životom, koji dnevno sudjeluju kod svete žrtve 
i dnevno primaju svetu pričest! »A plod je duha: ljubav, radost, 
mir, strpljivost, blagost, dobrota, dugotrpnost, krotkost, vjera, 
čednost, uzdržljivost, čistoća« (Gal. 5, 22). Opažamo li taj plod 
na sebi? Gdje je plod duhovskog blagdana? Molimo Gospodina, 
da nam dade duh ljubavi prema zajednici. »Usliši, Gospodine, 
glas moj, kojim vapih k tebi: budi mi pomoćnik, ne zapusti me 
Bože, spasenje moje« (ulaz). »Zaštitniče naš, pogledaj, Bože, i 
obazri se ma svoje sluge« (na stepenicama). Uništi u svima nama 
velikog neprijatelja, koji se protivi jedinstvu udova tvoga tijela, 
uništi oholost i sebeljublje. Udijeli nam novi duh, duh nesebič= 
nosti, poniznosti i odanost prema tebi u zajednici tvoga tijela, 
u crkvenoj zajednici i u obitelji! 


Molitva. 
Bože, koji si onima, koji te ljube, pripravio dobra nevidljiva, 
ulij u srca naša prijazan svoje ljubavi, da ljubeći tebe u svemu i 
nada sve dostignemo tvoja obećanja, koja nadilaze svaku želju. 
Po Kristu Gospodinu našem. Amen. 


. Utorak iza pete nedjelje po Duhovima. 
Povezanost s Kristom. 


Dok duhovno prinosimo na oltar svoje žrtvene darove, 
stavlja nam Crkva na usta riječi; »Svagda imam pred sobom 
Gospodina, on mi je s desne strane, da ne posrnem.« 

l. »Svagdaimam pred sobom Gospodina« To 
je držanje svete majke Crkve u mnogom trpljenju i mukama, 

koje ju susreće na teškom putu kroz mnoge naraštaje, vremena 
i kulture. Kako je mnogo progone, zlo sude, mrze, kako je često 
vlastita djeca izdaju, ostavljaju i od nje otpadaju. Radi toga ona 
bolno trpi. Ali ona ostaje mirna i ne da se smesti. »Svagda 
imam pred sobom Gospodina.« U svakom trpljenju i boli, u 
svakoj borbi, neuspjehu, gubitku, porazu i u svakoj pobjedi 
gleda ona Gospodina. On joj je »dao razum«. Dao joj je na 
znanje, da se u svemu tome očituje njegovo djelovanje, da je 
on prisutan u svakom dogođaju, da je »njemu dana sva vlast 
na nebu i na zemlji« (Mat. 28, 18), da on sve dopušta, uređuje 
i upravlja na spas i razvitak svoje Crkve. Ona se slijepo po- 
uzdaje u njegovu mudrost i silu: ona se pouzdaje u njegovu 
ljubav prema njoj i prema svakoj pojedinoj duši. Ta on je svoj 
život dao za svoju Crkvu i za svaku dušu. Kroz trideset ji tri 
godine molio se, radio i mučio za svoju Crkvu i za svaku dušu. 
Ta on dnevno na nebrojenim oltarima u žrtvi svete Mise prika- 
zuje iznova Ocu svoje tijelo, svoju krv i svoje Srce za spas 
svoje Crkve i svake duše. Zato bez prekida u svetohraništu 
moli, zagovara, daje zadovoljštinu za svoju Crkvu i njezinu 
djecu. Za njih uzdiže svoje čiste ruke k nebu! »Svagda imam 
pred sobom Gospodina« u otajstvu njegova utjelovljenja, nje- 
gove muke i smrti, njegova života kod Oca, jer »on uvijek živi 
kao naš zagovornik« (Hebr. 7, 25): u otajstvu euharistijske 
žrtve, neprekidnog prebivanja u svetohraništu i u djelovanju u 
dušama po svećenicima, u neprekidnoj crkvenoj molitvi, u sve- 
tim sakramentima, u nutarnjim prosvjetljenjima i svakovrsnim 
poticajima ! 

2. »On mi je s desne strane da ne posrnem.« 
Ovako kliče Crkva. Ona je potpuno svijesna, da Krist Gospodin 
stanuje i živi u mjoj, i da on svojim životom prožima i napunja 
Crkvu, svoje tijelo. Ona je sigurna: »I vrata paklena ne će je 
nadvladati« (Mat. 16, 18). »Evo, ja sam s vama u sve dane do 
svršetka svijeta« (Mat. 28, Zn. »Blagoslivam Gospodina, koji 
mi daje razum« (prikazanje), da. u vjeri gleda, kako je Krist 
napunja i oživljava. Ova joj pomisao daje spokoj i pobjedničko 
pouzdanje u neprestanim borbama, koje mora voditi. »On mi je 
s desne strane, da ne posrnem.« Ovako kliče i duša, koja je 
sjedinjena sa svetom Crkvom. »Blagoslivljam Gospodina, koji 

mi daje razum«: da shvatim tajnu, kako je duša živo sjedinjena 
s Kristom. »Ja sam trs, a vi loze« (Iv. 15, 5). On nije samo naša 
istina, koju vjerno vjerujemo. On nije samo put, primjer i uzor, 
po kojemu ćemo se ravnati. On je prije svega i nada sve naš 
život. Mi možemo i mi moramo posjedovati Isusov život i živjeti 
Isusovim životom. Kao glava, kao trs, on ije blizu nama, svojim 
udovima, svojim lozama. On nam daje snage, da nadđvladamo 
zlo. On živi u nama, da dade smjer našem mišljenju, da našu 
volju očuva, ojača i upravlja, da se u nama moli, bori se, djeluje i 
trpi. »Ne živim više ja, nego u meni živi Krist« (Gal. 2, 20). 
»Blagoslivam Gospodina, koji mi daje razum, on mi je s desne 
strane, da ne posrnem« (prikazanje). 

5. »Svagda imam pred sobom Gospodina.« Ne samo kao 
primjer i uzor, kao učitelja istine, kao Gospodina, koji mi daje 
naloge, kao sveznajućega, koji će mi suditi, nego ponajviše i 
ponajprije kao Gospodina, koji me ljubi, štiti i upravlja, koji u 
meni djeluje, bori se i pobjeđuje. Zašto da se bojim poteškoća 
dnevnoga života? Zašto da postanem malodušan sjećajući se 
svojih slaboća, silnih napasti i zlih navika? E da, kad bismo 
uistinu uvijek imali pred sobom Gospodina, koji u nama djeluje! 
Naš bi život bio veseliji, radosniji, slobodniji i plodniji! 


Molitva. 


Bože, koji si onima, koji te ljube, pripravio dobra nevidljiva, 
ulij u srca naša prijazan svoje ljubavi, da ljubeći tebe u svemu 
i nada sve dostignemo tvoja obećanja, koja nadilaze svaku želju. 
Po Kristu Gospodinu našem. Amen. 


Srijeda iza pete nedjelje po Duhovima. 
U svemu Boga gledatiiljubiti. 


Sa svetom Crkvom molimo da Bog ulije u naša srca duh 
svoje ljubavi, da Boga u svemu i nada sve ljubimo. Duh, koji 
smo primili o Duhovima, duh je ljubavi. Zato ga moramo ponaj= 
prije u svim stvarima gledati, da ga možemo u svemu ljubiti. 

1. Boga treba u svemu gledati. U svome životu 
susrećemo ljude, koji su nam dobri, druge opet, koji nam nisu 

prijazni, napokon i takve, koji nas mrze. Zauzeti smo mnogim 
poslovima, dužnostima, svakovrsnim zanimanjem. Izloženi smo 
svakovrsnom trpljenju, raznim slaboćama, neprilikama, bolesti- 
ma, kušnjama i napastima. Posvuda susrećemo zagonetna dopu= 
štenja, odredbe i događaje, a: veoma često i tragiku svoga ili 
tuđega života. Radujemo se zdravlju, prirodi, kulturnim vred- 
notama, darovima duha, srca i tijela. Žalostimo se, kad izgubimo 
svoje mile ili kakvo blago ili što drugo. Sve te stvari obično više 
ili manje duboko zadiru u naš život, a mi ih obično promatramo 
i prosuđujemo često samo naravnim očima svoga razuma. U 
svojim: mislima i fantaziji često se mučimo radi kakve nevolje, 
koja nas je zadesila, ili koja nam prijeti, radi kakve neprilike, 
koja nas je snašla, radi kakve uvrede, koju su nam nanijeli, radi 
posla, koji nam je mrzak, radi prilika, u kojima se nalazimo. 
Mnogo smo zabrinuti za svoje blagostanje, za svoje zdravlje, za 
uspjeh u poslovima, za dobre odnošaje prema ovome ili onome, 
za svoju čast i ugled. U svemu tome ne gledamo Boga, njegovo 
dopuštenje, njegovu providnost, njegovu blizinu, njegovu ruku, 
njegovo djelovanje. Boga u svemu gledati, to je prvi i odlučni 
korak, to je ključ duhovnom i kršćanskom životu. »Na zemlji 
smo da Boga upoznamo.« Da ga u svemu gledamo, u svim dogo= 
đajima bili oni veliki ili mali, bez obzira da li su izravno od 
Boga ili od ljudi. Samo se od sebe ništa ne zbiva, sve dolazi 
od Svevišnjega. Bog je prava stvarnost. 


2. Boga moramo u svemu ljubiti. Ako živimo 
samo naravno ljudskim životom, prema porivima naše pale na- 
ravi, onda u stvarima, poslu i djelovanju ljubimo samo sebe. 
Onda tražimo samo svoj užitak, svoju čast, svoje interese, svoju 
radost. Sve mjerimo prema sebi, kako ćemo iz svega imati vla- 
stitu korist. To je naša neurednost, naša sebičnost, koja se rađa 
iz duboke i tajne oholosti. Jedino milost i Duh Sveti može nas 
izbaviti iz te pogubne propasti. Milost je ona, koja nas potiče, 
da Boga u svemu tražimo i ljubimo. A Boga u svemu ljubiti 
znači sve odnositi na Boga. U poniznom predanju podložiti se 
volji Božjoj i njegovim svetim odredbama. Sve svoje dužnosti, 
sve svoje trpljenje i poteškoće vršiti i podnositi upravo zato, jer 
je to njemu milo, jer nam to on šalje, nalaže i daje. »Dođi, Duše 

Sveti, napuni srca svojih vjernih.« Pouči ih, da u svemu Boga 
gledaju i ljube! ' 

5. Boga moramo u svemu gledati i ljubiti, da se u svemu 
njemu predajemo i njemu da omilimo, da se s njime sjedinimo. 
Tako ćemo se očuvati svake neuredne ljudske ljubavi i vlastita 
precjenjivanja, i ne ćemo postati robovima rada i stvorova. 
Treba da budemo slobodni, da ne budemo robovi životnih po= 
treba, prilika, radosti, uživanja i raznih briga. Da živimo svetom 
slobodom i u spokoju prema svim poteškoćama, mukama, bo- 
lestima i neuspjesima. Da svetom odlučnošću i junaštvom pod- 
nosimo sve muke, svaki napor i sve žrtve, koje se od nas traže. 
Da zagospodarimo naravnim osjećajima nestrpljivosti, putenosti, 
oholosti, častohleplja, isticanja i mrzovolje. Da u svetosti općimo 
s Bogom, da bez prestanka molimo srcem, koje je slobodno od 
svake neuredne povezanosti, da se u miru sjedinimo s Bogom 
i s Kristom. »Dođi, Duše Sveti, napuni srca svojih vjernih.« 

»Blago čistima u srcu, jer će Boga gledati« (Mat. 5, 8), jer 
će ga u svemu gledati. 


Molitva. 


Bože, koji si onima, koji te ljube, pripravio dobra nevidljiva, 
ulij u naša srca prijazan svoje ljubavi, da ljubeći tebe u svemiu 
i nada sve dostignemo tvoja obećanja, koja nadilaze svaku želju. 
Po Kristu Gospodinu našem. Amen. 


Četvrtak iza pete nedjelje po Duhovima. 
Ljubav prema Bogu. 

Sveta Crkva nadahnuta Duhom Svetim vruće moli u misnoj 
molitvi: »Svoju ljubav ulij u naša srca.« Onu ljubav, po kojoj 
»ćemo Boga u svemu i nada sve ljubiti. »Na ovu ljubav potiče 
nas Duh Kristov, koji živi i djeluje u Crkvi i u dušama. Sa sve- 
tom Crkvom molimo i mi Gospodina, da nam udijeli milost, da 
ga uistinu nada sve uzljubimo. 

1. >»Da ljubimo tebe nada sve.« Svi težimo za lju- 
bavlju. S naše strane to je jedino raspoloženje Boga dostojno. 
Ljubav je njegova velika zapovijed, jedina ona može uistinu ob- 

noviti naše srce, upraviti ga prema Bogu i otrgnuti ga od 
stvorova. Mi moramo ljubiti. Mi moramo biti spremni, da prije 
sve pretrpimo i izgubimo, nego li da njega uvrijedimo ili žalo- 
stimo. Treba da smo spremni ostaviti Oca i majku, odreći se 
svake ugodnosti, koju nam život može pružiti, samo da njemu 
omilimo. S apostolom treba da kažemo: »Što mi je bilo od ko- 
risti (kao naravnom čovjeku), to sam radi Krista držao gubit- 
kom. Pače sve (što nam zemlja pruža) držim gubitkom i sma- 
tram kao izmet zato, da stečem Krista« (Filip. 5, 7). Mi moramo 
shvatiti Kristovu riječ: »Tko ljubi oca ili majku više nego mene, 
nije mene dostojan; i tko ljubi sina ili kćer više nego mene, nije 
mene dostojan« (Mat. 10, 57). Bog u svemu i nada sve! Bog i 
njegova sveta volja prije svega! I to ne samo tu i tamo, samo 
u nekim prigodama. Bog, Božja volja meka bude jedina naša 
misao, naša jedina želja, svijet u kome se krećemo. 


2. Ljubav mora biti prvii glavni motivna- 
šega djelovanja. Naravnj čovjek obično radi iz naravnih 
motiva, plemenit čovjek iz plemenitih razloga, sebičan, zloban 
i neuredan čovjek radit će iz sebičnih, niskih i grješnih motiva. 
Ali i kršćanin, koji bi morao težili za kršćanskim životom veoma 
često radi iz čisto naravnih motiva. često dolazi u kušnju, da 
misli najprije na svoju prednost, na svoju korist i na svoj uži- 
tak, a tek zatim na Boga, ma Božju volju i čast. Isto se događa 
i s onima, koji su u dobru i duhovnosti utvrđeni, da traže sebe. 
Ljubav prema Bogu i bližnjemu nije njihov motiv. Boga ljubiti 
nada sve, ne znači, da moramo isključiti iz svog djelovanja 
svaki naravni plemeniti motiv. To samo znači: svaki motiv, 
kako god bio plemenit i dobar, treba podrediti motivu ljubavi 
prema Bogu. Ljubav prema Bogu mora da bude prvi, glavni i 
odlučni motiv svakoga kršćanina, motiv, koji vlada svim dru« 
gim motivima. »Zato, jer je tako tebi milo! Jer ti to želiš, ti do- 
puštaš, nalažeš i daješ.« 


5. »Svoju ljubav ulij u naša srca.« Takvu ljubav, koja čini 
da zaboravimo na sve, pa i na sebe. Takvu ljubav, koja će nam 
dati spremnost, da radije sve žrtvujemo, nego da ga i najmanjim 
grijehom uvrijedimo. Ljubav, koja sreću, Bogu se dopasti, cijeni 
nad.svaku drugu sreću. Ljubav, koja će učiniti, da budemo 

ljubomorni na njegovo prijateljstvo, i da to prijateljstvo više 
cijenimo nego li svako drugo zemaljsko prijateljstvo. Ljubav, 
koja se ne ravna samo po njegovoj volji, nego i po njegovoj 
želji. Ljubav, koja se ne obazire na ljudsko mišljenje, koja pre- 
zire svaku prijetnju i svako obećanje. Ljubav, koju ne može 
nikakva sila odvratiti, da ne izvrši njegovu volju. 

Tko će nas povesti do vrhunca te ljubavi? Sveta nas Crkva 
danas opominje da se molimo i da s njome prikažemo svetu 
žrtvu. I tu ćemo svoju veliku prošnju položiti na patenu, u ruke 
našega Gospodina, koji se za nas i s nama žrtvuje. On će moliti 
Oca, da nas usliša, U svetoj pričesti će u maše srce unijeti žar 
svoje čiste i svete ljubavi prema Ocu, da i nadalje gorimo nje- 
govom ljubavlju. »Ja ljubim Oca« (Iv. 14, 31). 


Molitva. 

Bože, koji si onima, koji te ljube, pripravio dobra nevidljiva, 
ulij u naša srca prijazan svoje ljubavi, da ljubeći tebe u svemu 
i nada sve dostignemo tvoja obećanja, koja nadilaze svaku želju. 
Po Kristu Gospodinu našem. Amen. 


Petak iza pete nedjelje po Duhovima. 
Blago miroljubivima. 


»Ako prinosiš svoj dar na oltar i sjetiš se, da tvoj brat ima 
nešto protiv tebe, ostavi ondje svoj dar pred oltarom i idi, da 
se prije izmiriš sa svojim bratom i tada se vrati i prinesi svoj 
dar.« 

i. »Blago miroljubivima« (Mat. 5, 9). Naš Go- 
spodin i Spasitelj ne traži »oko za oko, zub za zub«. On je kao 
knez mira (Iz. 9, 6) došao na ovaj svijet. »Mir ljudima na ze- 
mlji« (Luka 2, 14) pjevali su anđeli na Božić. »Mir vama« 
pozdravljao je svoje učenike. Svoj mir nam je ostavio (Iv. 14, 
27), kad je odlazio s ovoga svijeta. Apostoli neka »mir« unesu 
u kuću, u koju ulaze (Mat. 10, 12). Mir neka bude dragocjeni 
plod evanđelja (Efež. 6, 15). »Mir Božji, koji nadvisuje svaki 
um« (Filip. 4, 7) kruna je i svršetak svakog apostolskog djelo- 


Petak: Blago miroljubivima. 95 


vanja. Krist je sam utjelovljeni mir. Njegova duša ne pozna 
stramputice, nikakve bure. Ona je živjela u sigurnom i usta- 
ljenom miru života, koji bijaše sakriven u Bogu. Oni ga nisu 
mogli uzrujati niti ganuti, pa makar su rekli sve zlo na njega, 
premda su ga proganjali, vrijeđali, bičevali, uz ruglo i sramotu 
ga okrunili trnovim vijencem, premda su ga razapeli. Njegov je 
život neprestani »Pax vobis — Mir vama«. Pred njim su se 
smirili uzrujani duhovi. Pred njim su se čak smirili oni, koje bi 
nečisti duh opsjeo. Pred njime se stišala bura nemirnih morskih 
valova. Pred njim su presahle suze. Pred njim je i pravedni 
gnjev Božji prema nama nemoćan. Njegov je duševni mir i nje- 
gov pozdrav mira ono oružje, kojim pobjeđuje svoje neprijatelje 
i zaštićuje svoje pristaše. Koliko su mu nepravda nanijeli! Ko- 
liko su mu zla počinili! S punim bi se pravom mogao srditi, 
tražiti zadovoljštinu, moliti Oca, da mu pošalje anđeoske legije, 
da uništi one, koji ga mrze. Mjesto toga zatvara svoje oči, da 
ne vidi zloću i ljudsku zaslijepljenost i moli za njih molitvu mira 
i oproštenja: »Oče, oprosti im, jer ne znaju što čine« (Luka 25, 
54). Doista: »Blago miroljubivima !« 


2. »Ako prinosiš svoj dar na oltar« Dnevno 
prinosimo svoj dar, kruh i vino, na oltar, a u kruhu i u vinu 
prinosimo sebe, svoju spremnost da sve žrtvujemo za Boga. Mi 
bismo iskreno htjeli omiliti svome Bogu. Htjeli bismo, da i nad 
našom žrtvom zasja lice Božje, kao što se sjalo, kad je primio 
žrtvu Abelovu. »Bog ljubi vesela darivaoca« (2. Kor. 9, 7). Ali 
na našoj duši još počiva neka mrka sjena, neko neraspoloženje, 
neka razmirica i nemir s našim subratom. I to radi neke sitnice! 
Krivi smo bar donekle i mi. A ipak još nijedan nije pokušao da 
i jednom riječi nađe put k izmirenju. Ta svijet je dosta prostran, 
da se možemo izbjegavati i kloniti! Život je tako raznovrstan, 
da prijateljstvo, odnosno neprijateljstvo ništa ne znači. Tako do- 
lazimo k oltaru, da nas Gospodin blagoslovi. Ali Bog nas ne 
prima: »Ostavi svoj dar. Idi, da se prije izmiriš sa svojim 
bratom.« »Blago miroljubivima.« Jedini će oni primiti blagoslov 
svete žrtve. Nitko ne može pribivati kod svete žrtve i biti dionik 
njezina blagoslova bez svojega brata. Sveta je Misa po svojoj 
biti žrtva cijeloga tijela Kristova, sjedinjena u svetoj ljubavi, 

ona je žrtva cjeline, zajednice. »Mi« se molimo, »Mi« prikazu- 
jemo, »Mi«, »sluge tvoje (svećenici) ali i tvoj sveti narod, pri- 
nosimo ti ovu žrtvu«, u »zajednici«. »Prikazujemo ti ovu žrtvu 
za sve prisutne, za tvoju svetu katoličku Crkvu po svemu svi- 
jetu.« Kako bismo dakle mogli sudjelovati kod žrive svete Mise, 
kad bismo svojom krivnjom bili zavađeni s nekim članom za= 
jednice! Ako hoćemo da Bogu žrtvujemo i da.mu se klanjamo, 
a živjeti u zavadi sa svojim bratom u Kristu, onda bismo čuli 
riječi: »Ostavi svoj dar. Ovako ga ne ću primiti.« 1 kad bismo 
došli k svetohraništu, da mu poklonimo svoje srce, opet bi nam 
rekao: »Ostavi svoj dar. On mi nije mio.« »Idi da se prije 
izmiriši« Oltar je mjesto pomirenja, mira. Njemu se ne smije 
približiti, koji živi u mržnji. 

5. Kako ih je malo, koji ozbiljno nastoje da ispune Kristovu 
opomenu: »Ako prinosiš svoj dar na oltar i sjetiš se, da tvoj 
brat ima nešto protiv tebe, ostavi ondje svoj dar pred oltarom 
i idi, da se prije izmiriš sa svojim bratom, i tada se vrati i 
prinesi svoj dar.« Malo ih je i među onima, koji pribivaju i su- 
djeluju kod svete žrtve! Kako su često uzrujani, razdražljivi, 
nervozni, kako se lako zavade i posvade! Često se vladaju po 
starozavjetnom zakonu; »Oko za oko, zub za zub!« Doista, već 
je krajnje vrijeme, da savjesno i savršeno izvršimo opomenu 
Gospodnju. Ne mora li on i nama doviknuti, kad dolazimo k 
žrtvi svete Mise: Ili — ili! Ili se pomiri s bratom ili ostavi i 
svetu žrtvu i svetu pričest! Bližnjega svoga moramo ljubiti ! 

»Ako ne budete pravedniji od književnika i farizeja, ne ćete 
ući u kraljevstvo nebesko« (evanđelje). U čemu će se očitovati 
naša pravednost i pobožnost? U našoj volji i u djelima ljubavi 
prema bratu. Ljubav nam otvara put do oltara, do žrtvene za- 
jednice s Kristom i sa svetom Crkvom, put k svetoj pričesti. 

»Blagoslivam Gospodina, koji mi daje razum !« 


Molitva. 

Umilostivi se, Gospodine, prošnjama našim, i ove prinose 
slugu i službenica svojih dobnostivo primi, da, što pojedinci pri- 
kazaše na čast tvojemu imenu, svima bude korisno za spasenje. 
Po Kristu Gospodinu našem. Amen. 

Subota iza pete nedjelje po Duhovima. 
Ljubav prema Boguibližnjemu. 


Liturgija povezuje danas ljubav prema Bogu s ljubavlju 
prema bližnjemu. U misnoj molitvi molimo za ljubav prema 
Bogu, da možemo Boga u svemu i nada sve ljubiti. Poslanica 
i evanđelje nas opominju da ljubimo bližnjega. Ljubav prema 
Bogu ne može se odijeliti od ljubavi prema bližnjemu. 


l. »Lažacje, ako tko reče: Ljubim Boga, a mrzim 
svoga brata, jer tko ne ljubi svoga brata, koga vidi, kako može 
ljubiti Boga, koga ne vidi?« (1. Iv. 4, 20). Zašto? Zato, jer je 
ljubav prema Bogu i ljubav prema bližnjemu jedna te ista ljubav. 
Svoga brata ljubimo radi Boga i radi Krista, t. j. istom ljubavlju, 
kojom ljubimo Boga i Krista. Mi se ne zaustavljamo kod čo- 
vjeka, već ga promatramo obzirom na Boga i obzirom na Krista. 
U njemu gledamo i ljubimo dijete Božje, koje je Ocu omiljelo! 
U njemu gledamo dušu, koja je otkupljena krvlju Kristovom, 
radi koje se Sin Božji utjelovio, radi koje je bio uzvišen na križu, 
za koju je ustanovio svetu Crkvu i svete sakramente. U subratu 
gledamo ud Krista, naše glave. Dobro, koje činimo udu, činimo 
i glavi, Kristu Gospodinu. »Što ste god učinili: jednome od ove 
moje najmanje braće, meni ste učinili. što god niste učinili jed+ 
nome od ovih najmanjih, meni niste učinili« (Mat. 25, 40—45). 
U tome je plemenitost kršćanske ljubavi prema bližnjemu: da je 
istovjetna s ljubavlju prema Bogu i prema Spasitelju. Liturgija 
pete nedjelje po Duhovima podsjeća nas na ovu povezanost. Mi 
ljubimo dakle Boga i Spasitelja samo toliko, koliko ljubimo 
svoga brata. »Tko ne ljubi svoga brata, ne može ljubiti ni 
Boga!« 


2.»Ovo je moja zapovijed: da se ljubite među so- 
bom, kao što sam ja ljubio vas« (Iv. 15, 12). Kako nas je Isus 
vjerno i žarko ljubio! Tako moramo i mi ljubiti svoju braću u 
vremenitim stvarima-.i u brizi za njihov vječni spas. Tko može 
vršiti zapovijedi Gospodnje? Samo onaj, koji je nadvladao svoje 
sebeljublje. Ta ono je najveći neprijatelj ljubavi prema bližnjemu. 
Samoljublje nas ograničuje na nas same i čini, da u bližnjemu 
gledamo stranca, tuđina, s kojim nemamo posla. Ono budi u 

nama duh sebičnosti, ljubomora, oholosti, zavisti, antipatije i 
mržnje, i ne da, da savršeno ljubimo svoga bližnjega. Ono nas 
zavodi na tisuću ispada protiv ljubavi; jer poradi njega smo 
bešćutni, hladni, mrzovoljni, nepravedni, pristrani, ogorčeni. Mi 
moramo umrijeti svojem sebeljublju, ako želimo da vršimo za- 
povijed ljubavi prema bližnjemu. Ljubav prema Bogu i sebe- 
ljublje su kao dvije zdjelice na vagi: prva će se samo onda 
uzdići, ako se druga spusti. Sebeljublje toliko nestaje iz duše, 
koliko u dušu ulazi ljubav prema Bogu. Ljubav prema bližnjemu 
možemo dakle samo toliko vršiti, koliko u nama vlada ljubav 
prema Bogu. što je savršenija naša ljubav prema Bogu, tim 
savršenije ćemo se vježbati i u ljubavi prema bližnjemu. Eto, 
koliko je povezana ljubav prema bližnjemu s ljubavlju prema 
Bogu! Iz ljubavi prema Bogu i radi Božje ljubavi moramo ljubiti 
bližnjega! 

5. »Svoju ljubav ulij u naša srca, da te ljubimo u svemu 
i nada sve« Onda ćemo i ljubiti bližnjega. Tada ćemo biti »u 
molitvi jednodušni, milostivi, bratoljubivi, milosrdni, čedni, po- 
nizni«. Onda me ćemo »vraćati zlo za zlo, psovke za psovku, 
nego ćemo blagoslivljati jedan drugoga, jer smo na to i pozvani, 
da baštinimo blagoslov. I onda ćemo obuzdati jezik svoj od 
zla, i naša usta neka ne govore prijevare« (poslanica). 

»Ako ne budete pravedniji od književnika i farizeja, ne ćete 
ući u kraljevstvo nebesko.« Po čemu se može vidjeti da je kr- 
šćanska pravednost i savršenost uzvišenija od pravednosti knji- 
ževnika i farizeja? »Starima je bilo rečeno: Ne ubij, jer koji 
ubije, bit će kriv sudu. A ja vam kažem, da će svaki biti osuđen 
kao krivac, koji se srdi na svoga brata.« A još mnogo više, ako 
mu reče »budalo« ili bezbožnik! »Novu vam zapovijed dajem, 
da ljubite jedan drugoga, kao što sam ja ljubio vas, da se i vi 
ljubite među sobom« (Iv. 15, 54). 

Naša ljubav prema bližnjemu je mjera naše ljubavi prema 
Bogu i Spasitelju i time našega cjelokupnog duhovnog života, 
naše molitve, naše pobožnosti. »Mi znamo da smo iz smrti pre- 
neseni u život, jer ljubimo braću. Tko ne ljubi, ostaje u smrti« 
(grijeha) (1. Iv. 5, 14). 

Molitva. 


Bože, koji si onima, koji te ljube, pripravio dobra nevidljiva, 
ulij u naša srca prijazan svoje ljubavi, da ljubeći tebe u svemu 
i nađa sve dostignemo tvoja obećanja, koja nadilaze svaku želju. 
Po Kristu Gospodinu našem. Fimen. 


Sveta Misa šeste nedjelje 
po Duhovima. 


U tekstu i u pjesmama svete Mise današnje nedjelje od- 
zvanja uskrsni motiv. Što smo na Uskrs u svetom krštenju dobili 
i što nam je u euharistiji u našu dušu usađeno kao snažna klica, 
to treba da raste i da sazrije pod žarkim suncem djelovanja 
Duha Svetoga. 

1. Ulazeći u kuću Božju sjetimo se zahvalno velikih dobara, 
koja smo primili o Uskrsu. Po svetom krstu postali smo »njegov 
narod«, »pomazanici« (kršćani). On je »naša krepost«, ik ji 
izvor naše snage, izvor i čuvar vrhunaravnih dobara našega 
spasenja. Kako bismo bez njegove pomoći očuvali i uzdržali 
sjajne darove vrhunaravnoga života? Iskreno zahvaljujući za 
primljene milosti molimo Gospodina i za buduće: »Gospodine, 
spasi svoj narod (kršćane) i blagoslovi svoju baštinu (kršćane), 
i vladaj njima sve dovjeka« (ulaz). Molimo ga, da očuva i da 
umnoži vrhunaravne uskrsne darove. Ovu prošnju uključimo u 
»Gospodine, smiluj se« i u »slavu«: »koji odnimaš grijehe svi- 
jeta, (u svetom si krštenju uzeo milostivo naše grijehe), smiluj 
se nama, primi molitvu našu«, da u nama umnožiš vrhunaravne 
darove spasenja. »Ummoži u nama svoju ljubav« (molitva). 

2. Sveti krst i to, da smo kršćani, početak je i temelj svih 
vrhunaravnih darova spasenja. O Uskrsu svi smo mi tako reći 
»uronjeni«, t.j. »po krstu smo s njim ukopani na smrt«, s njime 
smo umrli, ali samo zato da uskrsnemo na vrhunaravni, božan= 
ski život. Smisao svetoga krsta i kršćanskog života je ovaj: 
»Tako i vi držite, da ste mrtvi grijehu, a živite za Boga u Isusu 
Kristu Gospodinu našemu« (poslanica). Koliko naravni čovjek 
više postane kršćaninom, toliko će se više pokazivati plodovi: 
Krst je put, vrata k presvetoj euharistiji (evanđelje). »Žao mi 
je (gladnoga) naroda«, koji može klonuti u pustinji zemaljskog 
života. Iz prevelikog smilovanja prema nama dao nam je Krist 
kruh života. Zahvalimo se radi divne evanđeoske vijesti o euha- 
ristiji. Zahvalimo se iskrenim »vjerovanjem« i ponovimo mo= 

litvu: »Utvrdi moje stope na tvojim stazama. Pokaži divne mi+ 
losti svoje« (prikazanje), koje si očitovao u evanđelju, gdje si 
nahranio gladni narod. 

5. U žrtvi svete Mise pokazuje i nama čudesno djelo svoje 
milosti i ljubavi. U njoj opet oživljuje ono, o čemu nam govori 
poslanica i evanđelje. U svetoj Misi »smo ukopani na smri« S. 
Kristom, koji otajstveno obnavlja svoju žrtvu na križu. Tu će 
biti »s njime naš stari čovjek raspet, da uništi grješno tijelo, 
da više ne robuje grijehu«. Jer zato smo pokršteni i zato smo 
došli k svetoj Misi, da po smrti i uskrsnuću postanemo s Gospo- 
dinom jedna žrtva. »A ako smo (u žrtvi svete Mise) umrli s 
Kristom, vjerujemo, da ćemo zajedno i živjeti s Kristom« (po-. 
slanica). Po svojem žrtvenom daru Kristu oslobodili smo se 
svakog zemaljskog i svjetovnog užitka i zamamljivosti, i nasta- 
nili se u Božjem Svijetu, u svijetu božanskih misli i interesa. 
Tu ćemo živjeti po Kristu, s njime i u njemu, tu ćemo dovjeka 
Bogu iskazivati potpunu slavu, koju on zaslužuje. Samo »Bogu 
Žživjeti«, njegovoj svetoj volji, zapovijedima, dužnostima svoga: 
dnevnog života. Mi smo onaj narod iz evanđelja, koji je s njime: 
izišao iz svijeta »u pustinju«, da nas ondje usreći svojom čude- 
snom hranom, u žrivenoj gozbi svete pričesti. Snagom ove 
hrane omogućeno nam je da ostanemo daleko od svijeta u pu=' 
stinji, u koju nas je dovelo sveto krštenje, i da tu »živimo Bogu 
u Kristu Isusu, Gospodinu našemu«. Zaista, »Gospodin je kre= 
post naroda svoga i zaštitnik, koji spasava pomazanika svoga«, 
tionas. 


Šesta nedjelja po Duhovima. 
Sveti krst. 


Mi smo kršteni (poslanica). Mi primamo svetu euharistiju 
(evanđelje). Oboje, krst i euharistija, usađeno je u našu dušu 
kao sjeme, koje djelovanjem duhovskog sunca, Duha Svetoga, 
u praktičnom kršćanskom životu treba da uzraste i potpuno 
sazrije. 

1. »Ne znate li, da kojigod smo kršteni u Isusu Kristu, 
kršteni smo u njegovoj smrti, jer smo po krstu s njim ukopani 

na smrt. Kao što je Krist uskrsnuo na slavu Očevu, tako da i 
mi živimo novim životom. Ovo znajmo, da je naš stari čovjek 
bio s njim raspet zato, da uništi grješno tijelo, da više ne robu- 
jemo grijehu. A ako smo umrli s Kristom, vjerujemo, da ćemo 
i živjeli zajedno s Kristom znajući, da Krist, jer je uskrsnuo ođ 
mrtvih, više ne umire. Jer što je umro za grijeh, umro je jedam- 
put, a što živi, živi za Boga« (poslanica). To je kršćanin. Tako- 
vim ga želi Bog, takovima ga želi i Crkva. On je umro grijehu. 
Grijeh više ne vlada njime. Jer je s Kristom umro grijehu, zato 
živi s Kristom, kao živa loza na trsu Kristu. On u buduće živi 
Isusovim životom, životom odanosti i ljubavi prema Bogu. Kamo 
sreće da poznamo svoj krst onako, kako su ga poznavali kršćani 
prvih. vjekova. Kako su oni živjeli po onom, što im je sveti krst 
davao i govorio! Umrimo grijehu! Živimo Kristovim životom! 
Divnog li kršćanskog plemstva i bogatstva! 


2. »Kad je uz Isusa bilo mnogo naroda, koji 
nije imao ništa da jede, dozove svoje učenike i reče im: žao mi 
je naroda! Jer su sa mnom već tri dana i nemaju što jesti, a ako 
ih gladne otpustim njihovim kućama, klonut će na putu, jer su 
neki od njih došli izdaleka. I odgovoriše mu njegovi učenici: 
A odkuda bi ih tko mogao mnasititi kruhom ovdje u pustinji?« 
(evanđelje). A imali su kod sebe sedam hljebova, a Isus uzme 
hljebove, blagoslovi ih i prelomi i dade svojim učenicima da ih 
razdijele narodu. Svi su primili od ovoga hljeba i nasitili se. 

Sveta liturgija gleda u narodu, koji je slijedio Spasitelja u ipu- 
stinju, nas kršćane. Prigodom svetog krštenja govorili smo: 
»Odričem se đavla i svih njegovih djela i sve njegove slave. 
Vjerujem u Boga Oca. Vjerujem u Isusa Krista, Sina njegova, 
Gospodina našega. Vjerujem u Duha Svetoga, u katoličku Cr- 
kvu, općinstvo svetih, uskrsnuće tijela i u život vječni.« Mi smo 
se odlučili za Boga i Krista i njega smo slijedili. »U pustinji«, 
daleko od svijeta, njegovih nazora, njegovih želja i nastojanja, 
slušamo Krista nastojeći da živimo njegovim Duhom, nasljedu- 
jući njegovu ljubav prema siromaštvu, k neznatnosti, k trpljenju 
i križu. Da ne klonemo na teškom putu kroz pustinju, pruža 
nam Gospodin svakoga jutra, po svojim učenicima, po sveće=- 
nicima, svetu pričest. Snagom ove hrane živimo novim živo- 

tom, radi kojega smo kršteni. Mi smo mrtvi grijehu, ali smo 
živi Bogu u Kristu Isusu, u trsu, jer kao njegove loze imamo i 
njegov život. 

3. Tako i vi držite, da ste mrtvi grijehu, ali živite za Boga 
u Isusu Kristu (poslanica). U svetom smo krstu postali udovima 
Kristovim, i zato proživljavamo u svojem zemaljskom životu 
Kristovu smrt i uskrsnuće. »Krist je naš put: gledajmo u njega! 
On je trpio, da steče sebi slavu. On je tražio poniženje, da bude 
uzvišen. On je umro, ali on je i uskrsnuo« (sveti Augustin). »On 
je bio predan radi grijeha naših, i uskrsnuo je radi opravdanja 
našega« (Rim. 4, 25). Smrt i život! U svome životu obnavljamo 
Kristovo otajstvo, smrt i život, što nas s njime i sjedinjuje. »A'ko 
ste s njime u krstu pokopani, to ste s njime u istom krstu i uskr= 
snuli. I vas, koji ste bili mrtvi u grijesima, s njim vas je oživio« 
(Kol. 2, 12). 

Sveti je krst izvor i početak naše veličine i vrhunaravnog 
dostojanstva. Po njemu smo primili božanski život, po njemu 
smo postali udovi Kristovi. Naravnosljudski život, ma kako bio 
Sjajan i bogat, nije ništa prema onome, što smo primili u svetom 
krštenju. Istom po milosti svetoga krsta prima naš život svoje 
plemstvo i svoju vrijednost za vječnost. Na dan svoga krštenja 
rodili smo se za vječno blaženstvo. U posvetnoj milosti, koju 
smo primili po svetom krstu, imamo zalog buduće slave. S pu» 
nim se pravom moramo zahvaliti i radovati! 

Molitva. 

Bože kreposti, kojega je sve što je najbolje, usadi nam u 
grudi ljubav svoga imena i daj, da u nama poraste bogoljubnost, 
te podržavaj, što je dobro i u pobožnoj revnosti čuvaj, što podr= 
žavaš. Po Kristu Gospodinu našem. Fimen. 


Ponedjeljak iza šeste nedjelje po Duhovima. 
»žao mijenaroda« 

»Gospodin je krepost svojega naroda i zaštitnik, koji spa- 
sava svoga pomazanika« (ulaz). Mi smo njegov narod, u zajed- 
nici svete Crkve. Njegov smo pomazanik (Krist) mi, jer smo u 
svetom krštenju pomazani svetom krizmom. »Ja te mažem uljem 

spasenja u Isusu Kristu, Gospodinu našem, da imaš vječni život.« 
Nedjeljno evanđelje nam tumači, kako je Bog krepost svoga 
narođa i zaštitnik svoga pomazanika. 

1 >»Uz Isusa bilo je mnogo naroda u pustinji, i 
nije imao ništa da jede! On ga je slijedio, željan da čuje nje- 
govu riječ, i sretan, što je on u njegovoj sredini. Mi smo ono 
veliko mnoštvo ljudi! U svetom krstu mi smo se pridružili 
Kristu. Radosnom odanošću smo priznali: »Vjerujem u Isusa 
Krista, u općinstvo svetih.« Mi smo i danas vjerni njemu, nje- 
govu evanđelju, njegovim nazorima, njegovu primjeru. Zato 
treba da vjerno obdržavamo, što smo jednoć obećali na svetom 
krštenju. Da se dnevno i sve savršenije odričemo đavla, grijeha, 
taštine i užitka života, sebeljublja, mišljenja i prosuđivanja, 
koje se obazire samo na vremenite motive. Svijet ima mnogo 
sljedbenika, nažalost i među kršćanima. Oni nisu očuvali svoju 
vjernost Kristu, kako su mu na krštenju obećali. Oni se više ili 
manje odriču nasljedovanja Kristova. To je nasljedovanje za njih 
preteško, neugodno, zastarjelo, beskorisno. Tim vjernije treba 
da ga mi slijedimo u pustinju, po kamenitim stazama drago- 
voljna odricanja i siromaštva. Sve stoji do toga, da li smo uz 
njega i da li je on uz nas! »Tražite najprije kraljevstvo Božje 
i njegovu pravdu« (Mat. 6, 335). Mi znamo, da smo kao Kristovi 
udovi s njime sjedinjeni u tijesnoj životnoj zajednici. U izobilnoj 
smo mjeri primili njegovo spasenje i njegovu milost. Ako njega 
slijedimo, ne hodamo u tmini (Iv. 8, 12): nasuprot mi smo spa- 
seni iz tame i iz carstva smrti i »preneseni u kraljevstvo njegova 
ljubljenoga Sina« (Kol. 1, 15). Mi smo »sugrađani svetih« 
(Efež. 2, 19) i »ukućani Božji« (Efež. 2, 19), da jednom budemo 
»subaštinici Kristovi«, subaštinici Sina Božjega (Rim. 8, 17). 
Njega ćemo slijediti i samo njega poznavati, njemu ćemo posve- 
titi svoje srce, svoj život, svoje sposobnosti i svoje sile! 

2. »žao mi jenaroda« Veliko je mnoštvo naroda već 
tri dana ustrajalo uz Gospodina u pustinji, i nije imalo šta jesti. 
Zato je odlučio da im pomogne, da se svaki može sretno povra- 
titi svojemu domu. Mi smo onaj narod. Mi slijedimo Gospodina 
na teškom kamenitom putu zemaljskog života. Dugačak je put, 
često vodi kroz pustinju i pijesak po žarkom suncu, a rijetke su 
sjenovite oaze s hladnom vodom. Kako ćemo po tim pulevima 

stići u domovinu, u očinsku kuću? Ne ćemo li svi na putu sma- 
laksati? Ali zato je na tom putu »Gospodin krepost svojega na- 
roda i zaštitnik, koji spasava svoga pomazanika«. On nas ču- 
desno hrani kruhom svete euharistije. U jakosti ove hrane 
sigurno ćemo stići cilju! Svaki dan gledamo na našim oltarima 
čudo, kako Krist pretvara kruh u svoje sveto tijelo i vino u 
svoju dragocjenu krv. Dnevno nalaže Gospodin svojim učeni- 
cima, svećenstvu, svetoj Crkvi, da pružaju kršćanima ovaj kruh. 
Radi nas čini on bez prestanka to čudo svoje svemoći u pre- 
tvorbi kod svete Mise. Čudo svoje ljubavi i predanja u svetoj 
pričesti. »Gospodin je krepost svojega naroda i zaštitnik, koji 
spasava svoga pomazanika.« Sretnih li onih, koji slijede Gospo- 
dina u pustinju. On se brine za njih dajući im manu svete euha- 
ristije. »Tražite najprije kraljevstvo Božje i njegovu pravdu, a 
sve ostalo će vam se dodati.« zh 

3. U prikazanju svete Mise dajemo mu ono nekoliko hlje- 
bova, o kojima govori evanđelje. Od maloga može on učiniti 
mnogo. Evo nekoliko malenih hljebova, hostija. On ih pretvara, 
u svoje tijelo i njima hrani duše onih, koji čeznu za njim, za 
životom, za Bogom. 

On ne traži mnogo: malo odricanja, traži da se odreknemo 
kakva štiva, kakva znatiželjnog pogleda, kakva. znatiželjnog 
pitanja, da nadvladamo kakav neuredan osjećaj, da svladamo 
nestrpljivost. Ako podnesemo kakvu žrtvicu iz ljubavi prema 
njemu, već on čini u nama čudo nutarnjeg prosvjetljenja, oslo- 
bođenja i daje nam napredak u milosti. 

»Aleluja, aleluja. U tebe se, Gospodine, uzdam, ne ću se 
postidjeti u vijeke.« »Oslobodi me i izbavi me. Prikloni k meni 
svoje uho, pohitaj da me izbaviš. Aleluja« (na stepenicama). Zar 
da se ne pouzdajemo? Ta on »žali narod?« Spasi, Gospodine, 
svoj narod i blagoslovi svoju baštinu i vladaj njima sve do- 
vjeka« (ulaz). 


Molitva. 
Nahranjeni, Gospodine, tvojim darovima, molimo te, da nas 


očistiš njihovim djelovanjem i zaštitiš njihovom pomoću. Po 
Kristu Gospodinu našem. Amen. sa 

Utorak iza šeste nedjelje po Duhovima. 
Sveti krst. 


Liturgija nas živo sjeća na smisao naše vjere. »Stari čo- 
vjek«, čovjek, koji je okaljan Adamovim grijehom, koji se rodio 
u grijehu, pokopan je u krštenju. On je ukopan, mrtvac! Novi 
je čovjek izišao iz voda svetoga krsta i to je slika uskrsnuća 
Gospodnjega iz groba. On nosi u sebi život milosti, život dje- 
tinjstva Božjega. Sveti krst, koji smo jedamput primili, označuje 
umiranje i život. ' 

1. »Po krstusmosnjimukopanina smrt« (po- 
slanica). Po Božjoj namisli trebalo je, da se kao djeca Božja 
s posvetnom milosti i darovima Duha Svetoga rodimo. Adamov 
je grijeh izgubio za sebe i za cijeli ljudski rod, kao njegova 
glava i zastupnik, milost i pravo na baštinu, koja nam je bila 
određena na nebu. Ali Bog nam se smilovao. Poslao je svoga 
Sina, da kao nova glava ljudskoga roda dade Bogu zadovolj= 
štinu za nanesenu uvredu. Zato cijeli zemaljski život našega 
Spasitelja, od jaslica pa do svršelka svoje žrtve na križu, nosi 
na sebi značaj smrti i žrtve. On je Jaganjac, koji odnima grijehe 
svijeta. Bog je na nj postavio svu krivnju ljudskoga roda. On 
je već od prvoga početka svoga zemaljskog života pristao na 
sve, što je Otac želio. Tako je njegov život postao neprestanom 
žrtvom. Poniženje u Betlehemu, bijeg pred Irudovim gnjevom, 
mržnja njegovih neprijatelja za vrijeme njegova javnog djelo= 
vanja, njegova muka i smrt na križu svjedoče da je on Žrtveno 
Janje, koje se vodi na klanje (Jer. 11, 19), kao zgaženi crv, 0 
kojem govori pjevač psalama (Ps. 21, 7). »Po ikrstu smo s njim 
ukopani na smrt« Po svetom smo krstu postali sudionici nje- 
gova života neprekidne žrtve, trpljenja i odricanja. »Uvijek no- 
simo smrt Isusovu u tijelu« (2. Kor. 4, 10). S njime smo razapeti 
(poslanica) i s njime pijemo čašu muke (Mat. 20, 22). I za nas 
vrijedi, što je pisano za njega: »Zar nije trebalo da Krist to 
pretrpi i tako uđe u svoju slavu?« (Luka 24, 26). »Po krstu 
smo s njime ukopani na smrt«, uronjeni smo u njegovu smrt, i 
tako smo postali dionicima njegove muke i smrti. . 

2.»KaoštojeKristuskrsnuonaslavuOčevu, 
tako da i mi živimo novim životom.« Svojim uskrsnućem zapo“ 

čeo je Gospodin novi život. On je doduše i u svom smrtnom 
Životu živio samo za Oca. Ta on je znao samo za jedno: 
»Svagda činim, što je Ocu milo« (Iv. 8, 29). Ali za vrijeme nje- 
gova zemaljskog života pritiskala ga je krivnja ljudskoga roda, 
postojala je potreba da trpi i da umre. Poslije svoga uskrsnuća 
on više ne trpi i ne umire. Ta uništio je krivnju ljudskoga roda 
i dao Bogu za nju dostojnu zadovoljštinu. I sada on imade život 
u prekomjemom obilju, on ga uživa čvrsto i sigurno. »Smrt 
više ne će vladati nad njim, a što živi, živi za Boga.« U Uskr- 
snulome sve odiše životom, slavnim žvotom potpune slobode i 
duhovnosti, koja ne može trpjeti i ne raspada se, životom nepre- 
stanog zahvaljivanja i klanjanja Ocu; životom, koji je poslije 
četrdeset dana okrunjen uzašašćem i konačnim proslavljenjem 
Kristovim. »Tako da i mi živimo novim životom.« Kad je Krist 
uskrsnuo onda je ostavio u grobu laneni rubac, simbol svoga 
trpljenja i svoje smrti. Tako je i naša duša, kad je izašla iz voda 
svetoga krsta, bila očišćena od svojih grijeha, i urešena živo- 
tom milosti i slavom božanskoga života. Mi živimo »novim 
životom«, u jakosti i u slavi života milosti. Taj je život usađen 
u našu dušu kao zrno gorušice. Ono treba da raste, da se održi 
u borbi protiv zle požude u nama i protiv svijeta izvan nas i da 
dnevno sve snažnije ojača u svakoj kreposti i svetosti. 


35. Smrt i život! što više budemo umrli, tim ćemo više 
živjeti! Niko ne može dvojici gospodara služiti, Bogu i mamonu, 
Bagu i grijehu, novome i starome čovjeku. Kršćanstvo traži 
značaj, dosljednost, ustaljenost, muževnost. 


Kod svete žrtve umiremo i oživljavamo i mi poput kruha, 
koji žrtvujemo i koji pretvorbom prestaje biti kruhom, a postaje 
presvetim tijelom. U sili žrtvene zajednice s Gospodinom, koji 
se žrtvuje, obnavljamo u dnevnome životu na sebi otajstvo smrti 
i života; mrtvi grijehu, a živi Bogu, u Kristu Isusu, u sili svete 
žrtve, kojoj pribivamo, i žrtvene gozbe, koju blagujemo. 


Tako se iz dana u dan borimo, da potpunije umremo i sve 
savršenije živimo. To će biti naša baština u vječnosti, kad nam 
bude Gospodin rekao: »Dobro, slugo dobri i vjerni; uđi u ve- 
selje svoga gospodara« (Mat. 25, 21). 

Molitva. 

Bože, kreposti, kojega je sve, što je najbolje, usadi nam u 
grudi ljubav svojega imena i daj, da u nama poraste bogoljub- 
nost, te podržavaj, što je dobro i u pobožnoj revnosti čuvaj, 
što podržavaš. Po Kristu Gospodinu našem. Amen. | 


Srijeda iza šeste nedjelje po Duhovima. 
»Obnovite se.« ; 


Božanski život, koji smo prviput primili na svetom krštenju, 
samo je kao klica usađen u našu dušu. Taj život treba da se 
razvija trajnim djelovanjem milosti Duha Svetoga. 

ć i. »Kod svetoga krštenja nastupila je smrt 
grijeha« Ali tu smrt moramo dnevno, bez prestanka u sebi 
održavati, potvrđivati i obnavljati. To nam nalaže zakon sada- 
njega reda milosti. Jednim jedinim Adamovim grijehom izgubili 
smo najedamput sva vrhunaravna dobra. U sakramentu obnove, 
t.j. u krštenju, Bog nam doduše vraća božanski dar milosti, 
djetinjstva Božjega, ali ne u onom obilju i jakosti, kako ga je 
dao Adamu. Po svetom krstu uništen je u nama istočni grijeh 
i svi osobni grijesi, u našu je dušu ulivena posvelna milost, ali 
u nama ipak još ostaje zla požuda. Ona je izvor grijeha, koji 
nastoji da uništi u nama božanski život. Ona nam uzima ispravni 
pogled, mirno prosuđivanje. Ona nas mami, da pristanemo na 
svjetske i tjelesne naslade i sili nas, da se iznevjerimo Bogu i 
našem svetom krsnom zavjetu. Krštenje je u našemu srcu osta- 
vilo zlu požudu, da dnevno na sebi osjetimo svoju pokvarenost 
i da uočimo duboke ponore ćudoredne bijede, da po ovoj Spo=- 
znaji- ponizno upoznamo i priznamo svoju nemoć i svoju gre- 
šnost, da se tim više pouzdamo u Boga i u njegovu milost, napo- 
kon da u neprestanom boju i borbi protiv grješnim silama, 
napastima i nasladama promišljeno i odlučno očuvamo svoju 
vjernost prema Bogu i da se vježbamo u krepostima, »Smrt od 
grijeha« je doduše nastupila, ali radi požude, koja je i u nama 
kršćanima, i koju osjećamo »u zakonu grijeha, koji je u udo- 
vima mojim« (Rim: 7, 23), umiranje treba da se nastavi: u 
ustrajnom , i, nepopustljivom otporu proti đavlu, u odlučnom 
odbijanju đavolskih došaptivanja i putenih i svjetovnih naslada. 

2. »Obnovite se duhom svoje pameti i obucite 
novoga čovjeka, koji je stvoren po Bogu u pravdi i iskrenoj 
svetosti« (Efež. 4, 25). Milost, izvor vrhunaravnog života u 
nama, teži da se potpuno razvije. Ona je kao klica. Ona je kra- 
ljevstvo Božje u nama, slična zmu gorušice, koje treba da se 
razvije u veliko drvo (Mat. 15, 51). »Tko je pravedan, neka 
bide još pravedniji« (Otkr. 22, 11). Na ovoj zemlji'nitko nije 
tako savršen, te ne bi mogao i morao postati savršeniji! 
Da, morao bi bili savršeniji! Ne postoji nikakova odre- 
đena mjera kreposti, vjere i ljubavi prema Bogu i bližnje- 
mu, kojoj ne bismo mogli još uvijek nešto pridodati. Čim 
napustimo borbu, čim sustanemo u svome nastojanju, da ra= 
stemo u milosti i kreposti, u istom času prestajemo biti 
savršeni, t.j. nismo više ono, što bismo po Božjoj naredbi 
morali biti. Naša se savršenost na zemlji sastoji u tome, da sve 
više razvijemo milost svetoga krsta. Naša se savršenost sastoji 
u neprekidnom napredovanju. Ako smo možda zaostali ili, što- 
više, i pali, onda moramo da podvostručimo svoju revnost oko 
napretka. »Obnovite se«, dnevno, svakoga časa »duhom svoje 
pameti«. Mi se ne smijemo zaustaviti: jer nijedno stvorenje ne 
ostaje onako, kakvo jest. Ili napreduje ili nazaduje. Ili ćemo se 
življe sjediniti s Bogom i Kristom ili ćemo se udaljiti od Boga i 
od Krista. Nisu se mnogi sveci bez razloga čak i zavjetom obve- 
zali, da će bez prekida raditi oko napreika u milosti i kreposti. 
Oni su poznavali ljudsku Slaboću, kukavštinu i nestalnost. Oni 
su znali, kako čovjek prepušten samom sebi lako potrati vrijeme 
i milost, i kako daleko zaostaje od cilja, koji mu je postavljen. 
»Obnovite se« dnevno »duhom svoje pameti i obucite novoga 
čovjeka, koji. je stvoren po Bogu« Po svetom smo krstu postali 
udovi Kristovi i pozvani da živimo njegovim životom tako in- 
tenzivno, da se malo pomalo preobrazimo »u istu sliku« (2. Kor. 
3, 18), da naše biće otsijeva Kristovim milostima i obiljem 
kreposti! HPS ARENI ae bo "g 

5. Smrt i život obnavlja se “dakle u našem životu već od 
časa našega krštenja. Smrt se' pretvara “u život, radi života: »Ja 
treba da se umanjujem, a on da raste u meni (Iv. 5, 50): sKoji 
se god u Kristu krstite, Krista obukosteć' (Gal:: 5, 27) ne kao 
odijelo izvana, nego iznutra: »Ja sam: trš, a vi“loze«: (Iv-15, 5). 

On želi i on mora u svojoj Crkvi, u svakom pojedinom kršća- 
ninu da svakim danom sve savršenije živi svojim duhom, svojom 
čistoćom, svojom odanošću Ocu, svojim životom poniznosti i 
molitve. 

Po Božjem je promislu naša »smrt grijehu« stalna. A novi 
je život besmrtan. Ali nažalost mi možemo da svojom krivnjom 
opet zapadnemo u smrt grijeha. Radi toga nam je potrebna 
askeza. Ona izlazi iz krsne milosti i ima samo tu zadaću, da 
pomogne razviti klicu, koja je po svetom krstu usađena u našu 
dušu. Kršćanski život nije ništa drugo nego neprekidno razvi- 
janje krsnih dobara, života i smrti. Taj cilj potpomaže na pose- 
ban način i sveta liturgija. Sudjelujući dnevno kod svete Mise 
proživljavamo život i smrt Kristovu i svete Crkve i time nas 
liturgija sili, da se »obnovimo duhom svoje pameti.« 


Molitva. 

Utvrdi“ moje noge na - tvojim stazama, da ne zađu moji 
koraci. Prikloni svoje uho i usliši moje riječi. Pokaži divne 
milosti svoje, koji izbavljaš one, koji se u te uzdaju, Gospo- 
dine (prikazanje). 


Četvrtak iza šeste nedjelje po Duhovima. 
»U Kristu Isusu.« 


»Svi smo kršteni u Isusu Kristu« (poslanica). Po snažnom 
načinu izražavanja svetoga apostola Pavla mi smo uronjeni u 
Krista Gospodina i time stupili u tijesnu vezu i u životnu pove- 
zanost s Kristom. Uzdignuti smo i primljeni u život, koji ključa 
u Kristu i u njegovu otajstvenom tijelu. Ovo je ona neshvatljiva 
tajna, koja stoji već na početku našega kršćanskog života. 

1. Sveti je krst veliko božansko djelo spa- 
senja u životu pojedinca, kao što je utjelovljenje Sina Božjega 
bilo djelo spasenja za cijeli ljudski rod. Na tom objektivnom 
djelu Božjem temelji se u svetom krstu »Božja građevina« (1. 
Kor. 5, 9). Ono, što sami moramo pridonijeti za svoje spasenje, 
beskrajno je malo prema ovom djelu Božjem. Ali s druge strane 
je zadaća, koju nam Božje djelo spasenja nameće, od nedo- 
gledne važnosti. Krst nas obvezuje, da težimo za kršćanskim 


Četvrtak: »U Kristu Isusu.« ili 


savršenstvom i svelošću. Jednim apsoluinim i neograničenim 
»Moraš« nalaže krst, da slobodno ostvarujemo svoje spasenje. 
Ako ispravno shvatimo i razumijemo sveti krst naći ćemo u 
njemu znatni motiv da težimo za savršenstvom. Sveti je krst 
polazna točka svega našeg kršćanskog nastojanja i života. On 
daje smjer životu. On nosi oznake cjelokupnog kršćanskog ži- 
vota i daje mu svoj osobiti značaj. »Tako i vi držite, da ste 
mrtvi grijehu, ali živi za Boga u Isusu Kristu« (Rim. 6, 11). 

2. Po svetom krstu postajemo udovima Kri- 
stovim. Međutim, to ne postajemo najedamput. Na svetom 
se Krstu temelji jedna trajna nutarnja životna povezanost s Kri- 
stom u njegovu otajstvenom tijelu, u milosnom organizmu svete 
Crkve. Milost svetoga krsta je prvotna, početna milost, na kojoj 
se sve ostale temelje. Ona nas potiče da u svetom krstu zapo 
četu živolnu zajednicu s Kristom zahvalno, radosno i promi« 
šljeno svakim danom sve više razvijemo i proširimo. Na koji 
način? Tako da »smo mrtvi grijehu, a živimo za Boga u Isusu 
Kristu«. Nama doduše ne manjka ozbiljna težnja za savršen» 
stvom, ali nam nedostaje radosna svijest božanskog djela spa- 
senja, koje je Bog u svetom krstu na nama izvršio, nismo svi- 
jesni, da je ovo veliko djelo Božje početak i podloga svake lične 
težnje za savršenstvom, i da je svako naše nastojanje samo 
organsko razvijanje one vrhunaravne životne klice, koja je po 
svetom krstu u nas usađena. Koliko bi snažnije i radosnije bilo 
naše nastojanje, kada bi se temeljilo na živoj svijesti, da je u 
svetom krstu izveo na nama Bog veliko svoje djelo. Koliko bi 
ozbiljnija bila naša borba, kada bismo uvijek bili svijesni, kako 
je silno djelovanje prvoga sakramenta i kako je prema njemu 
neznatno i jadno sve naše nastojanje za savršenstvom. I s koliko 
većom odlučnošću bismo se prihvatili posla. Koliko bi ustrajnije 


i snažnije bilo naše nastojanje oko duhovnosti! Zato sveta litur= 


gija stavlja u središte svakoga svoga slavlja krsnu misao: 
stavlja ju u Misama korizmenog vremena, u obredu blagosliv= 
ljanja krsne vode na Veliku subotu, u nedjeljnim Misama po 
Uskrsu i po Duhovima. Da, svake nedjelje, kod škropljenja bla- 
goslovljenom vodom živo nas podsjeća na veliki sakramenat 
svetoga krsta. Podsjeća nas na temelj, koji je Bog postavio i 
na kojem samj moramo nadograđivati. i 

5. Mi smo naučeni da su u težnji za savršenstvom polazna 


točka zapovijedi Božje, primjer Gospodinov, a napose evanđe=- 


oski savjeti. »Ako hoćeš da budeš savršen, idi, prodaj svoje 


imanje i daj siromasima, i imat ćeš blago na nebu, i dođi i 


pođi za mnom« (Mat. 19, 21). Dobro je tako. Ali mi zaborav= 
ljamo kod toga na temeljnu obvezu, koju imamo kao udovi Kri- 
stovi. Po. svetom smo krstu postali dionicima njegova izobilnog 
života i njegove životne snage. Mi jednostrano promatramo sa- 
mo svoje dužnosti i svoje nastojanje, a zaboravljamo na 
božansku snagu u nama, koja nam je dana na svetom krstu. Mi 
gledamo gotovo isključivo samo na nas, na svoju nemoć, na 
svoju grešnost, na svoje nastojanje, a ne u prvom redu i prije 
svega na Gospodina, koji u nama djeluje i slavlje slavi, na njega, 
koji je trs, čije smo loze, trs, koji nas nosi, drži, hrani i 
oblikuje. 

»Tako i vi držite, da ste mrtvi grijehu, a živite za Boga« 
kao udovi Kristovi, naše glave, čiji nas duh i sila napunjuje i 
oživljava ! 

Molitva. 


Bože kreposti, kojega je sve, što je najbolje, usadi nam u 
grudi ljubav svojega imena i daj, da u nama poraste bogoljub- 
nost, te podržavaj, što je dobro i u pobožnoj revnosti čuvai, 
što podržavaš. Po Kristu Gospodinu našem. Amen. 


Petak iza šeste nedjelje po Duhovima. 


Mrivenje. 


. Gospodin je svoje pristaše odveo u pustinju, daleko od. 


udobnosti, raskoši i užitaka zemaljskog života. »Koji god smo 
kršteni u Isusu Kristu, kršteni smo u njegovoj smrti« (posla- 
nica). Život svakoga kršćanina po svojoj najdubljoj biti jest 
jedno neprekidno umiranje. Kršćanin će samo toliko Kristov 
* život u sebi nositi, razvijati i usavršavati, koliko će se promi- 
šljenim i ozbiljnim mrtvenjem i svladavanjem . samoga sebe 
dnevno sve više sebe odricati i nositi svoj križ (Mat. 16, 24). 
Sveta liturgija želi, da naša duša opet promotri ovu istinu. 


i 

1.»Svismokršteniunjegovoj smrti« Po krstu 
smo postali udovima Kristovim, s Kristom smo umrli, s Kristom 
smo razapeti i pokopani. Biti pokršten znači dakle umrijeti 
s onim, koji je radi našega spasenja dragovoljno prigrlio život 
siromaštva, oskudice, mrtvenja i križa, koji je za nas umro. Put 
k novome čovjeku u Kristu, k novom životu, k posjedovanju 
božanskoga života u Kristu i njegovoj Crkvi, nužno mas vodi 
do neprekidnog umiranja s Kristom. Cilj, nastojanje i čežnja 
svakoga kršćanina jest sjedinjenje s Bogom, našim najvećim 
dobrom. Ovo je sjedinjenje bilo najsavršenije, kad je Sin Božji 
uzeo na se stvorenu ljudsku narav i spojio te dvije naravi u 
jedinstvu božanske osobe. Ali po svojoj ljudskoj naravi morao 
je naš Gospodin i Spasitelj ovo jedinstvo s Bogom dovršili jed- 
nim ćudorednim činom. Njegovo ljudsko htijenje moralo je 
posve nestati u volji Božjoj. Ljudsko i božansko htijenje moralo 
se savršeno slagati u svim stvarima. To se moglo dogoditi samo 
u neprekidnom i neograničenom podvrgavanju ljudske volje i 
htijenja volji Očevoj! To se moglo ostvariti samo neprestanim 
odricanjem, savršenim zatajivanjem samoga sebe i svojevoljnom 
spremnosti na gorku i sramotnu smrt na križu. U najvećem 
odricanju samoga sebe i u najvećem mrtvenju, u smrti na križu, 
došlo je do najsavršenijega ćudorednog sjedinjenja čovječje na- 
ravi Kristove s Bogom, najsavršenije se sjedinila ljudska volja 
s Božjom voljom u najsavršenijem ljubavnom predanju. Kristov 
put također je i put njegovih udova, put kršćana. U svetom smo 
krstu usađeni i ucijepljeni u njega, sjedinjeni smo s njime, s na- 
šom glavom. Ali ovo temeljno sjedinjenje treba da se usavrši 
ćudorednim činom. Put k ovom usavršenju je svladavanje svoga 
ja, mrtvenje i odricanje po uzoru naše glave, Krista, i to do 
najveće moguće sličnosti sa životom i smrću Krista, naše glave. 
»Ako hoćeš da budeš savršen, idi, prodaj svoje imanje, i dođi 
i pođi za mnom« (Mat. 19, 21). »Nitko od vas, koji se ne odreče 
svega, što ima, ne može biti moj učenik« (Luka 14, 353). Mrtvenje 
i zatajivanje samoga sebe su temeljni zahtjevi kršćanskog ži= 
vola, života u Kristu. Bez mrtvenja i samozataje niti možemo 
kršćanski živjeti, niti se možemo sjediniti s Kristom. »Kršteni 
smo u njegovoj smrti.« 
Baur; Rasvijetli se! III. ' 8 

2. »Ne dugujemo tijelu, da živimo po tijelu. Jer ako 
budete živjeli po tijelu, umrijet ćete, a živjet ćete ako budete 
duhom morili tjelesna djela« (Rim. 8, 12). Biti u Kristu znači 
promišljeno boriti se protiv neurednih nagnuća nižega čovjeka 
u nama, protiv požude. Istina, naše je tijelo već po svetom krstu 
hram Duha Svetoga (1. Kor. 6, 19). Ono je radi Božjeg prebi- 
vanja u nama, radi posvetne milosti, i radi toga, što smo živi 
udovi Kristovi, već posvećeno (1. Kor. 7, 34) i pozvano »da 
bude jednako proslavljenom tijelu Kristovu« (Filip. 3, 21). Ali 
u tijelu ipak još živi zla požuda, koja bi po grijehu u njemu 
vladala (Rim. 6, 12). Živimo u tijelu i zato su grješne strasti 
htjele doći u nama do izražaja (Rim. 7, 5). U našim udovima 
živi zakon, koji se protivi zakonu Duha, razumu (Rim. 7, 25), 
koji nas potiče na tjelesna djela, na »bludnost, nečistoću, besram-= 
nost« (Gal. 5, 19). Ni korov sam od sebe mne će nestati, a pogo- 
tovo ne korov duše. Isto tako ne pojavljuje se sama od sebe 
ni krepost ni Kristov život u nama. Neprestano moramo raditi, 
čupati korov, oštrom lopatom moramo obrađivati tlo svoje duše; 
mrtvenjem niskih požuda i pohlepe, mrivenjem osjetila, mrtve= 
njem duševnih sila, duševnih slonosti i strasti, duševne osjetlji- 
vosti i naglosti, ćudljivosti i neraspoloženja, u borbi protiv 
pogrešaka svoje naravi i značaja. »Ako tko hoće da ide za 
mnom, neka se odreče samoga sebe« (Mat. 16, 24) jest temeljni 
zakon života u Kristu. 

5. »Kojigod smo kršteni u Isusu Kristu, kršteni smo u nje- 
govoj smrti.« Nepromjenljivi zakon kršćanskog života jest ovaj: 
Svoj ćemo spas naći samo u križu Kristovu i u nasljedovanju 
Raspetoga. S pravom se predbacuje nama, današnjim kršćanima, 
da odviše težimo za mirom, da poput Grka nalazimo radost 
samo u ljepoti, da smo upravo opojeni humanističkom kulturom, 
i da samo težimo za svjetovnim radostima!? Ne govori li se 
s punim pravom, da živimo odviše moderniziranim kršćane» 
stvom? Onima, koji su ga slijedili u pustinji, koji idu putem 
kršćanske samozataje, daje hranu svoje izabrane milosti. 

Kamo sreće kad bismo razumjeli smisao liturgije: mrtvenje 
i samozataja bio je put Kristov, zato mora biti i put Kristovih 
udova, kršćana. »Isus Krist isti je jučer i danas u vijeke« 
(Hebr. 15, 8). 


+t- 


Subota: Zajednica trpljenja, 1i5 


Molitva. 


Bože, usadi nam u grudi ljubav svojega imena i daj da u 
nama poraste bogoljubnost te je podržavaj. Po Kristu Gospo- 
dinu našem. Amen. 


Subota iza šeste nedjelje po Duhovima. 
Zajednica trpljenja. 


»Svi smo kršteni u njegovoj smrti«, u zajednici trpljenja i 
smrti. Ova je zajednica najsavršenija u kršćanskoj samozataji, 
u radosnom i spremnom sudjelovanju u muci i u križu Go- 
spodnjem. 

1. »Ako tko hoće daideza mnom, neka se odreče 
samoga sebe, uzme svoj križ i slijedi me« (Mat. 16, 24). Božji 
je Sin ostavio nebesa i sišao k nama na zemlju da živi našim 
životom. Postao je čovjekom, teško se naradio, tražeći nepre- 
kidno duše, podnosio je ljudske uvrede i protivljenja, dok ga 
nisu osudili na smrt i razapeli. Njegov je život trpljenje. I on 
je sam taj život izabrao. Dragovoljno, u potpunoj odanosti volji 
Božjoj, ispio je kalež, koji mu.je Otac dao da ispije. radi našega 
spasenja: Da nas privede Ocu, da nam otvori nebo i da nas 
istrgne od vječne propasti, trpio je i podnosio. Bio je »čovjek 
boli« (Iz. 53, 5) od jaslica do križa. On je ljubio križ, siromaštvo 
i oskudicu. On se nije branio, kad su ga nevina bičevali. Trpio 
je bez ijedne riječi, kad su ga na najsramotniji način pogrdili i 
sramotno trnjem okrunili. Tiho je i bez riječi primio na se svoj 
križ i nosio ga na brdo Kalvariju. Trpio je neizrecivu muku. Tri 
je sata krvario na križu, i onda je zavapio: »Svršeno je!« (Iv. 
19, 50). To je Sin Božji! To je onaj, koji je stupao putem križa, 
trpljenja! 

2. »Svi smo kršteni u njegovoj smrtil« To je 
kršćanin. Mi volimo promatrati muku Kristovu i u lijepim raz- 
matranjima, i u križnome putu, ili i tako, da češće svratimo svoj 
pogled na sliku Raspetoga, To je dobro! Ali biti kršćanin, biti 
»kršten u njegovoj smrti« traži više od promatranja njegove 
muke. Potrebno je da u praktičnom životu provedemo i u sebi 
oživimo to jedinstvo i zajednicu s mukama Kristovim. Na tu 

zajednicu s mukama Kristovim, mi smo i kršteni. Mi smo na to 
pozvani, da budemo i sudionici Kristove slave. A ipak, do zajed- 
nice slave možemo doći samo zajednicom trpljenja. Samo onda, 
ako »s Kristom budemo razapeti!« (Gal. 2, 19), ako s njime 
budemo združeni sličnošću smrti (Rim. 6, 5). Samo koliko bu= 
demo s Gospodinom trpjeli, toliko ćemo biti njemu slični. »Mi 
se uvijek, koji smo živi, predajemo na smrt poradi Isusa, da se 
i život Isusov očituje u smrinome tijelu našemu« (2. Kor. 4, 11). 
»Uvijek nosimo amo i tamo smrt Isusovu u tijelu, da se i život 
Isusov na našem tijelu očituje« (2. Kor. 4, 10). Naše je trpljenje 
Kristovo trpljenje. Naše su patnje Kristove patnje (2. Kor. 1, 5). 
Sve vremenito smatramo za smeće i za štetu. Mi živo želimo da 
budemo »u zajednici njegovih muka«, da postanemo »njemu 
slični u smrti« (Filip. 3, 9 i 10). Sa svetim Pavlom ne ćemo ni 
mi htjeti da poznamo drugoga osim »Krista i to Raspetoga« 
(1. Kor. 2,2). Naš život odricanja, mrtvenja i trpljenja neka 
bude svijesno i radosno življenje i umiranje s Kristom. Ljubimo 
križ, odricanje, siromaštvo, mrtvenje i trpljenje, koje nam šalje. 
On će nam dati i svoju snagu, .da uzmognemo trpjeti i da se 
po trpljenju uzvinemo do slave uskrsnuća. 

5. »Ovo je milost, ako tko svijestan, da to Bog traži, pod- 
nese žalosti stradajući nepravedno. Ako vi za dobra djela str- 
.pljivo (nepravdu) irpite, ovo je milost kod Boga. Ta na to ste 
pozvani: jer i Krist postrada za vas i ostavi vam primjer, da 
idete za njegovim stopama« (1. Pet. 2, 19). Koga Gospodin želi 
uzdići do sveta života, toga najprije razapinje na križ. Zato i oni 
koji su s Kristom potpuno razapeti, primaju najveće milosti. 

Trpljerije je kako za Krista, glavu, tako i za nas, udove, 
vrata, kroz koja ćemo unići u radosti vječnoga blaženstva. S 
Kristova stanovišta promatrano nema dakle .veće nesreće na 
ovome svijetu, nego biti bez trpljenja. Dovoljno je ako smo samo 
u Kristovu smrt uronjeni, t. j. ako kršćanski trpimo, to je već 
dosta. Ako smo bolesni, od ljudi zapušteni i prezreni; trpimo i 
budimo zadovoljni! Ako se ne možemo tako posvetiti duhovnim 


stvarima, kako bismo mi to htjeli: trpimo i budimo zadovoljni. 


Ne možemo li bližnjemu služiti, kako bismo htjeli: trpimo i bu- 
dimo zadovoljni. Nemamo li željena uspjeha u svojim molitvama 
i u svojim poslovima: trpimo i budimo zadovoljni. U Kristu, 

s Kristom trpjeti bolje je nego uspijevati, bolje je nego djelovati, 
bolje nego ostvariti svoje ciljeve. Najveća je znanost: Da zna« 
demo s Kristom trpjeti. »Svi smo kršteni u njegovoj smrti«. 

Sveta nas liturgija dnevno vodi u školu trpljenja u žrtvi 
svete Mise. Tu sve dublje ulazimo u zajednicu žrtve i trpljenja 
s Kristom, da konačno u svetoj pričesti iznova i s njim oživimo. 

Molitva. 

Utvrdi moje stope na tvojim stazama, da ne zađu moji ko- 
raci. Prikloni svoje uho i usliši moje riječi. Pokaži divne milosti 
svoje, koji izbavljaš one, koji se u te uzdaju, Gospodine (pri- 
kazanje). : 


Sveta Misasedme nedjelje 
poDuhovima. 


i. Tema današnje nedjelje jest izgradnja vrhunaravnog 
života, kojeg smo po svetom krstu (Uskrs) i dolasku Duha Sve- 
toga (Duhovi) postali dionici. Kad danas stupimo u Božji hram, 
da slavimo žrtvu svete Mise, tad nas liturgija prihvaća za ruku 
i pokazuje nam uskrsnuloga Kralja Krista, kako vlada u nebe- 
skoj slavi i veličanstvu: »Gospodin je uzvišen i strašan, kralj 
velik po svoj zemlji. »On je protegnuo svoju vlast nad mene 
i nad sve, što je moje, onaj čas, kad me je po svetom krstu 
izbavio ispod vlasti grijeha: i. pakla. Zahvalno i radosna: srca 
treba da priznam njegovo milosno djelovanje i njegovu vlast 
nada mnom (ulaz), a u »Gospodine, smiluj se« molit ću ga, da 
učvrsti i usavrši (molitva) svoju vlast nada mnom. 

2, Veliko je djelo, na koje smo pa svetom krstu pozvani: 
»Kao što ste svoje udove dali, da robuju nečistoći i nepravdi 
na bezakonje, tako sada dajte. svoje udove, da služe pravdi-na 
posvetu.« Velik je plod, koji će niknuti iz života, koji je dostojan 
sveloga krsta; »Posveta i vječni život. Jer smrt je plaća za 
grijeh, a milost Božja je vječni život u Isusu Kristu, Gospo- 
dinu našem« (poslanica). Ovako je sveti Pavao ocrtao nekršte- 
noga i krštenoga, neotkupljenoga i onoga, koji je milošću otku= 
pljen, roba grijeha i slugu pravednosti. U tome je liturgija 
veoma stroga. Njezin oštar pogled dobro opaža, da i među 
kršćanima, među onima, koji danas sudjeluju kod žrtve svete 
Mise, imade »lažnih proroka«, kršćana samo po imenu i iz lične 
koristi, koji se samo izvana pokazuju kao ovce Kristova stada. 
»Poznat ćete ih po njihovim plodovima.« Krsno pranje, mazanje 
svetim uljem i krsni zavjet nisu od odlučne važnosti: nego djela, 
u kojima se očituje nutarnji osjećaj, nutarnji čovjek. Ni riječi ni 
pobožne vježbe ni pohađanje službe Božje ni sudjelovanje u 
kršćanskim organizacijama, u slavama i priredbama nisu od 
odlučne važnosti. »Ne će ući u kraljevstvo nebesko svaki onaj, 
koji mi govori: Gospodine, Gospodine! Nego će onaj ući u 

kraljevstvo nebesko, koji vrši volju moga nebeskog Oca.« Ovim 
ozbiljnim riječima završava se današnje evanđelje. Kraljevstvo 
Kristovo u duši ne ćemo graditi i izgraditi pobožnim rječima, 


- nego svojim svetim osjećajima i djelima. Znajući to, izmolimo sa 


strahom i trepetom svoje vjerovanje, jer osuđujemo sami sebe. 

3. »Kao u paljenicama jaraca i bikova i kao u tisućama 
pretilih jaganjaca, tako da je naša žrtva danas pred tobom« 
(prikazanje). Takova žrtva, koja od prinosioca iziskuje takav 
napor, da ga on dobro na sebi osjeti. Naš žrtveni dar, Krist, je 
kud i kamo dragocjeniji i od najskupocjenijih žrtava Staroga 
Zavjeta. Ali upravo tu vrijedi; »Ne će ući u kraljevstvo nebesko 
svaki onaj, koji mi u svetoj žrtvi govori: Gospodine, Gospo- 


._dine!« Ako uistinu želimo da sudjelujemo u žrtvi današnje svete 


Mise, nije dosta da izgovorimo samo meke formule, da samo 
ponavljamo: »Gospodine, Gospodine!« Žrtvovati, sudjelovati 
kod žrtve znači sebe predati, svoju volju i svoje sklonosti žrtvo- 
vati »volji Očevoj, koji je na nebesima«, znači svemu umrijeti, 
što nije u skladu s voljom Božjom: grijehu, grješnim prigoda- 
ma i sklonostima, neurednim nakanama, riječima i djelima, sva- 
kovrsnim odnosima i vezama. Žrtvovati sudjelovati kod žrtve 
znači: u svojem mišljenju i u djelovanju, postati jedno s Kri- 
stom, nestati u Duhu Kristovu, kako smo to obećali u svojem 
krštenju. Znači; u dnevnom i u praktičnom životu, u zvanju 
Živjeti Bogu i njegovoj svetoj zapovijedi, da tako kao dobro 
drvo urodimo dobrim plodom. Sudjelujući danas kod svete 
Mise, pristanimo uz ovu odluku i nastojanje. Nemojmo staviti 
na patenu samo isprazne riječi i prazne formule, nego prinesimo 
na oltar svoju volju, svoj ja, svoje srce i odluku: »Sve što Bog 
hoće i kako on hoće!« Odluku, da u cijelom ovom narednom 
tjednu ne damo »svoje udove, da robuju nečistoći i nepravdi 
na bezakonje, a damo ih, da služe pravdi na posvetu«, svetoj 
volji Božjoj. Tada će Bog prikloniti svoje uho i s neba će mi 
pružiti svoju očinsku ruku, i učinit će me dionikom spasenja, na 
koje me pozvao svetom krstu i za koje spasenje mi daje u svetoj 
pričesti svoj zalog. 

Sedma nedjelja po Duhovima. 
Stariinovičovjek. 


Današnja liturgija suprotstavlja oštre obrise dvaju tipova: 
staroga čovjeka, čovjeka bez Boga, Bez Krista, čovjeka narav- 
nog prosuđivanja i novoga čovjeka, koji je po svetom krstu 
rođen od Boga, koji je po svetoj potvrdi napunjen Duhom 
Svetim, i koji kao duhovan, Bogom i Kristom prožeti čovjek 
hrli k svome cilju, k vječnom Bogu! 

1. Stari čovjek. »Nekada ste dali svoje udove, da ro- 
buju nečistoći i nepravdi na bezakonje, i bili ste daleko od 
pravde«, živeći po zlim željama pokvarena srca. Prosti, slobodni, 
ne mareći za Božju zapovijed, za ćudoredni zakon, koji je Bog 
svakome upisao u srce. »Vi ste bili daleko od pravde, dok ste 
robovali grijehu« (poslanica). Tamnim crtama riše Apostol ne“ 
otkupljenoga čovjeka: »Jer premda upoznaše Boga, ne prosla- 
više ga kao Boga, niti mu zahvališe, nego zalutaše u svojim 
mislima i potamnje nerazumno srce njihovo. I kako nisu marili, 
da upoznadu Boga, predao ih je Bog pokvarenom mišljenju, da 
čine što ne valja, puni svake nepravde, zlobe, lakomosti, pakosti, 
puni zavisti, ubijstva, svađe lukavštine, zloćudnosti, izmišljači 
zala, nepokorni roditeljima, nerazumni, nevjerni, bez srca, okrut- 
ni« (Rim. 1, 21 sl). To je Pavao sam vidio i doživio. I moderni 
ljudi potvrđuju mišljenje svetoga Pavla. Njihovo je prvo načelo: 
Odstraniti Boga, vjeru u jednoga Boga, u Krista, u vrhunarav- 
nost, u prekogrobni život. Za njih postoji samo jedan bog: 
i taj je bog ljudski duh, čovječnost. Čovjek je svoj zakonodavac, 
svoj vlastiti zakon, svoj vlastiti sudac. Bilo bi nećudoredno, 
kada bi netko vršio zakon, koga si nije sam postavio, pa makar 


taj zakon bio izričita i jasna volja Božja. Zato žele da odstrane: 


nauk o istočnom grijehu, o pokvarenosti zemaljskog života. 
Ljudska je narav onakva, kakva jest, dobra i lijepa, djevičan- 
ska, čista i sveta. Pa zašto da čovjek ne Slijedi porive svoje na- 
ravi, da se ne iživi, da se ne preda svojim nagonima i požu- 
dama? Zašto bismo još trebali otkupitelja, utjelovljenje Sina 
Božjega, Crkvu, Božju pomoć, milost? To je duh modernih, 
autonomnih ljudi, koji žele živjeti bez Boga. Oni su sami sebi 
Bog i zakon! Zato nije nikakvo čudo, što po svim stranama vidi= 

mo tolike nepravde, neiskrenosti, sebičnost, zloću, strašnu ćudo- 
rednu pokvarenost našega današnjega čovječanstva. »Kako nisu 
marili, da upoznadu Boga, predao ih je Bog pokvarenom mišlje- 
nju.« Postali su robovi grijeha, nevjere, nijekanja Božje opstoj- 
nosti, mržnje na Boga, obožavanja samoga sebe! »Smrt je 
njihov svršetak !« ' 

2. Novi čovjek daje »svoje udove«, da služe pravdi 
na posvetu.« »Kad ste se sada oslodili grijeha (po svetom krstu) 
i postali Božjim slugama kao :svoj plod imate posvetu, a svr» 
šetak vječni život« (poslanica). Po svetom krstu postali smo 
udovima Kristovim, usađeni smo Kristu, postali smo »plemenito 
stablo«, živa mladica na »plemenitom stablu«, Kristu! »Svako 
plemenito stablo rađa dobre plodove.« Ne samo lišće. Gospodin 
traži plodove. »Ne će ući u kraljevstvo nebesko svaki onaj, koji 
mi govori: Gospodine, Gospodine! Nego onaj, koji vrši volju 
moga nebeskoga Oca!« To je novi čovjek, kršćanin. On je 
mrtav za svoje želje, za napastovanja putenih naslada, za prive- 
zanost uz vremenita dobra i uživanja, za želju za ljudskim ča- 
stima i ugledom, pa živi samo po »Očevoj volji«. To je ono 
dobro stablo, koje rađa dobre plodove! Bog i sveta volja Božja 


.u Svemu! I samo Bog, samo njegov sveta volja, samo da njemu 


omilimo u svemu i prije svega! To je plod novoga čovjeka! U 
času našega krštenja obećali smo: »Vjerujem u Boga«, t. j. 
posvećujem se Bogu, živjet ću za Boga, za njegovu volju i na- 
redbu, da njemu omilim ! 

5. Sveta liturgija želi da se danas ozbiljno ispitamo. »Po 
njihovim plodovima poznat ćete staroga i novoga čovjeka. »A 
jasno je, da su ovo tjelesna djela (staroga čovjeka): bludnost, 
nečistoća, bestidnost, razuzdanost, idolopoklonstvo, vraćanje, 
neprijateljstvo, svađe, prepirke, srdžba, spletke, razdori, sljedbe, 
zavisti, ubojstva ,pijanstva žderanja i ovima slične stvari. Oni, 
koji što takva čine, ne će postići Božjega kraljevstva. Dok je 
plod duha: ljubav, radost, mir, strpljivost, blagost, dobrota, 
dugotrpnost, krotkost, vjera, čednost, uzdržljivost, čistoća« (Gal. 
5, 19 sl. 

Ko što ste dali svoje udove da robuju nečistoći i nepravdi 
na bezakonje, tako sada dajte švoje udove, da služe pravdi na 
posvetu.« Po svetom smo se krstu dušom i tijelom posvetili 

službi pravednosti, vršenju volje Božje. To svoje predanje Bogu 


i njegovoj svetoj volji produbljujemo i obnavljamo svojim dnev- , 


nim sudjelovanjem kod žrtve svete Mise. Sve što imamo i što 
jesmo položimo na patenu. Ništa od nas neka ne pripadne svi- 
jetu, zemlji, grijehu, i našoj volji, posve i u svemu predajmo se 
Bogu i njegovoj svetoj volji. U svetoj pričesti produbimo još 
više svoje sjedinjenje s Kristom, da se još više napunimo mje- 
govim duhom, te tako svoje udove potpuno predajemo u službu 
pravednosti, da možemo govoriti: »Jelo je moje, da činim volju 
Oca, koji je na nebesima« (Iv. 4, 54). 


Molitva. 


Bože, kojega se promisao u svojem upravljanju ne vara, 
tebe prikloniti molimo, da sve štetno ukloniš i sve, što će nam 
biti na korist, pokloniš. Po Kristu Gospodinu našem. imen. 


Ponedjeljak iza sedme nedjelje po Duhovima. 
Prava pobožnost. 


Po svetom krstu postali smo loze na Kristu, plodnome trsu. 
»Svaku lozu na meni, koja ne daje ploda, uklonit će (Otac, 
vinogradar), a svaku, koja daje plod, očistit će da daje još više 
ploda« (Iv. 15, 1). Pozvani smo, da dajemo plod. »Svako ple- 
menito stablo rađa dobre plodove.« »Poznat ćete ih po njihovim 
plodovima« (evanđelje). 

1. »Ne će ući u kraljevstvo nebesko svaki 
onaj, koji mi govori: Gospodine, Gospodinel« 
Mi se molimo, mi se mnogo molimo. Ali veoma često ne molimo 
ispravno, često radimo kao oni, koji govore: Gospodine, Gospo- 
dine — pa slijede svoje želje, svoje manje. ili veće sklonosti. 
Koliko ih ima, koji se mole sate i sate, koji dnevno razmatraju, 
koji vjerno obavljaju svoje duhovno štivo, svoje ispitivanje 
savjesti i svakovrsne pobožne vježbe. Ali uz to su zlovoljni na 
svoju okolinu, hiroviti, bezobzirni i sebični. Oni se mole, ali u 
svom dnevnom životu su razdražljivi radi svake sitnice, ne 
znaju se zatajiti, u svojem mišljenju i govoru krivo sude. Zar 
je to plod kršćanske molitve? Doista,.to nije nikako prava, Bogu 

ugodna molitva! Ta se molitva ne može ni ljudima dopasti. Taj 
način molitve odbija i toga radi ljudi često preziru pobožnost. 
Bog ne će blagosloviti ovo govorenje: »Gospodine, Gospodine !« 
Nego nasuprot, stići će ih prokletstvo: (Oni ne će »ući u kra- 
ljevstvo nebesko«, u kraljevstvo potpunog, kršćanskog života. 
»Svako. stablo, koje ne rađa dobra ploda, posjeći će se i baciti 
u oganj.« | sig nak: 

2. »Onaj će ući u kraljevstvo nebesko koji 
vrši volju moga nebeskoga Oca.« »Poznat ćete ih 
po njihovim plodovima.« »Plemenito stablo rađa dobre plodove.« 
Ne samo riječi, samo isprazno govorenje; » Gospodine, Gospo- 
dine«, nego plodove traži Bog od nas, koji smo udovi Kristovi. 
A plod je: »Vršiti Očevu, volju.« U praktičnom životu će se 
pokazati, da li je naša molitva ispravna. Naša molitva nije 
ispravna, ako se svojom molitvom dnevno sve više ne otkinemo 
od svoga ja, ako ne budemo spremniji na žrtve, vjerniji prema 
Bogu. Molitva nije ispravna, ako po njoj svaki dan ne postanemo 
revniji u borbi protiv naših neurednih sklonosti i pogrešaka i 
nestrpljivosti i blaži prema tuđim pogreškama i slaboćama, 
neumorniji u samozataji i u vjernosti prema zvaničnim dužno- 
stima. Naša molitva i razmatranje nije istinita, ako ne učini, 
da se svaki dan sve savršenije i spremnije pokoravamo Božjem 
promislu i dopuštenju, trpljenju, bolestima, teškim prilikama, 
svakovrsnim suprotivštinama, napastima i nutarnjim kušnjama. 
Prava nas molitva nužno sili, da budemo spremni da u svemu 
vršimo Božju volju. Ljubav je najdublji i posljednji smisao mo- 
litve: Koliko ljubimo, toliko molimo. A Boga ljubiti, znači biti 
spreman u svemu se pokoravati volji Božjoj. Onaj će »ući u 
kraljevstvo nebesko, koji vrši volju moga nebeskog Oca.« 

5. Pobožnost se ne sastoji u tome, da obavljamo pobožne 
vježbe, da se rado i mnogo molimo. Nasuprot, pobožnost je 
ustaljenost volje, koja zahvaća i određuje cijeli naš život. Ona 
je nastojanje da u svemu, što nam dan donese, upoznamo Božju 
volju, dopuštenje i naredbu, Božju promisao i ljubav. Da sve 
promatramo u Bogu i obzirom na Boga, da Božju volju i čast 
ljubimo, da sve radi nje činimo i trpimo. »Koji čini volju moga: 
Oca!« Pobožnost raskida sa svime, čime bismo mogli Boga 
uvrijediti ili ga ražalostiti. Svijesno izbjegava svaku promišljenu 

pogrešku, nevjeru i nesavršenost. Ona se jednako brine za mo- 
litvu, kao i za ljubav prema bližnjemu i za vršenje svojih du- 
žnosti. »Ne će ući u kraljevstvo nebesko svaki onaj, koji mi 
govori: Gospodine, Gospodine, nego onaj koji vrši volju moga 
Oca.« Toliko ćemo uistinu biti pobožni, duhovni, savršeni, ko- 
liko nastojimo da vršimo volju nebeskog Oca. 

»Kao što ste svoje udove dali, da robuju nečistoći i nepravdi 
na bezakonje, tako sada dajte svoje udove, da služe pravdi na 
posvetu. Tako imate kao svoj plod posvetu, a svršetak vječni 
Život« (poslanica). Ovo je »naš« plod: svetost, vršenje volje 
Oca, koji je na nebesima, i na svršetku život vječni. »Svako 
plemenito stablo rađa dobre plodove.« 


Molitva. 


Bože, kojega se promisao u svojem upravljanju ne vara, 
tebe prikloniti molimo, da sve štetno ukloniš i sve, što će nam 
biti za korist, pokloniš. Po Kristu Gospodinu našem. Fimen. 


Utorak iza sedme nedjelje po Duhovima. 
Dobro stablo. 


O Uskrsu smo primili novi život. Duhovski. duh razvija taj. 
život i čini da potpuno sazrije, kao što u prirodi u žarkom ljetu 
na svijetlu i toplini sazrijevaju zemaljski usjevi. Današnja je 
liturgija kao čovjek seljak, koji u ljetu promatra svoje usjeve, 
kako napreduju, rastu i pomalo dozrijevaju. Liturgija očekuje 
plodove. »Poznat ćete ih po njihovim plodovima« (evanđelje), 
poznat ćete prave kršćane, koji su uistinu pobožni, koji su se 
uistinu Bogu posvetili, Krsni list nema nikakve vrijednosti, niti 
to, što je netko član kakvog vjerskog udruženja niti redovničko 
odijelo niti redovnički veo. Bog traži plodove. »Svako stablo, 
koje ne rađa dobra. ploda, posjeći će se i baciti u oganj« (evan- 
đelje). Liturgija ozbiljno želi da u nama raste i sazrije božanski 
život. 


1. »Zlo stablo rađa zle plodove« I ono donosi 


plodove, ali zle plodove, koje ne možemo upotrijebiti i zato ih 


bacamo. Mi smo zla stabla, doklegod živimo po nagonima, po. 

strastima i djelima pale naravi, daleko od Božjega i Kristova 
života, bez svetoga krsta, bez posvetne milosti. Koliko se god u 
ovom stanju mučili i trudili, da zadivimo svijet svojim uspjesi- 
ma: sve su to prazni plodovi, divlji plodovi, bez svake vrijed= 
nosti za vječni život, na koji smo pozvani. Mi smo zla stabla, 
kadgod se iznevjerimo svetom krstu, po kojemu smo bili sjedi- 
njeni s Bogom i s Kristom. Mi smo zla drveta, doklegod budemo 
po smrinom grijehu rastavljeni od Boga i od njegova života. 
Neizbrisivi karakter svetoga krsta i sveta vjera još nas doduše 
drži uz Boga i uz Krista, ali mi smo obumrle, suhe loze na trsu 
Kristu, mi nismo plodni dobrim i svetim plodovima, nego plodni 
zlim, nesvetim i grješnim mislima, željama i djelima. Mi smo 
zla stabla, iako smo po posvetnoj milosti još sjedinjeni s Bogom 
i s Kristom, ali se ozbiljno ne brinemo za božanski život u sebi. 
Mi ne griješimo smrino, ali se s druge strane i ne trsimo mnogo 
za napredak u unutrašnjem životu. Htjeli bismo, da nam je 
udobno, da se ne naprežemo, da se ne držimo reda, da svoje 
vjerske dužnosti ograničimo na ono, što je najnužnije. Mi smo 
mlaki! A plod toga? »O, da si studen ili vruć, ali jer si mlak, 
izbacit ću te iz usta svojih« (Otkr. 5, 16). Mi smo zla stabla, 
doklegod ozbiljno ne nastojimo, da rastemo u kreposti i u nutar= 
njoj savršenosti. Mi smo kao stablo, koje se zeleni i cvate, ali 
osim zelenoga lišća nema ništa drugo na njemu. Naša težnja 
za savršenstvom, naše kršćanstvo poteklo je iz želje za ljudskim 
častima, za ugledom pred ljudima, za uspjehom i veličinom, iz 
želje, da činimo što i drugi čine. To su, istina, plodovi, ali zli 
plodovi! 

2. »Ne može plemenito stablo rađati zlih 
plodova« Sveta je Crkva plemenito stablo. Ona je kao »sta= 
blo posađeno na obalama potoka, koje donosi svoj plod u pravo 
vrijeme, i njegovo lišće ne opada« (Ps. 1, 2). Korijenje ovoga 
uzvišenoga stabla jest u Bogu, u Kristu, u otvorenom boku dru= 
goga Adama, koji počiva na križu. Od njega, od neizmjernog 
obilja njegova života crpi ona po svojim svetim sakramentima 
neprestano nov život, novu snagu i plodnost. Uvijek nanovo 
tjera stablo svete Crkve nove grane, koje sazrijevaju u mmno- 
gim čistim i svetim dušama, i dnevno ih vodi ususret nebeskom 
Zaručniku: I mi možemo biti dobro drveće u vrtu svete Crkve. 

Prorok Ezekiel nas je vidio, kad je u duhu gledao izvor, koji je 
potekao iz hrama i nabujao u životvornu rijeku i na Čijim se 
obalama nalazilo drveće, koje je urodilo obilnim plodom. Hram, 
iz kojega je potekao izvor, jest Krist Gospodin. »Od njegove 
punine svi mi primismo« (Iv. 1, 16). S njime smo sjedinjeni kao 
žive grane: »Ja sam trs, a vi loze« (Iv. 15, 5). Rijeka jest milost, 
koja izlazi od Krista Otkupitelja, :i-koja se u svetim sakramen- 
tima, u mnogim milostima, prosvjetljenjima i poticajima izlijeva 
na nas. Mi smo ona stabla. Svako stablo donosi svoj plod u 
pravo vrijeme: plod prave nakane, svetih djela, svete ljubavi 
prema Bogu i prema bližnjemu, plod zasluga za vječni život. 
nad nama će prohujati bure napasti, kušnja i trpljenja, Ali one 
ne će umanjiti našu životnu snagu i plodnost, doklegod bude 
naše korijenje učvršćeno u Kristu. Svoju snagu i svoju plodnost 
crpimo od njega, iz svetog izvora, iz punine svake svetosti, 
svake plemenitosti, čistoće i svake jakosti. »Ne može plemenito 
Stablo rađati zlih plodova.« Sve ovisi o tome, da li smo živo 
povezani s trsom, Kristom, i da li ova povezanost postaje sva- 
kim danom sve tjesnija i da li smo mu u svemu onako vjerni, 
kako smo obećali na svetom krštenju. Da li se radosno i odlučno 
odričemo svega, što bi nas u našem sjedinjenju s Kristom moglo, 
smetati, zadržati ili čak zaustaviti. »Kršćanine, spoznaj svoje 
dostojanstvo!« (sveti Leo Veliki). Budi plemenito stablo, koje 
će uroditi samo dobrim plodovima. 

5. Mi smo kao plemenita stabla usađeni u vrt svete Crkve. 
U obilnoj mjeri imamo sve životne uslove i sve, što je potrebno 
da rastemo i donesemo plod. Gdje su plodovi? Plodove moramo 
pokazati. Sve je drugo varavo. 

Dobri plodovi! Plodovi iskrenog kajanja i obraćenja! Oso- 
bito plodovi ljubavi prema bližnjemu. Svaki se vara, koji misli 
da ljubi. Boga, da ljubi Krista, a ne ljubi svoga bližnjega: on je 
neplodno stablo. Ljubav prema bližnjemu treba da je djelotvorna, 
da potpomaže, da sve svoje dijeli sa siromasima, s nevoljnicima. 
»Svako plemenito stablo koje ne rađa ploda, posjeći će se i 
baciti u oganj.« »Ne će ući u kraljevstvo nebesko svaki onaj, koji 
mi govori: Gospodine, Gospodine!« »Ne varajte se mišlju: 
Djeca smo Abrahamova« (Mat. 5, 8), mi smo pokršteni, djeca 
smo Crkve. Ne varajte se govoreći: Mi kršćani, katolici, imamo 

istinu. Kršćanstvo, pripadnost svetoj Crkvi, istina, koju posje- 
dujemo, treba da donese plod! Bog ne treba neplodno stablo 
nego plodove! 


Molitva. 


u Tvoje nas, Gospodine, spasonosno djelovanje od naših opa« 
čina milostivo oprostilo, i k onomu, što je pravo, dovelo. Po 
Kristu Gospodinu našem. Amen. 


Srijeda iza sedme nedjelje po Duhovima. 
Sluge Božjiidjeca Božja. 


Crkva nas poziva: »Dođite sinci, poslušajte me: naučit ću 
vas strahu Gospodnjem. Pristupite k njemu i prosvijetlite se i 
vaše se lice ne će postidjeti« (na stepenicama). Tako odgovara 
majka Crkva na riječi poslanice; »Oslobodili ste se grijeha i 
postali Božjim slugama.« Živite za njega, služite mu vjernošću 
sluge, ali duhom djeteta, sretni, da možete živjeti za Oca! 

1. »Postali ste Božjim slugamal« Božji sluge, i 
zato potpuno i isključivo vlasništvo Božje. Sve naše biće, naše 
mišljenje, htijenje i djelovanje pripada njemu i smije samo nje- 
mu pripadati. Jer tako smo obećali na krštenju: »Vjerujem u 
Boga.« Vjerujem, t.j. sa svime, što imam i što jesam, pripadam 
Bogu 1 njemu sam posvećen. Sluge Božji! Dakle, za naš kršćane 
samo jedno vrijedi: volja Božja, volja Očeva. Naš je život 
samo onda kršćanski život, ako je posvećen službi Božje volje; 
Ako ni u čemu ne živimo po svojoj volji, po željama svoga 
Srca, po svome nahođenju, po poticaju neuredne naše strasti, 
da sebeljublje nikada ne upliviše na maše nastojanje, nego se 
ravnamo u svemu i isključivo po onom što je Bogu milo, što 
on dopušta, naređuje i šalje u dužnostima i poslovima, u poni= 
ženjima, nesrećama, protivštinama, razočaranju i u svakovr= 
snom trpljenju. »Neka bude tvoja volja« (Mat. 26, 59), Kao što 
kaplja vode, koju svećenik kod prikazanja lijeva u kalež, sasvim 
nestaje u vinu, tako mora i volja kršćanina bez prestanka, u 
svim prilikama i dogođajima sjediniti se i nestati u volji Božjoj. 

»Hko pšenično zrno, koje padne na zemlju, ne istrune, ostaje 
samo, a ako istrune, daje mnogo ploda« (Iv. 12, 24). Istom 
onda, kad sve svoje nastojanje i htijenje bacimo u ponore mu= 
drosti, čistoće i svetosti božanske volje i kad ondje sasvim 
nestane, donijet će mnogi plod: ono će biti primljeno u blaženu 
i svetu volju Božju. Naše će htijenje biti jedno s voljom Božjom! 
Uskrs i Duhovi nastoje da nas uzdignu u ove visine. »Dođite 
sinci, naučit ću vas strahu Gospodnjem. Pristupite k njemu 
(sjedinjujući se s njegovom voljom) i prosvijetlite se.« To će 
biti život neizrecive sreće i svetog pokoja u sjedinjenju s Bo- 
gom! 
2. »Bog je u vaša srca poslao svog Sina, koji 
viče: Abba, Oče! Nijesi, dakle, više sluga nego sin« (Gal. 4, 6). 
Mi smo sluge Božji, ali ne više s ropskim osjećajem, nego dje- 
tinjskim osjećajem. Sluga je vjeran bojeći se kazne. On se 
pokorava, ali ne iz ljubavi, da razveseli gospodara, on se 
podlaže prisiljen, radi neprilika, ali u sebi se buni i mrmlja, i 
nema nikakva smisla za interese svoga gospodara i nimalo se 
ne zauzima za nj. Drukčije će uraditi dijete, sin. On služi Ocu, 
jer ga ljubi, jer želi da ga razveseli i usreći. On se živo zanima 
za sve, što se Oca tiče i samo se jednoga boji, da Otac s njim 
nije zadovoljan, kako bi on to htio, ili da ne bi Ocu učinio 
što na žao. Mi moramo služiti Bogu kao djeca, sve raditi iz lju= 
bavi, a ne iz ropskog straha pred paklenim mukama. Strah je 
dobar i koristan, da u nama uvijek budno čuva duh pokore i 
mrtvenja. On je potreban, jer smo često izvrgnuti opasnim grje- 
šnim prilikama i napastima. Ali ono, što će u prvom redu 
voditi i upravljati našim djelovanjem i nastojanjem treba da 
bude sveta ljubav. Naš Bog i Otac zaslužuje, da mu služimo 
plemenitijim i uzvišenijim motivima nego li je motiv straha. Mi 
smo pokršteni na ljubav Božju. »Ljubi Gospodina Boga svoga« 
(Mat. 22, 57). Strah će nas očuvati od zla, a ljubav će nas po- 
taknuti da činimo dobro. Da, ona nam zapravo daje snagu, da 
nadvladamo zlo. Ona se ne-obazire na žrtve, na poteškoće i na 
otpor naše naravi. Ona se obazire jedino na Oca, na ono što je 
njemu milo, što je na njegovu slavu i čast, i velikodušno žrtvuje 
sve što ima. Nikada ga ne će dostatno ljubiti, nikada mu ne 
može sve dati i za nj sve učiniti. Ona nas potiče, da mu iznova 

pružamo nove dokaze svoje ljubavi, da mu prikažemo djela i 
žrtve ljubavi ! I Bog sa svoje strane kod poje fromraik 
svoje ljubavi. On će privući dušu k sebi; strah, koji je dosada 
još obuzimao dušu, i priječio ju u ljubeznom općenju s: Bogom, 
nestaje, i mjesto njega se javlja neizrecivo blažena iskrenost i 
nepokolebivo pouzdanje u njegovu ljubav. Pa i onaj strah, da 
ga možda premalo ljubi, da ga možda žalosti, više je ne muči. 
Taj strah nasuprot potiče dušu, da bude sve budnija, da se srča- 
nije: bori i da se odrekne svega, što nije Bog. I ako bi kada 
uvrijedila Oca, pohitit će ponizno, skrušeno i pouzdano k njemu 
znajući, da će je primiti poljupcem mira. U njoj se javlja sve 
Čišća želja, .da mu sve dade. »Ljubi Gospodina Boga svoga.« 
rme ljubav izgoni strah« (1. Iv. 4, 18). Na ovu smo ljubav 
ršteni. : 


3. Kako se Otac mnogo brine za nas! »Dali ste svoje udove, 
da robuju nečistoći i nepravdi na bezakonje, robovali ste grijehu 
i zato ste bili daleko od pravde! Kakav ste dakle imali plod od 
onih stvari; jer je smrt njihov svršetak!« (poslanica). Bog nas 
je iz čiste ljubavi i milosrđa »oslobodio od grijeha«. Mi smo 
»Božji sluge« i primili smo poziv i snagu, »da svoje udove 
damo, da služe pravdi na posvetu« Naš je plod: »Posveta, a 
svršetak život vječni.« S punim se pravom možemo zahvaliti! 
Zahvalimo se riječima, zahvalimo se žrtvujući svoj žrtveni dar 
Krista, zahvalimo se svojim životom! 


»Svi narodi plješčite rukama, slavite Boga glasno kličući« 
(ulaz). Mi. kršćani, djeca Božja, imamo veliku i svetu dužnost 
da mu uvijek i svagdje zahvaljujemo, a napose kod žrtve svete 
Mise. »Kao u paljenicama jaraca i bikova i kao u tisućama pre- 
tilih jaganjaca, tako da je naša žrtva danas pred tobom« (pri- 
kazanje): žrtva hvale i časti po Kristu, Gospodinu našem. 


Molitva. 


x" Tvoje nas, Gospodine, spasonosno djelovanje od naših opa- 
čina milostivo oprostilo i k onomu, što je pravo, dovelo. Amen. 


Baur; Rasvijetli se! III. 9 

Četvrtak iza sedme nedjelje po Duhovima. 
Volja Božja. 


»Oslobodili ste se grijeha i postali Božjim slugama. Kao 
svoj plod imate posvetu, a svršetak vječni život« (poslanica). 
U ovo nekoliko riječi prikazao je apostol cijeli naš život: da se 
od grješnog života vinemo k životu za Boga, k svetosti, k vječ- 
nom životu. Mi smo sluge Božji i moramo u svemu činiti volju 
Božju. Zakon je našega života: u svemu vršiti volju Božju. 1 
zato moramo u svemu i ponajprije gledati volju Božju. 

1. Božju volju moramo u svemu gledati. U 
svima stvarima, dogođajima, dužnostima, poslovima, poteško= 
ćama, trpljenju i poniženjima. U svakom zahtjevu zdravog ra= 
zuma, zvaničnog i društvenog života. U svemu, što nas snalazi 
tijekom dana, bilo ugodno ili neugodno. U svemu gledajmo 
Boga: njegovu providnost, njegovo dopuštenje, njegovu odredbu, 
njegovo djelovanje i njegovu ruku. Zato nam je potrebna duboka 
i živa vjera, da se ne zaustavimo kod vanjštine stvari i dogo- 
đaja, da ne vjerujemo prvom utisku, nego nasuprot, u svemu 
treba da prodiremo do najdublje biti stvari i života, do Boga, 
do njegova djelovanja u stvarima, do njegove neizmjerno 
mudre i ljubežljive providnosti, koja sve vodi i upravlja. Ovako 
treba da misli i osjeća svaki kršćanin. On sve promatra Božjim 
očima, očima vjere, i ne sudi više isključivo po naravno-ljud= 
skim nazorima i načelima. I on ne gleda najprije na svoju korist 
i na svoje prednosti, on ne zapostavlja volju Božju svojemu ja. 
Volji Božjoj zapostavlja promišljeno i svagdje brigu za svoje 
dobro, za zdravlje, brigu, da-se ispuni ovo ili ono dobro, da se 
oslobodi ove ili one neprilike ove ili one nezgode, osobe, pote- 
škoće, kušnje, napasti i trpljenja. U svim stvarima gleda on 
ponajprije volju Božju. Blažena duša, kojoj sve drugo nestaje u 
sjaju i u ljepoti Božje volje! 

2. Božju volju moramo ljubiti i činiti. Božja 
je volja doduše kao neki zakon, koji upravlja našim životom i 
koji određuje svaku sitnicu našega života, koji je često nepo=- 
željan i neugodan naravi i njezinim željama i nagnućima. Božja 
je volja kao jaram, koji narav često teško i bolno osjeća. Tko 
se pred tim jarmom samo nerado i prisilno prigiba, toga će taj 

jaram zdrobiti. Nasuprot tko taj jaram radosna srca prihvati, 
toga će uzdići do svete, čiste i moćne zajednice s voljom 
Božjom. Tko je ispunjen duhom Kristovim, taj ljubi zakon, ljubi 
jaram Božje volje. On ljubi posao, svoje dužnosti, naredbe svo- 
jih roditelja i poglavara. On ljubi zapovijedi Božje, zapovijedi i 
propise svete Crkve, pravilo i stegu reda, kojemu pripada. Više 
nego što se narav plaši napornog rada i izvršivanja dužnosti, 
odricanja, poniženja i protivnosti života, ljubi takav Božju volju, 
koju u svemu traži i nalazi. Zato će imati dovoljno snage, da 


sve propise i dužnosti vjerno, potpuno, plemenito i ustrajno 


ispunja vjernošću. Za njega nije ništa maleno, ništa neznatno, 
ništa što bi mogao propustiti. Za njega je sve to izvršivanje 
svete volje Božje, koje usrećuje i neizmjerno obogaćuje, za 
njega to znači živjeti Božjim životom. On u svemu. susreće i 
nalazi volju Božju. I zato je sve za nj sveto, uzvišeno pa i naj- 
manja dužnost. Život i djelovanje svakoga pravoga kršćanina 
nije više određeno samo ljudskom spoznajom niti samo naravno- 
ljudskim načelima: njegov je život čista i snažna ljubav prema 
svemu, što je Bogu milo, što se Bogu sviđa i što Bog želi i hoće. 
On ne pita više: Moram li to učiniti? Dokle sam slobodan da 
mogu činiti, što hoće? Mogu li propustiti ovu dužnost, a da ne 
sagriješim? On ljubi! Ljubav ne poznaje takovo razlikovanje i 
pitanje! U onoj mjeri, u kojoj tko ljubi, ispunja i volju Božju, 
radosno, bez ustezanja i neumorno, štoviše, svakim danom sve 
radije, vjernije i spremnije vrši volju Božju. To je plemenito 
stablo, koje rađa dobrim plodom! 

5. Na svijetu smo da Boga spoznamo, da ga u svemu gle- 
damo, da ga ljubimo, da mu služimo i tako u nebo dođemo. 
Najprije Bog, njegova čast, a onda mi, naše dobro, naš spas, 
naše blaženstvo u Bogu i po Bogu! 

»Dođite sinci, poslušajte me, naučit ću vas strahu Gospod- 
njem« (na stepenicama). »Kao što ste svoje udove dali, da ro- 
buju nečistoći i nepravdi na bezakonje, tako sada dajte svoje 
udove, da služe pravdi na posvetu«, da kao kršćani vršite svetu 
volju Božju. »Onaj će ući u kraljevstvo nebesko, koji čini volju 
moga nebeskog Oca.« On se u svojim dužnostima i poslovima 
ne zaustavlja na vanjštini, da bi Boga tražio u daljini ili u 
nekoj. pobožnoj vježbi. On zna, da je Bog blizu, da je veoma 

blizu. On ga nalazi u svome poslovanju, u vršenju svojih dužno- 
sti. On zna, da je Bog ondje, gdje je njegova volja; u ovome 
poslu, u ovoj dužnosti. On zna: Gdje:je njegova volja, ondje je 
i njegova milost i njegova -pomoć. On zna, da će Boga sresti 
u vršenju svoje dužnosti. On nestaje u vršenju svojih dužnosti, 
da tako nestane u Bogu sjedinjujući se s voljom Božjom. On u 
svemu nalazi Boga i kraljevstvo nebesko! 


Molitva. 


Bože, kojega se promisao u svojem upravljanju ne vara, 
tebe prikloniti molimo, da sve štetno ukloniš, i sve, što će nam 
biti na korist, pokloniš. Po Kristu Gospodinu našem. ZAmen. 


Petak iza sedme nedjelje po Duhovima. 
' Volja Božja. 


»Svi narodi plještite rukama, slavite Boga glasno kličući. 
Jer Gospodin je uzvišen i strašan, kralj velik po svoj zemlji« 
(ulaz). Oslobođeni od grijeha »postali smo njegovim slugama« 
(posalnica), pozvani smo i spremni da vršimo volju Božju i da 
je primimo. Da vršimo i da primimo! Da vršimo sve, što Bog 
od nas želi da činimo (objavljena volja Božja); da primimo i da 
se svemu podložimo, što Bog u svojoj ljubavi u nama i na nama 
djeluje (volja da Bogu omilimo). Vršiti i primiti, aktivno i pa- 
sivno izvršivanje Božje volje: to je savršeni put k svetosti i 
k vječnom životu. »Oslobodili ste se grijeha i postali Božjim 
slugama i kao svoj plod imate posvetu, a svršetak vječni život.« 

i. Bognas vodi. On to čini na dvostruki način. Ili nas 
uzme za ruku i sam nas vodi. Objavljuje nam svoju volju i-daje 
da u zapovijedima, dužnostima, poslovima i zahtjevima naravi 
i društvenog života upoznamo, što moramo činiti (»objavljena 
volja Božja«). Mi vršimo volju Božju držeći se njegovih na= 
mjera, zapovijedi i zahtjeva i tako »svojim malenim koracima« 
napredujemo u duhovnom životu« (sveti Franjo Saleski). Ili — 
a to je drugi način, kojim nas Bog vodi — Bog nas jednostavno 
nosi u svome naručju; mi dopuštamo, da nas njegovo djelovanje 
u nama i izvan nas nosi, kao što majka svoje dijete nosi (»volja 

da Bogu omilimo«). Ovo ljubezno, snažno i ujedno blago 
djelovanje Božje u nama i na nama prati nas na sva« 
kom koraku, u svim prilikama i dogođajima, Bog neprestano 
djeluje, da našu dušu očisti, da je posveti i napuni svojim 
životom. »Zar se ne prodaje pet vrabaca za dva novčića? 
A nijedan od njih nije zaboravljen pred Bogom. Nemojte se 
dakle bojati, jer vi vrijedite više nego mnogo vrabaca« (Luka 
12, 6). »On se brine za vas« (1. Pet. 5, 7). »Ni vlas s vaše glave 
ne .će propasti protiv volje Oca vašega, koji je na nebesima« 
(Luka 21, 18). Toliko se Bog brine za nas. Svemu služi za to 
maleno i veliko, zvjezdano nebo kao i priroda, u kojoj živimo, 
dobri i zli duhovi, pa i sami ljudi. Sve on uređuje, vodi, upravlja 
i upotrebljava tako, da nama, meni lično bude put i uspon Bogu, 
da bude milost i pomoć. »Onima, koji Boga ljube, sve zajedno 
pomaže na dobro« (Rim. 8, 20). Neizmjernom ljubavlju i mu= 
drošću djeluje Bog u nama i na nama. On se služi najboljim 
sredstvom, iskorišćuje najbolju priliku i najprikladnije vrijeme. 
Njegova ljubezna providnost, kojom on daje našem životu pravi 
smjer, »uklanja od nas sve štetno i poklanja sve, što će nam biti 
na korist« (molitva). U to vjerujemo i u to se uzdamo! 

2. »Otkrij Gospodinu svoj put, i ufaj se u njega« 
(Ps. 36, 5). Vjerujemo u Božje djelovanje u nama, u »volju 
Božje dopadnosti«. Vjerujemo da onima, koji Boga ljube, sve 
zajedno pomaže na. dobro. Vjerujemo, da svojim djelovanjem. 
u nama misli samo dobro, da je uvijek i u svemu samo ljubav 
ona, koja upravlja njegovim djelovanjem i koja vodi njegovu 
ruku pa i onda, kada bije. U svakoj neprilici, trpljenju, uvredi 
i u svakoj gorčini nemojmo gledati samo ljude ili ljudske na= 
mjere: nego se uzdignimo k Bogu, gledajući njega na djelu. Vje 
rujmo i recimo svoj da. Klanjajmo se njegovu svetom djelova- 
nju, križu, koji nam je stavio na ramena, klanjajmo se i njegovu 
dopuštenju, koje nam .je često veoma tajanstveno i nerazumljivo. 
Pouzdano se podložimo svemu; što nam on šalje :i. dopusti. 
»Otkrij Gospodinu svoj put«, dopusti mu, da slobodno ulazi i 
djeluje u tvojoj duši. Nauči se tako shvatiti život, kako ga pruža 
Božja providnost! Okani se svojih predviđanja i briga! »Uzdaj 
se u njega i on će učiniti« Ako se ovako potpuno i bez pri- 
držaja predamo volji Božjoj, postat ćemo uistinu »Božje sluge«. 

Naš plod će biti posveta, a svršetak vječni život, »Koji se po- 
nizuje, uzvisit će se« (Luka 18, 14). »Pustite djecu i ne zabra« 
njujte im da dolaze k meni«, t. j. oni koji dopuštaju, da Bog 
s njima radi, što hoće, »jer njihovo je kraljevstvo nebesko« 
(Mat. 18, 3). 

3. »Onaj će ući u kraljevstvo nebesko, koji vrši volju moga 
nebeskog Oca.« To je naš put, da činimo volju Božju. Kad čini- 
mo, što nam Bog nalaže, onda je to aktivna pobožnost. A kad 
se u svemu pokoravamo, što nam Bog po svojoj providnosti 
pošalje ili oduzme, onda je to pasivna pobožnost. 

: Bog neka ide naprijed, a mi ćemo ga slijediti. Najprije Božja 
volja i njegovo djelovanje, a onda tek naša volja i djelovanje 
u potpunoj ovisnosti o htijenju i djelovanju Božjemu. Bog daje, 
a mi primamo. On ulazi u našu nutrinu, a mi se sjedinjujemo i 
radimo s njime. što savršenije budemo nestali u volji Božjoj 
prepuštajući se njegovu djelovanju, tim će plodniji biti naš život. 
Naše mišljenje, htijenje, nastojanje, naši napori i naprezanja 
smrtni su i mrtvi, dok je Božje htijenje i djelovanje živo i daje 
život! 

Molitva. 


Tvoje nas, Gospodine, spasonosno djelovanje od naših opa= 
čina milostivo oprostilo i k onomu, što je pravo, dovelo. Po 
Kristu Gospodinu našem. Amen. 


Subota iza sedme nedjelje po Duhovima. 
ma Božja volja. 


»Onaj će ući.u kraljevstvo nebesko, koji vrši volju moga 
nebeskog Oca« (&vanđelje). Ovo je obećanje potpuno jasno i 
određeno, izrečeno od .neprevarljive Mudrosti. Put izvršivanja 
volje Božje je sigurni i ravni put u kraljevstvo nebesko. 

' 14 »Kraljevstvo'je nebesko« ondje, gdje je 
Bog; gdje se Bogu klanjamo, gdje 'ga priznajemo, hvalimo i 
častimo. Ondje, kamo se Crkva i kršćanska duša uzdiže po 
vjeri, ufanju i ljubavi ostavljajući za sobom stvorenja, sadašnjost 
i.sve što je prolazno: Kraljevstvo je nebesko svuda, gdje Boga 

u njegovoj biti, u njegovim osebinama, u njegovu neizmjerno 
svetom, mudrom i pravednom htijenju i djelovanju poznajemo i 
priznajemo i gdje mu se klanjamo. Kraljevstvo nebesko počinje 
ovdje na zemlji u svetoj Crkvi i u kršćanskoj duši i traje do= 
vjeka u slavi Oca i Sima i Duha Svetoga: kao kraljevstvo 
jasnog i potpunog gledanja i upoznavanja Boga, kao kraljevstvo 
blaženog uživanja Boga, kao kraljevstvo neizrecivo sretnog. i 
vječnog klanjanja Bogu, kao kraljevstvo hvale, zahvaljivanja i 
radosti u Bogu. »Gloria Patri et Filio et Spiritui Sancto.« Ondje, 
gdje počinjemo upoznavati Boga, gledati njega, njegovu blizinu, 
njegovo djelovanje, njegovu providnost, njegovu svetu volju u 
svemu, što nas snalazi, ondje gdje se počinjemo ponizno klanjati 
njegovu djelovanju i njegovoj volji, ondje ulazimo u kraljevstvo 
nebesko. I predajući se iznova njemu i njegovoj svetoj volji, 
grleći njega i vršeći ozbiljno svaku dužnost, ulazimo svaki puta 
u savršeniji stan ovoga kraljevstva. Ta »u kući mojega Oca 
ima mnogo stanova« (Iv. 14, 2). Posljednji će ulazak biti onaj, 
koji nas bude dijelio od zemaljskog života i koji će nas uvesti 
u stan, gdje ćemo vječno ostati. Tada će kraljevstvo nebesko, u 
koje stupamo, ući u nas, preplaviti nas neizrecivim nasladama 
i Božjim blaženstvom. »Što oko ne vidje, i uho ne ču, i u srce 
čovječje ne uđe, ono pripravi Bog onima, koji ga ljube« (1. 
Kor. 2, 9). 

2. Volja Božja je putu kraljevstvonebesko. 
Ovo je jedini put. Molitve i milosti, koje nam Bog daje, nadah- 
nuća, poticaji i tisuću drugih prilika, koje susrećemo u svom 
dnevnom životu samo su sredstva. Ona će istom onda koristiti, 
kada budemo išli već sigurnim i pravim putem. »Koji vrši volju 
moga Oca.« To je sigurni i pravi put. To je jedini put. Na taj 
put treba da se uputimo i taj put treba prevaliti. Da možemo, 
na nj stupiti i prevaliti ga, moramo ga najprije poznavati. On 
nam se objavljuje u zah.jevima zdravog nepokvarenog razuma 
i ljudske naravi. On nam se objavljuje u deset zapovijedi Božjih, 
tj. u zapovijedima ljubavi prema Bogu i prema bližnjemu. On 
nam se objavljuje u zapovijedima svete Crkve, u zakonu posta, 
i nemrsa, u zapovijedi da nedjelju svetkujemo pribivajući službi 
Božjoj, da se o Uskrsu ispovijedamo i pričestimo, u liturgijskim 
običajima i crkvenim propisima, u odredbama crkvenog prava. 

On nam se objavljuje u našim staleškim dužnostima, u dužno 
stima svećeničkog ili redovničkog staleža, u očinskim i mate“ 
rinskim dužnostima, u dužnostima poglavara i podložnika i či- 
novnika, u dužnostima poslodavaca i radnika, u dužnostima 
služavke i namještenika. Svima je nama objavljena volja Božja. 
Svi mi poznajemo put u kraljevstvo nebesko. Samo treba na- 
stojati, da po njemu i hodamo. »Onaj će ući u kraljevstvo ne- 
besko,-koji vrši volju moga Oca.« 

. 53. Gospodin nas je po svetom krštenju uzvisio u svoj život, 
da u nama nastavi svojim životom. »Ja sam trs, a vi loze« (Iv. 
15, 5). A njegov je život potpuno predanje i neograničeno pre- 
danje u volju Očevu. »Neka bude tvoja volja« (Mat. 26, a 
»Moje je. jelo da činim volju onoga, koji me je poslao« (Iv. 4, 
34). Živimo i mi njegovim životom pokoravajući se potpuno i 
bez svake iznimke u svojim željama, namjerama i nakanama 
svemu, što »je Ocu milo«. 

»Pristupite k njemu« sjedinjujući svoje htijenje s njegovom 
voljom. »I vi ćete se prosvijetliti i vaše se lice ne će zastidieti« 
(stih aleluja). Plod prisustvovanja svetoj žrtvi i primanje svete 
pričesti neka bude potpuno predanje svoje volje u ono, što je 
Bogu milo. U svetoj pričesti dnevno nas prožima iznova svetom 
vatrom Duha i svoga ljubeznog predanja Ocu. »Svijet neka upo- 
zna« u nama, njegovim udovima, »da ljubim Oca i da tako 
radim, kako mi je zapovijedio Otac« (Iv. 14, 31). 


Molitva. 


Blago onima, koji su čista vladanja, koji idu po zakonu 
Gospodnjem, Blago onima, koji istražuju njegove naredbe i svim 
srcem traže ih. Gospodine, ti si zapovijedio, da se tvoje zapo“ 
vijedi dobro čuvaju. O, da bi moji putevi bili upravljeni, da 
čuvam tvoje naloge. Onda se ne bih postidio pazeći na sve tvoje 
zapovijedi. Svim srcem svojim tražim te, ne daj mi da zađem 
od tvojih zapovijedi! Ti si moj dio, Gospodine, zato sam odlučio 
čuvati tvoj zakon. Molim ti se iz svega srca svojega, smiluj se 
na me po svojoj riječi. Pripravan sam čuvati tvoje zapovijedi 
(Ps. 118, 1 sl.): 


Sveta Mlsa osme nedjelje 
po Duhovima. 


Kršćanstvo nalaže ljudima mnoge i teške zadaće i odluke i 
to za cijeli život, štoviše, i za svaki čas. Radi toga daje Bog 
vrijeme, da kršćanin izgradi i unaprijedi one duhovne sposob- 
nosti koje je primio po svetom krstu. A odakle će primiti snage 
i jakosti, da usprkos suprotivština i zapreka unaprijedi vrhuna». 
ravni život djeteta Božjega, da vjerno očuva i umnoži dobra 
vrhunaravnog života? Potrebno je da dobiva uvijek nove poti- 
caje i porive, nove milosti i pomoć! To mu pruža sveta liturgija, 
a osobito sudjelovanje kod nedjeljne službe Božje. 

1. Ulaz današnje žrtvene slave podsjeća nas na čas našega 
svetog krštenja, uskrsnog otajstva: U svetom krstu »primismo, 
Bože, tvoje milosrđe. Pravde, (ft. j. pravednosti, milosti otku- 
pljenja) je puna desnica tvoja«, t. j. tvojega djelovanja na lju- 
dima. »Velik je Gospodin« u svome djelovanju na nama, «i 
slavan veoma u gradu Boga našega, na svetoj gori svojoj«, u 
svetoj Crkvi, u kojoj izviru milosne bujice svetih sakramenata i 
u kojoj ljudi primaju darove spasenja. Naša se zahvala i radost 
odrazuje u molitvi, da bi nam Bog očuvao milost svetoga krsta, 
i da bi nam dao snage, da možemo živjeti po zahtjevima i du- 
žnostima svetoga krsta (molitva). 

2. Poslanica ozbiljnim riječima tumači pojedinosti, koje 
krštenje od nas traži: »Braćo! (Kao kršćani) ne dugujemo tijelu, 
da živimo po tijelu«, po tjelesnim nagonima, nego smo pozvani 
da živimo kao djeca Božja, kao baštinici Božji i subaštinici Kri- 
stovi, »đuhom moreći tjelesna djela« i pokoravajući se »vodstvu 
Duha Božjega«. Pozvani smo da živimo za Boga, za ono što je 
vrhunaravno i vječno! Doduše bit će mnogo i oštrih borbi, dok 
duh ne svlada tjelesne sile podvrgavajući ih duhu i onome, što 
je božansko. Ali riječi na stepenicama nas opominju, da u ovoj 
borbi tijela protiv duha nismo osamljeni: »Bože, u tebe se: 
uzdam, Gospodine, ne ću se postidjeti u vijeke«, ne ću podleći. 
Koliko li se zemaljski čovjek, čovjek, koji se brine samo za ovaj 

svijet, mnogo trudi, da sačuva svoje prednosti, kako živo nastoji, 
da se dokopa svojih zemaljskih ciljeva! Nepravedni upravitelj 
iz današnjega evanđelja daje nam rječit primjer o tome! On je 
nepravedan, čovjek, koji tjelesno i po tjelesnoj mudrosti živi; ali 
on je na svoj način i u posebnom smislu muž revnosti, radi- 
nosti i razboritosti; djeci svijetla, kršćanima daje uzor revnosti 
i razumne odvažnosti u nastojanju njihovih vrhunaravnih ci- 
ljeva. Ali nažalost »sinovi su ovoga svijeta pametniji u svomu 
naraštaju od sinova svijetla« brineći se za svoj probitak. 


3. Poučeni dakle iznova o dužnostima svoga kršćanstva, 
započinjemo svoje prikazanie. Pošto smo s Kristom, koji se 
žrtvuje, postali jedna žrtva doista se ispunja na nama ono, 
što od nas traži poslanica: da se naime kao nekad na krštenju 
odreknemo »života po tijelu«; a ponovno izjavimo da ćemo 
Živjeti životom duha, jer smo se po krštenju na takav život 
odlučili. Prikazujući priznat ćemo i prihvatit ćemo sve dužnosti 
i obveze, koje smo na svetom krštenju preuzeli znajući, da smo 
djeca Božja (Pater noster), i nepokolebivo se uzdajući u svoju 
vječnu baštinu na nebesima. U žrtvenoj gozbi svete pričesti 
usađuje preobraženi Božji Sin svoj život u našu dušu, i time 
nam daje sigurnost, da smo s njime, s Prvorođenim, djeca nebe=- 
skoga Oca, pozvani na blaženu baštinu, ga koju smo u svetoj 
pričesti primili već neprevarljiv zalog, »Kušajte i vidite, kako 
je sladak Gospodin: blago čovjeku, koji se uzda u nj.« 


Osma nedjelja po Duhovima. 
Tjelesniiduhovničovjek. 


Današnji dan odzvanja zahvalnom uskrsnom i duhovskom 
radošću. »Primismo, Bože, tvoje milosrđe usred tvoje crkve« 
(ulaz), u svetom krstu. »Kao što tvoje ime, Bože, tako i tvoja 
hvala, dopire do krajeva zemlje; pravde (milosti) je puna tvoja 
desnica.« Uskrs i Duhovi neizmjerno su nas obogatili: Bog je 
naš Otac. Krist je naš brat. U nama stanuje Duh Sveti. Mi smo 
djeca Božja, i zato smo i baštinici Božji, a subaštinici Kristovi. 
što nam još nedostaje? Da nas podsjeti na našu veličinu u 
Kristu, sveta liturgija nam danas pokazuje dva čovjeka: tjele- 

snog čovjeka i duhovnog čovjeka, dijete svijeta i dijete Bočje, 
čovjeka u Kristu i čovjeka, koji je odijeljen od Krista, od trsa. 

11. Tjelesni se čovjek obazire samo na ovaj 
svijet. Njegovo je mišljenje i nastojanje upravljena na ono, 
što je na ovom svijetu. Nepravedni upravitelj u evanđelju nje- 
gova je slika. On sve snuje o sredstvima, kako bi unaprijedio 
svoje vremenite poslove. On se ne brine, da li je njegovo dje- 
lovanje u skladu s pravednošću. On je kao djeca ovoga svijeta, 
koja se gotovo nimalo ne brinu za budući život, za Božju zapo- 
vijed, da bi vodili život po primjeru Kristovu i po evanđeoskim 
načelima. »Tko ljubi svijet, nema ljubavi Očeve u njemu. Jer 
sve, što je na svijetu: požuda je tijela i požuda očiju i oholost 
života, to nije od Oca, nego je od ovoga svijeta. I svijet prolazi 
i požuda njegova: a tko čini volju Božju, ostaje dovjeka« (4. 
Iv. 2, 15—17). »Jer ako budete živjeli po tijelu, umrijet ćete« 
smrću vječnog prokletstva (Rim. 8, 15). »Koji su po tijelu, teže 
za onim, što je tjelesno; a koji su po duhu, teže za onim, što je 
duhovno. Jer je težnja tijela smrt, jer je ona neprijateljstvo 
protiv Boga, jer se ne pokorava zakonu Božjemu, a niti može. 
A koji su u tijelu, ne mogu Bogu ugoditi« (Rim. 8, 5 sl.). Zato 
»ne dugujemo tijelu, da živimo po tijelu« (poslanica). Nego 

nasuprot, milost Božja po svetom krštenju i po poslanju Duha - 


Svetoga oslobodila nas je od tjelesne požude i od svijeta i uči- 
nila nas duhovnim ljudima, »koji teže za onim, što je duhovno« 
(Rim. 8, 5). »Primismo, Bože, tvoje milosrđe usred tvoje crkve«, 
u tvojoj svetoj Crkvi (ulaz). 

2. »Nikakva sad nema osuđenja onima, koji su 


u Kristu Isusu, (t.j. duhovnim ljudima; nema ništa što bi bilo 


grješno ili što bi zaslužilo kaznu). Jer zakon duha, koji oživ= 
ljava, oslobodio me u Kristu Isusu od zakona grijeha i smrti.« 
»A vi ne živite po tijelu, nego po duhu.« Zato »duhom morite 
tjelesna djela« pa ćete živjeti« sada životom posvetne milosti, 
a jednoć slavnim životom. Jer Božja su djeca oni, koje vodi 
Duh Božji, oni su sinovi Božji. Jer onijeste primili duha ropstva, 
nego ste primili duh posinaštva, kojim zazivamo: Abba, Oče! 
Ako smo djeca, onda smo i baštinici« (Rim. 8, 1; 8—13 sl.). 
Duh Božji, koji-je ispunjavao i vodio Krista, živi i u kršćanima. 


PJENE 


On je dah Božji, životni plam Božji, vječni izljev Očeve ljubavi 

prema Sinu i Sinovljeve prema Ocu, on je sam Bog. On čini, da 
nas božanski život potpuno prožima, da nas raspaljuje oganj 
Božje ljubavi, da djetinjim osjećajima pristupimo k Ocu. On 
čini, da život promatramo Božjim očima i da ga prosuđujemo 
po Božjim namjerama; da se radujemo onome, što Bog, što 
Krist cijeni i ljubi. On nas potiče, da se odreknemo privezanosti 
uz zemaljska dobra i interese, da prezremo sve časti i naslade, 
koje nam daje svijet i ljudi. Blago siromašnima, koji su se u 
svojoj nutrini oslobodili svake zemaljske povezanosti. Blago 
krotkima, koji se strpljivo podlažu svakoj neprilici i križu iz 
ljubavi prema Bogu 1 prema Kristu. Blago žalosnima, koji se 
promišljeno odriču svjetskih naslada i taština. Blago onima, koji 
gladuju i žeđaju za pravdom, za životom, koji je Bogu ugodan 
i Bogu mio. Blago onima, koji su čista srca. Blago onima, koji 
trpe progonstva radi pravde, koji su nevino oklevetani, prezreni, 
progonjeni i potlačeni radi Boga i radi Krista (Mat. 5, 1 sl.). 
To smo mi, koji smo kršteni, koji smo u svetoj potvrdi primili 
Duha Svetoga! Duhovni ljudi! 

5. »Primismo, Bože, tvoje milosrđe usred tvoje crkve«, u 
zajednici tvoje svete Crkve, u sakramentu vode i Duha (ulaz). 
Mi ti zahvaljujemo! Život duha je velik i uzvišen, na van je 
doduše siromašan, ali u sebi je prebogat. Čini se nizak, priprost 
i sakriven, a ipak nam daje svetu slobodu i mir i pokoj u Bogu. 
Tko je sretniji, slobodniji, staloženiji i jači od čovjeka, koga 
Božji Duh vodi. Takav živi Božjim životom! 


Molitva. 


Daruj nam, molimo, Gospodine, milostivo sveudilj duh, da 
mislimo i radimo što je pravo, te, koji bez tebe ne možemo biti, 
budemo vrsni po tebi živjeti. Po Kristu Gospodinu našem. Amen. 


Ponedjeljak iza osme nedjelje po Duhovima, 
Duh posinjenja. 


»Ne dugujemo tijelu, da živimo po tijelu« (poslanica). Ta 
po svetom krstu i potvrdi primili smo Duha. Duh Kristov, Duh 
Sveti stanuje u nama. On stvara u nama ono duševno raspo- 

loženje i orientaciju volje, da se u svemu obaziremo na Boga. 
Taj je Duh onaj, koji nas je u svetom krstu sjedinio u životnu 
zajednicu s Kristom, tako da se naše jedinstvo s Kristom po 
tome mjeri, koliko i u kojoj mjeri posjedujemo Duha Svetoga. 
Jer »tko nema Duha Kristova, on nije njegov.« 

i. »Primili ste Duha posinaštva« (poslanica). U 
času, kad smo primili sveti krst, ušla je u našu dušu posvetna 
milost, a po njoj i Duh Sveti. On je u nama utemeljio život 
milosti, slično, kao što je kod anđelova navještenja sišao nad 
Djevicu iz Nazareta i proizveo čudo utjelovljenja Sina Božjega. 
Krist se i u nama mora roditi. »Kako će to biti?« »Duh Sveti 
doći će nad tebe i osjeniti će te sila Svevišnjega« (Luha 1, 34) 
u milosnom času svetoga krštenja. Od tog časa živi on u "duši 
i stavlja je u onaj odnos, koji postoji između Oca i Sina i Duha 
Svetoga, t. j. duša postaje dionicom one ljubavi, kojom se Otac 
i Sm međusobno ljube. Ta bitna Božja ljubav ide u jednom 
božanskom izljevu od Oca k Sinu i od Sina k Ocu. I ovaj bo- 
žanski izljev izmjenične ljubavi Očeve prema Sinu i Sinovljeve 
prema Ocu jest sam Duh Sveti, bitna ljubav, koja veže Oca sa 
Sinom i Sina s Ocem. Duh Sveti, izlijeva ovu bujicu ljubavi — 
a to je on sam — u nas ljude. »Ljubav se Božja izlila u našim 
srcima Duhom Svetim, koji stanuje u nama« (Rim. 5, 5). Po toj 
ljubavi, postajemo udovima Kristovim, da odsad živimo novim 
životom u Kristu i da ljubeći Krista postanemo djeca Božja. 
Duh, koji nam je dan, preobrazuje nas i uvodi u ljubav, kojom 
Krist, Sin Božji, ljubi Oca, tako da i mi istom ljubavi ljubimo 
Oca. I za nas vrijede od sada riječi Sina Božjega : »Ja ljubim 
Oca« (Iv. 14, 31). Duh, koji u nama živi, Duh je ljubavi Božjega 
djeteta prema Ocu. »Vi ste primili Duha posinaštva«, Duha Kri- 
stova, Duha Božjega djeteta. Vaš je, dakle, životni zakon isti 
zakon, koji određuje Kristov život: »Diligo Patrem — Ja ljubim 
Oca.« 

2. »Duhom morite tjelesna djela« (poslanica). 
»Sinovi su ovoga svijeta pametniji u svomu naraštaju od sinova 
svijetla« (evanđelje). Oni žive životom naravnoga čovjeka. Oni 
misle naravno-ljudskim načinom, za: njih su sretni oni; koji-imaju 
novaca, koji mogu uživati i trošiti, koji imaju ugled među ljudi- 
ma ili se nalaze na kakvom istaknutom položaju“ Radi ovog 

duha, koji se ravna po naravnim načelima, oni teže za imovi= 
nom, za bogatstvom i častima, i njihov je život jedna jedina 
briga za vremenitu korist. Oni žive po svjetovnom duhu. Nepra- 
vedni upravitelj iz evanđelja njihova je slika. Ali oni, koji su 
pokršteni i primili svetu potvrdu, koji su primili Duha posi- 
naštva, njihovo nastojanje i mišljenje upravlja i vodi Duh Božji. 
Silom Duha Svetoga, koji u njima stanuje, oni more tjelesna 
djela: grijeh, svjetovni duh i njegova djela. Duh posinaštva je 
Đuh ljubavi, djetinje ljubavi prema Ocu. Ova ljubav obuzimajući 
dušu potiskuje iz duše naravno-ljudsko mišljenje i naravno=vre- 
menite obzire i načela. Ona je obuzeta svjetlošću Božjom. Ona 
cijeni i prosuđuje stvari po načelima svete vjere, po nauku i 
primjeru Kristovu. Kad bi tko mislio, da »se može pouzdati u 
tijelo«, u podrijetlo ili u visok rod, u svoju naobrazbu ili u svoje 


znanje, u svoj značaj, sposobnosti i djela, njega bi pre ' 


obratio Duh, tako da bi s Pavlom morao priznati: »Što mi je 
bilo od koristi, to sam radi Krista držao gubitkom. Pače sve 
držim gubitkom po uzvišenoj spoznaji Isusa Krista, moga Go- 


spodina. Sve držim kao izmet zato, da stečem Krista i da se: 


nađem u njemu« (Filip. 5, 5 sl), da budem primljen u Kristov 
život, u njegov Duh, u Duh posinaštva Božjega. 


5. »Ako budete živjeli po tijelu,- umrijet ćete, a živjet ćete, 
ako budete duhom morili tjelesna djela«:: duhom posinaštva, 
djetinjeg pouzdanja i djetinje ljubavi prema Ocu. »Nastojte steći 
ljubav« (1. Kor 14, 1). ; 

Gospodin šalje u našu dušu Duha. Svetoga, Duha posi- 
naštva i ljubavi, sve dok ga smrtnim grijehom ne istjeramo. 
Ovaj nas Duh posinaštva i ljubavi opet vuče natrag k Ocu, 
da u Kristu živimo djetinjim, radosnim i pouzdanim predanjem 
prema Ocu i njegovim namjerama. 


Duh Sveti zapečaćuje i dovršuje vječnu povezanost Oca i 
Sina. Na sličan je način zapravo princip i uzrok povezanosti 
Krista, naše glave, s nama, udovima. U. sili Duha Svetoga živi 
glava i uđovi jedno u drugome i u zajednici. Koliko li se dakle 
moramo veseliti Duhu Svetomu, koji nam je dan! Koliko li 
moramo nastojati, da mu otvorimo sva vrata svoje duše, da 
može u nama djelovati ! 


. Utorak: Život po duhu, 1453 


. Molitva. 


Daruj nam, molimo, Gospodine, milostivo sveudilj duh, da 
mislimo i radimo što je pravo, te, koji bez tebe ne možemo biti, 
budemo vrsni po tebi živjeti. Po Kristu Gospodinu našem. Amen. 


Utorak iza osme nedjelje po Duhovima. 
Životpo duhu 


»Ne dugujemo tijelu, da živimo po tijelu. Jer ako budete 
živjeli po tijelu, umrijet ćete, a živjet ćete, ako duhom morite 
tjelesna djela« (poslanica). Duh stvara život, slobodu. Njegov 
je zakon »savršeni zakon slobode« (Jak. 1, 25). 

i. »Nalazim zakon, dok hoću ja dobro da činim, da 
je zlo u meni. Ali vidim drugi zakon u udovima svojima, koji 
se opire zakonu uma mojega i zarobljava me pod zakon grijeha« 
(Rim. 7, 21 sl.). U nama se nalazi, mnogo, što je nisko, neple- 
menito, neduhovno, puteno, koje ratuje protiv duše. Ali iza 
ovih izljeva nagona počiva duša, kao što zrno pšenično počiva 
u zemlji i teži da se razvije. Duša želi da se vine k Bogu. Ako 
se ne uzdigne i ako borbom ne prodre k čistom, plemenitom i 
svetom nastojanju, bit će joj utisnute crte zvjerskog, putenog 
čovjeka. Ona.je dakle prisiljena, ili da se preda životinjskim 
nagonima pa da živi neslobodna, kao ropkinja svake prostote, 
neplemenštine, putenosti i požuda, ili da se neumorno bori. Ako 
bi se plašila borbe, postala bi izdajica svoje vlastite duhovnosti, 
ona ne bi shvaćala svoje vlastito biće; mi bismo se morali 
odreći nade, da ćemo postati pravi, potpuni i plemeniti ljudi, 
djeca Božja, da ćemo postati dionicima plemstva, slobode i 
sreće djece Božje. »Jer Božja su djeca oni, koje vodi Duh Božji« 
(poslanica), i samo su oni djeca Božja. Samo u borbi protiv 
zakona grijeha, protiv požude tijela očiju i oholosti života rađa 
se dijete Božje. »Ako budete živjeli po tijelu, umrijet ćete«, kao 
neslobodni, neduhovni, kao robovi »zakona grijeha«. »Ja ne=- 
sretni čovjek! Tko će me izbaviti od ovoga smrtnoga tijela?« 
(Rim. 7, 25). Zakon Božji, zakon Duha. Duh Sveti nam govori, 
da se put k plemenitoj naravnoj, kao i vrhunaravnoj duhovnosti 
oslobađa samo borbom, ozbiljnom askezom i samozatajom. Po 

svetoj potvrdi primili: smo ga kao Duha jakosti. On želi da nas 
vodi k pobjedi nad zakonom tijela, k savršenom posinaštvu 
Božjemu. 


2. »Živjet ćete, ako duhom budete morilitje- 


lesna djela.« Zakon Duha Svetoga je zakon slobode, zakon 
sunčane zrake, koja svijetli, grije i budi novi život. To je zakon 
cvijeta, koji se odijeva ljepotom, zakon čovjeka, da živi po za- 
konima i zapovijedima Božjim, i da prihvati i razvije i u život 
presadi sve ono veliko i plemenito, koje je Bog usadio u njegovu 
dušu. Ovaj zakon Duha pomaže mu da se oslobodi grijeha i 
pogrešaka. On čini da njegova duša u svemu odmah osjeti i 
prepozna Boga, da teži prema svemu, što je plemenito, što je 
božansko. On ga oslobađa iz okova sebičnosti, strasti i uzdiže 
ga u slobodu djece Božje. »Živjet ćete, ako duhom budete morili 
tjelesna djela.« Zakon Duha je zakon slobode, »kraljevski zakon« 


(Jak. 2, 8), koji nas uzdiže iznad granica naravnog života napu= 


njujući nas snagom, jakošću i pobjednom sviješću, kraljevskim 
osjećajem. Okovi naravne tromosti, sporosti na dobro, neraspo- 
loženje prema svemu, što je vjersko, jednostavno padaju.. Mi 
osjećamo, da smo slobodni, nevezani i jaki. Mi ljubimo zakon 
Duha, vršimo ga neprisiljeno, slobodno, s ljubavlju i spremno, 
potaknuti ljubavlju prema Bogu, koja. se. Duhom Svetim. izlila u 
srcima našim. Mi kao da osjećamo: Po zakonu duha dobivamo 
život. Taj život odgovara najdubljim težnjama, kojima naše biće 
teži za Bogom i za svime, što je istinito, dobro i plemenito. Po 
zakonu duha dobivamo život, slobodu i puninu posinaštva Bo- 
žjega. »Primismo, Bože, tvoje milosrđe usred tvoje crkve (u 
tvojoj svetoj Crkvi, kod krštenja, u sakramentu svete potvrde). 
Kao što tvoje ime, Bože, tako i tvoja hvala dopire do krajeva 
zemlje; pravde (milosti) je puna tvoja desnica (ulaz). 

5. »Plod je duha: ljubav, radost, mir, strpljivost, blagost, 
dobrota, dugotrpnost, krotkost, vjera čednost, uzdržljivost, či- 
stoća.« : 

>A koji su Krista Isusa, svoje su tijelo razapeli s manama i 
požudama.« ' ' 

.»Ako živimo po duhu i hodajmo po duhu« (Gal. 5, 22—25). 

»Dođi; Duše Sveti, i napuni stca svojh vjernih.« 

Molitva. 


Daruj, nam, Gospodine, milostivo sveudilj duh, da mislimo 
i radimo što je pravo, te, koji bez tebe ne možemo biti, budemo 
vrsni po tebi živjeti. Po Kristu Gospodinu našem. Amen. 


Srijeda iza osme nedjelje po Duhovima. 
Duhovski Duh. 


»Primili ste Duha posinaštva, kojim zazivamo: »Abba, Oče« 
(poslanica). Duh Sveti nalazi se na izvoru našega života u 
Kristu. On započinje naše sjedinjenje s Kristom, našom glavom. 
On nas sjedinjuje sa Sinom Božjim, s Kristom, i čini nas dioni- 
cima milosti, da s Kristom budemo djeca Očeva. On je Duh 
»zajednice Sina Božjega« (1. Kor. 1, 9), i zato Duh zajednice 
Kristova tijela, svete Crkve i članova svete Crkve međusobno. 

1. Duh »zajednice Sina« Toliko smo udovi Kristovi, 
koliko imamo »zajednicu Sina Božjega« (2. Kor. 15, 15). »Živjeti 
u Kristu« znači za apostola isto što i »živjeti po Duhu«. Za 
njega je krštenje u Kristu isto što i krštenje Duhom. Temeljni 
zakon kršćanskog života jest ovaj::»Hko tko nema Duha Kri- 
stova, on-nije njegov« (Rim.:8, 9). A Duh je Sveti Duh Kristov“ | 
Zato »Krist u vama«, znači isto što i živjeti Duhom: »Ako je 
Krist u vama, tijelo je mrtvo radi grijeha (ono mora umrijeti), 
a duh živi radi pravde« (radi posvetne milosti) (Rim. 8, 10). 
Duh Sveti toliko nas sjedinjuje u zajednicu Sina Božjega, da 
poslije pitanja; »Ne znate li, da su vaša tjelesa Kristovi udovi?« 
odmah nadodaje: »Ili ne znate, da je tijelo vaše hram Duha 
Svetoga, koji je u vama?« (1. Kor. 6, 15 i 19). »Tko se združi 
s Gospodinom, jedan je duh« (1. Kor. 6, 17). Mi ne možemo 
dakle biti u Kristu, a da ne bismo u isto vrijeme bili i u zajed» 
nici Duha Svetoga. S Kristom, prvorođenim Sinom Božjim, bit 
ćemo samo toliko djeca Božja, koliko nas prožima i vodi Duh 
Sveti. »Po tome poznajemo, da ostajemo u njemu i on u nama, 
što nam je dao od svojega Duha« (1. Iv. 4, 15). Jer »jedino- 
rođeni Sin Božji ne prima Duha Svetoga za sebe, koliko je jedi- 
norođeni Sin Božji, nego za nas« (sveti Ćiril Aleksandrijski). 
»Vjernici postaju tijelom Kristovim, koliko su spremni da žive 

Baur; Rasvijetli se! IH. 10 

Kristovim Duhom. Samo tijelo Kristovo živi Duhom Kristovim« 
(sveti Augustin). U času kada počinjemo posjedovati Duha Sve- 
toga i živjeti Duhom, istom u onom času počinjemo sudjelovati 
u Kristovu životu, istom onda počinjemo živjeti Kristovim ži- 
votom. Što više budemo duhovni, to ćemo više biti u Kristu 
Živeći njegovim životom. Liturgija ovih nedjelja po Duhovima 
želi: da budemo duhovniji, da nas Duh Božji više prosvijetli, 
napuni i vodi. 

2. Duh zajednice tijela Kristova. »Milosni su 
darovi različiti, ali je isti Duh. I službe su različite, i djela su 
različna, ali jedan te isti Bog djeluje u svima. “Jednomu se po 
Duhu daje riječ mudrosti, a drugomu riječ znanosti po istomu 
Duhu. Jednom vjera u istom Duhu, a drugomu milost, da liječi 
u jednom Duhu. A sve ovo čini jedan te isti Duh, koji svakomu 
dijeli, kako hoće« (1. Kor. 12, 4.sl.). Kao što se u naravnom 
organizmu životna snaga pojedinih udova zato korisno ispoljuje, 
jer su različiti udovi povezani jedinstvom organizma, tako mo« 
raju i u organizmu Kristova tijela, Crkve, različiti udovi, darovi 
i službe biti povezane jedinstvom organizma, jedinstvom cjeline. 
Duh Sveti stvara ovo jedinstvo. On upravlja pojedine udove i 
njihovo djelovanje tako, da se usavrši Kristovo tijelo. Mi ne 
pripadamo Kristu kao ja, kao pojedinačan ud, nego samo kao 
udovi cjeline, kao udovi zajednice. Mi smo s drugim udovima 
povezani i na njih smo upućeni. Ud ne živi svojim životom, 
nego životom cjelokupnog organizma. I on ne živi samo za sebe, 
nego za organizam. Zato moramo biti povezani u zajednici 
Duha Svetoga sa svojom živom glavom kao i sa svakim drugim 
udom. On je princip jedinstva u raznolikosti i različitosti poje- 
dinih udova, sila i služba svete Crkve. Crkva je zajednica, usta« 
novljena Duhom Svetim, i koja živi Duhom Svetim. Ona je 
»jedno tijelo i jedan duh« (Efež. 4, 4), u zajednici Duha, 
koji pojedini ud povezuje s Kristom, i po Kristu s Ocem, Jer je 
jedan duh, zato je samo jedno tijelo. Što nas više bude 
vodio Duh Božji, tim više i uže ćemo se sjediniti sa zajednicom 
Kristova tijela, sa svetom Crkvom. Tim više ćemo biti potaknuti, 
da svoje brige i molitve, svoj život posvetimo službi cjeline, 
službi svoje subraće u Kristu. Tim više ćemo osjećati, da smo 
udovi cjeline, da smo i mi odgovorni za napredak ili za nesreću 

cjeline. Tim više će u nama porasti sveta ljubav prema dušama, 
prema nesretnima, prema zaslijepljenima, prema zavedenima i 
palima. Tim više ćemo shvaćati i živjeti po onome, o čemu nam 
sveti Pavao tako živo govori, o »boljemu putu«: »Kad bih go=- 
vorio ljudskim i anđeoskim jezicima, a ne bih imao ljubavi bio 
bih kao mjed, koja ječi ili praporac, koji zveči. I kad bih imao 
dar proroštva i razumio sve tajne i sve znanje, i kad bih imao 
svu vjeru, da bih prenosio gore, a ne bih imao ljubavi, bio bih 
ništa. Nastojte steći ljubav« (1. Kor. 15, 1 sl.). 

5. »Primismo, Bože, tvoje milosrđe, usred tvoje crkve« 
(ulaz): u Duhu Svetomu primili smo zajednicu Sina Božjega i 
zajednicu Kristova tijela. Istina od neizmjerne vrijednosti! Iz 
čistog smilovanja Božjega! Zahvalimo se; »Gratias agamus 
Domino Deo nostro.« Žrtva svele Mise neka danas bude »eucha) 
ristia — Žrtva zahvalnica«, koju ćemo prinositi u ime sviju, 
koji se nalaze u zajednici Sina Božjega i tijela Kristova. I ova 
žrtva neka bude prošnja za sve, da svi upoznamo milost, koju 
smo primili u svetom krstu (Uskrs) i po svetoj potvrdi (Du- 
hovi), i da kao kršćani, kao nosioci Duha, živimo u Kristu i 
Duhom! Ne, mi nikako nismo dužnici tijelu! Mi smo primili 
Duha! Mi smo jednoga Duha s našim Gospodinom, Isusom 
Kristom. Mi živimo Duhem Božjim, Duhom Kristovim! Za ovo 
nam Bog daje svoju milost, kad nam u svetoj pričesti iznova 
ulijeva svoj Duh Sveti. »Kušajte i vidite, kako je sladak Gospo- 
din, blago čovjeku, koji se uzda u nj!« (pričesna). 


Molitva. 


Budi nam nebesko otajstvo, Gospodine, obnova duše i tijela, 
da oćutimo učinak onoga, što poštujemo i izvršujemo. Po Kristu 
Gospodinu našem. Amen. : 


Četvrtak iza osme nedjelje po Duhovima. 


Duh posinjenja. 


»Vi nijeste primili Duha ropstva, da se opet bojite (kao 
prije svoga krštenja), nego: ste primili Duha posinaštva, kojim 
zazivamo: Abba, Oče!« (poslanica).. »Vidite, kakvu nam. je 

ljubav dao Otac, da se djeca Božja zovemo i jesmo« (1. Iv. 5, 1). 

l. Bogjedošaoknama uprilici djeteta. Nije 
se pojavio niti kao anđeo, niti kao Gospodin i sudac, a niti kao 
ljubezni otac. On je došao u poniznoj nemoći i bespomoći jed= 
noga djeteta. Ništa nije donio sa sobom na ovaj svijet ni ple- 
menit rod ni veličanstvo ili sjaj, ništa osim života i djetinje 
nemoći i dražesti. On bi mogao doći i na drugi način, ali je 
izabrao nemoć djeteta. On je znao, da je djetinja nemoć najveća 
ćudoredna sila među ljudima. Ona svladava i najokorjelije srce i 
najtvrđeg čovjeka. Ona okuplja sve dobre duhove oko sebe. 
Ona lako predobije svako plemenito srce. Bog bi mogao prisiliti 
ljude, da mu Služe, ali on hoće, da ih predobije. I upravo da 
ih predobije, došao je u djetinjoj nemoći, a ne u svojoj svemoći, 
koja nas ne treba. Došao je u nemoći, koja ne može i ne će da 
bude bez nas. Htio je da ukloni od nas svu plahost, da ga samo 
djetinjim osjećajem susrećemo! »Primismo, Bože, tvoje milosrđe 
usred tvoje crkve« (ulaz). 


2. »Pustite djecu da dolaze k meni« (Mat. 19, 
14), Bog je bio dijete pred ljudima, i zato treba da i ljudi budu 
djeca pred svojim Bogom. »Primili ste Duha posinaštva.« Tko 
umije biti djetetom pred Bogom, taj je našao put k Bogu, put 
kraljevstvu milosti, k sudjelovanju u životu i u baštini Krista 
Sina Božjega. Pravo se kršćanstvo u tom očituje, da »se djeca 
Božja zovemo i jesmo.« Dijete nema ništa drugo osim instink- 
tivne svijesti, da se u ocu i majci osjeća sigurnim i_zaštićenim. 
Ono ne poznaje ni brige ni skrbi ni straha pred životom. Dijete 
gleda nad sobom bez prestanka vedro nebo osuto zvjezdama. 
Dijete se zadovoljuje s onim, što vidi i što može dohvatiti. Ono 

treba vjeru, koja mu. sve tumači i koja: ga preobrazuje. Ono; 
vjeruje, ono hoće da se moli, ono hoće gore k Bogu, .k Ocu, 
k Mariji, k majci. I dijete ima svjih mana i pogrješaka. Ali ni 
za njih se mnogo ne brine. Makar ga i otac kaznio, ono ipak 
zna da očinska ljubav upravlja šibom: otac želi svome djetetu 
samo dobro! »Primili ste Duha posinaštva.« Mi znamo, da smo 
djeca pred Bogom. I jer znamo, da smo djeca, zato stojimo u 
otajstvenoj i zagonetnoj bujici života bez straha i bez nepo- 
trebnih briga. Mi znamo, da nas čuva njegova ljubav i provid- 

nost. Zato posve povjeravamo svoj udes, svoj put vodstvu 
ljubljenog Oca. Mi prihvaćamo svako dopuštenje i svaku sud- 
binu: jer znamo, da ih je izmislio Otac, koji nas ljubi i za nas 
se brine, da ih je odredio i odmjerio onako, kako nam može 
najviše koristiti. Mi idemo putem, koji je Otac za nas izabrao. 
Mi se bacamo u naručaj Ocu kao dijete, koje se samo za to 
brine, da ga majka-nosi, da otpočine na njezinim grudima i da 
ljubav uzvrati ljubavlju. Svaka želja, svaki mig našega Oca 
nama je svet i kao zapovijed. U svemu što činimo, želimo Ocu 
pokazati svoju ljubav i iskazati mu neku radost. Mi imamo i 
pogrešaka i mana. Ali čim postanemo toga svijesni, odmah 
žalimo, što smo ražalostili svoga Oca. Mi ga molimo za opro- 
štenje, i on nam daje nove milosti i nove dokaze svoje ljubavi. 


5. »Primili ste Duha posinaštva.« Imade toliko nedjetinje 


pobožnosti, koja ne priznaje Boga za Oca. Pobožnost straha, 


ropstva, strašljivosti, koja nas tišti i sprečava u našem nasto- 
janju. Kako može netko s ljubavlju služiti Bogu, ako ga ne po- 
znaje kao ljubljenog Oca? Zato su mnogi suhi i hladni prema 
Bogu, jer u njemu gledaju samo svoga Gospodara, zakonodavca 
i suca. Zato imaju toliko nedjetinjih čuvstava protiv Bogu. Ova 
su čuvstva izvor svakog neraspoloženja u pobožnom životu. Iz 
nedjetinjeg stava prema Bogu nastaju toliko napasti protiv vjere 
i tolika strašljivost, koja ometa svako nježno predanje Bogu 
i gasi radosni duh spremne samozataje i mrtvenja! 


Bog želi da se prema njemu ponašamo kao djeca. Po sve- 
tom krstu usađuje u našu dušu dar pobožnosti, da ga uzmog- 
nemo susretati djetinjim osjećajem. Kao djeca pokorimo se nje- 
govoj zapovijedi i volji. U svemu neka nas vodi i upravlja Božji 
poticaj i duh vjere, koji se uzdiže iznad svakog ljudskog pro- 
matranja, mišljenja i prosuđivanja. Zaboravimo na sebe poči- 
vajući bez nemira, spokojno i pouzdano na srcu svoga ljublje- 
nog Oca. Napustimo svoj duh. On, Otac, neka u nama djeluje, 
što hoće, kako hoće i koliko hoće. Ne protivimo se njegovu 
djelovanju u nama. U duhu posinaštva obumrimo sebi, da nači“ 
nimo mjesta Duhu, volji i djelovanju Božjemu u nama. »Iz ustiju 
male djece činiš sebi hvalu« (Ps. 8. 3). ' 

Molitva. 


. Daruj nam, molimo, Gospodine, milostivo sveudilj duh, da 
mislimo 1 radimo, što je pravo, te, koji bez tebe ne možemo biti, 
budemo vrsni po tebi živjeti. Po Kristu Gospodinu našem. Amen. 


Petak iza osme nedjelje po Duhovima. 
Posinaštvo Božje. 


»Primili ste Duha posinaštva« Dakle mi nismo »više 
stranci ni pridošlice«, koji su na prolazu, nego smo članovi 
Božje obitelji, one kuće, čiji je temelj Krist (Elež. 2, 20). Ne- 
izmjerno je bogatstvo, koje nam je darovano u sakramentima 
krsta i svete potvrde. šteta što tako malo na to mislimo. 

1. Posinaštvo Božje jekorjeni prvi uzrok svake 
kreposti i svetosti. Naravni su darovi mnogostruki, i u svakom 
su čovjeku različit Na naravi gradi milost. Ona oplemenjuje 
prirodne sposobnosti, talente i sile. Ali i milost je različita u 
raznim ljudima. »Svakom je od nas dana milost po mjeri Kri- 
stova dara« (Efež. 4, 7). Svaka ovca Kristova stada ima svoje 
vlastito ime. Gospodin pozna. svaku ovčicu i zove je po imenu 
(Iv. 10, 3). Svaka duša prima posebne milosti i svaka mora 
da na svoj način služi milosti i namjerama Božjim. Što se više 
predaje nježnom djelovanju Duha Svetoga, koje se prilagođuje 
njezinim osebinama, tim će više biti preobražena u Krista i po- 
stati njemu sličnija. Ako je pod vodstvom Duha Svetoga dobro 
upotrebljavala milosti Duha Božjega, onda je postigla svetost. 
Međutim, prva karika u dugačkom lancu milosti i darova, koje 
Bog daje duši, jest onaj milosni čas Božji, u kojem nas je Bog 
prije svih vjekova preodredio za svoju djecu. To je bila rumena 
zora onog milosrđa, koje nam je Bog iskazao ili će nam još 
iskazati. Na tu milost posinaštva Božjega nadovezuje se svaki 
ostali dar i milost. Bez milosti posinjenja svaki je život, pa i 
onaj s najbogatijim naravnim darovima, s najvećom djelatnosti, 
s najvećom umnom sposobnosti, bez svake vrijednosti za vječni 
život. Ova jedina milost posinaštva Božjega vrijedi više od 
cijeloga svemira (sveti Toma Akvinski). To je naše plemstvo, 


naš ponos: Mi.smo kršćani, mi smo djeca Božja! Po milosti | 

posinaštva udijelio nam je svoju vlastitu narav. Rođeni od Boga, 
dionici smo njegove naravi, u koliko Bog može svoju božansku 
narav udijeliti stvorenom biću. živo smo povezani s neizmjerno 
uzvišenim bićem, koje ne možemo ni vidjeti ni umom svojim 
shvatiti. Mi se uzdižemo iznad svoje naravi i mi živimo Božjim 
životom: Božja spoznaja i istina, Božje suđenje i prosuđivanje, 
Božja ljubav i mržnja, Božje radosti i blaženstvo, Božje savr= 
šenosti i veličina očituju se sada kao u klici, a jednom će se 
potpuno javiti u milosti posinaštva! Koliko li razloga da mu se 
zahvalimo ! 

2. Posinaštvo Božje je prijateljstvo s Bo- 
gom. Prijateljstvo je povjerljivost, istomišljenost srdaca. Pri= 
jatelj je u neku ruku drugi ja svoga prijatelja. Prijatelj želi 
svome prijatelu svako dobro, koje i sebi želi. On mu iskazuje 
svako dobro, koje mu može učiniti. On ga posjećuje, on mu 
poklanja darove, s njime živi i s njime izmjenjuje svoje misli 
i ideje. Prijatelji se međusobno razumijevaju i dijele međusobno 
svaku radost i žalost. Oni živu gotovo jedan u drugome: jedna 
duša oživljava obojicu. Mi smo djeca Božja. Milost posinaštva 
učinila nas je lijepima, čistima i velikima, tako da Bog bez pre- 
stanka u nama susreće sebe, i da nas obasipa ljubavlju, kojom 
se sam ljubi. Prijatelj naime ovako ljubi: On ljubi prijatelja 
ljubavlju, kojom on sam sebe ljubi. Da nam pokaže Bog, da je 
njegovo prijateljstvo prema nama ozbiljno i plemenito, postao 
je u utjelovljenju Sina Božjega kao jedan između nas, postao 
je u svemu sličan nama, izuzev grijeha. U svome utjelovljenju 
ponizio se do nas, za svoga zemaljskog života primio je na 
sebe svaki napor i svako trpljenje i svaku nepriliku, da ih 
osjeti kao i mi, njegova braća. Na taj je način postao našim 
prijateljem što nas je po milosti posinaštva Božjega primio u 
radost i blaženstvo prijateljstva s Bogom. Težnja za prijatelj- 
stvom je jedna od najvećih potreba ljudskoga srca. Ono se ne 
može smiriti, ako nema srca, koje s njime ćuti, osjeća i trpi, 
koje se za nj posve zauzima, koje ga potpuno razumije i sažaljuje. 
»Blago čovjeku, koji je našao pravoga prijatelja« (Sir. 25, 12). 
Ali ljudska su srca preuska i ograničena. Pa i ako se dva srca 
međusobno podupiru, ona su ipak odviše ograničena, da bi 
dostajala jedno drugom. Ona su preslaba, da u svim burama 

E NETTI 


u nj« (pričesna). : 

.. 5. »Primili ste Duha posinaštva.« Vi ste djeca Božja, prija= 
telji Božji po Duhu Svetome, koji se izlio u srcima našim, »Pri- 
mismo, Bože, tvoje milosrđe usred tvoje crkve. Velik je Gospo« 
din i slavan veoma u gradu Boga našega, na svetoj gori svojoj. 
Slava Ocu i Sinu i Duhu Svetomu« (ulaz). t 


"k »što ti može svijet dati bez Isusa? Biti bez Isusa, paklena 
je muka, a biti s Isusom, slatki je raj. Tko nađe Isusa, našao je 
veliko blago. Dapače blago nad sve blago! A tko gubi Isusa, 
premnogo gubi i izgubio je više nego cijeli svijet. Bez prijatelja 
ne možeš dobro živjeti, a ako ti Isus ne bude prijatelj iznad svih 
prijatelja, bit ćeš žalostan i napušten« (Naslj. Krista 2, 8). 

. Posinaštvo Božje, prijateljstvo s Bogom! Svaki dar ima i 
svojih dužnosti! Ako smo djeca Božja, onda moramo postati 
slični Bogu, moramo da samo njemu živimo, s njime općimo, 
da za njega činimo velika djela i za nj da trpimo. Ako smo 

prijatelji Božji, onda moramo biti istoga mišljenja, iste vo- 
lje, istoga duha s njime, moramo biti daleko od svakoga 
grijeha, čuvajući se svake polovičnosti! 


Molitva. 


Budi nam nebesko otajstvo (sveta Misa i pričest), Gospo- 
dine, obnova duše i tijela, da oćutimo učinak onoga, što poštu- 
jemo i izvršujemo. Po Kristu Gospodinu našem. Amen. 


Subota iza osme nedjelje po Duhovima. 
Molitva u Duhu Svetome. 


»Primili ste Duha posinaštva, kojim zazivamo: Abba, Oče« 
(poslanica). Duh posinaštva Božjega otkriva nam svetište prave 
molitve, pa bila ta molitva usmena ili kontemplativna (razma- 
trajuća). 

i. »Mi ne znamo za što da se molimo« (Rim. 8, 
26). Najvažnije u molitvi je vrhunaravno općenje s Bogom. Po 
molitvi crpi duša božanski život, koji je ima prožeti i dovesti do 
svetosti. Ovo općenje s Bogom nije plod. napornog traženja na 
šega uma niti je plod čisto naravnog naprezanja naše volje, 
naših sila. »Nitko ne može kazati; Gospodin Isus, nego u Duhu 
Svetomu« (1. Kor. 12, 3). Samo duša, koja vjeruje i ljubi, može 
po molitvi općiti s Bogom i s njime stupiti u međusobnu životnu 
zajednicu. A vjerovati i ljubiti se može samo na poticaj i djelo- 
vanje Duha Svetoga. Samo po Duhu Svetomu može i smije duša 
pristupiti k Ocu i razgovarati s njime pouzdano i slobodno. »Mi 
ne znamo. za što da se molimo«, neznamo što. da kažemo Bogu. 
Toliko je molitva djelo vrhunaravnoga čovjeka, koji je po Duhu 
Svetomu uronio u Krista, i postao jedno s Kristom, Sinom 
Božjim. ' 
2.»ZatosesamDuhmolizanasneiskazanim 
uzdisajima, a onaj što ispituje srca, Bog, zna, što je 
težnja Duha, jer po Bogu moli za svete«, za kršćane (Rim. 8, 
26. sl.). »Primili ste Duha posinaštva, kojim zazivamo: Abba, 
Oče!« Mi molimo kao djeca Očeva. Naša je molitva izraz nutar- 
njeg osjećanja, želje, težnje onoga Duha. posinaštva, kojeg smo 

primili. Zapravo se u nama moli Duh Sveti, koji u nama pre“ 
biva. On nas potiče na molitvu. On budi vjeru, pouzdanje i 
ljubav. On budi u nama čuvstvo zahvalnosti, poštovanja, zahva- 
ljivanja i predanja. Po posvetnoj milosti udijelio je našoj duši 
i sedam svojih darova. Kad nas on na molitvu potiče i kad nas 
on vodi k Ocu, tada udara u žice žive harfe. Tad razvija u 
nama čuvstvo, da smo djeca Božja. On dotiče strunu svetoga 
straha, da sa strahopočitanjem pristupimo k Ocu. On budi mi- 
lost pobožnosti, da naše strahopočitanje dovede u sklad sa slo- 
bodom djeteta Božjega. Po daru znanja čini da naravne istine, 
iskustvo i doživljaje promatramo i prosuđujemo u Božjem 
svijetlu. Darom razuma otkriva nam u molitvi duboke tajne 
naše svete vjere, evanđelja i božanskoga života. Po daru mu- 
drosti daje nam da već sada na unutarnji način okusimo božan= 
ske tajne i osjetimo blaženstvo i utjehu Božje spoznaje. Na taj 
način budi Duh Sveti u nama čuvstva i osjećaje djeteta Božjega. 
S takovim se onda čuvstvima približujemo u molitvi Bogu. On 
nas potiče, da se djetinjim osjećajem molimo Ocu, da mu zahva= 
ljujemo, da mu se klanjamo, da mu poklonimo svoje srce, svoje 
tijelo, svoju dušu i svoju ljubav, i da mu otkrijemo svoje potrebe 
i prošnje. »Sam Duh Sveti se moli za nas. I Bog Otac zna, što 
je težnja Duha, koji stanuje u nama.« Njemu je milo, što molimo 
u Duhu Svetome i zato milostivo prima zahvalu, poklon, oda- 
nost i prošnje svoga djeteta. Zato je naša molitva molitva po 
Duhu posinaštva tako korisna i uspješna. Zato i duša, koja se 
moli po Duhu posinaštva Božjega, t. j. u Duhu Svetom crpi 
imnogo i velikih milosti. 

5. Koga u molitvi više vodi Duh Sveti nego one, koji mole 
s Crkvom? Moleća Crkva jest ona velika moliteljica, koju vodi 
Duh Sveti. Tu nema opasnosti, da ćemo moliti samo iz naravnih 
ljudskih i egoističnih motiva i nakana. Što se više u molitvi 
budemo ravnali po svetoj Crkvi, po njezinim molitvama, po nje- 
zinim vjerskim svečanostima, po njezinim potrebama i osjećaju, 
tim će nas više voditi Duh Sveti, i tim ćemo više moliti kao djeca. 

Duh Božji je Duh zajednice, pa i u molitvi. On nas potiče, 
da se molimo: »Oče naš. Kruh naš svagdanji daj nam danas. 
Oprosti nam dugove naše. Izbavi (očuvaj) nas od zla«, od gri- 
jeha, od vječne smrti. Duh Božji nas potiče na molitvu u zajed= 


1 

nici i za zajednicu. što više budemo njegovali zajedničku mo- 
litvu, tim će više naša molitva postati molitvom po Duhu 
posinaštva, po Duhu Svetomu. 


Molitva. 


Daruj nam, molimo, Gospodine, milostivo sveudilj duh, da 
mislimo i radimo što je pravo, te, koji bez tebe ne možemo 
biti, budemo vrsni po tebi živjeti. Po Kristu Gospodinu našem. 
Amen. 


Sveta Misa devefe nedjelje 
po Duhovima. 


1. Liturgija današnje nedjelje promatra duhom silnu proce« 
Siju, prolaz Izraelskog naroda kroz pustinju. Veliki i uzvišeni 
doživljaji izlaza iz Egipta i prolaza kroz Crveno more, koji su ih 
toliko oduševljavali,. već su davno minuli. Svakidašnjost u pu- 
stinji sa svom svojom monotonijom i težinom leži kao mora na 
njihovim grudima i licima. Pustinjski putnici čeznu za egipat- 
skim užicima; mnogi su od njih plesali oko zlatnog teleta i tako 
sagriješili gadnim idolopoklonstvom; drugi su bludno griješili, a 
opet neki su mrmljali na Boga i Mojsiju. Radi ove nevjere pogibe 
u jedan dan dvadeset i tri tisuće od onih, koji su bludno 
griješili; drugi su umirali od ujeda zmijskih, a oni koji su mr= 
mljali, izgiboše od anđela zatirača (poslanica). Druga slika: 
s visine Maslinske gore promatra Spasitelj grad Jeruzalem, koji 
se prostire do njegovih nogu. I promatrajući ovaj lijepi i ponosni 
grad, s njegovim veličanstvenim hramom, potekoše mu suze 
preko obraza: »O, kad bi ti znao i to baš u ovaj dan, što je 
za tvoj mirl!« 


2. »Sve se ovo njima u slici događalo (Izraelcima u pusti- 
nji), a pisano je za opomenu nama. Tko dakle misli, da stoji, 
neka pazi, da ne padne.« što smo u poslanici čuli, da se dogodilo 
Izraelcima u pustinji, a u evanđelju s Jeruzalemom, to se može 
ponoviti i na nama, kršćanima. Nije dosta, da smo po svetom 
krstu izišli iz Egipta, iz svijeta, koji se udaljio od Boga, da smo 
se oslobodili faraonova, đavolskog ropstva, da smo prošli kroz 
Crveno more i tako bili oslobođeni iz neprijateljske vlasti (od 
đavla, i pakla); nego je potrebno, da, vjerni dužnostima i zah= 
tjevima. svetoga krsta i kršćanskog staleža, stupamo dugim, 
umarajućim putem kroz pustinju ovoga života: da ne zaželimo 
egipatskih (grješnih) naslada, da ne živimo lažnim bogovima 
(požudi tijela, očiju i oholosti života), da ne sagriješimo bludno, 
da ne kušamo Gospodina mrmljajući na njega. Nije li Izrael bio 

izabran između ostalih naroda, nije li primio Božja obećanja, 
patrijarhe, objavu, štovanje pravoga Boga, žrtve? Nije li se u 
Jeruzalemu nalazio divni hram, koji je Herod dao obnoviti? Nije 
li bez prestanka gorjela sveta žrtvena vatra, plamsao sveti žr- 
tveni oganj na žrtveniku, nije li u svetinji hramskoj prebivao 
sam Bog? Zato je Jeruzalem mislio da stoji i pao je! Nije li u 
stupu od dima i ognja sam Bog vodio Izraelski narod u pustinji, 
i nije li taj narod imao zavjetni kovčeg, žrtve i vođu? Nije li 
sam Bog postavio Mojsija za vođu svoga naroda? I usprkos 
svemu tomu, taj je narod pao u pustinji! Zar će nas dakle kr- 
štenje, pripadnost Kristovoj Crkvi ili samo ime kršćanina oču- 
vati od nesreće i od vječne propasti? »Tko misli, da stoji, neka 
pazi, da ne padne !« 


3. »S ovim ozbiljnim mislima prikazat ćemo danas žrtvu 
svete Mise. što je po svetom krstu i potvrdi usađeno u našu 
dušu, moramo u napornoj borbi očuvati, sačuvati, umnožiti i 
razviti. Ulazeći u kuću Božju, spremni na borbu, s pouzdanjem 
pogledajmo na veličanstvenu sliku Gospodnju, koja se. sjaji 
s apside i recimo: »Gle, Bog je moj pomoćnik. Svojom je isti- 
nom raspršio moje neprijatelje« (ulaz), one neprijatelje, koji su 
po svjedočanstvu današnje poslanice upropastili Izraelski narod: 
zemaljska naslada, idolopoklonstvo, bludnost, mrmljanje. Ovu 
ćemo prošnju umetnuti u »Gospodine, smiluj se«,y u molitvu i u 
stih aleluja. Mi smo oni pustinjski putnici, o kojima govori po- 
slanica, mi smo onaj Jeruzalem iz evanđelja. Ponizno priznajmo, 
da Spasitelj nažalost s punim pravom mora često zaplakati i 
nad našom dušom i govoriti: »O, kad bi fi znao i to baš u ovaj 
dan, što je za tvoj mir.« Vjerujemo u njegovu milosrdnu ljubav 
prema našoj duši, i zato priznajmo u vjerovanju: da je on radi 
mira i spasenja naše duše sišao s neba, umro, pokopan bio i 
uskrsnuo. U svetoj pretvorbi doći će k nama. On plače radi naše 
duše, za našu dušu obnavlja na oltaru svoju smrt na križu. A 
mi stavimo svoje srce na patenu, odrecimo se svih neurednih 
nagnuća, svakog idolopoklonstva, svake bludnosti svakog mr- 
mljanja. Iskreno se obratimo ka Gospodinu i priznajmo: »Zapo- 
vijedi su Gospodnje.pravedne, one vesele srca, i njegovi sudovi 
slađi od meda i saća, zato ih i tvoj sluga čuva« (prikazanje). 

Deveta nedjelja po Duhovima. 
Za opomenu nama. 


Po krstu i svetoj potvrdi zapalo nas je uzvišeno odabranje. 
Liturgija ovih tjedana po Uskrsu i po Duhovima ne sustaje, da 
nas podsjeti na naše bogatstvo i i odabranje. Danas nas opet .po- 
<. da budemo vjerni krsnoj milosti, svojem kršćanskom ime- 

: »Tko misli, da stoji, neka pazi, da ne padne« (poslanica). 
Mi možemo zloupotrijebiti milost, iznevjeriti se našem pozivu i 
odabranju. A onda!? 

1. »Tko misli, da stoji, neka pazi, da ne pad- 
ne !« Poslanica i evanđelje upravljaju naš pogled na izabrani, 
svakom milošću obasuti nanod Izraelski. Velikom silom odvratio 
je od njih Gospodin egipatsko ropstvo. Uz neprestaria čudesa i 
uz svoju osobitu zaštitu vodio je narod kroz Crveno more, na 
Sinaju je s njime sklopio Zavjet, u deset zapovijedi Božjih oči- 
tovao im je svoju volju, u stupu od oblaka štitio ih je od sun= 
čane žege i u ognjenom je stupu rasvijetljivao put i logorište. 
Iz pećine je obilno protekla voda i hranio ih dnevno manom u 
pustinji. I kad su poslije mnogo godina došli na Jordan, gledali 
su nova čudesa: Suhim nogama su prešli kroz korito rijeke 
Jordana, moleći i hvaleći Boga obilazili su Jerihonske zidove i 
sedmi su dan osvojili grad; osjetno su opažali, kako je Bog 
njihove neprijatelje, Kananejce, predao u njihove pobjedničke 
ruke. Oni su primili obećanu zemlju u nasljedstvo: Imali su kov= 
čeg zavjetni, imali su zakon, svećenstvo, a kasnije mjesto obič- 
nog zavjetnog šatora imali su divni jeruzalemski hram, a i 
kasnije su osjećali pomoć i zaštitu Božju. Oni su znali, da su 
izabrani! I time su se ponosili! Mi smo djeca Abrahamova, go- 
vorili su (Mat, 5, 9); mi imamo hram Gospodnji (Jer. 7, 4). 
»Oni su mislili, da stoje«, tako da su narodni zastupnici i vođe, 
svećenici i književnici, zabacili i prezreli Mesiju, koga su proroci 
navijestili ! 

2. Izabrani senarodiznevjerio svome zva= 
nju. »Ne želimo zala, kao što su željeli oni (na putu kroz pu- 
stinju). Ne budite idolopoklonici kao neki od njih, kako je 
pisano: Sjede narod da jede i pije, i ustanu da igraju. I ne grije- 
šimo bludno, kao što su neki od njih griješili i u jedan ih dan 

padne dvadeset i tri tisuće. I ne iskušavajmo Krista kao što su 
iskušavali neki od njih, te su izginuli od zmija. Ne mrmljajte 
kao što su mrmljali neki od njih, da su izginuli od zatirača. Sve 
se ovo njima događalo u slici, a pisano je za opomenu nama. 
Tko misli, da stoji, neka pazi, da ne padne!« (poslanica). Izrael 
je pao! Bog je dao da padne, Bag ga je odbacio! Koliko li se 
Gospodin za nj brinuo! Kolikom li je ljubavlju ljubio Jeruzalem ! 
On je plakao nad gradom. »O, kad bi ti znao i to baš u ovaj 
dan, što je za tvoj mir, (kad te Spasitelj tvoj pohodio). Ali sada 
je sakriveno tvojim očima. Doći će za te dani, kada će te tvoji 
neprijatelji okružiti opkopom, i opkolit će te i pritisnuti sa svih 
strana. Satrt će tebe i tvoju djecu, koja su u tebi, i ne će u tebi 
oslaviti ni kamena na kamenu, jer nijesi upoznao vremena svoga 
pohoda.« Kako se sve ovo poslije četrdeset godina doslovno 
ispunilo! Jeruzalem od Boga izabrani i toliko odlikovani Jeru- 
zalem pao je, jer nije upoznao vrijeme pohođenja, jer je zloupo- 
trijebio milosti Božje. Za opomenu nama kršćanima. Nije dosta, 
da smo izabrani, da smo kršćani, nego je potrebno, da prihva= 
timo milosti svetoga krsta i potvrde, svete Mise i pričesti, milost 
pripadnosti svetoj Crkvi, i da u vjernoj poslušnosti prema njima 
malo po malo obumremo svojemu duhu i osjećanju, da se tako 
kraljevstvo Božje u nama sve više usavrši. 


5. »Sve se ovo njima događalo u slici, a pisano je za opo« 
menu nama, kojima je došao svršetak vremena«, (u kršćan=- 
skom razdoblju). »Tko misli, da stoji, neka pazi, da ne padne.« 
Da mu se ne dogodi kao Jeruzalemu; »Ti nijesi poznao vremena 
svoga pohoda«, i nijesi dobro upotrijebio milosti. I kršćanin 
mora pretrpjeti napasti, da iskuša svoju vjernost prema Bogu 
i Kristu, da je ojača i učvrsti. Napasti naše dolaze od našega 
ja, od zle požude, od svjetovnog duha, od sebeljublja, koje želi 
da se ravna po svojim željama te se protivi djelovanju milosti i 
Duha Svetoga. 


Molitva. 
Neka budu otvorene uši tvoga milosrđa, Gospodine, pro- 
šnjama molbenika, a da bi moliteljima žuđeno poklonio, učini, 
da ištu, što je tebi ugodno. Po Kristu Gospodinu našem. Amen. 


160 Deveta nedjelja po Duhovima. 


Ponedjeljak iza devete nedjelje po Duhovima. 
Pobjeda Crkve. 


Ulaz i pjesma ma stepenicama, prikazanje i pričesna daju 
posebni ton današnjoj svetoj Misi. U njima je izražena glasna 
molitva za pomoć i ujedno zahvalnica za primljenu pomoć. 
»Bože, svojim imenom spasi me i svojom krepošću opravdaj 
me« (ulaz). »Izbavi me od mojih neprijatelja, Bože moj, i oslo- 
bodi me od onih, koji ustaju na me« (stih aleluja). I usporedo: 
»Gle, Bog je moj pomoćnik, i Gospodin daje snage mojoj duši. 
Odvrati zlo na moje neprijatelje, i svojom istinom rasprši ih za- 
štitniče moj, Bože« (ulaz). Ovako se moli Crkva. »Kako je tada 
onaj, koji se rodio po. tijelu (Izmael),: progonio onoga po duhu 
(Izaka) tako i sada« (Gal. 4, 29). Nekoć izabrani, a sada od 
Boga zabačeni Izraelski narod postao je ljut neprijatelj Krista 
i njegove Crkve. To je neprestana borba tmine protiv svijetla; 
sinagoge protiv Crkve, antikršćanstva protiv kršćanstva, a ta je 
slikovito prikazana u borbi Saula protiv Davida (Ps. 55; ulaz). 

l.»Bože,svojimimenom spasi me.« David se na 
bijegu pred Saulom sakrio u nekoj spilji pustinje Zil, jugoistočno 
od Hebrona. Ali stanovnici onoga kraja izdaše kralju Saulu 
utočište, kamo se bio David sklonio i izjaviše, da su spremni 
da onamo povedu Saula i njegovu. vojsku. A David nije više 
nikoga imao osim Boga. Ali što bijaše veća nevolja, to bijaše 
veća i njegova vjera u Božju moć i ljubav, i njegovo pouzdanje 
u Božju blizinu i djelotvornu pomoć. »Bože, svojim imenom 
spasi me, i svojom krepošću oslobodi me. Usliši molitvu moju.« 
Njegovo je pouzdanje veoma čvrsto, jer se njegovi neprijatetlji 
ne brinu ni za Boga i Božji zakon ni za pravednost i istinu i ne 
mare za Božji sud, već su u svojoj obijesti'i zaslijepljenosti svo- 
jih strasti bili spremni na svaku nepravdu. I gle, Bog je bio 
prisutan i on je pomogao! »Gle, Bog je moj pomoćnik, i Gospo= 
din daje snage mojoj duši.« Saul i njegovi pristaše bijahu već 
tako opkolili Davida, da već nije mogao pobjeći. I u tom času 
javiše Saulu, da su Filistejci provalili u njegovu zemlju. Nesreća, 
koju je Saul bio simislio Davidu, svalila se na njega samoga. 
Bez svakog odlaganja morao se Saul povratiti kući, da zaštiti 
svoj narod, svoju zemlju i svoju krunu. »Gle, Bog je moj po- 

moćnik, i Gospodin daje snagu mojoj duši. On odvraća zlo na 
moje neprijatelje, (što su snovali protiv mene), i svojom istinom 
ih je raspršio Gospodin, moj zaštitnikl« Saul i David, sinagoga 
i Crkva. Krista progone bez prestanka u njegovoj Crkvi-i u nje- 
govim udovima. Ali »Bog.je jeran.i ne dopušta, da budete 
kušani više nego možete, nego će učiniti kraj kušnji« (poslanica). 
»Bog je moj pomoćnik« kliče Crkva. To je već kroz dvije tisuće 
godina osjetila na sebi. »Bog je moj pomoćnik«, kliknimo i mi, 
djeca svete Crkve. Mi se moramo neprestano boriti. Ali vjeran 
je Bog. On je naš pomoćnik. Koliko smo već puta to osjetili! 

2. »Odvrati zlo na moje neprijatelje, i svojom 
istinom rasprši ih, zaštitniče, Bože.« Sinagoga je zakleti nepri- 
jatelj Krista i Crkve, već od prvog Duhovskog dana. Ona želi 
da uništi mladu Crkvu. Ona ima novaca, ona je uplivna u Rimu, 
kod cara. Nju nalazimo iza velikih kršćanskih progona pod Ne- 
ronom i Domicijanom. Ona je sve do maših dana u vezi :sa 
silama antikršćanstva. Div Golijat! A uz njega maleni David, 
Crkva. Ona posjeduje samo Boga i oružje molitve. Ali ona će 
pobijediti! Propast, koje današnje evanđelje nagoviješta Jeru- 
zalemu, t. j. sinagogi, neprevarljivi je dokaz njezine pobjede .nad 
antikršćanstvom i nad silama, koje žele da joj iskopaju raku. 
»Doći će za tebe dani, kada će te okružiti tvoji neprijatelji opko- 
pom, i opkolit će te; satrt će tebe i tvoju djecu u tebi, i ne će 
ostaviti ni kamena. na kamenu.« Propast Jeruzalema godine 70. 
po rođenju Kristovu neprevarljivi je i jasan dokaz, da Gospodin 
čuva svoju Crkvu, i po Crkvi čuva nas, njezinu djecu. Svi mi 
možemo klicati: »Gle, Bog je moj pomoćnik. On će odvratiti zlo 
na moje neprijatelje i raspršit će ih moj zaštitnik, Bog.« To je 
dramatski dogođaj, koji se veoma često obnavlja u povijesti 
Crkve i njezine djece! 

5. »Gospodine, Gospodine naš, kako je divno tvoje ime po 
svoj zemlji (u povijesti svete Crkve)! Jer se uzdigla tvoja slava 
više nebesa« (na stepenicama). ' 

»Zapovijedi Gospodnje su pravedne, one vesele srca, i nje- 
govi sudovi. slađi od meda i saća. Zato ih tvoj sluga čuva« (pri- 
kazanje). Kod prikazanja svete Mise pridružimo se Gospodinu 
živeći. njemu, njegovoj volji i zapovijedima. Ništa za sebe, sve 
samo za njega, za njegovu čast, za njegovu svetu volju. 

Baur; Rasvijetli se! III. ot 


LJ 


162 Deveta nedjelja po Duhovima. 


»Gle, Gospodin je pomoćnik moj.« »Tko jede moje tijelo i 
pije moju krv, ostaje u meni i ja njemu, veli Gospodin« (pri- 
česna). Presveta euharistija sjedinjuje Crkvu i nas s njime! Zato 
je »Gospodin moj pomoćnik«. On dopušta, da Crkva i mi kršćani 
sudjelujemo kod njegovih iskušenja, progonstva, trpljenja i da 
s njime pijemo »njegovu« čašu. Ali po svetoj euharistiji daje 
nam od svoga Duha i svoju svemoćnu silu, da možemo pobi= 
jediti. »Gle, Gospodin je moj pomoćnik.« On je vjeran! On ne 
dopušta, da njegova Crkva i mi budemo kušani više nego mo- 
možemo, i on će učiniti kraj kušnji, da bismo mogli podnesti 
(poslanica). Zato kliknimo i mi sigurni svoje pobjede: »Gle, 
Gospodin je moj pomoćnik, i Gospodin daje snagu mojoj duši.« 
Ja ću ustrajati uz svetu Crkvu i njezinu presvetu žrtvu i sakra= 
menat. On će zlo odvratiti na moje neprijatelje i uništit će ih. 
Mi ćemo se ipak i za njih moliti: »Oče, oprosti im, jer ne znaju 
što čine.« 


Molitva. a 


Neka budu otvorene uši tvoga milosrđa, Gospodine, pro- 
šnjama molbenika, i da bi moliteljima žuđeno poklonio, učini, da 
ištu, što je tebi ugodno. Po Kristu Gospodimu našem. Amen. 


Utorak iza devete nedjelje po Duhovima. 
Loše upotrijebljene milosti. 


»Sjede narod da jede i pije, i ustanu da igraju« (poslanica). 
To je onaj izabrani narod, poslije onih divnih čudesa, koja je 
Bog na njemu činio: Bog ga je spasio, vodio, hranio manom i 
bez prestanka ga obasipao obilnim milostima. Narod je zabo- 
ravio na milosti, na obećanu zemlju, u koju se bio zaputio. On 
je sjeo da jede i pije, da se zabavlja. »A sve ovo napisano je 
za opomenu nama.« 


1. »Jeruzaleme, Jeruzaleme, koliko sam puta htio 
skupiti tvoju djecu kao što kvočka skuplja svoje piliće pod 
krilal« (Mat. 25, 57). »Ti ubijaš proroke i kamenuješ one, što 
su ti poslani« (Mat. 253, 57). što sve nije Bog učinio za svoj 

narod! Koliko mu je puta poslao svoje proroke, da ga pouče, 
opominju, da ga upute na pravi put, i da ga odvrate od idolo- 
poklonstva. Tolike milosti! I Jeruzalem je tako uzvraćao na ove 
milosti, da je ubijao proroke, i kamenovao poslanike Božje, »Do= 
lazim k svome ljubimcu sa svojom pjesmom o njegovu vino- 
gradu. On je imao vinograd na plodnom obronku brijega. Bio 
je okopan, kamenje je bilo odstranjeno, zasađen bijaše plemeni- 
tom lozom, a u njemu bijaše sazidan toranj. U njemu bijaše 
iskopan i tijesak. Ali on je urodio zlim rodom. Što bi još trebalo 
učiniti mome vinogradu, a nisam učinio?« (Iz. 5, 1. sl.). To je 
slika trajne Božje pomoći, kojom nas Bog obasipa. Kakogod bila 
posvetna milost krasna, ona je ipak samo vrhunaravni princip 
i temelj duše. I ako su po posvetnoj milosti usađene u našu 
dušu vrhunaravne sposobnosti i sile, to je potrebno da tek pod 
uplivom vrhunaravne atmosiere i vrhunaravnog sunca postanu 
te sile djelotvorne. Premda smo sa posvetnom milosti primili i 
sedam darova Duha Svetoga, ti su darovi ipak samo jedra, 
kojima treba da lađica naše duše plovi k nebeskim obalama. 
Za to je potreban snažni dah Duha Svetoga, koji će naduti i 
potjerati jedra duše. Nama je potrebna ustrajnost. lako loza 
ima život u sebi, to ipak mora uvijek ostati sjedinjena s trsom, 
koji je hrani, jer će se inače osušiti. Mi smo loze na Kristu, trsu. 
Krist »ulijeva neprestano u pravednike, t. j. koji su u posvetnoj 
milosti, kao glava u udove, kao trs u loze, svoju snagu, koja 
njihova dobra djela prethodi, prati i slijedi, te im daje onu 
vrijednost, bez koje se ne mogu Bogu dopasti niti biti zaslužna.« 
(Sabor trid. 6 sj. 16. gl.). »Onima, koji Boga ljube, sve služi 
na dobro« (Rim. 8, 28). Na sve, što ih preko dana snađe ili što 
im pod ruku stigne, privezao je tako reći Gospodin milost svoje 
neprestane pomoći, a to sve iz ljubezne brige za njihov spas, 
za njihov nutarnji napredak i za njihovo posvećenje. To može 
biti: prosvijetljenje, opomena, nadahnuće, poticaj na neki čin 
ljubavi, zahvale ili pokajanja. Svaki čas stoji Gospodin s neka- 
kvom pomoći pred vratima našega srca i kuca. Mi živimo u 
atmosferi milosti i odasvud smo opkoljeni milostima! »Kad bi 
iti upoznao !« 

2. »Alitinijesi htio« (Mat. 25, 37). »Jeruzaleme, Je- 
ruzaleme, koji ubijaš proroke i kamenuješ one, koji su ti poslani! 

Koliko sam puta htio skupiti tvoju djecu, ali ti nijesi htio!« To 
je eto zlo upotrijebljena milost! »O, kad bi ti znao, što je za 
tvoj mir.« Za mir nam služi svaki radosni i velikodušni pristanak 
na milost Gospodnju, na njegovo kucanje na vratima našega 
srca, pristanak na prosvijetljenje kojim nas prosvijetljuje za 
nutarnju spoznaju, kojom nas potiče, da ovo učinimo, a ono 
da usavršimo. »Ali sada je sakriveno tvojim očima.« Ti ne pre- 
poznaješ i prezireš milosti i nadahnuća Božja. Ti želiš slijediti 
svoj duh i svoje namjere i hladno, a često i prkosno i prezirno 
odbijaš darove i poziv Božji. »Ali ti nijesi htio!« »Evo, ostat 
će vam pusta vaša kuća«, Jeruzalem, t. j. duša, bit će prepuštena 
sama sebi! Bog će oduzeti duši svoju pomoć, zaštitu i blagoslov. 
I sada će neprijatelj lako uspjeti. Nutarnji neprijatelj: sebe- 
ljublje i zla požuda. Vanjski neprijatelj: sotona i svjetski duh. 
»Oni će te okružiti opkopom, i opkoli će te i pritisnuti sa svih 
strana, jer nijesi poznao vremena svoga pohoda.« 

5. »Sve se ovo njima događalo u slici, a napisano je za 
opomenu nama.« Da, liturgija današnje nedjelje želi da nas 
ozbiljno opomene. »Tko misli, da stoji, neka pazi, da ne padne!« 


Omalovažavanje, podcjenjivanje milosti, posvetne milosti i 
milosne pomoći Božje. To je naš veliki grijeh. »Koliko sam puta 
htio — ali ti nijesi htio.« To je nedokučiva tajna. Svaki čas nam 
je potrebna pomoć milosti Božje i u molitvi i u trpljenju i u 
žrtvovanju i u djelovanju, da sve dobro uradimo, kako se doli- 
kuje djetetu Božjem. A ipak odbijamo poticaje milosti. »Nisam 
dužan da to učinim. Ne moram se odreći ove naslade; nije na- 
loženo. Ja ne moram da se u tome mrtvim.« Milost nas zove, 
milost nas vuče — a mi je preziramo. »O, kad bi ti znao i to 
baš u ovaj dan!« 

»Što koristi čovjeku, ako dobije sav svijet, a izgubi svoju 
dušu?« (Mat. 16, 26). Znajmo da će radi svake prezrene i ne- 
iskorištene milosti štetovati naša duša. »O, kad biti znao«, koliko 
blago možeš steći pomoću milosti, kako jedna milost vuče sabom 
drugu milost, kako svaka dobra upotrijebljena milost u nama 
proizvodi porast posvetne milosti, božanskoga života, zasluga 
za vječnost i ujedno i milosti za Crkvu, za duše naših bližnjih! 

Molitva. 


Neka budu otvorene uši tvoga milosrđa, Gospodine, pro- 
šnjama molbenika, i da bi moliteljima žuđeno poklonio, učini, da 
ištu, što je tebi ugodno. Po Kristu Gospodinu našem. Fimen. 


Srijeda iza devete nedjelje po Duhovima. 
Milosttreba cijeniti. 


»Sjede narod da jede i pije, i ustanu da igraju« (poslanica). 
To se dogodilo kod gore Sinaja, nakon što su malo prije uz 
gromove i bljesak munja osjetiti blizinu Božjega Veličanstva i 
čuli Božju riječ. Kako su brzo zaboravili čudesni prolaz kroz 
Crveno more, blagoslovljenu prisutnost Božju u stupu od ognja 
i oblaka, milosnu manu, koju su dnevno primali. Mojsije se na- 
lazio na Sinajskim visinama, uronjen u blaženo općenje s Bo- 
gom, a narod je dolje na podnožju gore jeo i pio i plesao kla= 
njajući se zlatnom teletu, egipatskom idolu. »Za opomenu 
nama !« 

i. »Da tiznaš dar Božji !« (Iv. 4, 10), t. j. vrijednost 
posvetne milosti! Ona nas visoko uzdiže iznad naravnog čo- 
vjeka i njegove spoznaje, htijenja i sposobnosti i stavlja nas u 
životnu zajednicu sa Životom trojednoga Boga. Po posvetnoj 
milosti Božjoj duša je živo sjedinjena s Bogom i uronjena u 
božansko svijetlo i oganj. Po tom se oblači u sjaj, žar i Božju 
duhovnost i poprima ljepotu, plemstvo i život prema Božjoj lje- 
poti, plemenštini i životu. Duša postaje samo svijetlo, sam sjaj, 
sama ljepota i biva dionica bitka, koji je čini sličnom božanskoj 
naravi. »Da ti znaš dar Božji!« Vrijednost kreposti, koje niču 
iz posvetne milosti, vrijednost vjere, ufanja i ljubavi. Po vjeri 
promatramo Boga i svijet, dogođaje i ljude Božjim očima; sve 
gledamo onako, kako uistinu jest. Ufanje nas uzvisuje iznad 
svega stvorenoga: mi počivamo u krilu Božjem, u krilu lju= 
beznog Oca; uzdajući se u njegovu snagu mi postajemo jaki i 
spremni, da težimo za najvećim i beskrajnim dobrom, koje ne 
može nijedna stvorena sila dostići. Ljubav se napokon uzdiže 
k Bogu: mi ljubimo Boga radi njega samoga, kao što on i nas 
ljubi, i kao što ga njegov vječni Sin ljubi; štoviše, po svetoj 

ljubavi zaronjujemo u Boga i toliko ulazimo u nj, kao da smo _ 


jedne naravi i jedno.s njime. Imade li na Svijetu kakve vrijed- 
nosti, koja bi se mogla usporedili s posvetnom milosti ili s bo= 
žanskim krepostima, koje neposredno iz nje izviru? 


2. »0, kad bi ti znao i to baš u ovaj dan, što 
je za tvoj mir! Ali sada je sakriveno tvojim očima!« Ove su 
riječi upravljene i na Jeruzalem naše vlastite duše. Veliko zlo, 
na kojem bolujemo, jest podcjenjivanje milosti i vrhunaravnih 
vrednota. »Sjede narod da jede i pije, i ustanu da igraju« Za 
nas više vrijedi talenat, znanje i uspjeh od milosti. Milosti pred= 
postavljamo — iako nesvijesno, ne znajući da krivo radimo — 
vremenite i zemaljske, a često i neuredne i grješne stvari. Mi 
podcjenjujemo mišljenje i prosuđivanje, koje se temelji na vjeri, 
u svemu nas vode naravni motivi, razlozi i načela. Mi podcje- 
njujemo molitvu, koja nam jedina može pribaviti potrebne mi- 
losti. Mi radimo, pišemo i govorimo, a srce nam se suši, jer 
»zaboravljamo jesti svoj kruh« (Ps. 101, 5), u ovom slučaju 
molitvu. Kako je mnogima, koji rade i govore, usahlo srce! 
Život im je obumro, oni su osušena stabla! Mi zaboravljamo, 
da svoje misli, riječi i djela posvetimo dobrom nakanom, i da 
ih tako učinimo zaslužnima za nas, za svetu Crkvu i za duše! 
»Kad bi ti znao, što je za tvoj mir«, t. j. kad bi znao pravo 
cijeniti milost i vrhunaravno! »Ali sada je sakriveno tvojim 
očima.« Mi podcjenjujenio milost, vrhunaravnost, sakramenie, 
Crkvu, njezin nauk i njezine propise. Tu je izvor naše neplod- 
nosti, našega zaostajanja! Radi toga trpe interesi Božji, Kristovi, 
interesi svete Crkve, interesi duša, pa i naše vlastite duše! Ne 
mora li Gospodin i nad nama zaplakati, koji njegovu ljubav, 
njegovu milost preziremo i podcjenjujemo predpostavljajući ta- 
štinu ovoga života! - 

5. Sa stihom aleluja zavapimo Gospodinu, da nas očuva od 
nesreće, da podcjenimo milost posinaštva Božjega. »Izbavi me 
od mojih neprijatelja; Bože moj, i oslobodi me od onih, koji 
ustaju na me«, od duha mevjere i od svjetovnog duha. Ovako 
molimo za sebe i za svoju braću u Kristu! 


»Kuća je moja kuća molitve, a vi ste je učinili razbojnič- 
kom špiljom« (evanđelje). Mi, djeca Božja, mi smo ta kuća, 

“hram Božji! Po milosti posinaštva Božjega stanuje u nama 


Bog Otac i Sin i Duh Sveti! Kuća molitve! Svetom sabranošću, 
neprestanom službom ljubavi, klanjanja i predanja hvalimo bo- 
žanskog gosta, koji stanuje u našoj duši. »A vi ste je učinili 
razbojničkom špiljom.« Bog doduše još stanuje u hramu: ta mi 
još živimo u posvetnoj milosti. Ali mnoge druge stvari cijeni« 
mo više od milosti, od posinaštva Božjega, od života za Boga. 
Mi ga ostavljamo! Mnogobrojnim svjetovnim, beskorisnim, ta- 
štim, grješnim mislima, osjećajima, željama i sklonostima, nepre- 
kidnom nepažnjom prema Bogu, koji u nama .stanuje, mnogim 
nevjerama i neposlušnošću prema njegovoj svetoj volji, pogrđu- 
jemo i obeščašćujemo svetište. 
»Tko misli, da stoji, neka pazi, da ne padne.« 


Molitva. 


Neka budu otvorene uši tvoga milosrđa, Gospodine, pro- 
šnjama molbenika, i da bi moliteljima žuđeno poklonio, učini; 
da ištu, što je tebi ugodno. Po Kristu Gospodinu našem. Zimen. 


Četvrtak iza devete nedjelje po Duhovima. 
Loše upotrijebljene milosti. 


Isus je svečano ušao u Jeruzalem. Mnoštvo naroda mu je 
klicalo: »Blagoslovljen, koji dolazi u ime Gospodnje, Hosana 
Sinu Davidovu!« A Isus zaplače nad Jeruzalemom! On je lju- 
bio Jeruzalem! I jer ga je ljubio, zaboljelo je Isusa, što mije 
upoznao vrijeme svoga pohoda. 


l. »Doći će za te dani, kada će te okružiti tvoji ne= 
prijatelji opkopom, i opkolit će te i pritisnuti sa svih strana. 
Satrt će tebe i tvoju djecu, koja su u tebi, i ne će u tebi osta- 
viti ni kamena na kamenu, jer nijesi poznao vremena svoga 
pohoda« (evanđelje). Možda Jeruzalem nije mogao poznati vre= 
mena svoga pohoda? Zar nijesu svećenici i književnici, kad su 
tri mudraca došla s istoka i pitali za novorođenoga Kralja ži- 
dovskoga, dali siguran i jasan odgovor? Nije li Ivan Krstitelj 
jasno rekao službenom poslanstvu jeruzalemskih svećenika, koji 

su došli da ga pitaju, tko je i zašto krsti: »Ja krstim vodom, a 
među vama stoji, koga vi ne znate, koji će doći za mnom.. Ja 
nijesam dostojan, da mu odriješim remenje njegove obuće.« »Ja 
sam glas onoga, koji viče u pustinji: Poravnajte put Gospodnji, 
kao što je kazao prorok Izaija«? (Iv. 1, 19 sl.). Nije li Gospodin 
za vrijeme svoga javnog naučavanja pred cijelim narodom :u 
Galileji i u Jeruzalemu tvorio mnoga čudesa, koja .su za nj svje- 
dočila? Ta prije nekoliko dana čudesno je uskrisio mrtvog 
Lazara u.Betaniji, pred vratima samoga Jeruzalema! Ali svojom 
vlastitom krivnjom Jeruzalem nije upoznao vrijeme svoga po- 
hoda. On je očekivao Mesiju; političkog i nacionalnog vođu, 
koji će ispuniti njegove vremenite nade i očekivanja. Zato nije 
upoznao Mesiju, koji je bio njemu poslan, ni vrijeme milosnog 
pohoda. I zato će ga stići kazna. Još samo nekoliko dana i 
zastor hramski će se razderati na dvoje, odozgor pa do dolje: 
prestat će Zavjet Božji sa svojim narodom. Duhovski će dan 
biti rođendan novoga Božjeg naroda, Novoga Zavjeta, Kristove 
Crkve: spasenje će se od dosad izabranog naroda okrenuti k 
poganskim narodima. Još jedan naraštaj, i doći će Rimljani da 
opsjedaju Jeruzalem, da ga osvoje i unište. Doslovno ne će 
ostaviti ni kamena na kamenu, »jer nijesi poznao vremena svoga 
pohoda«. »Sve je ovo pisano za opomenu nama.« Pohod Go- 
spodnji, koji svojom krivnjom ne upoznajemo, milost, koju odbi- 
jamo i zlorabimo, viče za osvetom, za kaznom i zadovoljštinom. 
U tome je ljubav Gospodnja: on želi da nas spasi! I ako ne 
poslušamo, ako ga ne shvatimo, uzet će šibu, kaznu, da nas 
opameti. 

2. »Jer si zabacio riječ Gospodnju, zato Go- 
spodin zabacuje i tebe« (1. Kralj. 15, 26). Kralj Saul je čuo 
riječ Božju, ali on. ju je prezreo i uradio protiv Božje naredbe. 
Zato ga je Bog zabacio i drugome dao njegovu kraljevsku kru= 
nu. »Za opomenu nama.« Kad se protivimo milosti, kad je ne 
poslušamo, kad je zlorabimo, izvrgavamo se opasnosti, da ćemo 
izgubiti svoj vječni spas. Jedna je milost povezana s drugom 
milosti, s cijelim nizom milosti. Ako upotrijebimo jednu, primit 
ćemo drugu, veću milost; i ovu slijedi niz novih i savršenijih 
milosti. Izgubimo li i proigramo jednu milost, gubimo u njoj i 
cijeli onaj dugački niz milosti, koje su bile vezane uz onu milost. 

Nije li o ovoj jednoj milosti moglo sve ovisiti, pa i sama vječ= 
nost? Uvijek i svagdje vrijedi zakon: Bog nam susteže nove 
milosti kao kaznu za loše upotrijebljenu milost! »Ti si zabacio 
moju riječ, moje nadahnuće; zato ću i ja zabaciti tebe.« Tako je 
i pravo. Ako Duh Sveti pokuca na vrata naše duše, i mi ga 
odbijamo, on će zaista i otići. Ako nam govori, a mi ne slušamo 
na njegove riječi, zašutjet će. Ako nad nama izlije svoje svijetlo, 
a mi zatvaramo svoje oči, on će se povući. A onda? 


5. »Ne iskušavajmo Krista, kao što su iskušavali neki od 
njih« na putu kroz pustinju (poslanica). Oni su poznavali Božju 
volju i njegov zakon. Ali oni su ga prezreli, kao da su htjeli 
vidjeti, da li mu je što stalo do svoga zakona i svoje volje. »Ne 
iskušavajmo Krista«, ne prezrimo njegovu milost, njegovo na- 
dahnuće, njegov poticaj, njegov zakon, njegovu volju, misleći. da 
Gospodinu nije mnogo stalo do svoje riječi i svojih nadahnuća! 


a Pokažimo se spremnim da ćemo vjerno sudjelovati i visoko 
cijeniti milost. »Zapovijedi su Gospodnje (volja, nadahnuće, po- 
ticaji, milosti) pravedne, one vesele srca, i njegovi sudovi slađi 
od meda i saća, zato ih i tvoj sluga čuva« (prikazanje). Ovu 
svoju spremnost, da ćemo biti vjerni Gospodinu i njegovoj mi- 
losti, položimo kod prikazanja na patenu. t 
.. »Tko blaguje moje tijelo, i pije moju krv, ostaje u meni 
i ja u njemu, (pričesna). Plod svete žrtvene slave i svete pri“ 
česti je jednodušnost i istomišljenost s Kristom Gospodinom. 
S njime smo »jedno srce i jedna duša«, s njime imamo 
jednu volju i ljubav. On nas prožima svojim svijetlom, da. 
možemo upoznati vrijeme njegova pohoda. On nam daje snage, 
da s ljubavlju izvršimo poticaje njegove milosti. »Gle, Bog je 
moj pomoćnik, i Gospodin daje snage mojoj duši« (ulaz). Vje- 
rujmo i nadajmo se! 


' Molitva. 
Neka budu otvorene uši tvoga milosrđa, Gospodine, pro 


šnjama molbenika, i da bi moliteljima žuđeno poklonio, učini, 
da ištu, što je tebi ugodno. Po Kristu Gospodinu našem, Amen. 

Petak iza devete nedjelje po Duhovima. 


Sudačka ljubav. : 

Gospodin se približio gradu Jeruzalemu. I kako je ugledao 
grad, zaplače nad njim. »O, kad bi ti znao, što je za tvoj mir !« 
»A kad uđe u hram, poče izgoniti one, koji su prodavali i kupo- 
vali. I svaki je dan učio u hramu.« Ljubav, koja ima smilovanja, 
ali i ljubav, koja kažnjava i sudi. Liturgija želi da nam duboko 
utisne u srce: Gospodin će doći da sudi žive i mrtve. Njegova 
ljubav, kojom nas želi da otkupi i spasi, jest sudačka ljubav. 

i. Isus je ljubio Jeruzalem. On je svečano ušao 
u grad, koji ga je taj dan radosno pozdravljao. Ali on je dobro 
znao: današnji Hosana zanijemit će, a za koji dan orit će se 
poklik: »Raspni gal« On je znao, da će ga u one dane osuditi 
na'smrt, da će još ovaj tjedan visjeti na križu na brdu Kalva- 
riji, da će biti prezren i ubijen od svoga naroda, koga je toliko 
ljubio. I on zaplače. Ne radi onoga, što ga čeka u Jeruzalemu. 
On je mislio samo na bijedni grad, koji će doskora propasti. 
Ne će proći ni četrdeset godina, i od njega će ostati samo hrpa 
ruševina. On nije bio dostojan milosti, da bude sveti grad, u 
kome se nalazio hram, kuća Božja. I upravo se u ovome času 
spremao, da ubijstvom Gospodina napuni mjeru svojih opačina. 
»Koliko sam puta htio skupiti tvoju djecu, ali ti nijesi htio (Mat. 
25, 37). Ovo je bol, koja je Isusa natjerala u plač: Jeruzalem je 
proigrao i odbacio milost Božju. Zato će ga i Bog odbaciti. 
Prevarila ga želja i nada u vremeniti sjaj i veličinu! 

2. Isus sudi. »A kad Isus uđe u hram, poče izgoniti 
kupce i prodavače. I ispremeta stolove mjenjačima i klupe oni= 
ma. što su prodavali golubove. I učio je govoreći: kuća je moja 
kuća molitve, a vi ste je učinili razbojničkom špiljom« (Marko 
11, 16). Krist je ljubio, upravo je zato sudio. Prava ljubav je 
ona ljubav, koja sudi. Kamo sunce dopire, nestaje svaka neja- 
snost i tmina. Sve se stvari pojavljuju u jasnim obrisima i 
pravoj istini. Ondje, gdje se ljubav javlja, jasno se raspoznaje 
sebeljublje u svim njegovim oblicima i pojavama. Ondje, gdje 
vlada najveća čistoća, ondje su čiste i najskrovitije misli i osje- 
ćaji, jer ljubav i čistoća osuđuju svaku tminu i mrak. Ako nas 
već sama prisutnost nekog veoma plemenita i uistinu čestita 


cd 

čovjeka podsjeća na grubost i sebeljublje, koliko više prisutnost 
Kristova, najveće i najsvetije ljubavi? Nije li svaka njegova 
riječ sud nad nama? Sud, koji se izriče nad našim najskrovitijim 
mislima i osjećajima? Duši ne preostaje drugo, nego da se pod- 
vrgne njegovu sudu i njegovoj osudi! što se Gospodin većom 
ljubavlju približava duši, tim snažnije prodire njegovo svijetlo 
u nju, čisti je od svega, što nije sveto, odstranjuje i udaljuje sve, 
što se protivi njezinu spasenju i miru. Njegova ljubav osuđuje 
Sve, što je nepravedno, sebično, što se ne odnosi na Boga. Ona 
prodire u dušu, i daje joj da jasno upozna sve štetne i raza- 
rajuće sile u njoj. Ljubav ostavlja u duši samo ono, što je sveto 
i Bogu milo! 

. . 5 Ljubav Božja i sud njegov nad nama ne da se odvojiti 
jedno od drugoga. Naime samo ona ljubav, koja nas sudi, uistinu 
nas ljubi i iskreno želi i radi oko našega spasa. Zato sveti zakon 
milosnog reda glasi: Svaki spas dolazi preko suda, preko ru- 
ševina svega, što je nečisto, što je nesveto, što nije Božje. To 
vrijedi za sve bilo ono veliko ili malo. Umri, da oživiš! Smrt su 
vrata životu! Kad nas Gospodin pohađa strahovitim katastro- 
fama u velikim svjetskim dogođajima, u mnogim kušnjama, bo- 
lestima, poteškoćama, u napastima i svakovrsnom trpljenju, 
onda želi da nas svojim sudom spasi i izliječi. »O, kad bi ti 
znao !« 

h Ljubav bez suda lažna je ljubav. Ona ne može spasiti. Samo 
ljubav, koja nas baca u ponore samospoznaje, poniženja pred 
Bogom i pred nama, kajanja i skrušenosti, samo nas ona može 
osloboditi od okova naše nutarnje nečistoće, pokvarenosti, naše 
oholosti, našega sebeljublja i neiskrenosti, i povesti nas iz tame 
k svijetlu! ' 

. Gospodin je sudac živih i mrtvih. On nas bez prestanka 
sudi, jer nas ljubi. U nama osuđuje sve, što se njemu ne mili. 
što nas više ljubi, tim nesmiljenije nas sudi. 


Molitva. 


. Neka budu otvorene uši tvoga milosrđa, Gospodine, pro- 
šnjama molbenika i da bi moliteljima žuđeno poklonio, učini, 
da ištu, što je tebi ugodno. Po Kristu Gospodinu našem. Amen. 

Subota. iza devete nedjelje po Duhovima. 
Bog Revnitelj. 

»U ono vrijeme kad se Isus približio Jeruzalemu, ugleda 
grad i zaplače nad njim. I kad uđe uhram, poče izgoniti one, 
koji su kupovali i prodavali I svaki je dan učio u hramu« 
(evanđelje). Evo rječite slike Gospodnjega djelovanja u kršćan= 
skoj duši, kojoj se približava. On je ljubi. A njegova je ljubav 


tvrda, štoviše ljubomorna ljubav. Hko se želi da on uđe u sve=. 


tište naše duše, onda mora sve: drugo iz njega nestati. 

i. »Ja sam Gospodin Bog tvoj, jaki, koji rev- 
nuje« (2. Mojs. 20, 5). »Gospodin je ime (bit) njegovo, naš 
je Bog ljubomoran Bog« (2. Mojs. 24, 14). On je svoj narod 
ljubio“ božanskom ljubavlju. On mu je želio svako dobro, i sve 
je učinio, da ga uvjeri o svojoj ljubavi. Čudesnom silom izveo 
ih je iz Egipta i doveo u obećanu zemlju, objavljivao mu se na 
razne načine, i davao mu Bogom nadahnute ljude, proroke i 


učitelje. Opet i opet uzimao je šibu u ruke i udarajući svoj narod , 


opet ga osvijestio. »Ja sam Bog tvoj. Nemaj drugih bogova uz 
mene.« I bijedni izraelski narod nije u svojoj velikoj većini shva- 
tio ljubomornu ljubav svojega Boga, koji ga je kažnjavao i 
pozivao da se povrati. Narod je zaboravio svoga Boga i posve- 
tio svoje misli i svoje srce ništetnostima, poganskim idolima; 
vremenitim interesima i dobrima. Oni su doduše još svake go“ 
dine dolazili u hram, da prikažu propisane žrtve. Ali oni su Boga 
slavili samo usnama, a srce njihovo bijaše daleko (Mat. 15, 8), 
daleko .od Boga! »O, kad bi ti znao, što je za tvoj mir.« Ta 
Božja ljubav, koja je tako živo revnovala, pretvorila se poslije 
duga i uzaludna naprezanja u ljubav, koja kažnjava, koja nije 
u Jeruzalemu ostavila kamen na kamenu, u ljubav, koja je po- 
zvala neprijatelja da opkoli Jeruzalem opkopom i da ga sa svih 
strana pritisne, a ljubav, koja uzima bič, da sve istjera, što nije 
dostojno hramske svetinje, te se onda sama nastani u hranu. 

2. »Jarevnujem za vas Božjim žarom« (2. Kor. 
11, 2). Kao što je Gospodin revnovao za povijesni Jeruzalem 
u današnjem: evanđelju, tako on revnuje i za duše, koje je na 
svetom “krštenju ljubezno privinuo: i zatvorio u svoje ljubezno 
Srce. On je ljubomoran za naš duh i za naše srce. On želi, da 

sasvim budemo njegovi. On traži da se naše mišljenje, prosuđi- 
vanje i nastojanje uzdigne iznad tijela i krvi, iznad naravno«- 
ljudskog mišljenja, promatranja, prosuđivanja, iznad sjetila i 
pukog razuma te da misli Božjim i Kristovim mislima, da sve 
promatra i prosuđuje u Božjem i Kristovu svijetlu; da cijeni, 
što on cijeni, da ljubi, što on ljubi, da prezire, što on. prezire, 
da odbacuje, što on zabacuje. On je ljubomoran za naše srce. 
On ima biti središte i jedini cilj našega htijenja i nastojanja, 
svih naših želja i nagnuća i svakog našeg djelovanja. U svemu 
da najprije i samo'na njega gledamo, da mu ljubav iskazujemo 
i radost pribavljamo. Treba da umremo svojim sebičnim želja- 
ma i nagnuću, i da ništa ni na nebu ni na zemlji .ne tražimo 
osim Boga. On želi da »bude Bog naših srdaca i sve naše blago 
dovijeka« (Ps. 72, 25). Njegova ljubomornost nema granica. 
Tek onda kad mu sve dademo, što traži, i posljednji ostatak 
svojega duha, svojega ja, svojih želja i namjera, bit će zado- 
voljan. On ne miruje, dok naš ja nije potpuno uništen. A budući 
da mi sami ne ćemo da uništimo svoje sebeljublje, zato se sam 
prihvaća posla. Bez obzira i milosrđa raskida sve veze, koje 
naš duh, naše srce, naš ja vežu uz nešto drugo, što nije on. 
On nam šalje unutarnje kušnje; suhoparnost, spoznaju i isku- 
stvo, koje nas pomizuje, napasti, kakvih prije toga nismo još 
nikada poznavali. On nam šalje kušnje izvana: neprilike, ljude, 
bolest, trpljenje, poniženje, zapostavljanje, osuđivanje, kleve- 
tanje i neuspjehe. Šalje nam noć i tminu s bolnim osjećajem da 
nas je ostavio, zabacio. Ovako djeluje njegova ljubomorna ljubav 
u duši. Na taj način biva duša očišćena od sebeljublja. Odsada 
je duša jednako spremna na radost kao i na žalost, na siroma- 
Štvo kao i na obilje, na smrt kao i na život. Ona poznaje samo 
njega. I tada on ulazi u svetište ove duše. »I učio je svaki dan 
u hramu.« Duša je njegova svojina, njegovo boravište. On joj 
govori, a ona sluša kao ono Marija do nogu Učiteljevih! Ona 
ćuti svu slatkoću ljubomorne Spasiteljeve ljubavi. »Ja revnujem 
za vas Božjim žarom.« 

k 5. »Gle, Bog je moj pomoćnik, i Gospodin daje snage mo- 
joj duši.« On me ljubi revnom ljubavlju. »Kad bi ti znao, i to 
baš u ovaj dan«, u onim vremenima stroge ljubavi, kad u duši, 
kojoj se želi približiti, ne ostavlja ni kamena na kamenu; kad 

poziva njezine neprijatelje, nutarnje i izvanje trpljenje, žalost, 
bolesti i kušnje, da dovrše njegovo djelovanje u duši: da je 
posvete, da je oslobode sebeljublja, samodopadnosti, umišljenosti 
i da isprazne svetište srca za njega! To je njegova revna 
ljubav ! 

U svetoj Misi položimo radosno svoje cijelo biće na oltar, 
u njegove ruke. On neka bude gospodar našeg duševnog hrama. 
Njemu neka se klanja naš duh i naše srce. Povjerimo sve 
njemu! 


Molitva. 
. Neka budu otvorene uši tvoga milosrđa, Gospodine, pro- 
šnjama molbenika, i da bi moliteljima žuđeno poklonio, učini da 
ištu, što je tebi ugodno. Po Kristu Gospodinu našem. Amen. 


Sveta Misa desetfe nedjelje 
po Duhovima. 


Dvije činjenice uvjetuju napredak i usavršenje kraljevstva 
Božjega u nama: milost Božja i sudjelovanje duše s djelovanjem 
milosti. »Darovi su različiti, ali je isti Duh..I djela su različita, 
ali jedan te isti Bog djeluje u svima. Jednomu se po Duhu daje 
riječ. mudrosti, a drugomu riječ znanosti; . jednomu vjera, a 
drugomu milost da liječi. A sve ovo čini jedan te isti Duh, koji 
svakomu dijeli kako hoće« (poslanica). Ovom svemoćnom i 0 
čovjeku posve neovisnom djelovanju milosti odgovara s čovječje 
strane ponizno priznanje vlastite nemoći: »Nitko ne može kazati: 
Gospodin Isus, nego u Duhu Svetomu« (poslanica). To je nauka 
poslanice današnje svete Mise: Gdje se potpuno priznaje vla= 
stita nemoć prema dobrima i zahtjevima vrhunaravnog života, 
samo ondje se može razvijati i usavršiti milosni život u čovjeku. 


2. Spoznavajući nemoć svoje vlastite, ljudsko-naravne snage 
i osjećajući svoju nedostojnost, prisustvujemo danas svetoj 
Misi. Pred nama se javlja farizej. On se isprsuje u Božjoj kući i 
moli: »Hvala ti, Bože, što nijesam kao drugi ljudi.« On si je 
svijestan svoje vrijednosti i svoje ćudoredne nadmoćnosti nad 
ostalima. Ali njegova ohola molitva bila mu je na propast: »Ka=- 
žem vam, da se ovaj (raskajani, ponizni i skrušeni) carinik 
vratio opravdan svojoj kući, a ne onaj (farizej).« »Jer svaki, 
koji se uznosi, ponizit će se, a koji se ponizuje, uzvisit će se.« 
Naslijedimo skrušenu i poniznu molitvu carinikovu, koji se nije 
usudio oči podignuti prema nebu. Naša molitva neka bude 
iskreni; »Mea culpa«, glasan vapaj: »Bože, budi milostiv meni 
grešniku!« Priznavajući svoju nemoć i nevrijednost obratimo se 
s pouzdanjem Gospodinu: »Vapio sam ka Gospodinu« (ulaz), 
Gospodine, smiluj se, koji svemogućnost svoju očituje najviše 
opraštajući i milujući (molitva), koji »djeluje u svima i svakomu 
dijeli kako hoće« (poslanica). Uostalom o njegovu milosrđu 
ovisi svako djelovanje za naš spas! 

3. U žrtvi svete Mise budimo danas onaj carinik, koji se 
ponizno i skrušeno moli. U žrtvi treba da osjelimo, da će nas 
Bog uzvisiti i udijeliti nam svoje oproštenje i milost, ako se u 
skrušenoj_i poniznoj molitvi ponizimo pred Bogom. Poći ćemo 
»opravdani svojoj kući«. Sudjelujući kod svete Mise priznajmo 
svoju nemoć. Prionimo uz višu silu: »K tebi, Gospodine, uzdi= 
žem svoju dušu, Bože moj, u tebe se uzdam« (prikazanje). ' 
Uvjereni, da je naša molitva i žrtvovanje po sebi ništetno, stu= 
pimo pouzdano u žrtvenu zajednicu s Kristom i živo se sjedi- 
nimo s njegovom neizmjerno vrijednom molitvom i žrtvom. To 
će biti naše uzvišenje, koje ćemo osjetiti u svetoj Misi, što on 
postaje našim žrtvenim darom, što će on mjesto nas stupiti pred 
Oca i zagovarati nas pred Bogom, što »po njemu i s njime i u 
njemu« možemo po svetoj žrtvi Oca dostojno častiti, ljubiti, 
mjemu se klanjati i zahvaljivati, pružati mu zadovoljštinu i oči- 
tovati mu svoje prošnje, koje će biti po njegovoj volji. Drugo, 
proslavljenje doživjet ćemo primajući svetu pričest. živi, pre« 
obraženi i proslavljeni Krist postaje našom hranom i daje nam 


bogato obilje svojega života. »Koji se ponizuje, uzvisit će se.« \ 


Deseta nedjelja po Duhovima, 
Farizejicarinik. / 


Liturgija promatra danas Krista Gospodina kao suca. »Sud 
moj neka iziđe od tvojega lica; tvoje oči neka gledaju pravđu« 
(na stepenicama). Krist sudi umišljenoj pravednosti, utjelovlje- 
moj u farizeju, i skrušenu i poniznu priznanju grešnika, koga 
“susrećemo u cariniku. »Bože, milostiv budi meni grešniku.« On 
je osudio umišljenu pravednost, i dao svoje priznanje raskajanu 
i skrušenu priznanju. i 

1. »Ušla su u hram, da se pomole, dva čovje- 
ka: jedan farizej, a drugi carinik. Farizej je stao i ovako u sebi 
molio: Hvala ti, Bože, što nijesam kao drugi ljudi; razbojnici, 
nepravednici, preljubnici ili kao i ovaj carinik. Postim dva puta 
u tjednu, od svega, što imam, dajem desetinu. A carinik, koji 
je stajao izdaleka, nije htio ni očiju podignuti prema nebu, nego 
se udarao u prsa i govorio: Bože, milostiv budi meni grešniku !« 

Dvije stranke, dva zastupnika vjere, pobožnosti, dvaju svjetova, 
stajali su pred licem Božjim u jeruzalemskom hramu! I pojavio 
se sudac, Krist, da izreče sud: »Kažem vam, da se ovaj (cari- 
nik) vratio opravdan svojoj kući, a ne onaj.« I obrazložio je 
osudu: »Svaki, koji se uznosi, ponizit će se, a koji se ponizuje, 
uzvisit će se« Grešnik nalazi milost pred Bogom, doklegod 
skrušeno i ponizno priznaje da je grešnik i nedostojan moleći 
Gospodina za oproštenje i za snagu da živi čistim životom. Ali 
jao oholoj samodopadnosti, koja ne misli na skrušenost, na po- 
koru i popravak! Jao onoj pobožnosti, koja si utvara, koja se 
divi svojim dobrim djelima, svome odricanju, krepostima i nu- 
tarnjem napretku, i prezirno promatra druge, razbojnike, nepra- 
vednike, preljubnike, carinike. Ni njezina molitva ni djela ne će 
se dopasti Bogu. »Bog se protivi oholima, a poniznima daje 
svoju milost« (1. Pet. 5, 5). 

2. »K tebi, Gospodine, uzdižem svoju dušu, 
Bože moj, u tebe se uzdam.« To je slika Crkve, koja se ponizno 
moli! Liturgija gleda u farizeju iz današnjega evanđelja zastup- 
nika Izraelskog naroda, Židova. Carinik je zastupnik poganskih 
raroda, Crkve, koja je pozvana između pogana. I opet nam se 
javlja silno djelo otkupljenja: Bog je zabacio Židove, i milostivo 
primio pogane u Crkvu. »Bože, ti. očituješ svemogućnošt “svoju 
najviše opraštajući i milujući.« Crkva, pozvana između pogana, 
zna, da je bila nekoć grešnica i potpuno nedostojna poziva. U 
Slici carinika pošla je u hram; tražila je Boga, i borila se da 
nađe Boga. Ali ona je stala izdaleka, daleko iza prvoizabranoga 
naroda Izraelskoga, i nije ni htjela očiju podignuti prema nebu. 
Ona je samo zavapila: Bože, milostiv budi meni grešnici. Ona 
nije imala što bi mu dala, nije imala djela, radi kojih bi se pono- 
sila pred Bogom, donijela je sobom samo svoju bijedu i svoju 
nevrijednost i priznanje svojih grijeha. I Bog je milosrdno pri- 
mio njezinu ispovijed. On je sudio, ali je nije osudio. On je 
poslao Sina svoga, da je podigne iz blata i močvare njezinih 
grijeha, da je očisti u svojoj krvi, da je uzme za svoju djevi- 
čansku zaručnicu i kraljicu. »Ovaj se vratio opravdan svojoj 
kući, a ne onaj.« Prijašnji izabrani izraelski narod zaslužio je. 
propast uzdajući se u zakonsku vjernost i zakonsku pravednost. 
»Koji se uznosi, ponizit će se, a koji se ponizuje, uzvisit će se.« 

Baur; Rasvijetli se! IJI.. 12 

U tome je bitna oznaka naše svete Crkve: ona zna, da je plod 
čistog milosrđa Božjeg. Sva milost, sva krepost i sva njezina 
svetost, sve je čista milost, milosrđe i nezaslužena ljubav Božja. 
»Bože, ti očituješ svoju svemogućnost najviše opraštajući i mi= 
lujući.« Ona je svaki dan kao onaj carinik, koji polazi u hram. 
Ona zna, da njezina djeca nisu ni sveta ni čista, nego da su 
okaljana i čvrsto sputana okovima grijeha i zlih strasti, nedo- 
stojna oproštenja i milosti. Ali ona jednako zna i za svemoć 
Božjega milosrđa te se sa.svojom djecom moli za sve: »Bože, 
milostiv budi meni grešnici!« " 

5. S Crkvom pođimo danas k svetoj žrtvi sa skrušenim i 
poniznim osjećajem carinikovim. Kod pristupne molitve nagnimo 
se duboko i priznajmo: »Mea culpa, mea culpa, mea maxima 
culpa.« U »Gospodine, smiluj se« vapimo za oproštenje i milo- 
srđe radi naših grijeha i nevjera. Na prikazanje prinesimo svoje 
darove na oltar: skrušeno srce, koje svoje pouzdanje stavlja 
jedmo u Božje milosrđe. »K tebi, Gospodine, uzdižem svoju 
dušu, Bože moj, u tebe se uzdam«, a ne u svoje htijenje i nasto= 
janje. Jer »Bog u vama čini da hoćete i da izvršite« (Filip. 4, 
15). »Primi, sveti Oče, svemogući, vječni Bože, ovu neoskvr= 
njenu žrtvu, koju ja, nedostojni tvoj sluga, prinosim tebi, svome 
živomu i pravomu Bogu za bezbrojne grijehe uvrede i nemar- 
nosti svoje.« | 


S Crkvom dolazimo, da mu se poklonimo, da mu žrtvujemo 
i da u žrtvi s Kristom, u njemu i po njemu budemo u Bogu 
primljeni. Krist Gospodin slavio je svoju žrtvu na Golgoti u 
duhu poniznosti i najdubljem poniženju. I mi je možemo samo 
toliko slaviti, koliko uđemo u duh Kristov poniznosti. »Onoga, 
koji nije poznao grijeha, učinio je (Otac) za nas grijehom« (2. 
Kor. 5, 31) i predao ga na smrt. Isus je uzeo na sebe naše 
grijehe i priznao, da je zaslužio smrt. Što više u svetoj Misi 
uđemo u duh Isusove poniznosti i priznamo, da smo svojim gri- 
jesima zaslužili smrt, i što više s Kristom umremo, tim ćemo 
više s njime u svetoj žrtvi uskrsnuti, biti proslavljeni i preobra- 
ženi. To će se dogoditi u svetoj pričesti i jednoć u uskrsnuću 
tijela i posjedovanju vječnoga života. »Koji se ponizuje, uzvisit 
Će Se.« : 

Molitva. 


Bože, koji svoju svemogućnost očituješ najviše opraštajući 
i milujući, umnoži nad nama svoje milosrđe, da učiniš dionicima 
nebeskih darova one, koji idu za tvojim obećanjima. Po Kristu 
Gospodinu našem. Amen. 


Ponedjeljak iza desefe nedjelje po Duhovima. 
Oholosti poniznost. 


Farizej i carinik, oholost i poniznost! Ohola, umišljena 
nevjera, koja ne treba ni Boga ni Otkupitelja ni Crkve ni mo- 
litve. I Crkva, koja živom, poniznom vjerom i živom molitvom 
od Boga moli svijetlo i milost, da može vršiti dobro, koja se ne 
uzdaje u sebe, nego sve očekuje od njega i od njegova milosrđa. 
Ta Crkva, utjelovljena. poniznost, vratila se opravdana svojoj 
kući, a ne ona, nevjera, oholost. Jer »svaki, koji se uzvisi, po- 
nizit će se, a koji se ponizuje, uzvisit će se.« Evo načela, koje 
vlada u redu svijeta i u redu spasenja! 

1. »Koji se uznosi, ponizit će se.« Oholost je sla- 
bost. Oholica misli, da može sve sam: učiniti. On .ne treba ni 
Boga ni čovjeka. On je sam sebi dovoljan. A posljedica? Dnevno 
će iskusiti, kako je čovjek po sebi nedostatan, kako često griješi 
i malakše. Svaki se dan grozno razočara. Zato je mrzovoljast, 
razdražen i neraspoložen. On traži samo svoju čast i podliježe 
utvarama. On točno vodi računa, pristaje uz promjenljive inte- 
rese svoje koristi, uz tuđe mišljenje, uz savremenu modu i na- 
zore, i zato je njegov život trajno uzbuđen, nemiran i napet. 
Oholost je tjesnogrudna, te se ograničuje samo na svoj ja i 
svoje sitničave interese. Ona u sebi krije svoju plaću: da se 
mora poniziti. Ne samo da će je Bog odbaciti, nego ju i njezina 
okolina prezire, pa i onda, kad joj laska i služi. I to nije sve: 
Ona mora biti sama svojom kaznom! Oholice nemaju blago- 
slova. »Bog se protivi oholima!« Zato oholost nužno dovodi do 
nutarnjeg nemira, nesklada i tako slabi čovječju snagu. Oholica 
se pouzdaje u svoj talenat, u svoje znanje, u svoje nastojanje 
i djelovanje, u »krhku trsku, na koju, ako se osloniš, zabosti 
će .se u tvoju ruku i probosti je« (Iz. 56, 6). Oholost je slabost. 

Jer »Bog je izabrao, što je slabo pred svijetom, da posrami 
jako, da se ne hvali nijedno tijelo pred Bogom« (1. Kor. 1, 27). 
2.»Koji se ponizuje, uzvisit će se« Poniznost je 
jakost. Ona je uvijek i svagdje združena s velikodušnošću. Veli= 
kodušnost je ures svake kreposti. Ona se nikada ne zadovoljuje 
sjenom, polovičnošću, ona se ne zasićuje umišljenim priznanjem 
i prolaznim uspjehom. U dobru je neumorna i nezasitna. Ra=- 
dosno se žrtvuje. U ljubavi je dosjetljiva. Zašto? Jer je poniznost 
njezin korjen! Koji je ponizan, ne misli na sebe. On se ne oba- 
zire na ljudski sud i mišljenje. Ne obazire se na vlastitu čast i 
prednost, na udovoljenje svojih želja i nagnuća. On se brine 
samo za svetu volju i čast Božju. On ne cijeni nikakav blještavi 
Sjaj izvan Boga, a visoko «cijeni :sve, što dolazi od Boga i što 
k njemu vodi. I zato on nije nikada zavidan ili ljubomoran. »Sa- 
mo da se Krist propovijeda« (Filip, 1, 18). Tuđa ga djela ne 
priječe, nego ga potiču, da bude vjerniji u službi i dužnosti. Tko 
je ponizan, taj je-i srčan. Toga ne smeta ni prijetnja ni poruga 
ni klevetanje. Ulagivanjem i napastovanjem kod njega nitko ne 
uspijeva. On je spreman na sve, što Bog od njega traži. Takovu 
. se može povjeriti svaka zadaća, najteža i najneznatnija! On se 
ne plaši napora ni žrtava ni trpljenja ni kakve sile: on sve može 
u onom, koji ga krijepi. Što se ponizni manje pouzdaje u .sebe, 
tim je čvršće njegovo pouzdanje u pomoć Božju. Koliko se puta 
veliki umovi trude, a ne postižu gotovo nikakav uspjeh. Dok oni 
ponizni, koji se pred tim velikim umnicima i velikanima ne mogu 
ni pojaviti, imaju uspjeha: u svemu, čega se laćaju. U tome je 
tajna poniznosti, nepovjerenja prema sebi, a pouzdanje u: Boga 
i u Božju milost. »Poniznom Bog daje svoju milost.« »Koji se 
ponizuje, uzvisit će se.«' m2 naod tag! M ii 
3. U tome je tajna snaga naše svete Crkve i njezine nepo- 
bjedivosti. Ona živi duhom Gospodnjim, duhom poniznosti, ne- 
znatnosli i pokornosti. Ona sve očekuje od Boga. »K tebi, Gor- 
spodine, uzdižem svoju dušu, Bože moj, u tebe se uzdam; koji 
te god čekaju, ne će se postidjeti« (prikazanje). Odasvud pri- 
tisnuta, prezrena, progonjena, a ipak :je sigurna u pobjedu; »On 
me oslobađa od onih, koji mi se približavaju.« Ona poznaje 
samo jednu zaštitu i samo jedan izvor snage: molitvu i 
ponizno .pokoravanje Bogu, »koji u svima djeluje«. Ona je 

Crkva, koja moli. Ona se pouzdaje u Božje milosrđe, milost i 
pomoć. »Kad sam vapio ka Gospodinu, uslišao je moj glas« 
(ulaz). Prošnja poniznih sili Gospodina, da ih usliša. On ih ne 
može odbiti. Mas 

U tome je i tajna svakog kršćanina: duh poniznosti. »Po- 
niznima Bog daje svoju milost.« Što je duša poniznija, to je 
spremnija na Božje djelovanje. u njoj. štogod je dobra i velika 
u čovjeku i po čovjeku treba da raste i uspijeva samo pod za» 
klonom poniznosti. ' 

Odakle naša slabost, pogreške i padanje u stare pogreške? 
Odatle što se u svojoj. pobožnosti pouzdajemo .u sebe, a zabo) 
ravljamo, da je Bog onaj, koji čini, da hoćemo i izvršimo (Filip. 
2, 15). »Koji se uznosi, ponizit će se.« 


Molitva. 
Bože, koji svoju svemogućnost očituješ najviše opraštajući 
i milujući, umnoži nad nama svoje milosrđe, da učiniš dionicima 
nebeskih darova one, koji idu za tvojim obećanjima. Po Kristu 
Gospodinu našem. Amen. 


Uforak iza desete nedjelje po Duhovima. 
Oholosti poniznost. “ 

»Koji se uznosi, ponizit će se, a koji se ponizuje, uzvisit će 
se.« Farizej i carinik. S jedne strane sebeljublje,. koje drsko 
zapostavlja samoga Boga, s druge strane ljubav prema Bogu, 
koja čini, da čovjek poradi Boga zaboravi i na sebe. Oholost i 
poniznost. Oholost je duh svijeta, a poniznost je duh Krista i 
duh Kristova tijela, Crkve. : ' 

1. Oholostjeduh svijeta, nekršćanskogsvi- 
jeta. Ohol je onaj, koji radi po svojem duhu i volji ne obazirući 
se na Božji zakon, U oholosti odvraća se čovjek od Boga. U 
oholosti ne će čovjek da duhovna i tjelesna dobra, talente i oso- 
bine, koje mu je Bog dao, stavi u službu Božjeg zakona i Božje 
volje. On želi, da bude svoj gospodar. On ne će da mu Bog 
gospodari. Svaki naš grijeh ima svoj izvor u oholosti, u nepo- 
slušnosti i nepokoravanju volji Božjoj. Oholost stavlja temelj 

grijehu, a pohlepa i putenost ga dovršuje. Oholost je početak, 
uzrok, glava svakoga grijeha, korjen svakog zla. On je kvas, 
koji svako dobro u čovjeku zarazi, dok ga konačno ne pokvari. 
Ona je najveća, zapravo jedina zapreka našega sjedinjenja s 
Bogom. Ona je ujedno i mjerilo naše udaljenosti od Boga. To je 
zapravo svjetovni duh: otpad od Boga, sebeljublje, samovolja. 
Svijet želi, da bude bez Boga, bez Boga-čovjeka, bez Otkupitelja, 
bez Crkve, bez molitve i bez sakramenata. Oholica misli, da je 
sam po sebi dovoljno jak i sposoban, da vlastitom snagom bude 
čist, strpljiv i ljubezan. I taj svjetovni duh oholosti i samovolje 
sve više prodire i u svetište Crkve, u kršćanska srca. Kršćani 
su se svečano odrekli svijeta. Primili su Duha Svetoga. A ipak, 
koliko stoje pod utjecajem ljudskog obzira! Kako gramze za 
častima i ljudskom naklonošću, za pohvalama i ugledom! Često 
kao robovi gmižu pred vlastima i mogućnicima. Ni pojedinci ni 
zajednice često ne shvaćaju kršćansku poniznost, Kristov duh i 
duh njegove Crkve. I njih je zahvatio svjetovni duh! Zato se 
nemojmo čuditi, što je kršćanski život danas tako nesavršen! 
Nije čudo, što svoje kršćanske ideale i načela tako na laku ruku 
shvaćamo i što ono najsvetije zamjenjujemo za kašu od leće! 

2. Poniznostje Kristov duh. »Učite se od mene!« 
(Mat. 11, 29). Nemojmo tražiti, da tvorimo čudesa, da stvaramo 
svjetove, da uskrsivamo mrtve, nego nastojmo za onim jednim: 
da budemo od srca ponizni. Protiv bolesti oholosti, svijet nije 
našao ni liječnika ni lijeka! A onda je došao on, Krist, i u svojoj 
osobi dao mu je i jedno i drugo. Oholost je kao otrov, koji 
truje, i može se izliječiti samo veoma jakim protuotrovom. Lijek, 
koji nam je Gospodin donio, tako je jak i djelotvoran, da od 
njega jačega lijeka uopće nema; to je bila poniznost Sina Bo- 
žjega! Sin Božji dolazeći k nama tražio je pokoravanje, sir01 
maštvo, ponizivanje i izabrao je najveće poniženje i sramotnu 
smrt na križu. Bog umire ponižen, od ljudi zabačen i kao naj- 
gori zločinac svršava na križu! To je poniznost Isusova! Po- 
niznost je pojam otkupiteljskog djela, sadržaj svega, što je 
riječju, djelom i primjerom za nas učinio. Poniznost je zapravo 
cio Isusov život, osobita njegova krepost. Zato je poniznost 
osobita krepost Crkve, Kristova tijela i svakoga pravoga kršća- 
nina, koji je ud Kristov. Ona je temelj duhovne zgrade na ko- 

jemu jedino sigurno počivaju sve kreposti. Ona je izvor i 
početak svakoga dobra i svakoga spasenja. Tko napreduje u 
poniznosti, taj će napredovati u milosti i u krepostima. Cijela 
zgrada našega duhovnog života počiva na dva temeljna stupa: 
na snazi Kristova križa i na djelovanju Duha Svetoga. A samo 
onaj može nositi teret Kristova križa i kršćanskog života, koji 
je duboko utvrđen u poniznosti. Duh se Sveti ne može nastaniti 
u duši, koja je puna sebe. Zato je poniznost temelj, na kojemu 
počiva kršćanski vrhunaravni život. 

5. Mi smo loze na Kristu, na trsu. S Pavlom recimo: »Sve 
mogu u onome, koji me jača« (Filip. 4, 13). Po sebi smo ništa, 
ali u njemu smo jaki. 

Svako vrhunaravno dobro, koje posjedujemo ili koje tvo- 
rimo, ne dolazi od nas, nego od trsa, od Krista, naše glave. »Od 
njegove punine svi mi primismo, milost za milost« (Iv. 1, 16): 
Sve, što imamo i što jesmo, imamo i jesmo samo kao loze na 
trsu, kao Kristovi udovi. Njemu pripada svaka čast i svaka 
hvala. Koliko je do nas, mi se možemo hvaliti samo »svojom 
slaboćom« (2. Kor. 12, 10). »Sve čini jedan te isti Duh, koji 
razdijeljuje svakome, kako hoće« (poslanica). 

»Najradije ću se hvaliti svojim slabostima, da se nastani u 
meni sila Kristova. Zato su meni ugodne slabosti, uvrede, ne= 
volje, progonstva, tjeskobe poradi Krista, jer kada sam slab, 
tada sam silan« (2. Kor. 19, 9 i 10). ' 


Molitva. 

Bože, koji se suprotiviš oholima, a poniznima daješ milosti, 
podaj nam krepost prave poniznosti, u kojoj je tvoj jedinoro- 
đeni Sin svim vjernicima uzorom, da se nikad ne uznesemo i 
tako izazovemo tvoju srdžbu, nego da radije podložni primamo 
darove tvoje milosti. Po istom Kristu Gospodinu našem. Fimen. 


Srijeda iza desete nedjelje po Duhovima, 
Božje djelovanje u nama. 
»Bog čini sve u svemu« (poslanica). To je temelj kršćanske 
poniznosti: »milošću Božjom jesam, što jesam, i milost njegova 
nije bila bez ploda u meni, nego sam radio više od sviju njih 

(od svih apostola), ali ne ja, nego milost Božja koja je sa 
mnom« (1. Kor. 15, 10). što je apostol sam po sebi? On se na- 
ziva »Nedonoščem«, koji nije dostojan apostolskog poziva, »jer 
ja sam najmanji među apostolima, koji nisam dostojan zvati se 
apostol, jer sam progonio Crkvu Božju« (1. Kor: 15, 8). Bog 
daje svoju milost onome, koji je ponizan, cariniku, koji se skru- 
šeno udarao u prsa, onome, koji ponizno misli o “sebi, kao apo“ 
stol dr U poniznome on sve čini. 

l1.»Bogje, koji čini unama, da hoćem o« (Filip. 
2, 15). Sami po sebi možemo samo griješiti. Naša je narav 
skiona zlu, otkada je oslabljena istočnim grijehom. Mnoge stvari 
i mnoga važna pitanja i odluke razum ne shvaća, ako po milosti 
ne primi svijetlo iz visine: Volja je uzeta, oslabljena, sklona zlu. 
Strasti napastuju duh i veoma često ga povuku sobom u dubinu. 
Zla požuda velikom silom vlada ljudskom maštom, mislima, 
nagonima i nagnućima. Zato može čovjek sam po sebi samo 
sagriješiti. A sam po sebi ne može da se čuva grijeha i da ga 
nadvlada, a još manje da učini kakvo vrhunaravno dobro. »Ni= 
smo sposobni od sebe pomisliti što kao od sebe, nego je naša 
sposobnost od Boga« (2. Kor. 5, 5). »Bog je, koji čini u nama, 
da hoćemo.« On, i jedini on! Ako on ne potakne i ne uzdigne 
našu volju, nikada ne ćemo učiniti ni najmanje dobro djelo. Bog 
potiče i određuje naše htijenje. Prvi poticaj, početak svakoga 
dobrog i ispravnog htijenja i djelovanja ne dolazi od nas, nego 
je djelo milosti Božje, ono je sama milost i milosrđe Božje. 
Bog nam daje da hoćemo dobro. »Ššta li imaš, što nisi primio? 
Ako si primio (od Boga), što se hvališ, kao da nisi primio?« 
(1. Kor. 4, 7). »Bog je, koji čini u nama, da hoćemo.« Toliko 
smo nemoćni i nesposobni sami po sebi! ' 

2.»Bogje, kojičiniunama, daizvršimo« »On 
čini sve u svemu«, on je početak, nastavak i svršetak djela. Bog 
daje našem radu i djelovanju njegovu bit, njegovu mjeru, nje- 
govu usmjerenost i njegovo trajanje. Taj naš rad i djelovanje 
u svemu je ovisno o Božjemu djelovanju i na nj je upućeno. 
Gdje toga nema, ondje ništa nema. Tako je naše djelovanje na 
dvostruki način ovisno o Božjemu djelovanju. Bog ga određuje 
i pokreće. Božje djelovanje daje našem djelovanju trajanje i 
mjeru. Naše djelovanje ne može Božje djelovanje niti preteći, 

niti prestići nili se na bilo koji način njega odreći. U svakom 
je pogledu ovisno o Božjemu djelovanju. Kadgod nešto vrhu- 
naravno dobro činimo, svaki puta nam Bog daje ne samo da 
to dobro hoćemo, nego da ga možemo i izvršiti. To je nezaslu= 
žena milost. Zato si ne smijemo nikada ništa utvatati radi to- 
božnjeg dobra, što ga činimo. Ne smijemo ga. sebi pripisivati! 
»Bog čini sve u svemu.« On sve čini, i da hoćemo i da izvr- 
šimo! »Zato neka se ne hvali nijedno stvorenje pred Bogom« 
(1. Kor. 1, 29). Jer nam Gospodin daje da hoćemo i da izvršimo, 
i jer »niti stoji do onoga, koji hoće niti do onoga, koji trči, nego 
do Boga, koji se smiluje« (Rim. 9, 16). Zar se onda možemo 
i smijemo pouzdati u svoje vlastito htijenje i nastojanje? Po= 
nizno i zahvalno priznajmo s spostolkonu »Milošću Božjom 
jesam, što jesam.« : 

3. »Ako Gospodin ne sagradi kuću, uzalud se trude, koji 
je grade. Ako Gospodin ne čuva grada, uzalud bdije, koji ga 
čuva. Uzalud vam je ustajati prije zore: ustajite, iza kako otpo- 
činete, vi koji blagujete kruh boli. Jer on daje san svojim lju- 
bimcima: eto su sinovi baštinstvo Gospodnje, plod je utrobe 
nagrada. što su strijele u ruci jakome: to su sinovi potištenima. 
Blago čovjeku, koji ih ima do mile volje: ne će se zbuniti, kad 
se stane razgovarati sa svojim neprijateljima na vratima« (Ps. 
126). Sve ovisi o Božjemu radu. Ako on ne djeluje, uzalud je 
svako ljudsko nastojanje. I to je djelovanje, ali djelovanje: bez 
Boga, bez blagoslova i zato neplodno. Uzalud rano ranite nasto“ 
jeći da svojim htijenjem, svojim djelovanjem preteknete Božje 
djelovanje. S takvim djelovanjem Bog ne može surađivati. To 
je vaš duh, vaša djelatnost, koju nije pobudilo Božje djelovanje, 
i ono je neovisno o djelovanju milosti. Učinite da se vaše dje 
lovanje najprije odmori, da počine u volji i u djelovanju 
Božjem. Kada bude Gospodin vašem htijenju i djelovanju dao 
san, tada će vam 'se roditi sinovi, djela prave, jake i plodne 
pobožnosti, prožeta: životom i jakošću. To su odreknuća svoga 
duha i volje, strijele u ruci jakome. 

»Koji se .ponizi, uzvisit će se.« U tome je tajna pobožnosti: 
ponajprije treba da se ponizno podlažemo volji i djelovanju 
Božjem, da od njega sve primamo, da budemo neznatni pred 
njim i da mu se .pokoravamo. :Time sve počinje i o tome sve 

ovisi. »Ustajite, iza kako otpočinete.« Najprije otpočinite prihva- 
ćajući svom dušom djelovanje Božje. Zatim ustanite, pa djelujte 
i sami u sili djelovanja Božjega. 

»K tebi, Gospodine, uzdižem svoju dušu. Bože moj, u tebe 
se uzdam« (prikazanje). 


Molitva. 


Bože, koji svoju svemogućnost najviše očituješ. opraštajući 
i milujući, umnoži nad nama svoje milosrđe, da učiniš dionicima 
nebeskih darova one, koji idu za tvojim obećanjima. Po Kristu 
Gospodinu našem. Fimen. 


Četvrtak iza desete nedjelje po Duhovima. 
Prava molitva. 


Dva molitelja u hramu! Prvi je počeo: »Hvala ti, Bože, 
što nijesam kao drugi ljudi. Postim dva puta u tjednu; od svega, 
što imam, dajem desetinu. A drugi je stajao izdaleka, i nije htio 
ni očiju podignuti prema nebu, nego se udarao u prsa i govorio: 
Bože, budi milostiv meni grešniku.« Prvi se hvastao. Ništa nije 
imao, što bi tražio od Boga. On je sam sebi dostatan, on ostaje 
u sebi samome, on se ograničuje od ostalih, htio bi da sve primi 
sam od sebe. On i drži, da je sve uistinu primio sam od sebe. 
Ovaj se drugi moli. On izlazi iz samoga sebe, on širom otvara 
svoje srce, da mu Bog nešto udijeli, on se uzdiže iznad samoga 
sebe k Bogu. 

i. »K tebi, Gospodine, uzdižem dušu svoju 
Bože, moj, u tebe se uzdam« (prikazanje). Po molitvi izlazimo iz 
samoga sebe i uzdižemo se k Bogu. Tko će nas k njemu uzdići, 
ako nas on sam ne uzdigne! Po sebi ne možemo iz sebe izaći. 
Doklegod se pouzdajemo u sebe samoga, kako je činio farizej 
u hramu, tako dugo ne možemo izići iz samoga sebe. Mi osta= 
jemo u sebi i ograničeni na sami sebe. To je oholost. Kako mo- 
žemo dakle uistinu govoriti: »K tebi, Gospodine, uzdižem svoju 
dušu.« Oholost ne moli. Ali zato moli poniznost. Ona nije sama 
sobom zadovoljna. Ona se ne zatvara u samu sebe. Ona pri- 
znaje i ispovijeda svoju nemoć,. svoju posvemašnju slabost i 

ovisnost o Bogu. Samo ona može da govori: »K tebi, Gospo- 
dine, uzdižem svoju dušu.« Koji ovako govori, on ništa nema i 
ne prima sam od sebe; sve imade i sve prima od Boga. I sve, 
što je primio, sve opet vraća Bogu, i ništa ne zadržava za sebe 
niti što pripisuje sebi. On nema nikakve svojine, ništa što bi 
bilo samo za njega ili radi njega. Štogod ima, sve ima od Boga 
i.za Boga. Ništa ne radi za sebe, ništa po svojoj volji, ništa sam 
po sebi, nego sve radi za Boga, sve po Božjoj volji, »K tebi, 
Gospodine, uzdižem svoju dušu.« To je prava molitva: predanje 
Bogu, sjedinjenje s Bogom. Po toj molitvi ostavljamo samoga 
sebe, odričemo se samoga sebe, da možemo prionuli uz Boga, 
da možemo ljubiti ono, što on hoće, i što je njemu milo. Ona se 
temelji na poniznosti i ona uzdiže dušu k Bogu. 

2. »Bože moj, u tebe se uzdam, o da se ne zasti- 
dim.« Riječima: »K tebi uzdižem svoju dušu«, odgovaraju riječi: 
»Ne ću se zastiditi«, bit ću uslišan, »Kad sam vapio ka Gospo= 
dinu, uslišao je moj glas i oslobodio me od onih, koji mi se 
približavaju« (ulaz). Prava, ponizna molitva bit će posve si= 
gurno uslišana. »Koji se ponizi, uzvisit će se.« Drugčije ne može 
ni biti! Ta uvijek vrijede riječi svetog Ivana Krstitelja: »On 
treba da raste, a ja da se umanjujem« (Iv. 5, 50). Koliko po 
molitvi izađemo iz samoga sebe, toliko će Bog ući u nas i na- 
puniti nas svojim milostima i darovima. što se po molitvi više 
odrečemo od sebe, tim ćemo više Boga privući u sebe. što smo 
neznatniji i manji i što se više uzdignemo k njemu, tim će više 
postati Bog »sve u svemu«. što se više umanjujemo, tim više će 
on rasti u nama. Prava će molitva proširiti naše srce, proširit će 
ga tako, da će moći primiti ne samo Božje darove, nego i sa“ 
moga Boga. Hko je on u nama, onda je on i za nas! I »ako 
je Bog za nas, tko će protiv nas?« (Rim. 8, 31). »Kad sam vapio 
ka Gospodinu, uslišao je moj glas, i oslobodio me od onih, koji 
mi se približavahu i ponizio ih je onaj, koji je prije vjekova 
i ostaje u vijeke« (ulaz). 

3. Carinik se molio. »On se vratio opravdan svojoj kući.« 
To je moć prave i ponizne molitve! Tim ćemo više oćutjeti moć 
molitve, što se više po molitvi pridružimo velikoj moliteljici, 
svetoj Crkvi. Po liturgijskoj molitvi izlazimo iz svoga ja, odri=. 
čemo se sebe i ulazimo u molitvu svete Crkve. »K tebi, Gospo«. 

dine, uzdižem svoju dušu«, u zajednici, u duhu Crkve, koja se 
moli. Onda će vrijediti i za nas: »Ovaj se vratio opravdan 
svojoj kući« Toliko ćemo dobro i s korišću moliti, koliko u 
poniznosti budemo ostavili samoga sebe, koliko se budemo 
odrekli svoga ja, svoga duha i svojih želja. I u molitvi. Mi smo 
nesretni, ako nam molitva ne uspijeva onako, kako smo mislili 
i kako bismo mi htjeli! Naša će molitva biti tim bolja i plod- 
nija, što više budemo po molitvi ponizno priznavali svoju nemoć, 
svoju slabost i nedovoljnost i što više dopustimo da Bog od 
nas radi, što se njemu svidi. Za poniznu molitvu i samo za nju 
vrijedi riječ Gospodnja: »Ovaj se vratio opravdan svojoj kući.« 


Molitva. 


Bože, koji svoju svemogućnost očituješ najviše opraštajući 
i milujući, umnoži nad nama svoje milosrđe, da učiniš dionicima 
nebeskih darova one, koji idu za tvojim obećanjima. Po Kristu 
Gospodinu našem. Amen. 


Petak iza desete nedjelje po Duhovima. 
Plodnamolitva. 


»K tebi, Gospodine, uzdižem svoju dušu. Bože moj, u tebe 
se uzdam, o da se ne zastidim« (prikazanje). »Kad sam vapio 
ka Gospodinu, uslišao je moj glas« (ulaz). Crkva vjeruje, da će 
Bog uslišati njezinu molitvu, i da svojom molitvom može postići 
sve od Boga. Ona poznaje moć i vrijednost molitve. Ona moli 
uzdajući se u Gospodina, po Gospodinu, u poniznu molitvu. 

1. Crkva se moli uzdajući se u Gospodina. 
Gospodin je u svome životu i smrti isplatio i uništio našu kriv- 
nju. On je mjesto nas dao Ocu zadovoljštinu i zaslužio nam por 
trebne milosti. On se bez prestanka moli Ocu za nas: na nebe= 
sima i u svetohraništu. »On živi uvijek kao naš zagovornik« 
(Hebr. 8, 25). Crkva zna, da je po sebi slaba, da je u mnogoj 
svojoj djeci podvržena grijehu, da je po sebi nemoćna da čini 
dobro. I zato se tim više poziva i pouzdaje u zadovoljštinu, u 
zasluge i u molitve našega Gospodina i Spasitelja. »Sve mogu 
u onome, koji me jača« (Filip. 4, 15). Dneyno, neprekidno pruža 

ona Ocu u svetoj Misi dragocjenu krv, zasluge i zadovoljštinu, 
što ih je Gospodin za vrijeme svoga zemaljskog života za nas 
dao. Ove zasluge i ova zadovoljština imaju beskrajnu vrijednost. 
Uzdajući se u ovu žrtvu daje Crkva jedinome svetom Bogu 
beskrajnu čast, klanjanje i hvalu. Po žrtvi svete Mise daje ona 
božanskoj pravdi potpunu zadovoljštinu i naknadu za naše 
grijehe i kazne, koje radi njih zaslužujemo. U svetoj Misi stiče 
ona preveliko obilje djelotvornih milosti, koje grešnika prosvje- 
tliuju i koje ga potiču na djela pokore i pokajanja i tako ga u 
sakramentu pokore opet uvode u prijateljstvo s Bogom. Stiče 
milosti, koje pravednika potiču i koje ga jačaju, da čini dobro, 
da se žrtvuje i da se vine do savršene ljubavi prema Bogu i 
bližnjemu. U svetoj žrtvi postaje Gospodin, naš Veliki svećenik, 
žrtvenim darom svete Crkve. On stupa pred svoga Oca zastu- 
pajući svoju ljubljenu zaručnicu, svetu Crkvu. Zar može Otac 
nešto uskratiti Sinu, koji mu je omilio? Zar može da se ne 
osvrne na prošnje, koje mu mjesto Crkve i za Crkvu upravlja 
njegov Sin? Nikada! Tako vjeruje sveta Crkva. Ona se moli 
uzdajući se u Krista, Velikog svećenika i posrednika; »Bože 
moj, u tebe se uzdam, o da se ne zastidim!« 

2. Crkva se moli po Kristu Gospodinu. Ona 
završava svaku svoju molitvu riječima: »Po Kristu Gospodinu 
našem.« On je od Boga postavljeni posrednik među Bogom i 
ljudima. S pouzdanjem predaje Crkva svoje potrebe i prošnje, 
svoju zahvalu i svoju hvalu u ruke svoga posrednika. On ih 
prima, stapa i sjedinjuje s klanjanjem, zahvaljivanjem i čašće« 
njem svoga vlastitoga Srca, i toliko ih prisvaja sebi, da ih Ocu 
prikazuje kao svoje vlastite molitve. Zato nije nikakvo čudo 
kada Crkva klikće: »Kad sam vapio ka Gospodinu, uslišao je 
moj glas« (ulaz). Zato nije čudo, što je ona neumorna u molitvi! 
Nije čudo, što nije malodušna, iako je neprijatelji odasvud 
opkoljuju, tlače i proganjaju! »K tebi, Gospodine, uzdižem svoju 
dušu. Bože moj, u tebe se uzdam, o da se ne zastidim.« Nije 
čudo, što bez prestanka pjeva radosne pjesme pobjede i slavlja. 
Ona zna, da se moli po Kristu, posredniku, koji prima njezinu 
molitvu u svoju svemoćnu molitvu i s njome je sjedinjuje. 

5. Mi treba da molimo s Crkvom. Po našoj zajednici s Cr= 
kvom i mi molimo uzdajući se u Krista, koji »uđe u nebesa kao 

preteča za nas«, i koji sjedi s desne Očeve, »da nas bez pre= 
stanka zagovara« (Hebr. 6, 20, 9, 24). Mi smo njegovi udovi. 
S punim dakle pravom možemo pristupiti Ocu i reći: »Ja sam 
tvoj prvorođeni.« U ime njegova Sina možemo govoriti Ocu i 
s potpunim pouzdanjem možemo od njega izmoliti sve, štogod 
nam je potrebno. 

Mi imamo posvetnu milost, milost djetinjstva Božjega. Po 
njoj je našoj duši utisnuta slika Krista, Sina Božjega. Kada nas 
dakle Otac ugleda odjevene odjećom posvetne milosti, slične 
njegovu Sinu, sve će nam dati, štogod budemo molili. Mi se 
njemu molimo ne uzdajući se u sebe, nego u onoga, koji je Ocu 
omilio. 

Molitva. 


Bože, koji svoju svemogućnost očituješ najviše opraštajući 
i milujući, umnoži nad nama svoje milosrđe, da učiniš dionicima 
nebeskih darova one, koji idu za tvojim obećanjima. Po Kristu 
Gospodinu našem. Amen. 


Subota iza desete nedjelje po Duhovima. 
Ponizna molitva. 


. »Kad sam vapio ka Gospodinu, uslišao je moj glas« (ulaz): 
Sveta je Crkva neprestano na putu u hram da se moli. Temeljno 
je njezino držanje, da se a) klanja, da bude malena pred Bo- 

a časti i da se pred njim ponizi. X 
m ekiore se klana Bogu. Najglavnije djelo, koje 
Kristova Crkva čini, je djelo klanjanja i ponizna pokoravanja 
Bogu. Ona se ponizno podvrgava riječi Božjoj. Svaka stranica 
objave, Svetoga Pisma Staroga i Novoga Zavjeta, za nju je 
sveta. Svaku riječ evanđelja potvrđuje svojim »Credo — Vje- 
rujem.« Vjera je poniznost. Danju i noću, bez prestanka nalazi 
se ona u svojim svećenicima i redovnicima u svetištu klanjajući 
se Bogu. »Dostojno je i pravo, da vazda i svagdje tebi zahva« 
ljujemo« (predslovlje svete Mise). Bez prestanka kliče svome 


Bogu i Gospodinu pjevajući mu hvalospjeve, ono neprekidno :; 


š e N. : čeoinj rio 
Hvalimo te, blagoslivljamo te, klanjamo ti se, slavimo te.«. Bez 
rekla se vije iz njezina srca: »Gloria Patri et Filio et Spiritui 

“ 


Sancto.« »Sveti se ime tvoje.« Dnevno, svakoga časa, bez pre- 
kida prikazuje ona žrtvu svete Mise. U žrtvi prikazuje Bogu po 
svome žrtvenom daru Krista i po njemu neizmjerno vrijedno 
klanjanje i čast. »Po njemu i s njime i u njemu jest tebi, Bogu 
Ocu svemogućemu, svaka hvala i čast«, neizmjerno savršeno 
klanjanje. 

2. Crkva sve prima od Boga. što može ona po 
sebi, bez Boga i bez Krista? što može tijelo bez glave, koja 
tijelo oživljava i određuje. Što može loza bez trsa? Ona zna, da 
»nitko ne može reći: Gospodin Isus osim u Duhu Svetomu.« 
Ona zna za one mnoge milosti i darove, koji djeluju u njezinoj 
djeci. »Jednome se daje Duhom riječ mudrosti, a drugome riječ 
znanosti, a drugome vjera, drugome milosni dar liječenja, a 
drugome da tvori čudesa, a drugome proroštvo, drugomu da 
razlikuje duhove.« Ali sve ove milosti i darove Crkva ne pripi- 
suje svojim naporima i svojem nastojanju. Ona ih je primila. 
»Bog je, koji čini sve u svemu« (poslanica). »On je, koji čini u 
nama da hoćemo i da izvršimo« (Filip. 2, 15). Ona dobro znade, 
da nije ništa primila po sebi, nego od onoga, u kome je Bog 
osnovao puninu svakoga dobra: »Od njegove punine svi mi pri- 
mismo, milost za milost« (Iv. 1, 16). Zato ona sve očekuje i 
prosi od Gospodina. »Kad sam vapio ka Gospodinu, uslišao je 
moj glas« (ulaz). 

Crkva sve opet vraća Bogu. Ona ništa ne zadr- 
žava za sebe od onoga, što je primila po molitvi i prošnji. Ona 
to pretvara u čast, klanjanje, hvalu i zahvaljivanje Bogu, oso- 
bito u žrtvi svete Mise. »Tebi se, Gospodine, dolikuje pjesma 
u Sionu, i tebi se izvršuje (Crkva) zavjet u Jeruzalemu« (stih 
aleluja). Darove i milosti, koje je primila, pretvara u svojim 
udovima u djela ljubavi prema bližnjemu, u djela revnovanja za 
spas duša, u djela ljubavi prema Bogu i bližnjemu, | tako po- 
staje korisno za Boga i za Božje nakane, za slavu Božju i za 
spas duša. Ona je kao druga Djevica iz (Nazareta, koja u milo- 
snom času začetka Sina Božjega nije ništa pridržala, nego je 
sve u velebnom hvalospjevu »Veliča« vratila onome, od koga je 
to primila. 

3. Pridružimo se Crkvi, koja se moli. što više budemo osta- 
vili vlastitu molitvu i u poniznosti i vjeri se podložili i pridružili 

molitvi svete Crkve, tim će sigurnije. Bog uslišati našu molitvu. 
Ne tražimo ništa. za sebe, nego sve samo za Boga. Ovako misli 
i osjeća poniznost. Koji se pravo moli, nema ništa sam od sebe. 
Sve, što ima, primio je od Boga i za Boga, za Krista i za nje- 
govu Crkvu. Prava nas molitva potiče, da se borimo i da radimo 
za Boga, za Krista i za duše. Ona nas nužno povezuje s Bogom 
i Kristom, s Crkvom i s pojedincima. Ona nas ne udaljuje, odi= 
jeljuje od Crkve niti od naše braće u Kristu. Nia a nz 

Koji pravo moli, ne prezire nikakav dar Božji i ne niječe 
nijedan Božji poklon. On zna, da mu Bog sve daje. On zna da 
ove poklone nije zato primio, da u njima otpočine, da se radi 
njih sebi dopada ni da ih upotrebljava za svoje ciljeve. On će 
ih upotrijebiti za Boga i na slavu Božju. Sve za Boga! 


Molitva. 
Bože, koji svoju svemogućnost očituješ najviše opraštajući 
i milujući, umnoži nad nama svoje milosrđe, da učiniš dionicima 
nebeskih darova one, koji idu za tvojim obećanjima. Po Kristu 
Gospodinu našem. ZAimen. 


Sveta Misa jedanaeste nedjelje 
po Duhovima. ij 


1. U Misi današnje nedjelje živo se odrazuje uskrsna misao, 
sjećanje na nezaboravni doživljaj u uskrsnoj noći, na primanje 
svetoga krsta. Zato nas i potiče, da obnovimo krsni zavjet, 
milost i obveze, koje smo primili po svetom krstu. 

Šezdeset i sedmi psalam crta nam divnu uskrsnu sliku. On 
nam prikazuje Izraelski narod na njegovu putu u obećanu ze- 
mlju. Narod je ostavio Egipat, gdje je bio zarobljen i potlačen; 
radosno je prošao kroz Crveno More, u čijim valovima izginuše 
njegovi neprijatelji; na podnožju Sinaja primio je Zakon; hranio 
se čudesnom hranom, manom; pobjeđivao je neprijatelje, koji 
mu priječiše ulazak u obećanu zemlju, i napokon je sretno zar 
vladao zemljom Kananskom. S Izraelskim je narodom polazio 
i njegov Bog, Jahve, sa Sinaja na visine brda Morija. Ovu 
goru, gdje je kasnije podignut sveti hram, izabrao je za svoje 
prebivalište. Ovdje je skupljao one, koji bijahu jednodušni, koji 
su mu u jednoj vjeri i jednom štovanju posvećivali svoje 
molitve i žrtve. Odavle je svome narodu davao snagu i milost. 

Ovaj prikaz pjesme ulaza ponovio se i na nama kod sve- 
tog krštenja: o Uskrsu nas je izveo iz Egipta, iz života, koji 
bijaše udaljen od Boga i Krista, prošli smo kroz vode Crvenoga 
mora, primili smo novi Zakon, hranili smo se manom, svetom 
pričesti, i uveo nas je u obećanu zemlju, u svetu Crkvu, u novi 
Jeruzalem. »Bog, Krist, je u svetomu mjestu svojemu«, u svetoj 
Crkvi, koju crkvena zgrada slikovito prikazuje. Ovdje u nje- 
govoj Crkvi, u zajednici s njegovim otajstvenim tijelom, ovdje 
ga moramo tražiti i tu ćemo ga i .naći. Zahvalimo se za neizre- 
civu milost svetoga krsta i za neprocjenjivo dobročinstvo, što 
nas je primio u svetu Crkvu i kliknimo radosno: »Bog je u 
svetomu mjestu svojemu;« Ovdje, u svetoj Crkvi, na oltarima 
katoličkih crkava kraljuje među svojom zajednicom, među kr- 
štenicima, koji.su iste vjere, istog mišljenja, svi s istom.nakanom 
da žrtvuju, koji se u .Žrtvenoj slavi, u svetoj Misi, radosno sku- 

Baur; Rasvijetli se! III. 13 

pljaju oko njega. Ovdje, u euharistijskoj žrtvi, koja se prikazuje 
na oltaru, izviru vrela snage i blagoslova za sve, koji se po 
svetom krstu povjeriše Kristu. 

2. »Braćo! Dozivljem vam u pamet evanđelje, koje sam 
vam propovijedao, koje ste i primili, u kojem ste i postojani, 
po kojem ćete se i spasiti, ako držite, kako sam vam propo- 
vijedao« (poslanica). što se jedamput dogodilo pred mnogo 
stoljeća, otajstveno se kod svake svete Mise ponavlja, ali zato 
ipak zbiljski i uistinu. »Krist je umro i opet je uskrsnuo od 
mrtvih.« A s njime smo i mi umrli u svetom krstu i uskrsnuli 
na novi život. Sudjelujući u žrtvi svete Mise, obnavljamo ne 
samo Kristovu smrt i uskrsnuće, nego i svoje u svetom krstu 
započeto umiranje i uskrsnuće, Mi smo danas kao onaj gluho- 
nijemi iz evanđelja. I nas dotiče milostivo Kristova ruka na 
duhovan i otajstven način, te nas iscjeljuje i. spasava, upravo 
kao i onda na svetom krstu. Zahvalno recimo s prikaznom pje- 
smom: »Uzvisivat ću te, Gospodine, jer si me (u svetom krstu) 
primio« u svoje vlasništvo. Obnovimo u svetoj Misi svim svojim 
bićem sveti krst, obećajmo iznova da ćemo se u cijelom ovom 
tjednu svega odreći i svemu umrijeti, što je u nama, a ne pri- 
pada Kristu, što nije njemu posvećeno i njemu milo, Odlučimo 
iznova, da ćemo samo njemu živjeti, da ćemo njemu posvetiti 
i predati svoje vrijeme, svoje tjelesne i duhovne sile, svoje 
misli i svoje sklonosti. Njemu moramo pripadati i živjeti nje- 
govim životom, kao što nas opominje pričesna pjesma: »Časti 
Gospodina svim bićem svojim i od imetka svojega«, potpunom 
žrtvom, »i (prema tvome predanju) napunit će se tvoje žitnice 
odo vrha« kod primanja anđeoskoga kruha, u svetoj pričesti. 
»Aleluja. Kličite Bogu, našemu pomoćniku. Aleluja.« 


Jedanaesta nedjelja po Duhovima. 
Sveti krst. 

»Koji se ponizuje, uzvisit će se.« Prošloga tjedna opet je 
uvidjela: sveta Crkva, pa i mi, njezina djeca, što smo po sebi: 
da smo naime kao carinik, koji se skrušeno udara u prsa 1 
moli: »Bože, budi milostiv meni grešniku!l« Danas opet osjeća 

Crkva, da ju je Božja milost uzvisila, da je puna snage, jakosti 
i života. Ona se uzdala u Boga, »I zato mi pomogne, i procvjeta 
tijelo moje, Izbavio si me, Gospodine, i nisi dao, da se obraduju 
moji neprijatelji nada mnom.« Današnja sveta Misa odiše uskr= 
snom radošću. Sveta uskrsna radost, sveto veselje neka zavlada 
i našom dušom. . 


1. »Gospodine, k tebi vapijem« (na stepenicama). 
»U ono vrijeme kada je Isus izišao iz krajeva Tirskih, dođe« 
preko Sidona do Galilejskoga mora usred Desetogradskih kra- 
jeva. I dovedu mu gluhonijemoga i zamole ga, da metne na nj 
tuku, I uze ga nasamo od naroda, dotače svojim prstom njegove 
uši, pljunu i dotaknu se njegova jezika i pogleda na nebo, 
uzdahnu i reče mu: Efeta! Što znači: Otvori se! I odmah mu 
se otvoriše uši, i odriješi mu se sapeti jezik i progovori pravo« 
(evanđelje). To je samo slika nečega! U gluhonijemom prepo- 
znaje sveta Crkva samu sebe sa svom svojom djecom, s nama. 
Što je bila Crkva, što smo bili mi prije nego se Spasitelj sagnuo 
k nama i u svetom nas krstu prosvijetlio i oživio? Bili smo 
gluhonijemi, sama bijeda; duša je bila zatvorena za sve, što je 
božansko i nije mogla da pravo, t. j. kako je Bogu ugodno pro- 
govori, ni jednu jedinu riječ. Pogotovo nije mogla izgovoriti 
riječ; Oče! Gluhonijemi! Evo, to smo bili, to smo mi sami po 
sebi! To je posljedica istočnoga grijeha, Što bi bilo, da ga nismo 
susreli? Da nas u svome beskrajnom milosrđu nije primio! 


2. »Uzvisivat ću te, Gospodine, jer si me 
primio«: Na svetom krštenju. Donijeli su nas, siromašne 
gluhonijeme, ka Gospodinu. Majka Crkva molila je, da metne 
na nas ruku, I on se vidljivo ukazao u svome svećeniku. Po 
svome svećeniku dotače svojim prstom naše uši, dotaknu se 
pljuvačkom našega jezika i zapovijedi: »Efeta — otvori se!« 
Odmah se duhovno otvoriše uši, da slušaju Božji glas. I odri- . 
ješi nam se sapeti jezik, i mi, koji bijasmo gluhi i nijemi, po- 
česmo razumjeti i govoriti, i govorismo pravo, Pitali su nas: 
»Odričeš li se sotone?« Čuli smo i razumjeli. Progovorili smo 
i rekli: »Odričem se.« — »I svih njegovih djela?« »Odričem 
sel« — »I svega sjaja njegova?« Odričem se!« Tada nas po- 
mazaše svetim uljem i zapitaše: »Vjeruješ li u Boga Oca? 

Vjejruješ li u Boga Sina! Vjeruješ li u Boga Duha Svetoga, u 
svetu, katoličku Crkvu, u općinstvo, svetih, u oproštenje grijeha, 
u. skrsnuće od mrtvih i u vječni život?« 1 mi, koji smo još malo 
prije bili gluhi i nijemi, raumjeli smo i pravo smo govorili. 
»Vjerujem!« Još jednom nas zapitaše: »Hoćeš li se krstiti?« 
Odgovorili smo: »Hoću!« Nato:nas s Kristom uroniše u smrt. 
Umirući s njime primili smo njegov život, život Uskrsnuloga, 
koji u nama živi, glava u svojim udovima. »I procvjeta moje 
tijelo!« Napunila nas je. snaga i život Uskrsnula. S uskrsnu- 
lim Gospodinom, koji u nama živi, kliknimo radosno; .»Uzvisivat 
ću te, Gospodine, jer si me primio, i nisi dao, da se obraduju 
moji neprijatelji nada mnom, Gospodine, k tebi sam vapio i 
iscijelio si me« (prikazanje). »Bog je u svetom mjestu svojemu« : 
Bog, koji čini, da jednodušni stanuju u domu (u svetoj Crkvi); 
on će dati krepost i jakost svojemu puku«, kršćanima (ulaz). 
Dao nam je život. 

:5. »Predao sam vam najprije ono, što sam i primio, da je 
Krist umro za naše grijehe po Pismima, i da je pokopan i da je 
uskrsnuo treći dan prema Pismima« (poslanica). Smrt i uskr= 
snuće Kristovo izvor su života za nas, udove njegova. tijela. 
Krist živi. S Kristom živimo i mi, ako i koliko s njime umremo. 
To je smisao i svete Mise i svete pričesti. Svijesno i svojevoljno 
moramo s njime umrijeti, Onda će i nama dati svoj neumrli 
život, sada u svetoj pričesti, a jednom u vječnoj slavi. »Go= 
spodin daje krepost i jakost puku svojemu.« 

»Božjom milošću: jesam, što jesam, i njegova milost nije 
bila u meni bez ploda« (poslanica). Tako zahvalno priznaje i 
sveta Crkva. To neka bude i naše priznanje. Po sebi smo gluho- 
nijemi, a po njegovoj milosti Kristom oživljeni i Kristom obu= 
zeti. »Dovijeka ću i hvaliti milosrđe Gospodnje« Cm ško 1). 


szitež 


Svemogući, vječni Bože, koji obiljem “svoje milostivosti 
nadvisuješ i zasluge molbenika i želje: izlij na nas milost svoju, 
da oprostiš, od čega se savjest boji i dodaš, što se ne usuđu= 
jemo moliti. Po Kristu Gospodinu našem, “Amen. 

Ponedjeljak iza jedanaeste nedjelje po Duhovima. 
Sveti krst. 


»Sve je učinio dobro, gluhima je povratio sluh, a nijemima 
govor« (evanđelje). Radosno klikće danas Crkva Spasitelju. 
Ona se.ne umara zahvalno priznavajući, što je sve Gospodin 
u svetom krstu učinio njoj i njezinoj djeci. Ako nismo udovi 
njegova tijela, tada smo gluhi i nijemi, a ako smo njegovi udovi, 
čujemo i pravo govorimo. »Uzvisivat ću te, Cjespadino, jer si 
me primio« (prikazanje). 

1. »>Gluhima je povratio sluh.« Prije nego što 
nam je Krist udijelio svoj život, slušali smo samo glas pale 
naravi, glas sebeljubija, glas tijela i svijeta. Nama se dopadalo, 
što je ugodno naravnom i palom čovjeku, Mislili smo kao što 
misli i osjeća svjetovan čovjek. Poznavali smo samo naravno 
shvaćanje i osjećanje, koje susrećemo posvuda po ulicama, u 
trgovinama, u obiteljima, u knjigama i novinama. Bili smo 
gluhi za Boga, nijesmo shvaćali ono što je Božje. I onda nam 
je gluhima povratio sluh. Postali smo kršćanima, i odsad smo 
slušali samo onaj glas iz visine, glas trojednoga Boga, koji u 
nama prebiva, slušali smo nadahnuće Kristova Duha. Od onda 
smo razumjeli Božji govor, govor svete vjere. Pomalo smo 
Sbvaćali i prosuđivali stvari i život prema Božjem shvaćanju i 
shvaćanju svetoga evanđelja. Najednom nam je sinulo, da je 
mudrost ovoga svijeta ludost, a ono, što svijet prezire, što 
izbjegava i osuđuje, da je “mudrost pred Bogom. »Težnja je 
tijela neprijateljstvo protiv Boga« (Rim, 8, 7). »Gospodin nije 
odabrao mudrace (ovoga svijeta) i nijesu našli put k spoznaji. 
Jer nijesu imali spoznaju, propadoše u svojoj ludosti« (Bar. 5, 
27). Nama je dao Duh mudrosti, da možemo shvatiti što je 
Božje. Zato i preziremo sve vremenito, zato i strpljivo, štoviše, 
radosno podnosimo neprilike i trpljenje u životu, zato i živo 
nastojimo, da budemo sjedinjeni s Bogom, koji prebiva, živi i 
djeluje u našoj nutrinji, zato i slušamo njegova nadahnuća i 
poticaje i težimo za svojim vječnim ciljem, »Kličite Bogu, na« 
šemu pomoćniku, pjevajte Bogu Jakovljevu.« 

2. »Nijemima je povratio govor.« Bez svetoga 
krsta, bez udjela u Kristu i u njegovu životu bili smo nijemi za 

Boga, U svetom krstu, pošto smo postali Kristovim udovima, 
odriješio je Bog naš sapeti jezik. Od sada dolazimo Ocu kao 
djeca. Po svetom krstu »primili ste Duha posinaštva, kojim 
zazivamo: Abba, Oče« (Rim. 8, 15). Na nama se kod svetog 
krštenja ispunila proročka riječ: »Izlit ću na Davidovu kuću i 
na sve stanovnike Jeruzalema (na kršćane) Duha milosti i mo=- 
litve« (Zah, 12, 10). Kao Kristovi udovi »imamo pouzdanje i 
slobodu« pred Bogom (Efež. 5, 12). S Ocem možemo razgova- 
rati. I ne samo da smijemo s Ocem razgovarati, nego se na 
nama potpuno ispunilo, što čitamo u evanđelju o gluhonije- 
momu. »Progovorio je pravo!« Primili smo milost, da možemo 
s Ocem razgovarati, da možemo Ocu pravo progovoriti, onako 
kako je Ocu ugodno i što ga razveseljuje. Ta mi se molimo u 
zajednici s Kristom. Otkad nas je Gospodin učinio svojim udo- 
vima, sjedinio je i našu molitvu sa svojom molitvom. Mi molimo 
u Kristu, s Kristom i po Kristu. Mi se molimo Ocu, s njime 
razgovaramo, Ali Otac ne sluša naš glas, nego među našim 
glasovima zamjećuje glas onoga, koga ljubi. Mi molimo »u ime 
Isusovo« (Iv. 14, 3), t. j. sjedinjeni i povezani s Isusom. I za 
molitvu, kao i za razgovor s Ocem vrijedi Gospodnja riječ: 
»Ako ostanete (kao loza) u meni (na trsu), ostat će u vama i 
moje riječi: Štogod budete htjeli, ištite, i dat će vam se« (Iv. 
15, 7). Ne smijemo se plašiti, da naša molitva i razgovor nije 
Ocu ugodna; ta mi molimo u Kristu Isusu. Ma kako po sebi 
bili bijedni i nevoljni, našu će molitvu u Isusu ipak primiti kao 
svetu molitvu, A to je milost ivučinak svetoga krsta i živoga 
sjedinjenja s Kristom. »Nijemima je povratio govor.« 

3. »Uzvisivat ću te, Gospodine, jer si me primio i nisi dao, 
da se obrađuju :moji neprijatelji nada mnom« (prikazanje). Da- 
našnja žrtva svete Mise neka bude žrtva zahvalnica onome, koji 
nas je u svetom krstu iscijelio i obasuo preobilnim milostima. 
»Gratias agamus Domino Deo nostro — Hvalu uzdajmo Gospo- 
dinu Bogu našemu.« 

»Bog je u svetomu mjestu svojemu: Bog, koji čini, da 
jednodušni stanuju u domu; on će dati krepost i jakost 
svojemu puku« (ulaz). U vezi sa 67. psalmom, iz kojega su ove 
riječi uzete, čine pobjedničku pjesmu Crkve, Božje prebivalište 
je u nebu. Onamo vodi svoj puk čudesnom snagom i jakošću. 


Utorak: Naša vjera. 199 


Put vodi kroz pustinju zemaljskog života. Neprijatelji Božjega: 
puka čekaju u zasjedi, Ali on ga sam zaštićuje. Gospodin daje. 
svojoj Crkvi jedinstvo, savršenstvo i jakost. Po svetom krstu 
pripadamo i mi ovom Božjem puku. U svetoj Misi priznajmo se 
iznova njegovim članovima. Tko je s njime u zajednici, taj ide 
pravim putem u nebo i taj je zaštićen; sam ga Bog vodi. 


Molitva. 


Svemogući, vječni Bože, koji obiljem milostivosti svoje 
nadvisuješ i zasluge molbenika i želje: izlij na nas milost svoju, 
da oprostiš, od čega se savjest boji i dodaš, što se ne usuđu- 
jemo moliti, Po Kristu Gospodinu našem. Amen. 


Utforak iza jedanaeste nedjelje po Duhovima. 
Naša vjera, 

. »Bog je u svetomu mjestu svojemu: Bog, koji čini, da 
jednodušni stanuju u domu« njegovu (ulaz). Jedno- 
dušni, istomišljenici! Gospodin ih vodi ususret domu 
vječnoga života. »Ta vi ste jedno tijelo i jedan duh, kao: 
što ste radi svoga zvanja pozvani u jednoj nadi. Jedan 
Gospodin, jedna vjera, jedan krst« (Efež. 4, 4). Jedinstvo. 
Božjega: puka, svete Crkve, temelji se. na jedinstvu vjere (po- 
slanica). ' 

1. >»Dozivljem vam u pamet evanđelje, koje 
sam vam pripovijedao.« Vi ste ga primili, u njemu ste i posto- 
jani, po njemu ćete se i spasiti, ako ga držite, Kad se po njemu 
ne biste spasili, uzalud biste vjerovali. »A predao sam vam 
najprije ono, što sam i primio, da je Krist umro za naše grijehe 
prema Pismima i da je pokopan i da je uskrsnuo treći dan po 
Pismima« (poslanica). To je apostolova propovijed! Najvažnije 
je uskrsnuće Kristovo. Vjera nas spasava i o njoj sve ovisi. 
Slijepa vjera u Evanđelje, koje nam naviještaju apostoli po 
Svetoj Crkvi. »Jedna vjera!« Nema tu raznih mnijenja i nazora; 
nema tu znanstvenih rasprava i istraživanja. Naš neznatni ra= 
zum mora samo ponizno potvrditi i priznati sve, što nam je 
Bog objavio, i sve što je Krist Gospodin u svome Evanđelju 


200 Jedanaesta nedjelja po Duhovima, 


ili po svojim apostolima, po svetoj Crkvi naredio da vjeru- 
jemo. Razum mora priznati vrhunaravne istine, Mi djeca svete 
Crkve, sve to priznajemo, I danas, u 20. stoljeću jednako pri“ 
znajemo potpuno ista Božja otajstva, otajstva Kristova, svete 
Crkve, Svetoga Pisma, sakramenata, budućega uskrsnuća i 
vječnoga života, kao: što su to priznavali i vjernici Jeruzalemski 
i Rimski, Korintski i Efeški, Filipljani i Solunjani. Vjera je ista 
i danas kao i nekoć u danima kršćanskih progona i u danima 
slavnih mučenika! Ista je vjera ovdje u Evropi kao i u dalekoj 
Australiji! Jedan Credo, jedno vjerovanje, koje odzvanja u svim 
jezicima zemlje. Jedan »Gloria Patri et Filio et Spiritui Sancto«, 
jedan »Slava Ocu i Sinu i Duhu Svetomu«, koji moli. sveta 
Crkva i sva njezina djeca! »Bog čini, da jednodušni (oni, 
koji su iste vjere) stanuju u njegovu domu«, na nebesima. 
»Po njemu (po jednoj vjeri svete Crkve) ćete se i spasiti, 
ako držite, kako sam vam propovijedao« (poslanica), Po istoj, 
jednoj vjeri stići ćemo u očinski dom! 

2. »Postojani ste u evanđelju, koje sam vam 
propovijedao« (poslanica). Današnja liturgija i sveta Crkva 
živo nas potiče, da budemo postojani u vjeri, koju smo jednom 
primili i ispovijedili na svetom krštenju, Kad su vjernici u pro- 
šlim vremenima molili naše katoličko vjerovanje, bili su u 
svojoj vjeri tako sigurni kao djeca, koju za ruku vodi njihov 
Otac. Čvrsto su vjerovali u Boga i osjetili njegovu blizinu, kao 
blizinu svoga rođenoga oca. S Kristom i njegovim svetima 
općili su pouzdano kao s najboljim prijateljem i bratom. Crkvu 
su štovali i ljubili kao rođenu majku, Volju su Božju postojano 
vršili više nego li same pisane zakone. Vječnosti su se radovali 
više nego najdivnijem sunčanom danu! Vrhunaravni svijet po- 
znavali su i shvaćali gotovo bolje nego vremenite stvari. Danas 
se Vjerovanje svete Crkve pretvorilo u bojni poklik, Cijeli svijet 
ustaje protiv naše svete vjere. Ljudi rade što ih je volja: jedni 
kažu, da je Krist izmišljen, drugi opet ne priznavaju osobnoga 
Boga. Jedni smatraju Crkvu za ljudsku tvorevinu, koja je slu- 
čajno iznikla iz grčkoga duha i rimske težnje za vlašću, iz istoč- 
njačke pobožnosti i germanske čuvstvene osjećajnosti; drugi 
opet imaju više pouzdanja u karte i horoskop nego li u Božju 
providnost, koju su zabacili, a neki se opet brinu samo za pro- 

lazni svijet, a nebo neka ostane anđelima i vrapcima. Propo- 
vijeda se »nova vjera«y Ta nova vjera ima tu prednost pred 
starom vjerom, što ju današnji ljudi naviještaju i šire. Ona go- 
vori iz mnogih knjiga i dnevnih novina. Nalazi se na visokim 
katedrama, Lebdi nad uzvišenim prijestoljima silnika. Nevidljivo 
upravlja odluke mnogih konferencija i savjetovanja. Ona je 
bitan dio moderne naobrazbe. Tko i dalje pristaje uz apostolsko 
Vjerovanje, uz svetu Crkvu, taj se sam isključuje iz zajednice 
mudrih i silnih. Naša kršćanska, katolička vjera traži od nas 
značaj, žrtvu i junaštvo: Ako se želimo povoditi za masom i 
modom, ako želimo biti slobodoumni, moderni i naobraženi, oni, 
koji žive po duhu vremena, onda se moramo odreći svoga vje- 
rovanja i svoje vjere, jer je nemoderna! Tko želi danas ustra- 
jati u svetoj vjeri, mora biti junak i upustili se u herojsku 
borbu, u borbu nekolicine protiv mnogih, potpunih protiv polo- 
vičnih, promišljenih protiv nepromišljenih! 1 najteža je naša 
borba za svetu vjeru u našoj vlastitoj nutrinji protiv nevidljivog 
neprijatelja ! Načela naime svjetovnog duha, modernizma i ne- 
vjere nastoje prodrijeti u našu dušu i u naše misli trujući dušu 
sumnjama, problemima, dvojbama, duhowhom:nervozom. Da- 
našnji je kršćanin uistinu mučenik! I' on trpi progonstvo 
kršćana: duševne nevolje, zapostavljanje, nastojanje, da ga se 
odstrani i onemogući, Zato je ozbiljna opomena današnje posla- 
nice na svome mjestu: »Budite postojani u evanđelju, koje sam 
vam propovijedao.« 

3. »Efeta. Otvori se!« da možeš slušati, Slušaj: »Dozivljem 
vam u pamet evanđelje, koje sam vam propovijedao, u njemu 
budite postojani«, ustrajte u svetoj katoličkoj vjeri! I živite po 
vjeri! Jer je »vjera mrtva u samoj sebi, ako nema djela. Kakva 
je korist, ako tko kaže, da ima vjeru, a djela nema. Zar ga može 
vjera (bez djela) spasiti?« (Jak. 2, 14 sl.). 

' »I progovorio je pravo««, odlučno ispovijedajući svoju 
vjeru, »Svakoga, koji mene prizna pred ljudima, priznat ću i ja 
pred svojim nebeskim Ocem. I svakoga, koji zataji mene pred 
ljudima, zatajit ću i ja njega pred svojim nebeskim Ocem« 


(Mat, 10, 32). 


Mi smo jednodušni, jedne vjere u povjerenju u svetu 
Crkvu. Ona će nas poučiti u svetoj vjeri. što smo ustrajniji uz 

nju, tim dublja i plodnija bit će naša vjera. Crkva očituje svoju 
vjeru u raznim prilikama, a na osobit način u svetoj liturgiji. 
Molimo sa svetom Crkvom i budimo postojani u vjeri! 


Molitva. 


S nebesa pruži, Gospodine, desnicu svoju i u pomoć priteci 
vjernima svojim, da te svim srcem traže i postignu, što ponizno 
mole. Po Kristu Gospodinu našem. Amen, 


“Srijeda iza jedanaeste nedjelje po Duhovima. 
Naša vjera. 


»Isus uze gluhonijemoga nasamo od naroda, dotače svojim 
prstom njegove uši i reče mu: Efeta — otvori se! I odmah mu 
se otvoriše uši.« Zahvalno se sveta Crkva sjeća časa, kada je 
Gospodin pristupio k njezinoj djeci i usadio im takoreći novo, 
nutarnje uho, da uzmognu njegovu riječ tako čuti i prihvatiti, 
kako je potrebno za vrhunaravni čin svete vjere. Da nije pro- 
govorio ovo otajstveno »efeta«, nikad ne bismo mogli pravo pro- 
govoriti » Vjerujem« i nikad ne bismo došli Kristu, svojemu 
spasu. : 

l.»Poevanđelju, koje sam vam propovijedao, vi ćete 
se spasiti, ako držite, kako sam vam propovijedao« (poslanica). 
Ove apostolove riječi progovara sveta Crkva danas nama, 
svojoj djeci. Vjeru, u kojoj nas poučava, polazna je točka, »po- 
četak .spasenja, temelj i izvor opravdanja, Jer bez vjere ne mo- 
'žemo Bogu omiliti (Hebr. 11, 6) 'niti postati djeca Božja i biti 
dionici Božjega života« (sabor tridentinski, 6. zasj. 8. pogl.). 
Vjera nas sjedinjuje s Kristom, i po njoj primamo život naše 
glave, Krista. Činom vjere približujemo se Kristu, našoj glavi 
i tako se s njime povezujemo, da smo dio i ud njegova tijela, 
'i zato možemo primiti u sebe život glave. Po vjeri i po svetom 
krstu zajedno postajemo udovi Kristovi'. Po vjeri u vezi sa 
sakramentom svetoga krsta stvara se i neprekidno se obnavlja 

1) Kod dijeteta nije onako, kao Rod odraslog krštenika. Dijete postaje ud Kristova 
tijela po sakramentu svetoga krsta. Ovo sjedinjenje s Kristom dovršuje se kasnije, Rad 
dijete odraste: subjektivno, po činu vjere. Prima li odrastao čovjek sveti krst, tada je 


čin vjere početak sjedinjenja s Kristom u jednom otajstvenom tijelu: i ovo se sjedi. 
njenje dovršuje po svetom Rrstu, 

Kristovo tijelo, Crkva, i tako se bez prestanka Kristovu tijelu 
pridružuju novi udovi, jer »po vjeri stanuje Krist u vašim srci= 
ma« (Efež, 3, 17). Mi ćemo se spasiti jedino po vjeri, po evan= 
đelju, koje je Crkva, primila od Krista i od apostola i neiskva- 
reno ga nama naučava. Samo po vjeri u objavljenu Božju riječ, 
koju nam Kristova Crkva predaje, dobivamo život u Kristu i 
spasenje, Gospodin je ovu vjeru usadio u naše srce, da u vjeri 
prionemo uz Krista i njegovo spasenje. »On uze gluhonijemoga 
nasamo od naroda, dotače svojim prstom njegove uši, i reče 
mu: Efeta — otvori se!« »Uzvisivat ću te, Gospodine, jer si me 
primio.« »Božjom milošću jesam, što jesam« (poslanica). »Šta 
li imaš, što nisi primio? (1. Kor. 4, 7). 

2. »Akodržite,kakosamvampropovijedao.« 
Kako vam bez prestanka propovijedam ja, Crkva. Ako to držite 
u životu, pouzdano i sve više sjedinjeni s tijelom Kristovim, 
s Crkvom, vjerni njezinom ćudoređu i njezinoj zajedničkoj mo= 
litvi i žrtvi. Ako to držite svijesni, da smo jedno s Kristom, 
našom glavom, da s njime sačinjavamo jedinstvo biti i života. 
Da smo njegovom istinom prosvijetljeni, njegovom snagom 
očeličeni, njegovim životom prožeti. Iz ove svijesti crpsti će 
naša vjera. snagu i život. što je naša vjera veća i življa, toliko 
dublje ćemo biti sjedinjeni s Kristom i njegovom Crkvom. Ko- 
liko vjera, koju nas Crkva naučava, više vlada našim mišlje- 
njem i nastojanjem, tim smo tijesnije povezani s Kristom, našom 
glavom, i tim obilnije struji život glave u nas, udove. Zato 
ona živa opomena, koju nalazimo u evanđelju, da vjeru »dr- 
žimo, kako nam je (Crkva) propovijeda«. 

5, »Bog je u svetomu mjestu svojemu; Bog, koji čini, da 
jednodušni (koji su iste vjere) stanuju u domu (u Crkvi); on 
će dati krepost i jakost svojemu puku«, krštenima (ulaz). »Sve 
je učinio dobro, gluhima je povratio sluh, a nijemima govor.« 
Ovako kličemo zahvalno sa svetom Crkvom. 

Zahvalimo se danas iskreno za milost svetoga krsta i svete 
vjere. Prihvatimo danas iznova s ljubavlju svoju svetu vjeru, 
koju nam je Gospodin milostivo udijelio i bez naše zasluge, i 
ispovijedajmo je u zajednici svete Crkve. 

Kad smo prviput došli k majci Crkvi, upitala nas je: »Što 
tražiš od Crkve Božje?« I mi smo odgovorili: »Vjeru!« »Što ti 

daje vjera?« pitala je opet Crkva. A _mi smo govorili: »Vječni 
život.« »Ako dakle hoćeš da uniđeš u život, vrši zapovijedi. 
Ljubi Gospodina Boga svoga svim srcem svojim i svom dušom 
svojom i svom mišlju svojom, a bližnjega kao samoga sebe.« 


Molitva. 


Uzvisivat ću te, Gospodine, jer si me primio, i nisi dao, 
da se obraduju:moji neprijatelji nada: mnom. Gospodine, k tebi 
vapih i iscijelio si me (ulaz). Gospodine, iz dubine izbavio si 
moju dušu. Spasio si me, da ne propadnem. Hvalite Gospodina, 
sveti njegovi, slavite sveto ime njegovo (Ps. 29, 2 sl.). 


Četvrtak iza jedanaeste nedjelje po Duhovima. 
Naša vjera. 


»Najprije sam vam predao ono, što sam i primio, da je 
Krist umro za naše grijehe: i da je pokopan i da je uskrsnuo 
treći dan prema Pismima. I da se javio Keli i zatim drugima, 
a poslije svih javio se i meni (Pavlu)« (poslanica). Evo apo- 
stolove propoviejdi, kako je jednostavna, snažna i jasna! Te- 
žište je svega činjenica, da je Isus, Sin čovječji, Božji Sin i da 
je bio poslan na zemlju i žrtvovan za naše otkupljenje i po- 
oca 

l.»Tko vjeruje u Sina, ima život vječni, a iko 
Sinu ne vjeruje, ne će vidjeti života, nego gnjev Božji ostaje 
* na njemu« (Iv. 5, 36). Božji gnjev ostaje već u ovome životu 
na onome, koji ne vjeruje u Isusa, Sina njegova. Toliko Bog 
cijeni vjeru u Sina svojega. »Bog je tako ljubio svijet, da je dao 
svoga Jedinorođenca.« Zašto? »Da ne pogine nijedan, koji vje- 
ruje u njega, nego da ima život vječni.« I Evanđelista kao da 
tumači ove riječi: »Bog nije poslao svoga Sina na svijet, da 
sudi svijetu (da ga osudi na propast), nego da se svijet spase 
po njemu. Tko u njega vjeruje, ne sudi mu se, a tko ne vjeruje, 
već je osuđen,. jer ne vjeruje u Božjega m. (Iv, 3, 
16 sl.). Već je osuđen, proklet, Uzalud će nastojati da spasi 
svoju dušu, ako ne vjeruje u Isusa, Sina Božjega. Zato je jasno: 
Prvi uvjet za svakoga, koji želi sudjelovati u božanskom životu 

i zadobiti spasenje. jest, da vjeruje u Božjega Sina, koji se za 
nas utjelovio i umro i od mrtvih uskrsnuo. Ljudi su triput čuli 
Očev' glas. I svakiput. je javio da je Isus njegov Sin, koji mu je 
omilio, i koji ga je obradovao: »Ovo je moj ljubljeni Sin, njega 
slušajte« (Mat, 3, 17; 17, 5). Ovim je svjedočanstvom Otac 
svjedočio za svoga Sina pred ljudima, da vjeruju u njega. Da 
još. više potvrdi ovo svjedočanstvo, dao je Otac čovjeku Kristu 
vlast nad prirodnim silama, nad bolestima i nad smrću i treći 
dan ga je uskrisio od mrtvih, Svaki, koji prihvati ovo svjedo- 
čanstvo i uzvjeruje.u Isusa. kao'u Sina Božjega, imat će vječni 
život (Iv. 6, 40). Cjelokupna objavljena istina sadržana je u 
Očevu svjedočanstvu: »Ovo je moj ljubljeni Sin.« U odlučnom 
primanju Očeva svjedočanstva sadržano je zato i sve naše. vje- 
rovanje. Vjerujemo li w Isusa, Sina «Božjega, koji se za nas 
utjelovio, onda vjerujemo u isti čas i u cjelokupnu objavu Sta= 
roga i Novoga Zavjeta, u cijelu nauku apostolsku i nauku svete 
Crkve. Ova je naime nauka samo razvijanje, proširenje Očeva 
svjedočanstva: »Ovo je moj ljubljeni Sin.« Zato je živa vjera u 
Božanstvo Isusa Krista temelj našega cjelokupnog vrhunarav= 
nog života. Na ovome temelju temelji se život prvih kršćanskih 
stoljeća, Zato je bila kršćanska svijest, kršćanska pobožnost 
tako duboka, snažna muževna i duhovna. ' 

2. »Ako primamo svjedočanstvo ljudi, Božje 
je svjedočanstvo veće; jer ovo je Božje svjedočanstvo, koje je 
veće, da svjedoči za svoga Sina. Tko vjeruje u Božjega Sina, 
ima u sebi Božje svjedočanstvo, Koji ne vjeruje u Boga, učinio 
ga je lašcem, jer nije vjerovao u svjedočanstvo, kojim je svje- 
dočio Bog za Sina svojega« (1. Iv. 5, 9 sl.). »Ovo je svjedo- 
čanstvo: Da nam je Bog dao vječni život: i ovaj je život u 
njegovu Sinu, Tko ima Sina, ima život« (1. Iv. 5, 11). »Život!« 
Očev je život u tome, što u jednom jedinom i vječnom, činu 
rađa svoga Sina i daje mu puninu svoga. bivstva i svojih savr« 
šenosti. Kako? Time, što Otac samoga sebe, svoje biće. i biv“ 
stvovanje izražava u ovoj jednoj jedinoj i vječnoj Riječi. Ono 
svjedočanstvo, koje Otac naviješta svijetu, kad, je, govorio: 
»Ovo je moj ljubljeni Sin« samo je jeka, koja. se. . zamjećuje, i 
izražaj one nutarnje božanske Riječi: »Ti si moj, “Sin, danas 
sam te rodio« (Ps. 2, 7). »Tko vjeruje u Božjega Sina, ima u 

sebi Božje svjedočanstvo, ako vjerujemo i priznajemo: ono 
Dijete u jaslicama, onaj mladić u nazaretskoj radioni, onaj muž 
boli, koga su osudili, bičevali, trnjem okrunili i raspeli, Božji 
je Sin. Ako se klanjamo svetoj euharistiji padajući ničice i vje- 
rujući: Ovdje je prisutan Božji Sin dušom i tijelom, svojim 
Božanstvom i čovječanstvom; ako s Petrom dolazimo k Isusu 
klanjajući se: »Ti si Krist, Sin Boga živoga« (Mat. 16, 6), Ako 
Isusu posvetimo svu svoju ljubav, svoju službu i svoje sile — 
tada će i naš život biti jeka, odjek, nastavak Očeva života, koji 
u vječnoj Riječi »izgovara« svoga Sina; tada primamo, posje- 
dujemo i živimo Očevim životom, »Tko vjeruje u Božjega Sina 
(u Isusa), ima u sebi Božje svjedočanstvo«, ima u sebi Božji 
život, 

5. Crkva vjeruje. Njezino je biće i život neprekidno »Vje- 
rujem u Isusa Krista, Sina njegova jedinoga, koji je začet po 
Duhu Svetomu, rođen od Marije Djevice, mučen, raspet, umro 
i pokopan i uskrsnuo od mrtvih«. Ona ima u sebi Božje svje 
dočanstvo. Budimo vjerni njoj i njezinoj vjeri. NN Isusu, 
Sinu Božjemu, koji se radi nas utjelovio, 


Kršćanstvo se sastoji u čvrstoj vjeri u Isusa, Sina Božjega, 
koji je za nas postao, čovjekom, i u_vjeri.u sve, što proizlazi 
iz istine o Kristovu Božanstvu, i u pristanku uz Isusov nauk, uz 
njegov primjer i njegovu Crkvu. Što smo više obuzeti ovom 
vjerom u Isusa, pravoga Sina Božjega, tim čvršće će biti u 
nama Božje kraljevstvo, Božji život i svetost. Najdublje osvje- 
dočenje, da je Isus Bog i da nam ga je Otac dao, sadržaje u 
sebi naš cjelokupni duhovni život. Ono nas potiče da mu se 
duboko klanjamo i posve se predajemo njemu i njegovoj svetoj 
volji. 

Ne podcjenjujemo li danas nešto apostolsku propovijed, pa 
više naglašujemo i ističemo neke istine i misli, koje su dobre 
i istinite samo onda, ako stoje na svome pravom mjestu, naime 
u podređenosti temeljnoj istini: da je Isus Krist Sin Božji? Ne 
moramo li se tjesnije priključiti svetoj Crkvi, koja moli? Ne bi 
li ovaj priključak veoma koristio toliko potrebnom jedinstvu u 
stvarima duhovnoga života? g 

Molitva. 


Svemogući, vječni Bože, koji obiljem milostivosti svoje 
nadvisuješ i zasluge molbenika i želje: izlij na nas svoju milost, 
da oprostiš, od čega se savjest boji i dodaš, što se ne usuđu= 
jemo moliti. Po Kristu Gospodinu našem. Amen. 


. Petak iza jedanaeste nedjelje po Duhovima, . 
Moć milosti. 


U bogoslužju jedanaeste nedjelje po Buhovima govori se 
o iscjeljenju gluhonijemoga i upozoruje se na primjer apostola 
Pavla. »Poslije svih javio se (Uskrsnuli) i meni kao nedo- 
noščetu. Jer među apostolima najmanji sam ja, koji nijesam 
dostojan da se zovem apostolom, jer sam progonio Božju 
Crkvu. Ali Božjom milošću jesam, što jesam, i njegova milost 
nije bila u meni bez ploda: ja sam radio više od sviju njih (od 
svih apostola), ali ne ja, nego milost Božja, koja je sa mnom« 
(poslanica). U susretu s Kristom, kad je Savao pun mržnje išao 
u Damask, da ondje uništi Kristovu Crkvu, dao mu je Gospodin 
u svojem milosrđu i moći novo nutarnje uho: Pomalo je shva= 


«ćao Isusa. I od onda je »govorio pravo«: navješćivao je Isusa 


Raspetoga, što je za Židove sablazan, a za Grke ludost, a za 
one, koji vjeruju bio je Krist Božja moć i Božja mudrosi« (1. 
Kor. 1, 25). . 

1. »Božjom milošću jesam, što jesam.« Pavao 
je živo čudo Božje milosti. Savlu, kad je išao prema Damasku, 
nije bilo ni na kraj pameti, da slijedi Krista! Sudeći na ljudsku, 
njegova duša nije bila nimalo spremna ni pripravna za ovu ne- 
nadanu milost, On je imao sasvim druge osnove. U srcu mu je 
plamtila velika mržnja na Galilejca. 1, dok. se Pavao ni namanje 
nije tome nadao, svlada ga Gospodnje milosrđe. Milost ga je 
oborila na zemlju. Ona je učinila, da je oslijepio i oglušio za 
svoje dosadašnje misli, nazore, nakane i ciljeve. Savao je na- 
jednom prekinuo sa dosadašnjim životom. Kroz tri dana u da- 
mašćanskom miru i tišini postao je od .Savla Pavao. Pokrstiše 
ga, »Otvori sel« Njegova se nutrinja otvorila svjetlosti, spo- 
znaji i Kristovoj istini. Požudno je slušao, što je milost govorila. 

Zatim mu je Gospodin razriješio sapeti jezik i on je navješćivao 
Krista, da je bio raspet i da je uskrsnuo, Navješćivao je Božje 
milosrđe i milost, koju .mu je iskazao. »Božjom milošću jesam, 
što jesam:« U svemu ga je vodila i upravljala: milost i zato je 
radio više nego svi apostoli i učenici Gospodnji zajedno, ali 
ne on, nego milost s njime. »Božja milost nije bila u meni bez 
ploda.« Mi se divimo ovoj čudesnoj milosti, ovoj sili Gospod- 
njoj, kojom je gluhima povratio sluh, a nijemima govor. Pri- 
znajmo S Pavlom, S apostolom milosti : »Gospodin mi pomaže ; 
i procvjeta moje tijelo, i od svoje volje slavit ću ga.« Kako je 
dobar Gospodin, i kako je silan! »Bože, obiljem milostivosti 
svoje nadvisuješ i zasluge molbenika i njihove želje.« Savao 
nije molio Gospodina, ali mu je Gospodin iz pa ljubavi 
dao izobilnu milost. 

2. »l njegova milost nije bila u meni bez 
ploda: nasuprot, ja sam radio više od sviju njih (od apo- 
stola), ali ne ja, nego milost Božja, koja je sa mnom.« Netom 
je bio pokršten i već se žurio ti zbornicu u Damasku, da ' Žido- 
vima naviješta Krista, koga je nedavno još proganjao. Nije se 
plašio da ispovijeda Krista ni pred onima, koji su ga poznavali, 
koji su ga očekivali u Damasku, da pohvataju i njemu predadu 
kršćane, pa da ih on svezane odvede u Jeruzelem. Što će oni 
pomisliti o njemu? Pavao se na to nije obazirao. Milost-je bila 
djelotvorna u njemu. Ona ga je poticala, da sve svoje znanje 
i umijeće upotrijebi za Krista. Potakla ga je, da je triput pošao 
na daleko i naporno misijsko putovanje po Maloj Aziji i 
Grčkoj. Ona ga je nukala, da sve pretrpi za Gospodina i nje- 
govo sveto evanđelje, da' trpi i glad i žeđu, zimu i golotinju, 
tamnicu i bičevanje. Triput je pretrpio brodolom, jedan je dan 
i cijelu noć bio na valovima morskim u neprestanoj opasnosti, 
da potone u dubinu. Svuda su ga progonili Židovi i pogani, po 
gradovima i po selima (2. Kor, 11, 23 sl). Milost ga je poticala, 
da se s ljubavlju brine za crkvene općine, koje je osnovao. Po- 
učavao ih je i opominjao i tješio u svojim neumrlim poslani- 
cama. Revnovao je za njih »Božjim žarom, jer ih je zaručio 
jednomu mužu, da ih privede Kristu kao čistu djevicu« (2. 
Kor. 11, 2). »Tko je slab, a da ja ne budem slab? Tko se sa- 
blažnjava, a da mene ne pali?« (2. Kor. 11, 29). Uistinu: Pavao 

je za Gospodina više uradio nego svi ostali zajedno, Ali on 
samoga sebe ispravlja; »ne ja, nego milost Božja, koja je sa 
mnom.« Pavao je potpuno zavisan o milosti. On je samo njeno 
oruđe. Milost Božja sve djeluje. »Bog je u svetomu mjestu svo 
jemu, on daje krepost i jakost svojemu puku« (ulaz). Gospodin 
je onaj; koji obiljem svoje milostivosti nadvisuje i zasluge mol= 
benika i želje.« On je onaj, »koji čini u nama da hoćemo i da 
izvršujemo« (Fil. 2, 15). Božjom milošću Pavao jest, što jest, 
milošću, koju je primio pred Damaskom, bez svoje zasluge, bez 
svoje molitve, jer je nije ni tražio ni želio. Bog ga je svojom 
milošću pretekao i zato je bila u njemu. tako djelotvorna! Eto 
što može čovjek, koji se posve prepušta poticaju milosti, koja u 
njemu djeluje ! | 

5. U Savlu, odnosno u Pavlu prepoznajemo sami sebe. I mi 
smo po sebi kao Savao: A milost nezasluženog Božjeg milosrđa 
stvorila je iz nas Pavla, »Moje će tijelo opet procvjetati!« Mi 
dolazimo da sudjelujemo kod-svete Mise, da primimo svetu pri- 
čest. I tu će opet procvjetati naše tijelo dotičući tijelo i svemo- 
guću ruku Gospodnju, koja gluhima vraća sluh, a nijemima 


. govor. »Uzvisivat ću te, Gospodine, jer si me primio!« 


»Božjom milošću jesam, što jesam.« Kamo sreće, kad 
bismo i mi uistinu, mogli s Pavlom govoriti: »I njegova-milost 
nije bila u meni bez ploda.« 

Molitva, 

Svemogući, vječni Bože, koji obiljem milostivosti svoje nad- 
visuješ i zasluge molbenika i želje: izlij na nas svoju milost, 
da oprostiš, od čega se savjest boji i dodaš, što se ne usuđujemo 
moliti, Po Kristu Gospodinu našem. Amen. 


Subota iza jedanaeste nedjelje po Duhovima. 
o Moje tijelo će procvjetati: 

»Dozivljem vam u pamet evanđelje, koje sam vam propo=“ 
vijedao: da je Krist umro za naše grijehe i da je treći dan 
uskrsnuo od mrtvih« (poslanica). Crkva ne sustaje navješćujući 
tu vijest riječima i u svojim liturgijskim činima i žrtvama: ta 
vijest donosi svima život, koji s Kristom u svetom krstu ipo 
žrtvi svete Mise umiru, 
iBadr;“Rasvijetli-se!.1II. 14 

i. »Moje će tijelo procvjetati i zato ću ga sla- 
viti od svoje volje« (na stepenicama). Evo pobjedničke i za=« 
hvalne uskrsne pjesme, koja je dostojna da je kršćanin pjeva 
nedjeljom. Ta za njega je svaka nedjelja sveti Uskrs. Svake 
nedjelje postajemo u bogoslužju svete Mise svijesniji, da imamo 
život zato, što smo ga s Kristom u smrt predali, Svaka je sveta 
Misa obnova i nastavak našega krštenja, kad »smo bili uronjeni 
u Kristovu smrt«. Apostol nas uči, da smo s Kristom bili poko= 
pani po krstu, i zato da s njime i živimo novim životom, S 
njime je bio razapet i maš stari čovjek, da se uništi grješno 
tijelo, da više ne robujemo grijehu. Zato i držimo, da smo 
mrtvi grijehu (Rim. 6, 5 sl.). Krist je uskrsnuo. Krist živi. Zato 
živimo i mi, Kristovi udovi, loze na trsu, zato, jer smo s njime 
umrli. Mi živimo životom Uskrsnuloga. »Moje će tijelo pro=- 
cvjetati.« Bilo je poniženo i stenjalo je pod prokletstvom i rop= 
stvom grijeha i tjelesnih želja, ali po svetom krstu Gospodin ga 
je svojom snagom učinio nosiocem božanskog života, »Efeta — 
otvori se!l« Svaki pravi kršćanin, loza na trsu, ud Krista, prožet 
jakošću i snagom Uskrsnuloga, mora se suprotstaviti napasni= 
kovim navalama, tjelesnim i svjetovnim požudama. Od uzdiže 
švoje srce i svoje misli k Bogu i Kristu, da sve savršenije 
postane čovjekom, koji je s Kristom uskrsnuo. »Moje će tijelo 
procvjetati«, jer ćemo posjedovati milosni život Božje djece, 
kršćansku krepost i sjedinjenje s Bogom! »Zato ću ga slaviti 
svom dušom svojom.« Ta on »daje krepost i jakost svojemu 
puku« (ulaz), i čini, da »jednodušni stanuju u njegovu đomu«, 
u zajednici ljubavi, u svetoj Crkvi! 

2. »Obiljem milostivosti svoje nadvisuješ i za- 
sluge molbenika i želje.« Doveli su gluhonijemoga ka Gospo- 
dinu i zamoliše ga, da metne na nj ruku. I Gospodin je učinio 
više, nego su se usudili moliti. Bijedniku je prstom dotakao uši 
i pljuvačkom se dotaknuo njegova jezika i progovori silnu riječ: 
»Ffeta — otvori se!« To je obilje njegove ljubavi. Dobrohotna 
srca i ruke dovedoše nas odmah poslije našega rođenja ka Go- 
spodinu i zamoliše ga, da nas izbavi od duševne smrti, od gri- 
jeha. I on nas je primio, u kupelji preporoda oprao je grijehe 
naše duše. Time se još nije zadovoljila njegova ljubav. Napunio 
nas je i svojim životom, neumrlim životom Uskrsnuloga, i usa- 

dio u naše bijedno tijelo klicu budućega uskrsnuća i vječnoga 
blaženstva, klicu buduće neizmjerne sreće u Bogu, o vječnom 
Uskrsu. Moje će tijelo procvjetati.« »Ne ću umrijeti, nego živjeti« 
(Ps. 117, 17). »Što oko ne vidje, i uho ne ču, i u srce čovječje 
ne uđe, ono pripravi Bog onima, koji ga ljube« (1. Kor. 2, 9), 
već ovdje na. zemlji, i jednom u obećanoj zemlji, u nebu. »Bože, 
obiljem milostivosti svoje nadvisuješ i zasluge molbenika i želje.« 
»Aleluja, aleluja. Kličite Bogu, našemu pomoćniku, pjevajte Bogu 
Jakovljevu, podignite ugodnu pjesmu uz kitaru, Aleluja!« 

5. Gospodnje uskrsnuće, Uskrs, u središtu je kršćanske 
vjere i života. Ono je izvor božanskog i neumrlog života kr 
šćana. Nepresušiv i nescrpljiv izvor! »Dozivljem vam u pamet 
evanđelje, koje sam vam propovijedao, da je Krist za naše gri- 
jehe umro i treći dan uskrsnuo od mrtvih« (poslanica). »Ja 
živim, i vi ćete živjeti« (Iv. 14, 19). Vjerujmo! Budimo vjerni 
Uskrsnulomu! »Krist je umro za naše grijehe i treći je dan 
uskrsnuo od mrtvih. Ovu vijest naviješćuje nam sveta Crkva 
kod svete Mise. Ta euharistijska žrtva živo je navješćivanje 
smrti i uskrsnuća Gospodnjega. On živi, Mi smo uronjeni u 
njegovu smrt i tako postajemo dionici njegova života. Tu osje- 
ćamo, kako »daje krepost i jakost puku- svojemu«. Tu je izvor! 
Tu će nas iscijeliti »i pomoći će našoj duši i tijelu« (popriče- 
sna). U žrtvi svete Mise častimo Gospodina svojim imetkom i 
prvinama svojih plodova (pričesna): žrtvujmo sve i položimo 
sve kao žrtveni dar na oltar. Sve, bez ikakvog pridržaja. To 
neka bude sveto umiranje! »I napunit će se tvoje žitnice do sita 
i vinom će se točila prelijevati.« Preobilan život! Krist živi — 
i mi ćemo živjeti, koliko s njime umreno po žrtvi, mrtvenju i 
ljubavi. 

Molitva. 

Svemogući, vječni Bože, koji obiljem milostivosti svoje 
nadvisuješ, i zasluge molbenika i želje: izlij na nas svoju mi= 
lost, da oprostiš, od čega se sasvjest boji i dodaš, što se ne 
usuđujemo moliti, Po Kristu Gospodinu našem. Amen. 


Sveta Misa dvanaeste nedjelje 
po Duhovima. 


1. »Blago očima, koje vide, što: vi vidite! Jer vam kažem, 
da su mnogi proroci i kraljevi željeli vidjeti, što vi vidite, i 
nijesu vidjeli, i čuti, što vi čujete, a nijesu čuli.« S jedne strane 
ljudi u Novom Zavjetu, mi kršćani, koji smo danas došli k žr= 
tvenoj slavi: »Blago očima, koje vide, što vi vidite!« A s druge 
strane »mnogi proroci i kraljevi«, ljudi Staroga Zavjeta, ljudi 
prije i bez Krista. Evo ovako nas Crkva i ove nedjelje opet 
obasjava sjajem uskrsnog otajstva: ona nam otkriva sreću, što 
pripadamo Kristu i njegovu: kraljevstvu, u koje smo primljeni 
po svetom krstu, i sjeća nas dužnosti, koje smo na svetom 
krštenju preuzeli. 

2, U svetoj uskrsnoj noći našli smo po svetom krstu opet 
put, koji vodi do Krista, i primili smo prvi početak života, koji 
se temelji na zajednici s Kristom. Ovaj je život u početku kao 
neko zrno, koje treba da se pomalo razvije i dozrije. On je 
izložen opasnostima, izvanje i nutarnje poteškoće usporavaju 
njegov napredak i nastoje ga posve uništiti. Svijesni toga va- 
Pimo danas u ulaznoj pjesmi k Bogu za pomoć; »Bože, u po- 
moć mi priteci, Gospodine, pohiti da mi pomogneš! Neka se 
smetu i postide moji neprijatelji, koji traže moju dušu« život 
milosti (ulaz). Stavimo ovu molbu i u zaziv »Gospodine, smiluj 
se!« »Podaj. nam, da k tvojim obećanjima bez spoticanja te- 
žimo«, k obećanjima, koja smo primili na svetom krstu i po 
zajednici s Kristom i njegovom Crkvom. 

Kako smo po svetom krstu primili velike stvari u životnoj 
zajednici s Kristom! Jer Stari je Zavjet bio »služba smrti i 
osude«, jer je pokazivao i dozivao u pamet smrt, t. j. grijeh, i 
izricao osudu nad grijehom i grešnikom. Ali »Duha«, vrhuna=- 
ravni život i milost ovaj Zavjet nije mogao po sebi dati! Druga; 
čije je s Novim Zavjetom, koji daje život, t, j. Duha, djelitelja 
milosti. On je Zavjet duhovnog opravdanja pred Bogom. Mi 
smo članovi ovoga Zavjeta. Zato »ću blagosiljati Gospodina« 
(na stepenicama). Ljudi, koji su izranjeni grijehom, koji su na 

smrt izmučeni, nalaze ovdje život. Stari Zavjet prolazi nemoćan 
kraj ranjenika. I uto dolazi Krist, Novi Zavjet, milosrdni Sama- 
ritanac. On mu zali rane uljem i vinom (krst i euharistija), i 
dovede ga u gostionicu, u svetu Crkvu, i brine se za nj, dok 
opet ne zadobije potpuno zdravlje (evanđelje), 

5, Prispodoba o milosrdnom Samaritancu obistinila se na 
nama, na djeci svete Crkve. Mi smo sami bili onaj putnik, koji 
je pao među razbojnike, koga je Krist milosrdno pogledao i po 


sakramentu svetoga krsta primio u svoju Crkvu. Zahvalno smo 


na riječi svetoga evanđelja uzvratili: »Vjerujem u jednu, 
svetu, katoličku i apostolsku Crkvu, vjerujem u jedno kršte- 
nje.« Kao milosrdni Samaritanac ukazuje se Krist lično i zbiljski 
među nama u žrtvi svete Mise, da na nama dovrši svoje djelo. 
Kao drugi Mojsije stupa pred Boga (prikazanje) i sa svojom 
molitvom prikazuje Ocu ujedno i svoje tijelo i svoju krv, svoje 
Srce i samoga sebe za žrtvu. Primimo ga kao svoj vlastiti žr- 
tveni dar u svoje ruke i po posvećenim svećenikovim rukama 
prikažimo ga u žrtvi Bogu. »Blago očima, koje vide, što vi 
vidite», i rukama koje žrtvuju, što vi žrtvujete! Kako je Krist, 
koji moli i žrtvuje, daleko uzvišeniji od Mojsija, posrednika 
Staroga Zavjeta! Zato je kudikamo uzvišenija naša žrtva od 
žrtava, koje su prikazane prije i bez Krista! »Blago očima, koje 
vide, što vi vidite.« »Od ploda tvojih djela (od euharistijske 
žrtve) nasitit će se zemlja«, duše onih, koji kod svete žrtve 
sudjeluju, da se u svetoj pričesti nasite. Tu se Krist kao milo- 
srdni Samaritanac potpuno predaje i s velikom se ljubavlju za= 
uzima za nas; u ruci mu je ulje i vino. »Vino razveseljuje srce 
čovjeku, lice se razvedri od ulja, a hljeb krijepi srce čovjeku« 
(pričesna). On ulijeva nov život u našu dušu, život od svoga 
života, duh od svoga duha, ljubav od svoje ljubavi. Pođimo 
sa svete Mise i sa žrtvene gozbe u dnevni život, kao »milosrdni 
Samaritanac«, da ispunimo Kristove riječi: »Idi, i ti čini tako!« 


Dvanaesta nedjelja po Duhovima. 
Milosrdni Samaritanac. 
Neka nas opet prožme vjera u veličinu i uzvišenost. onoga, 


što smo u svetoj Crkvi primili po Kristu, milosrdnom Samari= 
tancu. »Blago očima, koje vide, što vi vidite!« . 2 

. 1 »Kažem vam, da su mnogi proroci i kra- 
1 je vi (Staroga Zavjeta) željeli vidjeti, što vi vidite, i nijesu 
vidjeli, i čuti, što vi čujete, a nijesu čuli« (evanđelje). Imali su 
obrezanje, imali su Mojsijev zakon, svagdanju žrtvu u Jeruza- 
lemu, Psalme, Sveto Pismo; bili su članovi Božjega naroda i 
pod osobitom Božjom zaštitom. A ipak: željeli su vidjeti i čuti, 
što vidimo i čujemo mi, kršteni, djeca novozavjetne Crkve: 
Krista. Nije im bilo dano. Stari Zavjet nije mogao otkupiti čo- 
vječanstvo ni svojim zakonom ni svojim naukom ni obredom. 
»Neki je čovjek silazio iz Jeruzalema u Jerihon i upadne među 
razbojnike, koji ga opljačkaše, izraniše i otiđoše, a njega ostave 
na po mrtva. Onim je putem silazio neki svećenik, vidje ga i 
prođe. Tako i levita, kad je bio kraj toga mjesta, vidje ga i 
prođe« (evanđelje). To je slika bijednog, neotkupljenog čovje- 
čanstva, koje je đavao opljačkao i ostavio na po mrtvo. To je 
i slika Staroga Zavjeta, čije svećenstvo i levitska ustanova ni- 
jesu mogli spasiti grješno čovječanstvo. Taj Zavjet sadržaje 
zakone, propisuje žrtve i molitve, obdržavanje »dana i mjeseca 
i vremena i godine« (Gal. 4, 10); nalagao je mnoga čišćenja, 
uzdržavanja i pokore: a ipak nije mogao spasiti bijednika, koji 
je pao među razbojnike. Ta on je bio gospodar samo »nemoć= 
nih i bijednih počela«, koja nijesu mogla dati pravi vrhunaravni 
život. On je bio »služba smrti« i po njemu nitko nije mogao 
primiti život milosti. Dakle, »blago očima, koje vide, što vi 
vidite.« Blago nama, koji smo članovi Novoga Zavjeta, Zavjeta 
milosti. »Blagoslivljat ću Gospodina u svako doba, vazda je 
njegova hvala u mojim ustima. U Gospodinu će se hvaliti moja 
duša« (na stepenicama). 


2.»Blagoočima, koje vide, što vi vidite.« Sve- 
ćenstvo i levitska ustanova Staroga Zavjeta prošli su kraj 
onoga, koji je upao među razbojnike, Ta oni mu nijesu mogli 
pomoći. »A putujući neki Samaritanac dođe do njega, vidje ga 
i sažali mu se. I pristupi k njemu, zavi mu rane, zali uljem i 
vinom, posadi ga na svoje živinče, dovede ga u gostionicu i 
pobrinu se za njega« (evanđelje). Milosrdni Samaritanac sam 
je Krist Gospodin. Kao milosrdni Samaritanac sišao je Sin Božji 
s nebeskih visina, da se zauzme za bijedno i izgubljeno: čovje= 

čanstvo. Dnevno pristupa milosrdno k nama, da po svetim sa= 
kramentima iscijeli naše rane i daruje nam život. Naše rane 
zalijeva uljem (krst) i vinom (euharistija) i povjerava nas majci 
Crkvi i nalaže joj, da se brine za nas tako dugo, dok se sam ne 
povrati (u smrti, o sudnjem danu). Njega su željeli vidjeti pro- 
roci i kraljevi Staroga Zavjeta, a jednako i čovječanstvo, koje 
živi bez Krista i izvan Krista. I on je došao i sklopio slavni 
Zavjet, Služba ovoga Zavjeta je »služba pravde« (poslanica). 
Samo po Kristu i u njegovoj Crkvi zadobit ćemo spasenje. Mi 
smo tako sretni, jer »vidimo i čujemo« milosrdnog Samaritanca, 
Krista, spasenje i život. K nama dolazi po sakramentima svetoga 
krsta i pokore, a napose u sakramentu svete euharistije. Bliz je 
nama kao trs lozama, kao glava udovima, koje ispunja svojim 
životom! »Blago očima, koje vide, što vi vidite«: Krista, s ko- 
jim smo po svetom krstu i presvetoj euharistiji živo sjedinjeni! 
»Blagoslivljat ću Gospodina u svako doba. Vazda je njegova 
hvala: u mojim ustima. U Gospodinu će se hvaliti moja duša« 
(na stepenicama). \ 

5. »Blago očima, koje vide, što vi vidite, i ušima, koje čuju, 
što vi čujete!« Krista, milosrdnog Samaritanca, koji 'iscijeljuje 
i daje život. Mi ga vidimo u njegovim zamjenicima, u papi, 
biskupima i svećenicima. »Kao što je Otac poslao mene, tako i 
ja šaljem vas« (Iv. 20, 21). »Tko vas sluša, mene sluša, i tko 
vas prezire, mene prezire; a tko prezire mene, prezire onoga, 
koji je mene poslao« (Luka 10, 16). Katolički je svećenik po 
svojem svetom redu za nas drugi Krist. 


»Bog nas je učinio sposobnim slugama Novoga Zavjeta. 
Ako je dakle služba smrti, Staroga Zavjeta, bila tako slavna, 
da Izraelovi sinovi nijesu mogli gledati Mojsijeva lica radi pro- 
lazne slave njegova lica, kako da ne bude slavnija služba Duha, 
svećenstvo Novoga Zavjeta? Ne izgovara zapravo svećenik 
nad kruhom riječi: »Ovo je tijelo moje«: nego sam Krist. Sve- 
ćenik je samo njegovo oruđe i sredstvo. Nemojmo se zaustaviti 
na oruđu, nemojmo oruđe prosuđivati po sebi, i nemojmo ga 
dijeliti od onoga, čije je oruđe; u svećeniku gledajmo, štujmo, 
slušajmo i ljubimo Krista Gospodina, Velikog svećenika! 

Molitva. 


. Svemogući i milosrdni Bože, od tvojega dara dolazi, da ti 
tvoji vjernici dostojno i pohvalno služe: podaj nam molimo, da 
k tvojim obećanjima bez spoticanja težimo. Po. Kristu Gospo- 
dinu našem. Amen. 


Ponedjeljak iza dvanaeste nedjelje po Duhovima. 
MilosrdniSamaritanac. 


. Danas se diže glasni i usrdni vapaj k nebu; »Bože, u po« 
moć mi priteci, Gospodine, pohiti, da mi pomogneš.« To je 
vapaj onoga nesretnika, koji je upao među razbojnike. Ali danas 
se k nebu vije i naša zahvala: »Blagoslivljat ću Gospodina u 
svako doba, vazda je njegova.hvala u mojim ustima« (na ste 
penicama). Zahvala _milosrdnom  Samaritancu, Kristu, koji 
vraća život onome, koji je upao među razbojnike. 

o1.»Neki je čovjek silazio iz Jeruzalema u 
Je rihon i upadne među razbojnike, koji ga opljačkaše, izra- 
niše i otiđoše, a njega ostave na po.mrtva« (evanđelje). Praotac 
i glava ljudskoga roda, Adam, jest onaj čovjek, koji je silazio iz 
Jeruzalema u Jerihon. On je ostavio Jeruzalem, rajske milosti i 
darove, djetinje i pouzdano općenje s Bogom i sišao je u Jeri- 
hon, u palu narav. Razbojnici su đavli, koji ga zavedoše na 
grijeh i oteše mu posvetnu milost, milost Božjega posinaštva i 
ostale darove rajskoga života. I sama narav, koja je u raju 
bila posve sređena i umirena, uznemirila se i uzbunila. »Dok 
hoću ja dobro da činim, zlo je u meni, jer se radujem zakonu 
Božjemu (zakonu Duha) po unutrašnjem čovjeku, ali vidim 
drugi zakon u svojim udovima, koji se opire zakonu mojega 
uma i zarobljava me pod zakon grijeha« (Rim. 7, 21 sl). U 
Adamu prepoznajemo cijelo čovječanstvo: svi smo s Adamom 
iz Jeruzalema silazili u Jerihon i upali među razbojnike. Kako 
su mnogi od nas iz Jeruzalema svoga djetinjstva silazili u Jeri- 
hon mladenačke dobi i života i upali među razbojnike! I kako 
su mnogi po sakramentu pokore, za vrijeme pučkih misija ili 
u času nutarnje povučenosti opet našli put u sveti grad Jeru- 

zalem, put do milosnog posinaštva Božjega! I opet smo ostavili 
sveti grad radi neke zemaljske i vremenite želje. Silazili smo.u 
Jeruzalem i upali smo među razbojnike! Sveta liturgija i sveta 
Crkva promatra sve one, koji iz Jeruzalema silaze u Jerihon i 
upadaju među razbojnike, koji im otimaju nevinost, vjeru, nji= 
hovu nutarriju sreću i samoga Boga! Kao prava majka, Crkva 
živo osjeća svoju nesreću i mjesto nas vapi ka Gospodinu: 
»Bože, u pomoć mi priteci, Gospodine, pohiti da mi pomogneš! 
Neka se smetu i postidu moji neprijatelji, koji traže moju dušu« 
(ulaz). Nastojmo shvatiti osjećaje svete Crkve i imajmo samilost 
s duhovnom bijedom svoje braće, pa vapimo svim Srcem; Go- 
spodine,. smiluj se! Kriste, smiluj. se! Gospodine, smiluj se! 


2, »Onim je putem silazio neki svećenik«, a 
poslije njega i neki levita: Stari Zavjet. Stari Zavjet nije mogao 
da spasi ovoga, koji bijaše ma po mrtav, i zato prođe. »A 
putujući neki Samaritanac dođe do njega, vidje ga i sažali mu 
se, I pristupi k njemu, zavi mu rane, zali uljem i vinom, posadi 
ga na svoje živinče, dovede ga u gostionicu i pobrinu se za 
njega.« Krist Gospodin je taj Samaritanac. Živinče je sveta čo- 
vječja narav, koju je Sin Božji uzeo na sebe. Na ovo je živinče 
posadio ranjenika, kad je naime na svojemu tijelu nosio naše 
grijehe, da ih uništi na križu. Ulje i vino, kojim je zalio rane, 
sveti su sakramenti. Novoga Zavjeta.. Gostionica je sveta Crkva. 
Samaritanac se po svome uzašašću vratio na nebo, a Crkvi je 
dao dva dinara: nauk i sakramente, i naložio joj, da se pobrine 
za ranjenike. »Blago očima, koje vide, što vi vidite«: milosrđe 
Božje u utjelovljenju vječne Riječi, u otkupljenju na križu, u 
ustanovljenju svete Crkve, crkvene hijerarhije i svetih sakra- 
menata! Bog je uslišao vapaj čovječanstva, koje je upalo među 
razbojnike: »Bože, u pomoć mi priteci, Gospodine, pohiti, da 
mi pomogneš. Neka se smetu i postide moji neprijatelji, koji 
traže moju dušu. Neka se odvrate natrag i zastide, koji misle 
meni o zlu« (ulaz). 

5. »Gospodine, u pomoć mi priteci, Gospodine, pohiti da 
mi pomogneš!« Sada, kad silaziš u slavi svete Mise, Svi mi 
krvarimo iz otvorenih rana, i pojedinac i svi zajedno i Crkva 
i čovječanstvo. Siđi i nemoj kraj nas proći: »Pokaži nam 

svoje milosrđe i svoje spasenje nam daj.« Sada u ovom svetom 
času, kod svete Žrtve. Budi milosrdan Samaritanac. »Neka se 
smetu i postide moji neprijatelji, neprijatelji Crkve i duše! 


»Gledajte, da vas iko ne zavede, jer će mnogi doći u moje 
ime govoreći: Ja sam Krist (Spasitelj, Mesija), i mnoge će 
zavesti. Čut ćete za ratove i glasove o ratovima. Predat će Vas 
na muke, i i ubijat će vas, i svi će narodi zamrziti na vas poradi 
moga imena. I tada će se mnogi sablazniti i jedan će drugoga 
izdati i jedan će drugoga zamrziti. 1 ustat će mnogi lažni pro- 
roci i zavest će mnoge. I jer će se bezakonje umnožiti, ohlad- 
njet će ljubav u mnogima« (Mat. 24, 6 81.) Gdje je Krist, pravi 
Krist? Naći ćemo ga gdje dolazi s uljem i vinom, sa spasono- 
snim sredstvima, sa svetim krstom i euharistijom. Prepoznat 
ćemo ga kao »milosrdnog Samaritanca«, po djelotvornoj lju= 
bavi, kojom ponizno silazi k onima, koji su zavedeni, zasli- 
ilo i pali. Naći ćemo ga, kako ide u gostionicu, u svoju 

rkvu 


Kraljevstvo Božje, kako ga je Krist zamislio i ustanovio, 
jest ljubav i dolazi putem ljubavi, milosrdne ljubavi, koja po=- 
maže; ono nosi sa sobom ulje i vino. »Po tome će svi poznati, 
da ste moji učenici, ako ljubite jedan drugoga« (Iv. 15, 35). 
Crkva je sama ljubav. Ona je neprekidna i vidljiva pojava 
milosrdnog Samaritanca, koji u njoj djeluje, iscijeljuje i spasava. 
Ona je ljubav, koja se brine za neumrlu dušu, ljubav, koja 
k Bogu vodi bližnjega, pojedinca, narode i zajednice. Zato joj 
je Krist Gospodin ostavio dva dinara: nauk i sakramente, i u 
njezino je srce usadio duh milosrdnog Samaritanca, A koliko ih 
ima, koji ne shvaćaju nju, njezino milosrđe, njezinu ljubav i krivo 
tumače njezino djelovanje. Zato nastojmo mi tim više, da je 
shvatimo i tim vjernije ustrajmo uz nju. 


Molitva, 


Svemogući i milosrdni Bože, od tvojega dara dolazi, da ti 
tvoji vjernici dostojno i pohvalno služe: podaj nam molimo, 
da k tvojim obećanjima bez spoticanja težimo. Po Kristu Go- 
spodinu našem. Amen. 

Utorak iza dvanaeste nedjelje po Duhovima. | 
Obilna žetva. 


Kao milosrdni Samaritanac sišao je Božji Sin među ljudski 
rod i zalio mu rane uljem i vinom. Ove su misli jasno izražene 
u riječima bogoslužja, kojima se prati dijeljenje svete pričesti: 
»Od ploda tvojih djela, Gospodine, nasitit će se zemlja, da izve- 
deš hljeb iz zemlje i vino, da veseli srce čovjeku; da se raz- 
vedri lice od ulja i hljeb da krijepi srce čovjeku« (pričesna). 

1. »Od ploda tvojih djela nasitit će se ze 
mlja.« Doba je žetve. U ime cijeloga ljudskoga roda zahva- 
ljuje sveta Crkva Bogu u riječima današnje pričesne pjesme. 
Bog je dao obilnu žetvu: kruh i vino i ulje djelo su i dar nje- 
gove mudrosti, sile i dobrote. »Svi čekaju od tebe, da im dadeš 
hranu na vrijeme. Daješ im je, i pobiru. Otvaraš svoju ruku i 
svi se site dobara« (Ps. 105, 27). »Oči sviju ufaju se u tebe, 
Gospodine, i ti im daješ hranu na vrijeme. Otvaraš svoju ruku 
i napunjaš blagoslovom sve, što živi« (Ps. 144, 15). Svake go= 
dine zapovijeda Gospodin prirodi, i ona daje svoj plod i hranu 
nebrojenim živim bićima na zemlji, Kako je čudesno djelo, što 
Bog uzdržava ljudski rod s nekoliko zrna sjemenja, koje se 
svake godine posije u zemlju! To je čudesno djelo Božje mu- 
drosti, sile i ljubavi. Milosrdni Samaritanac ljubezno svake 
godine silazi, dnevno, štoviše, svakoga časa k nama, da se 
smiluje našoj bijedi i da nam pomogne u vremenitim nevoljama, 
da nam dade naš svagdašnji kruh i tako nas uzdrži na životu. 
»Od ploda tvojih ruku nasitit će se zemlja.« Koliko mu danas 
moramo zahvaliti! 

2. »Iz zemlje izvodiš hljeb i vino, i ulje veseli 
srce čovjeku.« U zemlji i njezinu plodu gleda liturgija sliku, 
simbol. U zemlji, iz koje niče kruh i vino, vidi sveta Crkva 
čovječju narav Sina Božjega, Isusa Krista. Ova visoko odliko- 
vana čovječja narav, s kojom se sjedinila Božja riječ, jest ono 
plodno tlo, iz kojega su iznikli euharistijski darovi kruha i vina. 
Na žaru smrtne muke na križu dozrio je dragocjeni klas i veliki 
grozd; iz njih prima vrhunaravnu hranu novo kršćansko po- 
koljenje. »Ja sam živi kruh, Vaši su ocevi jeli manu u pustinji 
i pomrli. Tko bude jeo od ovoga kruha, živjet će u vijeke, i 

kruh, koji ću ja dati, moje je tijelo za život svijeta. Tko jede 
moje tijelo i pije moju krv ima vječni život« (Iv. 6, 49 sl.). Kruh 
i vino darovi su milosrdnog Samaritanca. Po njima ozdravlja- 
mo i crpimo snagu i život, svet život, u kojem vlada sloboda i 
usklađenost duše i naravi, život, koji je ugodan i pravedan pred 
Bogom. U svetoj euharistiji pomazani smo svetim uljem, t. j. 
Duhom Gospodnjim, Duhom Svetim. On je svjetlost i život, 
spoznaja i ljubav, vjera i jakost. Duh je sveti »ulje radosti« (Ps. 
44, 8), koje nas čuva od smrti, izranjeni život iscijeljuje i oba- 
Sipa svetošću. »Iz zemlje (iz Kristove presvete čovječje naravi) 
izvodiš hljeb, i vino (svete sat daa. veseli srce čovjeku.« 
Kolike li ljubavi i milosti milosrdnoga Samaritanca, koju nismo 
zaslužili! 

5. »Od djela tvojih ruku, Gospodine, nasitit će se zemlja, 
ljudski rod, da izvedeš hljeb iz zemlje i vino da veseli srce 
čovjeku; da se razvedri lice od ulja i hljeb da krijepi srce 
čovjeku« (pričesna). Zahvala za vremenitu obilnu žetvu sjeća 
liturgiju na vrhunaravni blagoslov, koji smo primili u Kristu i 
Svetoj euharistiji, Bogoslužje vidi i jedno i drugo; i vremeniti 
i vrhunaravni blagoslov, ali se ne zaustavlja kod vremenitog 
blagoslova. Vjera svete liturgije tako je duboka i živa, da u 
vremenitom i zemaljskom vidi samo Sliku duhovnih i vrhuna=- 
naravnih dobara. 


»Kruh krijepi srce čovjeku.« Pri tom moramo misliti na 
euharistijski kruh. Sveta je euharistija kruh života, koji je 
s neba sišao, a iscjeljuje sve, što je u nama bolesno i jača nas 
u borbi protiv silne požude i strasti. Ovaj nebeski kruh potiče 
dušu, da novom i nesavladivom revnošću i odvažnošću pođe 
putem dobrote i savršenstva. »Kao što je mene poslao živi Otac, 
i ja živim po Ocu, tako i tko mene jede, živjet će po meni« (Iv. 
6, 57). Kristova jakost djeluje u nama. »Sve mogu u onome, 
koji me jača« (Filip. 4, 15). 


Mi ne vapimo uzalud: »Bože, u pomoć mi priteci, Gospo- 
dine, pohiti da mi pomogneš. Neka se smetu i postide moji ne- 
prijatelji« (ulaz). »Ako je Bog za nas, iko će protiv nas? Kad 
nije vlastitoga Sina poštedio, nego ga je predao za sve nas, 
kako dakle ne će nama s njime sve darovati?« (Rim. 8, 31, sl.). 

Mi posjedujemo Krista. »Blago očima, koje vide, što vi vidite!« 


Molitva, 


Svemogući i milosrdni Bože, od tvojega dara dolazi, da ti 
tvoji vjernici dostojno i pohvalno služe: podaj nam, molimo, 
da k tvojim obećanjima bez spoticanja težimo. Po Kristu Go- 
spodinu našem. Amen. 


Srijeda iza dvanaeste nedjelje po Duhovima. 
Novi zavjet. 


1. U bogoslužju prošle nedjelje vlada radosno raspoloženje, 
radi slave Novoga Zavjeta. On je Zavjet Duha, koji oživljava. 
Zavjet, čija služba opravdava, Kako smo sretni, što pripadamo 
ovom Zavjetu! 

1. »Jer primismo kraljevstvo nepokoleblji- 
vo, zato budimo zahvalni i služimo Bogu puni straha i poči- 
tanja« (Hebr. 12, 28). To je kraljevstvo čvrsto, nepromjenljivo, 
trajno i sigurno. Darovano nam je u Novom Zavjetu, u koji smo 
primljeni po svetom krstu bez našega sudioništva i zasluge. 
Novi Zavjet obuhvata onaj divni i bogati vrhunaravni svijet, 
koji je Bog stvorio u Isusu Kristu. U tom smo. Zavjetu postali 
neizmjerno bogati. »Sve je vaše« (1. Kor. 53, 23): Krist i sva 
neizmjerna bogatstva utjelovljenoga Sina Božjega. »Vidjeli smo 
njegovu slavu, kao slavu Očeva Jedinorođenca, puna milosti i 
istine« (Iv, 1, 14). Novi Zavjet obuhvata Kristovo otkupiteljsko 
djelo: dug, koji smo dugovali božanskoj pravdi, namiren je; 
za naše grijehe dana je potpuna zadovoljština. Grijeh je nad- 
vladan, slomljena je moć pakla, smrt je pobijeđena, a nebo 
otvoreno. »Bog, koji je bogat milosrđem radi svoje velike lju- 
bavi, kojom nas ljubi, i nas, koji bijasmo mrtvi u grijesima, 
oživi s Kristom, i s njim uskrisi i s njim posadi na nebesima u 
Kristu Isusu. Jer ste milošću spaseni kroz vjeru, i to nije od 
vas, dar je Božji« (Efež. 2, 4. sl.). Sve ove divote jesu sastavni 
dio Novoga i vječnoga Zavjeta, u koji smo primljeni, »Sve je 
vaše.« Ovaj Zavjet obuhvata napokon i sve blago i bogatstvo 
svete Crkve božansku istinu, koja je Crkvi povjerena, sveti sa“ 

kramenti, nebrojene milosti, kreposti, molitve i zasluge Crkve 
na zemlji i na nebu. »Sve je vaše.« »Primamo kraljevstvo nepo- 
kolebljivo«, koje obiluje vrhunaravnim bogatstvom i slavom. 
Mi smo kršćani primljeni u kraljevstvo, u duhovni svijet, u ko- 
jemu možemo postati bogatiji i sretniji nego i slutimo. Samo 
kad bi nas posvema prožimala misao na to kraljevstvo! 

2, »Svi mi otkrivenim licem odrazujemo (proma- 
tramo) slavu Gospodnju, i preobražavamo se u istu sliku, jer 
to djeluje Duh Gospodnji« (2. Kor. 3, 18). Nas ne zastupa i ne 
zagovara zemaljski Mojsije sa zastrlim licem, o kojemu govori 
poslanica, nego Gospodin, čije lice nije zastrto, koji je divan u 
svojoj slavi. Mi kršćani možemo promatrati njegovo lice otkri= 
veno i bez straha da će nas zaslijepiti. Njegovo lice prodire do 
u dubinu našega bića i svom ga silom obnavlja, dok u nama 
ne utisne svoju sliku i dok se Kristova slava u nama ne odrazi. 
Neprestano promatranje Kristova lica, njegove ličnosti i njegova 
djela; neprekidno uzdizanje pogleda ka Gospodinu i k onome, 
što je on za nas učinio i bez prestanka još čini, preobražava 
nas u Krista. Sve nas to mora poticati na neprestanu zahvalnost 
i hvalu onome, koji je za nas sve to učinio prije nego što smo 
ga upoznali, dok smo još bili djeca srdžbe. Istom onda, kad 
postignemo, da usprkos svih vremenitih nevolja i trpljenja ne 
izgubimo s vida nezasluženu slavu Novoga Zavjeta; kad pro- 
matramo Gospodinovo savršenstvo i savršenstvo njegowa djela 
i njegove Crkve, kad u njih vjerujemo, u njih se pouzdajemo, 
onda smo shvatili bit kršćanskog života, Korijen i stablo kr- 
šćanskog života jest u neprekidnom promatranju lica Gospod- 
njega. Naša plodnost može i smije biti samo odraz savršenosti 
i sjaja Novoga. Zavjeta, samo odrazivanje lica Gospodnjega, 
koje možemo promatrati: otkrivenim. licem. 

5. »Blago očima, koje vide, što vi vidite!« »Otkrivenim 
licem slavu Gospodnju« u objavi i u milosti Novoga Zavjeta. 
Ali mi nažalost premalo promatramo slavu Kristovu, slavu nje- 
gove ličnosti, njegova djela, njegove Crkve. Premalo. smo za- 
hvalni za uzvišeno kraljevstvo, za Novi Zavjet. Premalo se 
pouzdajemo u nutarnje bogatstvo i snagu toga Zavjeta i slave, 
koja ga obasjava, i zato gubimo onu odvažnost i pouzdanje 
svetoga Pavla; »Tko će optužiti Božje izabranike? Hko Bog 

opravdava, tko će ih osuditi? Isus Krist, koji je umro, i još 
uskrsnuo, koji je s desne strane Božje i zagovara nas« (Rim. 8, 
55). Kamo sreće, da i mi sa svetim Pavlom možemo ovako 
kršćanski i odvažno, pouzdano i pobjednički govoriti, 


Molitva. 


Svemogući i milosrdni Bože, od tvojega dara dolazi, da ti 
tvoji vjernici dostojno i pohvalno služe: podaj nam, molimo, da 
k tvojim obećanjima bez spoticanja težimo. Po Kristu Gospo- 
dinu našem. Amen. 


Četvrtak iza dvanaeste nedjelje po Duhovima. 
Služba smrtii Duha, 


U prikazanoj pjesmi predstavlja nam bogoslužje posrednika 
Staroga Zavjeta, Mojsija, koji je stupio pred Božje lice, da se 
zauzme za nevjerni i grješni narod. »I ublažio je Gospodin 
srdžbu svoju, da ne učini zlo svomu narodu, koje bješe rekao« 
(prikazanje). 

1, »Ako je služba Staroga Zavjeta bila tako slavna, 
kako da ne bude slavnija služba Novoga Zavjeta?« (poslanica). 
Mojsije, posrednik Staroga Zavjeta, boravio je na gori Sinaju 
u tihom općenju s Bogom. Jer je dugo ostao na gori, mislio je 
puk, koji je čekao na podnožju gore, da ga je prevario. Skinuli 
su zlatne naušnice i donesoše ih Aronu. I on ih je primio, pre- 
talio i od toga je načinio zlatno tele. A puk je govorio: Izraele, 
ovo je tvoj bog, koji te je izveo iz egipatske zemlje. I prinosili 
su žrtve lažnom bogu, Zatim su priredili veliku gozbu, jeli i 
pili, a poslije ustali da igraju. A Gospodin je rekao Mojsiji: 
Siđi k narodu, jer su načinili tele, komu se klanjaju i prinose 
žrtve. Sada vidim, da sam se prevario u ovome narodu, jer je 
ovaj narod nepokoran. Daj da se na njih raspali moj gnjev pa 
da ih uništim. A Mojsije je ublažio Gospodina i pomolio se: 
»Zašto izlijevaš, Gospodine svoju srdžbu na svoj narod, koji si 
velikom silom i snažnom desnicom izveo iz egipatske zemlje? 
Zar da Egipćani reknu:; U nesretan ih je čas izveo, zato da ih 
uništi u gorama i da zatre njihovu uspomenu na zemlji. Ublaži 

svoju srdžbu i sjeti se Abrahama, Izaka i Jakova, kojima si se 
zakleo, da ćeš im dati zemlju, kojom teče mlijeko i med, i koji- 
ma si govori, da ćeš njihovo potomstvo učiniti brojnijim od 
nebeskih zvijezda. I ublažio se Gospodin, i promijenio je osudu, 
kojom se prijetio svome narodu« (2, Mojs. 32, 1 sl.) (ulaz). U 
tome je bila slavna služba Mojsijeva, što se kao posrednik Sta- 
roga Zavjeta, zauzeo za narod i svojom ga je molitvom spasio 
od Božjega gnjeva i zaslužene kazne radi odpada od Boga. 
Tako je silna bila služba Staroga Zavjeta, »služba smrti«, »slu= 
žba osude«. 

2. »Kako da ne bude mnogo slavnija služba, 
koja opravdava«, služba: svete žrtve, koju: imamo u Novom 
Zavjetu, i koju dnevno obavljamo! Tu nas ne zastupa više neki 
Mojsije, nego Krist, Veliki Svećenik, Božji Sin, koji kod Oca 
zagovara svoj narod, vjerne kršćane. On daje beskrajno vrije- 
dan žrtveni dar: on daje svoju vlastitu krv, svoje trpljenje i 
smrt, svoje presveto Srce. On moli za svoj narod milost i opro- 
štenje i ublažuje Božji gnjev, koji smo mi kršćani toliko puta 
već zaslužili. Nijesmo li i mi usprkos velikih primljenih milosti 
i vrhunaravnih dobara, često nevjerni prestupnici Božjega za“ 
kona? Kako smo često zaslužili Božju kaznu! što bi od nas bilo, 
da Gospodin, naš Mojsije, dnevno ne uzdiže svoje ruke moleći 
za nas i prikazujući svoj žrtveni dar! To on čini u žrtvi, u 
svetoj Misi! On daje svoj život, kao nekoć na križu, Samilosno 
nas pogledava i vapi k Ocu: »Oče, oprosti im, jer ne znaju što 
čine« (Luka 25, 24). I Otac ne može odolijevati molbama i žrtvi 
svoga Sina. Žrtva svete Mise ublažuje ga i on odvraća nevolju, 
kojom je zaprijetio svome puku. To je služba pravde, koja 
opravdava, iscjeljuje i spasava. Ova je služba kudikamo. slav= 
nija i djelotvornija od službe Staroga Zavjeta, jer je život, 
muka i smrt i krv Kristova kudikamo uzvišenija od molitve i 
zagovora Mojsija ili bilo kojega drugoga čovjeka, Kako je bo= 
gata naša služba u Novome Zavjetu, u žrtvi, u svetoj Misi, u 
našem Velikom svećeniku Kristu. »Blago očima, koje vide, što 
vi vidite! Jer vam kažem: mnogi kraljevi i proroci«, cijeli Stari 
Zavjet, »željeli su vidjeti, što vi vidite, i nijesu vidjeli«. 

5. Ovu »službu Duha, koja opravdava«, povjerio je Gospo- 
din svojim svećenicima. Svećenik je »uzet od ljudi i postavljen 

za ljude, da služi u onim stvarima, koje se odnose na Boga, da 
prinosi darove i žrtve za njihove grijehe« (Hebr. 5, 1), da po 
njegovu posredništvu zadobiju opravdanje pred Bogom, opro= 
štenje grijeha i da postanu Božjom djecom. »Kao što je Otac 
mene poslao, tako i ja šaljem vas«, s istim nalogom i istom 
moći. Zatim je dahnuo nad apostolima rekavši: »Primite Duha 
Svetoga, kojima oprostite grijehe, bit će oprošteni, a kojima 
zadržite grijehe, bit će zadržani« (Iv. 20, 21). Svojim je apo- 
stolima i njihovim nasljednicima i pomoćnicima, biskupima i 
svećenicima dao vlast nad kruhom i vinom: »Ovo je moje tijelo. 
Ovo je moja krv.« To je služba Božja, služba Novoga Zavjeta, 
koja »opravdava«, »Blago očima, koje vide, što vi vidite!« 

U Starom je Zavjetu »bilo mnogo svećenika zato, jer ih je 
priječila smrt, da ostanu, a Isus ima vječno svećeništvo, jer 
ostaje dovijeka. Zato i može uvijek spasavati one, koji po njemu 
dolaze k Bogu, jer živi uvijek kao naš zagovornik« (Hebr. 7, 
25 sl.). Naš Veliki svećenik ne vrši samo jedamput službu Duha 
na križu, nego neprestano u žrtvi Novoga Zavjeta, u svetoj 
Misi, po svojoj neprekidnoj molitvi na nebu i u svetohraništu. 
»Blago očima, koje vide, što vi vidite!« 


Molitva, 


Molimo, Gospodine, da nas očisti pričešće ovog otajstva, 1 
daj nam jednako očišćenje i okrilje. Po Kristu Gospodinu na- 
šem. Amen. 


Petak iza dvanaeste nedjelje po Duhovima. 
Crkva kao milosrdni Samaritanac. 


Neki zakonoznanac upita Isusa: »Učitelju, što moram 
činiti, da zadobijem vječni život?« A Isus mu uzvrati drugim 
pitanjem: »Što je pisano u (Mojsijevu) zakonu?« Zakonoznanac 
odvrati: »Ljubi Gospodina Boga svoga, a svoga bližnjega kao 
samoga sebe.« Isus mu reče: »Pravo si odgovorio: to čini i 
živjet ćešl« A onaj se htio opravdati i upita: »A tko je moj 
bližnji?« Nato Isus upotrijebi prispodobu o milosrdnom Sama- 
ritancu, a zalim upita zakonoznanca: »Što misliš: Koji je od 

ove trojice bio bližnji onomu, koji je upao među razbojnike?« 
A on odgovori; »Koji mu se smilovao!« I reče mu Isus: »Idi, 
i ti čini tako!« Evo, Gospodin nalaže: Idi, budi i ti milosrdan 
Samaritanac. š 

1. »Odplodatvojih djela, Gospodine, nasitit 
ćesezemlja« (pričesna). Kruh i vino svete euharistije daju 
svetoj Crkvi snage i nalog, da prema ljudskome rodu bude mi= 
losrdan Samaritanac. Čovjek, naime, nema samo naravan ko=- 
načni cilj, samo da usavrši svoje naravno biće, samo da potpuno 
iskoristi svoje naravne sile i sposobnosti, nego nasuprot, njegovo 
je biće uzvišenije od naravnih sila i sposobnosti, jer je pozvan, 
da bude dionik božanskog života. On ima da bude obuzet i 
prožet božanskim životom. To uzdignuće čovjeka u viši svijet, 
da bude dionik božanskoga života, ne može nikako biti ljudsko 
djelo. To je djelo samoga Boga, djelo slobodne i milosrdne 
Božje ljubavi, djelo milosti. Kad je Bog stvorio čovjeka u raju, 
dao mu je i narav i milost. Adam je za nas primio i jedno i 
drugo. Ali Adam je sagriješio, a u njemu smo sagriješili svi, 
jer je bio glava i predstavnik cijeloga ljudskoga roda, Eto, 
ovako je ljudski rod upao među razbojnike. Tko će ga spasiti i 
povratiti mu opet milost Božjega posinovljenja? Bog po Kristu 
u njegovoj i po njegovoj Crkvi. Gospodin joj je predao euhari- 
stijsko vino i ulje posvetne milosti. S božanskom snagom i po 
Božjem nalogu pristupa ona k čovječanstvu. Ona živo želi i 
nastoji da pomogne bijedniku, koji je upao među razbojnike, da 
mu služi kao milosrdni Samaritanac, da ga iscijeli i oživi. 
»Idite i naučavajte sve narode i krstite ih u ime Oca i Sina i 
Duha Svetoga, i učite ih, da drže sve moje zapovijedi« (Mat. 
28, 18). Ovu svoju službu vrši Crkva već dvije tisuće godina 
neslomivo i ođdvažno, junački i ustrajno, istim elanom, kao kad 
joj je milosrdni Samaritanac predao ona dva dinara, t. j. kad 
joj je dao vlast da naučava i dijeli svete sakramente. »Od ploda 
tvojih djela, Gospodine, nasitit će se zemlja«, ljudski rod! 

2. »Brini se za njega!« Gospodin je naredio Crkvi: 
»Brini se za njega!« Ponajprije neka se brine za duševni spas; 
neka im ukaže djela milosrđa, napose djela duhovnog milosrđa. 
»Neka se moli za žive i mrtve«, osobito za one, čija je duša 
mrtva, da po milosti opet uskrsnu i žive novim životom. Crkva 

doista i moli bez prestanka. Kao drugi Mojsije dolazi u svetoj 
žrtvi, u neprekidnoj crkvenoj liturgijskoj molitvi (časoslovu), 
»pred Gospodina Boga i moli: Zašto izlijevaš Gospodine svoju 
srdžbu na svoj narod? Ublaži svoju srdžbu. I ublažio je Gospo“ 
din svoju srdžbu, i ne učini zlo, kojim se prijetio svojemu puku« 
(prikazanje). »Grešnike pokarati, neuke pučiti!« Crkva ne su- 
staje brinući se za grešnike i neuke karanjem i opomenama i 
dijeleći im sakramenat pokore, To je sakramenat milosrđa. 
Preko toga sakramenta pristupa Crkva s razumijevanjem i say 
milošću bijedniku, koji je upao među razbojnike i on joj otkriva 
svoje rane, A ona zalijeva rane uljem milosti i oproštenja. Novi 
se život budi. Sveta radost ulazi opet u zastrašenu dušu, radost 
i nova odvažnost, čvrsta volja i nova snaga za čist i svet život, 
silna čežnja za Bogom i blaženi mir. Nitko ne tješi, nitko ne 
iscijeljuje, nitko ne iskazuje takova milosrdna djela kao majka 
Crkva u sakramentu svete pokore. »Koji je od ove trojice bio 
bližnji onomu, koji je upao među razbojnike?« Da li levita, 
svećenik Staroga Zavjeta, ili Crkva Novoga Zavjeta sa svojim 
sakramentom pokore? Ona ima »službu pravde«, koja vodi u 
život, do sjedinjenja s Bogom (poslanica). To ima samo Crkva, 
Kristova Crkva! »Blago očima, koje vide, što vi vidite«, naime 
majku Crkvu, tijelo Kristovo, koje je prožeto otkupiteljskom 
snagom Gospodnjom. »Blago onima, koji čuju, što vi čujete«, 
životvornu riječ, koju naviješta sveta Crkva: »Ego te absolvo 
— ja te odrešujem.« 

3. Svetoj je Crkvi povjerena služba pravde, »Kojima opro- 
stite grijehe, bit će oprošteni, a kojima zadržite grijehe, bit će 
zadržani« (Iv. 20, 22). Njoj je povjerena sudačka vlast, vlast da 
oprašta i da zadržava. 

Sakramenat pokore je sudište u kojem smo u isto vrijeme 
i tužitelji i svjedoci. O našoj optužbi, o istinitosti naše optužbe 
i o nastojanju, da se obratimo i popravimo, ovisi, da li sveta 
Crkva može i na nama izvršiti službu milosrdnog Samaritanca. 

»Mnogi su proroci i kraljevi željeli vidjeti, što vi vidite, i 
nijesu vidjeli, i čuti, što vi čujete, a nijesu čuli.« Mi gledamo 
i čujemo i posjedujemo, a tako malo na to mislimo i tako smo 
malo zahvalni. 

Molitva. 


Svemogući i milosrdni Bože, od tvojega dara dolazi, da ti 
tvoji vjernici dostojno i pohvalno služe; podaj nam, molimo, 
da k tvojim obećanjima bez spoticanja težimo. Po Kristu Go- 
spodinu našem, Amen. 


Subota iza dvanaeste nedjelje po Duhovima, 
»Blago milosrdnima« 


»Idi, i ti čini tako!« (evanđelje). Budi i ti milosrdan Sama- 
ritanac. To je služba Novoga Zavjeta, kršćana, koji su na sebi 
u tolikoj mjeri osjetili milosrđe Samaritanca, utjelovljenoga 
Sina Božjega. Krst, euharistija i sakramenat pokore obvezuje 
nas! »Idi, i ti čini tako!« 

l.»Kojije odtrojice bio bližnji onomu, koji je upao 
među razbojnike?« upitao je Isus zakonoznanca. A on odgo- 
vori: »Koji mu se smilovao!« Istinita i kršćanska ljubav prema 
bližnjemu je milosrdna ljubav. Iz žive samilosti nad bijedom 
našega bližnjega ona nastoji i živo želi da bližnjemu pomogne, 
koliko samo može. »Idi, i ti čini tako!« Po svetom krstu postali 
smo Kristovi udovi. Ovo sjedinjenje s Kristom, našom glavom, 
produbljuje se i usavršuje u svakoj svetoj Misi i u svakoj pri- 
česti, Dublje usađujemo u sebe njegov Duh, njegove osjećaje i 
njegovu snažnu ljubav. I ovo sjedinjenje s Kristom, našom 
glavom, poliče nas, da činimo milosrđe. U ovom nastojanju oči- 
tovat- će se, da li smo uistinu s Kristom sjedinjeni i da li smo 
uistinu djeca Božja. »Budite milosrdni kao što je milosrdan i 
vaš nebeski Otac« (Luka 6, 536). »Blago milosrdnima, jer će 
postići milosrđe« (Mat. 5, 7). Radi ovog sjedinjenja s. Kristom 
moramo u svakoj nepravdi, koja je lično nama nanesena, govo=- 
riti: »Oče, oprosti im, jer ne znaju, što čine« (Luka 25, 54). 


Kristov Duh, koji živi u nama, ne daje, da hladno i bešćutno: 


prolazimo pokraj tuđe bijede, Mi ne smijemo biti kao levita ili 
svećenik iz današnjega evanđelja, koji su vidjeli nevolju svoga 
bližnjega — i prošli kraj nje. Jao nama, ako bismo ovako uradili ! 
Duh Kristov ne bi bio u nama! »Tko nema Duha Kristova, on 
nije njegov« (Rim. 8, 9). »Što ste učinili jednome od mojih naj= 

manjih, meni ste učinili, a što im nijeste učinili, ni meni niste 
učinili« (Mat. 25, 41). 

2, »Idi, i ti čini tako« Gospodin traži, da budemo 
milosrdni, i u svojim osjećajima i u djelima. Tjelesna su djela 
milosrđa: Gladna nahraniti, žedna napojiti, gola zodjeti, gosta 
primiti, sužnja otkupiti, bolesna pohoditi, mrtva ukopati; a du= 
hovna su djela milosrđa: Grešnika pokarati, neuka poučiti, 
dvoumna dobro savjetovati, tužna utješiti, krivicu strpljivo pod- 
nositi, uvreditelju oprostili, za žive i mrtve Bogu se moliti, Po 
čemu će nas Gospodin suditi kod svoga ponovnoga dolaska, 
na našoj samrti? O čemu će ovisiti osuda? Što će odlučiti o 
nebu ili o paklu? Samo djela milosrđa, koja činimo iz žive želje, 
da radi Krista služimo svome bližnjemu, koji je ud Kristov, da 
u Kristovu Duhu vršimo prema njemu službu milosrdnoga Sa- 
maritanca, 

»Dođite blagoslovljeni Oca mojega, i naslijedite kraljevstvo, 
koje vam je pripravljeno od postanka svijeta; jer sam ogladnio 
i nahranili ste me, bio sam gost i primili ste me na konak; bio 
sam gol, i obukli ste me.« Tada će reći i onima, koji će biti 
s lijeve strane; »Idite od mene, prokleti, u vječni oganj, koji je 
pripravljen đavlu i njegovim anđelima; jer sam ogladnio, i 
nijeste mi dali jesti; bio sam gost, i niste me primili na konak, 
bio sam gol, i niste me obukli« (Mat. 25, 54 sl.). Djela milosrđa 
otvaraju nam nebo, a djela nemilosrdnosti vode nas u pakao! 

5. »Mojsije je molio Gospodina, Boga svojega, govoreći: 
Zašto izlijevaš, Gospodine, svoju srdžbu na svoj narod? Ublaži 
svoju srdžbu! I ublažio je Gospodin svoju srdžbu, da ne učini 
svojemu puku zlo, kojim se prijetio« (prikazanje). Evo što može 
milosrđe! Zar Mojsije nije imao razloga, da se ljuti na narod, 
koji je na podnožju gore plesao oko zlatnog idola? Ali on je 
osjećao duboku samilost sa zavedenim i zaslijepljenim narodom. 
Potaknut samilošću za svoj narod on je molio, i njegova je 
molitva bila uslišana. I Bog se ublažio, »Blago milosrdnima, 
jer će milosrđe postići«, za sebe i za druge! 

I mi, koji sudjelujemo kod prikazanja, budimo kao Mojsije, 
i imajmo samilosti i sućuti s tjelesnom i duševnom bijedom 
svoje braće i svojih sestara. Puni samilosti i smilovanja podig- 
nimo svoje darove k nebu. »Gospodine, zašto izlijevaš svoju 

srdžbu na svoj narod? Ublaži, Gospodine, svoju srdžbu! I 
ublažit će se Gospodin, da ne učini svome narodu zlo, kojim se 
prijetio.« 

U svetoj pričesti neka nas prožme Kristov duh, duh milo= 
srđa. »Žao mi je naroda« (Mat. 8, 2). »Kao Božji izabranici, kao 
sveti (kršćani) i (od Boga) ljubljeni, budite od srca milosrdni, 
blagi, ponizni, čedni, strpljivi« (Kol. 5, 12). 


Molitva. 

Svemogući i milosrdni Bože, od tvojega dara dolazi, da ti 
tvoji vjernici dostojno i pohvalno služe: podaj nam, .molimo, 
da k tvojim obećanjima bez spoticanja težimo. Po Kristu Go- 
spodinu našem. Amen. 


Sveta Misa frinaeste nedjelje 
po Duhovima. 


1. I danas uspoređuje liturgija Stari i Novi Zavjet; ondje 
je život bez Krista, a ovdje život u Kristu i s Kristom; ondje 
Mojsije, ovdje Krist; ondje zakon grijeha i smrti, ovdje riječi 
života. Kršćanine, upoznaj svoju sreću, sreću, što si po svetom 
krstu sjedinjen s Kristom, što si s Kristom, trsom, srastao u 
jedno biće i život. U poslanici sveti Pavao uči: »Obećanja 
bila su dana Abrahamu i njegovu potomku«: A ovaj sretni 
potomak, koji i donosi sreću, nije bio možda Mojsije, t, j. Stari 
Zavjet; Jer Mojsijev zakon ne oslobađa od grijeha i ne daje 
život, Samo Krist ispunjuje obećanja života, i primaju ih samo 


* oni, »koji vjeruju« (poslanica). U Kristu i u vjeri u njega ria- 


lazimo otkupljenje od grijeha i život. Zato prionimo uz Krista, 
čvrsto vjerujmo u njega i vječno se zahvaljujmo za milost, što 
smo po svetom krstu pozvani ka Kristu i k euharistijskoj gozbi! 


2. Mi smo kršćani općina, »Zavjet Gospodnji« (ulaz, na 
stepenicama). Iscijelio nas je od gube grijeha, i u našu je dušu 
usadio klicu vrhunaravnoga života i vječnoga spasenja. Ali 
nezahvalni za milost otkupljenja (iscjeljenja) (evanđelje), opet 
je u nama oživio stari čovjek, čovjek grijeha i strasti, i u mno= 
gim stvarima iznevjerili smo se svetom Zavjetu s Kristom. Kod 
današnje svete Mise sjedinimo se s općinom Gospodnjom, čiji 
mnogi članovi još griješe i zavapimo u ulazu svete žrtve: »Po- 
gledaj, Gospodine Kriste, na svoj zavjet, i duše svojih ubogih 
ne zapusti do kraja. Ustani, Gospodine, i sudi moju pravdu, 
i ne zaboravi viku onih, koji te ištu« sada kod svete žrtve 
(ulaz), tražeći tvoju pomoć. .»Gospodine, smiluj se; Kriste, 
smiluj se; Gospodine, smiluj se« i »umnoži našu vjeru, ufanje i 
ljubav, i da zaslužimo dostignuti što obećavaš, učini, da ljubimo, 
što zapovijedaš«, da ljubimo obveze krsnog zavjeta (molitva). 
»Pogledaj, Gospodine, na svoj zavjet. Gospodine, utočište po- 
stao si nama od koljena do koljena« (na stepenicama). Ti svoju 

Crkvu već kroz 2000 godina iznutra i izvana oživljavaš, utvr- 
đuješ, vodiš, posvećuješ, čuvaš i spasavaš. 

5. Ono što čitamo u današnjem evanđelju, i na nama se 
nekoć ispunilo, kad smo naime primili sveti krst, i iznova se 
obistinjuje i ostvaruje kod svete Mise. Sada, u ovom času, 
dolazi Gospodin »u Jeruzalem«, u svoju Crkvu, u našu kuću 
Božju. Mi smo oboljeli od svojih grijeha, »gubavi« i »polazimo 
njemu ususret«. I mi vapijemo: »Isuse, učitelju, smiluj nam 
se!« I kad nas vidi, šalje nas k svećeniku, koji kao posrednik 
stoji između žrtvenika, t. j. Krista i kršćanske općine, preko 
čijih se ruku Krist žrtvuje i s oltara dijeli milosti otkupljenja 
u srca vjernika, Primit ćemo ih toliko, koliko više. postajemo 
jednom žrtvom sa Spasiteljem, koji se žrtvuje i obnavlja 
svoju žrtvu na križu, što više ostavimo sebe, grješnoga čovjeka 
i svijet, te posve prionime uz Gospodina, Kako ih malo ima u 
toj općini, koji se poslije svoga krštenja »zahvalno« povrate! 
Kako ih malo ima, koji sudjelujući u svetoj žrtvi opet ožive, 
prodube i učvrste sveti krst, krsni zavjet, spremnost, da se 
odreknu grijeha, sotone i svijeta, te da će živjeti samo s Kri- 
stom! To bi bila zahvalnost za milost svetoga krsta! »Zar ih 
se nije očistilo deset? A gdje je ostalih devet?« To je teško 
predbacivanje nama svjetovnim i izvanjim kršćanima! »Kruh 
s neba dao si nama« (pričesna). Kolike li sreće biti kršćanin, 
sudjelovati kod žrtve, kod svete Mise! Na đakonov »lte missa 
est« zahvalno odgovorimo iskrenim »Deo gratias — Bogu 
hvala !« 

Trinaesta nedjelja po Duhovima, 
Jedini Krist. 


I opet se nameće pitanje o Starom i o Novom Zavjetu. 
U stvari to je pitanje o Kristu: pitanje, da li je Krist dostatan 
za naš vječni spas, Krist sa svojom i u svojoj Crkvi, ili uz 
njega vrijedi još i Mojsijev zakon, Stari zakon, koji bismo 
morali obdržavati da zadobijemo život. Bogoslužje odgovara 
glasno i jasno: Krist, jedini Krist! »U njemu jedinomu je spas« 
(Dj. ap. 4, 12). : 1 

1. »Obećanja bilasu dana Abrahamu i njegovu 
potomku« (poslanica), »Iziđi iz svoje zemlje i iz svojega srod- 

stva i ostavi dom svojega oca i dođi u zemlju, koju ću ti poka« 
zati, I učinit ću te velikim narodom i blagoslovit ću tebe. I u 
tebi bit će blagoslovljeni svi narodi zemlje« (1. Mojs. 12, 1 sl.). 
Mnogo je godina Abraham čekao, dok mu se nije u dubokoj 
starosti rodio sin; obećani sin Izak. I ovoga sina jedinca, sina 
obećanja, trebao je svojom rukom žrivovati Gospodinu na gori 
Moriji, jer je to tražio sam Bog. I Abraham je poslušao. Već 
je trgnuo nož, da zakolje svoga sina, kad mu Gospodin zabrani 
da to izvrši, I mjesto Izaka zakolje žrtvenu životinju. A Gospo- 
din je tom prilikom ponovio svoje obećanje: »Budući da radi 
mene nijesi štedio svoga jedinorođenca, blagoslovit ću tebe i 
tvoje ću potomstvo umnožiti kao zvijezde na nebu i kao pijesak 
na morskoj obali. U tvojem će potomku biti blagosloveni svi 
narodi zemlje, jer si poslušao moju zapovijed« (1. Mojs. 22, 
16 sl.). U poslanici sveti Pavao naglašuje: Bog nije rekao »i u 
tvojem potomstvu«, u množini, nego »u tvojem potomku«, u 
jednini. Krist je ovaj jedini, u kojem će svi biti blagoslovljeni 
i zadobiti spasenje i otkupljenje. Samo po njemu imamo spas i 
milost. »Sve je podložno grijehu, da se onima, koji vjeruju; 
dade obećanje po vjeri u Isusa Krista.« »Tko bude vjerovao i 
pokrstio se, spasit će se, a tko ne bude vjerovao, osudit će se« 
(Marko 16, 16). 

2. »Kad je Isus putovao u Jeruzalem, prolazio 
je kroz Samariju i Galileju. I kad je ulazio u neko selo, susretne 
ga deset gubavaca, koji su podalje stajali i vikali: Isuse učitelju, 
smiluj nam se! Kad ih je vidio, reče: Idite, pokažite se sveće- 
nicima! 1 dok su išli, očistiše se« (evanđelje). Mojsijev zakon, 
Stari Zavjet sa svojim svećenicima i žrtvama nije mogao isci- 
jeliti ove bijedne gubavce. Bolesni i grješni svijet može se spa“ 
siti samo po Kristu. U njemu će biti blagoslovljeni svi narodi. 
Ali ne će biti blagoslovljena sinagoga, Stari Zavjet. On je pre- 
dočen u devetorici ozdravljenih iz današnjega evanđelja, koji 
se nijesu vratili, da se zahvale Isusu. Stari Zavjet, židovi, nijesu 
Kristu pripisivali dobro, koje su zadobili, nego svome izvrši- 
vanju zakona, ljudskom naprezanju i naporu. Zato i nijesu po= 
znavali »euharistiju«, zahvaljivanje Kristu. Za njih Krist nije 
bio spas. Samo se jedan od one desetorice izliječenih povratio 
Gospodinu; i to bijaše Samaritanac, a ne Židov. Hvalio je Boga 

iza glasa. Bogu, Isusu je pripisao svoje ozdravljenje. Priznao je, 
da je u Kristu spas, a ne u vlastitim ljudskim činima, u djelima, 
u vršenju starozavjetnog zakona. Istupio je iz Mojsijeva zakona 
i prionuo uz Krista. On je slika svete Crkve. Ona je pozvana 
od pogana i grešnika, »po vjeri u Isusa Krista« vjeruje, da je 
jedini spas i otkupljenje samo u Isusu. I ona ne sustaje vraća- 
jući se Gospodinu da mu zahvali. Ona bez prekida slavi euha- 
ristiju, zahvaljivanje. Neumorno pjeva slavu Gospodnju. »U 
tebe se, Gospodine, uzdam, rekoh: Ti si moj Bog, u tvojim su 
rukama moji dani« (prikazanje). Jedini Krist! »Pod nebom nije 
ljudima dano drugo ime, po kojemu bi se mi mogli spasili« 
(Dj. ap. 4, 12). 

5. Shvatimo ono, što misli današnje bogoslužje. Vjerujmo 
u Krista: u Krista iz evanđelja, iz bogoslužja, iz svete Crkve. 
Ustrajmo uz Krista, ostanimo s Kristom, u našoj Crkvi. »I ako 
vam anđeo s neba navijesti Krista protiv onoga, što vam ga 
mi navijestimo, proklet da bude« (Gal. 1, 8), U njemu, i samo 
u njemu jedinomu naći ćemo svoj spas. Samo po vjeri u Isusa 
zadobit ćemo otkupljenje, i samo po njoj osiguran nam je vječni 
život. Dakako po onoj vjeri, koja »je djelotvorna u ljubavi« 
(Gal. 5, 6). »Bez vjere, naime, ne možemo Bogu omiliti« (Hebr. 
11, 6). A ipak ostaje, da je ljubav najveća. »Kad bih imao 
vjeru, da bih prenosio gore, a ne bih imao ljubavi, bio bih ništa« 
(1. Kor, 15, 2). 

U izliječenima iz današnjega evanđelja prepoznajemo sami 
sebe. Gospodin nas je izliječio u svetom krstu od gube naših 
grijeha, bez naše zasluge, iz milosrdne ljubavi. I to je veoma 
često ponovio u drugom krstu, u sakramentu pokore. »Idite, 
pokažite se svećenicima !« 

Danas smo došli k svetoj Misi, da Gospodinu Bogu do- 
stojno zahvalimo za neizmjernu ljubav i nebrojene milosti, koje 
nam dnevno daje. I onda, kad na to uopće ne mislimo. 1 onda, 
kad smo bili toga nedostojni. I onda, kad smo ga bili ostavili, 
kada smo ga zapostavili svome sebeljublju. ' 

Nebeskom Ocu zahvalit ćemo napose tako, ako u svetoj 
Misi kao zahvalu za svu njegovu ljubav i milosti prikažemo 
žrtvene darove, tijelo i krv, presveto Srce Spasitelja našega 
Isusa Krista: »Po njemu i s njime i u njemu jest tebi, Bogu 

Ocu svemogućemu, u jedinstvu Duha Svetoga svaka čast i 
slava« i potpuna zahvala po našem čistom i svetom žrtvenom 
daru, koji mu prinosimo. 

Za sveti krst, za sakramenat pokore i presvetu euharistiju, 
zahvalit ćemo Gospodinu svojim molitvama, a osobito svojim 
životom: vjerni milosti i svome krsnom zavjetu, savjesno vr- 
šeći svoje dužnosti, molitve i poslove ozbiljnim i istinitim 
nastojanjem, da se očuvamo od svakoga grijeha, i od svake 
promišljene i svojevoljne nevjere i nesavršenosti trošeći svoj 
život u ljubavi prema Bogu, 


Molitva, > 
Svemogući, vječni Bože, umnoži vjeru, ufanje i ljubav, i 
da zaslužimo dostignuti, što obećavaš, učini, da ljubimo, što 
zapovijedaš. Po Kristu Gospodinu našem. Amen. 


Ponedjeljak iza trinaeste nedjelje po Duhovima. 
Zavjetni puk. 


Crkva se nalazi u velikoj stisci. Ona vapije k nebu; »Po= 
gledaj, Gospodine, na svoj zavjet« (ulaz). Vapaj k Bogu, da 
ostane vjeran svome zavjetu! Ta on je sklopio zavjet s izabra- 
nim narodom, s Crkvom, on je sklopio Novi Zavjet. Ovim se 
zavjetom obvezao, da će se brinuti za svoj narod kao za svoje 
vlasništvo. Osobitom se ljubavlju brine za Crkvu i kršćane. 
»Pogledaj, Gospodine, na svoj zavjet, i duše svojih ubogih ne 
zapusti do kraja. Ustani, Gospodine, i sudi moju pravdu« (ulaz). 

l.»Ovo je krv Zavjeta, koji je Bog sklopio s vama« 
(2. Mojs. 24, 8). Već na početku Gospodin je sklopio zavjet s 
ljudskim rodom. Adam je sagriješio, a Bog se. u svojem veli- 
kom milosrđu smilovao ljudskom rodu, koji je pao, i obećao 
mu otkupitelja. »Neprijateljstvo ću staviti između tebe (zmije) 
i žene. Ona će ti satrti glavu, a ti ćeš vrebati na njezinu petu« 
(1. Mojs. 5, 15). Bog je sklopio zavjet s ljudima, da ovi nadvla= 
daju đavla, grijeh, da se spasi i otkupi ljudski rod! Ljudski su 
se grijesi odviše množili, i Bog šalje potop. Poslije potopa Bog 
je obnovio zavjet s Noem, s drugim praocem ljudskoga roda. 
A poslije opet s Abrahamom, praocem Izraelskoga naroda. 1 

napokon veoma svečano na gori Sinaju s narodom, koji je bio 
oslobođen iz egipatskog sužanjstva. Uz bljesak munje i tresak 
gromova objavio je Bog s visoke gore zavjetni zakon, Mojsije 
ga je zapisao. Podigli su Žrtvenik, na kojem prinesoše žrtve 
Bogu te obećaše, da će vjerno obdržavati deset zapovijedi 
Božjih. Tada Mojsije uzme krv žrtvovanih životinja i jednim 
dijelom poškropi žrtvenik, a drugim dijelom knjigu zavjetnu i 
narod. »Ovo je krv zavjeta, koji je Bog sklopio s vama o svim 
ovim riječima« i o zapovijedima, koje su napisane u knjizi 
Zavjeta. »Ja sam Gospodin.« »Ja ću vas izvesti iz egipatske 
tamnice, | osloboditi vas iz sužanjstva. I ja ću vas učiniti svo- 
jim narodom, i ja biti vaš Bog« (2. Mojs. 6, 6 sl.). »Blago 
narodu, u kojega je Gospodin Bog« čitamo u psalmima (Ps. 
145, 14). Sretnog li Izraela, koga je Bog odabrao za svoj narod 
“i vlasništvo. Gospodin je svome narodu »pećina«, kameni temelj, 
na kojemu čvrsto stoji. On je njegova »ljubav«. On ga je tako 
reći zacrtao na svoj dlan, da ga nikad ne zaboravi. U svakoj 
nevolji i u stisci Bog mu je jaka i neosvojiva tvrđava, kula, 
Spasitelj, zaštita i obrana, Izraelski narod nije svojom snagom 
osvojio obećanu zemlju niti je svojom jakošću kroz tolika sto- 
ljeća odolijevao neprijateljima, nego samo pomoću zavjetnoga 
Boga, koji mu je obećao izbavljenje. Neprijatelji su ga doduše 
često pritisnuli, ali on se pouzdavao u svoga Boga. »Gospodine, 
savij svoja nebesa, i siđi; dotakni se gora, i zadimit će. Sijevni 
munjom, i razagnaj ih; pusti svoje strijele i rasprši ih. Pruži 
svoju ruku s visine, izbavi me i izvadi me iz velike vode. Blago 
narodu, u kojega je Gospodin Bog!« (Ps. 145, 5 sl.). 
2.»Ovojekrvmoja Novoga Zavjeta.« Savršeni 
i konačni zavjet sklopio je Bog s ljudskom naravi Isusa Krista, 
našega Gospodina. To je novi i neprolazni zavjet, divan i bogat 
milostima i vječnim vrednotama. »Žrtava i darova ne ćeš, Oče; 
ali si mi tijelo pripravio. Paljenice i žrtve za grijeh nisu ti 
ugodne. Tada rekoh: evo dolazim, na čelu knjige pisano je za 
mene, da učinim tvoju volju, Bože« (Hebr. 10, 5 sl.). Otac je 
sklopio zavjet s utjelovljenim Božjim Sinom, zavjet u pogledu 
otkupljenja! Gospodin je došao na ovaj svijet, U svome utjelov- 
ljenju primio je našu čovječju narav i započeo veliko djelo. 
»Dolazim, da učinim tvoju volju«: u siromašnim jaslicama i u 

bijednoj štalici kod Betlehema, posvećujući život molitvi i radu 
u Nazaretu, u naporu i u nestašici za svoga javnoga djelovanja, 
u mukama, u poniženju i obeščašćenju. »Ja sam sišao s neba, 
ne da vršim svoje volje, nego volju onoga, koji me je poslao« 
(Iv. 6, 59). »Ovo je moja krv Novoga Zavjeta.« Njegovom je 
krvlju Novi Zavjet sklopljen i potvrđen. Ublažio je Očevu 
srdžbu, slomio moć grijeha i pakla, otvorio je nebo, a nas je 
učinio djecom Božjom, »ljubljenima i odabranicima Božjim« 
(Kol. 5, 12). »S Kristom nas uskrisi i s njim posadi na nebe=- 
sima« (Efež. 2, 6). Ljubav se Božja izlila u našim srcima Du- 
hom Svetim, koji nam je dan« (Rim. 5, 5). Mi imamo sakra- 
mente i sakramentalne milosti, mi. imamo Crkvu i njezino 
neizmjerno bogatstvo istine, života i snage. Sve se temelji na 
zavjetu, koji je Bog s nama sklopio u Kristu i po Kristu. Sve 
bez naše zasluge i bez našega sudjelovanja. Sve je već bilo 
učinjeno prije nego smo bili i stvoreni. I ovaj je zavjet Božji 
i vječan i trajan i neprolazan. »Učinit ću vas svojim pukom i 
ja ću biti vaš Bog« (2. Mojs, 6, 6). »Blago narodu, u kojega je 
Gospodin Bog!« (Ps. 145, 14). Mi smo narod Novoga Zavjeta, 
Zavjeta milosti, otkupljenja, koje nam je osigurano svelim obe= 
ćanjem. Budimo zahvalni! Budimo sretni, što smo narod No» 
voga Zavjeta! 

a 5. »Obećanja bila su dana Abrahamu i njegovu potomku«, 
naime Kristu, glavi svete Crkve, i svima nama u Kristu i u 
Crkvi. U Novom Zavjetu, koji je potvrđen Kristovom krvlju, 
nalaze se punima istine i milosti. Po svetom krstu postali smo 
članovima Novoga Zavjeta. Nama pripada sve njegovo bogat- 
stvo otkupljenja. Moramo se samo sve više sjediniti s Kristom 
i s njegovom Crkvom, On je punina milosti, ocean božanskoga 
života. U njemu je svaka svetost u najvećem stupnju. Pođimo 
dakle Kristu! 

U žrtvi svele Mise teče krv Novoga Zavjeta otajstveno po 
žrtveniku, Mi je primamo kao svoj žrtveni dar u svoje ruke i 
prikazujemo Bogu kao zadovoljštinu za svoje grijehe, da zado- 
bijemo milost i pomoć za sebe i za svoju braću u Kristu, za 
cijeli ljudski rod. »Pogledaj, Gospodine, na svoj zavjet, i duše 
svojih ubogih ne zapusti do kraja.. Ustani, Gospodine, i vodi 
moju pravdu.« Po ovom smo Zavjetu tvoje vlasništvo, tvoj 

narod. Naše su stvari, tvoje stvari! »Sjeti se pogrde svojih 
slugu« (na stepenicama), sramote, koju ti nanose po tvome za“ 
vjetnom puku. Kod primanja svete pričesti bit će naša duša 
poškropljena zavjetnom krvlju, Gospodin iznova sklapa zavjet 
po Isusovoj krvi, koja dotiče našu dušu. Predajmo i mi sebe 
iznova i savršenije Bogu u svetoj pričesti. »Ti si moj Bog, 
u tvojim su rukama moji dani« (prikazanje), Tvoj sam, i tvoj 
želim ostati! 
Molitva, 


Svemogući, vječni Bože, umnoži našu vjeru, ufanje i ljubav, 
i da zaslužimo dostignuti, što obećavaš, učini, da ljubimo, što 
zapovijedaš. Po Kristu Gospodinu našem. Amen. 


Utorak iza trinaeste nedjelje po Duhovima. 
BožjaiKristova obećanja. 


»Obećanja bila su dana Abrahamu i njegovu potomku. Bog 
kaže kao jednomu: I tvojemu potomku, koji je Krist« (posla- 
nica), t. j. cijelome Kristu, otajstvenom tijelu Kristovu, Crkvi, 
nama, blagoslovljenoj djeci Novoga Zavjeta. Ako se već Stari 
Zavjet temeljio na obećanjima, koja su se ispunila, o kojima 
Izraelac nije smio sumnjati usprkos prigovora razuma i život- 
nog iskustva, onda će to Novi Zavjet, još u većoj mjeri, jer je 
sklopljen u Kristu, Apostol svjedoči za Krista: »U njemu su se 
ispunila sva obećanja Božja, zato i po njemu, po Kristu, govo=- 
rimo Bogu na slavu; Amen. Tako neka bude« (2. Kor. 1, 20). 
Apostol naviješta »veselu vijest, da smo naime i mi, pogani, 
u Kristu subaštinici i sudionici obećanja« (Elež. 5, 6). Mi smo 
»djeca obećanja« (Gal, 4, 28). 

1. »U Kristu su se ispunila sva obećanja 
Božja« (2. Kor. 1, 20). štogod je Bog obećao ocima Staroga 
Zavjeta, kao otkupljenje, blagoslov, milost i nebesku nagradu, 
sve smo primili u Kristu. U Kristu, i samo i jedino u Kristu 
imamo spas, puninu i skup svih dobara našega spasenja, koja 
Bog želi udijeliti bilo cijelom ljudskom rodu bilo pojedincima. 
To je otkupiteljski plan Božji. »Božja se ljubav k nama očito- 
vala u tom, što je na svijet poslao svoga Jedinorođenca, da 

živimo po njemu« (1. Iv, 4, 9). On je »predao svoga jedinoro- 
đenoga Sina« (Iv. 3, 16), da postane našim bratom, a mi da 
budemo njegovi subaštinici, sudionici njegove milosti i slave, 
»da pokaže budućim vijekovima izvanredno bogatstvo svoje 
milosti« (Efež. 2, 7). Sve nam Bog daje u svome Sinu Isusu 
Kristu. Samo u njemu i po njemu možemo se s Bogom pove= 
zati. »Nitko ne dolazi k Ocu, nego po meni« (Iv, 14, 6). Krist 
je put, jedini put, koji nas vodi k Ocu. »Bez mene ne možete 
činiti ništa« (Iv. 15, 5), kao što ni loza ne može uroditi plodom 
niti može uopće živjeti, ako ne ostane na trsu. »Izbacit će se 
kao loza, koja će se osušiti, i skupit će je, baciti u oganj i 
izgorjet će« (Iv. 15, 6). »Drugoga temelja ne može nitko posta- 
viti, osim onoga, koji je postavljen, a taj je Isus Krist« Na 
ovome temelju mora svaki pojedinac nadozidati. »Neka svaki 
pazi, što će zidati na ovom temelju: da li zlatom, srebrom, dra 
gim kamenjem, ili drvom, sijenom, slamkom« (1. Kor. 3, 11. sl.). 
Bog je dakle puninu svoga života položio u presvetu čovječju 
narav Kristovu. Po njoj ga daje i Crkvi i pojedincu »po mjeri 
Kristova dara« (Efež, 4, 7). Mi smo dakle samo toliko dionici 
božanskoga života i božanske svetosti, koliko Krist u nama živi. 
Jednu takvu svetost želi Bog od nas, da ili smo sveti u Kristu ili 
uopće nismo sveti. Mi nismo odabrani »radi naših djela, nego 
po milosti, koja nam je dana u Kristu Isusu« (2. Tim. 1, 9). 
Evo, kako je Krist središte, izvor, ispunjenje i skup svih obe- 
ćanja, Samo u njemu je spas, milost, otkupljenje i nada, Vje- 
rujmo u to! U toj vjeri i živimo. Samo »onima, koji vjeruju, 
daje se obećanje po vjeri u Isusa« (poslanica). 

2. Isus Krist dao jei sam obećanja. Dao nam 
je obećanja, koja će se u budućnosti ispuniti, Svojoj je Crkvi 
obećao, da je ne će nadvladati vrata paklena, Obećao joj je, da 
je s njom u sve dane do svršetka svijeta (Mat. 28, 20). Obećao 
nam je, da će jednom doći s velikom silom i slavom (Mat. 24, 
20). »Ide čas, kada će svi, koji su u grobovima, čuti glas Sina 
Božjega. I koji su činili dobro, uskrsnut će na život, a koji su 
činili zlo, uskrsnut će na osudu« (Iv. 5, 28. sl.). Dao nam je i 
druga obećanja, obećanja, koja vrijede za sve nas, koja smo 
primili kao pomoć i potporu u našem vlastitom kršćanskom 
životu i nastojanju, »Tko ostaje u meni, i ja u njemu, taj daje 

mnogo ploda« (Iv. 15, 5). »Tko mene ljubi, bit će ljubljen i od 
mojega Oca, i ja ću ga ljubiti i njemu ću se objaviti« (Iv. 14, 
21). »Blago siromašnima u duhu, jer je njihovo kraljevstvo ne- 
besko. Blago žalosnima, jer će se utješiti, Blago onima, koji 
gladuju i žeđaju pravde, kreposti i svetosti, jer će se nasititi. 
Blago čistima po srcu, jer će vidjeti Boga. Blago vama, kad vas 
radi mene budu proklinjali i progonili i lažno govorili svako zlo 
protiv vas: vaša je plaća obilna na nebu« (Mat. 5, 31. sl.). 
»Progonit će vas, predavat će vas u Sinagoge i bacati u tam- 
nice, radi mene povlačit će vas pred kraljeve i upravitelje. Zato 
budite mirni i ne smišljajte unaprijed, kako ćete odgovarati, jer 
ću vam ja dati riječi i mudrost, kojoj se ne će moći oduprijeti 
ni usprotiviti nitko od svih vaših protivnika. Bit ćete izdani od 
roditelja i braće i rođaka i prijatelja. Svi će vas mrziti radi 
mene, ali ne će propasti ni vlas s vaše glave« (Luka 21, 8 sl.). 
»Ovo sam vam kazao, da u meni mir imate. U svijetu ćete imati 
tjeskobu, ali se uzdajte, ja sam nadvladao svijet (Iv. 16, 35). 
Dao je obećanja i onima, koji su iz ljubavi prema njemu sve 
ostavili, »Zaista vam kažem: Svaki: koji radi mene ostavi kuću 
ili braću ili sestre ili oca ili majku ili ženu ili djecu ili polja, 
primit će stoput više i imat će vječni život« (Mat. 19, 29). 
»Onima, koji vjeruju, dade obećanje po vjeri u Isusa Krista« 
(poslanica). To nijesu isprazne riječi, nego neprevarljive, bo=- 
žanske i istinite riječi. Ne smijemo ih umanjiti ili oslabiti nji- 
hovo značenje. Vjeran je Bog, vjeran je Krist! U to moramo 
vjerovati, i radosno potvrditi dana obećanja. 

5. Obećanja, koja su bila dana ocima, ispunila su se u 
Kristu, i samo u Kristu. Dakle, samo u Kristu imamo otkuplje- 
nje, blagoslov i nebesku baštinu. Zato ostanimo vjerni Kristu. 
»Znam, komu sam vjerovao, i uvjeren sam, da je kadar moj 
poklad sačuvati za onaj dan«, za vječnost (2. Tim. 1, 12). 

Nova obećanja ne ćemo više primiti. Obećanja, koja su 
nam dana, tako su. uzvišena i opširna, da se na svijetu ništa 
ne može s njima usporediti. Kamo sreće, kad bismo se uvijek 
njih živo sjećali! Sve ono bezvrijedno i pogrješno, što u svome 
kršćanskom životu i u svojoj pobožnosti činimo, činimo zato, 
jer zaboravljamo na velika obećanja, koja su nam dana od 
Boga i od Krista! Mi nemamo vjere, žive i svijesne vjere! I 

zato smo i bez nutarnje sreće, bez nutarnje snage i žara. »Naša 
je snaga u radosti u Gospodinu« (Ezdra 8, 10). 


Molitva, 
Svemogući, vječni Bože, umnoži našu vjeru, ufanje i ljubav, 
i da zaslužimo dostignuti, što obećavaš, učini, da ljubimo, što 
zapovijedaš, Po Kristu Gospodinu našem, Zimen. 


Srijeda iza trinaeste nedjelje po Duhovima. 
»Gratiasagamus Domino Deo nostro.« 


Gospodin je izliječio deset gubavaca i samo se jedan po- 
vratio, da zahvali Gospodinu, što ga je izliječio. »A gdje je 
ostalih devet?« To je živa slika Crkve, koja je pozvana od 
pogana; ona je očišćena u krvi Gospodnjoj i u vodi svetoga 
krsta, pa se vraća Gospodinu, da mu zahvali. »Gratias agamus. 
Domino Deo nostro! 

1. »Dostojno jei pravedno, da tebi uvijek i svag- 
dje zahvaljujemo, Gospodine sveti, Oče, svemogući, vječni Bože, 
po Kristu Gospodinu našem« (predslovlje u svetoj Misi). Mo- 
litva svete Crkve odnosi se ponajprije na Boga. Ona se klanja, 
hvali i zahvaljuje. Svakoga jutra kod izlaska sunčanoga sjeća 
se onog blagoslovljenog časa, kada se po svetom krstu razda- 
nilo u dušama njezine djece, i kako su uskrsnula od grješne 
smrti na život. U hvalospjevima kod pohvala (lauda), a napose 
u hvalospjevu Zakarijinu izriče Crkva svoju zahvalu nebeskom 
Ocu, koji je na njezinoj djeci učinio divno čudo: od smrti uskri- 
sio ih je na život, Sumce se sve više uspinje, a Crkva pristupa 
po svojim svećenicima k oltaru, i prinosi svetu žrtvu, žrtvu 
zahvalnicu za veliko dobročinstvo, što je stvorio svijet, što ga 
uzdržava i upravlja; što je Sin Božji postao čovjekom, da nas 
otkupi, i što je poslao Duha Svetoga. To je žrtva zahvalnica 
za milost, što smo mi njezina djeca, djeca Božja, što Bog sta- 
nuje u nama, što smo sjedinjeni s Kristom, našom glavom. To 
je žrtva zahvalnica što uzdržava i upravlja Crkvom kroz sto« 
ljeća i tisućljeća, što je Crkvu raširio po cijelome svijetu. To 
je žrtva za nebrojene milosti i prosvijetljenja, koje Bog daje 
njezinoj djeci i po kojima ih prosvijetljuje, opominje, potiče, 

Baur; Rašvijetli se! III, 16 

pomaže, uzdržava i božanskom mudrošću vodi. A uveče, kod 
večernje (kod vespera), Crkva promatra minuli dan. Ona se 
sjeća milosti, sjeća se napose velikog djela utjelovijenja Sina 
Božjega, koje se i u njezinoj djeci ostvaruje po svetoj pričesti. 
Svoju zahvalu izrazuje divnom pjesmom zahvalnicom djevi- 
čanske Bogorodice Marije i hvalospjevom starca Simeona: 
»Veliča duša moja Gospodina, i raduje se duh moj u Bogu 
spasu mojemu. Jer mi (danas) čini velike stvari Svesilni, i sveto 
je ime njegovo. I milosrđe je njegovo od koljena do koljena« 
(Luka 1, 46). I hvalospjevom: »Sad otpuštaš s mirom slugu 
svoga, Gospodine, jer vidješe (danas) oči moje spasenje tvoje«, 
(Luka 2, 29), jer smo primili tvoju milost i oćutjeli tvoju ljubav. 

2. »Po Kristu Gospodinu našem.« Crkva zna, da 
Bogu duguje takovu hvalu, koju mu nikada ne bi sama mogla 
iskazati. Pa ni onda, kad bi se pridružili svi zborovi anđela i 
blaženika, jer to ne bi bila dostojna zahvala za mnogobrojne 
milosti i darove udijeljene djeci svete Crkve. Zato ona zahva- 
ljuje »po Kristu Gospodinu našem«. On, posrednik između Boga 
i ljudi, zauzima se za Crkvu, jer je ona njegova zaručnica. Za- 
hvalu svete Crkve i zahvalu sve njezine djece sjedinjuje S 
neizmjerno vrijednom zahvalom, koja se bez prestanka iz nje- 
gova presvetog Srca uzdiže k nebeskom Ocu. Po njemu, po= 
sredniku, daje Crkva Bogu savršenu i Boga dostojnu zahvalu. 
što se kao zahvala k nebu uzdiže, to se opet vraća kao blago- 
slov i milost na Crkvu i na njezinu djecu, i potiče nas, da 
iznova i uvijek iskrenijim i dubljim osjećajem izgovaramo; 
»GQratias agamus Domino Deo nostro!« 
5. Duh svete Crkve duh je zahvaljivanja. Što više živimo 
po liturgijskoj pobožnosti, tim smo više slični Samaritancu, koji 
se poslije svoga izliječenja povratio i zahvalio Bogu. 

»Zar ih se nije očistilo deset? A gdje je ostalih devet?« 
S dubokom žalošću vidi sveta Crkva u ovim izliječenima mnogu 
svoju djecu, koja su po svetom krstu očišćena, koja su kod 
prve svoje svete pričesti na sebi oćutjela ljubav Gospodnju, 
koju je Gospodin ljubio osobitom ljubavlju i poljubio ih poljup- 
cem svojih usana (Pj. n. pj. 1, 1). Sada zaboravljaju tu neza- 
služenu ljubav i dobročinstvo, i ne vraćaju se, da dadu Bogu 
slavu i da se Gospodinu zahvale. Strahovite li proporcije. Deset 

ih je očišćeno, a samo jedan dolazi da se zahvali. I ovaj je bio 
»Samaritanac« i tuđin, koji nije pripadao izabranom narodu! 
Upravo izabrana djeca su nezahvalna, upravo oni, koje je Bog 
bogato obdario milostima i dobročinstvima, oni koje je u dnev= 
nom životu upravo obsipavao milostima! Oni stanuju s Gospo- 
dinom pod jednim krovom; svetohranište im je tako blizu; omi 
imaju svetu Misu; blagoslov s Presvetim i tolike druge milosti. 
I oni ne cijene milosti, ne upotrebljavaju ih i nisu zahvalni! 
A gdje je ostalih devet? Samo jedan od desetorice! Jesam li ja 
od nezahvalnih? 
Molitva. 


Svemogući, vječni Bože, umnoži našu vjeru, ufanje i ljubav, 
i da zaslužimo dostignuti, što obećavaš, učini, da ljubimo, što 
zapvijedaš. Po Kristu Gospodinu našem, men. 


Četvrtak iza trinaeste nedjelje po Duhovima. 
Vjera ulsusa Krista. 


Ustrajno i uporno revnuje liturgija za Krista: da je on 
Gospodin; da on u našim mislima i životu treba da zauzme 'pr- 
vo mjesto; da ono dobro, što u sebi nađemo, pripisujermo njemu 
i djelovanju njegove milosti. »Od njegove punine svi primismo, 
milost za milost« (Iv. 1, 16). »Sve je podložno grijehu, da se 
onima, koji vjeruju, dade obećanje po vjeri u Isusa Krista« 
(poslanica). 

l.»Čovjekse opravdava vjerom ulsusaKri- 
sta« (Gal. 2, 16), jer »sve je podložno grijehu, da se onima, 
koji vjeruju, dade obećanje po vjeri u Isusa Krista« (poslanica), 
a ne po obdržavanju Mojsijevog zakona, niti po vlastitom ljud- 
skom nastojanju i naprezanju. »Jer svi sagriješiše i nemaju 
slave Božje. I opravdavaju se badava njegovom milosti po ot- 
kupu, koji je u Kristu Isusu, Njega Bog izloži kao pomirbenu 
žrtvu po vjeri u njegovoj krvi, da pokaže svoju pravdu. Bog je 
propuštao pređašnje grijehe u strpljivosti, da pokaže svoju 
pravdu u sadašnje vrijeme. Gdje je dakle hvalisanje? Isključeno 
je zakonom vjere! Jer čovjek se opravdava vjerom bez djela 
zakona« (Rim. 5, 25). »Svi ste sinovi Božji po vjeri u Kristu 

Isusu. Jer koji se god u Krista krstite, Krista obukoste, Nema 
tu ni Židova ni Grka, nema ni roba ni slobodnjaka, nema ni 
muško ni žensko, jer ste svi jedno u Kristu Isusu. A ako ste 
vi Kristovi, dakle ste sjeme Abrahamovo i baštinici po obe- 
ćanju« (Gal. 5, 26 sl.). To je središte i otkupljenja i posvećenja: 
Milost i posinovljenje primamo po vjeri u Isusa Krista. »Svi 
ste sinovi Božji po vjeri u Isusa Krista« (Gal. 5, 26). Sveti 
Ivan evanđelist nas uvjerava, da po vjeri primamo utjelovlje- 
noga Sina Božjega (Iv. 1, 12). Po vjeri postajemo jedno s njime. 
U vjeri se predajemo njemu. On nas vodi k Ocu, da budemo 
sudionici Božjega života, što je savršenija, dublja i čvršća naša 
vjera u Isusa, Sina Božjega, tim je veće naše pravo na posinov- 
ljenje Božje i na sudjelovanje u božanskom životu. Zato s pra- 
vom veli sabor tridentinski:; »Bez vjere ne možemo postati djeca 
Božja« (6. zasj. 8. pogl.). Tu vjeru nalazimo u svetoj Crkvi i 
samo u njoj. 

2. »U stani, idi, jertijepomoglatvoja vjera« 
(evanđelje). Samaritanac, koji je bio izliječen od gube, povratio 
se k Isusu i »padne ničice preda nj i zahvali mu. A Gospodin mu 
reče: Ustani, jer ti je pomogla tvoja vjera.« Uvijek i uvijek 
traži se vjera u Isusa, Sina Božjega. »Neka vam bude po vašoj 
vjeri«, rekao je dvojici slijepaca, koji su ga molili, da ih izliječi. 
»I otvoriše im se oči« (Mat. 9, 29). »Samo vjeruj«, rekao je 
predstojniku zbornice, čija je kćerka već bila umrla. »Vjeruj 
samo, i spasit će se« (Luka 8, 50). Vjera je neophodni preduvjet 
njegovih čudesa. Vjeri ne može ništa uskratiti. Radi vjere opro- 
stio je grijehe raskajanoj grešnici (Luka 7, 50), i vjera je skru= 
šenom razbojniku otvorila pristup u vječni život, »Zaista, još 
danas ćeš biti sa mnom u raju« (Luka 29, 42). Traži se vjera 
u Isusa, Sina Božjega, koji je postao čovjekom, da nas otkupi; 
vjera u svjedočanstvo, kojim je nebeski Otac triput svjedočio 
za Isusa: »Ovo je moj ljubljeni Sin, koji mi je omilio: njega 
slušajte« (Mat. 3, 17; 17, 5; Iv. 12, 28). »Otac, koji me je poslao, 
svjedoči za mene« (Iv. 5, 57), »Svaki, koji vidi Sina i u njega 
vjeruje, ima vječni život« (Iv. 6, 40). »Tako je Bog ljubio svijet, 
da je predao svoga Jedinorođenca, da ne pogine nijedan, koji 
vjeruje u njega, nego da ima vječni život. Tko u njega vjeruje, 
ne osuđuje se, a tko ne vjeruje, već je osuđen, jer ne vjeruje 


Petak: Sveta vjera. 243 


u Božeg Jedinorođenca« (Iv. 5, 16—18). Vjera u Isusa, Sina 
Božjega, prvi je uvjet, da zadobijemo božanski život. Vjera u 
Kristovo Božanstvo uključuje u sebi ujedno i ostale objavljene 
istine. Samaritanac, koji je slika Crkve pozvane od pogana, 
vjerovao je to i zato je čuo riječi; »Ustani, idi, jer ti je pomogla 
tvoja vjera!« 

5. Crkva vjeruje u Isusa, Sina Božjega. Tijekom Stoljeća 
mnogi su krivovjerci nijekali Isusa, Sina Božjega, ali Crkva je 
nepokolebivo ustrajala u svojoj vjeri. Ustrajmo i mi u njezinoj 
vjeri. »Svaki, koji vjeruje u Sina Božjega, ima vječni život« 
(Iv. 6, 40). 

»Ovo je moj ljubljeni Sin« (Mat. 5, 17). Ovo Božje svjedo- 
čanstvo sadrži u sebi sve objavljene istine. U tome, što prihva- 
ćamo ovo svjedočanstvo, nalazi se i cijela naša vjera. U tome 
vjerujemo ujedno i cijelu objavu Staroga Zavjeta, čije je ispu= 
njenje Krist. A ujedno vjerujemo i u cijelu objavu Novoga 
Zavjeta, u nauk apostola i Crkve: jer apostolski i crkveni nauk 
samo je razvijanje objave, koju je Krist dao. Tko u vjeri prima > 
Krista, prima i cijelu objavu. A iko zabacuje Krista, Sina 
Božjega, zabacuje i cijelu objavu. Najdublje osvjedočenje, da je 
Krist Božji Sin, prvi je temelj vrhunaravnog života i svetosti. 
Na ovome temelju zida naša majka, sveta Crkva. Njoj »su dana 
obećanja«, jer ona vjeruje. 

Molitva, 

Svemogući, vječni Bože, umnoži našu vjeru, ufanje i lju- 
bav, i da zaslužimo dostignuti, što obećavaš, učini, što zapovi- 
jedaš. Po Kristu Gospodinu našem. Amen. 


Petak iza trinaeste nedjelje po Duhovima, 
Sveta vjera. 

»Čovjek se opravdava po vjeri bez djela zakona« Staroga 
Zavjeta (Rim. 53, 28). Po vjeri u Isusa Krista, Sina Božjega. Svi 
moraju vjerovati u Isusa Krista, »Tko bude vjerovao, i pokr- 
stio se, spasit će se, a tko ne bude vjerovao, osudit će se« 
(Marko 16, 16). t 

1. »Idite, pokažite se svećenicimal« Tako je 

bilo naređeno po Mojsijevu zakonu, da se svaki, koji je ozdravio 
od gube, morao pokazati svećeniku. Svećenik je morao službeno 
ustanoviti, da je nestalo gube. Gubavci se dadoše na put u naj- 
bliži svećenički grad, da svećenici potvrde njihovo ozdravljenje. 
Devet od njih pokazaše se svećeniku i učiniše, što je propisao 
zakon Mojsijev. Pouzdali su se naime u djela zakonska. Mislili 
su, da su radi ovih zakonskih djela ozdravili, Zato im nije bilo 
ni na kraj pameti, da se povrate Gospodinu i da mu zahvale. 
Zaslijepljeni i prevareni Izraelski narod mislio je, da »život 
daju« djela, žrtve, čišćenja, pranja i molitve, koje je propisivao 
Mojsijev zakon (poslanica). Varali su se, kad su mislili, da će 
Život milosti naći gdje drugdje, a ne u vjeri u Isusa Krista. 
Kako su zaslijepljeni i jadno prevareni, koji se uzdaju u djelo- 
vanje, naprezanje, sposobnosti, snagu i umijeće naravnoga 
čovjeka, i koji misle, da mogu biti bez vrhunaravnoga svijeta, 
koji se temelji na vjeri u Isusa Krista. »Da je postavljen zakon, 
koji bi mogao davati život, pravda bi zaista ovisila o zakonu. 
Al po Pismu sve je podložno grijehu, da se onima, koji vjeruju, 
dade obećanje (obećano opravdanje, milost i otkupljenje) po 
vjeri u Isusa Krista« (poslanica). »Tko ne bude vjerovao, osu- 
dit će se.« Samo u Kristu je spas, jer »pod nebom nije ljudima 
dano drugo ime, u kojemu bi se mi mogli spasiti« (Dj. ap. 4, 12). 

2. »Ustani, idi, jertijepomoglatvoja vjera.« 
»Kad jedan od njih opazi, da se očistio, povrati se i na sav glas 
hvaleći Boga padne ničice preda nj i zahvali mu.« On nije 
otišao svećeniku. On je shvatio, da se nije očistio po djelima 
zakona niti svojim nastojanjem i naporom. On je vjerovao! 
»Pomogla ti je tvoja vjera!« Vjera u Isusa, da je on Sin Božji. 
Zato se hitno povratio, čim je opazio, da se očistio, i »na sav 
glas hvaleći Boga padne ničice preda nj i zahvali mu.« U bogo« 
služju on je predstavnik onih, koji vjeruju, Njima »se dade 
obećanje i to po vjeri u Isusa Krista« (poslanica). Gospodin 
ih uvjerava: »Pomogla ti je tvoja vjera!« Za one, koji se uzdaju 
u djela zakona, u naravnodjudsko nastojanje, vrijede strašne 
riječi: »Tko Sinu ne vjeruje, ne će vidjeti života, nego gnjev 
Božji ostaje na njemu« (Iv. 3, 36). 

5. Što se u evanđelju pripovijeda, očiti je dokaz one tvrd- 
nje: »Bez vjere ne možete omiliti« (Hebr. 11,6). »Tko vjeruje 

u Sina, ima vječni život.« I samo onaj, koji vjeruje! Jer »iko 
ne vjeruje Sinu, ne će vidjeti života, nego gnjev Božji ostaje na 
njemu« (Iv. 5, 36). ' 

Po svetom krstu usađena je vjera u našu dušu. Dnevno je 
učvršćujemo, ako često probudimo čin vjere i ako molimo: 
Gospodine, umnoži našu vjeru! što je čišća i življa naša vjera u 
Isusa, Sina Božjega, tim je sigurniji i plodniji naš duhovni 
život. Iz žive vjere u Isusa, Sina Božjega, koji nam je dan, 
izvire naš duhovni život i svetost, Isus mora za nas uvijek biti 
Krist, Bog i čovjek, veličanstvom, silom i mudrošću bimo 
jednak Ocu, makar ga promatrali kao nemoćno dijete u jasla- 
ma, ili kao radnika u radioni, ili kao učitelja, koji neprestano 
izložen protivljenju svojih neprijatelja, makar ga vidjeli u sra 
moti i poniženju, u muci i smrti na križu; makar ga vidjeli u 
skrovitosti i tišini svetohraništva. Prava vjera u Isusa, Sina 
Božjega, nužno se usavršava u ljubavi. Ona nas potiče, da 
velikodušno sve učinimo, što Isus od nas traži, da nepokolebivo 
ustrajemo u napastima i budemo jaki u svakom trpljenju i žrtvi. 

»U tebe se, Gospodine, uzdam; rekoh: Ti si moj Bog, u 
tvojim su rukama moji dani« (prikazanje). ' 

Molitva, 

Svemogući, vječni Bože, umnoži našu vjeru, ufanje i lju- 
bav, i da zaslužimo dostići, što obećavaš, učini, da ljubimo, što 
zapovijedaš. Po Kristu Gospodinu našem. Amen. 


Subota iza trinaeste nedjelje po Duhovima. 
Umnoženje vjere, ufanjailjubavi, 


Doba je žetve, Gospodin je blagoslovio naporni rad seljaka. 
Izniklo je sjeme, koje je u proljeće bilo posijano u zemlju, Nje- 
žne klice pomalo su narasle i pretvorile se u bujan usjev, koji 
se talasa na vjetru. Promatrajući blagoslovljeni rast i dozrije- 
vanje na njivama sjećamo se u bogoslužju rasta u čovječjoj 
nutrinji, mislimo na umnoženje milosti i kreposti, i zato molimo: 
»Umnoži našu vjeru, ufanje i ljubav; i da ljubimo, što zapo- 
vijedaš.« 

1. »Umnoži našu vjeru, ufanjeiljubav.« Ona 

devetorica iz evanđelja, koje je Spasitelj izliječio od gube, pri- 
mili su dobročinstvo. Glavno je da su izliječeni, da se mogu 
vratiti svojim obiteljima i opet raditi. Dalje, i na drugo oni i ne 
misle! To je slika mnogih, koji od Gospodina primaju darove i 
dobročinstva, život, zdravlje, tjelesne i duševne sile i sposob- 
nosti. Ali oni na drugo i ne misle, Oni se malo brinu za ono, 
što je vječno, vrhunaravno i Božje. Oni živu samo za ovaj 
zemaljski i vremeniti svijet i svom silom nastoje, da u tom 
napreduju, Tako nastoji pojedinac, tako cjelina. Tome jedno- 
stranom, zemaljskom i vremenitom ljudskom nastojanju i dje- 
lovanju suprotstavlja Crkva težnju za duhovnim i vrhunaravnim 
vrednotama. »Umnoženje vjere, ufanja i ljubavil« U prvom 
redu moramo težiti za milosnim, vrhunaravnim životom. »Tra- 
žite najprije kraljevstvo Božje i pravdu njegovu, što je pra- 
vedno pred Bogom« (Luka 12, 51). »Što koristi čovjeku, ako 
sav svijet zadobije, a duši svojoj naudi?« (Marko 9, 56). Ponaj- 
prije težnja za Bogom i za životom za Boga, koji se temelji na 
krepostima vjere, ufanja i ljubavi. Najprije vrhunaravni i du- 
ševni život, nutarnja pobožnost, sjedinjenje s Bogom, a zatim 
briga i skrb za vremenite stvari! S velikom boli promatra 
Crkva, kako su mnoga njezina djeca svjetovna, kako misle 
samo na vremenito i zemaljsko, a zanemaruju vrhunaravni život 
i milosti. Za njih ona moli, da Bog »umnoži njihovu vjeru, 
uianje i ljubav«. Nastojmo da i mi oćutimo njezinu bol i vapimo 
s njom: »Umnoži našu vjeru, ufanje i ljubav.« 

2. »U čini, da ljubimo, što zapovijedaš.« Sveti 
je Franjo Saleski obično govori: Više se treba bojati poslušno- 
sti, nego neposlušnosti. Ako »ljubimo, što Bog zapovijeda«, 
sigurno ne ćemo biti nevjerni Bogu niti prestupiti njegovu za 
povijed. Naša se narav često nerado i nevoljko pokorava Božjoj 
volji i zapovijedi. Zato sretnih li nas, ako ljubimo, što Bog zapo- 
vijeda. Ljubav oslađuje jaram i olakšava breme (Mat. 11, 530). 
Ako se Božjoj volji i zapovijedi nerado i prisiljeno podlažemo, 
zdrobit će nas. A ako radosna srca prihvatimo, što Bog zapo- 
vijeda, nosit će nas. U zakonu treba razlikovati, što je na njemu 
teško i nesnosno, i što je na njemu lako i slatko. Teška je zapo- 
vijed i obveza, a slatka je sveta Božja volja, koju moramo pre- 
poznati i ljubiti u krutoj vanjštini. Lako i rado vršimo Božje 

zapovijedi, jer znamo, da time Bogu ugađamo, i to nas privlači 
i veseli pod neugodnom vanjštinom. Ljubav oslađuje i olakšava 
Božje zapovijedi. Radi nje vjerno vršimo i slušamo sve, što Bog 
nalaže, Radi nje smo velikodušni, plemeniti, ustrajni i vjerni u 
svemu, što Bog od nas traži i želi. Vjerni smo i u malim stva» 
rima, ali ova vjernost mije sitničava, nego i u najmanjoj stvari 
gleda ono veliko, a to je sveta volja Božja. Po toj vjeri dola- 
zimo u vezu s Bogom u malim stvarima, i tako postajemo veći 
i slobodniji! Kolike li slobode, lakoće i širokogrudnosti u svetim 
dušama! Onj su i vjerni i slobodni u svemu! Oni se predaju 
Bogu i samo Bogu prianjaju. Oni ne poznaju farizejsku strogost, 
niti bojažiljivu sitničavost, niti kakav nemir. Oni su točni u 
svemu, ali radi ove živahne i elastične točnosti i vjernosti oni 
se prilagođuju svim potrebama, jer ljube Božje zapovijedi. 
Sveci su znali, da zapovijedi nisu cilj, nego sredsivo, da se 
uspnemo do ljubavi prema Bogu. Zato su u svojoj točnosti bili 
tako slobodni, a u malim stvarima tako veliki. Bogoslužje želi, 
da i mi budemo takovi. Zato molimo, da uzljubimo, što Bog 
zapovijeda. 

5. »Umnoži našu vjeru, ufanje i ljubav«, razumijevanje i 
shvaćanje milosti i vrhunaravnoga života, To je ono što dana» 
šnjem svijetu nedostaje: smisao za vrhunaravno. Tako je u 
običnom ljudskom mišljenju, govoru i u djelovanju, a tako je i 
u obiteljima, narodima i državama. Vremenite, zemaljske, što- 
više, i grješne stvari cijenimo više od milosti; radimo samo iz 
naravnih motiva po svome duhu; napose podojenjujemo mo- 
litvu, koja je izvor, iz kojega crpimo milosti. Svoje misli, riječi 
i djela ne ćemo nikako produhoviti, Podcjenjujemo zavjete, koje 
smo položili, dragovoljno siromaštvo i poslušnost. Podcjenjujemo 
i Crkvu i njezine sakramente. »Umnoži našu vjeru, ufanje i 
ljubav«, da cijenimo sve, što je vrhunaravno. 


Molitva. 


Svemogući, vječni Bože, umnoži našu vjeru, ufanje i lju- 
bav, i da zaslužimo dostignuti, što obećavaš, učini, da ljubimo, 
što zapovijedaš. Po Kristu Gospodinu našem, Amen. 


Sveta Misa četrnaeste nedjelje 
poDuhovima. 


1. »Nilko ne može služiti dvojici gospodara.« To je ozbiljna 
opomena kršćanima, da se čuvaju polovičnosti i službe dvojici 
gospodara, i da potpuno pristanu uz Boga i Krista. Oni su to 
doduše već jednom učinili na svetom krštenju, ali taj svoj zavjet 
moraju svaki dan potvrdili svojim vladanjem. Dvije se vlasti 
međusobno protive: Duh i tijelo (poslanica), Bog i mamona 
(evanđelje). Nitko ne može u isto vrijeme uz obojicu pristati, 

2. Bez svake neodlučnosti i polovičnosti prionimo danas u 
svetoj Misi uz Boga i Krista. »Kako su mili tvoji stanovi (kr= 
šćanska Božja kuća, crkva). Čezne i gine moja duša za dvorima 
Gospodnjim.« Ovdje, u kući Božjoj, u katoličkim .crkvama, 
kršćani nalaze svoj dom. Ovdje se oni mole: »Bože, pogledaj 
i vidi lice svoga pomazanika«, t. j. kršćana, kršćanske općine, 
svete Crkve: »Više: vrijedi jedan dan u tvojim dvorima od tisuće 
drugdje« (ulaz). Zato odijelimo se danas iznova od svijeta, od 
kraljevstva tijela i grijeha, i odlučimo se za Boga, za kraljev=« 
stvo Duha i dobrote. »Bože, pogledaj i vidi milostivo lice svoga 
pomazanika«, udijeli nam milost, da se odvažno od svijeta rasta- 
jemo. Ovako molimo žarko i pobožno u Gospodine, smiluj se, 
i u dnevnoj molitvi. 

5. Živim bojama slika današnja poslanica kraljevstvo tijela. 
Ono se sastoji u bludnosti i nečistoći, u idolopoklonstvu i nepri- 
jateljstvu, u mržnji i razdoru, u zavisti i u pijančevanju: »Koji 
što takva čine, ne će postići Božjega kraljevstva«, njihov se 
život očito protivi njihovom krsnom zavjetu i obvezama svetoga 
krsta. U nekim su stvarima možda još kršćani, ali oni služe 
dvojici gospodara, a »nitko ne može služiti dvojici gospodara«. 
Iza toga riše poslanica kraljevstvo duha. Ovo je kraljevstvo 
ljubav, radost, mir, strpljivost, dobrota, blagost, dugotrpnost, 
krotkost, vjera, čednost, uzdržljivost, čistoća. »A koji su Kri- 
stovi, svoje su tijelo raspeli s manama i požudama. »Pravi 
kršćani služe samo jedinomu Gospodinu Kristu, kraljevstvu 

duha. Velika ih sila odvraća od kraljevstva zla i vuče ih ka 
Gospodinu (na stepenicama). Oni se ne brinu bojažljivo i pre- 
komjerno za zemaljska dobra, za tjelesne potrebe, već u prvom 
redu misle na Božje kraljevstvo i nastoje pravedno živjeti pred 
Bogom nadajući se, da će i sve ostalo primiti. Ovako oni pot- 
puno žive za Boga i njegovu službu. Dakako i oni se brinu za 
vremenita dobra, i oni stvaraju kulturne vrednote, ali to nije 
njihova jedina briga, i nastojeći oko sticanja vremenitih dobara 
oni se ne odijeljuju od Krista i od Boga. Oni znaju za viša dobra 
i za više vrednote, »Kušajte i vidite, kako je sladak Gospodin« 
(prikazanje). 

4. Sada, u svetoj Misi gleda on milostivo na lice svoga po- 
mazanika, na svoju kršćansku općinu. Kod svete pretvorbe do- 
lazi osobno među svoju općinu i postaje njihow žrtveni dar. 
»Kušajte i vidite, kako je sladak Gospodin!« »Bolje je uzđati se 
u Gospodina (u Krista) nego u čovjeka.« Gospodin uzima i naše 
nevolje i potrebe i naše vremenite brige i prošnje i u svetoj 
žrtvi ih uključuje u svoje presveto Srce, prisvaja ih tako sebi i 
moli, kao da su njegove. On ih preporučuje nebeskom Ocu. 
»Ne brinite se, dakle, toliko i ne govorite, što ćemo jesti i što 
ćemo piti, ili Čim ćemo se odjenuti. Zna vaš Otac, da vam sve 
to treba. Tražite najprije kraljevstvo Božje i njegovu pravdu«, 
službu Božju u svetoj Misi, slavu i čast Božju sudjelujući kod 
svete žrtve, Tražite osobito kraljevstvo Božje, koje silazi u kr- 
šćansku dušu u primanju svete pričesti s puninom Duha i života 
Božjega (pričesna), i »sve će vam se dodati«. 


Čefrnaesta nedjelja po Duhovima. 
Božja providnost. 


»Ne brinite se tako za svoj život, što ćete jesti, niti za svoje 
tijelo, u što ćete se obući. Zna vaš Otac, da vam sve to treba« 
(evanđelje). Postoji providnost. Ona hrani nebeske ptice i odi- 
jeva ljiljane u polju. Pa zar se ona ne će mnogo više brinuti za 
čovjeka, koji je dijete Božje, da ga nahrani i zaodjene? 

1. »Tvoja providnost, Oče, upravlja sve« 
(Mudr. 14, 5). Upravo se ništa ne događa ni u svemiru uopće 

ni u svjetskim dogođajima ni u ljudskom životu, što Bog ili ne 
bi izravno htio ili barem pripustio. Jedino grijeh ne može Bog ni 
htjeti niti učiniti: on ga samo pripušta. A sve drugo on hoće, 
on izvršuje, on raspoređuje i on upravlja. On sam! I to jednom 
sveobuhvatnom božanskom mudrošću, neograničenom i neodo=« 
ljivom moći i dobrotom i ljubavlju, koja misli uvijek ono, što 
je najbolje i za cjelinu i za pojedinca. »Zar se ne prodaje pet 
vrabaca za dva novčića? A nijedan od njih nije zaboravljen 
pred Bogom, Ne vrijedite li vi više nego mnogo vrabaca?« 
(Luka 12, 6). Bog se brine za nas ljude kao što se kvočka brine 
za svoje piliće, kao majka za svoje dijete. »Nosit ću vas na gru- 
dima, i milovati na koljenima. Kao kad koga miluje majka, tako 
ću tješiti i ja vas« (Iz. 66, 12). »Može li majka zaboraviti svoje 
dijete, da se ne smiluje čedu svoje utrobe? Pa da ga ona i zabo« 
ravi, ja ipak ne ću zaboraviti tebe« (Iz. 49, 15). Postoji provid- 
nost. Osim te općenite providnosti postoji još i posebna pro“ 
vidnost, koja se odnosi na one, koji ozbiljno Boga traže i koji 
ga iskreno ljube. Prema djeci Božjoj pokazuje se Bog osobito 
bogat, dobar i ljubezan, Neprestano se brine, za njihovo posve 
ćenje. Neprekidno, danju i noću radi u njima i na njima. štogod 
se u svijetu zbiva, sve služi njima na korist. U svojoj mudrosti, 
moći i dobroti Bog je sve tako uredio, odmjerio, rasporedio i 
međusobno povezao, da služi za njihovo posvećenje. Tome po- 
svećenju služi sve bez iznimke. Kako ćemo se jednom diviti, 
čuditi i zahvaljivati, kad u vječnom svijetlu spoznamo, kako je 
Bog mudro vodio naš zemaljski život. »Tvoja providnost, Oče, 
upravlja sve!« ; 
2.»Malovjerni!« Mi smo u svojem dosadašnjem život 

doživjeli toliko očitih dokaza Božje skrbi za našu dušu i za naš 
vremeniti napredak. Samo malo treba da pomislimo, pa da opa“ 
zimo, kako.nam je bio milosrdan, kako nas je očuvao od mnogih 
duševnih i tjelesnih pogibli; kako nas je spasio iz mnogih grje- 
šnih prilika; kako je bio strpljiv i milostiv prema nama; kako 
nas je često prosvjetljivao i poticao na dobro, kako nam je dao 
divne duhovne, duševne i tjelesne sposobnosti. I to nama, koji 
smo sami po sebi sposobni samo griješiti i Boga vrijeđati, Kako 
smo često to uistinu i učinili! Ali on nas ipak nije napustio. 
Koliko li razloga, da se posve u njega pouzdamo! A upravo to 

ne činimo. Zato nam Gospodin s punim pravom predbacuje: 
»Malovjerni!« Kada ćemo već jednom shvatiti i razumjeti i ra- 
diti po njegovim riječima: »Ne brinite se, dakle, toliko i ne go- 
vorite; Što ćemo jesti ili što ćemo piti ili u što ćemo se zaodje- 
nuti, jer sve ovo traže neznabošci.« Gdje je naša kršćanska 
vjera? Kada ćemo živjeli po načelu: »Tražite najprije kraljev- 
stvo Božje i njegovu pravdu, a sve ostalo će vam se dodati?« 
Najprije, u svemu i prije svega tražite svetu volju Božju, a za 
ostalo će se on brinuti. 

3. »Anđeo Gospodnji svojom zaštitom lebdi oko onih, koji 
se njega boje, i izbavit će ih; kušajte i vidite, kako je sladak 
Gospodin« (prikazanje). ' 

Temeljno načelo crkvene pobožnosti jeste radosno pouzda= 
nje u Boga. To pouzdanje treba da bude načelo i svakoga 
kršćanina. Pouzdanje, makar smo se i prevarili ili doživjeli 
neuspjeh u zvanju; pouzdanje, kad nam izvanje trpljenje nastoji 
da pomuti radost u Bogu. Pouzdanje, kad nas nutarnja trpljenja, 
napasti, kušnje, suhoća, pogreške ili grijesi bacaju u malodđušje. 
»Pogledajte ptice nebeske, koje ne siju niti žanju niti sabiru u 
žitnice, a hrani ih vaš nebeski Otac. Nijeste li vi mnogo vrijed- 
niji od njih?« (evanđelje). Ptice su samo njegovi stvorovi, a vi 
ste njegova djeca. On je »vaš Otac«. Zar vi nijeste njemu 
mnogo vrijedniji od njih? 

: Molitva, 

Čuvaj, molimo, Gospodine, svoju Crkvu vjekovitim smilo- 
vanjem, i jer bez tebe posrće čovječanska umrlost, neka se tvo- 
jim vazda pomoćima i odbija od štetnih stvari i smjera k spaso= 
nosnima. Po Kristu Gospodinu našem. Amen. 


Ponedjeljak iza četrnaeste nedjelje po Duhovima. 
Božja providnost j 
Nedjelja Božje providnosti! U molitvi četrnaeste nedjelje 
po Duhovima izražena je vjera svete Crkve u Božju providnost 
nad vjernicima. Mi smo ljudi slabi, potpuno nesposobni, da se 
držimo daleko od onoga, što nam je štetno; a da tražimo ono, 
što nam je korisno, Ali nad našom slaboćom i nesposobnošću 

bdije providnost, koja sve neizmjerno ljubezno i mudro uspore 
đuje i upravlja. Ona nas odvraća od štetnog, a upravlja k ono=- 
mu, što nam koristi za naš spas. Ta providnost bdije nad svetom 
Crkvom i njezinom djecom. To nas uči naša sveta vjera. 

1. Božja providnost nas čuva od štetnih stvari. 
Mi smo podložni »ljudskoj slabosti«. Ne znamo, da li će nam 
već slijedeći trenutak donijeti dobro ili zlo. Mnogo razmišljamo, 
dok se ne odlučimo za ovaj ili onaj put. A da li će nam biti 
koristan ili štetan? Ne znamo, jer smo slabi, jer smo neznalice, 
neiskusni i slijepi, Lako nas prevare ljudi, svijet, strasti i ljudski 
obzir, koji uvijek teži za mirom, udobnošću, užitkom i slobodom. 
Izvana prijeti opasnost od đavla, od općenja s ljudima, i od 
brige za život i opstanak. Kako su mnogobrojne prigode da sa- 
griješimo, da se iznevjerimo! Svuda zasjeda i zamka neprija- 
telja, koji nam želi naškoditi i odvratiti našu dušu od Boga, 
jedinoga pravoga dobra. Kako da se oslobodimo od toga, što 
nam škodi? Mi bismo sami po sebi slabo što postigli, kad ne bi 
bilo božanske providnosti. Providnost Božja bdije nad nama i 
čuva nas, 

2, Božja nas providnost vodi k onome, što 
jespasonosno. Bog nikad ne prestaje raditi i djelovati u 
našoj duši. On neprestano djeluje na našem spasenju. Utjelov= 
ljenje Sina Božjega, njegova smrt na križu, njegovo uzašašće u 
nebo, njegovo kraljevanje uz desnu stranu Očevu, očit je dokaz, 
da Bog neprekidno radi na našem spasenju, Po svetom krstu, 
po poslanju Duha Svetoga u svetoj potvrdi, u dnevnoj žrtvi po 
sakramentima pokore i euharistije vodi nas spasenju. Vodi nas 
nadalje po zvaničnim i staleškim dužnostima, po radu i molitvi, 
po položenim zavjetima, po zapovijedima i propisima. Štoviše i 
po neprilikama dnevnoga života, po protivnostima i po poniže- 
njima, po neuspjesima i trpljenju, po kušnjama i napastima, po 
poteškoćama u zvanju i duhovnom životu. Dapače po samim 
pogreškama i grijesima, u koje uz njegovo pripuštenje zapada- 
mo vodi nas k onomu, što nam je spasonosno. Ili možda zna=« 
demo mi bolje što je za nas spasonosnije? Možemo li se dotle 
uzdići, da u svakom momentu znademo što je bolje? Tko nam 
jamči, da je baš to za nas najbolje? Tko to može? Tko to čini? 
To čini samo Bog, nebeski Otac, po svojoj neizmjerno mudroj i 

ljubeznoj, sveznajućoj i svemogućoj providnosti. »Otkrij Gospo- 
dinu svoj put, i on će učiniti« (Ps. 36, 5). Vjerujmo i zahvalno 
se pouzdajmo u Božju providnost, koja nas upravlja k onomu, 
što je za nas spasonosno., : 

5. Božja providnost! »Ni vlas ne će spasti s vaše glave bez 
volje vašeg nebeskog Oca« (Luka 18, 8). »Nijedan vrabac ne će 
pasti na zemlju bez vašega Oca. A vaše su vlasi na glavi sve 
izbrojene. Nebojte se dakle: vi ste vrijedniji od mnogo vrabaca« 
(Mat. 10, 29). Čega da se dakle bojimo, kad se on za nas brine! 
Kad nas on odvraća od svega, što nam je štetno, a vodi nas 
k onomu, što nam je spasonosno! čega da se dakle bojimo? 
Dakako, ako se u sami sebe pouzdajemo, onda se uistinu mo=- 
ramo bojati. Naša umišljenost, naš ponos, naše meuredno po= 


- uzdanje u samoga sebe nužno nas mora upropastiti. Zato povje- 


rimo sebe, svoju dušu i svoje spasenje Očevim rukama, U 
svemu tražimo samo Boga i Božju volju! Božji su putevi druga« 
čiji od ljudskih puteva. 

»Živite po duhu«, po živoj i nepokolebivoj vjeri u ljubeznu 
Božju providnost. »Bolje je uzdati se u Gospodina, nego u čo- 
vjeka. Bolje je nadati se u Gospodina, nego u knezove« (na 
stepenicama), u ljudsko znanje i umijeće, u svoje prosuđivanje 
i nastojanje. 

Molitva, 


Čuvaj, molimo, Gospodine, svoju Crkvu vjekovitim smilo- 
vanjem, i jer bez tebe posrće čovječanska umrlost, neka se 
tvojim vazda pomoćima i odbija od štetnih stvari i smjera k spa- 
sonosnima. Po Kristu Gospodinu našem. Amen. 


Utorak iza četrnaeste nedjelje po Duhovima. 
Bog, naš Otac. 


»Pogledajte ptice nebeske, koje ne siju niti žanju niti sabiru 
u žitnice, a hrani .ih vaš nebeski Otac« (evanđelje). Gospodin 
osobito naglašuje: »vaš nebeski Otac«. Ne brinite se bojažljivo 
za hranu i odjeću: »Zna vaš Otac, da vam treba sve to.« Bog 
je naš Otac. Veoma je važno i upravo odlučno za naše mišljenje 

i vladanje, da u njemu uvijek i svuda gledamo Oca, U svakom 
će drugom slučaju presahnuti u nama izvori pobožnosti. 

l. Bog jenaš Stvoritelj, i zato naš Gospodar. Nje- 
mu pripadamo sa svime, što. jesmo i imamo. Naš je život u 
njegovim rukama, u rukama Božje providnosti. On je naš Stvo- 
ritelj, neizmjerni presveti i sveznajući Bog. Pokraj njega mi smo 
prah, jedno ništa, tama i nesvetost. On je naš Gospodar: Njemu 
dakle moramo služiti. I jer je Gospodar, zato i naš sudac, ko- 
jem su poznate sve naše misli i želje, sve naše riječi i djela. 
Pred točnošću njegova znanja i optužbe stojimo kao nijemi. 
Nepodnosivi sjaj njegove svetosti upravo nas zaslijepljuje! Kad 
bismo Boga promatrali, samo s toga stanovišta, ostali bismo 
bijedni i kukavni najamnici. Ne bismo mu Služili iz ljubavi. 


Ostali bismo hladni i bešćuini prema njemu. Mi bi se Boga. 


samo bojali. A_ mnogi od nas služe Bogu samo tako. Zar se 
onda čuditi, što svoje vjerske dužnosti nerado izvršavamo, što 
se u nama javljaju napasti i sumnje protiv svete vjere: što nas 
muči bojažljivost i duševni nemir, koji potkopava svaku nježnu 
pobožnost i duh svojevoljnog mrtvenja? Nažalost i mi kršćani 
često gledamo Boga jednostrano, vidimo u njemu samo Stvori- 
telja, Gospodara i suca. Na taj način kao da se stvara neki zid 
između Boga i nas, koji nam priječi, da Bogu dođemo s djeti- 
njim osjećajem, s djetinjom ljubavlju i s djetinjim pouzdanjem. 
To je najveća zapreka našega nutarnjeg života i sjedinjenja 
s Bogom. 

2:Bogjenaš Otac, To je slatka sreća svakoga kršća- 
nina. On vjeruje i u vjeri osjeća na svakom koraku, u svakoj 
prilici, da mu je Bog Otac i da kao Otac s njime postupa. Ta 
zato je Bog svoga jedinorođenoga Sina poslao k nama ljudima, 
da »primimo posinovljenje. A jer ste sinovi, Bog je u naša srca 
poslao Duha svoga Sina. Nijesi dakle više sluga, nego sin« (Gal. 
4, 4 sl.). Doista, na svetoj potvrdi dao nam je dar »pobožnosti«. 
Po tom daru dano nam je, da s Bogom Ocem uvijek i svagdje 
općimo s djetinjim osjećajem, Bog je naš Otac. Svaka nježnost 
i ljubeznost, koja se krije u riječi otac, u najvećoj se punini na- 
lazi u Bogu-Ocu. Svijest, da je on naš Otac, uzdiže, razveseljuje, 
tješi i jača našu dušu. Vjera u Boga Oca uklanja osjećaj zapu- 
štenosti i osamljenosti. Ta vjera stavlja naše kušnje i nevolje 

u jedno novo svijetlo. Ona nas krijepi i hrabri u našoj slaboći; 
ona nam svijetli u tami i daje nam sigurnost; radi nje se slijepo 
pouzdajemo u Boga u svim zagonetnim slučajevima, koje ne 
možemo riješiti. Iz vjere u Boga kao Oca izviru djetinji osjećaji 
prema njemu, a s djetinjim osjećajima nastaje mir u savjesti pri 
pomisli na svoje grijehe i svoj izgubljeni život. Mirno i nepoko- 
lebivim pouzdanjem prepuštamo njemu odluku o našoj vječnosti. 
štoviše, i u najneznatnijim činima vladamo se u nekoj slatkoj 
nutarnjoj slobodi, koja nas čuva bojažljivosti i uskogrudnosti, 
a napunja nas živom željom, da živimo samo Ocu. Radi ovih 
djetinjih osjećaja prema Bogu zaboravljamo na sebe, radujemo 
se molitvi, ostajemo mirni u neprilikama, radosni u kušnjama i 
strpljivi u žalosti. A sakramenti pružaju obilniji plod nego prije. 
Naš život postaje posve drugačiji; U Bogu smo našli svoga 
Oca. Zato sav naš rad prate njegove oči. On nam je svojom 
ljubavlju, svojom pomoću i milosti uvijek blizu. Stvari, kojima 
se bavimo i s kojima se služimo poprimaju nov izgled, a sve 
pod vidom, da u Bogu imamo oca. 

5. Mi u Bogu sve prije gledamo nego Oca. I to je upravo 
naša najveća nesreća, što u njemu ne gledamo Oca, koji nas 
ljubi; koji nam oprašta; koji nam je u napastima blizu; koji 
nas čuva od mnogobrojnih nevolja; koji nam u svim prilikama 
našega života želi samo dobro; koji uslišava našu molitvu; koji 
blagosilje i one, koje ljubimo, za koje se njemu molimo; koji 
gotovo nevjerojatnom strpljivošću podnosi našu nevjeru i našu 
hladnoću,. »Vaš. Otac« zna za vas. On misli na mene, On zna 
sve, što će me snaći. Koliko li je utjehe i spokoja u ovoj vjeri! 
Došlo što mu drago, bilo od sudbine bilo od ljudske zlobe, ništa 
ne će pomutiti naš mir, doklegod se pouzdajemo u Oca; Njemu 
je i to poznato. On to pripušta. On, Otac, želi, da nosim ovaj 
križ, želi ga zato, jer me ljubi. Ima li veće sreće nego njemu 
Služiti i vršiti njegovu volju? 

Kad bismo u svim dnevnim dogođajima gledali Oca, nje- 
govo pripuštenje, njegovu nakanu, njegovu blizinu, njegovo dje- 
lovanje, njegovu ljubav, kako bismo bili uvijek radosni. Radost 
u Bogu kao Ocu temelj je kršćanskog života. Naša je vjera 
vjera neumanjene radosti. O, da nam je vjera u Boga kao Oca 
uvijek živa! . 

Baur; Rasvijetli se! III. ' 17 

Molitva, 


Čuvaj, molimo, Gospodine, svoju Crkvu vjekovitim smilo- 
vanjem, i jer bez tebe posrće čovječanska umrlost, neka se tvo- 
jim vazda pomoćima i odbija od štetnih stvari i smjera k spaso- 
nosnima. Po Kristu Gospodinu našem. Amen. 


Srijeda iza četrnaeste nedjelje po Duhovima, 
Živite po duhu. 


Današnju su nedjelju prije nazivali nedjeljom Božje provid= 
nosti. Ta ona je vjesnik ljubezne Božje providnosti o nebeskim 
pticama, o poljskim ljiljanima, o djeci Božjoj, koji smo otku- 
Ppljeni, koji smo u Kristu, »u domu Gospodnjem«? sakupljeni 
oko svete Crkve. »Kušajte i vidite, kako je sladak Gospodin!« 

l. »Kako su mili tvoji stanovi, Gospodine nad 
vojskama! Čezne i gine _ moja duša za dvorima Gospodnjim« 
(ulaz). Tako moli Crkva, tako kršćanin. Mi želimo biti kod 
Boga, kod Krista, »u kući Očevoj« (Luka 2, 49). Sve naše na- 
stojanje treba da ide za tim, da budemo živi udovi Krista, naše 
glave, s njime da živimo i u nama nastavimo njegov život, Sveti, 
bezgrješni i čisti Krist daje nam svoj duh, svoju vlast i gospod- 
stvo nad nižim nagonima i strastima naše pale naravi, da već 
ovdje »živimo po duhu« i unaprijed kušamo blaženi život. »Ku- 
šajmo i gledajmo, kako je sladak Gospodin«, i »najprije tražimo 
kraljevstvo Božje«, život u Kristu i s Kristom. »Kako su mili 
tvoji stanovi, Gospodine!« Kako je život s Kristom plodan, 
ugodan i kako nas zasićuje! »Tko ostaje u meni, i ja u njemu, 
taj daje mnogo ploda, jer bez mene ne možete činiti ništa. Tko 
ne ostaje u meni, izbacit će se kao loza, koja će se osušiti« (Iv. 
15, 5 sl.). Zato »gine i čezne moja duša za dvorima 'Gospod- 
njim«, za životom u Kristu. »Više vrijedi jedan dan u tvojim 
dvorima od tisuće (drugdje).« 

2. »Živite po duhu!« Poslanica razlikuje tjelesni i du- 
hovni put. Na blagdan Duhova, na svetoj potvrdi primili smo 
duh, Taj duh se bori protiv tijela i njegovih požuda. On nam 
daje snage, da razapnemo tijelo, da rodimo plodove duha, a ti 
su: »ljubav, radost, mir, strpljivost, blagost, dobrota, dugotrp- 

nost, krotkost, vjera, čednost, uzdržljivost, čistoća« (poslanica). 
Ne možemo u isto vrijeme služiti dvojici gospodara, tijelu s 
jedne strane i duhu s druge strane. Kod svoga krštenja obećali 
smo, da ćemo živjeti po duhu. Treba da živimo po opomeni 
svetoga Pavla: »Živite Bogu, živite samo njemu, u Kristu i u 
duhu Kristovu.« Mi smo doduše još u svijetu, i moramo se bri= 
nuti za svoj svagdašnji kruh, za obitelj ili zajednicu, a ipak i za 
nas vrijedi u prvom redu: »Živite po duhul« »Tražite najprije 
kraljevstvo Božje.« A ostalo »će vam. se dodati. Zna vaš Otac, 
da vam treba sve to, ne brinite se dakle toliko! Tražite naj- 
prije kraljevstvo Božje«, ono što je Božje. »Kraljevstvo je Božje 
u vama« (Luka 17, 21). Ovo je kraljevstvo izraženo u životu 
s Bogom, koji u nama stanuje i u nama djeluje, u ljubeznom, 
djetinjem i pouzdanom općenju s Ocem, koji je našem biću tako 
blizu. »Zna vaš Otac, da vam treba sve to.« Dakle, brinimo se 
najprije za duhovni život! »A sve ostalo će vam se dodati«, kao 
plod i blagoslov duhovnoga života. Sve ovisi o Božjem blago- 
slovu. »Ako Gospodin ne ziđa kuće, uzalud se trude, koji je 
zidaju« (Ps. 126, 1). 

5. »Ne brinite se toliko i ne govorite: što ćemo jesti ili što 
ćemo piti ili čim ćemo se odjenuti, jer sve ovo traže neznabošci.« 
Prevelika briga za život znak je neznaboštva! Kršćanin vjeruje. 
On se razlikuje od nekršćanina vjerom u Boga, kao Oca, u lju= 


obeznu i očinsku Božju providnost, koja sve upravlja i vodi. 


Svaki pravi kršćanin mora napustiti prekomjernu brigu za vre- 
menite stvari i posve slijepo se pouzdati u Boga, »Blago oni- 
ma, koji ne vide, a vjeruju.« 

»Tražite najprije kraljevstvo Božje i njegovu pravdu!« 
Tražite ono, što je Božje, što je pravedno pred Bogom, što on 
želi, pripušta i naređuje, slijepo se pouzdavajući u njega i u 
njegovu providnost. Tražite u svemu samo Boga i Božju volju. 

Potpuno se sjedinite S Božjom voljom i i vršite, što on želi, nare- 
đuje, daje ili uzima. To je put vjere, pouzdanja, djetinje“ odanosti 
i ljubavi. 

Sveta Crkva nam prednjači na ovome putu. Kako je često 
progonjena, a ipak se ne brine bojažljivo, nego prije svega tnaži 
kraljevstvo Božje. Iz dana u dan, iz godine u godinu slavi ona 
euharistijsku žrtvu. Dnevno nam daje svetu pričest, da okrije- 

pljeni nebeskom hranom tražimo kraljevstvo Božje i pravdu 
njegovu, »Venite, exsultemus Domino — Dođite i radujmo se u 
Gospodinu.« Tako misli i osjeća Crkva. 


Molitva. 


Čuvaj, molimo, Gospodine, svoju Crkvu vjekovitim smilo- 
vanjem, i jer bez tebe posrće čovječanska umrlost, neka se tvo- 
jim vazda pomoćima i odbija od štetnih stvari i smjera k spaso- 
nosnima. Po Kristu Gospodinu našem. Amen. 


Četvrtak iza četrnaeste nedjelje po Duhovima 
Hodajte po duhu. sra 


»Ako živimo po duhu, i hodajmo po duhu« (Gal. 5, 25). To 
traži od nas bogoslužje ovoga tjedna, Po Duhu Svetom i po 
njegovu djelovanju u nama primili smo život Božje djece. Zato 
i »hodajmo po duhu«, koga smo u svetom krstu i u svetoj po- 
i e primili, 

1. »Ako živimo po: duhu.« U času, kad smo primili 
sveti krst, poslao je Bog i Sin u našu dušu Duha Svetoga. On 
je naš veliki dar Božji, miraz naših zaruka sa Sinom Božjim. 
Ovaj zaručnički dar obogaćuje našu dušu i čini je lijepom i 
ugodnom pred Bogom. Duh Sveti silazi u našu siromašnu i 
tarmnu dušu, da je božanski obogati. Po njegovu djelovanju resi 
je božanska čistoća. On je kiti svojim darovima, da u Božjim 
očima odsijeva od prekrasne ljepote. On živi i djeluje u duši. 
On, koji je i sam Bog, izljev ljubavi Očeve prema Sinu i Sinov= 
ljeve prema Ocu. On, ljubavni plamen, koji sjedinjuje Oca i 
Sina, iu taj božanski život povlači i nas. Njegovo je djelo, što 
i nas prožima božanski život; što u sebi nosimo plamen ljubavi, 
što s toplim djetinjim čuvstvima smijemo doći k Ocu i neizre- 
civim uzdisajima čeznuti za Zaručnikom naših duša. Duh Sveti 
nas potiče i uči, da mislimo, govorimo, radimo i trpimo onako, 
kako je Bogu milo. On pripravlja dušu i tijelo za blaženo sje- 
dinjenje s Isusom u svetoj pričesti, a jednako nas pripravlja za 
blaženo sjedinjenje, i za vječne naše zaruke na nebesima. On 
nam daje život posvetne milosti. A s posvelnom milosti daje 

nam i vrhunaravnu snagu, darove i kreposti: vjeru, ufanje i lju- 
bav, pravednost, razboritost, odvažnost i umjerenost. Osim toga 
daje nam darove Duha Svetoga: dar mudrosti, razuma, savjeta, 
jakosti, znanja, pobožnosti i straha Božjega.. "Njegovo je djelo 
savkoliki vrhunaravni i duhovni život u nama, u svim njegovim 
oblicima, 

2.»Ihodajmopoduhu« Po duhu hodamo, ako živimo 
u posvetnoj milosti. Čim smrtno sagriješimo, ostavlja nas Duh 
Sveti. On više ne može stanovati u duši, koja je istjerala božan= 
skog gosta. S njime, koji je početak i izvor našega duhovnog 
života, gubimo i život milosti. Po duhu hodamo, ako vjerno i 
poslušno radimo prema prosvjetljenjima i poticajima Duha Sve- 
toga, koji u nama živi i djeluje. Dakako, to ne ide bez potpunog 
odreknuća sebe, svoga čisto naravno-ljudskog umovanja i pro“ 
suđivanja, bez trajne pažnje na poticaje Duha Svetoga, koji u 
nama djeluje, i bez velike čistoće srca, jer »mudrost ne ulazi u 
dušu, koja je podložna grijehu« (Mudr. 1, 4). Neumorno i veli- 
kim naporom moramo težiti za onom uzvišenom čistoćom srca, 
koja isključuje svaku svijesnu, promišljenu i svojevoljnu nevjeru 
i laki grijeh, štoviše i svaku nesavršenost. U životu moramo 
nastojati oko sabranosti i izvanje Ššuinje. Moramo nastojati 
ušutkati beskorisne misli i brige. Volja se mora Spremno poko- 
ravati svetoj Božjoj volji i radosno prihvatiti. sve, što upoznamo, 
da je Bog tako htio, pripustio, udesio ili naredio. 

5. Četiri se neprijatelja protive vladanju po duhu: vlastiti 
duh, duh »staroga čovjeka«, svjetovni duh i zao duh.. Vlastiti 
nas duh potiče da djelujemo iz čisto naravno-ljudskih obzira i 
poticaja i na čisto naravan način, neovisno o: djelovanju Duha 


Svetoga u nama, i neovisno o milosti. Duh staroga čovjeka na- 


stoji, da slijedimo želje, sklonosti i požude pokvarene i pale 
naše naravi. On nas zavodi na mnoge grijehe i strovaljuje nas 
u najveću ćudorednu bijedu. Svjetovni je duh požuda očiju 
(želja za blagom i želja za užitkom), požuda tijela i oholost ži- 
vota: to je atmosfera, koja nas okružuje! Napokon nas uznemi« 
ruje i napada svojim napastima i zao duh, đavao. Jedino je Duh 
Sveti u stanju, da nas učini jakim, da se odupremo vlastitom 


duhu, duhu staroga čovjeka, svjetovnom.duhu i đavolskim na- 


pastima. Potrebno je da osjetimo snagu, pritisak tih različitih 

»duhova« samo zato, da tim više prionemo uz Duha Svetoga, 
koji u nama djeluje. 

Premalo pazimo na Duha Svetoga, koji u nama djeluje, 
premalo s njime živimo. Premalo zahvaljujemo: onome, koji se 
dostojao u nama nastaniti, koji je naše tijelo posvetio za svoj 
hram, a našu dušu sigurno vodi i upravlja, samo ako mu po- 
vjerimo i prepustimo vodstvo. 

' Molitva. 

Čuvaj, molimo, Gospodine, svoju Crkvu vjekovitim smilo- 
vanjem, i jer bez tebe posrće čovječanska umrlost, neka se tvo- 
jim vazda pomoćima i odbija od štetnih stvari i smjera k spaso= 
nosnima. Po Kristu Gospodinu našem. Amen, 


Petak iza četrnaeste nedjelje po Duhovima, 
Hodajte po duhu. 


U uskrsnoj slavi, po svetom krstu postali smo Kristovi 
udovi. Živimo u Kristu, živjeti u Kristu znači po svetom Pavlu 
gotovo što i »živjeti u duhu«. A sveti Ivan evanđelist piše: »Po 
tom poznajemo, da .ostajemo u njemu i on u nama, što nam je 
dao od Duha svojega« (1. Iv. 4, 15). Mi smo »Kristovo tijelo, 
ako živimo Kristovim Duhom. Jer Duh Kristov oživljava samo 
tijelo Kristovo« (sveti Augustin). O Duhovskom smo blagdanu 
primili Duha Svetoga, koji je i Duh Kristov. Zato nas poslanica 
i opominje: »Hodajte po duhu!« 

1. »Tijelo teži protiv duha, zato ne smijete sve 
činiti, što hoćete« (poslanica), Svi, koji su po svetom krstu i po 
svetoj euharistiji Kristovi. udovi, svi, koji »su Kristovi, razapeli 
su svoje tijelo i njegove požude«. Više ih ne vodi požuda, ni= 
žega, neduhovnoga i ćudoredno pokvarenoga čovjeka. Oni su 
novi ljudi, s Kristom uskrsnuli. Oni žive Kristovim životom, i ne 
čine »tjelesna djela«, koja su bludnost, nečistoća, bestidnost, ra- 
zuzdanost, idolopoklonstvo, vračanje, neprijateljstvo, svađe, 
prepirke, srdžba, spletke, razdori, sljedbe, zavisti, ubojstva, pi- 
janstva,. žderanje i ovima slične stvari. »Koji što takova čine, 
ne će postići Božjega kraljevstva.« Kršćanin nužno mora slijediti 
Krista, pa i u borbi. Na početku povijesti ljudskoga roda stoji 

Adamov grijeh. I došao je Krist, drugi Adam, da nadvladavši 
grijeh ljude opet privede k Bogu. Krist je nadvladao grijeh pr= 
voga čovjeka svojim poniženjem i svojom smrću. Učinio nas je 
svojim udovima, da i mi proslijedimo istim putem poniženja i 
trajnog umiranja, Kao udovi moramo sličiti glavi u sličnom 
umiranju. Zato moramo i rasti i razvijati se živući Kristovim 
životom, životom glave, jer i za udove vrijedi što i za glavu: 
ako glava živi, živjet će i udovi, a ako glava umire, umiru i 
udovi. »Vi ne smijete sve činiti, što hoćete«, na što nas nuka 
pala narav, zla požuda, strasti i sebeljublje. Narav teži. za tjele- 
snim djelima. Zato razapnimo tijelo i njegove nagone, strasti i 
požude, Onda će Duh Sveti u nama nesmetano djelovati. 

2. »Živite po duhu«, novim vrhunaravnim životom. 


Duh nas diže iznad tamne moći strasti i pohote niže svjetovno 


i zemaljski orientiranog čovjeka. Duh ne miruje dok ne odstrani 
u nama sva tjelesna djela, a misli, osjećaje, sklonosti i nakane 
našega duha i srca ne podvrgne djelovanju svoje milosti, On je 
zapravo ona trajna dobra volja, koju nam je Krist dao, koja 
teži za vrhunaravnim dobrim, za Bogom. Ta nas volja potiče i 
nuka, da kao dobra djeca djetinjim poštivanjem zahvalnošću i 
ljubavlju razveselimo nebeskog Oca. Ona nas živo potiče, da 
nastojimo oko kreposti, da se posvetimo molitvi i svetoj sabra- 
nosti. On nas poučava, kako ćemo s Kristom ljubiti siromaštvo, 
križ, poslušnost, čistoću i mrtvenje. U nama probuđuje želju za 
svetošću, revnost za Božje i Kristove stvari i za spasenje 
duša. On čini da se radosno žrtvujemo i daje nam odvažnost, 
da budemo vjerni u malim stvarima, i snagu za junačka djela. 
Kako su divni njegovi plodovi: »ljubav, radost, mir, strpljivost, 
blagost, dobrota, dugotrpnost, krotkost, vjera, čednošt, uzdržlji- 
vost, čistoća« (poslanica). Po ovim. plodovima poznat ćemo da 
li živimo po duhu. 

5. »Živite po duhu i nemojte zadovoljavati tjelesnim požu« 
dama.« Bitno je u našemu životu, da Živimo po duhu, da nas 
vodi Kristov Duh i milost. Naša su djela dobra, sveta i Bogu 
ugodna, koliko ih činimo Duhom Kristovim. . što nije od njegova 
Duha, nema vrijednosti pred Bogom. 

»Kdo što je mene poslao živi Otac, i ja živim po Ocu, tako 
i tko mene jede; živjet će po meni« (Iv. 6, 58). Uzvišenog li obe- 

ćanja! Sveta je euharistija i kao žrtva i kao pričest ono veliko 
sredstvo, po kojemu primamo Duha. »Tko jede moje tijelo i pije 
moju krv, ostaje u meni i ja u njemu« (Iv. 6, 56). što bolje i što 
češće primamo svetu pričest, tim obilnije primamo u sebe Duha. 
»Život po duhu« mora biti posljedica i plod sudjelovanja kod 
svete Mise i primanja svete pričesti, 


Molitva. 


Čuvaj, molimo, Gospodine, svoju Crkvu vjekovitim .smilo- 
vanjem, i jer bez tebe posrće čovječanska umrlost, neka se tvo- 
jim vazda pomoćima i odbija od štetnih stvari i smjera k spaso- 
nosnima. Po Kristu Gospodinu našem. fimen. 


Subota iza četrnaeste nedjelje po Duhovima. 
Najprije kraljevstvo Božje. 


»Nitko ne može služiti dvojici gospodara, Ne možete služiti 
Bogu i mamoni« (evanđelje). Jedan markanini ili — ili: Ili ćemo 
Bogu živjeti — ili mamoni, zemlji, prahu. Ne možemo služiti 
dvojici gospodara, jer bismo bili razdijeljeni, i u sebi razdvojeni. 
»Ne brinite se, dakle, toliko i ne govorite: Što ćemo jesti ili što 
ćemo piti ili čim ćemo se odjenuti? Tražite najprije kraljevstvo 
Božje, a sve ostalo će vam se dodati. A ovo, hranu i odjeću, 
traže neznabošci« (evanđelje), koji ne poznaju Boga kao Oca. 

1. »Tražite najprije kraljevstvo Božje« Kr- 
šćanin neka najprije nastoji da samo Bogu živi. Boga, Božju 
zapovijed, Božju volju, Božju dopadnost prije svega i u svemu. 
Bog nas je za sebe stvorio. On je razlog našega bivstvovanja, 
i jedini konačni cilj našega život. »Za sebe si nas stvorio, i ne- 
mirno je naše srce, dok ne počine u tebi« (sveti Augustin). Da 
imamo život, Bog nam je poslao svoga jedinorođenoga Sina. Ta 
mi smo po grijehu zalutali u svijetu, u vremenitom, u bespuću. 
Ljudski život i najbolje ljudsko nastojanje i naprezanje bilo je 
bez sadržaja i ikakvog smisla: sve je, naime, bilo bez Boga. 
I zato je poslao svoga Sina, da nas povrati Bogu, da mu bude- 
mo djecom, koja će živjeti samo za Oca. Bez prestanka ulijeva 

nam Gospodin svijetlo i snage, da Boga savršenije spoznamo, 
da se otkinemo od privezanosti uz svijet i životne taštine, pa da 
savršenom ljubavlju vršimo volju nebeskog Oca. Da sve ostalo 
ostavimo, pa da uzmognemo samo Bogu živjeti, sjedinjuje nas 
svaki dan sa svojom svetom žrtvom i daje nam se u svetoj pri= 
česti za hranu. Za Boga živjeti neka je jedina naša briga i jedino 
naše nastojanje. Tu se ne radi samo o našoj časti, o našoj vre- 
menitoj sreći ili nesreći, tu se radi o vječnosti. Bogu služiti mora 
biti naše jedino nužno nastojanje. Pred torn brigom moraju ne 
stati svi ostali interesi i nastojanja. Ona nas mora zaokupljati 
svaki čas. Potpun je čovjek samo koji Bogu živi, Sve što: ovoj 
svrsi ne služi, sve je smrt i ništetnost i taština, A što se u nama 
možda čak protivi Bogu i Božjoj volji, to je zlo, opako, nastrano, 
uništenje života, to je grijeh! »Tražite najprije kraljevstvo Bo- 
žje.« Nikakvo polovičnosti ! 

2. »Sve ostalo će vam se dodati.« »Ne brinite se 
toliko i ne govorite: Što ćemo jesti ili što ćemo piti ili čim ćemo 
se odjenuti?« Samo jednu brigu smijemo imati, kako ćemo ži 
vjeti Bogu. Ako Bogu živimo, vršit ćemo što Bog od nas traži 
i što nam nalaže. Sve moramo vršiti i nositi onako, kako on 
hoće, i kako nam je naloženo. Vršimo i snosimo sve samo zato, 
jer on to želi i jer nam nalaže. Ako tako činimo, onda smo svoje 
izvršili. Bog želi, da činimo to svoje, a on će se za nas pobri- 
nuti. Dat će nam sve što trebamo. »Pogledajte ptice nebeske, 
koje ne siju niti žanju niti sabiru u žitnice, a hrani ih vaš ne- 
beski Otac.« One čine, što mogu po svom naravnom nagonu 
činiti. A što je povrh toga, za to se Bog brine. »Nijeste li vi 
mnogo vrijedniji od njih?« »Gledajte ljiljane u polju, kako rastu: 
ne trude se niti predu, a kažem vam, da se ni Salamon u svem 
svojem sjaju mije odijevao kao jedan od njih.« Oni rastu po 
zakonima,skoje je Bog u njih stavio. Oni rade po ovim zakonima 
rasta i tako stvaraju svoju odjeću. Bog se brine za potrebne 
sirovine. »Nijeste li vi mmogo vrijedniji: od njih?« Ako živimo, 
kako Bog hoće, onda smo svoje izvršili. A što je osim toga po- 
trebno za naš život, za to će se pobrinuti Bog, naš Otac. »Zna 
vaš Olac, da vam treba sve to.« »Tražite, dakle, najprije kra- 
ljevstvo Božje, i njegovu pravdu«, ono, što je pravedno pred 
Bogom, ono, što on nalaže, zapovijeda, što on traži i hoće! 

. 3, »Ne brinite se tolikol« To ne znači, da ne moramo. ve- 
oma marljivo i savjesno.ispunjati svoje staleške dužnosti, brinuti 
se za svoju službu i za svoje staleške obveze. Ali se u svojem 
nastojanju i poslovima ne smijemo izgubiti, ne smijemo utonuti 
u vremenitom metežu zanemariti svoj prvi zadatak: tražiti Boga 
i pravdu Božju. »Sve ovo traže neznabošci.« Mi se kršćani mo- 
ramo prema ovim svjetovnim stvarima drukčije vladati od nekr= 
šćana, Njih je posve obuzela briga za ovaj zemaljski svijet: 
Briga za hranu, odjeću, za zdravlje i dobar život, za dobro na« 
mještenje, za posao i napredak u poslu, briga za uspjeh i težnja 
za ugledom zavladala je njima i određuje njihove odluke i djela. 
Drugačije kršćanin. Doduše, i on se mora brinuti za sve to, 
ali on se ne brine »toliko«, niti tako, da bi ova briga vladala i 
ravnala njegovim životom. Njegovim životom vlada i upravlja 
nepokolebivo i djetinje pouzdanje u Boga. »Zna vaš Otac, da 
vam treba sve to.« On će se i za nas brinuti. Kad se brine čak 
za poljske zvijeri, za nebeske ptice, za travu i poljske ljiljane 
davajući im sve što trebaju. »Bolje je uzdati se u Gospodina 
nego u čovjeka« (na stepenicama), bolje je uzdati se u Gospo- 
dina, nego i u svoju vlastitu prekomjernu brigu! 


Molitva. 


Čuvaj, molimo, svoju Crkvu vjekovitim smilovanjem, i jer 
bez tebe posrće čovječanska umrlost, neka se tvojim vazda po- 
moćima i odbija od štetnih stvari i smjera k spasonosnima, Po 
Kristu Gospodinu našem. Amen, : 


SvefaMisapetnaestenedjelje 
poDuhovima. 


1. »Ja živim i vi ćete živjeti« (Iv. 14, 19). U današnjoj je 
Misi izražena uskrsna misao i misao svetoga krsta: Krist nam 
daje život. On je uskrisitelj mrtvih. Jednom nas je na svetom 
krštenju uskrisio od grješne smrti na život. Svakom milosti, 
osobito današnjom žrtvenom slavom uskrisuje nas i pobuđuje 
na znažniji i plodniji život, i kao plod krštenja i žrtvene slave 
usađuje nam po žrtvenoj gozbi, po svetoj pričesti klicu za uskr= 
snuće tijela. š 

2. Današnja je misna slava protkana mislima iz evanđelja. 
Isus dolazi u Naim upravo kad je bio sprovod nekog mladića. 
Plačući teturala je udovica“majka za lijesom svoga jedinca. 
Imade veoma mnogo kršćana, koji su po grijehu izgubili divni 
život milosti i sada su mrtvi za Boga. Uz mrtvo tijelo stoji oža- 
lošćena majka, sveta Crkva. U ulaznoj pjesmi svete Mise moli i 
vapi u ime ove svoje nesretne djece: »Prikloni, Gospodine, svoje 
uho, i usliši me. Smiluj mi se, Gospodine, jer k tebi vapijem 
cio dan. Razveseli dušu svoga sluge«, dušu svoje Crkve, kao 
što si razveselio i utješio ožalošćenu majku u današnjem evan= . 
đelju, Kyrie eleison. Gospodine, smiluj se! »Očisti i zakriljuj 
svoju Crkvu, jer bez tebe ne može zdrava postojati« (molitva), 
jer se veoma mnogo traži od njezinih udova, U poslanici sveti 
Pavao vješto razlaže, što se traži. U pjesmi na stepenicama iz“ 
ražena je velika sreća, što smo kršteni i što možemo sudjelovati 
kod svete žrtve: »Dobro je slaviti Gospodina, i pjevati imenu | 
tvojemu, Višnji. Jer (Krist) Gospodin je veliki Bog i Kralj moćni 
nad svom zemljom«, Gospodar života i smrti. Sve je njemu 
podloženo i ništa ne može odoljeti njegovoj sili. To svjedoči 
evanđelje: »Isus je išao u grad Naim. A išli su s njim njegovi 
učenici i mnogo naroda. Kad se približio gradskim vratima, 
iznosili su mrtva jedinca u majke, koja je bila udovica. Kad ju 
ugleda Gospodin, sažali mu se i reče joj: Ne plači! I pristupi, 
dotače se nosila, a nosioci stadoše. Tada on reče: Mladiću; -ka- 

žem ti, ustani! I sjedne onaj, koji je bio mrtav, a Isus ga dade 
njegovoj majci.« 

5. Isus, samo Isus daje život. Ovako je nekoć susreo i sva= 
koga od nas, koji smo bili opterećeni istočnim grijehom i zato 
osuđeni na smrt, a oplakivala nas je majka Crkva. Potaknut 
samilošću prema njoj pristupio je Krist po svome zamjeniku, 
dotaknuo nas životvornom vodom svetoga krsta, dao nam život 
i povratio nas utješenoj majci Crkvi. Sjetimo se danas zahvalno 
svetoga krsta. »Dugo sam čekao Gospodina, i pogledao je ma 
me i uslišao moje moljenje, i metnuo u moja usta novu pjesmu, 
hvalu našemu Bogu« (prikazanje). Kao uskrisitelj pristupit će 
jednom k našem grobu te će reći: »Kažem ti, ustani!« I otvorit 
će se mračni grobovi, i naše će tijelo biti slobodno. Sva radosna 
zagrlit će ga preobražena duša, prožet će ga svojim blaženim 
životom i nosit će ga u kraljevstvo života, u naručje radosne 
i preobražene nebeske Crkve: »Dugo sam čekao Gospodina, i 
pogledao je na mene i u moja je usta metnuo novu pjesmu.« 
U današnjoj Misi dolazi među nas kao samilosni i silni uskri- 
sitelj mrtvih, koji daje život, Kako još u mnogim udovima svete 
Mise vlada smrt, grijeh, strasti, privezanost uz vremenite stvari, 
robovanje svjetovnom duhu, nehaj za Boga i Božje milosti; 
život, koji posve obeščašćuje sveti krst. Plačući i moleći stoji 
sveta Crkva pred nebrojenim mrtvacima! I tada dolazi Uskri- 
sitelj u svetoj Misi ususret ožalošćenoj Crkvi. »Mladiću, kažem 
ti: Ustani!« 

On se žrtvuje za mrtve, on zaklinje Oca, da bude milostiv i 
da oprosti, on moli neizrecivim uzdasima za milost i snagu, da 
opet ožive. »Ja živim, i vi ćete živjeti.« Zato im daje svoje vla« 


stito tijelo u žrtvenoj gozbi, u svetoj pričesti; »Kruh, koji ću. 


ja dati, tijelo je moje za život svijeta« pričesna). »Ja živim, i vi 
ćete živjeli.« 
.Petnaesta nedjelja po Duhovima. 
Uskrisenje od mrtvih. 


U središtu današnjeg bogoslužja stoji uskrisenje od mrtvih, 
uskrisenje mladića iz Naima, Gospodin je i nas na svetom kr= 
štenju uskrisio na život, i mi smo dakle uskriseni od mrtvih, I 

kad nas je uskrisio predao nas je svetoj Crkvi, koja nas je opla- 
kivala i za nas molila. Uskrsna je misao danas opet jasno izra- 
žena. Budimo zato zahvalni za sveti krst i za sakramenat svete 
pokore. 

i. »Mladiću, kažem ti: Ustanil« Bio je mrtav. Bo- 
goslužje gleda u njem sliku onih nebrojenih, koji su duševno 
mrtvih; on je slika pogana, nevjernika, odmetnika, onih, koji 
mrze Boga i onih, koji su kršćani, a iznevjerili se svome pozivu 
i pošli grješnim putem. Za lijesom je išla zaplakana majka, to 
je Crkva, koja po svoj zemlji neprestano uzdiže svoje ruke k 
Bogu i vapije za ove duhovne mrtvace: da im Gospodin bude 
milostiv i da im se smiluje: »Smiluj mi se, Gospodine, jer k tebi 
vapijem cio dan.« Kyrie, eleison, Christe, eleison. Kyrie, eleison. 
Što bi bilo od mrtvih, kad sveta Crkva ne bi molila uz njihov 
lijes! Ako je ona uz lijes, onda će Isus onuda proći. I kad 
ugleda majku Crkvu, »sažalit će mu se i reći će joj: Ne plači! 
I pristupit će i dotaći se nosila, a grobari će stati. Tada će reći: 
Mladiću, kažem ti: Ustani! I sjesti će onaj, koji je bio mrtav, i 
počel će govoriti, a Isus će ga dati njegovoj majci.« Svojim pla« 
čem i svojom molitvom povratila je mrtvome život. To je slika 
onoga, što se danas i dnevno zbiva u žrtvi svele Mise. Koliki su 
mrtvi! Izgledaju živi, ali duša im je mrtva i već su na nosilima. 
Samo majka Crkva poznaje njihovu nesreću, I u svetoj Misi 
poziva onoga, koji jedini može dati život. On dolazi i uskrisuje 
mrtve na život. Sveta Misa je naime žriva zadovoljštine i pro= 
šnje. Crkva pruža k nebu Kristovu krv, vapije za smilovanjem i 
moli, da grešniku dade milost i spoznaju, da uvidi svoju za“ 
bludu, da ostavi grijeh pa da se obrati. Sveta Crkva pouzdano 
vjeruje, da su njezine suze i molitve radi svete misne žrtve 
uspješne kod Boga. A ova Crkva, koja se moli i žrtvuje, jesmo 
mi! Naša molitva i naše žrtvovanje tim je uspješnije, što se više 
sjedinimo sa svetom Crkvom i s njom vapijemo: »Smiluj mi se, 
Gospodine, jer k tebi vapijemo cio dan.« Tim je uspješnije, što 
se većom samilošću i ljubavlju zauzmemo za mnogobrojne mr- 
tve i za njih prikazujemo presvetu žrtvu, Naša je. jakost u sjedi- 
njenju i u zajednici s Crkvom, koja moli i žrtvuje, 

2. »Mladiću, kažem ti: Ustani!« Mi smo već uskri- 
seni. Mi već živimo životom milosti, i zato sudjelujemo kod. 

svete žrtve. A ipak mora Gospodin i na nama pokazati svoju 
moć. On će učiniti, da naš život buđe svježi i življi. Zato nas 
poziva na sveto žrtveno slavlje! U nama ima naime još veoma 
mnogo, što smeta i priječi puni život. Mi težimo za ispraznom 
slavom, izazivamo jedan drugoga i zavidni smo jedan drugomu. 
Na drugima otkrivamo pogreške, a da ih blago ne opomenemo. 
Mi ne nosimo tuđe breme, i zato ne izvršujemo Kristov zakon. 
Mi si utvaramo, da jesmo nešto, i zato se ljuto varamo. Ljud- 
sko nas laskanje zavodi, da ne slušamo glas svoje savjesti i 
Božja nadahnuća. Ne živimo uvijek po Duhu i ne mislimo na to, 
da će svaki, koji sije za svoje tijelo, žeti po tijelu raspadljivosti, 
a iko sije za duh, žeti će po duhu vječni život. Čineći dobro 
često sustajemo i brzo klonemo, lijeni smo i mlaki (poslanica). 
Koliko je zađaha smrti i raspadanja u nama kršćanima, u nama, 
koji smo Bogu posvećeni! I kako malo mira, kako malo žarke 
revnosti! Jao nama, ako sveta majka Crkva u zagovornoj mo- 
ltvi ne uzdigne svoje ruke ka Gospodinu moleći ga, da nas 
probudi na nov i svježi život. Ona to čini u svojem božanskom 
časoslovu, što ga mole njezini svećenici i redovnici, a osobito 
kod svete Mise, Tu Gospodin govori: »Kažem ti; Ustani!« Za= 
jedno sa svetom Crkvom stupa on u molitvi i žrtvi pred Oca, 
da nam udijeli snage i jakosti, da današnji dan provedemo u žar- 
koj i svetoj ljubavi prema Bogu. U svetoj pričesti dolazi on u 
našu dušu i daje nam svoj život. Okrijepljeni ovom hranom. poći 
ćemo poput Ilije na goru Horeb (5. Kralj. 19,8), poći ćemo na 
put za nebo. 

3. »Dobro je slaviti Gospodina i pjevati imenu tvojemu, 
Višnji. Da se naviješta jutrom tvoje milosrđe i noću tvoja istina 
(tvoja milosna pomoć). Aleluja. Aleluja, Jer Gospodin je veliki 
Bog i moćni Kralj nad svom zemljom. Aleluja« (na stepenica- 
ma). On je Gospodar smrti i grijeha. Često nas je u svetom 
krstu i u sakramentu svete pokore izbavio od smrti i povratio 
nam život, 

»Pogledao je na mene«, koji sam nevrijedan i mlak i mlitav, 
i po zagovoru i žrtvovanju majke Crkve »stavio u moja usta 
novu pjesmu«. Veoma često me je u svetoj pričesti, u svetoj 
ispovijedi napunio novim, svježim životom! Jao meni, da me 
nije samilosno »pogledao«! 


$ 

»Kruh, koji ću ja dati, tijelo je moje za život svijeta« (pri= 
česna). On nas dotiče i hrani svojim tijelom i svojom krvlju. 
On nas napunja svojom jakošću i žarom, svojom revnošću za 
Oca i duše! Po dodiru s njime nestaje svaka naša .slaboća i 
duševna _klonulost!. Mi živimo životom Uskrsnuloga, koji. više 
ne umire, »Sve mogu u onome, koji me jača« (Filip. 4, 15). »Ja 
Živim, i vi ćeto živjeti.« 


Molitva. ' t 1 
Crkvu tvoju, Gospodine, neprestano pomilovanje da oči- 
šćava i zakriljuje, i, jer bez tebe ne može zdrava postojati, neka 


se tvojim vazda upravlja darom. Po Kristu Gospodinu našem. 
Amen. : 


Ponedjeljak iza petnaeste nedjelje po Duhovima. 
Molitva svete Crkve. 


Neobičnog li dogođaja: Isus kao da je slučajno došao sa 
svojim učenicima u gradić Naim. Sreo je mrtvačku povorku, 
vidio je suze pokojnikove majke pa je pristupio mrtvacu i uskri- 
Sio ga na život. 

1. Evanđelje kratkim riječima opisuje ovaj dogođaj: 
»Isus je išao u grad Naim. A išli su S njim njegovi učenici i 
mnogo naroda. Kad se približio gradskim vratima, iznosili su 
mrtva jedinca u majke, koja je bila udovica, A izlazilo je s njom 
iz grada mnogo naroda. Kad je ugleda Gospodin, sažali mu se 
i reče joj: Ne plači! I pristupi, dotače se nosila, a nosioci sta- 
doše. Tada on reče: Mladiću, kažem ti: Ustani! I sjedne onaj, 
koji je bio mrtav, i poče govoriti, a on ga dade njegovoj majci.« 
Gospodin je vidio majčine suze, i to je ganulo njegovo srce. 
Majčinim suzama nije mogao uskratiti svoju pomoć. Najprije ju 
je utješio; »Ne plačil« A zatim je izvršio i djelo: »Mladiću, 
kažem ti: Ustani!« I majci je povratio Sina, koga je uskrisio na 
život. Tu se Gospodin pokazao, što jest. On je ljubav. Pokazao 
je svoju samilost, riječ, djelo i pomoć! Gdje je ljubav, ondje 
tvori čudo, pa makar i čudo uskrisenja mrtvoga, Majka nije na 
to ni pomislila! Gospodin naime čini kudikamo više, nego li se 

čovjek usuđuje i pomisliti. Kako smo maleni, sitničavi, prema 
toj Božjoj dobroti i ljubavi! 

2, Kako bogoslužje tumači ovaj dogođaj. 
Posvuda mrtvaci! I mi smo nekoć bili mrtvi. Ali, kad smo bili 
mrtvi u svojim grijesima, oplakivala nas je majka Crkva, i mo- 
lila se za nas. Ona još uvijek moli po svojim nebrojenim sve- 
ćenicima Gospodina, koji joj u svetoj Misi dolazi ususret. Ona 
se sjeća sve svoje djece. »Spomeni se, Gospodine, svojih slugu 
i službenica i sviju nazočnih, kojih ti poznaješ vjeru i znaš bo= 
goljubnost, za koje ti prinosimo ovu žrtvu hvale. Umilostivljen 
primi ovaj prinos. Razredi naše dane u svome miru i izbavi 
nas od vječnoga osuđenja i pribroji stadu tvojih izabranih.« 
Sada on dolazi. Svojom božanskom svemoći pretvara kruh u 
svoje presveto tijelo i vino u svoju presvetu krv i prikazuje se 
Ocu, da nama i svima, koji za tim čeznu, udijeli život milosti, 
odnosno da ga umnoži i ojača. Da nema majke, da ona ne ide 
iza lijesa moleći i žrtvujući: ovi bijednici ne bi uskrsnuli na nov 
život. Tako majka Crkva vrši svoju zadaću. Nebrojeni je zaba= 
cuju, ostavljaju, štoviše, oni je kleveću i mrze. Ali ona ide iza 
lijesova svih ovih mrtvih, Ona mora susresti Gospodina. Tada 
će on iz samilosti prema njoj pristupiti k nosilima, dotaknut će 
je i uskrisit će mrtvoga na život, Ovo svoje zvanje vrši Crkva 
kadgod u svetoj Misi pristupa k oltaru; kadgod po svojim sve- 
ćenicima i redovnicima i kodoleska uzima u ruke časoslov, 
da se pomoli za grešnike,“ nevjernike i zaslijepljenje, da moli i 
vjeruje mjesto onih, koji ne mole i ne vjeruju. Samo ako ona 
ide iza lijeza! Samo ako se ona žalosti i moli, kako ona to bez 


prestanka i čini. Molitva majke Crkve spasit će čovječanstvo, 


ona će mrtvima povratiti život! 

3. »Molim dakle prije svega, da se čine prošnje, molitve, 
moljenja, zahvaljivanja za sve ljude; za kraljeve i sve, koji su 
u vlasti, da tihi i mirni život provodimo u svakoj pobožnosti i 
čistoći. Ovo je dobro pred spasiteljem našim Bogom, koji hoće, 
da se svi ljudi spasu i dođu u poznanje istine« (1. Tim. 2, 1—4). 
Ovako čini majka iz Naima, majka Crkva, 

Mi pripadamo majci iz Naima. »Mnogo je naroda izlazilo 
s njom iz grada.« To smo mi. S majkom dijelimo žalost i suze: 
u svetoj Misi, u moljenju časoslova, u svojim privatnim moli= 


X 


Utorak: Svećenikov Memento. 275 


tvama. Povlasticu moljenja nijesmo primili samo zato, da se za 
sebe molimo, nego prije svega da se molimo za vječno i vre- 
menito dobro svoga bližnjega. 

Ustrajmo uz majku i njezinu molitvu, Što se življe s njome 
sjedinimo u svojem žrtvovanju i u svojoj molitvi, tim bolje ćemo 
moći ispuniti svoju dužnost, da surađujemo oko duhovnog uskri- 
senja nebrojenih mrtvih i oko duhovnog napretka živih. 


Molitva. 


Crkvu tvoju, Gospodine, neprestano pomilovanje da oči- 
šćava i zakriljuje, i, jer bez tebe ne može zdrava postojati, neka 
se tvojim vazda upravlja darom. Po Kristu Gospodinu našem: 
Amen. 


Uforak iza petnaeste nedjelje po Duhovima. 
Svećenikov Memento. 


»Kad se približio gradskim vratima, iznosili su mrtva je- 
dinca u majke, koja je bila udovica. A izlazilo je s njom iz grada 
mnogo naroda« (evanđelje). Majka iz Naima u bogoslužju slika 
je Crkve, koja moli, ali i slika naroda, koji je izlazio s udovicom 
iz Naima i s njome oplakivao mrtvaca; ona je slika mnogih 
majka, roditelja; dušobrižnika, učitelja i odgojitelja, koji opla- 
kuju i mole za nekoga, koji je duševno mrtav, zalutao, izgubljen. 
Gospodin ide i njima ususret i tješi ih: »Ne plači!« On ih su= 
sreće osobito u žrtvenoj slavi kod svete Mise, Ovaj se: susret 
zbiva po svećeniku, koji žrtvuje. 

il, »Spomeni se, Gospodine, svojih sluga i službe- 
nica i sviju nazočnih, kojih ti poznaješ vjeru i znaš bogoljub- 
nost.«. Otajstvenog li časa! Ovo je »sjećanje« od najvećeg zna: 
čenja! U svojem Mementu svećenik sjedinjuje sve one, kojih se 
»spominje« sa žrtvom, sa svetom Misom, a time i s Kristovom 
žrtvom na križu. Žrtva na križu je sunce, iz kojega izlazi svako 
svijetlo i život za dušu. A sunce samo onda može blagotvorno 
djelovati, ako njegovo svijetlo i toplina dopre do čovječjeg or- 
ganizma. Ako hoćemo da nam soba bude svijetla onda moraju 

Baut; Rasvijetli se! III, 18 

doprijeti u sobu sunčane zrake. Tako je i s Kristovom žrtvom na 
križu. Ako hoćemo da postane našom žrtvom, onda je moramo 
dovesti u vezu s nama, mora biti nama »namijenjena«. I istom 
onda možemo imati udjela u pomirenju, koje je Gospodin na 
križu proizveo; istom onda možemo biti dionici klanjanja, za- 
hvaljivanja i prošnja našega Velikog svećenika Isusa Krista, A 
to se događa po žrtvi svete Mise. No potrebno je, da ova žrtva 
svete Mise postane našom žrtvom, A ono postaje našom žrtvom 
na taj način, što je svećenik, koji prikazuje, »namijenjuje« na- 
ma. Krist je mogao svetu Misu povjeriti svakome vjerniku, ali 
on to nije učinio, nego ju je povjerio svećeniku. Svećenik je 
može namijeniti, kome po svojoj slobodnoj: odluci, po svojoj 
»nakani« (intenciji) hoće. U tome je svećenikovo dostojanstvo, 
njegova moć i zadaća. Ako se mene »spominje«, ako svojom 
voljom odredi, da žrtva na oltaru bude mojom žrtvom, onda će 
ona uistinu i biti moja. Onda ću susresti Krista u žrtvi svete 
Mise. Zaista, velik je čas, kad svećenik moli; »Spomeni se, Go= 
spodine, svojih sluga i službenica 1. 1, i sviju nazačnih.« To je 
put, na kojem u milosti možemo susresti Gospodina, i ovaj je 
susret sličan susretu pred gradskim vratima Naima, 
2.»Onitiprinoseovužrtvu za sebe i za sve svoje, 
za otkupljenje svojih duša, za nađu svojega spasenja i zdravlja, 
i tebi, Bogu vječnomu, živomu i pravomu, prikazuju svoje da- 
rove.« I kad nas svećenik svojom »aplikacijom« ili namjenjiva- 
njem sjedini s Kristom, koji se žrtvuje, onda možemo tu pre- 
svetu žrtvu prikazati Bogu za sebe same i za svoje mile, na 
čijem spasenju i posvećenju želimo i moramo sudjelovati, »za 
otkupljenje njihovih duša, za nadu njihova spasenja i zdravlja«. 
 Žrtvujući ovako Gospodina imamo svu vlast nad Božjim Srcem. 
Ta u svetoj pretvorbi prikazujemo mu vlastitog Sina, koji. mu 
je omilio, njegovo Srce i puninu ljubavi, kojom plamti. On, Go- 
spodin, naš žrtveni dar, prinosi Ocu u svojem presvetom Srcu 
prošnje za naše mile i za sve, kojih se spominjemo. »Ne plači!« 
Po svetoj žrtvi zadobit ćemo i mi pomoć i utjehu. Molitve, koje 
polažemo na patenu, za spasenje i posvećenje naših milih, bit će 
uslišane, Otajstveno u potpunoj tišini i skrovitosti spušta se 
rosa milosti na dušu, radi koje strepimo i za koju trpimo. I doći 
će čas, kad će Gospodin pristupiti k nosilima i pozvati mrtvoga 

na život milosti: »Kažem ti: Ustani!« Kako smo bogati u svetoj 
Misi! 

5, Da s Kristovom žrtvom možemo biti sjedinjeni zahtijeva 
se s naše strane »vjera i spremnost na. žrtvu«. »Spomeni se, 
Gospodine, sviju nazočnih, kojih ti poznaješ vjeru i znaš bogo- 
ljubnost« (spremnost na žrtvu). Mi dolazimo sa željom, da kod 
svećenikove žrtve pobudimo u sebi čin predanja, ljubavi, kla- 
njanja, hvale, zahvaljivanja i prošnje. Svećenik nas može svojim 
»spomenom« (Memento) samo toliko povezati s Kristovom žr= 
tvom, koliko kod svete žrtve imademo živu vjeru, koja »radi iz 
ljubavi« (Gal. 5, 6), i iskrenu spremnost na žrtve. Sa svećeni- 
kove strane ne može biti nikakvog pomanjkanja; samo ako ga 
nema na našoj. Kako bi visoko morali cijeniti aplikaciju svete 
Mise (namjenjivanje) i svećenikov Memento! I mi imamo udjela, 
ako sudjelujemo kod žrtve svete Mise, kako treba, Svećenik se 
naime spominje »sviju nazočnih«, te tako i njima namijenjuje 
svetu Misu, 

Molitva. 

Crkvu tvoju, Gospodine, neprestano pomilovanje da oči- 
šćava i zakriljuje, i, jer bez tebe ne može zdrava postojati, neka 
se tvojim vazda upravlja darom. Po Kristu Gospodinu našem. 
Amen. 


Srijeda iza petnaeste nedjelje po Duhovima. 
Sjetvai žetva. 


I opet nam poslanica upravlja opomenu da hodamo po 
duhu. »Ako živimo po duhu, i-hodajmo po duhu« (poslanica). 
Na Duhove smo u svetoj potvrdi primili Duha Svetoga, njegove 
milosti i darove, pa sada treba da živimo kao duhovni ljudi, 
treba »sijati za duh«. 

i.»Tko sije za svoje tijelo, žeti će po tijelu ras= 
padljivost.« Tijelo i tjelesno mišljenje jest kao neko ogromno 
plodno polje. Tko na tom polju sije, žeti će raspadljivost i pro- 
past. A tko sije za svoje tijelo? Apostol ga jasno označuje. 
Onaj, koji žudi za taštom slavom. Koji svojim slavohlepljem, 

svojim ponosnim uzvisivanjem i oholim zahtjevima izaziva 
svoga bližnjega na svađu. Koji Zaviđa drugome. Koji nestrpljivo 
i oštro osuđuje svoga bližnjega, kad pogriješi. Koji si nešto 
utvara i umišlja. Koji svoje vladanje uspoređuje s vladanjem 
svoga bližnjega, pa ga prema tome bez obzira na Boga oštro 
osuđuje. Koji nema smisla ni razumijevanja za slaboće, nevolju 


i potrebu svoga bližnjega i ne podnosi »breme drugoga« u sami- >> 


losti i poučavanju, u molitvi i pokorničkim djelima: To je čovjek, 
koji misli samo na ono, što je zemaljsko i vremenito, koji je 
posve zauzet samim sobom, to je čovjek koga Duh Sveti još 
nije pretvorio u vrhunaravnoga čovjeka. 

2, »Tko sije za duh, žeti će po duhu vječni 
život.« I duh je također plodno polje. Kako li su sretni, koji 
siju u ovo polje! Za duh sije, koji ne žudi za taštom slavom. 
Koji ne zaviđa. Koji čovjeka, ako pogriješi, krotko i strpljivo 


poučava, i opet ga upućuje na put Božji. Koji se ponizno sjeća 


svojih slaboća. Koji ozbiljno pred svojim Bogom i svojom sa« 
vješću ispituje svoje vladanje i djelovanje. Koji podnosi breme 
drugoga i svakome iskazuje svoju ljubav riječju i djelom. Koji 
ne sustaje čineći dobro, Koji ne prestaje sada, dok još ima vre- 
mena, da svakome čini dobro, a osobito domaćima u vjeri, s ko- 
jima je povezan po svetom krstu u jedinstvu Kristova tijela, u 
svetoj Crkvi. 

3. »Tko sije za svoje tijelo, žeti će po tijelu raspadljivost.« 
Za tijelo posijana djela jesu ona, koja činimo iz čisto naravnih 
nakana i pobuda, pa makar po sebi bila i plemenita: jesu sva 
djela, koja ne činimo iz ljubavi prema Bogu i Kristu. Ma kako 
inače bila vrijedna hvale, ipak su bez vrijednosti za naše pravo 
dobro, za vječnost. Ona su kao veliki koraci pokraj pravoga 
puta. 

»Tko sije za duh, žeti će po duhu vječni život.« Vječni život 
je neprolazni, trajno vrijedni plod života po duhu, po vjeri i 
milosti, života za Boga i Krista. Svako najmanje djelo, koje či= 
nimo, sve što primamo ili podnosimo po duhu, stvara novi i 
vječni život, novu vječnost. Kako smo ludi, što ozbiljnije ne 
nastojimo sijati za duh! 

Isus je došao u Naim, Ondje je susreo mrtvačku povorku: 
ožalošćena majka išla je za lijesom svoga jedinca. Isus dolazi 

u župu, u kršćansku obitelj i nalazi mrtve. Oni Siju za svoje: 
tijelo i žanju od njega raspadljivost. Za njima ide majka, Crkva. 
Ona nosi breme mrtvih: puna samilosti i sućuti ona moli, Žr= 
tvuje i daje zadovoljštinu za njih. Molimo s majkom: »Prikloni, 
Gospodine, svoje uho i usliši me; smiluj mi se, Gospodine; raz- 
veseli dušu svoga sluge: jer ik tebi podižem svoju dušu« (ulaz). 

Što više s majkom Crkvom sijemo za duh, tim sigurnije 
možemo služiti i pomoći onima, koji siju za tijelo, da i oni por 
stanu duhovnim ljudima, pa da jednom uzmognu žeti vječni 
život! ' 

Molitva. 


Crkvu tvoju, Gospodine, neprestano pomilovanje da Oči=« 
šćava i zakriljuje, i, jer bez tebe ne može zdrava postojali, neka 
se tvojim vazda upravlja darom, Po Kristu Gospodinu našem. 
Amen. 


Četvrtak iza petnaeste nedjelje po Duhovima, 
Podnosite breme jedan drugoga. 


»Braćo! Hko živimo po duhu, i hodajmo po duhu. Podno- 
site breme jedan drugoga, i tako ćete ispuniti Kristov zakon« 
(poslanica). Hodati po duhu znači: podnositi breme drugoga. 
To je i Krist činio. To neka čini i kršćanin! To je učinio Gospo- 
din u današnjem evanđelju, U gradu Naimu nosili su jedinca 
sina neke udovice na ukop. »A izlazilo je s njom iz grada 
mnogo naroda« i dijelilo s njom žalost. I oni su podnosili tugu 
i žalost nesretne majke. Gospodin je sve tako udesio, da je 
upravo ulazio u grad, kad je mrtvačka povorka bila već blizu 
gradskih vratiju. Majka mu se sažali: pun ljubavi i sućuti pod» 
nosio je majčino breme. »Ne plači!« Majka je osjetila, da on 
shvaća njezinu tugu i da s njom dijeli bol. Iza Gospodinovih 
riječi slijedilo je djelo, Pristupio je, dotaknuo se nosila, a nosi- 
oci su stali. A Isus zapovjedi mrtvome mladiću: »Mladiću, ka- 
žem ti: Ustani!« »I sjedne onaj, koji je bio mrtav, i poče. govo- 
riti, a on ga dade njegovoj materi.« Ovako je Gospodin podnosio 
breme, tugu i bol drugoga. Nama za primjer! 

2. »Podnosite breme jedan drugoga« Svaki 
čovjek mora u svome zemaljskom životu nositi neko breme, 
jedan ovo, a drugi ono. Svakome od nas naprtio je Gospodin 
križ na ramena, Svatko imade svoj križ, svoje poteškoće. Sad 
Siromaštvo i bijeda, sad bolest, sad nesreća u-trgovini, u zvanju, 
u kućanstvu, u obitelji ili kakav smrtni slučaj ili štogod drugo. 
I tu treba da djeluje kršćanska ljubav. Ona ne smije biti ravno- 
dušna ili bezdušna prema tuđoj boli i križu. Ona mora suosje- 
ćati kao da je to njezina bol, njezin križ i zato mora naći riječi 
saučešća, utjehe i savjeta. Ljubav mora osokoliti onoga, koga je 
breme skršilo i, koliko je moguće, olakšati mu ili oduzeti križ. 
Podijeljena bol lakše se podnosi. Kako bi bilo lijepo i divno u 
obitelji, u župi, u biskupiji, kad bismo mi, kršćani, živjeli po ovoj 
uzvišenoj ljubavi! Ovakva ljubav mora razumjeti tuđu nevolju, 
mora biti velikodušna i plemenita nesebična i spremna na žrtve. 
Ta ljubav stoji u vezi s Kristom, koja u bližnjemu, u siromahu, 
u nevoljniku, u bolesniku, u nesretniku vidi Kristov ud, samoga 
Krista, i sjeća se Gospodinove riječi: što ste god učinili jed- 
o . ove moje najmanje braće, meni ste učinili« (Mat. 
25, 40). ' 

5. Dnevno silazi Gospodin pun ljubavi i samilosti k nama, 
da zajedno s nama podnosi naše nevolje, trpljenje i potrebe, 
naše breme i naš križ, »Dođite k meni svi, koji ste umorni i op- 
terećeni i ja ću vas okrijepiti« (Mat. 11,.28). On dolazi u žrtvi 
svete Mise, da kao Veliki svećenik nosi pred Oca naše breme 
i naše nevolje, da nam Otac udijeli snage, da to breme posto- 
jano nosimo i zaslužimo vječnu nagradu, Ojačani u svetoj pri- 
česti njegovom snagom bit ćemo dosta jaki, da podnosimo breme 
dnevnih križeva i trpljenja i da s njime pijemo njegovu čašu 
(Mat, 20, 22). S križa, s oltara, iz svetohraništa prosvijetljuje 
on naš duh, da sve dublje spoznamo tajnu trpljenja i sudjelo« 
vanja u Kristovu trpljenju. Ako s njime trpimo, s njime ćemo 
biti i proslavljeni (Rim. 8, 17). Postoji zakon: »Gdje sam ja, bit 
će i moj sluga« (Iv. 12, 26), tamo će biti napose onaj, koji je po 
svetom krstu postao ud Krista Raspetoga. Ovako Gospodin pod- 
nosi naše breme. 

Mi vjerujemo u otajstvo, da Bog stanuje u našoj duši. Trd- 
jedini Bog stanuje u nama i radi na spasenju i posvećenju naših 


Petak: Podnosite breme jedan drugoga. 279 


duša. On radi na nama tim više, što.mu po križu i trpljenju po“ 
spoznaju i snagu, da taj .križ i nosimo. On, sveti Bog, nosi s 
nama naše breme. Kako bismo inače mogli podnositi križ kušnje 
kršćanskog života, savršenog života? To je primjer, kako i mi 
moramo podnositi breme jedan, drugoga. 

»Podnosite breme jedan drugoga«, podnosite: križ jedan 
drugoga. Ovako ćemo ispuniti Kristov zakon. A koliko ispunimo 
Kristov zakon, toliko »ćemo ostati u njegovoj ljubavi« (Iv. 15, 
10). A ipak! Kad se radi o kršćanskoj ljubavi, griješimo mnogo 
i to ponajviše prema našoj najbližoj okolici. Nemamo razumije- 
vanja za tuđu nevolju, za glad i siromaštvo bližnjega: glavno 
da mi svega imamo i da je nama dobro! Za bližnjega u njego- 
vim poteškoćama i nevoljama nemamo ni riječi utjehe, nemamo 
ni vremena ni pomoći. Zar onda hodamo po duhu? Gdje nam je 
vjera, koja u nevoljnom i ispaćenom bližnjemu gleda ud Kri 
stov, samoga Krista?! ire 

»Tko ima dobra ovoga svijeta i vidi svoga brata u potrebi, 
te pred njim zatvori svoje srce, kako ostaje u njemu ljubav 
Božja?« (1. Iv. 5, 17). i 

' Molitva. 


Crkvu tvoju, Gospodine, neprestano pomilovanje da:;oči- 
šćava i zakriljuje, i, jer bez tebe ne može zdrava postojati; neka 
se tvojim vazda upravlja darom. Po Kristu Gospodinu našem. 
Amen. Tak 


Petak iza petnaeste nedjelje po Duhovima. 
Podnosite breme jedan drugoga. 


»Braćo! Hko živimo po duhu, i hodajmo po duhu. Podno« 
site breme jedan drugoga« (poslanica). Apostol Pavao opominje 
Galaćane da podnose breme jedan drugoga. Pod ovim breme- 
nom misli na breme grijeha i pogrešaka, koje na bližnjemu 
opažamo. 

Sveti Pavao misli na one, koji stoje u opasnosti, da se 
iznevjere svojemu Bogu i Gospodinu, svojoj vjeri, svojoj Crkvi, 

kreposnom životu. On misli na one, koji su već podlegli toj na- 
pasti. I tu vrijedi; »podnosite breme jedan drugoga« i pomozite 
mu, da se očuva od pada. Ako je već pao, pomozite mu, da se 
iz pada uzdigne. »Tako ćete ispuniti Kristov zakon.« 

i. Uzor. Kroz cijelo. korizmeno i uskrsno doba podsjeća 
nas kapitul šestoga časa apostolovih riječi: »Podnosite breme 
jedan drugoga; i tako ćete ispuniti Kristov zakon.« Oko šestoga 
časa, kad se otprilike moli Šesti čas, bio je Gospodin na Veliki 
petak uzvišen na križ. Tu je podnosio breme sviju nas, naše 
grijehe. »Izbrisao je pisanu zadužnicu, koja je svjedočila protiv 
nas, te odstranio prikovavši je na križ« (Kol. 2, 14). »Na svo= 
jemu tijelu ponese naše grijehe na drvo«, na križ (1. Pet. 2, 24), 
moleći, trpeći i davajući zadovoljštinu za nas. »Krist nas je 
iskupio od kletve zakona, postavši za nas kletva« (Gal. 3, 13): 
na sebe je uzeo breme grijeha i prokletstvo smrti i mjesto nas 
zadovoljio je za sve naše-grijehe i izbavio nas od prokletstva 
grijeha. Na njega misli liturgija, kad kaže: »Podnosite breme 
jedan drugoga.« Po njegovom uzoru, koji je za naše grijehe 
trpio, bio raspet i umro. Ta on je »radi nas ljudi i radi našega 
spasenja sišao s neba« (vjerovanje), da mjesto nas dade zado- 
voljštinu; da kao naš zamjenik pred Bogom uredi sve, za što 
smo morali činiti pokoru, a nijesmo mogli. On je »Jaganjac 
Božji, koji uzima grijehe svijeta« (Iv. 1, 29). Kako ga teško 
pritište naša krivnja! Na Maslinskoj gori, na stupu bičevanja, 
na putu na Golgotu, u gorkim časovima na križu! Doista On je 
na sebi nosio breme naših grijeha. 

2.»Idi,itičinitako« (Luka 10, 57). Kako se vladamo 
prema svome bratu u Kristu, kad se nalazi u pogibli da sagri- 
ješi? Mi poznajemo njegovu slaboću u ovoj ili u onoj stvari. Mi 
unaprijed vidimo, da mu prijeti nesreća, katastrofa. Mi živimo 
s drugima, pa poznajemo njihove nevjere, njihove pogreške i 
prestupke. Mi se ljutimo na njih, mi se spotičemo o njihovo vla= 
danje. Pomalo ih bezdušno osuđujemo, preziremo, izbjegavamo 
i pokazujemo, da ih malo cijenimo. Zar se ovako »podnosi bre- 
me jedan drugoga«? Kako bismo se radije morali zauzeti za du- 
hovnu bijedu svoga bližnjega, osjećati s njime, imati s njime 
samilosti, i nastojati ga predobiti za ono, što je dobro! Ali mi 
nemamo za njega ulješne riječi. Mi ne podnosimo njegovo bre= 

me. što se to mene tiče? On je. sam dosta razuman! On to mora 
sam znati! 

5. »Podnosite breme jedan drugoga. »Netko je na pr. doživio 
pravu nesreću, postao je žrtvom neke strasti, nerazboritosti, 
svoga neukroćenog bića. što mi u tom slučaju radimo? Kako se 
postupa u obiteljima, u samim redovničkim zajednicama? Ta- 
kvoga se bijednika samo osuđuje i prezire. Svatko ga izbjegava 
kao da je nečist, kao da nije vrijedan da s drugima sjedne uz 
isti stol, da i dalje živi'u njihovoj zajednici. Sa svih strana ba- 
caju mu klipove pod noge i vide u njemu samo zlo. Zar se 
ovako »podnosi breme jedan drugoga«? Nipošto! Sada, kada je 
brata zadesila nesreća, pa: makar i po vlastitoj krivnji, upravo 
sada je čas, da »oprostimo i tješimo dotičnoga, da ne zdvoji od 
prevelike žalosti« (2. Kor. 2, 7). Sada je čas, da mu po moguć- 
nosti pomognemo, da dođe do spoznaje; da mu pokažemo, da 
smo uistinu zabrinuti za njegovu pravu sreću; sada moramo 
biti pronicavi i pronaći tisuću puteva, da mu se približimo, da 
ga osokolimo i uspravimo. »Podnosite breme jedan drugoga.« 
Molimo za nj. Budimo jedno s njime, činimo pokoru i dajmo 
zadovoljštinu s njime i za njega onako, kako je Gospodin dao 
zadovoljštinu i žrtvovao se za nas. To je kršćanska ljubav! 


»Tako ćete ispuniti Kristov zakon.« Grijeh moramo mrziti, 
a grešnika ljubiti, Pogreške i nevjere moramo mrziti i izbjega- 
vati, a onoga, koji pogriješi, milosrdno i samilosno ljubiti! A 
mi? Mi veoma teško razlikujemo i dijelimo ličnost od činjenice. 
S činjenicom osuđujemo odmah i ličnost. Mjesto da podnositno 
tuđe grijehe i slaboće, daju nam njihovi grijesi i pogreške po- 
vod, da ih preziremo, da se oholo uzdižemo iznad njih i da ih 
osuđujemo. ' 

Promotrimo ozbiljno Spasiteljev primjer. Kako je on na 
sebe primio naše breme! U svetoj žrtvi prikazuje Ocu dnevno 
svoju krv, koju je na križu prolio, da zadobijemo oproštenje 
svih svojih grijeha. Kolikom li strpljivošću, blagošću i dugim 
čekanjem podnosi nas grešnike! Kako ne sustaje da nam u sve- 
toj pričesti opet iskaže svu svoju ljubav, premda smo mu se već 
toliko puta iznevjerili! 

Molitva. 


> Crkvu tvoju, Gospodine, neprestano pomilovanje. da oči- 

šćava i zakriljuje, i, jer bez tebe ne može zdrava postojati, neka 

-& tvojim vazda upravlja darom. Po Kristu Gospodinu našem. 
men, +. : 


Subota iza petnaeste nedjelje po Duhovima. 
Sveta Crkva, 


Radi velike nevolje vapije Crkva, vapijemo i mi: »Prikloni, 
Gospodine, svoje uho. Spasi svoga slugu, Bože moj, koji se 
uzda u tebe. Smiluj mi se, Gospodine, jer k tebi vapijem cio dan. 
Razveseli dušu svoga sluge« (ulaz). »Crkvu tvoju, Gospodine, 
neprestano pomilovanje da očišćava i zakriljuje, i, jer bez tebe 
ne može zdrava postojati, neka se tvojim vazda upravlja da- 
rom« (molitva). Vapaj za Božjim smilovanjem! Slika plačuće 
majke iz Naima, koja se moli! ' 

: i. »T voju Crkvudaočišćava neprestano po- 
milovanje« (molitva). »Krist je ljubio Crkvu i samoga sebe 
predao za nju, da je posveti, da sam sebi prikaže Crkvu slavnu, 
koja nema ljage ni mrlje ili što slična, nego da bude sveta i ne- 
okaljana« (Efež. 5, 26 sl.). U sili Duha Svetoga, koji je na 
duhovski dan sišao nad Crkvu, neka sva njezina djeca žive po 
duhu i hodaju po duhu. iNeka budu duhovni ljudi, ljudi, koji ne 
žude za taštom slavom, koji.ne izazivaju jedan drugoga i koji 
ne zaviđaju drugome. Duhovni ljudi, koji će blago poučiti 
onoga, koji pogriješi sjećajući se vlastite slaboće i krivnje; koji 
će podnositi breme jedan drugoga i koji ne će sustati čineći 
dobro (poslanica). Sveta Crkva, čista i neokaljana zaručnica 
Gospodinova! Kako ona živo želi, da u svoj svojoj djeci bude 
uistinu sveta, bez ljage i grijeha! Koliko li trpi radi činjenice, 
da u velikoj većini svoje djece nije ono, što bi morala biti po 
svojoj ideji, po svojoj biti i po svojoj volji! Ona poznaje slaboće, 
grijehe, nesvetost i neduhovnost mnogih kršćana! Ona znade, 
da je time obeščašćena i oskvrnjena! Radi ove bijede vapije ona, 
udovica iz Naima, ka Gospodinu: »Smiluj mi se, Bože, jer k tebi 
vapijem cio dan.« »Tvoju Crkvu neka očišćava neprestano 'po- 
milovanje.« 

2. »TvojuCrkvunekazakriljujeneprestano 
pomilovanje.« »Neprijateljstvo ću postaviti između tebe 
(zmije, đavla) i žene (Eve, Marije), između tvoga (zmijina) sje- 
mena i njezina sjemena (Krist i Crkva). On (Krist) će satrti 
tvoju glavu, a ti ćeš vrebati na njegovu petu« (1. Mojs. 3, 15). 
S jedne strane Krist i njegova Crkva, a s druge strane zmija, 
đavao i njegovi sljedbenici. To je borba na život i smrt. Kroz 
sva stoljeća crkvene povijesti. Već od prvoga početka njezina 
opstanka diže se protiv Crkve zabluda, židovstvo, poganstvo, 
silna krivovjerja protiv presvetog Trojstva, protiv Krista kao 
Boga i čovjeka, protiv jedinstva osobe; protiv crkvenog nauka 
o istočnom grijehu, o milosti i otkupljenju. Kasnije niču 'krivo= 
vjerja protiv njezine nauke o svetoj euharistiji, o žrtvi svete 
Mise, o biti i djelovanju svetih sakramenata. Protiv Crkve se 
diže i svjetovna vlast, da je uništi, Kroz trista godina upotri= 
jebiše rimski carevi svu svoju silu proganjajući nečuvenom 
okrutnošću pape, biskupe, svećenike i vjernike. Kasnije to uči- 
niše-i vladari i vlade raznih zemalja na sjeveru i jugu, na istoku 
i zapadu. što više odmiču stoljeća, tim više proganjaju i kleveću 
Crkvu, sumnjiče je, preziru i otimaju njezino vlasništvo. Ali 
»paklena vrata ne će je nadvladati« (Mat, 16, 18). Božje pomilo- 
vanje zakriljuje i štiti Crkvu. Njegova milost je upravlja, Pa i 
kako bi mogla odolijevati silnim i neprekidnim navalama i juri- 


* šima pakla i njegovih pomoćnika? što odolijeva strahovitim si- 


lama iznutra i izvana, što usprkos poteškoća, opasnosti i gubi- 
taka traje kroz sva vremena, to ima svoj uzrok u neprekidnom 
Božjem pomilovanju. Zahvalno priznaje Crkva veliko milosrđe, 
koje joj Bog ukazuje. »Dobro je slaviti Gospodina, i pjevati 
imenu tvojemu, Višnji. Da se naviješta jutrom tvoje milosrđe 
i tvoja istina noću« (na stepenicama). 

5. Crkva trpi radi grijeha i pogrešaka, koje se u njoj poči- 
njaju. Ona je uvijek sveta Crkva. I mi trpimo radi ovih grijeha, 
i mi moramo osuditi zlo, koje nalazimo u Crkvi. Ali mi moramo 
ljubiti Crkvu, Svoju ljubav prema majci Crkvi pokazat ćemo 
tim, da hodamo po ljubavi, da svim silama odstranimo grijeh iz 
svoga mišljenja, htijenja i života, pa da iskreno i ozbiljno težimo 
za dobrim i za svetošću. Tako ćemo i mi sudjelovati kod oči- 
šćenja i posvećivanja cjeline. » Vjerujem u jednu, svetu Crkvu.« 

Naša velika nakana u molitvi neka bude, da Božje pomilovanje 
Crkvu očišćava i zakriljuje, da svi-crkveni udovi upotrijebe 
sredstva, koja su im dana osobito u sudjelovanju kod svete 
Mise, u sakramentu pokore, u revnoj molitvi, da se očiste od 
grijeha i da se očuvaju neoskvrnjeni, Ovu nakanu položimo 
danas na patenu. 
di Molitva. 


. Crkvu tvoju, Gospodine, neprestano pomilovanje da oči- 
. šćava i zakriljuje, i, jer bez tebe ne može zdrava postojati, neka 
se tvojim vazda upravlja darom. Po Kristu Gospodinu našem. 
Amen. . 


Sveta Misa šesnaeste nedjelje 
po Duhovima. 


1. Radosni uskrsni mokie u Misi prošle nedjelje očito je već 
u današnjoj Misi potisnut. Jesen je nastala. Dani su kraći, noći 
dulje, tama se sve više širi kako u prirodi, tako i u duši svete 
Crkve, Nije slučaj što baš današnjom nedjeljom počinje čitanje 
onih poslanica, koje je sveti Pavao napisao u svome sužanjstvu 


.u-Rimu, a nije ni slučaj što se u pjesmi na stepenicama danas 


prvi puta javlja Gospodin kao onaj, koji će jednom doći u ve- 
likoj sili i slavi. Ta misao daje slijedećim nedjeljama po Duho- 
vima njihovo osobito obilježje. 

2. Na dan našega duhovnoga preporoda posijano nam je 
u dušu divno sjeme, koje je pod žarkim suncem crkvene godine 
trebalo da iznikne, naraste i dozrije: to je bogati i milosni život 
duše i Crkve. »Da se po njegovu (Kristovu) duhu pojačate za 
unutrašnjega čovjeka,.da po vjeri Krist stanuje u vašim srcima ; 
da budete ukorijenjeni i utvrđeni u ljubavi, da se napunite sva- 
kim . Božjim obiljem« (poslanica), Ali u mnogima nije iznikla 
ta dragocjena klica i sjeme vrhunaravnoga života. Mjesto teških 
jesenskih snopova, može se govoriti o slaboj žetvi! Radi toga je 


potištena duša u današnjem bogoslužju i zato vapije u ulazu: 


»Smiluj mi.se, Gospodine, jer k tebi vapijem cio dan. Jer si ti, 
Gospodine, blag i dobar i bogat milosrđem svima, koji te za- 
zivlju. Prikloni, Gospodine, svoje uho i usliši me, jer sam ubog 


«i siromah« (ulaz). U velikoj potištenosti vapije k nebu: Kyrie 


eleison. »Tvoja nas milost uvijek i pretjećala i pratila« (moli- 
tva), jer ona jedina može probuditi vrhunaravne životne klice i 
dovesti ih do bogate žetve »dobrih djela«. Ona »može u nama 


učiniti neizmjerno više, nego što mi molimo ili razumijemo« (po- 


slanica); ona može buditi nov život i učiniti nas zrelima, da na 
dan ponovnoga Kristova dolaska budemo dostojni unići u kra- 
ljevstvo njegove slave. »Aleluja, pjevajte Gospodinu novu pje- 
smu, jer je divne stvari učinio (na nama) Gospodin. Aleluja!« 

3. Jedne je subote neki farizejski poglavica pozvao Gospo- 
dina, da s njime jede kruh, »I pred njim je stajao čovjek i Go- 
spodin ga dotakne, izliječi i otpusti ga.« Tako čitamo u dana- 
šnjem evanđelju. Danas, kod svete Mise, dolazi isti Gospodin i 
Spasitelj među nas. »Pogledaj me, Gospodine, da me izbaviš. 
Nek se smetu i zastide ujedno, koji traže moju dušu, da je uzmu. 
Pogledaj na me, Gospodine, da mi pomogneš« (prikazanje). U 
svetoj žrtvi daje nam svoj život. On stupa pred svoga Oca, da 
za nas moli i da nas zagovara. U svetoj pričesti postaje hranom 
naše duše. Tako prima kršćanin snagu, da izvrši zadaće kršćan= 
skog života, kako to poslanica zahtijeva, Zato moli duša odlučno 
i pouzdano: »Gospodine, opominjat ću se samo tvoje praved- 
nosti« (pričesna); t. j. ja ću samo za tim težiti, da živim pra- 
vedno pred tobom. »Bože, ti si me učio od moje mladosti.« 
Okrijepio si me euharistijskom hranom i vodio me od moje rane 
mladosti, »Do kasne starosti nemoj me ostaviti!« 


Šesnaesta nedjelja po Duhovima. 
Poniznost je snaga. 


»Bojat će se neznabošci tvojega imena, Gospodine, i svi ze- 
maljski kraljevi tvoje slave, jer Gospodin sazida Sion i ondje 
se javi u svojoj slavi« (na stepenicama). Liturgija odvraća 
svoj pogled od meteža prolaznoga svijeta, pa promatra ponovni 
dolazak Gospodnji, dan, kad bude »došao na oblaku s velikom 
moću. i slavom« (Luka 21, 27). O uskrsnuću od mrtvih ponovno 
će uskrsnuti grad Sion, Crkva, na nov život u nebeskom bla- 
ženstvu. . 

1 »Smiluj mi se, Gospodine, jer .k tebi vapijem 
cio dan; jer si ti, Gospodine, blag i dobar i bogat milosrđem 
svima, koji te zazivlju. Prikloni, Gospodine, svoje uho i usliši 
me, jer sam ubog i siromah« (ulaz). Već je jesen. Gospodin: do+ 
lazi na žetvu. »Divne je stvari« učinio na svojoj Crkvi tijekom 
crkvene godine (stih aleluja). Božić, Uskrs, Duhovi. Iz dana 
u dan primala je nove poticaje, nove milosti. Neprekidno je na 
tom radio, da je duhovno ojača, da raste u vjeri i ljubavi i da 
se napuni obiljem božanskog života. Kako bi bogata morala 
biti njezina žetva! Ali u mnogoj svojoj djeci ne će žeti očekiva- 

nog roda, U mnogima, štoviše, u velikoj većini svoje djece, pa 
i u onima, koji su se posebno posvetili Bogu i Kristu, bilo je 
njezino nastojanje i njezina briga gotovo beskorisna, Duhovno 
nijesu uzrasli i ojačali; nemaju smisla za nutarnje bogatstvo 
Kristove spoznaje i života u Kristu. Oni ne poznavaju puninu 
Božju, kojom bi mogli biti obuzeti. S velikom žalošću promatra 
ona ove mnoge, koji su ostali gotovo bez svakoga ploda. »Smi= 
luj mi se, Gospodine, jer sam ubog.« Ne mora li se Crkva žalo- 
stiti i radi nas? Nijesmo li i mi od onih mnogih, u kojima 
Crkva i Gospodin ne će za vrijeme žetve naći puni i bogati 
život milosti? 

2. »Koji se ponizuje, uzvisit će se« (evanđelje). 
Samo onaj, koji je ponizan bit će »obuzet potpunom puninom 
Božjom«. Gdje nema temelja poniznosti, tu nema obilnog života 
milosti. To je smisao današnjega bogoslužja i evanđelja. Isus je 
bio gost u kući nekog uglednoj farizeja, A pred njim je stajao 
čovjek, koji je bolovao od vodene bolesti. Isus ga dotakne i 
iscijeli. Zatim se obratio na: farizeje, koji su bili s njime kod 
stola: »Vidio je, naime, kako užvanici biraju prva mjesta.« 
»Kada te tko pozove na svadbu, ne sjedaj na prvo mjesto, da ne 
bi među uzvanicima bio koji časniji od tebe. Nego, kada te tko 
pozove, pođi i sjedni na posljednje mjesto: Da kada dođe onaj, 
koji te je pozvao, reče ti: Prijatelju, pomakni se gore! Tada će 
ti biti čast pred onima, koji sjede zajedno .s tobom.« Mi bolujemo 
od nadutosti i oholosti, a tako su griješili i farizeji: htjeli su, da 
ih časte i poštivaju, da zauzimaju prva mjesta. Zato u nama 
i ne može ojačati duhovni čovjek; zato se život vjere.i ljubavi 
ne može u nama duboko ukorijeniti; zato ne može «Gospodin 


izliti na nas puninu svoga života, jer smo puni samoga sebe. . 
»Bog se protivi oholima« (1, Pet. 5, 5). »Svaki, koji se uznosi, _ 
ponizit će se, a koji se ponizuje, uzvisit će se.«.U «poniznosti 1 — | 
spremnosti da budemo maleni, očituje se pravi napredak i usa + ; 


vršenje milosnog života, Samo poniznost može razumjeti“ »širinu 
i dužinu, visinu i dubinu« tajne našega života u Kristu. Samo 
poniznost shvaća »Kristovu ljubav, koja nadilazi svako znanje«. 
Samo je poniznosti dano, da bude obuzeta »puninom Božjom«, 
puninom božanskoga života milosti. U poniznome djeluje Božja 
moć, ona moć, koja »može učiniti neizmjerno više, nego što mi 


tuko! 


KOZU 

molimo i zamisliti možemo«. Šamo je ponizan svijestan svoje 
nedostojnosti i nemoći i dolaži Gospodinu u gozbi svete pri- 
česti. Tu on dotiče bolesnika i Iscijeljuje ga. 

3. Tko će nas izliječiti od naše oholosti, koja se očitovala 
kako kod onoga, koji je bolovab od vodene bolesti, tako kod fa« 
rizeja? Samo Gospodin i nješova milost na euharistijskom 
stolu, kod gozbe u svetoj pričesti. Istina da nam je oholost 
mnogo naškodila, ali još nije sve izgubljeno. Još nije prekasno, 
doklegod pristupamo ka Gospodinu. U svetoj pričesti dotiče nas 
svojim prečistim tijelom i krvlju: Na svojoj čistoj i svetoj duši 
raspaljuje našu bolesnu dušu, na svome Srcu naše srce, na svo« 
joj ljubavi našu ljubav, na svome svetom nastojanju i djelo- 
vanju naše nastojanje i djelovanje. Bit ćemo izliječeni i pretvo- 
reni u nove ljude snagom svete euharistije. Imajmo pouzdanje! 
Neka nas on dnevno dotiče u svetoj pričesti i kod pohoda pre- 
svetog otajstva. ' ' 

Poniznost je put, na kome će biti iscijeljena naša bolesna 
duša. Ona je put do milosti, U dnevnom bogoslužju daje nam 
on sam primjer poniznosti. Pod prilikama kruha i vina dolazi 
Gospodin među nas, da se za nas žrtvuje. Kao i prije dvije 
tisuće godina, kad se utjelovio, tako i sada silazi k nama nedo= 
stojnima, postaje naš svećenik, naš žrtveni dar i naša hrana. 
On zauzima posljednje mjesto u istom duhu, kao što je nekoć 
u svojoj muci i smrti zauzeo posljednje mjesto. »Učite se od 
mene!« (Mat. 11, 29). Nastojmo s Gospodinom zauzeti posljed= 
nje mjesto, biti maleni, umrijeti i potpuno sebe predati volji 
Božjoj i svemu, što je Ocu milo. Na tome putu bit ćemo pro- 
žeti »svakim Božjim obiljem«, 

»Smiluj mi se, Gospodine, jer k tebi vapijem cio dan.« Daj 
mi svjetlosti i milost, da se oslobodim svake umišljenosti i samo- 
pouzdanje, te tako pođem putem kršćanske poniznosti. 


Molitva. 
Tvoja nas, molimo, Gospodine, milost uvijek i pretjecala i 
pratila i činila da vazda prežemo za dobrim djelima. Po Kristu 
Gospodinu našem. Amen. 

Ponedjeljak iza šesnaeste nedjelje po Duhovima. 
NevoljenašeCrkve. 


Crkva moli za duhovnu postojanost svoje djece. Nebo je 
zamračeno, Crkva trpi izvana progonstvo, a iznutra duševne 
borbe, krize i razne poteškoće. Apostol Pavao nalazi se zasu= 
žnjen u Rimu. On se bojao, da bi radi progonstva i sužanjstva, 
koje ga je snašlo, novokrštenici u Efezu mogli posumnjati u 
vjeru, koju je on naučavao i iznevjeriti se Kristu, U okovima 
Apostol može samo da za njih moli, da zadobiju milost, da budu 
postojani usprkos svakoga progonstva i sviju tobožnjih ne- 
uspjeha. 


l. »Braćo, molim vas, da ne klonete radi mojih ne- 
volja, koje trpim za vas« (poslanica). Apostol je svoje Efežane 
upravo podsjetio na to, da po vjeri u Krista, našega posrednika, 
imamo pristup k Ocu. Mi smo njegova djeca, a on naš Otac. 
Zato, zaklinje nas apostol, ne klonimo radi nevolje, koje apostol 
i Crkva trpi za nas kršćane; Trpljenja; poruge i progonstva Cr= 
kve, vjere i svećenika ne daju nam razloga da mislimo, kao đa 
Crkva i njezin nauk, njezine zapovijedi i sakramenti, njezini 
zahtjevi i naredbe nisu u pravu. Nipošto, nego trpljenja i pro- 
gonstva Crkve jesu »vaša slava«. To su tako reći znakovi rane 
Raspetoga Gospodina, koji po Crkvi na zemlji vidljivo živi i 
djeluje, To je neoborivi dokaz, da je Crkva, koja je tako okle- 
vetana i progonjena i okovima okovana, kao Pavao u svome 
sužanjstvu, da je ta Crkva Kristova Crkva i da u njoj vlada 
Kristov Duh. »Ako vas svijet mrzi, znajte, da je mene mrzio 
prije nego vas. Kad biste bili od ovoga svijeta, ljubio bi svijet 
svoje. A jer nijeste od svijeta, nego sam vas ja odijelio od svi= 
jeta, zato vas svijet mrzi. Ako su progonili mene, progonit će i 
vas« (Iv. 15, 18 sl.). Nevolje svete Crkve jačaju nam vjeru 
u jedinstvo naše Crkve s Kristom, glavom, jačaju nam vjeru, da 
će zaručnica, Crkva ustrajati uz svoga izmučenog Zaručnika: 
jačaju našu vjeru, da po Crkvi i u Crkvi imamo Krista, otku- 
pljenje i život. : 

2, »To je vaša slava.« Apostol trpi progonstvo za 
svoje Efežane; Crkva trpi progonstvo za nas. Ona nas tješi: 

Baut; Rasvijetli se! III. 19 

»Ne klonite radi nevolje, koje trpim za vas«, za vaše dobro i za 
vaš spas. Crkva je prožeta Kristovim Duhom. »On je mene 
ljubio i predao sebe za mene« (Gal. 2, 20), Tko s Kristom želi 
duše spasiti i biti spasitelj, mora nužno s njime poći putem 
križa, trpljenja, poruga i poniženja. Crkva ide tim putem. Ona 
je sretna, što s Gospodinom može poći križnim putem i trpjeti 
za nas«. To je naša slava«, To nam pokazuje, koliko Bog ljubi 
svijet, jer nije samo predao svoga jedinorođenoga Sina za nas, 
nego želi, da i apostoli, sveci i Crkva trpi za nas, za svakoga 
od nas i tako sudjeluje u našem otkupljenju. Vrijeme progonstva 
Kristove Crkve za nas je vrijeme milosti. To znači, da smo sa= 
griješili, da smo zalutali, da moramo pokoru činiti i dati zado- 
voljštinu. To znači, da nam je potrebno Božje milosrđe, da moli- 
iva svete Crkve za nas nije više dovoljna, da nas izmiri s Bo- 
gom, Ona mora trpjeti ruglo i sramotu »za nas«, da po nevo- 
ljama svete Crkve zadobijemo oproštenje i milost. »To je vaša 
slava.« To je dokaz, koliko se Crkva za nas brine, koliko se za 
nas zauzima, kako ozbiljno shvaća svoju dužnost, da nas do- 
vede u vječni život. Ne, ona nas ne će nikako prevariti: jer 
inače ne bi već dvije tisuće godina puna majčinske ljubavi za 
nas pila Gospodinovu čašu! Vjerujemo u to! Zahvalimo se i po- 
uzdajmo ! 


3. »Smiluj mi se, Gospodine, jer k tebi vapijem cio dan« 
(ulaz). Ovako moli sveta Crkva. Ona vapije, da se Bog smiluje 
grešnicima, nevjernicima, odmetnicima i nezahvalnicima. Ona 
vapije cio dan. Ona vapije neprekidnom molitvom svojih sve= 
ćenika, redovnika i redovnica, Ona vapije ka Gospodinu svojim 
trpljenjem, svojim neprestanim nevoljama i progonstvima. Ona 
vapije k njemu u presvetoj žrtvi. Žrtvujući sjedinjuje se s Ras- 
petim, od koga dobiva snage, da može ustrajati u križu i pro- 
gonstvima. 


»Ne klonite radi nevolja, koje ja, koje Crkva za vas trpi.« 
Ona zna, zašto je progonjena, oklevetana, i zašto trpi. »Ako 
vam iko navijesti evanđelje protiv onoga, što primiste, proklet 
da bude! Jer zar ja sad ljude nagovaram ili Boga? Ili tražim 
ljudima da ugađam? Kad bih još ljudima ugađao, ne bih bio 
Sluga Kristov« (Gal. 1, 10). što je više progonjena i što više 

trpi nevolja tim čvršće budimo uvjereni, da ne služi svijetu i da 
je ostala vjerna Kristu. 


Molitva, 


Tvoja nas, molimo, Gospodine, milost uvijek i preljecala i 
pratila, i činila da vazda prežemo za dobrim djelima. Po Kristu 
Gospodinu našem, Amen, 


Utorak iza šesnaeste nedjelje po Duhovima. 
Duhovnost. 


Hpostol Pavao prigiba pred Bogom Ocem koljena i moli 
za svoje Efežane za pet milosti. On moli, da se po Božjem Duhu 
pajačaju za unutrašnjega (duhovnoga) čovjeka; da po vjeri 
Krist stanuje u njihovim srcima; da budu ukorijenjeni i utvr- 
đeni u ljubavi; da mogu poznati Kristovu ljubav, koja prelazi 
svako znanje; napokon da se napune svakim Božjim obiljem 
(poslanica). 

1.»Dasepojačatezaunutrašnjega (duhovnoga) 
čovjeka« To je prva apostolova molba, a ujedno kao temelj 
ostalih. Kršćanski je život nužno duhovan život, a duhovni je 
život udio u životu utjelovljenoga Sina Božjega. Taj život traži 
od nas, da mislimo kako je on mislio i da njegova načela budu 
norma našega djelovanja; da ljubimo ono, što je on ljubio: siro- 
maštvo, poniznost i predanje u Božju volju. Duhovni život izdiže 
nas iznad grješne ljudske težnje, sebeljublja, neurednih strasti i 
navika i postavlja nas u svijet vjere, pouzdanja i ljubavi prema 
Bogu i bližnjemu. Duhovan čovjek toliko vlada svojim mislima, 
maštom i strastima, da ne mogu njegovu višu volju nikada sa 
sobom povući, Takav se čovjek uvijek bavi svojom nutrinjom, 
gdje u najdubljem skrovištu prebiva Bog i Duh Sveti. On nije 
radoznao, nikoga ne mrzi, ne uzrujava se, nije potišten, izvanji 
ga život ne rastresa. Ne bavi se s tuđim stvarima, izbjegava 
kritiku, ogovor i labavost. Nije rob ljudskog obzira, jer pozna 
samo Božju volju. On tako radi, da je uvijek i u svemu ovisan 
o Bogu i o poticaju milosti. Da tak ovjerujemo i tako živimo, 
to je molba svetog apostola Pavla, svete liturgije i svete Crkve. 

2. »Po njegovu Duhu!« Duhovni se život ne da po= 
stići nikakvim čisto naravnim nastojanjem, napretkom ili kultu= 
rom. Ma koliko mi iskoristili svoje naravne sposobnosti, ma 
kako se mi trudili u naravnim krepostima, ma koliko mi izoštrili 
svoj razum, očeličili volju i oplemenili svoje srce, to još nije 
dosta da postanemo duhovni kršćani. Kršćanska duhovnost 
traži najintenzivniji život milosti, A milost opet označuje jedno 
posve novo biće, koje kudikamo nadvisuje narav, i koje može 
dati samo Bog, Duh Sveti. Duh Sveti daje duhovni život, on ga 
uzdržava i razvija i uzvisuje ga do sjedinjenja s Bogom i slič- 
nosti s Bogom. On daje duši ljepotu, čistoću i žarku ljubav kao 
što sunčana zraka daje ljepotu kapljici rose, kad je obasja. Što 
se više povjerimo i predamo djelovanju Duha Svetoga, tim će 
se snažnije u nama učvrstiti i razviti duhovni život, 

5. Danas se traži duhovnost i to produbljena duhovnost. 
A to tim više, što se u bogoslužju sve više približujemo žetvi, 
svršetku i času, kad Gospodin dolazi da sudi žive i mrtve. On 
će doći k nama osobno na času smrti i posebnoga suda. Kako 
ćemo tada morati žaliti, što nijesmo za vremena ozbiljno radili 
na produbljenju duhovnoga života. U duhovnosti moramo na- 
predovati, ali tako da ne zanemarimo i ne zapustimo svoje sta- 
leško dužnosti i poslove, 


Molitva. 


Tvoja nas, molimo, Gospodine, milost uvijek i pretjecala 
i pratila i činila da vazda prežemo za dobrim djelima. Po Kristu 
Gospodinu našem. Amen. 


Srijeda iza šesnaeste nedjelje po Duhovima. 
Kristu srcu, 


»Otac Gospodina našega Isusa Krista neka vam dadne, da 
po vjeri Krist stanuje u vašim sroima« (poslanica). To je druga 
apostolova moiba Bogu. Crkva podupire apostolovu molitvu za 
nas, 

1. »Krist u vašim sr cimal« Ne onako, kako Krist 
stanuje u svetohraništu, niti onako, kako u svetoj pričesti po- 

staje našom svojinom. Ali niti samo svojim Božanstvom u za= 
jednici s Ocem i Duhom Svetim, Krist je u našim srcima onako, 
kako je to Gospodin opisao u prispodobi o trsu i o lozama. 
Onako, kako trs u svojim lozama živi i djeluje, raste i cvate i 
plodove donosi. Tako živi on, preobraženi Gospodin, u nama 
kršćanima. Sada »ne živim dakle više ja, nego u meni živi 
Krist« (Gal, 2, 20). Kad se Ocu molimo, tad on u nama moli. 
Kad u smislu Spasiteljevu živimo siromašno, tada on sam živi 
u nama siromašno i to siromaštvo posvećuje. Kad se u njego=« 
vu duhu i značenju čega odričemo, onda je to i njegovo odrek- 
nuće, i zato ima pred Bogom toliku vrijednost. Ako smo pravi 
apostoli duša, onda je naša revnost samo odraz Gospodinove 
revnosti, koji u nama živi i djeluje na spasu naših bližnjih. Kad 
4rpimo tad on zapravo otajstveno trpi u nama, svojim udovima ; 
mi sudjelujemo u trpljenju, koje Gospodin u svome otajstvenom 
tijelu, u Crkvi trpi, Kako je dakle velika, vrijedna i zaslužna 
naša molitva i naše trpljenje, kad on živi u nama, trs u lozama. 
»Ne živim dakle više ja, nego u meni živi Krist.« Krist moli, 
radi, trpi i ljubi mene. Po ovom Kristovu prebivanju »u našim 
srcima« dobiva naš život novi smisao i vrijednost, koja ga vi= 
soko uzdiže nad sve što je ljudsko. Po sebi ništa, nemoćni i 
slabi, samo na zlo skloni, možemo se osloniti na Gospodina, na 
njegovu molitvu i ljubav, u kojoj je sve blago, i radi koje je Ocu 
vrlo omilio. »Otac Gospodina našega Isusa Krista da vam 
dadne, da Krist stanuje u vašim srcima.« 

2. »Po vjeri.« Nasuprot toj stvarnosti mora da zataji 
svaka ljudska spoznaja, htijenje i nastojanje. Samo po vjeri 
možemo shvatiti tu milost, Kad smo kod svoga svetoga krštenja 
uzvjerovali u Krista, tada se on nastanio u našem srcu. Pa ko- 
liko smo od onda više živjeli iz vjere, tim je više postajao Isu- 
sov život našim životom. »Ne živim više ja, nego u meni živi 
Krist.« Koliko više budemo njega u sebi gledali, slušali i nje- 
govu se vodstvu propustili, tim ćemo više nestajati iz vlastitih 
očiju. Više se ne ćemo oslanjati na slabu i krhku trsku, što smo 
mi, nego na Jakoga i Svetoga, koji u nama živi, moli, Oca ljubi 
i proslavljuje. Istina je, da, što više živimo životom vjere i lju- 
bavi, tim više upoznajemo, da smo sama bijeda i ništavilo, ali 
zato mi gledamo u nama njega, čiju ljubav, kreposti, zasluge, 

muku i smrt smijemo prikazati Ocu kao svoje vlastito dobro. 
»Nije li nam Bog s njime sve darovao?« (Rim. 6, 52). Nemamo 
žive vjere! A upravo smo po vjeri neizmjerno bogati. »Neka 
vam Bog dadne, da po vjeri Krist stanuje u vašim srcima«, da 
ga po vjeri u sebi ugledate i upoznate svoje bogatstvo! 

5. Krist u srcima! Zašto onda idemo toliko za stvorenjem? 
Ne moramo li smatrati svaki čas izgubljenim, koji provodimo 
bez Isusa. Jedan jedini pogled na njega može iscijeliti našu sla= 
bost, prosvijetliti tminu, ukloniti žalost i napuniti dušu neizre- 
civom radošću. Ako nas tišti pomisao na grijehe, ako nas plaše 
poteškoće, pogledajmo na Isusa, koji u nama živi i djeluje, i 
naći ćemo mir! 

Krist u srcima! Smijemo li dakle ikada klonuti duhom, biti 
radi svoje slabosti malodušni? Ne možemo li sve u onome, koji 
nas jača (Filip. 4, 13)., koji nas nosi? 

»GQospodin je blizu! Ništa se ne uznemirujte, nego sve svoje 
molbe očitujte pred Bogom po molitvi i prošnji sa zahvalom, 1 
mir Božji, koji nadvisuje svaki um, neka čuva vaša srca i vaše 
misli u Isusu Kristu« (Filip. 4, 5 sl.). 


Molitva. 


Tvoja nas, molimo, Gospodine, milost uvijek i pretjecala 
i pratila i činila da vazda prežemo za dobrim djelima. Po Kristu 
Gospodinu našem, Amen. 


Četvrtak iza šesnaeste nedjelje po Duhovima. 
Ukorijenjeniuljubavi. 


»Otac Gospodina našega Isusa Krista da vam dadne, da 
se ukorijenite i utvrdite u ljubavi« (poslanica). Na koncu konca 
ipak sve ovisi o ljubavi! »I sada ostaje ovo troje: vjera, ufanje 
.i ljubav, ali najveća je među njima ljubav« (1. Kor. 153, 15). 

1. »Ukorijenjenii utvrđeni uljubavi.« »Izvr- 
šenje zakona je ljubav« (Rim. 13, 10), »Ljubi Gospodina 
Boga svoga svim srcem svojim, svom dušom svojom, i 
svom snagom svojom. To je prva i najveća zapovijed« (Marko 

12, 9 sl.). »Kad bih govorio ljudskim i anđeoskim jezicima, a 
ne bih imao ljubavi, bio bih kao mjed, koja ječi ili praporac, 
koji zveči. I kad bih imao dar proroštva i razumio sve tajne i 
sve znanje, i kad bih imao vjeru, da bih prenosio gore, a ne 
bih imao ljubavi, bio bih ništa. I kad bih razdijelio sve svoje 
imanje za hranu siromaha, i kad bih predao svoje tijelo tako da 
se sažeže, a ne bih imao ljubavi, ne bi mi koristilo ništa« (1. 
Kor, 1—5). »Bog je ljubav, i koji ostaje u ljubavi, ostaje u Bogu 
i Bog u njemu« (1. Iv. 4, 16), Ljubav je savršentvo, potpuno iz- 
vršenje sveg zakona i dužnosti i konačni cilj sviju zakona (1. 
Tim. 1, 5). Sva dobra djela djelo su ljubavi. Ona je korjen, život, 
duša i vez sviju kreposti, prva i posljednja od sviju kreposti, 
štoviše, ona je sama sva krepost, prava savršenost. Gdje lju- 
bavi nema, nema ničega. Gdje je ljubav, ondje je sve. Ona izvr= 
šuje zapovijedi, ona vrši volju Božju uvijek i u svako vrijeme; 
i to ne iz straha niti prisiljeno niti radi same nagrade, nego da 
omili onome, kome se slobodno i svojevoljno povjerila, Radi nje 
sve što radimo, pa ma kako maleno bilo, imade pred Bogom 
veoma veliku vrijednost, vrijednost, koja nadilazi svaku naravnu 
vrijednost. Ljubav koristi kudikamo više i nama i cijeloj svetoj 
Crkvi nego li ikoje drugo djelo. »Sada ostaje vjera, ufanje i lju- 
bav: ali najveća je među njima ljubav« (1. Kor. 15, 15). »Na- 
stojte steći ljubav« (1. Kor. 14, 1). : 


2. »Da možete dokučiti, koja je širina i dužina i vi- 
sina i dubina« otajstvenog sniženja i poniženja Sina Božjega; 
tajnu utjelovljenja, muku i smrt, »On me je ljubio i predao sebe 
za mene« (Gal. 2, 20). Da možemo dokučiti otajstveni poziv nas 
pogana ka Kristu i njegovoj Crkvi, da posjedujemo njegov bo= 
žanski život, da budemo djeca Božja i baštinici neba. Da doku» 
čimo naše otajstveno sjedinjene s otajstvenim tijelom, kojemu je 
on glava, i »koji sve ispunjava u svemu« (Efež. 1, 23). Tko će 
dokučiti visinu i dubinu i širinu i dužinu Božje ljubavi, da nije 
poštedio svoga vlastitoga Sina nego ga je predao za sve nas, 
da imamo vječni život (Iv. 5, 16)? Ljubav prosvijetljuje naš 
pogled. Tko nema ljubavi, ne hoda još u punome, svijetlu. 

»I da možete poznati Kristovu ljubav, koja 
prelazi svako znanje.« Ljudsko umovanje, prosuđivanje i znanje 

ne može shvatiti otajstvenu ljubav Isusova Srca, nego ljubav, 
i samo ljubav, umijeće u ljubavi, Po ovom umijeću maleno di- 
jete poznaje svoju majku. To nije razumsko umijeće ili znanje, 
jer dijete još nije došlo do razumne spoznaje; to nije ni umijeće 
ili znanje po vjeri ili po riječima i svjedočanstvu ostalih, Ne, 
ovo je znanje i umijeće u ljubavi. Dijete ljubi i osjeća, da je 
ljubljeno. Samo po sebi uzvraća ljubav ljubavlju. Ako ga otki- 
nemo od majke, zaplakat će i ne će se umiriti, dok opet ne po- 
čine na majčinu srcu. Majka je za nj sve, ona je njegov svijet. 
Tako je znanje i duše, koja ljubi. Ona može biti i neuka i nespo- 
sobna, da o njemu kaže ili pomisli nešto izvanredna, To će bolje 
znati. učeni ljudi, bogoslovi. Ali tko će ustvrditi, da ga ona ne 
poznaje? Ona znade, da je on ljubi, da joj je bez prestanka 
blizu; i ona živo osjeća, kako joj otkriva blago svoga Srca, 
kako se brine za nju, kako je vodi, štiti i podržaje. U njemu 
ona nalazi svu svoju radost, sve svoje. Ona žudi za njime i radi 
njega sve ostavlja. Duši, koja ga ljubi, on se otkriva u skrovi- 
tosti. On' čini; da ona vidi-i iskusi, kako je on dobar. Apostol 
moli Boga, da nam udijeli takovo znanje, a to nam želi i sveta 
liturgija. ' 

7. »Nastojte steći ljubav!« (1. Kor. 14, 1). Jesmo li u lju- 
bavi prema bližnjemu? »Ljubav je strpljiva, blagotvorna, ljubav 

ne zavidi, ne hvali se, ne nadimlje se, ne hlepi za čašću, ne traži | 


svoje, ne uzrujava se, ne misli zla, ne veseli se nepravdi, a ra- 
duje se istini, sve podnosi, sve vjeruje, svemu se nada, sve trpi« 
(1. Kor. 15, 4—7). U tom ogledalu možemo jasno upoznati, ko- 
liko ljubimo! »Tko ima moje zapovijedi i drži ih, taj je, koji me 
ljubi. A tko mene ljubi, bit će ljubljen od moga Oca, i ja ću ga 
ljubiti i njemu ću se objaviti« (Iv. 14, 21). - 

»Iko mene ljubi, držat će moju riječ i ljubit će ga moj 
Otac; k njemu ćemo doći i nastanit ćemo se kod njega« (Iv. 
14, 23). 


Molitva, 


Tvoja nas, molimo, Gospodine, milost uvijek i pretjecala i 
pratila i činila da vazda prežemo za dobrim djelima. Po Kristu 
Gospodinu našem. Amen. 


x 

Petak iza šesnaeste nedjelje po Duhovima. 
Napunjeni svakim Božjim obiljem. 


»Neka vam dadne, da se po njegovu duhu pojačate za unu= 
trašnjega čovjeka.« To je prva milost. »Da po vjeri Krist sta- 
nuje u vašim srcima.« To je druga milost. »Da ukorijenjeni i 
utvrđeni u ljubavi možete dokučiti, koja je širina i dužina i vi- 
sina i dubina« vašeg milosnog poziva, »da možete poznati Kri- 
stovu ljubav«, To je treća milost. Ove tri milosti služe jednoj 
jedinoj svrsi, da se »napunite svakim Božjim obiljem«. 


1.»ITko mene ljubi,ljubitćegamoj Otac. K nje- 
mu ćemo doći i nastanit ćemo se kod njega« (Iv. 14, 25). Sva 
punina Božanstva, Oca i Sina, i Duha Svetoga, postaje po sve- 
tom krstu, po sjedinjenju s Kristom u otajstvenom tijelu, naša 
svojina i vlasništvo. »U njemu (u Kristu) stanuje sva punina 
Božanstva bivstveno, i da budete ispunjeni u njemu« istim obi= 
ljem (Kol. 2, 10). »Duh Sveti izlio se u našim srcima« (Rim. 5, 
5), Bog, sveti i uzvišeni Bog silazi k nama, da se nastani u 
našoj duši. Bog stanuje u nama! On ne može bili bez svoga 
djeteta: toliko ga ljubi, toliko mu je privržen. Sam on je u 
nama, on nam govori, upravlja naše korake, potiče, opominje 
i vodi nas mudrom brigom, božanskom ljubavi, jasnim i sigur= 
nim pogledom, kojemu ništa ne ostaje sakrito i jakom mišicom, 
kojoj se ništa ne može oprijeti. U svako doba možemo s njime 
razgovarati, kao ljubljena djeca možemo k njemu doći, zapitati 
ga za savjet, oikriti mu najtajnije osjećaje svoga srca: svoju 
zahvalu, svoju odanost, svoju ljubav, svoje kajanje, svoje želje. 
Ne moramo čekati do svanuća blaženoga dana nebeske radosti; 
da Boga posjedujemo: mi ga već sada u sebi nosimo; a S nji= 
me i predosjećaj nebeskog blaženstva. Dok je on u nama, ne 
može smrtni grijeh zavladati našim srcem ni duhom. Njegova 
prisutnost ne podnosi grijeh i čuva nas od njega. Kušnje i tr- 
Pljenja lako se podnose u blizini onoga, koji u nama živi. Nje- 
gova nas blizina razveseljuje i usrećuje. »Sve moje, jest i tvoje« 
(Iv. 17, 10), u Kristu, po posvetnoj milosti, po posinovljenju 
Božjem. Nažalost mi premalo mislimo na to, da Bog prebiva u 
nama. 

2. »Napunjeni svakim Božjim obiljem. Iz Bo- 
žanskog praizvora, koji u nama izvire, diže se u našoj duši nov 
životni val, koji nadilazi sve stvoreno: svijet milosti. Taj je 
svijet kao izljev vječne i neizmjerne Božje ljubavi u nama. To 
je uzvišenje bića, koje neizmjerno nadilazi svaku našu naravnu 
potrebu i sposobnost, to je životna snaga, koja razum i volju, 
srce i osjećanje uzdiže u Božji svijet, i usađuje nam ljubav, i 
osjećaj djeteta prema Ocu; po kojemu vapijemo: Abba, Oče. 
Dobivamo tri božanske kreposti: vjeru, ufanje i ljubav. Tim 
trima bogoslovskim krepostima služe tzv. ćudoredne kreposti, 
koje su nam ulivene s posvetnom milosti, a te su razboritost, 
pravednost, jakost i uzdržljivost, Sve su to odsjevi božanskoga 
života u nama. Ove se kreposti upotpunjuju i usavršavaju. sa 
sedam darova Duha Svetoga: dar mudrosti, razuma, savjeta, 
jakosti, znanja, pobožnosti i straha Božjega. Tri bogoslovske i 
ćudoredne kreposti jesu kao vesla, pomoću kojih ćemo lađicu 
svojega života prevesti po uzburkanom moru sadašnjega vre- 
mena k vječnim žalima. Vožnja je naporna, put dalek, a sile 
nam nedostaju. Zato nam Duh Sveti daje po svojim darovima 
jedra, kojima će on kao blagi lahor i laki povjetarac davati 


smjer. Duh Božji, ist Duh, koji je počivao nad čovječjom na-. 


ravi Gospodinovom i prožimao je, lebdi neprekidno i nad našom 
dušom i prosvijetljuje ju na herojska djela ljubavi. To bogat- 
stvo naše duše pečati još djelotvorna milost, koja nam razum 
prosvijetljuje, a volju jača i potiče na dobro. Osim toga Bog nas 
na osobit način čuva i vodi po svojoj mudroj providnosti, Ta 
ljubezna providnost čuva nas od đavolskih zamki i od grijeha; 
daje nam snage i odvažnosti da ustrajemo u dobrome; pomaže 
nam da činimo dobra i ugodna djela, i da u nama dozriju plo- 
dovi Duha Svetoga: ljubav, radost, mir, strpljivost, blagost, 
dobrota, velikodušnost, plemenitost, skromnost, uzdržljivost i 
čistoća (Gal, 5, 22). Obuzeti tako svakim Božjim obiljem, može 
neprestano sve više napredovati u milosti i božanskom životu. 
Uistinu »po njemu smo se obogatili u svemu« (1. Kor. 1, 5). 

5. »Pjevajte Gospodinu novu pjesmu, jer je divne Sva) 
učinio Gospodin« (na stepenicama). 

- Liturgijska godina približava se svome svršetku. Velikom 
ozbiljnošću opominje nas sveta liturgija, da uzrastemo, da do- 

zrijemo za žetvu i napunimo se svakim Božjim obiljem, Blago, 
koje imamo u našoj duši, slično je čovjeku, koji je pošao u tu= 
dnu, On je pozvao svoje sluge i predao im imetak: jednomu je 
dao -pet talenata, drugome dva, a trećemu jedan, Poslije dugo 
vremena vrati se gospodar. Koji je primio pet talenata, morao 
je steći i drugih pet, a koji je primio dva, morao je steći druga 
dva talenta, jer će inače biti osuđen: »Zli i lijeni slugo! Sva- 
komu, koji ima, dat će se, a od onoga, koji nema, i ono što 
ima, uzet će se od njega. A ze oi u slugu bacite u najkraj- 
nju tamu« (Mat. 25, 14 s1.). 

»Ja sam vas izabrao i i odredio vas, da dadete plod« (Iv. 15, 
16). »Tko ostaje u meni i ja u njemu, taj daje mnogo ploda, 
jer bez mene ne možete činiti ništa« (Iv. 15, 5), 


Molitva, 


Tvoja nas, molimo, Gospodine, milost uvijek i pretjecala i 
pratila i činila, da vazda prežemo za dobrim djelima. Po Kristu 
Gospodinu našem. Amen. 


Subota iza šesnaeste nedjelje po Duhovima. 
Božja pomoć. 


Crkva se sjeća ponovnoga Kristova dolaska o sudnjemu 
danu. On će doći po nju, svoju zaručnicu, da je povede sa so« 
bom u nebo. Crkva ipak trpi pri pomisli, da mnoga njezina 
djeca usprkos mnogih milosti i usprkos njezine molitve, nasto- 
janja i žrtvovanja, još nijesu zreli za žetvu. Obzirom na njih 
Crkva moli: »Smiluj mi se, Gospodine« (ulaz). »Voljan budi, 
Gospodine, da me izbaviš« (prikazanje), »Tvoja nas milost uvi- 
jek i pretjecala i pratila i činila, da vazda prežemo za dobrim 
djelima« (molitva). 

i.»Smilujmise, Gospodine, jer k tebi vapijem cio 
dan.« »Gradite svoje spasenje sa strahom i drhtanjem, jer Bog 


«je, koji čini u vama, da hoćete i izvršite po svojoj dobroj volji« 


(Filip. 2, 15). Kad bi nas Bog prepustio samima sebi, svakako 
bismo propali. »Ne stoji do onoga, koji hoće, niti do onoga koji 
se napreza, nego do Boga, koji se smiluje« (Rim. 9, 16). Mi smo 

loze na Kristu, na trsu. »Tko ostaje u meni i ja u njemu, taj 
daje mnogo ploda, jer bez mene ne možete činiti ništa. Kao što 
loza sama od sebe ne može dati ploda, ako ne ostane na trsu, 
tako ni vi, ako ne ostanete na meni, Tko ne ostane u meni, izba= 
cit će se kao loza, koja će se osušiti« (Iv. 15, 4 sl.). Da loza 
donese ploda i ne osuši se, i da se mi spasimo, stoji do naše 
povezanosti s trsom. Samo tako možemo primati u sebe njegov 
životni sok. Milost je taj životni sok. Bez nje ne možemo ništa 
učiniti, što bi imalo za nas neku vrijednost. »Nitko ne može doći 
k meni, ako ga Otac ne povuče« (Iv. 6, 44) po milosti. Bez te 
pomoći, bez milosti, nema pred Bogom ni pokajanja ni oprošte« 
nja grijeha ni obraćenja ni popravka života ni spasonosne po 
misli ni htijenja ni djelovanja ni molitve ni zaslužnog trpljenja. 
Sve ovisi o milosti, o Božjem smilovanju. Ni najljepša inteligen- 
cija ni najveći talenat ni najsavršenije znanje nije ništa, kad se 
radi o djelu vječnoga spasenja. A ako nam dade svoju milost, 
onda je to njegovo smilovanje, njegova dobrota, njegova ljubav, 
nipošto naše pravo ili naša zasluga ili naše nastojanje. Eto, što 
je čovjek! 

2.»Tvojanasmilostuvijek pretjecalaipra- 
tila.« Nije prva naša volja, nego njegova milost. Naša volja 
kao da spava, kao da je mrtva. Treba je probuditi, a to čini 
milost. Ona potiče našu volju, da se obrati k Bogu. Hko ona 
prva ne učini korak, ne može ni volja zakoraknuti, Istom onda, 
kad milost volju probudi i potakne, može se volja radosno, 
spremno i u svetoj slobodi odazvati poticaju milosti. Volja slo- 
bodno odlučuje o svemu, što joj milost predlaže, i na što je 
potiče, Ali kad se i prihvati posla, još joj treba Božje pomoći, 
t. j. milosti. Zato kažemo, da milost naše djelovanje prati. Čini 
ga vrhunaravnim i zaslužnim, t. j. dostojnim vječne nagrade. 
Djelovanje milosti je dakle dvostruko: Ono našu volju pretječe 
i potiče, da hoćemo; a kad već hoćemo i radimo, onda naše 
htijenje i djelovanje prati, Ona nas pomaže i potkrijepljuje ne- 
prekidno, da hoćemo i radimo, molimo i trpimo onako, kako je 
potrebno za naš vječni spas. Bog čini u nama, da hoćemo i iz- 
vršimo, On daje nama jedno i drugo: i htijenje i izvršenje. Po 
sebi nijesmo sposobni ni za jedno ni za drugo. »Ako Gospodin 
ne zida kuće, uzalud se trude, koji je zidaju« (Ps. 126, 1). Po 

sebi smo nesposobni za dobro, a sposobni za zlo. Bog nam daje 
snage, da nešto dobro pomislimo, hoćemo i izvršimo. Zar mo= 
žemo dakle biti umišljeni? Što očekujemo od nas samih. »Ubog 
sam i siromah, Gospodine, prikloni uho svoje i usliši me« 
(ulaz). 

5. što je čovjek? Bez obzira na propast, na koju smo radi 
grijeha osuđeni. Bog nas je napunio svakim obiljem vrhunarav- 
nog bogatstva, a ipak nam mora još uvijek pomagati, da ne 
izgubimo i ono što imamo. 

Po posvetnoj milosti mi smo djeca Božja, loze na trsu, na 
Kristu. Tridentinski sabor veli: »Krist bez prekida ulijeva u 
pravedne, kao glava u udove, i trs u loze, svoju snagu, koja nji- 
hova dobra djela uvijek pretječe, prati i slijedi i daje im onu 
vrijednost, bez koje ne mogu nikako biti Bogu ugodna niti za- 
služna« (VI. sjednica, 16. pogl.). Za nas, koji po posvetnoj mi= 
losti imademo božanski .život, ova je milosna pomoć naravna. 
Ona je kao štap, koji smo dobili u ruke; nitko ga ne će od nas 
uzeti, ako ga sami ne odbacimo. Ona je bez prestanka uz nas, 
kao što je i sunčana svjetlost oku, koje se pred njom samo ne 
zatvara. Milost neprekidno kuca na naše srce, da nas potakne 
na dobro: ona nam govori i poučava nas; ona nas opominje na 
dobro i odvraća od grijeha; ona nas jača u časovima napasti, 
zadržava, kad bi htjeli pasti. Kako smo dakle bogati i jaki, ako 
živimo u posvetnoj milosti. »S njome su mi dana i sva druga 
bogatstva i nebrojeno blago po njezinim rukama« (Mudr. 7, 11). 
Kako smo siromašni, kako nesretni, ako izgubimo posvetnu 
milost! 

Koliko nam je već Gospodin dosad udijelio milosti! Od pr- 
voga časa svetoga krštenja! U djetinjstvu, u mladenačkim godi- 
nama! U zreloj dobi! Koliko milosti dnevno, svakoga časa! 
Kako bi morali biti zahvalni! Nije li nam dobro želio! Kamo 
sreće, da smo se odazvali! Kamo sreće, da smo milost cijenili 
i okoristili se s njom! 


Molitva. 


Tvoja nas, molimo, Gospodine, milost uvijek i pretjecala i 
pratila i činila da uvijek prežemo za dobrim djelima. Po Kristu. 
Gospodinu našem. Amen. 


Sveta Misasedamnaestenedjelje 
po Duhovima. 


1. Crkvena se godina malo po malo približava svome svr= 
šetku. Crkva željno iščekuje svoje usavršenje u prekogrobnom 
životu, vječni mir i vječni pokoj u nebeskoj domovini. Ona zna, 
da je tamo Krist Gospodin uzvišen i proslavljen. Njemu ususret 
polazi ona, koja je još prognana, zatočena u tuđini. 

2. U Starom i Srednjem vijeku polazio je. biskup sa svojim 
klerom iz sakristije u svečanoj procesiji kroz crkvene trijemove 
k oltaru. U ovoj povorci nalazili su se i pjevači. Nad oltarom u 
divnoj apsidi otsijevala je u sjajnom mozaiku »slava Gospodi- 
nova«, slika proslavljenoga, uzvišenoga Krista, vladara vasi- 
one. Dok se procesija približavala k oltaru, pjevači su pjevali 
ulaznu pjesmu, pjesmu hodočasnika. Srce i oči sviju uzdignute 
su ka Kristu, čija se slika sjaji na visokoj apsidi: »Pravedan si, 
Gospodine, učini sa svojim slugom po svojoj milosti. Blago 
onima, koji su čista života, koji žive po zakonu Gospodnjem« 
(ulaz). Blago i nama, koji danas možemo hodočastiti ka Gospo- 
dinu u svetoj žrtvenoj slavi. Ali sudjelovanje kod svete Mise 
traži od nas i velike stvari: treba da smo »neokaljani«, da ži- 
vimo po »zakonu Gospodnjem« (Kristovu), da se »uklonimo od 
đavolske zaraze, pa da pristajemo čistom dušom za Bogom« 
(molitva). Sudjelovanje kod svete Mise mora biti u skladu sa 
životom, a život mora biti priprava za sudjelovanje kod svete 
žrtve, a ujedno i plod i djelovanje te žrtve. Poslanica nas po- 
učava o pojedinostima, koje se od nas traže. Najveću važnost 
polaže danas na kršćansku ljubav, koja zaboravlja samu sebe 
i jedino želi da se posve žrtvuje za zajednicu, za jedinstvo duha, 
mišljenja i nastojanje. »Jedno tijelo, jedan duh, jedna 
nada, jedna vjera, jedan krst, jedan Bog i Otac.« Pri- 
onimo dakle živo uz zajednicu napustimo svaku svađu i razmi- 
ricu pa jednodušno ijednoga srca pođimo ususret Go- 
spodinu. Za nas, koji smo ovako u ljubavi u Kristu postali 
jedno, vrijede riječi pohvale u pjesmi na stepenicama: »Blago 

narodu, kojemu je Gospodin (Krist) njihov Bog; plemenu, koje 
izabra Gospodin za baštinu sebi.« Dragocjene li baštine već 
ovdje na zemlji, a jednom usavršene u vječnosti, gdje Krist 
Gospodin kraljuje u svojoj slavi, koju će dati i svojim sljed- 
benicima. Kako čezne njegova duša, Crkva, za danom, na koji 
će unići u ovu slavu; kako čezne za ponovnim Kristovim do- 
laskom! »Aleluja. Gospodine, usliši molitvu moju, i vapaj moj, 
k tebi da dođe. Aleluja«. Kako se to podudara s molitvom stare 
Crkve; Maranata, Dođi, Gospodine (Kriste), da nas konačno 
izbaviš, da nas povedeš u kraljevstvo preobraženih! I on do- 
lazi u evanđelju kao Učitelj velike zapovijedi ljubavi. On dolazi 
kao proslavljeni Gospodin, o kojemu je David pjevao: »Rekao 
je Gospodin mojemu Gospodinu (Kristu): sjedni meni s desne 
strane.« 

3. Kod žrtvenog prikazanja polazimo ususret preobraženom 
Gospodinu i njemu vapijemo: »Obasjaj licem svojim svetište 
Svoje«, zajednicu, koja žrtvuje (prikazanje), Ona polaže na 
oltar u prinosu kruha i vina svoje žrtvene darove, svoje mo- 
litve, svoje djelovanje, svoje sile, svoje vrijeme, svoju sprem= 
nost da se odrekne grijeha tijela i svijeta pa da u ovom tjednu 
s Kristom u svemu samo Ocu živimo te mu postanemo ugodna 
žrtva. Krist postaje našim žrtvenim darom. U njemu i s njime 
i mi smo žrtvovani, t. j. Bogu posvećeni. Ovako ćemo izvršiti 
zapovijed svetoga evanđelja: »Ljubi Gospodina Boga svoga 
svim srcem svojim«; jer mi ga ljubimo »po Kristu, s njime i u 
njemu«, mi ga ljubimo tako reći Isusovim Srcem, i njemu iska 
zujemo »svaku čast i slavu«. Primljeni u: Kristovu žrtvu, go- 
vorit ćemo srcem raspaljenim ljubavlju svoj Pater noster (Oče 
naš). Krist će doskora doći k nama u svetoj pričesti, postat će 
živom hranom naše duše i u njoj će postaviti svoje veličan= 
stveno prijestolje. Velikom će silom zapovijedati neprijateljima, 
da pobjegnu, a dušu će napuniti puninom svoga života i snage: 
(pričesna). 

Sedamnaesta nedjelja po Duhovima. 
Krist Gospodin. 


»što vi mislite o Kristu, čiji je on sin?« upitao je Isus fari- 
zeje. Oni mu odgovore: »Davidov.« A on će: »Pa kako ga Da=- 

vid u duhu naziva Gospodnom, kad kaže: Reče, Gospodin Go- 
spodinu mojemu: sjedi meni s desne, dok ne postavim tvoje 
neprijatelje za podnožje tvojim nogama. Ako, dakle, David 
njega naziva Gospodnom, kako mu je sin?« Farizeji su umuk- 
nuli, Ali mi ga moramo priznati Gospodinom, koji uz desnu 
Očevu kraljevskim dostojanstvom i slavom kraljuje i koji će na 
svršetku vremena opet doći, da sudi žive i mrtve. 

1. Gospodin, »Sjedi meni s desne!« Danas ga u svetom 
bogoslužju u Crkvi gledamo kao Gospodina, koji vlada cijelom 
vasionom, Na zemlji je stekao otkupljenje od grijeha. Zato je 
postavljen Kraljem vasione. Otac je naime bio velikodušan pre- 
ma njemu: »Išti u mene, i dat ću ti narode u nasljedstvo i kra- 
jeve zemaljske tebi u posjed« (Ps. 2, 8). »Sjedi meni s desne, 
dok ne postavim tvoje neprijatelje za podnožje tvojim nogama« 
(Ps. 109, 1). Krist kao čovjek primio je od Oca svaku vlast. 
On će uništiti njegove neprijatelje. Doći će dan, kad će svi nje- 
govi neprijatelji i protivnici nestati. Krist je pobjednik. Njemu 
će se pokloniti svako koljeno onih, koji su na nebu i na zemlji 
i pod zemljom (Filip. 2, 18). Progonjena i pritisnuta od nepri- 
jatelja diže Crkva k njemu svoj pogled puna pouzdanja i čežnje. 
Ona znade, da će on nadvladati njezine neprijatelje. On će izreći 
pravedni sud o svakom zlu, koje se tijekom povjesti čovječan- 
stva nakupilo. Kod svoga ponovnoga dolaska primit će u svoju 
slavu Crkvu i sve nas, koji smo vjerni Crkvi, »Pravedan si, 
Gospodine, i prav je tvoj sud« (ulaz). Postoji pravda, postoji i 
sud nad zlom, sud, kod kojega će se olkriti svaka neistina i 
himba ljudi, mišljenja, kultura, naroda i država, i gdje će se 
opravdati dobro, nevinost, krepost, pravda, svetost i Crkva. 
Crkva očekuje taj dan. U onaj će dan Gospodin opet doći s ve- 
likom silom i slavom. On dolazi kao Gospodin. Njemu će se 
morati svi pokloniti. Svi će morati priznati njegov sud i njegovu 
presudu. : 

2. Njegov narod. »Jedan Gospodin, jedna vjera, 
jedan Bog i Otac sviju« (poslanica), U tome očituje on svoju 
moć i slavu, što su njegovi povezani jedinstvom Duha i što su 
»povezani mirom, t. j. slogom«. On nam daje kraljevsku zapo= 
vijed, da ljubimo Boga i bližnjega. Svojim Duhom prožima on 
sve svoje, ma koliko ih bilo tijekom stoljeća. On nadvlađuje u 

njima ono, što ih rastavlja, i što ih međusobno otuđuje, kao se- 
beljublje, oholost, sebičnost. U njemu treba da postanu svi 
jedno tijelo, oživljeni jednim Duhom, utvrđeni u jednoj 
vjeri iu jednom krstu, nadahnuti jednom nadom, svi kao 
djeca jednoga Oca, koji »je nad svima i za sve i u svima 
nama« (poslanica). To je živo svjedočanstvo, da je on Gospo- 
din, koji će doći u velikoj sili i slavi. Što smo više s njime j e d- 
no srce ijedna duša, jedno tijelo i jedan Duh, tim više 
svjedočimo da je »on jedini svet, on jedini Gospodin. On jedini 
Višnji sa Svetim Duhom u slavi Boga Oca.« Zato nas opominje 
poslanica: »Živite dostojno prema zvanju, u koje ste pozvani 
(vi, koji ste otkupljeni), sa svom poniznošću i krotkošću, sa str- 
pljivošću podnosite jedan drugoga u ljubavi, nastojte povezani 
mirom čuvati jedinstvo duha« (poslanica). Ovo je velika zapo- 
vjed: »Ljubi Gospodina Boga svoga svim srcem svojim i bli- 
žnjega svoga kao samoga sebe« (evanđelje). »Da svi budu jed= 
no« (Iv. 17, 21). »Jedan Gospodin«, i zato jedan narod, u 
jedinstvu duha, u jedinstvu svete ljubavi. 

5, »Blago narodu, kojemu je Gospodin njegov Bog, ple- 
menu, koje izabra Gospodin za baštinu sebi« (na stepenicama). 
Krist je naš Gospodin. Nas je izabrao za svoju baštinu. Zato je 
Sin Božji, koji nas nije trebao, iz velikog smilovanja prema nama 
i našoj velikoj bijedi, sišao s neba i pošao za nama, izgu- 
bljenom ovčicom. Htio je, da budemo njegova.sšvojina. Da nas 
uzmogne zadobiti i usrećiti, pošao je na križ, da nas svojom 
krvlju otkupi. U svetom krstu učinio nas je svojim udovima, 
djecom Božjom i članovima svete Crkve. Zahvalno kliknimo: 
»Blago narodu, kojemu je Krist Gospodin njegov Bog!« 

»Ja sam Gospodin Bog tvoj. Nemaj drugih bogova uz me- 
ne« (2. Mojs. 20, 3). Samo Bog i Krist, i ništa drugo! Sve za 
njega, po njegovoj svetoj volji, u potpunoj odanosti svemu, 
što je njemu ugodno. Nikakvu svoju volju. Nema tu nikakve 
želje ni volje, koja bi se protivila Božjoj volji: »Zavjetujte i žr- 
tvujte svi, koji ste unaokolo, Gospodinu Bogu strašnomu, koji 
ukroćava duh knezovima (pričesna): on neka bude moj Gospo- 
din! Samo on! »Jedan Gospodin.« 

»Živite dostojno prema svome zvanju« kao kršćani! Vje- 
žbajte se u revnoj kršćanskoj ljubavi, u ljubavi prema bližnje- 

Baur; Rasvijetli se! III. 20 

mu, Ljubav je krotka, blaga, strpljiva, ona podnosi svoga bli- 
žnjega, njegove slaboće, njegove pogreške i navike; ona čuva 
jedinstvo duha vezom mira, dobrohotnosti, sloge i svete ljubavi. 
Živimo li tako? 

Molitva, 


Daj, molimo te, Gospodine, svomu narodu, da se ukloni od 
đavolske zaraze, a da pristaje čistom dušom za tobom, jedinim 
Bogom. Po Kristu Gospodinu našem. Amen. 


Ponedjeljak iza sedamnaeste nedjelje po Duhovima. 


Blago narodu, kojemu je Gospodin 
njegov Bog. 


. »Blago narodu, kojemu je Gospodin njegov Bog« (na ste | 


penicama), kojemu je Bog Krist, koji kraljuje uz desnu Očevu, 
a u isto vrijeme živi u svojoj Crkvi te je svojom svemoćnom 
rukom zakriljuje, štiti i vodi. Čega dakle da se plašimo? 

1. »Sjedi meni s desne.« Preobraženi je Gospodin 
kod Oca, gdje i svojom čovječanskom naravi sudjeluje u slavi 
i gospodstvu Boga. »Dana mi je sva vlast na nebu i zemlji« 
(Mat. 28, 19). On je postao poslušan do smrti, do smrti na 
križu, ali »zato ga je Bog i uzvisio i dao mu je ime, koje je nad 
svakim imenom« (Filip. 2, 10): On je »Gospodin«! Farizeji u 
evanđelju nijesu htijeli ni čuti za Krista Gospodina. A Crkva 
propovijeda u sav glas svima narodima i vremenima, da je on 
trpio, umro, uskrsnuo i uzišao na nebo, gdje kraljuje s desne 
strane Očeve kao Gospodar vasione. Vjerujmo s Crkvom i kla- 
njajmo se! Radujmo se, što ga je Otac postavio Kraljem i Go- 
spodinom vasione, anđela, ljudi, duhova, srdaca, pa i Gospo= 
darom podzemnih sila, đavola i prokletih. Sve je u njegovoj 
ruci, i on upravlja povijesnim tokom. On vodi narode, države i 
Crkvu. On dopušta zlo, nepravde i velike nesreće, koje dolaze 
na čovječanstvo i na pojedine narode, na obitelji i pojedince, 
jer ima moć, da sve upravlja onako, kako je najbolje. Vjerujmo 
u njega! Uzdajmo se u njega i.njegovo djelovanje u svijetu, u 
duhovima i u dušama, pa i u našo vlastitoj duši! »Ti si jedini 
Gospodin« (Slava). 

2, »Ja, Danijel, molio sam sesvojemu Bogu 
(prikazanje). U Danijelu, koji se moli, vidi bogoslužje sliku Go= 
spodinovu. On živi u svojoj Crkvi. Doduše on sjedi s desne 
Očeve i upravlja cijelom vasionom, ali on je i naš Veliki sve= 
ćenik, koji nas zagovara i predvodi nas Ocu: »Usliši, Gospo« 
dine, molitve svoga sluge; obasjaj svojim licem svoje svetište i 
milostiv pogledaj na ovaj puk, koji priziva tvoje ime, Bože« 
(prikazanje). Samo je Gospodin jedno sa svojim pukom, sa 
svojom Crkvom, sa svakim od nas, po molitvi i žrtvi, da zado- 
bijemo oproštenje grijeha i svijetlo milosti. Njegova ljubav pre- 
ma nama neizrecivo je velika: on nas ne zaboravlja ni onda 
kad je ušao u svoju slavu. On drži i ispunjuje svoje obećanje: 
»Ja sam s vama u sve dane do svršetka svijeta« (Mat. 28, 20). 
»Blago narodu, kojemu je Gospodin njegov Bog« (na stepeni- 
cama). U svetoj misnoj žrtvi dolazi on nevidljivo u našu sre= 
dinu. Štoviše, on postaje hranom naše duše: on, koji je Go- 
spodin te ima svu vlast na nebu i na zemlji; kome se ne može 
nitko protiviti, koji je jači od tijela i strasti, od grješnoga čo« 
vjeka u nama, koji je jači od svijeta, đavla i njegovih pristalica. 
On prebiva u svetohraništu, da nam bude uvijek blizu svojom 
moćnom molitvom, jakim Duhom i mišicom, da bude uz nas, 
kadgod ustrebamo njegovu pomoć protiv neprijatelja našega 
spasenja. »Blago narodu, kojemu je Gospodin njegov Bog, ple- 
menu, koje izabra Gospodin za baštinu: sebi. Riječju Gospode- 
njom utvrđena su nebesa i duhom njegovih usta sva njihova 
sila« (na stepenicama). Zar da se ne smatramo sretnima? Ne 
moramo li se posve pouzdati u njega, koji je uvijek uz nas? 

5. Mi idemo ususret »danu Gospodinovu«, kad će doći su- 
diti žive i mrtve. »Pravedan si, Gospodine, i istinit je tvoj sud« 
(ulaz). »Ako gledaš na bezakonja Gospodine, Gospodine, tko će 
opstati?« (Ps. 129, 5). Evo ti silaziš k nama u svetoj žrtvi, kod 
svete Mise, u svetoj pričesti, u nebrojenim milostima i iskazima 
svoje ljubavi, da na nama izvršiš djelo otkupljenja: to je nepre« 
kidni tvoj dolazak u milosti i milosrđu, »Učini sa svojim slu= 
gom po svojoj milosti« (ulaz). »Gospodine, smiluj se. Kriste, 
smiluj se. Gospodine, smiluj se.« »Usliši molitvu moju i vapaj 
moj k tebi da dođe!« 

»Usliši moju molitvu«, kojom te molim za milost, da uz- 

mognem tebe, svoga Boga i Gospodina, ljubiti svim srcem svo=- 
jim, i svom dušom svojom i svom snagom svojom, a bližnjega 
svoga kao samoga sebe (evanđelje); da svi živimo prema svo- 
me zvanju, u jedinstvu duha, u poniznosti, krotkosti i u ljubavi 
(poslanica). Tebi »je dana sva vlast na nebu i na zemlji«, pa i 
nad nama, nad našim srcem. Prožmi ga svojim duhom, svojom 
čistoćom, svojom snagom, da uzmogne nadvladati, sve što se 
protivi tvojemu djelovanju u nama. 


Molitva. 


Daj, molimo, Gospodine, svomu narodu, da se ukloni od 
đavolske zaraze, a da pristaje čistom dušom za tobom, jedinim 
Bogom, Po Kristu Gospodinu našem. Amen. 


Utorak iza sedamnaeste nedjelje po Duhovima. 
Težnja za Bogom. 
Sjećajući se Kristova dolaska na: sudnji dan, moli Crkva za 


milost, da se očuvamo od svakog đavolskog utjecaja, pa da 
čistom dušom samo za Bogom težimo. 


1. >»Daseočuvamo od đavolske zaraze.« »Da= 


vao, vaš protivnik, riče kao lav i obilazi tražeći da koga pro=,., 
ždere« (1. Pet. 5, 8). »Mi se nemamo boriti samo protiv tijela - 


i krvi (protiv ljudi), nego protiv knezova i vlasti, protiv svjet- 
skih upravitelja ove tame, protiv duhova zlobe u zraku« (Eiež. 
6, 12). Đavao je »ubojica ljudi od početka, lažac i otac laži« 
(Iv, 8, 44). Doduše, Krist je uništio vlast, koju je đavao imao 
nad grješnim čovječanstvom (Iv. 12, 31). »Zato se javio Sin 
Božji, da razori djela đavolska« (1. Iv. 5, 8). No uza sve to 
može on s Božjim dopuštenjem i ovisno o Božjoj sili i volji da 
na nama na razne načine pokaže svoju moć, što on obično čini 
u mapastima. Ipak sve napasti ne dolaze od njega, On samo 
sudjeluje u mnogim našim napastima. On nam ih pribavlja i u 
nama pobuđuje. On djeluje na maštu i budi tako u nama ne= 
uredne i grješne misli. On djeluje na niži i osjetilni nagon, da 
tako prouzroči grijeh. On djeluje na naša izvanja sjetila i čini, 
da neke stvari vidimo, slušamo, osjetimo, ćutimo i doživljujemo, 

što uopće i ne postoje, samo da nas prevari, da nas zavede i 
povede stramputicom. On nam škodi još i na jedan drugi način: 
vlašću, koju mu je Bog nad nama dao, priređuje nam na sve mo- 
guće načine štetu i nesreću: nesporazume s okolinom, strasti, 
bolesti, gubitak sviju dobara, kako je ta učinio Jobu. Koliko 
đavao može u tome pogledu smetati i naškoditi, o tome nas. uči 
Crkva u svojim molitvama kod izgona đavla i kod raznog bla- 
goslivanja, kod blagoslova vode, kuća, polja, zvonova. Napo- 
kon, đavao može katkada da potpuno zavlada i čovječjim tije- 
lom, i da se njime tako posluži kao da je on sam, nečisti duh, 
duša toga čovjeka (opsjednuti), ili ga izvanjim utjecajem smeta 
i zadržava u njegovu djelovanju, kao što čitamo često u životo- 
pisima svetih, koje je đavao mučio, proganjao, gnjavio i nasto- 
jao da ih navede, da se iznevjere Bogu i Kristu. Eto, svi smo 
na bilo koji način izvrgnuti utjecaju đavolskom, i uvijek smo u 
opasnosti, da nas otac laži prevari, da nas navede na grijeh | 
nevjere prema Bogu i svetome krstu. Kolike li je prevario, za- 
veo i tako strovalio u vječnu propast! Zato Crkva s punim 
pravom moli Boga, da nam udijeli milost, da se očuvamo od 
svakog đavolskog utjecaja. Ne da uopće više ne osjetimo na- 
pasti, nego da napast uvijek nadvladamo, 

2. »Da težimo za tobom, jedinim Bogom.« Po 
svetoj ljubavi. »Ljubi Gospodina Boga svojega svim srcem Svo- 
jim, svom dušom svojom, svom snagom svojom. To je prva i 
najveća zapovijed« (evanđelje). Ljubi njega! To je velika du= 
žnost, koja sadrži sve ostale dužnosti, To je posljednja riječ u 
svemu. Ljubav je najviši izraz i posljednja riječ. Kad ljubim, 
tad obuhvaćam sve svoje biće, spoznaju, htijenje i nastojanje 
i dajem se onome, koga ljubim. Ljubi njega, Gospodina Boga 
svojega, i ništa drugo! Sve ostalo ljubi samo u njemu, obzirom 
na njega; radi njega. Ljubi ga svim bićem Svojim. Bog se ne 
zadovoljuje polovičnom ljubavlju. Svim bićem svojim i svakom 
žilicom svoga bića: razumom, srcem, čuvstvom i čuvstvenim 
afektima, osjećajem i svim tjelesnim silama. Ništa nije isklju- 
čeno. Ljubi Gospodina Boga svojega svakim dijelom svojega 
bića, u svakom trenutku svojega života, Njega moraš ljubiti: 
čistom nakanom, bez sebičnih želja, ne misleći ponajprije na 
sebe samoga, ne tražeći svoju korist, svoju čast, svoje zadovolje 

stvo. Sve, što di život donosi, promotri, prosudi i upotrijebi ob- 
zirom na Boga, na njegovu volju, na njegove nakane i na nje- 
govu čast! Na Boga moramo misliti u svemu, i radi njega 
samoga, njega moramo ljubiti i tražiti, a sve ostalo samo radi 
Boga! To je prava pobožnost! To naime znači: čistom naka- 
nom tražiti Boga. U ovom tjednu moli Crkva Boga, da nam 
udijeli tu milost. Nastojmo i-sami, da čistom nakanom i nese- 
bičnom ljubavlju težimo za Bogom! 

3. Dva gospodara nastoje nas predobiti za vrijeme i vječ- 
nost: Krist i antikrist, đavao. Svojom slobodnom voljom mi 
moramo odlučiti. Na jednoj strani stoji Krist kao sudac živih 
i mrtvih, a s druge strane mami nas đavao. Odrecimo se đavla, 
kao u času, svoga krštenja, Budimo vjerni Gospodinu Bogu! 

Što više težimo za Bogom, t. j. što više živimo po zakonu 
ljubavi prema Bogu, tim ćemo biti sigurniji protiv napastima i 
progonstvima đavolskim, Nije toliko važno da baš svuda vidi- 
mo napasnika i njega se plašimo, nego je kudikamo važnije, da 
gledamo Gospodina i da njega ljubimo. Ljubav nam odmah daje 
snage, da pobijedimo sotonu i njegove pomagače. Zato »nastojte 
sleći ljubav« (1. Kor. 14, 1), Ljubav je prva: »Ljubi Gospodina 
Boga svojega i bližnjega svoga !« 

Ljubav prema Bogu očuvat ćemo po svetoj euharistiji, po 
svetoj pričesti. Ona je sakramenat ljubavi. Ona je vatra, koju je 
Gospodin s neba donio na zemlju (Luka 12, 49) i položio u našu 
dušu, da se raspali naše srce, i da naučimo ljubiti Oca Isuso= 
vom ljubavlju, Zato svakog jutra pristupimo k presvetoj euha- 
ristiji, đa unonimo u oceanu ljubavi. 

»Ljubi Gospodina Boga svoga svim srcem svojim, svom 
dušom svojom, svom snagom svojom, i svoga bližnjega kao sa- 
moga sebe. O ovim dvjema zapovijedima ovisi sav zakon i pro- 
roci« (evanđelje). Ljubim li ja Gospodina! Ljubim li ga potpuno 
i samo njega! Ljubim li ostalo samo u njemu i radi njega? 


Molitva. 


Daj, molimo, Gospodine, narodu svomu, da se očuva od 
đavolske zaraze, a da teži čistom dušom za tobom, jedinim Bo- 
gom. Pc Kristu Gospodinu našem. Amen. 

Kvaterna srijeda u rujnu, 
Duhovna obnova, 


Jesenski kvatri jesu dani zahvaljivanja za berbu voća i 
grožđa, koja se na jugu upravo dovršila. U bogoslužju povezano 
je s time sjećanje na novu godinu u Starome Zavjetu i na veliki 
dan izmirenja. Zato su ovi kvatri dani zahvaljivanja i dani 
pokore, X 
1. Dan pokore. Evanđelje pripovijeda o ocu, čiji je sin 
opsjednut od đavla. Otac je doveo bijednika k Isusu, da ga 
oslobodi od zabluda. I Isus je izagnao zloga duha. I »kad Isus 
uđe u kuću, pitali su ga njegovi učenici na samo: Zašto ga mi 
ne mogosmo istjerati? I reče im: Ovaj rod ne može nikako 
drukčije izići, osim po molitvi i postu.« U bogoslužju to je slika 
naše duše, Po istočnom grijehu došla je pod đavolsku vlast. 
Od nje smo se izbavili, kad smo primili sveto krštenje. A ipak 
nas još nije potpuno ostavio. U nama još živi zao duh oholosti, 
putenosti, sjetilnosti, požude tijela, sebičnosti i svjetovnosti. Zli 
i nesveti duhovi zavladali su odviše nama u dnevnim brigama, 
naporima i poslovima, u brizi za vremenite i zemaljske stvari. 
Danas je dan duhovne obnove. Ove duhove moramo svakako 
istjerati. Zato dolazimo k euharistijskom Gospodinu. On može, 
a on će ih i istjerati. »Ovaj se rod ne može nikako drukčije 
istjerati, osim po molitvi i postu.« Bogoslužje nas ozbiljno opo- 
minje, da današnj idan posvetimo molitvom i crkvenim postom, 
da se pokajemo i damo zadovoljštinu za mnoga zla, koja smo 
počinili; za mnoge nevjere i nedostatke, 

2. Dan radosti u Gospodinu. Tu drugu oznaku 
današnjega dana opažamo u drugoj poslanici. Ezdra je donio 
Mojsijev Zakon i čitao je iz njega od jutra do podne pred muže- 
vima i ženama i pred svima, koji su mogli razumjeti jezik, I sav 
je narod pozorno slušao čitanje knjige. Poslije je Ezdra progo= 
vorio narodu: »Ovaj je dan posvećen Gospodinu Bogu našemu, 
nemojte tugovati i plakati. Jer je Gospodnja radost naša jakost.« 
Po bogoslužju mi smo sami taj narod, koji pažljivo sluša čitanje 
knjige. Današnji dan posvetimo' svetom čitanju, općenju:s Bo- 

gom; razmišljajmo o Evanđelju i o njegovim načelima, radujmo 
se u Gospodinu i sjetimo se njegove ljubavi, koju nam je oči- 
tovao u svome utjelovljenju, u otkupljenju na križu, u presvetoj 
euharistiji u nebrojenim milostima. Radujmo se u Gospodinu 
vjerujući u njegovu brižnu providnost i vodstvo, vjerujući da 
smo djeca Božja, da Bog stanuje u našoj duši, da nas je pozvao 
na nebesku baštinu, 


5. Dan zahvale za divnu duhovno-vrhunaravnu žetvu, 
koju nam je Bog udijelio. U prvoj poslanici crta prorok Amos 
ovu blagoslovljenu žetvu: »Evo, dolazi dan, kad će se orač 
približiti žeteocu i onaj, koji gazi grožđe sijaču, kad će iz bre- 
gova kapati slad i kad će svi bregovi biti obrađeni.« Promotri- 
mo prošle mjesece poslije Duhova i sjetimo se bogatih Božjih 
darova, koje nam je udijelio; naravne i vrhunaravne vrednote. 
Sjetimo se dobročinstava u vršenju svoga svetoga poziva u svi- 
jetu, u redovničkom staležu; u dnevnim molitvama i razma- 
tranju; u dnevnoj svetoj Misi i pričesti; dobročinstava preko 
svoga duhovnog vođe, po svetoj ispovijedi, po mnogim nutar- 
njim i vanjskim poticajima; dobročinstava u izvanjim i nutar- 
njim kušnjama, u otajstvenom očišćenju od pogrešaka i nesa« 
vršenosti. »Onima, koji Boga ljube, sve zajedno pomaže na 
dobro« (Rim. 8, 32). 


Kvaterna je srijeda dan duhovne obnove. Živimo po nakani 
svete Crkve. Uzdržimo se od tjelesne hrane, ali odrecimo se u 
isto vrijeme i grijeha (druga molitva), Tako osvježeni i euhari- 
stijskom hranom ojačani ostavit ćemo kvaterne dane kao onaj 
dječak iz. evanđelja. 

»Razmatram tvoje zapovijedi, koje veoma ljubim i uzdižem 
svoje ruke k tvojim zapovijedima, jer ih ljubim« (prikazanje). 

Kod primanja svete pričesti čujemo riječi: »Jedite pretilo 
i pijte slatko vino«, uživajući svetu euharistiju. »Pošljite i oni- 
ma, koji nisu sebi pripravili«: plod svete pričesti možemo dje- 
lotvorno i s ljubavlju darovati svome bližnjemu, »I ne budite 
žalosni, jer je Gospodnja radost naša snaga.« 


»Blago narodu, kojemu je Gospodin njegov Bog, plemenu, 
koje je izabrao Gospodin za baštinu sebi« (na stepenicama). 

Molitva. 


Molimo, Gospodine, da našu slabost ojača okrepa tvoga 
milosrđa, te mi, koji bismo po svojoj prirodi morali podleći, 
tvojom blagošću budemo obnovljeni. Po Kristu Gospodinu na- 
šem. Amen. 


Četvrtak iza sedamnaeste nedjelje po Duhovima. 
Velika zapovijed ljubavi, 


Neki zakonoznanac približio se Gospodinu, da ga kuša. On 
ga upita: »Učitelju, koja“je, najveća zapovijed u zakonu?« Isus 
mu odgovori: »Ljubi: Gospodina Boga svoga svim srcem svo- 
jim, i svom dušom svojom i svim umom svojim, Ovo je najveća 
i prva zapovijed. A druga je ovoj jednaka: Ljubi svoga bli- 
žnjega kao samoga sebe« (evanđelje) (5. Mojs. 6, 5). 

i. »Ljubi Gospodina Boga svoga.« Ljubav prema 
Bogu je nesavršena, ako. ljubimo Boga zato, što smo od njega 
primili ili očekujemo neko dobro, Ako ga ljubimo, da izmak- 
nemo vječnom paklu, ili da jednom na nebu budemo vječno s nji- 
me sretni. To je nesavršena ljubav, jer Boga ljubimo ponajprije 
poradi sebe samoga, radi našega vječnoga blaženstva. Ova je 
ljubav ćudoredno dobra, vrhunaravna i korisna, ali ipak nije 
savršena ljubav. Boga ljubimo savršenom ljubavlju, ako ga lju- 
bimo radi njega samoga, a ne mislimo izravno na nas same. Po 
ovoj savršenoj ljubavi duša se toliko sjedinjuje s Bogom, da 
postaje »jedan duh s njime« (1. Kor, 6, 17). U savršenoj se 
ljubavi Bog i duša tako reći potpuno združuju. Bog prožima 
dušu. puninom svoga svijetla i svakoga dobra. On je toliko u 
duši, da joj daje udjela u svome. vlastitom životu, spoznanju, 
htijenju i u ljubavi, i on postaje predmet njezina blaženstva. On 
potpunoma pripada duši, a ona postaje posvema njegovom svo= 
jinom, i gubi se u njemu. Ona poznaje samo još njega i živi iz 
njega, u njemu i za njega. Ona se uzdiže iznad svoga bića i 
toliko se sjedinjuje s ljubljenim, da prima narav ljubljenoga. 
Ona postaje slična Bogu, prima nov život, te se više bavi s lju- 
bljenim nego samom sobom, više djeluje po njemu nego po sebi, 
više djeluje za njega nego za sebe. »Tko Bogu prioni, postaje 

s njime jedan duh.« Ta je ljubav bit kršćanske savršenosti, 
posljednje i najdublje, što duša može učiniti prema Bogu. Ona 
je potpuno izvršenje sviju zakona i dužnosti, i o njoj ovisi u 
našemu životu. sve, upravo sve: jer po njoj smo sjedinjeni 
s Bogom, po njoj pobjeđujemo grijeh, pobjeđujemo najvećeg i 
najopasnijeg neprijatelja u nama, naime sebeljublje, po njoj po= 
bjeđujemo neurednu privezanost uza sve što je stvoreno, ze« 
maljsko i prolazno, Istom onda kad Bogu priklonimo svoju 
ljubav, onda mu istom dajemo sve. I kad smo mi njemu sve 
dali, onda i on nama daje sve, daje nam naime sebe samoga i 
svoju neizmjernu ljubav, sada i u vječnosti. 


2,»Svimsrcemsvojim i svom dušom svojom, i svim 
umom svojim.« Bog je ljubomoran Bog (2. Mojs. 20, 5; 54, 14). 
On traži našu ljubav i prije se ne zadovoljuje. On je ljubomoran 
na naš duh, t. j, on traži da mu se naš duh ponizno klanja i 
podlaže, da gledamo, kao što on gleda, da sudimo kao što on 
sudi; da svoje vlastito mišljenje podložimo vjeri i da sve, što 
nam dan donese, bilo maleno ili veliko, vidimo i prosuđujemo 
po svetoj vjeri, po načelima i zasadama Evanđelja i svete 
Crkve. Bog je ljubomoran na ljubav našega.srca: on hoće 
da on bude središte svih naših želja i nastojanja: da ga lju- 
bimo iznad svakoga stvora i da svaku zemaljsku ljubav pod- 
cijenimo ljubavi prema njemu. Bog je ljubomoran na naše 
sposobnosti i na naša djela; Svim silama moramo nastojati, 
da uvijek: vršimo njegovu svetu volju i da ga nikada ne 
ražalostimo promišljenom nevjerom. Bog je ljubomoran i na 
naše nakane i motive: on i samo on treba da bude glavni i od- 
lučni motiv svega našega djelovanja i nastojanja, a ne naš vla= 
stiti ja, korist ili užitak. Bog je ljubomoran na naše misli: Ko= 
liko je moguće treba da su u dnevnom životu upravljene na 
njega; da se i za vrijeme rada-opet i opet k njemu vraćaju kao 
vjesnice naše ljubavi. On traži našu potpunu i nepodijeljenu 
ljubav. ' i 

5. »Pravedan si, Gospodine, ako od nas tražiš, da te lju» 
bimo.« Jer sve drugo, što bismo mogli Bogu dati, malo je i 
ništa! »Zavjetujte i žrtvujte svi, koji ste unaokolo, Gospodinu 

silnomu« (pričesna): ali svi zavjeti i svi darovi imaju svoju 
vrijednost i sadržaj samo onda, ako su ljubavlju posvećeni, 

»Ljubi Gospodina Boga svoga.« Da li ga ljubimo? Savr- 
šenom ljubavlju, t. j. radi njega samoga? Da li ga ljubimo lju- 
bavlju, koja isključuje ne samo svaki svojevoljni laki grijeh, 
svaku svijesnu nevjeru u malenim stvarima, svaki svijesni ne- 
mar, nego ljubavlju, koja uopće ništa drugo više ne poznaje i 
ništa drugo ne traži, nego svetu volju Božju? Da li ga ljubimo 
ljubavlju, koja revno bdije, da nam se srce ne priveže uz koje 
stvorenje, pogotovo ne na samoga sebe? Ljubavlju, koja se oči- 
tuje u snažnim činima i porivima ljubavi prema Bogu i prema 
Isusu? Ljubavlju, koja će se pokazati kako u ljubavi prema 
bližnjemu tako i u ljubavi prema neprijateljima? »Nastojte steći 
ljubav« (1. Kor. 15, 17). 


Molitva. 


Bože, koji činiš, da sve služi na dobro onima, koji tebe 
ljube, udijeli našemu srcu postojanu ljubav prema tebi, da ni« 
jedna kušnja ne uništi život, koji si u nama proizveo, Po Kristu 
Gospodinu našem. Amen, - 


Kvaterni petak u rujnu. 
Pokoru činite! 


U crkvi zvanoj »kod dvanaest apostola« bili smo na Veliki 
četvrtak odriješeni od naših grijeha i opet primljeni u crkvenu 
zajednicu, opet izmireni s Bogom. Danas dolazimo opet »k dva 
naest svetih apostola«,y da za grijehe, nemarnosti i nevjere po- 
sljednjih triju mjeseci činimo pokoru i zadobijemo oproštenje. 
Mi dolazimo s Marijom Magdalenom, grešnicom i pokornicom, 
da Gospodin i nama progovori: »Spasila te je tvoja vjera. Idi u 
miru« (evanđelje). »Neka se raduje srce, koje traži Gospodina. 
Tražite Gospodina, i ojačat ćete« (ulaz). 

1. »Obrati se, Izraele, Gospodinu Bogu svojemu, 
“jer si duboko pao radi svoga bezakonja. Primite k srcu ove 
riječi, i obratite se Gospodinu i recite mu: Digni od nas sve be 
zakonje, i primi nas dobrostivo, i dat ćemo žrtve i ne ćemo više 
govoriti djelima svojih ruku: vi ste naši bogovi« (poslanica). 

Tim riječima poziva Bog i nas, da iskreno činimo pokoru i da 
se obratimo. Marija Magdalena nam je uzor. Ona je došla ka 
Gospodinu, bacila se pred njegove noge, nakvasila ih suzama 
pokajnicama, otrla ih svojom kosom, cjelivala ih i pomazala 
pomašću. Došla je skrušenim srcem, odvažno priznala u poni= 


znosti svoju krivnju, Dovela ju je čvrsta volja da se obrati. Na | 


pokajanje i ljubav, koju je sam Gospodin milosrdno stavio u 
srce grešnice, uzvraća Gospodin oproštenje. »Praštaju joj se 
mnogi grijesi, jer je ljubila mnogo, A komu se manje otpušta, 
ljubi manje. A njoj reče: Oprošteni su ti grijesi« (evanđelje). 
Mi smo danas ta grešnica. Mi smo pokornici. Pođimo k Isusu, 
u svetoj žrtvi, kad dolazi među nas. Priznajmo mu, što smo 
sagriješili i čime smo Boga uvrijedili. Ispovijedimo to njegovu 
zamjeniku, pa ćemo čuti utješne riječi: »Ja te odriješujem od 
tvojih grijeha. Idi u miru!« Zadobit ćemo oproštenje primjereno 
našoj pokori i ljubavi. »Komu se manje otpušta, ljubi manje.« 
I obratno, Tko manje ljubi, manje mu se i otpušta, 

2. »Plod pokore.« »Iscijelit ću njihove rane, ljubit ću ih 
drage volje, jer će se moj gnjev odvratiti od njih. Ja ću biti kao 
rosa, i Izrael će procvjetati kao ljiljan, i pustit će svoje žile kao 
stabla Libanska. Pružit će se njegove grane, i njegov će sjaj biti 
kao u masline. Hranit će se žitom (euharistijom), i zelenit će se 
kao vinova loza.« Tolikom nježnošću i ljubavlju prima Bog ras=« 
kajanu dušu, koja pokoru čini; upravo onako, kako je Isus pri= 
mio grešnicu Magdalenu. Farizej Šimum bio je svjedok, da je 
grešnica unišla i da je pala ničice do njegovih nogu. Zato je 
pomislio u sebi; »Kad bi ovaj bio prorok, zaista bi znao, tko i 
kakva je žena, koja ga dotiče, da je grešnica.« No Gospodin je 
došao da potraži grešnike i da ih spasi. Zato nije ukorio Mag- 
dalenu. Nije bilo potrebno, da ga prije možda zamoli, smije li se 
pred njime pojaviti. Svojom silnom otkupiteljskom ljubavlju i 
milošću povukao ju je k sebi i oprostio joj svu krivnju. Ona se 
odrekla bogova, idola, kojima je do sada služila i pošla je za 
Gospodinom. Poslije Isusove Majke smjela je prva ugledati 
Uskrsnuloga. Kasnije je primala mnogo izvanrednih milosti i 
postala velikom sveticom, kojoj se mi divimo. »Ako Izrael učini 
pokoru, ja ću ga uspraviti kao zelenu jelu. I po meni će se na 
tebi, Izraele, opet naći ploda« (poslanica). 

5. Na jednoj strani umišljeni farizej, a s druge strane 
grješna i skrušena Magdalena, Onaj je tip (slika) židovskog na- 
roda, a ova je tip onih, koji su se od pogana obratili na kršćan= 
stvo. Mi smo u bogoslužju kao raskajana Magdalena. Pokora 
je prvi korak k milosti i svetosti, 

Naša nutarnja pokora dolazi. do izražaja u kvaternom po= 
stu, kojega posvećujemo slavljenjem euharistijske žrtve: u žrtvi 
sjedinimo svoj post sa žrtvom, mukom i smrću Gospodnjom. 
Molimo ga, da umilostivljen primi naš žrtveni dar, naš post. 
Molimo ga, da nas pomirna snaga našeg žrtvenog dara učini 
dostojnim milosti, koju u svetoj Misi očekujemo i da nas dovede 
do obećanih nagrada vječnoga života (tajna). 

Primanje presvete euharistije osobit je plod pokore. »Go- 


«sspodine, skini s mene sramotu« grijeha. Jer kako ću okusiti pre- 


sveto otajstvo tijela i krvi tvoje? U svetoj pričesti primamo 
snagu, »da obdržavamo tvoje zapovijedi. Tvoja svjedočanstva 
će nas razveseliti« (pričesna). Konačni plod pokore jesu »još 
veća dobročinstva« (popričesna): naše sjedinjenje s Gospodi“ 
nom na nebesima. 

Činimo danas radosno pokoru i odlučimo da ćemo pokor= 
nički živjeti, kako bi zadobili plodove pokore. S Magdalenom 
moramo prevaliti težak put: Od grešnika treba postati pokor- 
nikom, od pokornika pouzdanikom Gospodnjim, od Gospodnjega 


pouzdanika svecem, sudionikom radosti o Blažene 


li pokore! 
Molitva. 


Podaj, molimo, svemogući Bože, da vršeći svake godine 
ove svete postove i tijelom i dušom tebi ugodimo, Po Kristu 
Gospodinu našem. fimen. 


Kvaferna subota u rujnu. 
Pokoraiizliječenje. 

U čitanju kod noćne službe Božje sjećamo se svečanog po“ 
mirenja (prva poslanica) i blagdana sjenica (druga poslanica). 
Blagdan sjenica slavili su Izraelićani sedam dana kao zahvalu 
za čudesno vodstvo, kojim je Bog svoj narod kroz četrdeset 

godina vodio na putu kroz pustinju. Ovo se slavlje završilo sve- 
čanim pomirenjem. Tako današnja kvaterna subota ima zna= 
čenje pokore i zahvaljivanja. »U sedmom ćete mjesecu (u rujnu) 
svetkovati blagdane« (pričesna). 

1, »Krist Veliki svećenik budućih dobara.« 
Dan pomirenja u Starome Zavjetu samo je sjena i slika. Veliki 
bi svećenik prolazeći kroz svetinju unišao u svetinju nad sve- 
tinjom u zavjelnom šatoru, a kasnije u Jeruzalemskom hramu, i 
poškropio bi zavjetni kovčeg krvlju zaklane životinje određene 
za žrtvu. Međutim on time nije mogao zadobiti oproštenje gri- 
jeha, Drukčije je bilo s Kristom, našim Velikim svećenikom. 
Svojom žrtvenom smrću na križu, stekao nam je buduću i ne- 
besku baštinu i po svome uzašašću ušao u nebesku svetinju nad 
svetinjama. To nije učinio tuđom krvlju, nego svojom, za nas 
prolivenom, krvlju, kojom nas čisti od naših grijeha, izmiruje 
s Bogom (poslanica). lako je svečano pomirenje u Staromu 
Zavjetu bila samo sjena, samo blijeda slika onoga, što je nama 
darovano u Novome Zavjetu, ipak je Bog opominjao Izraelski 
narod: »U deseti dan sedmog mjeseca (rujna) bit će dan ve- 
oma svečanog pomirenja i neka se zove svetim. U taj dan treba 
da se trapite, jer je dan pomirenja, da se izmirite s Gospodinom 
Bogom svojim. Svaki, koji se u taj dan ne bi trapio, poginut će 
iz svog naroda« (prva poslanica). Koliko li više moramo mi 
svetkovati našu kvaternu subotu molitvom, trapnjom, postom, 
mrtvenjem i zadovoljštinom za grijehe! »Blag budi, Gospodine, 


našim grijesima. Pomozi nam, Bože, spasitelju naš, i poradi 


slave svoga imena izbavi nas« (prva pjesma na stepenicama). 
Izbavi nas iz grješnih okova. 

2, »Neki je čovjek zasadio smokvu i dođe tra- 
žeći roda na njoj, i ne nađe. Tada reče vinogradaru: Posijeci 
smokvu, zašto da neplodna zaprema zemlju? A on mu odgo= 
vori: Gospodaru, ostavi je i za ovu godinu, dok okopam oko 
nje, pa možda da urodi do godine. I dok je Gospodin učio ovu 
prispodobu u jednoj zbornici u subotu, bila je ondje žena, koja 
je već mnogo godina bolovala, i bila je zgrbljena, i nije se mo- 
gla nikako ispraviti. A Isus je dozva k sebi i reče joj: Hoćeš li 
se izliječiti? I Isus je stavio na nju ruke, i odmah se ispravila 
i slavila je Boga« (evanđelje). To je dan pomirenja, dan opro= 

štenja, milosti i pomoći Gospodnje, koji u svetoj Misi dolazi k 
nama, Mi smo kao ona neplodna smokva u vinogradu, kao ona 
zgrbljena žena. »Evo, mnogo je već godina, kako dolazim tra= 
žeći roda na ovoj smokvi i ne nalazim. Zašto da neplodna za« 
prema zemlju?« Približavamo se svršetku crkvene godine. Go- 
spodin se već sprema na svoj ponovni dolazak, Oni će opet doći 
na času smrti. Opet će doći na svršetku vjekova da sudi. I još 
nijesmo urodili plodom, koji Gospodin s pravom od nas očekuje. 
Krivnja nije na zemlji: ta mi smo zasađeni u vinogradu Go- 
spodnjem, u svetoj Crkvi. Krivnja nije ni na Svjetlosti ili zraku, 
na poticajima, opomenama ili milostima, Zato je Gospodin toliko 
puta dolazio: htio je da jednom ipak nađe plod. Budući da nije- 
smo dobro upotrijebili milosti, ostali smo kao neplodna smokva. 
Zar to nije dovoljan razlog, da činimo pokoru i damo zadovolje 
štinu? Mi smo kao ona zgrbljena žena iz evanđelja, utonuli po- 
svema u ove zemaljske i vremenite stvari, i ne možemo se ispra- 
viti, premda smo kršteni, premda smo djeca Božja; usprkos 
molitve, čitanja, razmatranja, usprkos klauzure i redovničkog 
staleža. »Ako ste uskrsnuli s Kristom — uskrsnuli smo s njime 
po svetom krstu — tražite ono, što je gore. Mislite na nebeske 
stvari, a ne na zemaljske« (Kol, 3, 1 sl.). I mi smo kao ova 
zgrbljena žena! Zar se bogoslužje vara, kad u zgrbljenoj ženi i 
neplodnoj smokvi iz evanđelja gleda nas? Ne preostaje nam 
drugo, već da pokoru činimo i da pođemo k Isusu. Danas je 
dan milosti. On dolazi među nas kod svete Mise. On imade sa- 
milosti s nama i žali nas. On moli gospodara vinograda, nebe- 
skog Oca; »Ostavi je još za ovu godinu, dok okopam oko nje 
i obaspem gnojem, pa možda urodi.« S ovom molbom stupa 
kod svete žrtve pred Oca. Ali on se s tim ne zadovoljuje. On 
nas milostivo k sebi poziva i pita: »Hoćeš li da se izliječiš od 
svoje bolesti?« Da, hoćemo. U sakramentu svete pokore i pre- 
svete euharistije stavlja ruke na nas i ispravlja nas, On nam 
daje svoj duh i jača nas da se otresemo zemaljskih stvari i oslo- 
bodimo okova pa da živimo za Boga. Zahvalimo mu za sve, što 
je u nama učinio, i »slavimo Boga«. 

5. »U sedmom ćete mjesecu svetkovati blagdane, jer sam 
udesio, da sinovi Izraelovi stanuju pod šatorima, kad sam ih 
izveo iz egipatske zemlje. Ja sam Gospodin Bog vaš« (pričesna). 

Današnje je slavlje kao priprema za stanovanje u nebeskom ša- 
toru, kad nas Gospodin poslije šestmjesečnog lutanja po pu- 
stinji zemaljskog života primi jakošću svete euharistije u vječni 
subotnji počinak, u nebesko blaženstvo. Ondje ćemo »Boga sla- 
viti« i vječno ćemo svetkovati blagdan zahvaljivanja. Sve je to 
djelo Velikog svećenika Krista! 

»Iko je Bog poput tebe, koji uzimaš nepravdu i opraštaš 
grijehe? Ne će nad nama izliti svoje srdžbe, jer on želi milo- 
srđe. Obratit će se i smilovat će se nad nama, oprostit će naše 
zločine i naše će grijehe baciti u morske dubine« (treća posla- 
nica), 

»Ovo treba dakle da činite: Govorite svaki istinu: svomu 


bližnjemu; i: nitko nčka ne misli u svomu srcu zlo na svoga 


bližnjega. Ljubite istinu i mir«, slogu (četvrta poslanica). 


Molitva. 

Svemogući, vječni Bože, koji spasonosnim uzdržavanjem 
liječiš dušu i tijelo, ponizno molimo Veličanstvo tvoje, da nam, 
umiloštivljen pobožnom molitvom onih, koji poste, udijeliš i sa- 
danje i buduće pomoći. Po Kristu Gospodinu našem. Amen, 


SvetaMisaosamnaestfenedjelje 
poDuhovima. 


1 što je prošle i pretprošle nedjelje bilo samo nejasno na- 
goviješteno, to sada dolazi sve više do izražaja. Poslije jesen- 
skih kvatrenih dana počinje zapravo završetak crkvene godine. 
Ovaj je svršetak izražen naravnom simbolikom, jeseni, znakom 
života, koji nestaje i umire, znakom ponovnoga dolaska Kri- 
stova na sudnji dan, Sveta Crkva živo iščekuje konačno otku- 
pljenje i dolazak Zaručnika, da je povede kući, na počinak, u 
spokojnu nebesku domovinu. ' 

Sama osamnaesta nedjelja imade sasvim drugi značaj. Nju 
moramo promatrati u vezi sa jučerašnjom svetom Misom, pod 
kojom su se dijelili svećenički redovi. U starom Rimu polazili 
su vjernici u subotu kasno uveče u crkvu svetoga Petra, da 
prisustvuju noćnoj službi Božjoj, pod kojom je papa dijelio svete 
redove. Rano u zoru otpratili su mladomisnike u pojedine grad» 
ske crkve, da odsluže svoju mladu Misu. Radi toga nema .osam- 
naesta nedjelja vlastito bogosluženje. Naša današnja Misa ima 
obilježje Mise na crkveno posvetilo, iako se u njoj zorno javljaju 
misli o ponovnom dolasku Kristovu. ' 

2. U ulaznoj pjesmi proživljavamo ulaz mladomisnika u 
svoju crkvu, Oni se raduju svojoj mladoj Misi: »Radujem se, 
kad mi govore: Idemo u dom Gospodnji.« Molimo Gospodina, 
da blagoslovi mladomisnike i da im udijeli svoju milost: »Daj, 
Gospodine, mir onima, koji te čekaju (mladomisnicima), da se 
tvoji proroci, (t. j. pomazanici, mladi svećenici) nađu vjerni.« 
Kod toga se sjećamo ujedno i Božje kuće u vječnoj slavi: »Daj, 
Gospodine, mir (konačno otkupljenje, vječno blaženstvo) onima, 
koji te čekaju. Radujem se, kad mi govore: Idemo u dom Go- 
spodnji«, u nebo. Divne li hodočasničke pjesme u ustima kr= 
šćana, koji teže za nebom! Molimo Gospodina, da se smiluje 
mladomisnicima i nama samima, koji hodočastimo u nebo, 
molimo Kyrie eleison: »Udijeli nam mir, Gospodine«, daj nam 
svoje spasenje. »Djelovanje tvojega smilovanja neka upravlja 

Baur; Rasvijetli se! III. 21 

naša srca« (molitva): jer naše je spasenje u prvom redu djelo 
Božjega milosrđa. Ta »ne stoji niti do onoga, koji trči niti do 
onoga, koji hoće (do čovjeka), nego do Boga, koji se smiluje« 
(Rim, 9, 16). U poslanici promotrimo zahvalno sve, što smo 
primili tijekom crkvene godine, koja se približava svome svr= 
šetku, sve što smo primili »u Isusu Kristu. Jer ste se po njemu 
obogatili u svemu, tako da vam ne manjka nijedne milosti.« Za- 
tim nas opominje, da svoj pogled upravimo u budućnost: »Vi 
očekujete pojavu Gospodina našega Isusa Krista, koji će vas do 
kraja još utvrditi, da budete bez krivice na dan dolaska Gospo- 
dina našega Isusa Krista« Mi »očekujemo pojavu Gospodina 
našega Isusa Krista«: on će se pojaviti sada u svetoj Misi, kod 
naše samrti, i jednom na sudnji dan, Za ovu trostruku pojavu 
Kristovu vrijede riječi iz pjesme na stepenicama: »Radujem se, 
kad mi kažu: Idemo u dom Gospodnji.« U stihu aleluja pozdrav- 
ljamo Gospodina u njegovoj slavi, u kojoj će se pojaviti na 
sudnji dan. Sada, kad se javlja u svetoj Misi, javlja se dobri 
Spasitelj, koji liječi dušu i tijelo uzetoga s riječima: »Uzdaj se, 
sinko, praštaju ti se tvoji grijesi!« I: »Ustani, uzmi svoju po- 
stelju i idi svojoj kući.« »I ustade i ode svojoj kući« (evan- 
đelje). 

5. Mi, koji danas sudjelujemo kod svete žrtve, mi smo kao 
onaj bolesnik iz evanđelja. U žrtvi svete Mise svećenik nas vodi 
k njemu. I on nam daje svoje spasenje i svoju milost: početak 
i osjet budućega potpunog spasenja, do kojega će nas dovesti 
po milosti svete Mise. «I on ustade i ode svojoj kući«: sudjelu- 
jući kod svete Mise zadobit ćemo zdravlje i jakost, da ustanemo 
i da odemo u kuću vječnoga blaženstva, Na riječi današnjega 
evanđelja uzvratimo zahvalnim i iskrenim: »Credo — Vjeru- 
jem.« Vjerujem u vječni život. Kod prikazanja javlja se kod 
žrtvenika Mojsije. On je slika Kristova, koji u svetoj Misi pri- 
kazuje svoju »večernju žrtvu«, žrtvu paljenicu za grijehe na- 
roda, da ga očisti od grijeha i uvede na večernji počinak u 
vječnome životu. Sjedinimo se s Kristovom žrtvom u jednu 
žrtvu, Kao što on na nekrvni način umire na žrtveniku među 
nama, tako razapnimo po žrtvi i mi staroga čovjeka u nama, 
umrimo grijehu, svijetu i njegovim nasladama. što savršenije 
postanemo jednom žrtvom s Kristom, tim savršenije ćemo za- 

dobiti od njega svoje spasenje; tim više će nam dati udjela u 
svome Božanstvu (tajna), tim sigurnije ćemo »unići u njegove 
trijemove« (pričesna), u kraljevstvo njegove slave. »Radujem 
se, kad mi govore: Idemo u dom Gospodnji.« 


Osamnaesta nedjelja po Duhovima. 
Obogaćeni po Kristu, 


»Da pacem — Daj, Gospodine, mir«, potpuno spasenje, 
koje nam je Otkupitelj zaslužio, vječno blaženstvo, koje nam je 
obećano u knjigama Staroga Zavjeta, u evanđeljima i u apostol- 
skim poslanicama. »Neka se tvoji proroci nađu vjerni«, istiniti 
(ulaz). »Kako se radujem, kad mi govore; Idemo u dom Go- 
spodnji« (ulazni psalam), u vječnu domovinu. Mi kršćani zado- 
bit ćemo vječni život. ' 

1.»Zahvaljujem Boguradimilosti, koja vam je 
dana u Isusu Kristu« (poslanica). Na današnju nedjelju promo- 
trimo zahvalna srca svoj život i crkvenu godinu, koja se pri= 
miče svome svršetku. Sjetimo se mnogih i velikih milosti, koje 
nam je Gospodin udijelio u našemu životu, osobito u minulim 
tjednima crkvene godine. Priznajmo, da »smo se po Isusu obo= 
gatili u svemu«. Po sebi smo nemoćni i grješni, ali on nas je 
obogatio svojim dobrima, svojom istinom, svojim milostima i 
zaslugama. Što bismo bili bez njega, bez zajednice s njime, koji 
je glava Crkve? Po njemu imamo udjela u Božjem spoznanju i 
životu, po njemu smo djeca Božja, po njemu imamo ljubav Oca, 
Sina i Duha Svetoga, neprekidnu milosnu pomoć. »Vama dakle 
ne manjka nijedne milosti.« Zar da se ne smatramo sretnima, 
»dok očekujemo pojavu Gospodina našega Isusa Krista«, »do- 
lazak Gospodnji«, za nas lično na našoj smrti; za cijelo čovje- 
čanstvo na sudnjemu danu? Kršćanin čeka, On se neprekidno 
nada onome, što će.doći i što mora doći. U današnjici, u ovom 
zemaljskom životu gleda sutrašnjicu, vječni život, ispunjenje. 
»On to očekuje«, kao što djevice u prispodobi iz evanđelja oče« 
kuju Zaručnika, Zato nam Gospodin daje svoju milost. »Kako 
se radujem, kad mi govore: Idemo: u dom Gospodnji« (ulazni 
psalam) (na stepenicama). A dotle »će vas do kraja još utvr- 

diti, da budete bez krivice na dan dolaska Gospodina našega 
Isusa Krista.« Crkva želi, da o Kristovu dolasku bude bez kri- 
vice, posve čista, potpuno zaručnica, urešena ljepotom, ukra- 
šena milostima i .krepostima svoga Zaručnika. To ona želi i 
traži i od nas, kad se sada zaručnik pojavi u žrtvi svete Mise, 
a jednoć na samrti i na sudnji dan, Gospodin nas jača, da ustra- 
jemo do kraja čisti i bez grijeha, urešeni milostima, u zaručniče= 
koj odjeći. Sve je to učinak milosti i neprekidne pomoći Go- 
spodnje. Evo, koliko li razloga, da se zahvalimo! 

2. Početak i temelj milosti i Svih drugih dobara 
spasenja, koja očekujemo jest sveti krst, Krst je najveći 
događaj u našemu životu. Njega se sjećamo u evanđelju o uze- 
tome. Kad je Isus došao u Kafarnaum, »donesoše mu uzetoga«. 
Isus je na njemu dvoje učinio: najprije mu je oprostio grijehe: 
»Tvoji su ti grijesi oprošteni.« A zatim ga je iscijelio od bolesti: 
»Ustani, uzmi svoju postelju i idi svojoj kući.« I on je ustao 
i otišao u svoju kuću. Taj je bolesnik naša slika: Gospodin nas 
je u svetom krstu, po sakramentu svete pokore, u svetoj euha- 
ristiji izliječio od naše bolesti; od istočnoga grijeha, od: osobnih 
grijeha, od naše privezanosti uz svijet, tijelo i zlo, i od naše 
sporosti na dobro, Da nas sve savršenije izliječi i da nas oslo= 
bodi od naše tako reći prirođene bolesti, Gospodin dolazi k na- 
ma u svetoj Misi i u svetoj pričesti. On nas iscijeljuje od gri- 
jeha. On će nas u budućem uskrisenju od mrtvih osloboditi i od 
posljedica grijeha. Tada će nam naložiti: »Idi svojoj kući.« 
Liturgija radosno klikće: »Radujem se, kad mi govore: Idemo 
u dom Gospodnji.« U svetom krstu, po sakramentu pokore, a 
napose po žrtvi svete Mise i po svetoj pričesti bit će iscijeljena 
bolest naše duše i u tijelo će biti usađena klica vječnoga uskr- 
snuća. U to se ufamo. Pojava Gospodina našega Isusa Krista 
donijet će nam konačno spasenje, vječni život duše i tijela. »I 
on ustade i ode svojoj kući«: uskrsnuće tijela i vječni život u 
domovini kod Oca. »Kako se radujem, kad mi govore: Idemo 
u dom Gospodnji«, u nebo, 

5, Današnja je nedjelja dan radosne zahvale! Dan žive 
čežnje za nebom. Idemo u dom Gospodnji, u nebo, Pričesna pje- 
sma nas opominje: »Nosite žrtve«, prikažite svetu žrtvu, svetu 
Misu, »uđite u njegove trijemove.« On dolazi sam u svoj dom, 

u naše kršćansko svetište. »Poklonite se Gospodinu u svetom 
trijemu njegovu«, u njegovu svetištu, koje je podigao na našim 
žrtvenicima. Međutim, zemaljska kuća Božja samo je slika i 
prolaz. Po svetoj žrtvi i svetoj pričesti, koju primamo otvoren 
nam je put, da idemo u nebeski dom. »Kako se radujem, kad mi 
govore: (jakošću svete žrtve i žrtvene gozbe) idemo u dom Go- 
spodnji.« 

Po sebi smo nemoćni i nesposobni, kao uzeti iz evanđelja, 
ali obogatili smo se po Kristu, jer smo po svetom krstu postali 
njegovim udovima, »Vama ne manjka nijedne milosti«, da po“ 
stignete svoj cilj, da stignete u vječnu domovinu, »Uzmi svoju 
postelju i idi svojoj kući.« 


LJ 
Molitva. 


Djelovanje tvojega milosrđa, molimo Gospodine, meka 
upravlja naša srca, jer ti bez tebe ne možemo ugoditi. Po Kri- 
stu Gospodinu našem. Amen. 


Ponedjeljak iza osamnaeste nedjelje po Duhovima. 
Izliječenje uzetoga. 


Gospodin je sa svoga propovjedničkog puta iz Galileje 
upravo stigao u Kafarnaum. I naučavao je u »svojoj kući«, t. j. 
u kući Šimuna Petra, a mnoštvo je naroda bilo s njime, Ni pred 
samim vratima kuće nije više bilo mjesta. »I donesoše k njemu 
uzetoga.« Črtvorica su ga nosili i radi velike stiske nijesu mogli 
unići u kuću. Njihova: je vjera u Gospodinovu moć i dobrotu 
i ljubav prema bolesniku bila tolika, da su uzetoga s krova spu= 
stili pred Isusa. »Kad je Isus vidio njihovu vjeru, reče uzetome: 
Uzdaj se, sinko, praštaju ti se tvoji grijesi.« Zatim ga je izliječio 
od njegove tjelesne bolesti i naložio mu: »Ustani, uzmi svoju: 
postelju i idi svojoj kući« (evanđelje), i 

1. »Uzdaj se, sinko, praštaju ti se tvoji grijesi.« Za= 
hvalno se sjetimo sa svetom liturgijom, kako su i nas u času 
našega krštenja donijeli k Isusu, U kući Petrovoj, u svetoj 
Crkvi. Bogoljubni naši .roditelji brinuli su se kršćanskom lju- 
bavlju i za našu dušu. Primili smo sveti krst. »Sinko, praštaju 

ti se tvoj igrijesi. Ustani i idi svojoj kući.« Pođi na put u vječnu 
domovinu! Ti si dijete Božje, baštinik Božji, a subaštinik Kri- 
stov. Zahvalno se sjetimo i milosnog časa, kad smo poslije gu- 
bitka svoje krsne nevinosti opet došli k Isusu, u Petrovoj kući, 
u svetoj Crkvi. Mi smo sagriješili i izgubili božanski život, koji 
je po svetom krstu usađen u našu dušu, Bili smo kao uzeti iz 
evanđelja, Onda smo došli Gospodinu u njegovu zamjeniku, 
svećeniku. Isus je vidio našu vjeru, naše kajanje, naše pouzda- 
nje, našu želju za božanskim životom. »Uzdaj se, sinko, praštaju 
ti se tvoji grijesi. Ustani i idi svojoj kući!« Put u vječnu domo“ 
vinu opet ti je otvoren i slobodan! Mi smo onaj uzeti iz evan- 
đelja. Tko nam može povratiti život, puni, svježi i jaki život? To 
može samo Isus, naš Gospodin, i on će to učiniti u Petrovoj 
kući, u svojoj Crkvi. Crkvi pripadaju sakramenti, krst i pokora. 
U svojoj Crkvi daje nam »mir«, oproštenje, izmirenje s Bogom, 
milost. On je daje onima, »koji njega čekaju«, koji u njega vje- 
ruju; koji vjeruju, da »Sin Božji ima na zemlji vlast opraštati 
grijehe« (evanđelje); koji vjeruju, da je ovu svoju vlast predao 
svojim apostolima i njihovim nasljednicima i pomoćnicima, bi= 
skupima i svećenicima. »Dana mi je sva vlast na nebu i na ze- 
mlji, Idite dakle, i naučavajte sve narode i krstite ih« (Mat. 28, 
18). »Kojima oprostite grijehe, bit će oprošteni« (Iv. 20, 25). 
»Uzdaj se, sinko, praštaju ti se tvoji grijesi. Ustani i idi svojoj 
kući«, jer te čeka vječni život. »Kako sam se radovao (kod sve- 
tog krštenja, poslije svete ispovijedi), kad su mi govorili; Idemo 
u dom Gospodnji.« 

2. »[I onustadeiode svojoj kući« To mora biti 
put svakoga kršćanina, pa i naš put, Ustati i otići u svoju kuću. 
Na svetom krštenju smo obećali, da ćemo to učiniti. »Odričem 
se« sotone, grijeha i svijeta. U svetoj smo ispovijedi izjavili: 
Ustat ću. Oslobodit ću se okova svojih nagona i strasti, raskinut 
ću lance zlih navika, uzdići ću se iznad niskog sebeljublja, tro- 
mosti i mlakosti. Na svetom smo se krštenju svečano zaklinjali: 
»Vjerujem u Boga. Vjerujem u Isusa. Vjerujem u Duha Sve- 
toga i u svetu Crkvu.« Podlažem se Bogu i njegovim zapovije- 
dima. Bit ću vjeran Isusu, njegovoj. nauci, njegovim zapovije- 
dima, njegovu primjeru, njegovoj Crkvi. Dopustit ću, da me 
obuzme i vodi Duh Božji i Kristov, Duh Sveti, Živjet ću za 

Boga, i poći ću k Bogu. Što smo ovako kod svetog krsta sve= 
čano obećali, potvrdili smo svaki puta, kadgod smo primali 
sakramenat svete pokore, a na osobit način smo to potvrdili 
sudjelujući kod svete Mise. Ustajmo, raskinimo sa svime, što se 
Bogu protivi, i posvetimo sebe sa Gospodinom Bogu i svemu 
što je Božje. 

3. Zahvalimo se, radujmo se, kad nam govore; Idemo u 
dom Gospodnji, u vječnu domovinu. Ustajmo i pođimo svojoj 
kući. »Idemo u dom Gospodnji.« Ovdje u zidanoj kući Božjoj 
proživljavamo milosni dolazak Gospodnji u slavi euharistijske 
žrtve, kod dijeljenja svetih sakramenata. Ovdje »će nas časnom 
izmjenom darova, koja se zbiva u svetoj žrtvi, učiniti dionicima 
višnjega Božanstva« (tajna). Ovdje on milostivo oprašta naše 
grijehe i pogreške: ovdje nas obuzima svojim vlastitim Duhom 
i životom. Okrijepljeni i ojačani tom nebeskom hranom lako 
ćemo prevaliti put u vječnu domovinu. Bolesnik je molio Go- 
spodina, da mu povrati tjelesno zdravlje, ali Gospodin je naj- 
prije izliječio njegovu bolesnu dušu. -Tjelesna bijeda za njega 
je od manje važnosti, jer prva je njegova briga skrb za dušu, 
briga za ono, što je vječno. »Što koristi čovjeku, ako dobije sav 


svijet, a izgubi svoju dušu?« (Mat. 16, 26). 


Molitva. 
Djelovanje tvojega milosrđa, molimo, Gospodine, neka 
upravlja naša srca, jer ti bez tebe ne možemo ugoditi, Po Kri- 
stu Gospodinu našem. Amen. 


Utorak iza osamnaeste nedjelje po Duhovima. 
Obilan plod. 


»Evo, ide Zaručnik, iziđite mu ususret!« (Mat. 25, 6). Čini 
se, kao da Crkva danas čuje taj poziv. Zato se brine, da i nje- 
zina djeca budu spremna i pripravna, bogati milošću, kreposti- 
ma, spoznajom i dobrim djelima. I njezina je živa želja, da svi 
PO milosti budemo postojani i ustrajni do konca, tako da bu- 
demo savršeni, zreli i bez krivnje kod pojave Gospodina našega 
Isusa Krista, na samrti, na sudnji dan. 

1. Apostol vidi, kako obilan plod sazrijeva u 
mladoj Korintskoj općini, On zahvaljuje Bogu za milosti, koje 
su novoobraćenici primili u Kristu Isusu. »Po njemu ste se 
obogatili u svemu, u svakoj nauci i u svakom znanju«, u sprem»= 
nosti za kršćansku nauku i u razumijevanju te nauke. »U vama 
se i potvrdilo Kristovo svjedočanstvo«: svjedočanstvo, koje je 
apostol Pavao položio u Korintu za Krista. Njegovo propovije« 
danje i njegovo djelovanje duboko se ukorijenilo i ima nade u 
obilan plod. »Tako vam ne manjka nijedne milosti.« Tolikom je 
silom Kristova milost djelovala u cjelokupnoj korintskoj crkvi 
kao i u pojedincima. što još manjka? Nedostaje samo još po- 
java Kristove slave, njegov ponovni dolazak, koji Korintska 
crkva očekuje. Zatim treba, da se vjernici »još utvrde do kraja, 
da budu bez krivice na dan dolaska Gospodina našega Isusa 
Krista« (poslanica). Mlada je kršćanska općina zrela za dola= 
zak Gospodnji, bogata milostima, znanjem, krepostima, kršćan- 
skim djelima! U bogoslužju prikazana je Korintska crkva kao 
naš uzor. Potrebno je, da svi mi, i Crkva kao cjelina, »bude bez 
krivice na dan dolaska Gospodina našega Isusa Krista, Što bi 
bilo, kad bismo mladu kršćansku općinu iz Korinta usporedili 
s našim kršćanskim općinama i obiteljima, a osobito s našim 
ličnim kreposnim životom i težnjom za savršenstvom? 


2. »U svakojnauciiusvakomznanju« Apostol 


ispravno naglašuje iz kojih je razloga kod svojih Korinćana 
otkrio tako obilan plod. U Korintu je propovijedio podrug go- 
dine, a Korinćani su rado primali njegovo propovijedanje. Oni 
su se »obogatili u svakoj nauci«. Oni imaju cjelokupnu apostol- 
sku nauku. Oni žive po evanđeoskim naukama i načelima, koja 
su njima putokaz. Oni drže Kristovu nauku, sjećaju se Kristova 
primjera i hodaju u Kristovu svijetlu. Odatle tako obilan rod, 
koji nije možda samo izvanji. Oni su se obogatili »i u svakom 
znanju«, Oni sve više shvaćaju kršćansku istinu, Oni se trude 
i ne žale ni truda ni vremena, da ono, što su čuli i što su vje- 
rovali, dobro promisle, da ih ova nauka potpuno prožme, pa da 
se po njoj u životu ravnaju. Oni živu duhovnim životom, živo» 
tom iz vjere. I zato je njihovo, shvaćanje života, njihov nazor 
na svijet potpuno nov i uistinu kršćanski, i tako se potpuno odi 
jeljuju od poganskog i svjetovnog duha. Vršili su posvema, što 

su obećali na svetom krštenju: »Odričem se. Vjerujem.« Oni su 
sjajan uzor nama, kršćanima 20, stoljeća, 

3. »Ne manjka vam nijedne milosti« (poslanica). Ne mora 
mo li i mi donijeti plod, obilan plod? »Ja sam vas izabrao i 
odredio vas, da idete i dadete plod i vaš plod da ostane« za 
vječni život (Iv, 15, 16). Crkva nas potiče, a ozbiljno shvatimo 
ovu svoju dužnost. Blizu je dan drugoga dolaska Gospodnjega. 
: taj ge dan Gospodin neumoljivo tražiti strog račun o uprav- 
janju! ' 

h još je vrijeme milosti. Dolazak Gospodnji u svetoj Misi 
slika je njegova budućeg dolaska. On dolazi k nama kao Otku- 
pitelj. »Uzdaj se, praštaju ti se tvoji grijesi.« Primimo njegovu 
presvetu otkupiteljsku krv, koja se sjaji u kaležu, u svoje ruke, 
i pružimo je kao žrtvu zadovoljštine k nebu. Radi ove krvi 
svoga Sina otpusti nam naše dugove i podaj nam sve milosti 
koje trebamo. ' 

U svetoj pričesti vrši Gospodin nad nama svoju otkupitelje 
sku službu. K njemu dođimo s vjerom i pouzdanjem onoga uze- 
ioga, Ion će nas dotaknuti svojim tijelom i krvlju, što daje: 
život. »Ustani !« Na nov svježi i jaki život, »I idi svojoj kući.« 
Tvoje je mjesto gore na nebesima. Gospodin se milostivo javlja 
u dnevnoj pričesti, da nas pripravi na posljednji svoj dolazak 
na našoj samrti i na sudnji dan. 


Molitva. 


Djelovanje tvojega milosrđa, molimo, Gospodine, neka 
upravlja naša srca, jer ti bez tebe ne možemo ugoditi. Po Kristu 
Gospodinu našem. Amen. 


Srijeda iza osamnaeste. nedjelje po Duhovima. 
Duhovne utjehe. 


3 Radosno izjavljuje apostol Pavao: »Ne manjka vam nijedne 
milosti« (poslanica). U mladoj kršćanskoj općini u Korintu bilo 
Je mnogo izvanrednih milosnih darova, t. zv. karizmata ili duhov- 
nih darova (1. Kor. 12). Osim tih darova imade i nekih izvje- 
Snih običnih iskaza Božje privrženosti, koji su nam potrebni i 

korisni, a to su duhovna slatkoća i duhovna utjeha. I to nam je 
dano kao dragocjena. pripomoć na našem putu u domovinu. 
»Obogatili ste se po Kristu u svemu.« 

i.»Vamanemanjkanijednemilosti« Na Bogu 
nije s te strane nikada krivnja, On nam daje ne samo potrebnu 
milost i pomoć svake vrsti, nego nam daje često t. zv. duhovne 
utjehe i slatkoću, koje mnogo utječu na naš kršćanski život. 
One su prava milost Božja i znak njegove ljubavi prema nama. 
Po njima stičemo neko dublje i osjetno znanje o Bogu i Kristu. 
Po njima vladamo ljudskim duhom u nama i đavlom, One nam 
pomažu, da lakše vršimo svoje zvanične dužnosti i svladamo 
sve poteškoće. One nam oživljavaju ljubav, jačaju nas u napa- 
stima, učvršćuju nam pouzdanje u Boga, umnožavaju u nama 
vjeru, i čine, da postajemo tješiteljima svoje braće. Ne moramo 
li iskreno zahvaliti za ove milosti? ' 

2. »Plodovi tih duhovnih i milosnih iskaza 
veoma su veliki i vrijedni, Nemirno i bučno pamćenje se smi- 
ruje. Pomisao na nebeske stvari otkriva nam dosad nepoznato 
bogatstvo i puninu. Kreposne čine ne vršimo više velikim tru- 
dom i naporom, već neprisiljeno i velikom lakoćom. Nutarnje 
i izvanje napasti kao da nam ne zadavaju poteškoće, Nasuprot, 
mi ih nadvlađujemo dosad nepoznatom snagom i sigurnošću. 
Dosadanji razdor između duha i tijela sretno iščezava. Dobro 
osjećamo: da je duh zagospodario nagonima i otporom narav- 
no-sjetilnog čovjeka. »Obogatili ste se u svemu.« 

5. Zahvalno priznajmo: »U svemu smo se obogatili, Ne 
manjka nam nijedne milosti.« Na Gospodinu nema nikakve 
krivnje. Sjeme je posijao punim pregrštima. Ako je sjeme palo 
na plodno tlo, urodit će stostrukim plodom (Luka 8, 4 sl.). 

»Bojat će se neznabošci imena tvojega, Gospodine.« Mi, 
koji smo od pogana postali kršćanima, »obogatili smo se u 
svemu«. Gospodin je nama po svome velikom milosrđu otkrio 
bogatstvo svojih milosti. 

»Vama ne manjka nijedne milosti.« Zato možemo spokojno 
očekivati pojavu, drugi dolazak Gospodina našega Isusa Krista. 
»On će vas do kraja još utvrditi.« Svoje milosti i iskaze svoje 
ljubavi usavršit će milošću ustrajnosti. Nju istina ne možemo 
zaslužiti, ali s punim pouzdanjem smijemo očekivati, da »će nas 

do kraja još utvrditi« Neka nas razveseljuj i je: 
»Idemo u dom Gospodnji.« Nebo nam je mi okoin ži dei oš 

»Daj, . Gospodine, mir, spasenje onima, koji te čekaju« 
(ulaz); udijeli ga nama, koji očekujemo tvoj ponovni dolazak: 
tvoj dolazak sada u svetoj Misi i u žrtvenoj gozbi, kod svete 
pričesti, tvoj ponovni dolazak, kad nas budeš poveo kući, naj- 
prije dušu, a zatim i tijelo na sudnji dan. »Kako se radujem 
kad mi govore; Idemo u dom Gospodnji.« i 


Molitva. 


m i otdirašja tvojega raja molimo, Gospodine, neka 
ravlja naša srca, jer ti bez tebe ne možemo ugoditi na 
stu Gospodinu našem, Amen. go, PoKn 


Četvrtak iza osamnaeste nedjelje po Duhovima. - 
Milost ustrajnosti. 


»Vama ne manjka nijedne milosti, dok očekuje oj 
Gospodina našega Isusa Krista, koji će vas do rai rit ove 
diti, da budete bez krivice na dan dolaska Gospodina našega 
Isusa Krista« (poslanica). Milost Božja darovana nam je u 
Kristu. Bog će i dovršiti ono, što je započeo u nama, On će 
nam dati i najveću milost, milost ustrajnosti do konca, milost 
da poslije sretne smrti uđemo u vječni život. »Kako se radujem, 
kad mi govore: Idemo u dom Gospodnji« (psalam ulaza). 

hk »On će vasdo kraja još utvrditi« (poslanica). 
Od Boga smo primili mnogo milosti. Crkvena godina, koja se 
Primiče kraju, bila je za nas godinom spasenja, Možemo li od 
Boga očekivati nove milosti, premda mnoge milosti nismo isko- 
ristili, premda smo ih zanemarili i zlo upotrijebili? Možemo li 
Se nadati, da ćemo ustrajati? Ne mora li nas apostolova riječ 
napuniti stravom: »Tko misli, da stoji, neka pazi, da ne pad- 
ne?« (i. Kor. 10, 2). I druga opomena: »Koga ću pomilovati, 
pomilovat ću, i komu ću se smilovati, smilovat ću se. Tako 
dakle niti stoji do onoga koji hoće, niti do onoga koji trči (do 
čovjeka), nego do Boga, koji se smiluje?« (Rim. 9, 15 sl.). Ali 
jednako bi bilo ludo i beskorisno, kad bismo htjeli proračunati, 


532 Osamnaesta nedjelja po Duhovima. 


da li ćemo do konca ustrajati ili ne. Nije naša stvar da prozre- 
mo budućnost, nego da iskoristimo sađašnji trenutak. Samo 
sadašnji trenutak pripada nama, Milost ustrajnosti ne možemo 
zaslužiti, A ipak se smijemo s punim pravom uzdati u Božju 
dobrotu, da će nam dati milost i pomoć, da ustrajemo u dobru. 
što se vjernije okoristimo milostima, tim sigurnije možemo se 
nadati, da će.nam Bog sve više davati milosti. Ili zar se Bog 
ne brine neizmjerno mnogo za nas? Nije li spreman, da još jed- 
nom proživi svoj teški zemaljski život i svoju muku, samo da 
nas spasi? »Bog nije vlastitoga Sina poštedio, nego ga je predao 
za sve nas, kako dakle ne će nama s njime sve darovati?« 
(Rim. 8, 32). Mi se dakle možemo pouzdati: »On će vas do 
kraja još utvrditi.« »Znam, komu sam vjerovao« (2. Tim, 1, 
12). »Bog hoće, da se svi ljudi spasu« (1. Tim. 2, 4). 

2. »Iko ustraje do konca, taj će se spasili« (Mat. 
10, 22). Milost ustrajnosti je nezaslužena milost Božja, koju niti 
smo zaslužili niti je možemo zaslužiti. A ipak možemo i mo- 
ramo nastojati, da od Boga primimo ovu najveću milost. Prvo 
sredstvo, da postignemo milost ustrajnosti jest neprekidna mo- 
litva za tu milost. Za nju molimo u Očenašu: »Izbavi nas od 
zla«, t. j. od nesretne smrti. To je isto kao da molimo: Udijeli 
nam milost, da sve do smrti ustrajemo u milosti, u dobru životu. 
Drugo je sredstvo vjerno izvršivanje svojih vjerskih dužnosti, 
svojih propisanih molitava, a napose dnevno i ozbiljno sudjelo- 
vanje kod svete Mise. Molitva daje našem životu puninu i smi- 
sao. Ona je naša snaga i svjetlost, koja neprekidno oživljava 
našu dobru volju. Zato je život molitve sastavni dio naše ustraj- 
nosti. Obavimo li svoje vjerske dužnosti neredovito i nevjerno, 
poljuljat će se naša nutarnja postojanost i ustrajnost. Treće je 
sredstvo, da zadobijemo milost ustrajnosti, revno i ozbiljno 
nadvladavanje grijeha, svakog i najmanjeg svijesnog grijeha 
nevjere. Da očuvamo svoju ustrajnost, čuvajmo se svake grje- 
šne prigode, lijenosti i prijateljstva sa stanovitim osobama, pa- 
zimo marno na svoje. misli i osjetila. Četvrto je sredstvo za 


J 


ustrajnost redovito i dobro primanje sakramenta svete pokore : 


i svete pričesti, Naša nutarnja čistoća, naš napredak, naš vječni 
spas, naša ustrajnost do konca uvelike je ovisna o tome, kako 
primamo svete sakramente, koji su izvori milosti. 


————————-— >, 

.. 3. »Vama ne manjka nijedne milosti. On 6 fo) j 
još utvrditi« On »ne želi smrti grešnika, a 
Živi« (Ez. 18, 32). Pouzdajmo se u njegovo milosrđe i u njegovu 
ljubav, »Kad je Isus vidio njihovu vjeru, reče uzetome: Uzdaj 
se, sinko, praštaju ti se tvoji grijesi« (evanđelje). Zar će s na« 
ma drukčije postupati, ako vjerujemo, ako se nadamo, i ako 
činimo, što smo dužni učiniti? »Da pacem — Daj, Gospodine 
mir onima, koji tebe čekaju.« Daj im milost sretne smrti milost 
p Mi je Z možemo zaslužiti, ma kako vršili ono što 
o dužni činiti. Mi je možemo očekivati je do- 
brote. Mi »čekamo le žaj šara tanina: 
a .Milosni dolazak Gospodnji kod svete Mise i u svetoj pri- 
česti za nas je zalog milosnog dolaska Gospodinova u milosti 
na času smrti, t j. njegova je pojava među nama zalog, da »će 
nas do kraja još utvrditi« (poslanica). »Prinosite darove kod 
. ača Mise, <. ira trijemove«, u nebeske sta- 
. »HKako se radujem, kad mi govore (kod ž i j 
Misi); Idemo u dom Gospodnji « pa e 


' Molitva. 
Djelovanje tvoje milosti, molimo, Gospodine, neka upravlja 


naša srca, jer ti bez tebe ne možemo ugoditi, Po Kristu Gospo- 
dinu našem, Amen. 


Petak iza osamnaeste nedjelje po Duhovima. 
»Vi očekujete pojavu Gospodina« 


»Vi očekujete pojavu Gospodina našega Isusa Krista« (po- 
slanica). To je živo čeznuće! »Daj, Gospodine, mir onima, koji 
tebe čekaju« (ulaz), mir vječnoga života u Bogu. »Kako se ra- 
dujem, kad mi govore: Idemo u dom Gospodnji«, u nebesku 
domovinu. 

1. »Prolazi slika ovoga svijeta« (1. Kor. 7, 31): 
»Evo, kratko si izmjerio moje dane, i moj je život kao ništa 
Pred tobom, Doista, kao sjena je čovjek, koji živi, i kao dašak 
vjetra prolazi. Uzalud se muči, sabire, a ne zna kome će osta« 
viti« (Ps. 38, 6 sl.). Sve, što nas okružuje, što nas razveseljuje 
1 zadivljuje, sve je kao sjena, koja prolazi, kao dim, koji nestaje. 


554 Osamnaesta nedjelja po Duhovima. 


Sve prolazi. Prolazi život, makar i trajao duge godine i kad je 
protekao, čini se kao san u noći. Sve što nas u životu zanima, 
i što nam je milo i drago, ljudi, obitelj, domovina, radosti, zna- 
nje, umijeće; posao, zvanje, ured; tijelo, koje njegujemo; i 
gorčine u životu, napori, trpljenja i bolesti; sve, upravo sve 
prolazi, otpada od nas i ostavlja nas, »Glas je rekao: Navije- 
štaj! I rekao sam: Što ću naviještati? Svako je tijelo (svaki 
čovjek) trava, i sva je njegova slava kao poljski cvijet, Trava 
se osuši, cvijet uvenu, kad ga taknu vihor Gospodnji. Zaista, 
narod je kao trava, koja se osuši« (Iz. 40, 6 sl). Dnevno vi= 
dimo, kako se sve, što nas okružuje, vraća u prah, kako smrt 
sve mijenja, raskida, gazi i kako sve vuče u ponor vječnosti. 
Sve oko nas prolazi i sve je osuđeno na smrt, na propast. A mi 
sami nestajemo kao dim, »Ovdje nemamo trajnoga boravišta, 
nego težimo za onim, što dolazi« (Hebr, 13, 14). »Sjeti se, čo- 
vječe, da si prah i da ćeš se u prah vratiti.« 

2, »Vi očekujete pojavu Gospodina našega 
Isusa Krista« Mi kršćani nastojimo oko onoga, što je 
trajno i vječno. »Vjerujem u vječni život« Mi znamo: »Tko 
hoće, da spasi svoj život, izgubit će ga, a tko izgubi svoj život 
poradi mene i evanđelja, spasit će ga. Jer što koristi čovjeku, 
ako sav svijet dobije, a svojoj duši naudi? Ili što će čovjek dati 
u zamjenu za svoju dušu?« (Marko 8, 55 sl). Mi znamo: 
»Svaki, koji radi mene ostavi kuću ili braću ili sestre ili oca ili 
majku ili ženu ili djecu ili polja, primit će stoput više i imat će 
vječni život« (Mat. 19, 29). Mi poznajemo Gospodinovu pouku 
bogatom mladiću: Ako hoćeš da budeš savršen, idi, prodaj 
svoje imanje i daj siromasima, i imat ćeš blago na nebu« (Mat. 
19, 21). »Ne sabirajte sebi blaga na zemlji, gdje ga moljac i rđa 
ništi i gdje tati potkopavaju i kradu. Nego sabirajte sebi blago 
na nebu, gdje ga ni moljac ni rđa ne ništi i gdje tati ne potko- 
pavaju, niti kradu« (Mat. 6, 19 sl.). »Vrijeme je kratko. Pre- 
ostaje, da oni, koji imaju žene, budu kao da nemaju, i koji 
plaču, kao da ne plaču, i koji se raduju, kao da se ne raduju, 
i koji kupuju, kao da nemaju, i koji uživaju ovaj svijet, kao da 
ne uživaju; jer prolazi slika ovoga svijeta« (1. Kor. 7, 29 sl.). 

Ta mi smo s Kristom po svetom krstu uskrsnuli, Zato tra- 
žimo ono, što je gore, gdje Krist sjedi s desne strane Očeve, i 

mislimo na nebeske stvari, a ne na zemaljske 
Ovako očekujmo pojavu i dolazak Gospodnji. rei o 
Lare Misleći na bliski dolazak Gospodnji u našem smrtnom 
času shvaćamo divna blaženstva propovijedi na gori: »Blago 
siromašnima u duhu. Blago žalosnima. Blago krotkima. Blago 
onima, koji gladuju i žeđaju pravde, Blago čistima u srcu. Nji- 
hovo je kraljevstvo nebesko. Oni će se utješiti i nasititi. Oni će 
Boga gledati« (Mat. 5, 2 sl.). Njihove se misli bave s vječnim 
son stvarima, koje ih čekaju. To je kršćanska razbo« 
»Vi očekujete pojavu Gospodina našega Isusa Kri i 
se kršćani ne bojimo dolaska om krnt Pbo gh sodom 
radujemo i za njim čeznemo. Ljudi, koji su se privezali uz ni- 
štetne stvari, dakako da će se plašiti rastanka s njima, jer će za 
njih ostati samo velika i vječna praznina, Ali mi, kršćani već 
smo se davno obratili k božanskim i vječnim stvarima. Mi smo 
se trudili, da u šaci praha, koji je od ove zemlje iznikne sjeme 
za vječni život. U času, kad Gospodin dođe i pozove nas, bit će 
nagrađeno. naše nastojanje, Zar nijesmo sretni radi toga? »Kako 
sam se radovao, kad su mi govorili: Idemo u dom Gospodnji« 
smijemo umrijeti, smijemo se kući vratiti! 
»Nosite. žrtve i uđite u njegove trijemove.« Put kršćanina 
u vječnu domovinu vodi preko sudjelovanja kod svete žrtve 
Pokršteni smo, da na njoj sudjelujemo. Po žrtvi primamo milo- 
sti, s kojima ćemo zaslužiti sebi vječni život. 


Molitva. 


Djelovanje tvojega milosrđa, molimo, Gospodine, neka 
upravlja naša srca, jer ti bez tebe ne možemo ugoditi. Po Kristu 
Gospodinu našem. Amen, ' 


Subota iza osamnaeste nedjelje po Duhovima. 
»Bez krivice.« 


Mi očekujemo »pojavu Gospodinove slave« ( i 
SPO: lave« (poslanica). 
»Na dan dolaska Gospodina našega Isusa Krista« treba ga 
demo »bez svake krivice«, bez ljage, bez manjka, kao što je i 

uzeti iz evanđelja, koga je Gospodin na duši i tijelu izliječio, 
bez svakog nedostatka. 

1. »Bez krivice« na đuši. Takvi treba da budemo 
na dan dolaska Gospodina našega, na času smrti. Za taj konac 
»smo se obogatili po Kristu u svemu«, primitkom svetoga krsta 
kao udovi Kristovi i članovi njegove Crkve, pozivom na euha- 
ristijsku žrtvu i sudjelovanjem kod žrtvene gozbe, primanjem 
svetih sakramenata potvrde i pokore. »On će vas do kraja još 
utvrditi, da budete bez krivice.« »Evo stojim na vratima i ku- 
cam. Fko tko čuje moj glas i otvori, ući ću k njemu i večerat 
ću s njim, i on sa mnom« (Otkr. 5, 20). Doklegod smo na ovoj 
zemlji, on živo želi, da se nastani u nama, da u nama nadvlada 
sve, šo je nečisto i nesavršeno, AHko mu otvorimo, unići će sa 
svojim neizmjernim blagom milosti. On osniva u nama svoje 
kraljevstvo i daje da i mi Živimo njegovim čistim i svetim ži- 
votom. On će večerati, blagovati s nama i mi s njime: u svetoj 
pričesti blagovat ćemo istu hranu, božansku hranu, božanski 
život. Ovaj život treba da u nama ojača i da zavlada nama. On 
ne trpi u nama nikakav grijeh, nijednu neurednu privezanost, 
nijednu svijesnu nesavršenost, nijedno neuredno nagnuće ili 
želju. Svako sebeljublje, svaku neurednost u našem mišljenju i 
htijenju uništava Gospodin u nama bolnim, ali ipak veoma po- 
trebnim čišćenjem i kušnjama, koje nam šalje. Zato ćemo na 
dan dolaska Gospodnjega, kad nas bude kući poveo, biti »bez 
svake krivice« radi silnoga djelovanja njegove milosti. Dakako 
ako ne dopustimo, da uzalud kuca, ako mu otvorimo, ako do= 
pustimo, da u nama djeluje po svojoj volji, i ako se ne proti“ 


vimo njegovim nakanama, koje želi na nama ostvariti. »Svaki, - 


koji u njemu ostaje, ne griješi« (1. Iv. 5, 6). 

2. »Bezkrivice« natijelu. »Na dan dolaska Gospo- 
dina našega Isusa Krista«, kod dolaska u slavi i sili, ponovit će 
na našemu tijelu čudo, koje je izvršio na tijelu uzetoga, »Ustani, 
i idi svojoj kući.« Ne samo da će nas izliječiti, nego će nas 
uskrisit od mrtvih. »Sije se u raspadljivosti, ustaje u neraspa- 
dljivosti, Sije se u sramoti, ustaje u slavi. Sije se u slabosti, 
ustaje u sili. Sije se tjelesno tijelo, ustaje duhovno tijelo. I kako 
smo nosili sliku zemljanoga Adama, nosit ćemo i sliku nebe- 
skoga (čovjeka, sliku preobraženoga Gospodina). Zato treba 

da se ovo raspadljivo tijelo obuče u neraspadljivost, i ovo 
smrtno u besmrtnost« (1. Kor. 15, 42, 49 i 55). Kad uskrsnemo, 
bit ćemo dakle »bez krivice«. Gospodin »će preobraziti naše 
bijedno tijelo, da bude jednako njegovu proslavljenom tijelu« 
(Filip. 5, 21). »Kada se pojavi Krist, vaš život, tađa ćete se i vi 
pojaviti s njim u slavi« (Kol. 5, 4) i dušom i tijelom. »Vjerujem 
u uskrsnuće tijela i u život vječni.« 

5. »Vama ne manjka nijedne milosti, dok očekujete pojavu 
Gospodina našega Isusa Krista« (poslanica). »Daj, Gospodine, 
mir onima, koji tebe čekaju«, daj im milost, svetost duše, bla- 
ženo uskrsnuće tijela! »Usliši molitve svojega sluge i naroda 
svoga Izraela«, molitve svete Crkve (ulaz). 

Svetost duše kao i blaženo uskrsnuće tijela imamo od Go=- 
spodina, koji se danas javlja među nama u svetoj Misi. Kod 
euharistijske slave, u žrtvi i u žrtvenoj gozbi on nas čisti od 
grijeha i napunja nas svojim životom. »Tko jede moje tijelo i 
pije moju krv, ima vječni život, a ja ću ga uskrisiti na sudnji 
dan. Tko jede moje tijelo i pije moju krv, ostaje u meni i ja u 
njemu« (Iv. 6, 54 i 56). 


Molitva. 


Djelovanje tvojega milosrđa, molimo, Gospodine, neka 
upravlja naša srca, jer ti bez tebe ne možemo ugoditi. Po Kri- 
stu Gospodinu našem. Amen. 


Baur; Rasvijetli se! III. 29 


Sveta Misa devetnaeste nedjelje 
po Duhovima. 


»Daj, Gospodine, mir onima, koji tebe čekaju«, molili smo 
prošle nedjelje, a danas nam Gospodin odgovara; »Ja sam spa- 
senje puka« (ulaz). A zatim se pred našim očima otvaraju svi= 
jetli nebeski stanovi: mi vidimo nepregledno mnoštvo onih, koji 
u neprekidnoj povorci polaze na nebesku gozbu. Sve ih je 
pozvao, i on hoće, da bude spasenje sviju. 

1. Vrata svadbene dvorane širom su otvorena. Svadbena 
je gozba zgotovljena. To je u prvom redu žrtvena gozba, koja 
nam je spremljena u ovome času, u žrtvi svete Mise. Kršćan= 
ska Crkva, kuća Božja je svadbena dvorana. U svetoj Misi do« 
lazi Krist Gospodin u dvoranu i prolazi, da vidi pojedine goste, 
štoviše, da se zaruči s njihovim dušama u živom jedinstvu i 
zajednici molitve i žrtve. Da netko može sudjelovati kod gozbe, 
nije dosta, da imade slobodan pristup u svadbenu dvoranu, t. j. 
da je pokršten, nego je bitno potrebno, da imade i svadbeno 
ruho, da bude »novi čovjek, koji je stvoren po Bogu u pravdi 
i iskrenoj svetosti« (poslanica), da bude bez grijeha i spreman 
da vrši Božje zapovijedi (pričesna). To je ozbiljna opomena za 
sve nas, koji želimo sudjelovati kod svete Mise. 

2. Svadbena gozba, sveta Misa, nije dakako konačna gozba, 
ona je samo uvod za svadbenu gozbu vječne pričesti, t. j. sjedi- 
njenja s Bogom, Mi, koji smo po milosti primili sveti krst, mi 
smo pozvani na ovu svadbu i već smijemo pristupiti u svadbenu 
dvoranu, u svetu Crkvu. Sudjelujući kod euharistijske gozbe 
pripravljamo sebi put k pravoj i nebeskoj svadbi. Ipak, jedan 
se uvjet traži: »Čuj, narode moj, zakon moj, prigni svoje uho 
k riječima mojih usta« (ulaz). S pričesnom pjesmom treba da i 
mi govorimo: »Ti si zapovjedio, da se tvoje zapovijedi dobro 
čuvaju; 0, da bi se moji putevi upravili, da čuvam tvoja odre- 
đenja!« Ozbiljno moramo nastojati, da »jednako olakšani u 
duši i tijelu izvršujemo, što je tvoje« (molitva). Zato nas posla- 
nica živo opominje: »Obnovite se duhom svoje pameti i obucite 


= 

novoga čovjeka, koji je stvoren po Bogu. Zato odbacite laž i 
govorite istinu svaki svomu bližnjemu, jer smo udovi jedan dru= 
gomu. Neka sunce ne zađe nad vašom srdžbom.« To je svad=- 
beno ruho, novi čovjek. Tko ne nosi ovo ruho, ne može na 
nebesku gozbu. Doduše, on će naći mjesta u svadbenoj dvorani, 
u Crkvi na zemlji, ali kad dođe Kralj (na samrti, kod suda, na 
sudnji dan), upitat će ga: Prijatelju, kako si ušao ovamo bez 
svadbenoga ruha? I on će zapovjediti svojim slugama: »Svežite 
mu ruke i noge, bacite ga van u tamu.« Kod drugoga dolaska 
Kristova poslije smrti pojedinca i poslije svih vremena razlučit 
će se pšenica od kukolja. 

3. »Ja sam spasenje naroda«, spasenje za sve one, koji su 
vjerni obvezama, koje su primili kod svetoga krštenja i koji će 
dnevno »obući novoga čovjeka«. Oni će umrijeti, sudjelujući 
kod svete Mise, starome čovjeku, čovjeku grijeha, strasti i zlih 
navika; žrtvujući predat će se Kristu Bogu Ocu, Božjoj volji i 
zapovjedima, i živjet će samo za Boga i Božju slavu, Tako će 
po sudjelovanju u svetoj Misi sve više obući novoga čovjeka, 
sve bogatije i ljepše će uresiti svadbeno ruho, te će nastojati da 
budu dostojni sudjelovati i na nebeskoj gozbi. Tako će se ispu- 
niti riječi pjesme prikazanja: »Ti ćeš me, Gospodine, oživjeti 
i zaklonit će me tvoja desnica.« 


Devetnaesta nedjelja po Duhovima. 
Svadbena gozba. 


U bogoslužju ulazimo u divno rasvijetljenu i ukrašenu 
svadbenu dvoranu. U njoj se nalaze mnogobrojni gosti, odjeveni 
skupocjenim svadbenim ruhom. Crkva je dvorana, a mi kršćani 
smo gosti. Posvetna milost je svadbeno ruho. Svi očekujemo 
pojavu Kralja, Gospodina. 

1. »Obnovite se duhom svoje pameti i obucite 
novoga čovjeka, koji je stvoren po Bogu u pravdi i iskrenoj 
svetosti« (poslanica), Što se više približava dan dolaska Go- 
spodnjega, tim življe nas Crkva opominje. »Vi ne znate ni dana 
ni časa« (Mat. 25, 13). »Kao što je bilo u dane Noine, tako će 
biti, kad dođe Sin čovječji. Jer kao što su u dane pred potopom 

jeli i pili i ženili se i udavali do onoga dana, kad Noe uđe u 
lađu, i ne opaziše, dok ne dođe potop i sve odnese, tako će biti, 
kad dođe Sin čovječji. Bdijte, jer ne znate časa, kada će doći 
vaš Gospodin. Budite spremni, jer u čas, u koji ne mislite, doći 
će Sin čovječji« (Mat. 24, 37 sl.). Crkva se mnogo brine, da 
budemo spremni, kad Gospodin dođe k nama u času naše smrti. 
Bit ćemo spremni, ako smo odjeveni ruhom posvetne milosti. 
Mi smo spremni, ako obnovimo svoje nutarnje nastojanje: ako 
se sa svakom svetom Misom, sa svakom svetom pričesti, sa 
svakim razmatranjem ili usmenom molitvom, sa svakim poti- 
cajem milosti i Božje pomoći obnovimo u novoga čovjeka, u 
svojim mislima, u prosuđivanju, u htijenju i djelovanju. U kr- 
šćanskom životu postoji samo jedan put: naprijed i prema 
gore. Hko sustanemo, ako se zaustavimo, ako svaki dan i svaki 
čas svijesno ne napredujemo, ako se ne obnovimo znači, da na- 
zadujemo, da se vraćamo staromu čovjeku, da se udaljujemo 
od Boga. Mi smo spremni, ako uvijek napredujemo, ako nikada 
ne malakšemo ili popustimo. Na to misli poslanica, kad kaže: 
»Obnovite se!« Crkva se boji, da ćemo popustiti, da ne ćemo 
slijediti milost te ćemo lako izgubiti i svadbeno ruho posvetne 
milosti, kao što se dogodilo s ludim djevicama. Bile su djevice, 
ali bez ulja u svjetiljkama! I kad dođe Zaručnik, nisu bile 
spremne. I bile su isključene: »Ne poznajem vas!« 

2. »Kraljevstvo je nebesko kao kralj, koji je 
priredio svojemu sinu svadbu, I dvorana se napunila gostima. 
Ali kad uđe kralj da vidi goste, ugleda ondje čovjeka, koji nije 
bio odjeven u svadbeno ruho. I upita ga: Prijatelju, kako si 
ušao ovamo bez svadbenoga ruha? A on zanijemi« (evanđelje). 
Nije dosta, da smo primili sveti krst, da smo primili vjeru svete 
Crkve. Potrebno je i svadbeno ruho, život po evanđeoskim na 
čelima, pravedan i svet život, stanje posvetne milosti i kršćan= 
ske kreposti. »Zato odbacite laž i govorite istinu svaki svomu 
bližnjemu, jer smo udovi jedan drugomu. Srdite se, ali nemojte 
griješiti, neka sunce ne zađe nad vašom srdžbom. Ne dajte 
mjesta đavlu! Tko je krao, neka više ne krade, nego neka se 
radije trudi, da radi svojim rukama, što je dobro, da ima, ot- 
kuda će dati i potrebnomu. Nijedna zla riječ neka ne izlazi iz 
vaših usta, nego samo dobra, koja pobuđuje na dobro prema 

potrebi, da dade milost onima, koji slušaju. Neka se svaka gor« 
čina i gnjev i srdžba i vika i psovka ukloni od vas kao i svaka 
zloba, I budite jedan drugomu blagi, milosrdni, praštajući jedan 
drugomu, kao što je i Bog u Kristu oprostio vama. A bludnosti 
niti kakve nečistoće i škrtosti neka se među vama ni ne spo- 
minje, kao što dolikuje svetima« (poslanica i nastavak iz Pisma 
Eiežanima). 

5. Sveta je pričest svadbena gozba, na koju smo pozvani. 
Apostol Pavao nas veoma ozbiljno opominje: »Tkogod bude 
jeo ovaj kruh ili pio Gospodnji kalež nedostojno, bit će krivac 
tijela i krvi Gospodnje. Neka se zato svaki čovjek ispita, i onda 
neka jede ovaj kruh i pije kalež. Jer tko jede i pije nedostojno, 
jede i pije sebi osudu, što ne rizlikuje tijela Gospodnjega« (1. 
Kor. 11, 27—29). 

Svadbena gozba, na koju smo pozvani, gozba je blaženog 
posjedovanja i uživanja Božjega, u »radosti Gospodnjoj« (Mat. 
25, 21), koje nitko ne će uzeti od nas (Iv. 15, 11). Mi očekujemo 
ovu svadbenu gozbu sada, pri kraju crkvene godine. Mi ćemo 
samo onda pristupiti toj gozbi, ako budemo odjeveni ruhom 
posvetne milosti, ako smo se riješili svake krivnje, ako smo za 
zasluženu kaznu dali potpunu zadovoljštinu, bilo u ovome ži=« 
votu, bilo u čistilištu. 

Sa svetom liturgijom očekujemo i mi u ovim tjednima svade- 
benu gozbu vječnoga života. Obucimo novoga čovjeka, i revno 
nastojmo oko savršene ljubavi. 


Molitva. 


Svemogući i milosrdni Bože, svekolike nam protivnosti 
umoljen odaleči, da u duši i tijelu jednako olakšani, što je tvoje, 
slobodnim dušama izvršujemo. Po Kristu Gospodinu našem. 
Amen. 


Ponedjeljak iza devetnaeste nedjelje po Duhovima. 


»Dođite k meni svi.« 


Crkva se približava koncu. U te će se dane »mnogi sabla- 
zniti i jedan će drugoga izdati i jedan će drugoga zamrziti. 1 
ustat će mnogi lažni proroci i zavesti će mnoge. I jer će se. be- 

zakonje umnožiti, ohladnjet će ljubav u mnogima« (Mat. 24, 10 
i.). Crkvu kleveću, mrze, preziru i proganjaju. Ali ona očekuje, 
odjevena bijelom haljinom čistoće i milosti, pojavu Gospodnju. 
K njemu diže svoj pogled, I on je uvjerava: »Ja sam spasenje 
naroda. Iz kojegod nevolje poviču k meni, uslišat ću ih, i bit ću 
im Gospodin dovijeka« (ulaz). 

1. »Ja sam spasenje naroda« Danas se veoma 
mnogo govori o »samootkupljenju«, kako je potrebno da čovjek 
uđe u samoga sebe, i da se u tome nalazi spas i preporod. 
Mnogi se zato veoma ponose svojim naravno-duhovnim sposob=- 
nostima, i misle, da je to dosta da zagospodare svojim silama, 
koje u sebi osjećaju. Ovo pouzdanje u samoga sebe bit će njima 
na propast. Postat će neopazice, ali ipak sasvim sigurno žrtvom 
samoobmane. Oni ne uviđaju, kako je naš t, zv. »bolji ja« vrlo 
složen iz manje plemenitih i čistih želja; taštine, sebičnosti, že- 
lje za blagom i vlašću. Oni ne uviđaju, koliko se farizeizma, 
oštrine i nasilja krije u našoj težnji za pravednosti; kako je naš 
razum pod velikim utjecajem sjetilnosti, kako se varamo, i ko“ 
lika je propast vjerovati, da smo sami sebi dostatni, da se mo-= 
žemo pouzdati u svoju pravu duhovnu veličinu. S pravom dakle 
molimo danas u bogoslužju svemoćnog i milosrdnog Boga, da 
od nas odaleči nutarnje i vanjske protivnosti. Neka učini svo- 
jom svemoćnom milošću, da olakšani na duši i tijelu čistom i 
slobodnom dušom izvršujemo, što je njegovo (molitva). Nas ne 
može spasiti i otkupiti niti naše duhovno biće niti naša narav 
niti naše vlastito htijenje niti naše idealno nastojanje niti naša 
načela ili odluke niti tijelo i krv, nego samo i jedino Božja mi- 
lost, koju dobivamo po Kristu, našoj glavi. »Ja sam spasenje 
naroda. Iz koje god nevolje poviču k meni, uslišat ću ih.« 

. 2. »Dođitekmenisvi ija ću vasokrijepiti, 
i naći ćete okrepu svojim dušama« (Mat. il, 28 sl.), svjetlost, 
snagu, nutarnju slobodu, čistoću, pobjedu nad svime, što je 
nisko, a htjelo bi zagospodariti našom dušom. Krist je u svojoj 
čovječjoj naravi, koja je prožeta čistim, svetim i svemoćnim 
Božanstvom punina spasenja, života, snage, čistoće, duhovnosti 
i besmrtnosti, i to ne samo za sebe, nego i za nas. On je naše 
spasenje svojim primjerom. Istom u sjajnom Kristovu uzoru, 
kako je ocrtan u evanđelju, u presvetom Srcu Isusovu, u sveto- 

hraništu, u liturgijskim slavama, vidimo, kako je naš viši ja 
očišćen i oslobođen od svake tmurne i neuredne sjetilnosti i 
strastvenosti. U svijetlom Isusovu uzoru prepoznajemo »novoga 
čovjeka«, stvorenog po Bogu u pravdi i iskrenoj svetosti. On je 
nadalje naše spasenje svojom naukom, svojim naredbama i svo“ 
jom molitvom. »čuj, narode moj, zakon moj, i prigni svoje uho 
k riječima mojih usta« (psalam ulazne pjesme), Ove će nas na- 
redbe podržavati, održati i spasiti. Napokon i na osobit način 
on je naše spasenje u svome milosnom djelovanju u nama, 
lozama, Njegov život prožima naš duh, našu volju, naše cijelo 
biće, dušu i tijelo. On čini, da smo zdravi i čisti. On je kruh, 
koji nas hrani i vino, koje okrijepljuje: kruh i vino obnavljaju, 
jačaju i uzdržavaju život. Tako se i po svakom primanju pre- 
svete euharistije ukorijenjujemo sve više u njemu, punini spase- 
nja. Sveta euharistija postat će klicom budućeg uskrsnuća riašega 
tijela i potpunog spasenja, koje je za našu dušu i tijelo sačuvano 
i osigurano u Kristu Isusu, našemu Otkupitelju i našoj glavi. 
Kamo dakle da idemo tražiti puni život, snagu, duhovnost i zasi= 
ćenje našega bića? »Dođite k meni svi.« 


5, Doklegod smo uz Krista, naše je spasenje sigurno. Fiko 
ga ostavimo, propast ćemo. Naša je propast sigurna, ako se 
protivimo njegovoj nauci, njegovim zapovijedima, njegovim na- 
dahnućima, njegovu nutarnjem djelovanju, pa i onda, ako se 
baš ne radi izričito o smrtnom grijehu ili o svijesnom lakom 
grijehu. Isus želi, da budemo potpuno i samo njegovi. Onda 
ćemo orpsti iz punine njegova spasenja, njegove milosti, njegove 
snage i njegova blagoslova. i 

»Ja sam spasenje naroda.« Nepokolebivo se pouzdajmo u 
Gospodina, koji želi da spasi i nas, nedostojne grešnike. On 
hoće da nam dade svoje spasenje. Uzdajmo se u to, iako često 
padamo, iako smo često polovični i nevjerni, iako tako česlo 
zloupotrebljujemo milosti. Njegova volja, da nas spasi, njegovo 
milosrđe, njegova ljubav veća je nego naša nedostojnost i naša 
bijeda, Zato pođimo svetom odvažnošću k svetoj žrtvi: »Ako i 
budemo posred nevolje, ti ćeš me, Gospodine, (po svetoj žrtvi) 
oživjeti, na gnjev mojih neprijatelja pružit ćeš svoju ruku i za- 
klonit će me tvoja desnica« (prikazanje). 

Molitva, 
Tvoje nas, Gospodine, ljekovito djelovanje i od naših opa- 


čina milostivo oslobodilo i tvojim vazda priljubilo nalozima. Po 
Kristu Gospodinu našem. Amen. 


Utorak iza devefnaeste nedjelje po Duhovima. 
Svadbena gozba. 


»Kraljevstvo je nebesko kao kralj, koji je priredio svojemu 

sinu svadbu.« Pozvao je mnoge goste i poslao po njih svoje 
sluge, ali oni nijesu došli. Pozvao ih je i drugi puta, ali nijesu 
došli ni sada, i štoviše, oni su ubili neke glasnike, koje je kralj 
poslao. Nato. je kralj poslao svoje sluge, da pođu na puteve, da 
saberu sve, koje nađu, »Svadba je doduše pripravljena, ali uzva- 
nici “=. bili dostojni.« 
Đ 1»Dođitenasvadbu« Kralj je pozvao velikaše, od- 
ličnike i ugledne građane. Ali oni se nijesu odazvali pozivu: 
jedan je otišao na svoj zaselak, a drugi za svojim poslom. Na to 
je dao pozvati siromahe i neugledne pučane. Pozvao ih je da 
uđu u divno urešenu dvoranu i da sjednu uz kraljevski stol. To 
je slika i prispodoba o Božjem odabranju. Koji su bili prvi po- 
zvani, slika su Izraelskog naroda, a koji su kasnije pozvani, 
slika su poganstva. Bog je Izraelskom narodu učinio neobično 
velike stvari. Dao mu je patrijarhe, Mojsiju, a kasnije proroke. 
Napokon mu je poslao i svoga vlastitoga Sina. Ali narod nije 
htio ni da čuje za Mesiju, koji mu je bio poslan, Nije htio unići 
u kraljevstvo milosti, koje je Mesija ustanovio. On je sebi Mesiju 
zamišljao kao narodnog junaka i pobjedonosnoga borca. Bu= 
dući da Židovi nijesu hljeli unići u svadbenu dvoranu, u Kri- 
stovu Crkvu, srušio je Bog zid, koji je dijelio Židove od pogana, 
i pozove bijednike, koji su živjeli u mračnom poganstvu, pozvao 
je tuđince, koji su živjeli daleko od Božje objave, i zato zalutali: 
»Dođite na svadbu!« Dođite ka Kristovim bogatstvima, k Crkvi, 
milosti, sakramentima, k svetoj euharistiji! 

2.»Mnogo je zvanih, amaloizabranih.« Ovim 
se Gospodnjim riječima završuje današnje evanđelje. Pozvani 
smo i svi imamo pristup u svadbenu dvoranu u Božjem kraljev= 

stvu svete Crkve. Sveti krst otvorio nam je vrata u Crkvu, Ali 
Crkva nas upozoruje na ono, što je gore, na svadbenu gozbu 
vječnoga života na nebesima. »Mnogo je zvanih, a malo iza 
branih.« Ne će svi, koji su primljeni u zajednicu svete Crkve, 
već radi toga samoga biti odmah posve sigurno primljeni u za- 
jednicu preobražene Crkve. Bog nas je bez naše zasluge i bez 
najmanjeg nastojanja našega pozvao u Crkvu. Ali on nas ne će 
učiniti blaženima bez nas, bez našega sudjelovanja. Obzirom na 
riječi: »Mnogo je zvanih, a malo izabranih« primaju novo zna= 
čenje riječi današnje poslanice: »Obnovite se duhom svoje pa= 
meti i obucite novoga čovjeka.« Bog hoće, da nas spasi. Naša 
je dužnost, da surađujemo s milostima i da tako obučemo no- 
voga čovjeka u nepokolebivoj i svestranoj vjernosti prema 
nadahnućima i poticajima milosti, prema zapovijedima i nared= 
bama Božjim i Kristovim, u zajednici i pod vodstvom i upravlja- 
njem svete Crkve, Ako ne surađujemo, ako zapuštamo i zloupo- 
trebljavamo milosti Božje, tada smo i mi svojom vlastitom kriv= 
njom od onih, koji su doduše pozvani, ali nijesu izabrani. Tada 
smo i mi kao one lude djevice, koje doduše jesu djevice, odre- 
đene za Zaručnika, ali one nemaju ulja u svojim svjetiljkama i 
nijesu spremne da uniđu u svadbenu dvoranu vječnoga: života. 
Vrata će se zatvoriti, I kad dođu. oni, koji su pozvani na svad- 
benu gozbu, naći će zatvorena vrata. »Ne poznam vas« (Mat. 
25, 12). Gospodin se brine za naš život božanskom ozbiljnošću. 

5, »Mnogo je zvanih, a malo izabranih.« Izraelski je narod 
bio pozvan, ali svojom je krivnjom zaslijepljen, te je izgubio 
svoju sreću. »Kad Bog nije prirodnih grana (masline, Izraelski 
narod) poštedio, ne će ni tebe poštedjeti« (Rim, 11, 21), ako živiš 
nedostojno svoga izabranja. 

»Naši su oci bili svi pod oblakom, i svi su prešli preko 
mora, i svi su bili kršteni po Mojsiji u oblaku i i u moru; svi su 
jeli isto duhovno jelo (manu), i svi su pili isto duhovno piće 
(vodu, koja je čudesno protekla iz stijene, koju je Mojsije po 
Božjoj naredbi udario). A ipak se većina od njih nije svidjela 
Bogu, i bili su oboreni u pustinji, »i nijesu prispjeli u, obećanu 
zemlju«. »A dogodilo se.ovo za opomenu nama. Ne želimo zala, 
kao što su željeli oni. Ne budite idolopoklonici, kao neki od njih. 
I ne griješimo bludno, kao što su neki od njih griješili. Ne mr» 

mljajte, kao što su mrmljali neki od njih, da su izginuli od (an- 
đela) zatirača. Sve se ovo njima događalo u slici, a pisano je za 
opomenu nama. Tko misli, da stoji, neka pazi, da ne padne« (1. 
Kor. 10, 1—12). 


Molitva. 


Svemogući i milosrdni Bože, svekolike nam protivnosti 
umoljen odaleči, da u duši i tijelu jednako olakšani, što je tvoje, 
slobodnim dušama izvršujemo. Po Kristu Gospodinu našem. 
Amen. 


Srijeda iza devetnaeste nedjelje po Duhovima. 
Svete zaruke. 


Neki je kralj priredio svome sinu svadbu i pozvao uzva« 
nike, ali ovi se nijesu odazvali pozivu. Oni su prezreli gozbu, 
na koju ih je kralj pozvao, i posvetili su se drugim stvarima. 
Jedan je otišao na svoj zaselak, a drugi je krenuo za svojim 
poslom. Tako su se sami isključili od kraljeve svadbe. 


1. »Svejegotovo. Dođitenasvadbu.« Bog Otac 
je kralj. On je priredio svadbu svome jedinorođenome Sinu, koji 
je s njime iste biti: on ga je poslao k nama ljudima, da bude 
kao jedan od nas. U krilu Djevice primio je Božji Sin ljudsku 
narav i s njome se pravo zaručio u jedinstvu svoje božanske 
osobe. Po ljudskoj naravi, koju je primio od našega roda, svi 
smo mi u nekom smislu s njime sjedinjeni. U zarukama s ljud- 
skom naravi, koju je primio od Marije, zaručio se s cijelim čo- 
vječanstvom, sa svakim od nas. Pozvani smo dakle svi na 
svadbu, na zaruke s Kristom. U svojoj neizmjernoj ljubavi želi 
da se sa svakim zaruči, pa da nad nama i nad cijelim ljudskim ro- 
dom izlije bogatstvo svojega Božanstva. »Dođite na svadbu.« 
Čovječanstvo ima tu bitnu dužnost, da se sjedini s Kristom, da 
se s njime dnevno sve više zaruči po vjeri i ljubavi. To je i naša 
dužnost. Kralj je »poslao svoje sluge«, učitelje, svećenike, Crkvu, 
različite vanjske kušnje, nutarnja prosvjetljenja i milosti, »da 
pozovu uzvanike na svadbu«. Ali oni nijesu htjeli doći. »I po- 
zvao ih je po drugi puta. A oni »ne mareći odu, netko u svoj 

zaselak, netko u svoju trgovinu«. To je učinilo bijedno čovječan= 
stvo u prošlosti, ali tako nažalost čini i danas, Ono ide u svojoj 
velikoj većini svojim putevima. Nemar za Boga oznaka je dana= 
šnjega vremena. Ljudi govore, pišu, djeluju i upravljaju bez 
Krista, bez Boga. Svijet je otpao od Boga, on je bezbožan. Ljudi 
su se odvratili od svoga vrhunaravnoga središta i cilja, i pošli 
za onim, što nije Bog. Štoviše, mnogi naviještaju pozitivnu bez- 
božnost i izrazitu mržnju na Boga i Krista! Kolike li zato mi- 
losti, ako shvaćamo Božje nakane, koji nas poziva na svadbu, 
i ako se uvijek odazovemo pozivu, da se sve savršenije sjedi= 
nimo s Kristom, našom glavom i Zaručnikom naše duše! 

2.»Dođitenasvadbu!« Za nas kršćane katolike spre- 
mljena je kraljevska gozba u svetoj pričesti. Ona je uistinu 
svadbena gozba. Njezina je svrha naše jedinstvo u ljubavi, naše 
sjedinjenje s. Kristom i s Kristovim udovima, da postanemo živa 
i plodna loza na Kristu, trsu, U svetoj pričesti postaje Gospodin 
pravi Zaručnik naše duše, jer nam se posve predaje i sjedinjuje 
s našom dušom i prožima naš duh i cijelo naše biće. Ove 
nas zaruke usrećuju, tješe i jačaju svako jutro iznova i raspa- 
ljuju i u nama živu i djelotvornu ljubav. Ljubav za ljubav! Srce 
za srce! Žrtvu za žrtvu! A sve sa živom i radosnom sviješću: 
Danas su tvoje zaruke! Ne razumiju svi ovu riječ, nego samo 
oni, kojima je to dano (Mat. 19, 11). Koliki od nas kršćana kato 
lika »ne mareći odu svojim putevima, netko u svoj zaselak, 
netko u svoju trgovinu«! Oni ne razumiju riječ: pričest, svad= 
bena gozba. Zaokupile su ih druge brige! Tim više moramo 
ispunjati mi Isusovu želju! 

3. Utjelovljenje Sina Božjega i svetu pričest priredio je za 
nas kralj, koji je svojemu sinu spremio svadbu. Mi smo uzva- 
nici kod svadbe. Odazovimo se pozivu svaki dan dubljom vje- 
rom, većim poštivanjem i iskrenijom ljubavlju! 

Neka nam nitko ne mora predbaciti: »Oni nijesu marili, 
nego svaki je otišao svojim putem.« Ako nas Gospodin zove, ne 
smijemo više ići svojem putevima. Božju volju i želju moramo 
cijeniti nada sve! 

Dnevno obnovimo svoj duh i svoju pamet i obucimo novoga 
čovjeka, da sena svadbi možemo pojaviti odjeveni »svadbenim 
ruhom« milosti, kreposti i ljubavi. 

Molitva. 


Svemogući i milosrdni Bože, svekolike nam protivnosti 
umoljen odaleči, da u duši i tijelu jednako olakšani, što je tvoje, 
slobodnim dušama izvršujemo. Po Kristu Gospodinu našem. 
Amen. ' 


Četvrtak iza devetnaeste nedjelje po Duhovima. 
Zarukeuljubavi. 


»Kraljevstvo je nebesko kao kralj, koji je priredio svojemu 
sinu svadbu« (evanđelje). Kralj, Bog Otac, poslao je svoga Sina 
u svijet, da se s nama zaruči, Te se zaruke obavljaju na jedan 
savršen način u sjedinjenju ljubavi, u kojoj se po svetoj pričesti 
on sjedinjuje s nama i mi s njime. A 

1. »Tkojedemojetijeloipijemojukrv, ostaje 
u meni« (Iv. 6, 56). Konačni cilj sjedinjenja s Kristovim tijelom 
i krvlju je taj, da s njime budemo jedno srce i j edan duh. 
Jedinstvu tijela Kristova treba da odgovara i jedinstvo života i 
duha Sina Božjega; svete zaruke u ljubavi. Gospodin nas samo 
zato hrani svetom euharistijom, da nas ojača svojim duhom i 
životom. Tako bismo morali ojačati za nutarnjega čovjeka. Ali 
svaki napredak u milosti i ljubavi, svako sjedinjenje čovjeka s 
Kristom temelji se na koncu konca u prirastu i jačanju ljubavi. 
Ljubav nas naime pretvara u Krista, Ona je oganj, koji u našoj 
duši sažiže sve, što je zemaljsko. Sveta pričest dakle ima svrhu, 
da umnoži, očisti i usavrši ljubav, Ljubav je najljepši i najdra- 
gocjeniji plod svete pričesti. Sveta pričest umnožava ljubav i 
potiče na brojnije čine ljubavi. Kao što se pod sunčanim zra 
kama tvrđe i gorke vinove bobice pretvaraju u sladak i sočan 
plod, tako i euharistijsko sunce pretvara u nama po ljubavi nu- 
tarnjega čovjeka. Naravno-sjetilno osjećanje, nastojanje i djelo- 
vanje nestaje, a na njihovo mjesto dolaze Isusove misli i osje- 
ćaji. Njegova istina postaje svjetlošću našega duha, njegova lju- 
bav postaje žarkom bujicom našega srca. Ostavimo samoga 
sebe, budimo i ostanimo sjedinjeni s njime u svetim zarukama. 

2.»Ijaunjemul!« Kad primamo svetu pričest, nosimo u 
sebi Krista, u svoje udove primamo njegovo tijelo i krv i posta- 

jemo dionicima njegove božanske naravi (sveti Ćiril Jeruzalem= 
ski), I to ne samo. tako dugo, dok u nama traju euharistijske 
prilike. I onda kad prilike nestanu, on ostaje u nama kao Bog. 
On ostaje u nama, da čuva ljubav svoga božanskoga Srca. 
Prava svrha svete pričesti napokon je sjedinjenje njegova Srca 
s našim srcem. Ako su već srca onih, koji se ljube zemaljskom 
ljubavlju, premda tijelom i prostorom međusobno udaljena, 
jedno drugome blizu po osjećanju, čuvstvu i volji, onda je jasno, 
da osjećaji ljubavi presvetoga Srca Isusova prema nama ne 
mogu nikada ohladnjeti ili nestati. Ta on živo želi, da se svojom 
čovječjom naravi s našom dušom zaruči. »Vrlo sam žudio da 
s vama jedem ovaj Vazam« (Luka 22, 15). »Jer je svoje ljubio, 
ljubio ih je do kraja« (Iv. 15, 1). Tako euharistija vije oko Isusa 
i nas trajan vez jedinstva, istomišljenosti i pripadnosti, koji se 
po međusobnoj ljubavi sve više učvršćuje. Kako smo sretni! 

5. »Tko jede moje tijelo i pije moju krv, ostaje u meni i ja 
u njemu«, u zarukama svete ljubavi. Ljubav sjedinjuje i pretvara 
u sebe. Zato je posve naravno, da se kod svake dobro primljene 
svete pričesti duhovno obnavljamo i postajemo »novim čovje- 
kom, koji je stvoren po Bogu i po Kristu u pravdi i iskrenoj 
svetosti!« 

»Ti.si zapovijedio, da se tvoje zapovijedi dobro čuvaju; 0, 
da bi se moji putevi upravili, da čuvam tvoja određenja« (pri- 
česna). Duša, koja je u svetoj ljubavi zaručena Kristu, mora po- 
znavati samo ono, što je Gospodinu milo. To je plod svete 
pričesti ! 

Molitva, 

Svemogući i milosrdni Bože, svekolike nam protivnosti 
umoljen odaleči, da u duši i tijelu jednako olakšani, što je tvoje, 
slobodnim dušama izvršujemo. Po Kristu Gospodinu našem. 
Amen. 

Pefak iza devetnaeste nedjelje po Duhovima. 
Kršćanska krotkost. 

»Obucite novoga čovjeka. Zato odbacite laž. Srdite se, ali 
nemojte griješiti; neka sunce ne zađe nad vašom srdžbom. Ne - 
dajte mjesta đavlu!« (poslanica). ' 

l. »Srdite se, ali nemojte griješiti.« Čovjek se 

mnogo srdi, opravdano i neopravdano, on se srdi na sebe, na 
ljude, na prilike, štoviše, i na samoga Boga. Korjen srdžbe je 
mišljenje, da je našoj ličnosti nanesena nepravda, Na druge se 
srdimo, što mislimo da nas preziru ili da bezobzirno s nama po- 
stupaju. Iz takvog osjećaja i mišljenja nastaje srdžba, t. j. želja, 
da se osvetimo za zbiljsko ili umišljeno zlo, koje su nam drugi 
nanijeli. Sa srdžbom je često združena mržnja, često i ondje, 
gdje je želja, da bližnji bude kažnjen, opravdana i osnovana, U 
tom slučaju ne želimo da bližnji bude kažnjen, iz ljubavi prema 
pravdi ili iz ljubavi prema njegovoj duši, nego iz svoje opake 
mržnje na ličnost našega bližnjega. Često si mržnja daje oduška 
u srdžbi. Često srdžba postupa nepravedno i kažnjava onoga, 
koji nije kriv, ili kažnjava prekomjerno onoga, koji je kaznu 
zaslužio. Srdžba, uzrujanost, želja za osvetom i kaznom, laki je 
grijeh protiv krotkosi i milosrđa. Srdžba naime ruši mir među 
ljudima i izvor je mnogih grijeha protiv ljubavi. S pravom nas 
opominje poslanica: Srdite se, ali nemojte griješiti.« Nemojte 
ustrajati u srdžbi. Ne popustite srdžbi. Ne pokažite na van svoju 
srdžbu. Zauzdajte i svladajte nutarnju uzbuđenost. Nemojte se ni 
na što odlučiti u srdžbi, jer je u tim časovima razum pomućen, 
pa ne može pravo prosuditi. U svim neprilikama, koje nas izazi- 
vaju.na srdžbu, svratimo svoj pogled k Bogu i sjetimo se Bo=- 
žjega dopuštenja i Božje volje. On nam šalje sve neugodnosti i 
gorčine, koje nas uzbuđuju. U neugodnostima, koje nas snalaze, 
moramo Boga naći i Krista, jer ćemo samo tako lako svladati 
svoju srdžbu, 

2. »Blago krotkima« (Mat. 5, 5). Ne kao da bi se u 
tom sastojala kršćanska krotkost, da se odreknemo svakog pot- 
hvata i napretka ili da podnesemo sve što se kome svidi. Nije 
to Kristova blagost, To je mnogo više neka bezvoljnost. To je 
neka ravnodušnost prema zlu, a ta nema nikakve veze s kršćan= 
skom kroikošću. Kršćanska krotkost se rađa u jakosti, a ne u 
slaboći, u žarkoj ljubavi prema Bogu, prema bližnjemu i u od- 
važnom svladavanju samoga sebe; u spokojnoj duši, koju je 
Bog obuzeo i posvetio, u kojoj nema više ljudskog sebeljublja i 
nezdrave prekomjerne osjetljivosti, nego uzvišeniji i noviji život 
spreman na pregaranje. Kršćanska je krotkost čovjekoljubivost, 
nježnost, osjećajnost i ljubav prema bližnjemu. Ali u ovim osje- 

ćajima vlada neumoljivo stroga dosljednost, koja je čuva od 
svake natruhe ljudskog sebeljublja, taštine, slavohleplja i obzira. 


Kršćanska krotkost se temelji na do u sitnice promišljenom, 


svijesnom i proživljenom junaštvu, na savršenosti, a ne na do- 
broćudnosti; Ona se temelji na Božjem, a ne na ljudskome. 1 
zato samo ona može da nametne jakome nježnu krepost blagosti 
i nježnosti kao zakon vlastitoga usavršenja, koja će mu u sva- 
kom izljevu srdžbe oikriti veliku slabost, Pravu, istinitu kršćan- 
sku krotkost nalazimo samo u čovjeku, koji »je stvoren po Bogu 
u pravdi i iskrenoj svetosti«. 

5. »Srdite se, ali nemojte griješiti.« I Isus se razgnjevio na 
kupce i prodavače u Jeruzalemskom hramu, »I načinivši bič od 
užeta izagna sve iz hrama, i ovce i volove, i mjenjačima prosu 
novce i prevrne stolove. I onima, što su prodavali golubove, 
reče: nosite to odavde i ne činite od kuće moga Oca kuće trgo- 
vačke« (Iv. 2, 15 sl.). On nije bio ravnodušan, kad su oskvrnuli 
hram. On to nije niti mogao niti smio biti, Svom je dušom pro- 
ganjao zlo. Ne moramo li se i mi često srditi, i svom dušom 
i neumoljivo zlo proganjati. Ali ne tako, da silom kaznimo na- 
silje, niti prolijevanjem krvi da osvetimo prolivenu krv, niti da 
okrutnošću kaznimo tuđu okrutnost. »Srdite se, ali nemojte grije- 
šiti.« Nego »nadvladajmo zlo dobrim« (Rim. 12, 21). Pravo je 
kršćanstvo sila, koja je upravljena na samoga sebe. Najprije 
obnovimo sebe, ostvarimo u sebi novoga čovjeka, pa ćemo tako 
popraviti i druge! Jer mi još nijesmo potpuno novi čovjek, zato 
naša srdžba nije sveta i zato je neplodna! 


Istom kad sami postanemo novim čovjekom, krotki u Kri- 
stovu duhu, bit ćemo duhovno dosta jaki, da i vanjska sredstva 
sile upotrijebimo pravo i promišljeno, bez gorčine, štoviše, 
spremnim saučešćem i plemenitom obzirnošću, »Blago krotkima, 
jer će posjedovati zemlju« tuđega srca. 


: Molitva, 

Svemogući i milosrdni Bože, svekolike nam protivnosti 
umoljen odaleči, da u duši i tijelu jednako olakšani, što je tvoje, 
s. dušama izvršujemo. Po Kristu Gospodinu našem: 

men. 

Subota iza deveinaeste nedjelje po Duhovima. 
»Govorite istinu« 


Dolazi sud. Zato: »Obnovite se duhom svoje pameti i obu- 
cite novoga čovjeka, koji je stvoren po Bogu, Zato odbacite laž 
i govorite istinu svaki svome bližnjemu, jer smo udovi jedan 
drugomu.« Kao da smo već po svojoj naravi uslijed istočnoga 
grijeha skloni laži. Nastojimo se prikazati drugačijim, nego što 
uistinu jesmo pred samim sobom, pred Bogom, pred istinom i 
pravdom. Novi čovjek, kršćanin, odbacuje laž i govori istinu. 

1. »Odbacite laž. »Usta, koja lažu, ubijaju dušu« 
(Mudr. 1, 11). »Ne lažite jedan protiv drugoga« (Kol. 5, 9). 
»Čuvaj jezik svoj oda zla, i svoja usta od prijevarne riječi« (Ps. 
33, 13). To je nepovrediva Božja zapovijed! A ipak imade na 
svijetu, pa i među nama kršćanima toliko neistine, neiskrenosti, 
. pretvaranja i laži. Nepoštenje je bit svjetovnoga duha i svjetov= 
noga djelovanja. Takozvana svjetska naobrazba konačno teži za 
tim, da svoju nutrinu sakrije različitim izvanjim smicalicama, da 
iskrivi smisao riječi, kako bi istina postala lažom, a laž istinom. 
Svjetovni je duh tjelesna mudrost. Njezino je načelo: Radi što 
hoćeš, samo da se ne opazi. Pazi na se i čuvaj svoju čast. Možeš 
i pogriješiti, ali to ne smiješ priznati. Možeš i sagriješiti i obeš= 
častiti Boga i svoju savjest, ali ne smiješ iskrenim priznanjem 
vratiti čast Bogu i samome sebi, Svjetovni duh se ruga i mrzi 
čovjeka, koji još hoće, da njegova vanjština bude odraz njegova 
srca, koji pravo stanje više cijeni nego li izvanji sjaj i pretva- 
ranje. I to je za njih novi dokaz, kako se kršćanstvo, koje je 
tako naivno i zastarjelo, ne može složiti s naobrazbom moder 
noga vremena. Toliko svijesnog zavađanja bližnjega, roditelja, 
predpostavljenih, samo da se postignu vlastite tajne nakane i 
ciljevi! Ovako radi svijet! Ali ni mi već ne možemo podnijeti 
istinu. Kad nas tkogod upozori na našu zabludu, kad nam ljube- 
zno kaže istinu, onda ga osuđujemo, da je nenaobražen i neulju= 
dan. Ovako radimo mi, koji dnevno obavljamo Svoje pobožne 
vježbe, koji sudjelujemo kod svele Mise i primamo svetu pričest. 
Kako smo se udaljili od Kristova duha! »Obnovite se duhom 
svoje pameti i obucite novoga čovjeka.« .' ' 

2, »Govorite istinu svaki svomu bližnjemu.« »Imajte 


Subota: »Govorite istinu.« 553 


u sebi iste osjećaje, kako je imao Isus Krist« (Filip. 2, 5). Kako 
je bio priprost i jednostavan u svojim riječima i u svome vla=« 
danju. ! Svako dijete ga je razumjelo. I upravo priproste ljude 
najviše je privlačio. Samo nepošteni i neiskreni farizeji ljutili su 
se na njega. Naši sveti nasljedovali su Isusov primjer. I kod 
njih je sve istinito, pošteno i pravo. Kod njih je istinitost i po- 
štenje srca »korijen svake kreposti. S punim pravom! Istini= 
tost i poštenje u govoru i u vladanju naravni je temelj, na kome 
se temelji kršćanska savršenost. Može netko i čudesa činiti, 
mogu ga smatrati svetim: ali ako ga samo jednom uhvate u 
laži, u neistini ili u pretvaranju, osudit će ga svi ozbiljni ljudi. 
Duh Sveti ostavlja svakoga, u kome ima neistine (Mudr, 1, 5) 
i opći samo s priprostima (Posl. 5, 22; 11, 20). Koji priprosto 
Živi, hoda putem spasenja (Posl. 10, 9); a tko je prevrtljiv, pro- 
past će (Oz. 10, 2). Gospodin veoma odlučno govori: "»Vaš 
govor neka bude da, da, i: ne, ne« (Mat. 5, 57). Naš Bog je Bog 
istine. »Nebo će i zemlja proći, ali ne će proći moje riječi« (Luka 
21, 335). Ako ljubimo istinu, moraju naše riječi biti u skladu s 
našim mislima. Ne smijemo drukčije govoriti, a drukčije misliti 
ili svijesno hijeti. Naše vladanje mora biti izraz nutarnjeg osje- 
ćanja. Naši govori neka ne budu zakulisni. Tko ljubi istinitost, 
mora znati podnositi i, štoviše, zahvalno primiti tuđi opravdani 
prigovor. Treba se zauzeti za istinu, iako nam je to možda ne- 
ugodno, Svaka laž i svako pretvaranje neka nam bude odvratno. 
»Govorite istinu, jer smo udovi jedan drugomu.« Društvo, zajed- 
nica, a napose kršćanska zajednica ima najviše koristi od istini- 
tosti, što bi bilo, kad bismo morali sumnjati u svaku riječ našega 
bližnjega, našega brata po Kristu? Zar bi uopće zajednica mogla 
i postojati? Zar ne bi nastalo veliko nepovjerenje, opravdano 
neraspoloženje, ogorčenost, nepravedne predrasude, štoviše, na= 
stala bi mržnja i neprijateljstvo u zajednicama, kad se ne bi 
mogli potpuno pouzdati u riječi svoga bližnjega? Koliko li bi 
Po istinitosti porasla međusobna ljubav i poštivanje! 

k 3, Onaj ljubi istinitost, koji se vlada po riječima: »Moje su 
oči uvijek upravljene u Gospodina« (Ps. 24, 15). Ne ćemo imati 
ljubavi za kršćansku istinitost, doklegod se obaziremo na svje- 
tovno vladanje i prosuđivanje, doklegod smo toliko obzirni, da 
Niječemo i svoju savjest i prekršimo svoje dužnosti, doklegod 

Baur; Rasvijetli se! III. : 25 

se na što drugo obaziremo izvan Boga i onoga, što je njemu 
milo. »Obucite novoga čovjeka.« 

»Ti si zapovijedio, da se tvoje zapovijedi dobro čuvaju; o, 
da bi se moji putevi upravili, da čuvam tvoja određenja« (pri- 
česna). Sveta žrtva i sveta pričest, koju dobro primamo, čini, 
da svim silama nastojimo obdržavati Božje zapovijedi, Istinitost 
i poštenje stvarat će nam poteškoća i neugodnosti: ali uzdajući 
se u Boga i u njegove zapovijedi nadvladat ćemo sve poteškoće! 


Molitva. 


Svemogući i milosrdni Bože, svekolike nam protivnosti 
umoljen odaleči, da u duši i tijelu jednako olakšani, što je tvoje, 
slobodnim dušama izvršujemo. Po Kristu Gospodinu našem. 
Amen. 


Sveta Misa dvadesete nedjelje 
po Duhovima. 


1. »Nad rijekama Babilonskim sjeđasmo i plakasmo, opomi« 
njući se tebe, Sione« (prikazanje). U ovim je riječima izražena 
temeljna misao današnje Mise: Crkva osjeća, da je zatočena, 
daleko od domovine, daleko i od Gospodina. Ona je podjar- 
mljena, prezrena i progonjena u svojoj cjelini, kao i u pojedinim 
svojim udovima. Život u tuđini je težak.i gorak. Zato s velikom 
čežnjom pri svršetku crkvene godine žudi za počinkom u domo- 
vini. Bez prestanka gleda u Gospodina, ne bi li već došao, da je 
povede u svoje kraljevstvo. 

2. I mi živimo u progonstvu. Skrušeno i ponizno priznajmo 
s trojicom mladića u babilonskoj užarenoj peći: »Sve, što si 
učinio nama, Gospodine, u pravom si sudu učinio, jer sagriješi- 
smo proti tebi; ali daj slavu svojemu Imenu, i učini s nama po 
velikom milosrđu svojemu« (ulaz). S vapajem »Kyrie eleison« 
molimo milosrđe, »oproštenje i mir« (molitva). Odlučno nastojmo 
živjeti po opomeni današnje poslanice i očuvati se neokaljanim 
na svojim putevima, Ne privežimo se uz zemlju i zemaljska do- 
bra, nego neka se i naše »oči ufaju u Gospodina«. Naša čežnja 
neka je upravljena prema nebesima, prema domovini. Naše hti- 
jenje i nastojanje neka je upravljeno na Gospodina: »On otvara 
svoju ruku i napunja blagoslovom sve, što živi. »I već dolazi on 
u evanđelju kao naš pomoćnik i Spasitelj, koji otvara svoju ruku 
i sve napunja blagoslovom. On uslišaje molbu oca, koji ga moli 
za sina, i utješi ga riječima: »Idi, tvoj sin živi.« On uslišaje i 
molbu Crkve, koja njemu vapi: »Siđi, donesi mojoj djeci konačni 
spas.« Još ne će doći. Čas njegova drugoga dolaska još nije 
došao. Ali on je uvjerava: »Tvoj sin živi.« Crkva vjeruje i po- 
lazi svojoj kući, ususret velikom danu potpunog otkupljenja. 
Velikom radošću pjeva svoj Credo. Ona se ne će prevariti. 

5. Mi osjećamo, da smo u progonstvu i plačemo (prika- 
zanje) radi svoje velike »bijede« (pričesna); mi smo kao onaj 
na smrt bolesni sin kraljevskog činovnika iz Kalarnauma, o ko 

jemu govori današnje evanđelje i »ufamo se« u Gospodina: »Ti 
daješ hranu na vrijeme. Otvaraš svoju ruku i napunjaš blago- 
slovom Ssve.« »Spremno je moje srce.« Spremno je »ostati ne- 
okaljano na svome putu« (ulaz), živjeti po opomenama današnje 
poslanice. Kod prikazanja u svetoj Misi odrecimo se grijeha, 
neurednosti i grješne privezanosti i prinesimo kao žrtvu sebe, 
svoju volju, svoje želje, svoja neuredna nagnuća i zle navike. 
Ostavimo grijeh i svijet i očekujmo živom čežnjom ono, što je 
vječno. »Spremno je moje srce.« Sada u svetoj pretvorbi doći 
će on, da nam udijeli život i spasenje. On će izvršiti ono, o čemu 
pjeva pjesma na stepenicama: »Oči se sviju u tebe ufaju, Go“ 
spodine, i ti im daješ hranu na vrijeme.« Koliko smo umrli 
grijehu, svijetu i sebi, toliko će se on u svetoj Misi sjediniti s 
nama u žrtvenoj zajednici. U našu ruku stavlja samoga sebe 
kao naš žrtveni dar. On nama daruje svoje Srce, svoju molitvu, 
svoje kreposti, svoje zasluge i zadovoljštine, da u njemu i s 
njime dođemo k Ocu. U svetoj pričesti daje nama samoga sebe, 
svoj bogati i preobraženi život, »Oči se sviju ufaju u tebe.« I 
eto, u našoj se bijedi opet budi »nada« i pouzdanje. Imajući 
udjela u ovom nebeskom životu bit ćemo dosta: jaki, da i dalje 
podnosimo život u progonstvu, dok Gospodin svojom slavnom 
pojavom ne uvede najprije pojedinca, i kasnije cijelu zajednicu 
u našu domovinu. Tada će otvoriti svoju ruku, i napunit će nas, 
koji smo se vjerno ufali u njega, blagoslovom, naime, neprola- 
znim nebeskim blaženstvom. »Opomeni se tvoje riječi (svoga 
obećanja) tvojemu sluzi, Gospodine, kojom si mi nadu dao; 
ona me je utješila u mojoj bijedi« (pričesna). 


Dvadeseta nedjelja po Duhovima. 
»Proslavi svoje Ime.« 


. Sveta se crkvena godina sve više približava svojemu Svr= 
šetku.U svršetku crkvene godine Crkva vidi konac svjetske po- 
vijesti, dugog očekivanja i progonstva, daleko od Gospodina i 
Zaručnika. »Dođi kraljevstvo tvoje«, kraljevstvo blaženog i ko- 
načnog otkupljenja, izbavljenja iz teškoga progonstva, | 

1. »Sagriješili smo protitebi i nijesmo poslušali 
tvoje zapovijedi« (ulaz), Ovako se molio Ananija, jedan od tro- 

jice mladića u ražarenoj peći u Babilonu, kad su »hodali po pla- 
menu hvaleći Boga i blagosivljajući Gospodina« (Dan. 5, 24); 
Crkva u užarenoj peći progonsva i trpljenja! Ona slavi Gospo- 
dina. »Sve, što si učinio nama, Gospodine, u pravom si sudu 
učinio, jer smo sagriješili proti tebi.« To je ispovijest svete 
Crkve! Dnevno ponavlja ovu ispovijest, svoj Confiteor kod pri- 
stupnih molitava u svetoj Misi. Dnevno se k nebu vije njezin 
vapaj: »Miserere mei, Deus — Smiluj mi se, Bože« i vapaj: 
Kyrie eleison. Danas, kad smo blizu svršetka crkvene godine, 
ovaj vapaj ima svoju posebnu toplinu. Sjetimo se svih milosti, 
koje smo primili tijekom crkvene godine, Sjetimo se svega što je 
izvršio i što je htio izvršiti na nama, na djeci svete Crkve, na 
našoj braći u Kristu. Dnevno je dolazio među nas, da se za nas 
žrtvuje i da nam udijeli milosti i plodove žrtve na križu, On nas 
je pozvao, da s njime postanemo jedna žrtva, da s njime budemo 
razapeti, da s njime pođemo u samu smrt. Dnevno nam je davao 
oproštenje grijeha i punio uskrsnulim, čistim i neumrlim živo- 
tom. Ali mi se nijesmo jasno i potpuno stavili pod utjecaj ovoga 
života, i zato nijesmo osjetili svu njegovu puninu i plodnost, 
Sagriješili smo. Zaslužili smo kaznu. 

2. »Proslavi svoje Ime i učini s nama po svome 
velikom milosrđu« (ulaz).« Svojemu Imenu podaj slavu!« što 
mi, udovi Crkve, sagriješimo, to predbacuju neprijatelji Gospo- 
dinu! Govore da Crkva, u kojoj žive grešnici, čiji su članovi 
grešni ljudi, nema više uspjeha i prema tome nije Kristova 
Crkva, Crkva je svoje prošla. Sada neka ustupi mjesto drugoj 
religiji!. »Svojemu Imenu podaj .slavu!« Poradi samoga sebe 
oprosti našu krivnju i budi nam milostiv, Odvrati svoju kaznu 
od nas. Jer će zlikovci porugljivo govoriti za nas: Gdje je njihov 
Bog? Pokaži svoju silu na svojoj Crkvi i pomozi joj, da to vide 
njezini neprijatelji pa da vjeruju u tebe. »Proslavi svoje Ime!« 
Crkva traži znak od Gospodina! Ona ne traži velike izvanje 
znakove i čudesa, nego nutarnji božanski preporod i posvećenje 
duša! »Da se očiste od svih grijeha i radosnom dušom tebi 
služe« (molitva). Da budemo »razboriti, pa da razumijemo i vr= 
šimo, što je volja Božja; da se napunimo Duhom Svetim i među 
sobom da govorimo u psalmima i himnima i duhovnim pjesma» 
ma, da pjevamo i slavimo Gospodina u svojim srcima, da uvijek 

njemu zahvaljujemo za sve, što je učinio svojoj Crkvi, nama i 
našoj braći u Kristu« (poslanica). 

»Proslavi svoje Imel« S velikom boli vidi majka 
Crkva, kako su mnoga njezina djeca, koju je po svetom krstu 
rodila na život, na smrt bolesna. I kao što je učinio činovnik 
kralja Iruda Antipe, tako i ona hrli ka Gospodinu i zaklinje ga, 
da »siđe pa da ozdravi sina, prije nego umre«. Eto kako ona 
živo žudi za velikim časom, kada će se Gospodin opet pojaviti 
i doći u svojoj slavi. »Siđi. Daj spasenje mojoj djeci, potpuno, 
konačno spasenje!l« Ali on još ne dolazi. On kuša vjeru svoje 
zaručnice novim iskušenjima. On dolazi nevidljivo i tiho, pod 
neuglednim prilikama i skrovitosti hostije. On žrbvuje sebe, i u 
svetoj: žrtvi daje vjernicima plodove svoje žrtve na križu. U 
svetoj pričesti daje sebe kao jaku hranu i uvjerava Crkvu: 
»Ivoje dijete živil« A ona »povjerava Isusovoj riječi i ide« 
ususret danu njegova dolaska i konačnog otkupljenja vjerujući u 
njega i uzdajući se u njegovo djelovanje, kojim iscijeljuje i po- 
svećuje. 

5. Ovako postupa sveta Crkva. Ona poznaje grijehe i kriv- 
nju svojih službenika i udova, Ona ih priznaje i za njih se kaje. 
Ali ona se ne zaustavlja kod grijeha i grešnika, Ovu krivnju 
ona iznosi pred Gospodina, ona je priznaje Gospodinu, i ispo- 
vjedanje grijeha pretvara se u hvalospjev njegove veličine, mi- 
losrđa i svetosti. Uzdajući se u njegovo milosrđe i ljubav vjeruje, 
da će Bog očistiti krivnju i da će udijeliti milosti, koje: će du- 
hovno preporoditi njezinu djecu.: »Idi. Tvoje dijete živi.« Ona 
se pouzdaje i potiče svoju djecu, na novo, čišće i vjernije nasto“ 
janje. Ona im podaje snagu svete žrtve i žrtvenu hranu, svetu 
pričest. 

»Gledajte dobro, kako da živite, ne kao ludi nego kao 
mudri, iskoristite vrijeme, jer su dani zli. Zato nemojte biti ne- 
razboriti, nego razumijte, što je volja Božja.« 

:: »Oči se sviju u tebe ufaju, Gospodine, i ti im daješ hranu 
na vrijeme, Otvaraš svoju ruku, i napunjaš blagoslovom Sve, 
što živi« (na stepenicama). Tako si uradio sa sinom kraljevskog 
činovnika, koji je bio na smrt bolestan. To činiš i po svetoj pri= 
česti bolesnoj djeci naše Crkve, To ćeš i kod svoga dolaska na 

sud učiniti sa cijelom svetom Crkvom, kad je budeš kao zaruč- 
nicu poveo u nebeske dvorove. 


Molitva, 
Udijeli, molimo, Gospodine, svojim vjernicima umilostivljen 
oproštenje i mir, da se ujedno očiste od svih grijeha i radosnom 
dušom tebi služe. Po Kristu Gospodinu našem. Amen. 


Ponedjeljak iza dvadesefe nedjelje po Duhovima. 
Naša vjera. 


Sin nekoga činovnika u Kafarnaumu smrtno je obolio, I taj 
je čovjek dočuo, da dolazi Isus iz Judeje u Galileju. Pošao mu 
je dva dana hoda ususret i zamoli ga, da se nigdje ne zaustavi, 
nego da odmah siđe u Kafarnaum pa da ozdravi njegova sina. 
»Gospodne, siđi prije nego mi umre sin.« Gospodin je uslišao 
molbu činovnika, ali ne onako, kako je on mislio. On nije sišao 
u Kafarnaum, već je bolesnika izliječio izdaleka. Činovniku je 
odgovorio: »Idi, tvoj sin živi.« Činovnik je povjerovao i kod 
njegova se povratka obistinilo: njegov je sin uistinu ozdravio. 
Groznica ga je ostavila u onome času, u kojemu je Isus rekao 
činovniku: tvoj sin živi (evanđelje). 

1. »Ne vjerujete, ako ne viditeznakovei ču- 
desa« (evanđelje). Otac ovoga teško bolesnoga dočuo je za 
Isusa i vjerovao je, da može spasiti njegova sina od smrti. Inače 
ne bi Gospodinu pošao tako daleko ususret. Ali ipak njegova 
vjera još nije bila takova, kakovu Isus želi. Činovnik je mislio, 
da Gospodin mora bezuvjetno doći u njegovu kuću u Kafar- 


* naum. Mislio je, da je Gospodinova moć ovisna o mjesnoj uda= 


ljenosti i o ličnoj prisutnosti. On se nadao da će Gospodin polo- 
žiti svoju ruku na njegova sina, pa da će mu očitim čudom vra« 
titi zdravlje. Zato mu je Gospodin prigovorio: »Ne vjerujete, 
ako ne vidite znakove i čudesa.« Činovnik je bio toliko zauzet 
mišlju na ozdravljenje svojega sina, da se nije ni obazirao na 
smisao tih riječi. Nestrpljivo i nasrtljivo ponovio je svoju 
molbu: »Gospodine, siđi odmah sada, prije nego mi umre sin.« 
Ali Isus nije pošao u Kafarnaum. Mnogo je važnije, da proširi i 

produbi vjeru toga čovjeka. Izliječio je bolesnika izdaleka, bez 
vidljiva polaganja svojih ruku na bolesnika, bez čudesa i zna 
kova. I sada je činovnik povjerovao Gospodinu savršenom vje- 
rom. »Idi, tvoj sin živi. I povjerova čovjek Isusovoj riječi i 
pođe.« Blago onima, koji ne vide, a vjeruju! Gospodin uzgaja 
svoje u vjeri u njegovu ljubav, u njegovu mudru providnost, u 
njegovo svemoćno i skrovito djelovanje! Božji putevi drukčiji 
su od ljudskih puteva, 

2, »GQospodine,siđiprijenegoumremojsin.« 
U nasrtljivom činovniku i u njegovoj nesavršenoj i slaboj vjeri 
ocrtani smo mi, današnji kršćani. I mi vidimo, kako mnoga naša 
braća po Kristu žive za ovaj svijet i za zemaljske stvari, i kako 
se sve više gube u ovim vremenitim stvarima. Mi sami doživ= 
ljujemo, kako nestaje kršćanske vjere i kršćanske samosvijesti, 
kako se strahovito širi jednostrani nazor i shvaćanje, kako se 
cijeni samo ovo vremenito, kako se strahovito širi vjerska rav- 
nodušnost, zaboravljanje na Boga, otpad od Krista i od njegove 
Crkve. Poznajemo opasnosti, kojima smo izloženi mi, i duše 
naših milih. Mi strepimo za njihovo spasenje. S činovnikom iz 
evanđelja pođimo i mi Gospodinu: »Gospodine, siđi prije nego 
svi propadnu!« Zauzmi se za njih, kao što si se veoma često 
vidljivo zauzeo za Izraelski narod i za samu Crkvu. Dođi da 
sudiš jakom mišicom i silnim gnjevom, i Božjim sudom uništi 
zle i opake. Učini znak, da opet vjeruju, da se povrate k tebi, 
i tako da spasu svoje duše, Eto tako očekujemo potajno u sebi 
znak i dolazak Gospodnji, A on nas prekorava; »Ne vjerujete, 
ako ne vidite znakove i čudesa!« I on ne će ispuniti našu želju, 
nego će proširiti našu vjeru: »Evo ja sam s vama u sve dane 
do svršetka svijeta« (Mat. 28, 20). On hoće, da vjerujemo u nje- 
govu ljubav i mudrost, u njegovu spremnost i moć da spasi duše 
i nadvlada zlo. »Uzdajte se, ja sam nadvladao svijet« (Iv. 16, 
55). Gospodin traži našu vjeru. On ne će još doći na sud, nego 
dnevno kuša našu vjeru. Ovim iskušenjem jača nam vjeru, Vje- 
rujmo kao i onaj činovnik iz evanđelja, i čvrstom i slijepom 
vjerom pođimo na put u svoju vječnu domovinu. Ondje ćemo 
se uvjeriti: »Tvoj sin živi!« 

5. Više nego možda i sami hoćemo priznati, očekujemo znak 
od Gospodina. često kao da nam nije dovoljna vjera u njegovu 

ličnost, u njegovo Božanstvo i čovječanstvo, u njegovu sprem= 
nost da sve spasi, u njegovo spasonosno- djelovanje u dušama, 
u njegovu mudru providnost, u njegovo otajstveno i snažno 
djelovanje u srcima, u njegovu moć da blagom silom pokori 
i našu neukroćenu volju, u njegova obećanja i uvjeravanja. Mi 
upravo bolesno tražimo proroštva, otkrivenja budućnosti, i vje= 
rujemo u ludo pričanje o stvarima, koje će snaći ljude ili nas 
same. Zato nas Gospodin punim pravom kara: »Ne vjerujete, 
ako ne vidite znakove i čudesa.« 

»Dani su zli« (poslanica). Zato tim više vjerujmo, da Bog 
želi sve spasili, vjerujmo i u silnu ljubav Gospodnju. Ne pla- 
šimo se! Što nas više zaokuplja briga za duše, koje se nalaze 
u opasnosti, tim vjernije ustrajmo uz Gospodina u molitvi, po- 
kori i zadovoljštini! »Oči se sviju u tebe ufaju, Gospodine, i ti 
im daješ hranu na vrijeme. Otvaraš svoju ruku i napunjaš bla- 
goslovom sve, što živi« (na stepenicama). Ovako vjerujmo i 
pouzdajmo se i mi! I ne ćemo biti prevareni, kao što se ni 
kraljevski činovnik iz evanđelja nije prevario u svojoj vjeri u 
Isusove riječi. 


Molitva. 


Udijeli, molimo, Gospodine, svojim vjernicima umilostivljen 
oproštenje i mir, da se ujedno očistite od svih grijeha i rado- 
snom dušom tebi služe. Po Kristu Gospodinu našem. Amen. 


Utorak iza dvadesete nedjelje po Duhovima. 
»Živitekao mudri!« 


»Braćo, gledajte dobro, kako da živite ne kao ludi nego 
kao mudri« (poslanica). To je ozbiljna opomena da živimo samo 
za ono jedino potrebno, za spasenje svoje .duše. Ta je opo- 
mena tim važnija, što u svetom bogoslužju promatramo bliski 
zo Gospodnji u našoj samrti. 

l. »Ne kao ludi.« Prv je korak u kršćanskom životu 
oslobođenje od svake »ludosti«, od grijeha i od svakoga zla, oči- 
šćenje duše. Tko se želi uspeti na ljestve, mora početi s prvom 
prečkom. Prva je zadaća u tome, da se borimo protiv svojih 

pogrešaka, da svoju pokvarenu narav očistimo od nečistih pri- 
mjesa i da iščupamo korov. To je naporno i teško! Ali, iako je 
početak težak, posao će biti ipak sve laglji, jer će duša naći 
sve manje zapreka u svome djelovanju, kad se jednom za- 
počne. »Gledajte, da ne živite kao ludi«, kao oni, koji misle, 
da ima rasta, napretka i savršenosti, koja se ne temelji na čistoći 
srca, na borbi protiv glavne pogreške, protiv sklonosti na izvje- 
sne male pogreške i nesavršenosti, na borbi protiv napasti i sil- 
nih strasti; koja se ne temelji na mrtvenju sjetilnosti, nutarnjih 
i vanjskih osjetila, mekoputnosti, ćutljivosti, sklonosti k oholosti 
i neljubeznosti; koja se ne temelji na ozbiljnoj pokori, bilo u 
spremnom primanju kušnja i trpljenja, koja Bog šalje, bilo u 
pokorničkim djelima i oštrini, koju smo sami izabrali; koja se 
ne temelji na svladavanju naravnog mišljenja i prosuđivanja u 
raznim prilikama i događajima, o ljudima, poteškoćama i ne- 
ugodnostima; koja se ne temelji na dnevno sve savršenijem 
odreknuću svoga duha, mišljenja, htijenja i silnog sebeljublja, 
koje zarazuje cijelo naše djelovanje i čini ga besplodnim. 
2.»Kao mudri.« Apostol je mudro uradio. On bi mogao 
da se hvali mnogim svojim odlikama, svojim rodom, svojim spo- 
sobnostima, svojim znanjem, svojom revnošću za svoje uvje- 
renje kao farizej, vjernim vršenjem zakona. »Ali što mi je bilo 
od koristi, to sam radi Krista držao gubitkom. Pače sve držim 
gubitkom po uzvišenoj spoznaji Isusa Krista moga Gospodina, 
radi kojeg sam se odrekao svega i sve držim kao izmet zato, 
da stečem Krista i da se nađem u njemu. Htio bih da poznam 
njega i moć njegova uskrsnuća i zajednicu njegovih muka, (kako 
je časno i korisno s Kristom trpjeti), da mu postanem sličan u 
smrti, da na koji način dođem do uskrsnuća od mrtvih (pod- 
noseći napore i trpljenja za njega). Ali ne kao da sam ja već 
postigao ili da sam savršen. Za onim, što je naprijed, posižem. 
Trčim k biljezi, k nagradi nebeskoj, kojoj me Bog zove u Kristu 
Isusu, Koji smo god dakle savršeni, mislimo ovo« (Filip. 5, 
5—15). Svakim se korakom sve više približujemo dolasku Go- 
spodnjem, smrti i sudu. »Kao što je bilo u dane Noine, tako će 
biti, kad dođe Sin čovječji. Jer kao što su u dane pred potopom 
jeli i pili i ženili se i udavali do onoga dana, kad Noe uđe u 
lađu, i ne opaziše, dok ne dođe potop i sve odnese, tako će biti, 

kad dođe Sin čovječji. Tada će biti dva na polju, jedan će se 
uzeti, a drugi ostaviti. Bdijte, dakle, jer ne znate časa, kada će 
doći Vaš Gospodin. A znajte ovo: Kad bi domaćin znao čas, u 
koji će doći tat, bdio bi i ne bi dao potkopati svoje kuće, Zato 
budite i vi spremni, jer u čas, kad vi ne mislite, doći će Sin 
čovječji« (Mat. 24, 57—44). 

3. »Kraljevstvo je nebesko kao deset djevica, koje uzeše 
svoje svjetiljke i iziđoše ususret zaručniku i zaručnici. Pet ih je 
bilo ludih, a pet mudrih. Pet ludih uzeše svjetiljke, a ne uzeše 
sa sobom ulja, a mudre sa svjetiljkama uzeše ulja u svojim po- 
sudama, Ali jer se zaručnik zabavio, sve zadrijemaše i zaspaše. 
A o ponoći nasta vika: Evo, ide zaručnik, iziđite mu ususret! 
Tada ustadoše sve djevice i zapališe svoje svjetiljke. Lude su 
tada otišle kupiti ulja, a međutim dođe zaručnik, i koje su bile 
spremne, uniđu s njim na svadbu i zatvore se vrata. Napokon 
dođu i ostale djevice i reknu: Gospodine, Gospodine, otvori 
nam! On im odgovori: Ne poznam vas. Bdijte, dakle, jer ne 
znate ni dana ni časa« (Mat. 25, 1 sl.). »Ne živite kao ludi nego 
kao mudri.« 

_ »Iskoristite vrijeme, jer su dani zli. Razumijte, što je volja 
Božja.« Ovo razumijevanje treba da je djelotvorno i praktično, 
razumijevanje, koje će nas potaknuti na rad i po kojem ćemo u 
svakom trenutku učiniti i primiti ono, što Bog od nas želi, odno- 
sno, što nam šalje da snosimo. To je kršćanska mudrost! 


Molitva. 


Udijeli, molimo, Gospodine, svojim vjernicima umilostivljen 
oproštenje i mir, da se ujedno očiste od svih grijeha i rado- 
snom dušom tebi služe. Po Kristu Gospodinu našem, Amen.: 


Srijeda iza dvadesete nedjelje po Duhovima. 
»Iskoristite vrijeme.« 

a Liturgija nas opominje: »Iskoristite vrijeme, jer su dani 
zli« (poslanica). Približava se svršetak. Moramo dakle nasto- 
jati, da vrijeme ovoga života dobro iskoristimo, da ga upotri- 
jebimo za ono što je korisno i Bogu ugodno. »Dani su zli.« Lako 

možemo darovano nam vrijeme zlo upotrijebiti i izgubiti, isko- 
ristiti ga na štetu Božjih interesa, a na propast svoje duše. »Zato 
nemojte biti nerazboriti.« ž 

1. »Iskoristite vrijeme.« Godine brzo prolaze, Prije 
nego i mislimo, izbit će naša posljednja ura i mi ćemo se naći 
pred vratima vječnosti, na samrti, Svaki dan, svaki čas, dan nam 
je, da ga upotrijebimo za Boga, i tako si steknemo blaženu vječ- 
nost. A od svega vremena našega života samo je ovaj sadašnji 
kratki trenutak naš. Prije nego i pomislimo, već ga nema. Pro- 
šlost je izgubljena i više se ne vraća. Budućnost još nije naša, 
a možda nikada i ne će biti naša. Zato imamo samo ovaj sada« 
šnji trenutak, koji već u slijedećem času ne će postojati, Naša 
budućnost, vječnost ovisi o tome, da li i kako ćemo iskoristiti 
sadašnji trenutak. Mi ga možemo izgubiti i propustiti neiskori- 
štena. Mi ga možemo svijesno upotrijebiti za grijeh. Mi ga mo- 
žemo pretvoriti u dragocjenu milost. Naša smrt i naš život, naša 
sreća i nesreća, nebo i zemlja ovisi o tome, što ćemo učiniti sa 
sadašnjim časom. Ne moramo li dakle ozbiljno shvatiti svoj ži- 
vot, koji se može u svakom trenutku završiti, i koji smo primili, 
da si pribavimo nebo? Smijemo li dopustiti da prođe ma samo 
jedan trenutak neiskorišten? Smijemo li samo u jednom 
trenutku živjeti svijetu i grijehu? Ne moramo li nasuprot sa sva- 
kim trenutkom lihvariti i što bolje iskoristiti za Boga i za našu 
dušu? % 

2. »Ako i živimo, živimo Gospodinu, i ako umiremo, 
Gospodinu umiremo« (Rim. 14, 8). Mi smo kršćani, po svetom 
krstu (i po redovničkim zavjetima) posvećeni samo Bogu. Naš 
cijeli ja pripada njemu: tijelo i duša, sposobnosti i talenti, zdrav- 
lje i snaga. Isto je tako i s vremenom, Ne raspolažemo više mi 
s danima, satima i časima, koji su nam dani, nego on, kome 
smo posvećeni, On raspolaže našom slobodom, našim htijenjem, 
svakim trenutkom našega života. Mi moramo samo jedno či- 
niti: paziti na ono, što Bog u svakome trenutku od nas traži i 
želi, da zatim radosno prihvatimo sve, što on naređuje, traži, 
dopušta i šalje. Budući da Gospodin raspolaže s našim vreme- 
nom, zato nam mora biti svejedno, da li nas zove na ovu ili 
onu dužnost. Ta mi moramo biti u svakom času spremni, da 
učinimo i prihvatimo, da radimo i žrtvujemo, što on i kako on 

želi i dopušta. Bog ne će da budemo niti samo jedan jedini čas 
besposleni. On određuje, raspoređuje, sređuje i nalaže, Ako ne 
traži neko izvanjsko djelo, onda nas zaposluje u našoj nutrini. 
U svakom trenutku, neprekidno nas potiče, da ga ljubimo, da 
mu zahvaljujemo, da ga slavimo, da mu se posvema podložimo i 
sve da žrtvujemo njegovoj svetoj volji. Svaki čas preko dana 
treba da bude izljev djetinje ljubavi prema Ocu, Eto, tako treba 
da iskoristimo svaki trenutak. Da živimo u sve većoj i savrše- 
nijoj ovisnosti o Bogu i o njegovoj svetoj volji. Svaki čas treba 
da postane novim i punim snopom za vječno gumno! 

5. Samo ovaj trenutak je naš i njega moramo iskoristiti. U 
njemu moramo živjeti, t. j. ono činiti, što se od nas traži. A 
mjesto toga mi tako rado živimo u budućnosti, stvaramo pla“ 
nove, nepotrebno se brinemo za ono, što će sutra biti. Ni opet 
živimo u prošlosti podavajući se nepotrebnom sjećanju, pred- 
bacivanju i strašljivosti, a milost sadašnjega trenutka ostaje ne- 
iskorištena. 

Veoma često se događa, da ono, što bismo po Božjoj volji 
morali sada učiniti, ostavljamo za kasnije. Za kratko vrijeme se 
nakupi toliko propuštenih dužnosti, da nam naskoro postanu ne= 
snosne. I ne vršimo svoje dužnosti onako, kako bismo to morali. 
Previše se žurimo naravnom žurbom misleći samo, kako ćemo 
što prije svršiti, a pri tom ne mislimo na Boga, mjesto da svaku 
dužnost vršimo onako, kako nam se nameće, mirno i postojano. 
Jedino čovjek duboke vjere, koji se u svemu ravna po Božjoj 
volji, znade dobro iskoristiti vrijeme. 

Nakon što je mnogo časova ostalo neiskorišteno, doziva nam 
vjera u dolazak Gospodnji na sud, i pomisao na smrt u pamet 
riječi poslanice: »Iskoristite vrijeme.« Mnogo se moramo kajati 
iu mnogome se popraviti. »što ću jadan tada moći? Komu ću se 
molit poći, Gdje će jedva dobri proći? Uzdižući gledam nice, 
Grijeh mi stidom žari lice, Očisti me od krivice« (posljednica iz 
Mise za mrtve). 


Molitva. 


Udijeli, molimo, Gospodine, svojim vjernicima umilostivljen 
oproštenje i mir, da se ujedno očiste od svih grijeha i radosnom 
dušom tebi služe, Po Kristu Gospodinu našem. Amen. 

Četvrtak iza dvadesete nedjelje po Duhovima. 
Duhovna lijenost. 


»Gledajte dobro, kako živite ne kao ludi nego kao mudri. 
Iskoristite vrijeme, jer su dani zli« (poslanica), Posvuda niču 
napasti, varke i opasnosti za svakoga, koji iskreno teži i na- 
stoji oko vrhunaravnog usavršenja. Glavna poteškoća i najveća 
opasnost krije se u našoj prirođenoj sklonosti na duhovnu lije- 
nost. Ona nas priječi, da vrijeme pravo iskoristimo za Boga i za 
naš duhovni život. Tri su glavne vrsti lijenosti: rastresenost, ža- 
lost i potištenost duha, i maštanje o beskorisnim stvarima. 

1. Rastresenost je stanje, kad mam misli nisu uz ono, 
što obavljamo. Ona je »grijeh bez tijela«, jer si od svega može 
načiniti tijelo, kome je ona duša, Ona djeluje posve skrovito i 
jedva je primjećujemo. I to je upravo njezina najopasnija strana, 
što je ne opažamo. Ona je rak rana u duhovnome životu i rađa 
vrlo neugodne pojave: nezadovoljstvo sa samim sobom, želju 
za karanjem, neurednu sklonost da sebe opravdamo, bolesno 
nagnuće da druge kritiziramo; u molitvi često odvraća našu 
pažnju, radi nje smo poslije svete pričesti neraspoloženi. Ona 
čini da nemarno obavljamo svoje dužnosti i napunja nas očitom 
odvratnošću prema pokorničkim djelima. U kratko vrijeme mo- 
že da uništi sve milosti, koje smo mučno stekli kroz mnogo mje- 
seci. Do toga stanja nas dovodi običaj, da dužnosti odgađamo 
od dana do dana, od časa do časa. Mi postajemo nemirni, u na- 
ma nastaje neka duhovna žurba, i u dužnostima, koje su se 
nakupile, ne vidimo više Boga, nego samo neki teret. Do rastre- 
senosti nas vodi i običaj da se uvijek spremamo započeti neki 
posao, a ipak ga nikada ne započinjemo; zatim prekomjerne 
usmene molitve i vanjska pobožna djela. 

2, Duhovna žalost. Nijedno drugo stanje u duhov- 
nom životu ne rađa toliko lakih grijeha, koliko duhovna žalost. 
Ona nipošto nije istovjetna sa strpljivošću, jer je njezina oznaka 
uzbuđenost i svadljivost, a ne strpljivost, Ona nije isto što i ka- 
janje: ona je zapravo neka srdžba na samoga sebe, a ne bol 
radi toga, što smo Boga uvrijedili. Ona je isto što i sebeljublje. 
Mi smo žalosni, jer smo umorni, sustali u pravom djelovanju i 
u vjernosti, Izgubili smo odvažnost, da izbjegavamo grješne pri- 

like, naše nevjere i nesavršenosti. Naš je duh privezan uz stvo=- 
rove, kod kojih tražimo utjehe. Hoćemo, da nas poštivaju, da 
budemo priznati, da drugi saznadu što osjećamo, trpimo, radimo 
i što smo nakanili. Riječ-u jednu: Svijet je ona sunčana zraka, 
na kojoj se grijemo, Po žalosti dobiva đavao vlast nad našom 
dušom. Žalost oslabljuje djelovanje svetih sakramenata. Slatke 
stvari čini da postaju gorke, a sredstva spasenja da postaju 
otrovom. Gubimo odvažnost za borbu i odricanje. Ne možemo 
više Boga pravo naći, i upravo ta spoznaja nas baca u još veći 
ponor žalosti. Koliko li nas dakle žalost priječi, da dobro isko- 
ristimo vrijeme i milosti, koje nam Bog u svojoj dobroti svaki 
čas nuđa. Najdublji uzrok žalosti je navika, da ne radimo toliko 
iz ljubavi prema Bogu, radi Božje slave, po njegovoj volji i 
nakanama, nego više radi nas samih, i radi onoga, što je nama 
ugodno i drago! Mnogi zapravo i nijesu u svome duhovnom 
životu postavili Boga kao cilj, za kojim teže, nego vlastiti na- 
predak, vlastiti ja. A da sami o tome nemaju ni pojma! 

5. Bavljenjebeskorisnim stvarima. Još nije bilo 
vremena, koje bi kao današnje vrijeme pružilo čovjeku toliko pri= 
like, da se bavi beskorisnim stvarima i poslovima. Ono ga upravo 
zavodi, da dragocjeno vrijeme potrati prekomjernim čitanjem, 
dnevnim novinama, slušanjem radija, zanimanjem za sport i za= 
bave, koje pobuđuju uvijek novu senzaciju. Kamo sreće, kad bi to 
bila samo djeca ovoga svijeta, koja u ovim po sebi opravdanim 
stvarima ne bi obdržavala pravu mjeru i upotrebljavala ih tako, 
da bi i uz njih sačuvala smisao i pogled za ono jedino po- 
trebno! Ali nažalost i mi, koji smo se Bogu posvetili i obve- 
zali, bavimo se beskorisnim stvarima na štetu naše molitve, sa- 
bramosti i ljubezne pažnje na Boga i na savršeno predanje nje- 
mu! Koliko smo sami krivi za rastresenost. Koliko li beskori= 
snih, često i grješnih misli, briga, nakana, riječi, razgovora i za- 
bava! Zato nas sveta Crkva s pravom opominje: »Iskoristite 
vrijeme. jer su dani zli«, zavodljivi! 

Dakako, da dobro iskoristimo svaki trnutak, zahtijeva se 
izvanredna snaga duha, naprezanje i svetost. Zato se nemojmo 
čuditi, što je sveti Alfons iz Liguorija, koji se zavjetovao, da 
ne će nikada propustiti nijedan čas, bio proglašen svetim, te ga 
kao takova štujemo na našim oltarima! 

Upravo je u tom velika prednost redovničkog staleža, što 
nas snažno štiti i osigurava protiv opasne lijenosti. Ali i u re- 
dovničkom staležu moramo, kao i u svijetu, visoko cijeniti svaki 
trenutak, imati živu vjeru, žarku ljubav prema Bogu i Kristu i 
umrtvenosti, 


Molitva. 


Udijeli, molimo, Gospodine, svojim vjernicima umilostivljen 
oproštenje i mir, da se ujedno očiste od svih grijeha, i slobode 
nom dušom tebi služe. Po Kristu Gospodinu našem. Amen. 


Petak iza dvadesete nedjelje po Duhovima. 
»Razumijte, što je volja Božja« 

»Iskoristite vrijeme, jer su dani zli. Zato nemojte biti nera- 
zboriti, nego razumijte, što je volja Božja« (poslanica). Mu- 
drost kršćanskoga života sastoji se u tome, da spoznamo, što 
je volja Božja. U svemu pazimo na Boga i na njegovu svetu 
volju! Toliko ćemo iskoristiti vrijeme, koliko smo navikli da 
sve što nam se dogodi, promatramo obzirom na Božju voju i 
providnost, pa da sve činimo i podnosimo i trpimo radi Božje 
volje. 

1. »Razumijte, što je volja Božja.« Gospodin 
je u svemu nastojao, da vrši volju Očevu. Uvijek je jasno i si- 
gurno gledao na wolju Očevu. Ta on je kao utjelovljeni Sin Božji 
već od prvoga časa, kako je ušao u ovaj svijet, uživao jasno 
gledanje Boga. U svemu je vidio Boga, Božju volju, ono, što je 
Ocu milo. »Svagda činim, što je Ocu milo« (Iv. 8, 29). Njegovo 
je »jelo, da čini volju onoga, koji ga je poslao« (Iv. 44, 54). 
Gospodin poznaje samo Očevu volju, Njoj je posvetio svoj ci- 
jeli život. Mi smo udovi Gospodnji. Mi živimo Isusovim životom. 
I za nas je najvažnije, da upoznamo i vršimo volju Očevu. Mi 
ćemo napredovati u duhovnoj savršenosti, ako se svim srcem 
posvetimo Božjoj volji, ako ništa ne tražimo za sebe ni malo ni 
veliko, ni u vremenu ni u vječnosti (Naslj. Kr. 5, 25). Savršenost 
je u ljubavi, a ljubav je u tome, da vršimo Božju volju: »Budi 
volja tvojal« A Božju volju ćemo toliko ispuniti, koliko je 

upoznamo. Prvi korak u pravom kršćanskom i savršenom ži- 
votu učinit ćemo tako, da u svim stvarima, prilikama, događa- 
jima i doživljajima vidimo Božju providnost i ruku, Božju lju- 
beznu nakanu, dopuštenje i određenje; da se ne zaustavljamo 
kod doživljaja, događaja, poteškoća i dužnosti, nego da svojim 
pogledom prodremo .kroz njih i preko njih, pa da po njima i 
Preko njih dopremo do posljednjega cilja, do prave stvarnosti, 
do Boga, »koji sve djeluje u svima« (1. Kor. 12, 6). 

2. Božju volju upoznajemo po t. zv. znakovima, 
kojima nam daje na znanje, što od nas hoće i traži, Ovi su zna- 
kovi riječi, koje je Bog izgovorio kako ih nalazimo u objavi 
Staroga i Novoga Zavjeta. Knjige Staroga i Novoga Zavjeta 
javljaju nam, što Bog zapovijeda i što zabranjuje, što nam sa« 
vjetuje i što traži od naše ljubavi. Drugi je znak Božje volje 
izvanjska Božja riječ u stvaranju i u providnosti. Svako biće 
nam govori o Božjoj sili, mudrosti, ljubavi i veličini, i potiče 
nas, da u svetom strahu služimo tome velikom i ljubljenom Bo- 
gu. U svim događajima, u malima i u velikim, djeluje Božja 
providnost. Sve, pa bilo kakogod teško i gorko, sve Božja mu- 
drost dopušta, određuje i svakome tako mjeri, kako je to za 
njega najbolje. Zahtjevi naše tjelesne i duhovne naravi, soci- 
jalni obziri i dužnosti, sve što od nas traži naš stalež i naše 
zvanje, sve je to samo odraz onoga, što Bog hoće, da činimo, 
odnosno podnesemo.. Treći znak njegove“ volje jest unutrašnje 
prosvjetljenje i govor našoj duši. Taj unutrašnji govor teže je 
razumjeti od izvanje Božje riječi. Ali što smo više s Bogom 
sjedinjeni, tim jasnije i sigurnije primjećujemo njegov glas, Če- 
tvrti znak njegove volje jest spoznaja i zahtjevi našega razuma. 
Bog nam je dao.duh vjere, i vjetom je prosvjetlio naš razum, pa 
zato ako se vladamo po spoznaji prosvijetljenog razuma, vla= 
damo se zapravo po Božjoj volji. U mnogobrojnim slučajevima 
je vlastita spoznaja gotovo jedini putokaz. što se milost u nama 
više umnožava, a po milosti sveta ljubav, tim je vlastita spo- 
znaja više prosvijetljena spoznajom Duha Svetoga, tako da go- 
tovo instinktivno i bez mnogo razmišljanja razumijemo, što 
Bog traži od naše duše (dar savjeta). »Razumijte, što je volja 
Božja.« k 

3. »Razumijte, što je volja Božja.« Nema spoznaje, koja bi 

nas više usrećila i učinila slobodnima, od spoznaje Božje volje. 
U svijetlu spoznaje: To je Božja volja, on to dopušta, on to 
šalje, on to naređuje, postaje nam vršenje dužnosti lako, a 
trpljenje slatko. Spoznaja, da je Bog tako-htio i odredio, pretvara 
sve u molitvu i u jedan uzdisaj: »Blago onima, koji žive po 
zakonu (po volji) Gospodnjem!« (Psalam ulazne pjesme), 

U spoznaji Božje volje priznajemo: »Sve, što si učinio 
nama, Gospodine, u pravom si sudu učinio ,jer smo sagriješili 
proti tebi i nijesmo poslušali tvoje zapovijedi« (ulaz). U svakom 
trpljenju i u svim kaznama, koje nas snađu, upoznajmo djelo- 
vanje pravednoga, ali jednako milosrdnog i ljubljenog Boga. 
Ponizno mu se podložimo i imajmo nepokolebivo pouzdanje u 
njegovo milosrđe. »Proslavi svoje Ime, i učini s nama po svo- 
me velikom milosrđu.« Ovako promatrajmo sa svetom Crkvom 
trpljenje i poteškoće sadašnjega života, i tako se u njima vla= 
dajmo, 


Molitva. 


Udijeli, molimo, Gospodine, svojim vjernicima umilostivljen 
oproštenje i mir, da se ujedno očiste od svih grijeha i rado- 
snom dušom tebi služe. Po Kristu Gospodinu našem. Amen. 


Subota iza dvadesete nedjelje po Duhovima, 
»Napunite se Duhom Svetim.« 


Crkva misli na bliski svršetak svoga i našega zemaljskoga 
života. S velikom boli vidi majka Crkva, kako velika ve- 
ćina kršćana ne živi duhovno i kako nestaju u zemaljskim bri- 
gama i poslovima, dobrima i užitcima. Oni su »nerazborili«, »Ne 
opijajte se vinom, u kom je razuzdanost, nego se napunite Du- 
hom Svetim.« > 

1. »Napunite se Duhom Svetim« (poslanica). 
Slično Mariji, »posudi duhovnoj«. Slično apostolima, nakon što 
je Duh Sveti sišao nad njih. Slično prvim kršćanima, koji su po 
svetom krstu i svetoj potvrdi toliko postali drugim ljudima, da 
su kod svih, koji su ih vidjeli, izazivali sveto poštivanje. Svatko 
je mogao vidjeti, da u njima djeluje sam Bog. Radi toga smo i mi 

primili sveti krst i potvrdu: da se napunimo Duhom Svetim. 
Prije svetog krštenja svećenik je triput dahnuo u nas i rekao: 
«Iziđi iz njega, nečisti duše, a daj mjesto Duhu Svetomu Utje- 
šitelju.« Zatim je načinio znak svetoga križa na našemu čelu. 
Od sada ne smijemo više biti tjelesni, nego duhovni, jer Duh 
Sveti stanuje u nama (Rim. 8, 9). »Koji su Kristovi, svoje su 
tijelo raspeli s manama i požudama« (Gal .5, 24). Svećenik je 
molio: »Zaklinjem te, nečisti duše, u ime Oca i Sina i Duha 
Svetoga, da iziđeš i odstupiš od ovoga službenika Božjeg, jer 
tebi, prokleti osuđeniče, zapovijeda onaj, koji je nogama išao 
po moru i pružio desnicu Petru kad se topio.« Bili smo pokr- 
šteni. Po posvetnoj milosti ušao je u našu dušu Duh Sveti i na« 
punio je svojom svjetlošću i svetošću. Primili smo i sakramenat 
svete potvrde, Biskup nas je primio riječima: »Duh Sveti sišao 
na vas i sila Svevišnjega očuvala vas od grijeha. Amen.« Što 
su apostoli o Duhovima proživjeli, moralo bi se i na nama 
ponoviti. Mi smo primili Duha Svetoga, snagu u borbi protiv 
grijeha i u odvažnom ispovijedanju Krista i njegove nauke, 
snagu, da razvijemo i usavršimo kršćansku krepost i svetost. 
Biskup je ispružio ruku nad nama, sazvao Duha istine i razbora, 
Duha savjeta i jakosti, Duha znanja i pobožnosti, a napose Du- 
ha straha Božjega, na kojemu se temelji duhovni život. Tada 
nas je biskup pomazao svetim uljem na čelu. Molio je Boga: 
»Potvrdi Bože, što si u svoimne svetom hramu, t. j. u svetoj 
Crkvi, učinio na nama.« »Duh Sveti, koji je sišao na njih, pre- 
bivao uvijek u njima, i učinio ih hramom svoje slave.« Otpustio 
nas je s blagoslovom: »Blagoslovio vas Gospodin sa Siona, da 
vidite dobra Jeruzalemska«, t. j. veliko obilje milosti ovdje na 
zemlji, i »postignete vječni život«. Mi smo hram Duha Svetoga, 
dnevno moramo biti sve savršenije njegov hram. »Napunite se 
Duhom Svetim.« 


2. »Puni Duha Svetoga. Zli duh nema više mjesta 
u nama: I ljudski duh mora nestati: čisto naravno mišljenje i 
prosuđivanje. Mi ne smijemo više raditi samo po naravnom pro“ 
suđivanju i po naravnim razlozima, po svojoj spoznaji, pod utje- 
cajem neuredne strasti, po čisto naravnom osjećaju, nagonu, 
sklonostima i željama, Duh Sveti, koji u nama stanuje i u nama 

* vlada, treba da određuje naše htijenje i djelovanje. Duboka i 
živa vjera treba da zamjenjuje čisto naravno mišljenje i život. 
Nada treba da se pretvori u radosno i nepokolebivo pouzdanje 
u Božju i Spasiteljevu ljubav i djetinju odanost prema Ocu, koji 
u svima djeluje, koji sve ljubezno i mudro vodi i upravlja, Naša 
volja treba da toliko nestane u Božjoj volji, da ona postane je- 
dini motiv našega htijenja i djelovanja. Mi treba da se bojimo i 
izbjegavamo grijeh, svaku najmanju nevjeru i pogrešku, jer zna- 
mo da pripadamo Gospodinu, i da na svaki način moramo svoju 
dušu posvetiti i spasiti. Puni Duha Svetoga treba da živimo ži- 
votom ljubavi prema Bogu i Kristu. Treba da nježno i s ljubav- 
lju. općimo s Bogom, svojim Ocem i prijateljem. Živimo u njego- 
voj prisulnosti i potaknimo cijelo svoje biće, da bez prestanka 
njega slavi, njemu zahvaljuje, i njemu se posve predaje. Zabo- 
ravimo na sebe, i utrošimo sve svoje sile u žarkoj revnosti za 
njega i njegove nakane. Smatrajmo kao najveće dobro to, da 
njemu i njegovoj volji živimo, Djetinjom i nježnom ljubavlju 
prionimo uz Krista, utjelovljenoga Sina Božjega, cijenimo otaj= 
stva njegova života na zemlji, na nebu i u svetohraništu; cije= 
nimo svetu Crkvu i sve ono veliko i sveto, što Duh Sveti u njoj 
djeluje; njezinu vjeru, njezine sakramente, njezin život i njezine 
molitve. Puni Duha Svetoga bit ćemo smireni. Usprkos vanjskih 
i nutarnjih kušnja i trpljenja vladat će u našoj duši nepomućen 
i radostan mir i duboka sigurnost, Ni napasti nas ne će smesti 
niti obeshrabriti. U općenju sa svijetom sačuvat ćemo svoj mir i 
pokoj, pa i onda, kad povrijede naše sebeljublje ili naše pravo. 
Puni Duha Svetoga uzdići ćemo se iznad naravnog mišljenja, 
htijenja i djelovanja. Bez mnogog razmišljanja i slobodni od 
sporosti, od koje inače trpimo, i nesigurnosti izabrat ćemo — ni 
sami neznamo kako — ono, što je pravo i osjetit ćemo, da smo 
dovoljno jaki, da u svakoj prilici vršimo junačka i herojska dje- 
la, koja uvelike nadmašuju poprečna i osrednja djela. Više po- 
čelo, sam Duh Sveti djeluje naime u nama. Puni Duha Svetoga 
»pjevat ćemo i slavit ćemo Gospodina u svojim srcima«: činima 
ljubavi, zahvale, klanjanja, čašćenja, u zajednici sa cijelom Cr= 
kvom, koja moli i njemu se klanja, u žrtvi kod svete Mise, u 
molitvi svoga časoslova, u privatnoj molitvi, u tihom općenju 
s Bogom i Kristom. 

5. »Napunite se Duhom Svetim.« To treba da je plod Du- 
hovskog blagdana i mnogih nedjelja po Duhovima: 

Da se napunimo Duhom Svetim, čuvat ćemo se svakog 
promišljenoga grijeha i nevjere, ne ćemo se više protiviti na= 
dahnućima milosti, borit ćemo se protiv želje za udobnošću, 
protiv mnogih sebičnih, zemaljskih i vremenitih misli, želja, mo= 
tiva, nakana i planova; protiv svoje potajne oholosti i svoga 
neurednog pouzdanja u samoga sebe; nikako ne ćemo više po“ 
pustiti sjetilnosti i tjelesnim požudama, 

Molitva. 
Udijeli, molimo, Gospodine, svojim vjernicima umilostivljen 


oproštenje i mir, da se ujedno očiste od svih grijeha i radosnom 
dušom tebi služe. Po Kristu Gospodinu našem. Amen. 


Sveta Misa dvadeseti prve nedjelje 
poDuhovima. 


1. Godina milosti sve se brže približava svome svršetku. 
Crkva se boji, da će neprijatelj u ovim posljednjim tjednima 
udvostručiti svoje napore, da vjernicima otme plodove godine, 
koja je na izmaku. Zato ona potiče svoju djecu na novu i od- 
važnu borbu i daje im oružje, kojim će odolijevati napastovanju 
đavla i njegovih pristalica i nepokolebivo ustrajati u svakom 
pravom dobru. Kršćanin je borac. Kršćanski je život borba za 
ideale Krista Kralja, Gospodina i Boga, i ova borba ima svoju 
sliku i uzor u Esteri, koja se, ojačana postom i molitvom, po- 
javljuje pred kraljem i stiče pobjedu nad neprijateljem svojega 
naroda, nad lukavim i okrutnim Amanom ; ova je borba ocrtana 
i u nepokolebivom i strpljivom Jobu, i u njegovoj pobjedi nad 
đavolskom zlobom i napastovanju. Ova dva uzora, Estera i Job, 
i pomisao na bliski sud, potiču nas na junačku borbu. 

2. Estera, Crkva, kršćanska duša zna, da ju neprijatelj 
Aman, đavao i njegove pristalice pritištu, mrze i progone. Zato 
je sva njezina nada u pouzdanoj molitvi. »Na tvojoj volji, Gospo- 
dine, sve je postavljeno, i nema toga, koji bi se mogao protiviti 
tvojoj volji« (ulaz). Probudi zato svoju moć i »čuvaj svoju obi“ 
telj« od neprijateljskih zasjeda (molitva). Neprijatelji su Crkve 
i kršćanske duše ne samo »tijelo i krv«, t. j. slabi čovjek, nego i 
»knezovi i vlasti, svjetski upmavitelji ove tame, duhovi zlobe u 
zraku.« Bog nas je oboružao nesavladivom bojnom opremom: 
»opasao nas je istinom, obukao u oklop pravde, noge je obuo 
spremnošću na evanđelje mira. Dao nam je štit vjere, spaso- 
nosnu kacigu i duhovni mač, koji je riječ Božja« (poslanica). U 
pjesmi na stepenicama nastavlja se pouzdana molitva ulazne 
pjesme. Gledajući u Božje veličanstvo, koji je bio »prije nego 
bregovi postaše i prije nego se sazda zemlja«, dobiva duša novu 
snagu i postojanost. što smo mi ljudi prema ovome silnom 
Bogu? Samo dužnici. A ipak Bog oprašta naš dug, ako ga zato 
molimo. Ali i mi moramo biti milosrdni prema našim dužnicima 
(evanđelje). Onda se možemo pouzdano nadati, da će nam Bog 

udijeliti snage i jakosti, da nadvladamo neprijatelje spasenja, 
kao i Job, koji je priprosto i pravedno i bogobojazno prihvatio 
borbu s đavlom i pobjedonosno završio u junačkoj strpljivosti. 
Sotona je htio, da ga raznim nevoljama i nesrećama prisili da 
priklinje Boga, ali Job je bio jači, jer je nosio oružje Božje i 
postojano čuvao svoju vjernost i vjeru u Boga (prikazanje). 

5, Čvrstom vjerom u Boga, vladara svega, kome je sve po= 
dložno, ojačana postom i molitvom, pošla je Estera, zaručnica i 
kraljica, t. j. sveta Crkva ka kralju. Pođimo i mi s njom. Pri- 
kažimo Bogu svoje darove: Kristovo tijelo i krv, »sveti kruh 
vječnoga života i kalež vječnoga spasenja«,y i u ovom svojem 
žrtvenom daru posvetimo sami sebe, cijelo svoje biće, da bude 
samo njegovo, njemu da živi i služi. S Jobom, koji je slika trpe- 
ćeg i poniženog Krista Gospodina, budimo spremni, da se posve 
predamo Očevoj volji i da mu se u svim nesrećama i križevima 
podložimo. Za ovu borbu, koju danas moramo voditi protiv zlih 
sila, uzmimo kod svete žrtve Božje oružje: oklop pravde i sve- 
tosti, kacigu nepokolebivog pouzdanja da ćemo pobijediti i zado- 
biti spasenje. U svetoj pričesti primit ćemo »spasenje«, Krista, 
U svojoj Crkvi, u nama živi Krist, koga je Bog prokušao, koji je 
bio vjeran, postojan i prokušan u borbi i u trpljenju. Kao drugi 
Job nadvladao je u savršenom predanju u volju Očevu sve za- 
sjede vražje i svojih neprijatelja, I u svojoj Crkvi, u nama, svo- 
jim udovima se bori protiv zlih duhova i kneza ovoga svijeta, i 
pobjeđuje ih. »Duša je moja« po milosti koju dobivamo u sve= 
toj pričesti, »u tvojemu spasenju. Opaki me gone; pomozi mi, 
Gospodine, Bože moj.« Ti si obećao: »Tko jede od ovoga kruha, 
živjet će u vijeke« (Iv. 6, 58). To je »hrana besmrinosti« (pri- 
česna). Sudjelujući kod svete Mise zadobit ćemo i snage, da 
pobijedimo sebe, da budemo milostivi i milosrdni prema bližnje- 
mu i da oprostimo svojim dužnicima. Ovako možemo mirno i 
spokojno poći ususret danu konačnoga suda. 


Dvadesef i prva nedjelja po Duhovima. 


Borba i pobjeda. 


Novi Izrael, sveta Crkva, i mi, izlazimo iz Egipta, iz svi“ 
jeta, i polazimo u obećanu zemlju, u vječnu domovinu, u koju će 

nas Gospodin Krist uvesti kod svoga drugoga dolaska (stih 
aleluja), U vremenu, koje protiče od izlaska iz Egipta, od našeg 
krštenja, do ulaska u obećanu zemlju, do smrti, uzdišemo, jer 
nas bez prestanka pritištu i progone neprijatelji našega spasenja. 
Ali mi ćemo ipak pobijediti, jer imamo sjajno i nepobjedivo 
oružje. 


1. Neprijateljske sile, koje se protive nama, Bo- 
žjemu narodu, svetoj Crkvi, jasno su izražene u današnjem bo- 
goslužju u slici o strpljivom Jobu i Esteri, i jasnim riječima da- 
našnje poslanice. Job je živio priprosto i pravedno i bogoboja- 
zno. Zato je »sotona zatražio, da ga kuša. I dade mu se vlast od 
Gospodina na njegov imetak i njegovo tijelo« (prikazanje). Este- 
ra je saznala za okrutni naum Amanov, da se svi Izraelci u ci- 
jelom perzijskom carstvu pobiju. Ona je vapila ka Gospodinu i 
Gospodin ih je spasio (ulaz), Sa svetom liturgijom prepoznaje- 
mo u strpljivom Jobu i u Izraelskom narodu, koji je Aman 
osudio na propast, našu svetu Crkvu, nas same, opkoljene oda- 
svuda i pritisnute neprijateljima. Tako mora biti sa svima, koji 
su vjerni Bogu. Jer idu Božjim putevima, zato sotona traži, da 
ih kuša. I Gospodin mu je dao vlast nad njima. Božji narod, 
kome sotona mije neprijatelj i koji on ne progoni, nikako mije 
Božji narod, Crkva, koju neprijatelj neprestano ne proganja i ne 
napada, nije ni Božja ni Kristova Crkva. Borba je lozinka. A 
mi.se »zapravo nemamo boriti protiv tijela i krvi, t. j. protiv 
slabih ljudi, nego protiv knezova i vlasti, protiv svjetskih upra- 
vitelja ove tame, protiv zlih duhova u zraku« (poslanica), Bog 
daje zlim duhovima vlast nad Crkvom i nad kršćanima, da ih 
kušaju i progone, pa da budu prokušani u borbi i u napastima. 
Međutim, sotona ne može upravo ništa više učiniti, nego mu to 
Bog dopušta. Bog, Krist je gospodar i sotone i pakla. 


2. Mi ćemo pobijediti sve neprijatelje, »Go- 
spodine, ti si nam utočište od koljena do koljena« (na stepeni- 
cama). U svetom krstu, u svetoj Crkvi, primili smo Božje oružje. 
S njime se »možete oduprijeti i održati, pošto ste sve svladali. 
Budite, dakle, jaki; neka vaši bokovi budu opasani istinom, obu- 
čeni u oklop pravde, noge obuvene spremnmošću na evanđelje 
mira. U svemu pak uzmite štit vjere, kojim ćete moći pogasiti 

sve vatrene strijele nečastivoga. Uzmite i spasonosnu kacigu i 
duhovni mač, koji je riječ Božja« (poslanica). Drugo je oružje 
mrtvenje i molitva. Estera je postila i molila (ulaz). I Job je 
molio, kad ga je sotona kušao. Završnim riječima današnje po- 
slanice sveti Pavao dodaje riječi: »Svakom molitvom i molje- 
njem molite se duhom u svako vrijeme, i za to bdijte sa svom 
ustrajnosti i molitvom za sve svete«, za kršćane, (Efež. 6, 18). 
Treće oružje pruža nam evanđelje današnje svete Mise: veliko- 
dušno milosrđe s drugima, ljubav, koja oprašta i koja se smiluje. 
»Oprosti nam dugove naše, kako i mi opraštamo dužnicima na 
šim.« S oružjem milosrdne ljubavi, koja spremno oprašta, ima= 
mo vlast i nad Bogom. Mi određujemo veličinu Božjega milo- 
srda prema nama grešnicima: njegovo je oproštenje ovisno o 
milosrđu, kojim susrećemo svoju subraću, »Opraštajte, i vama 
će biti oprošteno« (Luka 6, 37). Ali i obratno »tako će moj ne- 
beski Otac učiniti vama, ako svaki od svega srca ne oprostite 
svomu bratu« (evanđelje o nezahvalnom sluzi), | 


5. Kako je utješna misao današnjeg misnog teksta! Bog 
daje sotoni i zlim ljudima vlast nad Crkvom i nad dobrim lju- 
dima, U mudrim odredbama Božje providnosti sadržano je i sve 
zlo, što oni nanose svetoj Crkvi. Bezbožni i njihov vođa, sotona, 
svi vrše Božje planove. Mi smo dakle uvijek u Božjoj ruci, iako 
se koji puta čini, kao da smo predani neprijatelju na milost i ne- 
milost. 


»Izrael iziđe iz Egipta, kuća Jakovljeva iz tuđega naroda« 
(na stepenicama). Ostavimo »tuđi narod«, njegove idole i ide- 
ale. Kao nekoć kod svetoga krštenja odrecimo se i sada sudjelu- 
jući kod svete Mise svega, što je bezbožno, što nas suzdržava od 
Boga i što nas smeta na putu k Bogu. 


Kod prikazanja predajmo se s Jobom potpuno Božjoj ruci, 
kao savršen žrtveni dar Bogu. Pa ako nas on i preda neprija- 
telju i njegovim zasjedama, ako nam neprijatelj s Božjim dopu- 
štenjem otme naš imetak i ako udari naše tijelo teškom gubom 
(bolestima), mi ćemo biti i želimo biti potpuna žrtva Bogu. Što 
se više njemu žrtvujemo, tim će nas sigurnije primiti i spasiti 
(pričesna). 

Molitva. 


Svoju obitelj čuvaj, molimo, Gospodine, sveudiljnom lju- 
bavlju, da od svih protivnosti po tvojoj zaštiti bude slobodna i 
u dobrim djelima tvojemu Imenu odana, Po Kristu Gospodinu 
našem. Amen. 


Ponedjeljak iza dvadeset i prve nedjelje po Duhovima, 
Vojujuća Crkva. 


Bogobojazni Job u vlasti sotone, udaren gubom, lišen svega 
imetka, okružen nemilosrdnim prijateljima, koji mu u njegovoj 
nesreći samo prigovaraju. On uzdiže svoje oči k Bogu, oboružan 
vjerom, pouzdanjem u Boga i strpljivošću i zato je izdržao 
tešku kušnju. U misnom bogoslužju Job je slika našega Gospo- 
dina, koji je nevino trpio, i u trpljenju pobijedio; on je slika 
nedužno progonjene i zlostavljene Crkve i njezine djece, koja 
svojim strpljivim an Božjem dopuštenju i naređenju 
rio 

1. Mi se ne borimo protiv tijela i krvi, protiv ljudi, 
nego protiv knezova i vlasti, protiv svjetskih upravitelja ove 
tame, t. j. zlikovaca, protiv duhova zlobe u zraku, Po Božjem 
dopuštenju Crkva se nalazi u borbi. Njezini borci jesmo i osta- 
jemo mi. »Kraljevstvo nebesko silu trpi, i silnici ga grabe« (Mat. 
11, 12). Naši neprijatelji i neprijatelji Crkve nijesu toliko ljudi, 
koliko zli dusi. To su nevidljivi neprijatelji, čija. je spoznaja i 
snaga jača od naše ljudske. »Legija im je ime« (Marko 5, 9). 
Njihovo je biće zloba, lukavstvo i laž. Njihovo je oružje prije- 
vara i neistinitost. Njihova je svrha da upropaste i zadaju smri 
dušama, koje je Isus svojom krvlju otkupio. Ovi su zlobni dusi 
knezovi i vladari »tame«, t. j. zlih ljudi, nevjernika, bezbožnika, 
onih, koji mrze na Boga i na Krista. Oni se skrivaju u likovima 
Nerona i Domicijana, u ličnostima Arija i mnogih drugih krivo- 
vjeraca, u likovima svih onih, koji Krista i njegovu Crkvu mrze, 
kleveću, tlače i proganjaju. Pod ovim okolnostima promatra 
liturgija crkvenu povijest, život svetaca i djece Božje. Pod ovim 
okolnostima moramo i mi prosuditi svoj život na zemlji. Dokle- 

god Crkva živi na ovome svijetu, tako će dugo biti »vojujuća 
Crkva«, U njoj Krist vojuje i bije boj protiv antikrista i sotone. 
Mi smo udovi vojujuće Crkve. Svima je nama apostol uputio 
opomenu: »Budite trijezni i bdijte, jer davao, vaš protivnik, riče 
kao lav i obilazi tražeći da koga proždere« (1. Pet. 5, 8). Crkva 
nas svake večeri kod povečernje (kompletora) podsjeća na ove 
riječi. 

2. »Oprite mu sejakiu vjeri« (1. Pet. 5, 9). Oprite 
mu se u vjeri Estere i Crkve: »Na tvojoj volji, Gospodine, sve 
je postavljeno, i nema toga, koji bi se mogao protiviti tvojoj 
volji«, pa ni sotona, »Jer ti si učinio sve, nebo i zemlju, i sve, 
što se u opsegu neba sadrži: Ti si Gospodin svemu« (ulaz), 
ti si Gospodar i sotone i svih zlobnih i tamnih sila. Ti postavljaš 
njima granice. »Paklena vrata ne će je nadvladati« (Mat. 16, 
18). »Gospodine, ti si nam utočište« (na stepenicama). »Oprite 
mu se jaki u vjeri«, s oružjem Božjim, »Neka vaši bokovi budu 
opasani istinom, obučeni u oklop pravde, noge obuvene spreme- 
nošću na evanđelje mira«, pokriveni »štitom vjere i spasono= 
snom kacigom, a u desnici duhovni mač«. Apostol naglasuje, « da 
nijedan dio oružane spreme, koju je Gospodin dao svojim bor- 
cima, ne smije manjkati. Oružana sprema sastoji se od šest dije- 
lova: pas, oklop, nogavice, štit, kaciga i mač. Pas »istine«, t, j+ 
vjernost prema vjeri u Krista i u Crkvu, koju smo vjeru ispo- 
vijedali kod svetoga krštenja. »Oklop pravde«, t. j. oklop sveta 
i savršena života. »Noge obuvene« spremnošću i jakošću, da 
uvijek živimo po Isusovoj nauci i po njegovu primjeru i da svo- 
jim uzornim životom naviještamo evanđelje, pravo kršćanstvo. 
U ljevici nosimo »štit vjere« u Gospodina i štit nepokolebivog 
pouzdanja u njegovu blizinu, u njegovu moć i u njegovu milost, 
koja u nama djeluje. Na glavi nosimo »spasonosnu kacigu«, čvr= , 
stu nadu u vječni spas, koji nas čeka. Desnicom upravljamo 
»duhovnim mačem, t. j, riječju Božjom«: Kao što je nekoć . 
Gospodin napasniku u pustinji odvratio: »Pisano je«, tako i mi 
uzvraćamo đavlu, njegovim slugama i pomoćnicima: »Odlazi, 
sotono, jer je pisano: Nemaj drugih bogova uz mene. Jedan je 
tvoj Gospodin Bog. Ljubi Gospodina Boga svoga svim srcem 
svojim, svom dušom svojom i svom snagom svojom. « 

3. Život Crkve i svakoga kršćanina je borba za Kristove 
ideale, u nasljeđovanju Krista Gospodina, borca i pobjednika. 
On se borio i pobijedio u svom zemaljskom životu, On se 
bori i pobjeđuje danas i svaki dan do posljednjega vremena 
kao proslavljeni Gospodin i Kralj u svojoj Crkvi i u svojim udo- 
vima, u nama. Da se može u nama boriti i pobjeđivati, učinio 
nas je jednom na svetom krstu udovima svoga otajstvenog tijela. 
Da se može u nama boriti i pobjeđivati postaje dnevno u svetoj 
pričesti našom hranom i ulijeva nam svoj duh i svoju snagu. 
U njegovoj se sili borimo i pobjeđujemo. Mi se uzdamo u njega, 
koji je vladar svega. »Na tvojoj volji sve je postavljeno i nema 
toga, koji bi se mogao protiviti tvojoj volji. Ti si Gospodin sve= 
mu« (ulaz). »Ti si naše utočište«,y »Gospodin svemu«, »Prije 
nego bregovi postaše i sazda se zemlja od vijeka dovjeka, ti si 
Bože« (na stepenicama). Ti se boriš u svojoj Crkvi, u nama, 
svojim udovima, Ti pobjeđuješ. Uzmimo Božje oružje: pouzda- 
nje u Gospodina, koji u nama živi i bori se u nama, svet život, 
vjernost svome krsnom zavjetu (i svetim redovničkim zavjeti- 
ma), revnost za Kristovu stvar i njegovo evanđelje, duh vjere, 
duhovni mač, duh mrtvenja i molitve (Estera), duh strpljivosti 
u trpljenju, progonstvu i kušnjama. 

Veoma često želimo, da sveta Crkva, pa i mi lično bude 
mo slobodni od zasjeda i napastovanja neprijatelja našega spa- 
senja. I Pavao je molio da ga Gospodin oslobodi od uznemira- 
vanja paklenoga duha, ali Gospodin mu je odgovorio: »Dosta 
ti je moja milost, jer se (Kristova) jakost učvršćuje u (ljudskoj) 
slaboći«. I Pavao je to razumio. I zato »se on rado hvali svojim 
slabostima«. Zato »su meni ugodne slabosti, uvrede, nevolje, 
progonstva, tjeskobe poradi Krista, jer kad sam slab, tad sam 
silan« (2. Kor. 12, 8—10). 


Molitva. 


“Svoju obitelj čuvaj, molimo, Gospodine, sveudiljnom ljubav- 
lju, da od svih protivnosti po tvojoj zaštiti bude slobodna iu 
dobrim djelima tvojemu Imenu odana, Po Kristu Gospodinu na- 
šem. Amen. 

Utorak iza dvadesef i prve nedjelje po Duhovima. 
Posebni sud. 


»Nebesko je kraljevstvo kao kralj, koji je htio urediti račune 
sa svojim slugama.« Mi očekujemo Gospodina u t. zv. posebnom 
sudu, koji će biti odmah, nakon što se duša rastavi od tijela. 
Taj će sud odlučiti o vječnosti, o nebu ili paklu, »Ljudima je 
određeno jedamput umrijeti, a po tom je sud« (Hebr. 9, 27). 

1. Sudnaddušom. Ovaj je sud u Misi za mrtve prika= 
zan pod slikom propasti svijeta, Dan dolaska Gospodnjega kod 
samrti svakoga čovjeka, dam tf. zv. posebnoga suda, jest »dan 
osvete« za grijehe i nevjere prošloga života, dan konačnog obra- 
čuna, kada će Gospodin tražiti račun o svim talentima i daro- 
vima, o svim milostima u životu, o tome, kako smo iskoristili 
vrijeme, zdravlje, tjelesne udove i duševne sposobnosti, o mi- 
slima, riječima i djelima. »Knjiga (savjesti) će se izvaditi, Svaki 
čin će tu se štiti, S kojeg svijet će suđen biti. I kad sudac sudit 
sjedne, Otkrit on će sve, što htjedne, Platit zloće sve do jedne.« 
»Položi račun, kako si upravljao« (Luka 16, 2). Položi račun o 
cijelome svome životu. Svijetla zraka prožet će u tome trenutku 
razum i pamćenje: i jasno poput sunca upoznat će duša sve, i 
dobro i zlo, što je učinila, sve, što je propustila, zanemarila i 
nesavršeno obavila. To se sve zbiva u trenu, a sudac će odmah 
izreći osudu, koja će imati vječnu i neopozivu vrijednost. Ili: 
»Dođite, blagoslovljeni moga Ooa«, ili: »Odlazite, prokleti, od 
mene u vječni oganj«. Koja će osuda biti izrečena nama, meni? 
Izrečena će biti osuda, koju ću sam spremiti u ovom smrtnom 
tijelu, Kako je dakle važno, kako je odlučno naše umiranje! Ali 
jednako važan i jednako odlučan je i sađa svaki trenutak, svaki 
trenutak sadašnjega života! Svaki trenutak može biti posljednji 
trenutak, trenutak suda. 


2. Majka Crkva prati dušu svoje djece pred 
suca. Ona se poistovjetuje s uplašenom dušom i Gospodina 
moli u ime duše, koju zastupa: »Milosrdan budi! Blagi Kriste, 
o, sjeti se, Da rad mene uputi se (utjelovljenje), Milosrdni, smi- 
luj mi se. Ja sam uzrok tvome trudu, Za me pođe u smrt hudu. 
Nek ne bude to zaludu. S Magdalene breme skinu, Razbojnik se 

u raj vinu, Pa i meni nada sinu. Zovni me uz blaženike« (po- 
sljednica iz Mise za mrtve). Upravo u času, u kojem treba da 
bude izrečen sud o vječnoj sudbini duše, stupa Crkva započi- 
njući svoju žrtvu u prikaznoj pjesmi pred Gospodina, koji sudi 
duši: »Gospodine Isuse Kriste, Kralju slave, izbavi ovu dušu od 

paklenih kazna, iz dubokog bezdna, izbavi je iz usta lavljih, da 
je ne proguta dubina, da ne padne u tamu. Prinosimo ti, Gospo- 
dine, žrtve, molitve i hvale, da ih primiš za onu dušu, koje se 
sada spominjemo. Učini, Gospodine, da iz (naravne) smrti pređe 
u (vječni) život.« Evo, kako je majka Crkva ganutljivo zabri- 
nuta za svako svoje dijete! Gdje svi drugi zaostaju i dušu napu- 
štaju, u odlučnom času stoji ona uz svoje dijete u molitvi i u 
žrtvi. Njezina se molitva vije k Božjem prijestolju. Radi te će 
žrtve sud biti milostiv. : 

5. »Svi se moramo javiti na sudu Kristovu, da primi svaki, 
što je učinio kroz tijelo (u zemaljskom životu), bilo dobro, bilo 
zlo« (2. Kor. 5, 10). »Na svršetku otkrit će se djela čovječja« 
(Sir, 11, 29). »Sudit će te po tvojem životu i po tvojim mislima« 
(Ez. 24, 14). »Kažem vam, da će ljudi na dan suda odgovarati 
za svaku suvišnu riječ, koju govore« (Mat. 12, 56). 

»Što ću jadan tada moći? Komu ću se molit poći, Gdje će 
jedva dobri proći?« (posljednica iz Mise za mrtve). Sada, u 
ovome životu moramo si osigurati blagu osudu, A kako? To će- 
mo učiniti, da sudjelujući kod svete Mise prikazujemo Bogu po=- 
koru i zadovoljštinu za svoje grijehe; da revno i ozbiljno pri- 
mamo sakramenat pokore; da vršimo pokornička djela; da 
oprostimo i otpustimo onima, koji nas vrijeđaju i bol nam 
nanose; da činimo djela ljubavi prema bližnjemu, jer po tom 
ćemo jednom biti suđeni, kako smo vršili ljubav prema bližnje- 
mu (Mat. 51—46). 

»Duša moja počiva u tvojemu spasenju« (pričesna), u sve- 
toj pričesti. Primajući nebesku hranu duša je sigurna protiv 
zasjeda zlih duhova u zraku, protiv napastovanja svijeta i tijela. 


Sveta je pričest »protuotrov, koji nas čuva od grijeha« (triden- , 


tinski sabor). Ona umnožava duhovni život, jača snagu kreposti, 
učvršćuje i raspaljuje prije svega svetu ljubav prema Bogu, 
prema Kristu i bližnjemu. Ona liječi slabosti duše i daje joj 
duhovnu utjehu i svježinu, polet i oduševljenje. Budimo vjerni 

svetoj euharistiji i Gospodinu, koji je po svetoj pričesti s nama 
živo sjedinjen, vjerni pobjedniku grijeha i sotone. On će »suditi 
mojim progoniteljima« i nadvladat će ih, Sveta pričest dat će 
nam snage da opstanemo na sudu za vječni život. 


Molitva. 


Svoju obitelj čuvaj, molimo, Gospodine, sveudiljnom lju= 
bavlju, da od svih protivnosti po tvojoj zaštiti bude slobodna 
i u dobrim djelima tvojemu Imenu odana. Po Kristu Gospodinu 
našem. Amen. 


Srijeda iza dvadeset i prve nedjelje po Duhovima. 
Bog otpušta sav dug. 


k »Jer nije imao da plati, zapovijedi njegov gospodar, da pro- 
daju njega i njegovu ženu i djecu i sve, što je imao i da se 
isplati dug. Na to taj sluga padne na koljena i zamoli ga: Strpi 
se sa mnom i sve ću isplatiti! A gospodar se smilova tomu 
Sluzi, otpusti i oprosti mu dug.« s ( ' 
. 1. »On mu oprosti sav dug.« Božje milosrđe! Sluga 
je vidio, kako je gospodar uzbuđen i kako je izvršiteljima pravde 
naložio, da prodaju u ropstvo njega i sve što ima. Zato je pao 
na koljena pred gospodarom i zamolio ga, da se strpi, jer će 
platiti sav dug. Zar nije gospodar znao, da mu sluga ne će moći 
nikada isplatiti dug od deset tisuća talenata? što dakle znači 
obećanje ovoga sluge: »Sve ću ti isplatiti?« Gospodar je ipak 
uslišao molbu ovoga bijednika, gledajući na volju i spremnost, 
da isplati iznos, koji nikako nije mogao steći. Oprostio mu je 
sav dug, »jer si me molio«. Tako Bog postupa! Ako se zalutali 
grešnik ponizi, ako uvidi i prizna da je sagriješio, ako prizna 
Svoj grijeh i za nj se kaje, pa ako ozbiljno nastoji da se popravi 
i ako vapi Bagu za oproštenjem, Bog će mu oprostiti sav dug, 
ma kako velik bio! Čudesne li snage kajanja, pokorničke ispo- 
vijedi i vapaja za oproštenjem i milošću! »Ti se smiluješ svima 
i opraštaš grijehe ljudske radi pokore« (Mudr. 11, 24), »Tako ja 
bio živ, govori Gospodin: Ne veseli me smrt bezbožnika, nego 
da se obrati od svoga puta i živi« (Ez, 75, 11). »Bog ne će da 

neki poginu, nego svi da se obrate pokajanjem« (2. Petr. 5, 9). 

2. »Nije li, dakle, trebalo, da seitismiluješ 
svomu drugu, kako sam se i ja smilovao tebi?« Bog je mi- 
losrdan. Ali on je u isti mah i pravedan. On je sluzi oprostio sav 
dug. »A kada taj sluga iziđe, nađe jednoga od svojih drugova, 
koji mu je dugovao sto dinara. I uhvati ga, poče ga daviti govo- 
reći mu: Plati, što si dužan! I njegov drug padne na koljena i 
moli ga: Strpi se sa mnom, i sve ću ti isplatiti! Ali on nije 
htio, nego pođe i baci ga u tamnicu, dok ne isplati duga.« Go- 
spodar je dočuo za nemilosrdni postupak sluge, dade ga pozvati 
i reče mu: »Zli slugo, jer si me molio, oprostio sam ti sav dug. 
Nije li, dakle, trebalo, da se i ti smiluješ svome drugu, kako sam 
se i ja smilovao tebi?« Ako je Bog milosrdan prema nama, onda 
traži, da i mi budemo milosrdni i da oprostimo, ako nas drugi 
ražaloste i uvrijede. »Činite dobro onima, koji na vas mrze i mo- 
lite se za one, koji vas progone i kleveću, da budete sinovi Oca 
svoga nebeskoga, koji čini, da sunce njegovo izlazi nad zlima 
i dobrima, i daje kišu pravednima i nepravednima« (Mat. 5, 44). 
»Otpusti nam duge naše, kako i mi otpuštamo dužnicima na=- 
Šim« (Mat, 6, 12). »I kad stojite, da se molite, praštajte, ako 
što imate protiv koga, da i vaš nebeski Otac oprosti vama vaše 
grijehe« (Marko 11, 25). Pravo je, da i mi, koji smo sami osjetili 
neizmjerno milosrđe Božje, budemo milosrdni prema svojim 
dužnicima. Ali kako smo još malo »djeca svoga nebeskog Oca«! 
Kako često izričemo svoju vlastitu osudu: »Oprosti nama, kako 
i mi opraštamo !« : 

5. Eto, milosrdna ljubav prema bratu, ljubav, koja oprašta, 
bitni je uvjet, da nam Bog uistinu oprosti naše grijehe i pre- 
stupke. »Ako otpustite ljudima njihove pogreške, otpustit će i 
vama vaš nebeski Otac. Ako li ne otpustite ljudima njihove po- 
greške, ni vaš Otac ne će vama otpustiti pogrešaka« (Mat. 
6, 14). i 

»Ako dakle prinosiš svoj dar na oltar (kod svete Mise) i 
sjetiš se, da tvoj brat ima nešto protiv tebe, ostavi ondje pred 
oltarom svoj dar i idi, da se prije izmiriš sa svojim bratom, 
i tada se vrati i prinesi svoj dar« (Mat, 5, 25). Zato si dajemo 
kod svete Mise, upravo prije primanja svete pričesti, poljubac 
mira, poljubac izmirenja. »Pax tecum — Mir s tobom!« Hko od 

srca oprostimo, i ako iz duše uklonimo svaku gorčinu i neras- 
položenje, možemo mirno primiti svetu euharistiju, »sakramenat 
bratske ljubavi, simbol jedinstva i vez ljubavi« (sveti Augustin). 

»Oprostio mu je sav dug.« To je milosrđe u sakramentu 
pokore! Pokajmo se za svoje grijehe, priznajmo ih Božjem na 
mjesniku, molimo oproštenje, i spremno izvršimo naloženu po- 
koru i zadovoljštinu, pa će nam Bog oprostiti sav dug i zaslu= 
ženu kaznu. Primit će nas milostivo i ubrojit će nas opet u broj 
svoje ljubljene djece. »Bog je ljubav« (1. Iv. 4, 8), 


Molitva. 


Svoju obitelj čuvaj, molimo, Gospodine, sveudiljnom lju- 
bavlju, da od svih protivnosti po tvojoj zaštiti bude slobodna i u 
dobrim djelima tvojemu Imenu odana. Po Kristu Gospodinu 
našem. Amen. 


Četvrtak iza dvadeset i prve nedjelje po Duhovima. 
Bog je milosrdanipravedan, 


U bogoslužju prošle nedjelje prikazan je svršetak svijeta. 
Mi očekujemo dolazak Gospodnji, smrt, sud, i vječnu odluku. 
»Nebesko je kraljevstvo.kao kralj, koji je htio urediti račune sa 
Svojim slugama« (evanđelje). Kralj je milosrdan i pravedan. 
Sluzi, koji ga je molio, oprostio: je sav dug, a nepravednoga 
slugu predao je mučiteljima, »đok ne isplati sav dug«. 

i. Gospodinje milosrdan. S punim pravom mogao 
je tražiti, da mu njegov sluga isplati sav dug, koji je bio stra» 
hovito velik. Ali on.mu je sav dug oprostio i ukazao mu svoje 
milosrđe. »Jer si me molio, oprostio sam ti sav dug.« Sav dug! 
Bog nije polovičan, pa niti u opraštanju, ako dužnik i grešnik 
pokaže iskrenu volju da se pokaje, da čini pokoru i da se obrati. 
Ako probudimo samo čin savršenog pokajanja i čin savršene 
ljubavi prema Bogu, pa ako smo spremni i sve učiniti ili pretr- 
pjeti, što Bog od nas traži, Bog će nam oprostiti sav dug, grijeh 
i kaznu, vječne paklene muke i vremenite kazne, t. j. muke u 
čistilištu. Bog je milosrdan. On je, mogao učiniti, da umremo, 
dok smo još bili u grijesima: Ali u svome velikom milosrđu bio 

Baur; Rasvijetli se! III. 25 

je strpljiv s nama do onoga časa, kad smo se, potaknuti njego- 
vom milošću, pokajali za grijehe i obratili. U svome milosrđu 
daje nam vremena i milosti, da se pokajemo, da priznamo i da« 
demo zadovoljštinu. Zatim nam oprašta sav dug, i opraštajući 
grijehe daje nam odmah ujedno svu svoju ljubav, svoju milost, 
svoju ljubljenu blizinu i prisutnost i pravo na vječnu baštinu 
u nebu. »Bog je bogat milosrđem radi svoje velike ljubavi, kojom 
nas ljubi, i nas, koji bijasmo mrtvi u grijesima, oživio je s Kri- 
stom, I s njim nas je uskrisio i posadio s njim na nebesima u 
Kristu Isusu, da pokaže izvanredno bogatstvo svoje milosti do- 
brotom prema nama u Kristu Isusu« (Ef. 2, 4—7). 

2. Gospodin je pravedan, Sluga, kojemu je gospo- 
dar milostivo oprostio sav dug, susreo je svoga druga. Ovaj mu 
je dugovao samo malenkost, ako to usporedimo s onim, što je 
on dugovao svome gospodaru. Drug je pao pred njim na koljena 
i molio ga: »Strpi se sa mnom, i sve ću ti isplatiti« Ali ovaj 
nije imao strpljivosti. Nemilosrdno i bezdušno dade ga baciti u 
tamnicu, dok ne isplati dug. Zato se gospodar rasrdio nad njim 
i predao ga mučiteljima, »dok ne isplati svega duga«, Bog nije 
polovičan ni u kažnjavanju, kad više ne može biti milosrdan. 
»Dok ne isplati svega duga.« I posijednja vremenita kazna za 
grijehe mora biti potpuno ispaštena u čistilištu, »Ne ćeš izići 
odanle (iz čistilišne tamnice), dok ne platiš posljednje pare« 
(Mat. 5, 26). I ako neka duša nesrećom sa smrtnim grijehom 
mora stupiti pred suca, bit će Božja pravednost neumoljiva i 
dosljedna, jer će je osuditi na vječne, paklene muke, »Dok ne 
isplati svega duga.« Grešnik nikada ne će moći isplatiti svega 
duga, pa će dakle biti vječno udaljen od Boga, vječno će ga 
pritiskivati njegov dug, vječno će biti osuđen, proklet, zatočen 
u mjestu, gdje »crv ne umire i vatra se ne gasi« (Marko 9, 43). 
»Strašno je pasti u ruke pravednoga Boga« (Hebr, 10, 51): On 
nalaže, da grešniku »uzmu sve, što ima« (evanđelje), sva nje- 
gova dobra: Božje posinovljenje, milost, vječnu slavu i baca ga 
u krajnju tamu: »gdje je plač i škripanje zubi«. Naložit će svo 
jim slugama: »Svežite mu ruke i noge«: bijednik ne će nikada 
više ni zakoraknuti i nikada ne će moći ništa učiniti da izbjegne 
paklu. Uzaludno će biti svako kajanje, plač i moljenje, Prekasno ! 
Vječni pakao! 

5. Bog je pravedan. Strašno je pasti u ruke pravednoga 
Boga. Zato predusretnimo svaki dan i svaki čas Božju osudu : 
očuvajmo svoj duh, svoje srce, svoje ruke čiste od svakoga gri- 
jeha; svakoga dana prosudimo sami ozbiljno samoga sebe, swoje 
misli, porive i djela. Bojmo se pravedne Božje srdžbe. Bojmo se 
pakla, Pomisao na pakao neka nas potakne, da činimo dobro, 
da budemo vjerni Bogu, da kreposno živimo. Činimo pokoru i 
dajmo zadovoljštinu! i ž 

Bog je milosrdan. Pouzdajmo se u Božje milosrđe, Doduše 
mi smo zli, slabi i skloni na grijeh, puni smo pogrešaka i slaboća 
i kod Boga imademo silnih dugova, ali nemojmo ipak klonuti : 
ponizimo se radi svojih grijeha, Pokajmo se i pristupimo sakra« 
mentu pokore. Molimo i vapimo Bogu, da nam dade svoju mi- 
lost i pomoć, i budimo uvjereni, da će nam na samrti biti blag 
sudac, On će biti blaži, što smo veće milosrđe ukazali svojoj 
braći. »Budite milosrdni, kao što je milosrdan i vaš nebeski 
Otac« (Luka 6, 30). »Blago milosrdnima, jer će postići milosrđe« 
(Mat. 5, 7). kh Jia A. 

Bog je pravedan i milosrdan. Sudjelujući kod svete Mise 
prikažimo njegovoj pravednosti krv Isusovu kao potpunu zado- 
voljštinu. A on će nama u svetoj pričesti dati Isusa, utjelovljeno 
Božje milosrđe. 

Molitva. 

Svoju obitelj čuvaj, molimo, Gospodine, | sveudiljnom lju= 
bavlju, da od svih protivnosti po tvojoj zaštiti bude slobodna 
i u dobrim djelima tvojemu Imenu odana. Po Kristu Gospodinu 
našem. Amen. 


Petak iza dvadesef i prve nedjelje po Duhovima. 
Bogu dugujemo zahvalnost. 

»Nebesko je kraljevstvo kao kralj, koji je htio urediti ra 
čune sa svojim slugama (činovnicima). I kad poče obračunavati, 
dovedu mu jednoga, koji mu je dugovao deset tisuća talenata.« 
Taj dužnik smo mi, ja sam. si F 

1. >»Dovedu mu jednoga, koji mu je dugovao 
desettisućatalenata.« Ovaj bijednik nije mogao vratiti 

toliku svotu. Mi smo zapravo taj sluga. Mi dugujemo Gospodinu 
toliku svotu, da je nikada ne možemo vratiti. Njemu dugujemo 
dobro, što nas je stvorio, jer nas je predpostavio nebrojenim 
drugima, koje je također mogao stvoriti. Njemu dugujemo, što 
nas uzdržava u životu. Mogao bi, da nas odmah povrati u ni- 
štavilo, Njemu dugujemo tijelo, dušu, tjelesne i duševne sile i 
sposobnosti, zdravlje, život i svako dobro, koje imamo. Njemu 
dugujemo napose djelo utjelovljenja Sina Božjega, djelo otku- 
pljenja, djelo, po kojem smo postali njegovom djecom i dao nam 
milost, da sudjelujemo u Božjem živolu već ovdje na zemlji, 
i jednom u nebu s preobraženom dušom i tijelom. Njemu dugu- 
jemo dobro; što smo udovi Krista, trsa; što smo članovi svete 
Crkve, što imamo njezinu vjeru, njezinu nauku, njezine sakra- 
mente, njezinu žrtvu i žrtvenu gozbu; njezino bogoslužje; što 
imamo udjela u dobrim djelima druge djece majke Crkve, udjela 
u zagovoru svetaca i blaženika, a osobito u molitvama Majke 
Božje. Njemu dugujemo nebrojene milosti i pomoć, kojom nas 
dnevno čuva od grijeha, brani od đavolskog napastovanja, što 
dnevno iznova prosvijetljuje našu mutrinju, na dobro je potiče 
i jača. Njemu dugujemo moć, da činimo dobro, da ustrajemo i 
napredujemo u milosti i kreposti. Njemu dugujemo napose mi- 
lost redovničkog staleža, u kojemu smo očuvani od mnogih opa- 
snosti i grješnih prigoda i u kojemu možemo živjeti životom 
molitve i sjedinjenja s Bogom. Doista, velik je naš dug kod 
Boga, našega Spasitelja. Više od deset tisuća talenata, 

2, »Strpi se sa mnom i sve ću ti isplatiti. 
Uistinu? Ozbiljno? Da, doista, sudjelovanjem u žrtvi svete Mise. 
Ona je bitno »euharistia«, zahvaljivanje, potpuno iskazivanje 
dužne zahvale. Kod svete Mise uzimamo u svoje ruke »čistu, 
svetu i neokaljanu žrtvu«, Krista, zaklano žrtveno Janje. Ovaj 
žrtveni dar, Isusovo tijelo, Isusovu krv, Isusovu dušu i njezino 
neizmjerno zahvaljivanje i prikazujemo nebeskom Ocu u za- 
mjenu za nas, kao neizmjerno vrijednu naknadu naše zahvale, 
koja je po sebi potpuno nedostatna. »Dostoj se milostivim licem 
pogledati ove žrtvene darove i primiti ih, kao što si se dostojao 
milostivo primiti poklone svojega sluge pravednoga Abela« i 
Abrahama i Melkizedeka. »Po njemu, (po našem žrtvenom daru 
Kristu), i s njime i u njemu jest tebi, svemogućem Bogu Ocu, 

u jedinstvu Duha Svetoga svaka čast i slava«, savršena, neiz« 
mjerna zahvala (iz svete Mise). Sveta je Misa »euharistia«, 
žrtva zahvalnica, Kadgod se u svetoj: Crkvi na bilo kojem mje- 
stu prikazuje sveta žrtva, prikazujemo i svi mi, i vraćamo Bogu 
dužnu zahvalu, »po Kristu Gospodinu mnašem«.. »Sve ću ti 
isplatiti.« 

5, »Sve ću ti isplatiti.« Ovaj duh svete Crkve i njezina bo- 
goslužja najpotpunije je izražen u žrtvi zahvalnici, u »euhari- 
stijskoj« žrtvi. »Zahvaljujmo (slavimo »euharistiju«) Gospodinu 
Bogu našemu«, ovako nas Crkva potiče, a mi odgovaramo: 
»Dostojno je i pravedno.« Svećenik i Crkva potvrđuju naše 


* riječi: »Uistinu je dostojno i pravedno, pravo i spasonosno, da 


tebi uvijek i svagdje zahvaljujemo, Gospodine sveti, Oče sve- 
mogući, vječni Bože, po Kristu Gospodinu našem.« U predslovlju 
je očuvana zahvalna i pohvalna molitva najstarije kršćanske 
liturgije i u njoj je izražen najčišći duh Crkve, koja žrtvuje. Su- 
djelovanjem kod svete Mise sve više shvaćamo duh svete Crkve 
i unosimo ga s oltara u svoje zvanje i dnevni život. Naš život 
ne smije biti u prvom redu molitva prošnje, nego molitva hvale, 
zahvaljivanja i klanjanja, Naša molitva neka bude neprekidno: 
»Hvalimo te. Blagoslivamo te. Klanjamo ti se. Slavimo te. Za= 
hvaljujemo ti, radi velike slave tvoje. Gospodine Bože, Kralju 
nebeski, Bože, Oče svemogući. Gospodine Sine jedinorođeni, 
Isuse Kriste. Ti si jedini svet. Ti si jedini Gospodin. Ti jedini 
Višnji, Isuse Kriste. Sa Svetim Duhom u slavi Boga Oca« (Slava 
iz svete Mise). 

5. »Molitve je vrlo malo, a zahvaljivanja još manje« (W. 
Faber). Tisuće Očenaša i Zdravomarija uzdižu se k nebu, da 
Bog od nas odvrati zla i udijeli nam svoju milost. AL kad nam 
Bog molitve usliši, gdje je dužna zahvala? »Zar ih se nije od 
gube očistilo deset? A gdje je ostalih devet? Niiko se ne nađe 
(od one desetorice gubavih), da se vrati i zahvali Bogu, osim 
ovoga tuđinca, a taj je bio Samaritanac« (Luka 17, 17). Isti ukor 
predbacuje Gospodin i nama kršćanima. Malo zahvaljujemo, jer 
malo ljubimo. Zahvaljivanje toliko izvire iz ljubavi, da ćemo 
kroz cijelu vječnost Bogu ma nebu zahvaljivati, kad ga budemo 
vječno gledali i ljubili. 

»Zahvalite Bogu Ocu uvijek za sve u ime Gospodina našega 

Isusa Krista« (2. Kor, 11). »Sve svoje molbe očitujte pred Bo- 
gom u molitvi i prošnji sa zahvalom« (Filip. 4, 6). »Kako ste 
dakle upoznali Gospodina Isusa Krista, onako živite u njemu, 
ukorijenjeni i nazidani na njemu i utvrđeni vjerom izobilujte za- 
hvalnošću« (Kol. 2, 7). Sveta Crkva to ispunjuje u svojoj žrtvi 
i u svojoj molitvi. Nasljedujmo i mi njezin duh zahvaljivanja. 


Molitva. 


Svoju obitelj čuvaj, molimo, Gospodine, sveudiljnom lju= 
bavlju, da od svih protivnosti po tvojoj zaštiti bude slobodna 
i u dobrim djelima tvojemu Imenu odana. Po Kristu Gospodinu 
našem. Amen, ' 


Subota iza dvadeset i prve nedjelje po Duhovima, 
Bogu dugujemo zadovoljštinu, 


»Nebesko je kraljevstvo kao kralj, koji je htio urediti ra- 
čune sa svojim slugama (činovnicima). I kad poče obračunavati, 
dovedu mu jednoga, koji mu je dugovao deset tisuća talenata« 
(evanđelje). Dužnik smo mi, ja sam. 

1. >»Dovedu mu jednoga, koji mu je dugovao 
desettisućatalenata«, što u našem računu iznosi otpri- 
like osam stotina miliona dinara. Dužnik ne bi nikad mogao 
vratiti gospodaru toliku svotu. A mi smo taj dužnik. Čime smo 
se tako zadužili? Svojim grijesima. Jednim jedinim grijehom, 
osobito smrtnim grijehom. Grijeh, smrtni grijeh toliko je zlodjelo 
pred Bogom, toliki dug Bogu, da ga sam čovjek nikada ne bi 
mogao isplatiti, ni. najtežim pokorničkim djelima i zađovoljšti- 
nom. Uvreda se mjeri prema dostojanstvu onoga, komu je na 
nesena uvreda, a zadovoljština i naknada prema dostojanstvu 
onoga, koji daje zadovoljštinu. Prema tome grijeh kao uvreda 
neizmjernoga Božjega Veličanstva jest neizmjerno velika ne- 
pravda. Kako će ograničeno, stvoreno biće, čovjek, za meiz- 
mjernu uvredu dati punu i dostojnu zadovoljštinu? Posve je 
dakle nemoguće, da bi čovjek, koji je sagriješio, ikada mogao 
popraviti nepravdu, koju je svojim grijehom Bogu nanio. To ne 
bi mogli učiniti ni svi ljudi ni sva stvorena bića zajedno. Dakle, 


Subota: Bogu dugujemo zadovoljštinu. 591 


mi smo doista onaj sluga, koji je svome gospodaru »dugovao 
deset tisuća talenata«. Mi smo naime svi sagriješili i Bogu nani- 
jeli neizmjernu nepravdu: po istočnom grijehu, svojim osobnim 
grijesima protiv Božjih i crkvenih zapovijedi, u mislima, rije- 
čima i djelima, prestupkom i propustom. »Mea culpa, mea culpa, 
mea maxima culpa!« 

2. »Strpisesamnomisve ćutiisplatiti« Mi 
imamo zaslugu i zadovoljštinu Krista, našega Otkupitelja, Jedini 
on, jer je Bog i čovjek, mogao je dati Bogu potpunu zadovolj= 
šlinu za naše grijehe. On je to svojom mukom i smrti na križu 
doista i učinio. Po svetom krstu učinio nas je tako »dionicima 
svoje muke i smrti«, »kao da smo sami trpjeli i umrli« (sveti 
Toma Akvinski). Dnevno u svetoj Misi možemo njegovu muku 
i smrt, njegove zasluge i zadovoljštinu, njegovu presvetu krv 
prikazati Ocu kao dostojnu zadovoljštinu i naknadu za sve naše 
grijehe i nedostatke. Sveta Crkva vjeruje da je sveta Misa žrtva 
pomirnica. »Primi, sveti Oče, svemogući, vječni Bože, ovu ne- 
okaljanu žrtvu, koju ja, nedostojni tvoj sluga, prinosim tebi, 
svomu 'živomu i pravomu Bogu, (kao zadovoljštinu i naknadu) 
za bezbrojne grijehe, uvrede i nemamnosti svoje.« »Duhom po=- 
nizne i srcem skrušene primi nas, oprosti nam, Gospodine« (mo 
litve na prikazanje). »Primi, Gospodine, dobrostiv žrtve, kojima 
si htio, da se ti ublažuješ.i nama da se moćnom milošću vraća 
spasenje« (tajna). »Gospodine, ti si nam utočište od koljena do 
koljena« (na stepenicama), u krvavoj žrtvi pomirnici na križu, 
u nekrvnoj žrtvi pomirnici na oltaru. Prikazanjem žrtve svete 
Mise Bog se ublažuje, daje milost pokore i oproštenja grijeha 
Pa i najtežih zlodjela (tridentinski sabor). Zato možemo punim 
pravom govoriti: »Gospodine, strpi se sa mnom i sve ću ti 
isplatiti«, dat ću ti potpunu zadovoljštinu i naknadu u svetoj 
Misi. 

5. »Strpi se sa mnom i sve ću ti isplatiti.« Isusovom zado=- 
voljštinom, Otkupiteljevim zaslugama u svetoj žrtvi, u svetoj 
Misi. Ali on će kod prikazanja svete žrtve samo toliko dati za- 
dovoljštinu, koliko se u svetoj žrtvi sjedinimo s njegovom naka- 
nom, da damo zadovoljštinu, i koliko smo spremni, da i sami 
dademo zadovoljštinu za svoje grijehe, i da za njih pokoru či- 
nimo. Gospodin nam je na križu zaslužio oproštenje grijeha. Ali 

ne u tom smislu, da smo se mi riješili dužnosti, da i sami činimo 
pokoru. Mi moramo da si u svetoj Misi po pokori i mrtvenju 
prisvojimo Kristovu milost i oproštenje, i da u svetoj žrtvi svoja 
pokornička djela prikažemo nebeskom Ocu u zajednici sa Spa- 
siteljevom zadovoljštinom. U tom slučaju možemo se pouzdano 
nadati, da će nam Otac oprostiti dug. 

Treba izvršiti i drugi uvjet: »Oprosti nam dugove naše, 
kako i mi opraštamo dužnicima našim.« Ako svome »drugu« ne 
oprostimo, Gospodin će nas pozvati na svoj sud i reći: »Zli 
slugo, jer si me molio, oprostio sam ti sav dug. Nije li, dakle, 
trebalo, da se i ti smiluješ svomu drugu, kako sam se i ja smi 
lovao tebi?« »I rasrdi se njegov gospodar i predade ga mučite- 
ljima, dok ne isplati svega duga«, t. j. za svu vječnost. »Tako 
će učiniti i moj nebeski Otac vama, ako svaki od sveg srca ne 
oprostite svomu bratu.« Samo onda ćemo se u žrtvi svete Mise 
tiješiti duga i samo onda ćemo zadobiti oproštenje, ako svi, i 
svaki pojedinac od svega srca oprosti svomu bratu. 

Mi se približavamo sudu, obračunavanju s Kraljem. Što se 
smrt više približava, tim je ozbiljnija opomena, da činimo pokoru 
i damo zadovoljštinu, tim je ozbiljnija opomena: »Opraštajte, 
pa će biti i vama oprošteno« (Luka 6, 57). 


Molitva. 


Primi, Gospodine, dobrostiv žrtve, kojima si htio, da se i ti 
ublažuješ, i nama da se moćnom milošću vraća spasenje, Po 
Kristu Gospodinu našem, Amen, 


Svefa Misadvadesetidrugenedjelje 
poDuhovima. 


1. Duboka ozbiljnost zavladala je u današnjem bogoslužju. 
Pred. nama je bliski dolazak Gospodnji, koji kao da već počinje 
u dolasku Spasiteljevu kod pretvorbe u svetoj Misi. Za nama je 
život okaljan grijesima i nevjerama. Zato nam dušu obuzima 
težak osjećaj velike krivnje. Iz ove svijesti o težini naše krivnje, 
koja nas gotovo satire, vapijemo Gospodinu, koji se približava: 
»Hko budeš gledao na bezakonja, Gospodine, tko će opstati? No 
u tebe je oproštenje« (ulaz). Ovo naše raspoloženje jače treba. 
izraziti u »Kyrie, eleison« i u dnevnoj molitvi. 

2, Misao vodilju današnjega bogoslužja nalazimo u aposto= 
lovim riječima, koji čami u okovima: »Uzdamo se u Gospodina 
Isusa, da će onaj, koji je u vama započeo dobro djelo, i dovr= 
šiti do dneva Isusa Krista.« »Dobro djelo«, naime dobar kršćan- 
ski život, započeo je Gospodin u svetom krstu (o Uskrsu), Ži- 
votne klice vrhunaravnoga života, koje su tada usađene u dušu, 
trebaju da niknu, uzrastu i donesu obilan plod. Onda ćemo biti 
spremni za dan Kristov, za dan njegova dolaska na sud, pojedi= 
načno na času smrti, a za cijelo čovječanstvo na svršetku vijeka. 
Apostol i sveta Crkva žele i mole, da »budete iskreni i bez pri« 
jekora za dan Kristov, napunjeni plodom pravde po Isusu Kri= 
stu. »Najbolje sredstvo, da se spremimo za dolazak Kristov jest 
ljubav, odanost prema zajednici i svojim bližnjima: »Da vaša 
ljubav sve više obiluje«. Ljubav je veza savršenstva, ispunjenje 
zakona, prava oznaka Kristovih sljedbenika i učenika, zalog, 
da će Kristov dolazak biti sretan. »Gdje su dvojica ili trojica 
sabrani u moje ime, ondje sam ja među njima« (Mat. 18, 20). 
Zato se zajednica, koja je sakupljena za svetu žrtvu, sjedinjuje 
u duhu najiskrenije ljubavi, i postaje jednim srcem i jed- 
nom dušom, pa u pjesmi na stepenicama pjeva pjesmu o za=« 
jednici, povezanoj vezom ljubavi: »Eto, kako je dobro i kako 
je milo, kad braća stanuju zajedno.« Gdje su srca ljubavlju po- 
vezana, onamo dolazi Gospodin i na njih izlijeva svoj blagoslov. 

»Dajte caru carevo, a Bogu Božje« (evanđelje). Ljubezna oda 
nost zajednici i njezinim poglavarima je preduvjet i temelj kori- 
snog sudjelovanja kod svete Mise. Radosnim i odlučnim: »Vje- 
rujem, hoću« uzvratimo Kristovu opomenu: »Dajte caru carevo, 
a Bogu Božje.« 

5. Već kod svete Mise započnimo izvršivanje svoje odluke. 
»Dajte Bogu Božje.« U svetoj pretvorbi dolazi Gospodin, jedino- 
rođeni Sin Božji. On se sam stavlja u našu ruku kao čisti, sveti 
i Bogu ugodni žrtveni dar. Tu ćemo »Bogu dati Božje«, što mu 
je najdraže, njegova Sina, zajedno s neizmjernim bogatstvom, 
koje u sebi krije. »Po njemu i s njime i u njemu jest tebi svaka 
čast i slava« U ovaj čisti i sveti žrtveni dar uključimo sebe, 
tijelo i dušu, srce i volju, molitve, poslove, kreposti, trpljenje, 
žrtve i mrtvenja cijele zajednice, »Ewo, kako je dobro i kako 
je milo,.kad braća stanuju zajedno. (Bog će na mjih izliti obilje 
svojega blagoslova). To je kao pomast na glavu (Krist pomazan 
Božanstvom), koja teče na bradu.« Mi smo »dali Bogu Božje« 
kao plod zajedničke molitve i žrtve u zajednici sa svećenikom i 
vjernicima, koji su sudjelovali kod svete žrtve. Sada u pričesti 
silazi Božje spasenje s neba. Nijesmo uzalud molili: »Ako budeš 
gledao na bezakonja, Gospodine, tko će opstati? No u tebe je 
oproštenje« (ulaz). »K tebi vapijem, jer me čuješ« (pričesna). 
Dolazak Kristov u današnjoj svetoj Misi, kod kojega nam daje 
svoj blagoslov i svoje milosti, slika je i već kao neki početak 
budućeg dolaska na sud, »U tebe je oproštenje.« »K tebi vapijem, 
jer ti me čuješ.« Moja odluka neka bude owa: Posvemašnje pre- 
danje svetoj Crkvi i Bogu: »Dajte caru carevo, a Bogu Božje!« 


Dvadeset i druga nedjelja po Duhovima, 
Usavršenje. 


Obzirom na bliski i sigurni dolazak Gospodnji obuzimlju 
Crkvu danas dvije misli: misao na usavršenje, koje bi morali 
do »dana Kristova« postići i misao da nama, udovima Crkve, 
još mnogo manjka od tog usavršenja. 

1. Nada svete Crkve. Mi bismo trebali do budućega 
dolaska Gospodnjega, do svoje smrti dovršiti djelo, koje je Bog 


Nedjelja: Usavršenje. 595 


po svetom krstu u nama započeo. S neizmjernom ljubavlju i pre- 
danjem postavio je Bog u času našega krštenja u nas »dobro 
djelo« kršćanskoga života. Uresio nas je svim krepostima i mi- 
lostima, koje su mam potrebne, da do dana Gospodnjega, do 
svoje smrti postignemo usavršenje, savršenost, Svaki dam i 
svaki čas davao nam je nova rasvijetljenja, poticaje i milosti, 
da nam ljubav sve više obiluje u znanju i svakom razumijeva« 
nju«; da po ovom znanju i razumijevanju uzmognemo »odabrati, 
što je bolje i savršenije«; da budemo »iskreni i bez prijekora za 
dan Kristov, napunjeni plodom pravde«, jednoga svetoga i savr= 
šenoga života. A sve to »po Isusu Kristu«, koji nam je u svojoj 
muci i smrti zaslužio milost i snagu, da možemo sveto živjeti. 
Mi smo dakle mogli i morali postići usavršenje, svaki pojedinac 
kao i cijela crkvena zajednica, Tomu se sveta Crkva i nada. 
»Braćo, uzdamo se u Gospodina Isusa, da će onaj, koji je u 
vama započeo dobro djelo, i dovršiti do dneva Isusa Krista«, 
t.j. do dana naše smrti i suda (poslanica). 

2. Zbilja. Zabrinuta gleda majka Crkva na veliku mno=- 
žinu svoje djece, koju je u sakramentu svetoga krsta rodila ne- 
beskom Zaručniku. Kako li su velike bile njezine materinske 
radosti na nedjelju Laetare (Raduj se!), u uskrsnoj noći, u uskr- 
snom tjednu, kad je dnevno nowvokrštenike, svoju uzdanicu i 
nadu, odjevene u bijele haljine vodila k svojim oltarima! Kako 
je tom prilikom vruće molila za svoje »novorođence«, da sigur= 
nim i čvrstim korakom do kraja stupaju putem, na koji su stu- 
Pili po svetom krstu i da ne okaljaju svoju krsnu odjeću! Danas 
se Crkva osvrće unatrag. Tolike uništene nade i očekivanja! 
Tolike nevjere, toliki i tako teški grijesi u samoj Crkvi! I tu joj 
se iz grudi trga vapaj psalmiste: »De Profundis. — Iz dubine 
vapijem k tebi, Gospodine. Ako gledaš na bezakonja, Gospo- 
dine, tko će opstati?« Crkva je duboko postiđena i pokajnička 
bol razdire njezino srce. I kada se ona danas sprema da pođe 
pred svojega Zaručnika, koji »opet dolazi« u svetoj Misi, ona to 
čini kao Estera, koja je, svijesna svoje nedostojnosti i kraljeva 
dostojanstva, sva uzdrhtala prije nego li je stupila pred kralja. 
»Opomeni me se, Gospodine, koji vladaš svakom vlašću, i daj 
pravu riječ u moja usta, da su ugodne moje riječi pred licem 
kneževim« (prikazanje). »Iz dubine vapijem k tebi, Gospodine, 

Gospodine, usliši glas moj«, moj vapaj za milošću i oproštenjem. 
Sjedinimo se s osjećajima i molitvom naše svete Crkve, 

5. Usavršiti se, dozreti! O tome se radi u bogoslužju! Mi 
sami treba da radimo na djelu svoga usavršenja, uz pomoć i po“ 
ticaj milosti. Naša je dužnost, da u vjeri, u ljubavi prema Bogu 
i prema Kristu sve više rastemo i da sve nesebičnije živimo 
svetoj volji Božjoj. Ipak Bogu pripada bitni i najvažniji dio na 
djelu našega usavršenja. On djeluje u nama, i sve stvari i 
događaje tako udešava, da nam služe na ćudoredno usavršenje. 
On nas napose usavršava trpljenjem, poniženjem, ljudskim ne- 
pravdama i bezdušnošću; različitim nutarnjim kušnjama, tmi- 
nom, napastima i suhoćom; po pogreškama i nesavršenostima, 
po svagdanjem križu, po bolestima, nesrećama, zlim udesom. Mi 
se tim usavršavamo, ako dopustimo, da s nama radi kako mu 
je volja; time, da svako njegovo dopuštenje i svaki udes rado- 
sno prihvatimo; time, da se njegovu vodstvu potpuno povjera- 
vamo, bez pridržaja, bez radoznalosti, bez straha i nemira. Tako 
ćemo biti »iskreni i bez prijekora za dan Kristov, napunjeni plo- 
dom pravde«, plodom sveta života, Kako smo još daleko od tog 
usavršenja ! 


»Napunjeni plodom pravde po Isusu Kristu« (poslanica), 
Pravednost je omo, što Crkva prije dolaska Gospodnjega na sud 
od nas očekuje. Ono stanje, u kojem kao ljudi i kršćani moramo 
biti prema sposobnostima i darovima naravi i milosti, To ćemo 
biti toliko, koliko se sjedinimo s Kristom, koliko s apostolom uze 
mognemo uistinu reći: »Ne živim više ja, nego u meni živi Krist« 
(Gal, 2, 20), kao glava u udu, kao trs u lozi. Sveta je euharistija 
najbolje sredstvo, da se posve sjedinimo s Kristom, našom 
glavom. 


»Evo, kako je dobro i kako je milo, kad braća stanuju za- 
jedno« (na stepenicama). Mi znamo, da smo Kristovi udovi, 
članovi svete Crkve, zajednice svetih. Štoviše, svjesnije i odanije 
živimo za zajednicu, za obitelj, za župu i što više radimo, mo- 
limo, žrtvujemo i trpimo za cjelinu, tim brže, sigurnije i potpu- 
nije ćemo se usavršiti; tim čišći ćemo biti za dan Kristova do- 
laska. Crkvena je zajednica ono plodno tlo, na kojemu jedino 
možemo dozreti za spasenje u Kristu i doći do usavršenja. 

Molitva. 


Bože, utočište naše kreposti, bliz budi pobožnim molitvama 
svoje Crkve, jer si ti sam početnik pobožnosti i podaj, da uspje- 
šno postignemo, što pouzdano ištemo. Po Kristu Gospodinu na=- 
šem. Amen. 


Ponedjeljak iza dvadeset i druge nedjelje po Duhovima. 
»Prava riječ.« 


»Da budete iskreni i bez prijekora za dan Kristov« (posla- 
nica), To je briga i molitva Crkve u svakoj svetoj Misi i u 
svakoj molitvi časoslova. Ali to je njezina briga i molitva upravo 
sada, kad se u simbolu svršetka crkvene godine sve više pribli- 
žuje dan Kristov. U ovoj brizi vapije ona, Estera Novoga Za- 
vjeta, ka Gospodinu, Gospodaru svega: »Daj pravu riječ u 
moja usta, da su moje riječi ugodne pred licem kneževim« (pri= 
kazanje). i 

il. >»Daj pravuriječu moja usta« Crkva moli za 
»Riječ« Božju, za Krista, da on u svetoj žrtvi postane njezinom 
svojinom, da se s njome zaruči, da je pred Ocem zastupa, da 
kao njezin posrednik iznese, pred Oca njezine molitve i potrebe, 
da ju po svetoj pričesti u svim njezinim udovima svojim živo= 
tom i duhom ispuni, očisti i posveti. Crkva moli, da Očeva 
Riječ u svetoj Misi kao odvjetnik nesvete i griješne braće pred 
Ocem vapije: »Ako gledaš na bezakonja, Gospodine, tko će 
opstati? No u tebe je oproštenje, Bože Izraelov. Iz dubine va= 
pijem k tebi, Gospodine, usliši glas moj« (ulaz). I opet on moli: 
»K tebi vapijem, jer me čuješ, Bože, prigni svoje uho i usliši 
moje riječi« (pričesna). Crkva, koja ovako moli, pouzdaje se 
i čvrsto vjeruje, da će biti uslišana, jer imade »pravu riječ«. U 
njoj moli Krist, Sin, »koji je Ocu omilio« (Mat. 3, 17). Sin, koga 
Otac »u svako vrijeme uslišaje« (Iv. 11, 41). Zar da onoga ne 
usliši, koji ovdje na oltaru s ljubavlju za nas i s nama moli i za 
nas se žrtvuje? Ako s Crkvom molimo i žrtvujemo, onda se i 
u našim ustima nalazi prava riječ: Krist, naš žrtveni dar, nje- 
govo tijelo i krv, njegova sveta duša, njegova molitva i hvala, 
njegova zahvala i zadovoljština. »U njemu smo se obogatili« 

(1. Kor. 1, 5), u njemu ćemo biti čisti i bez prijekora za dan Kri- 
stov, napunjeni plodom pravde. 

2. »Kako je dobro i kako je milo, kad braća stanuju 
zajedno. To je kao pomast na glavu, koja teče na bradu, bradu, 
Aronovu« (na stepenicama). »Prava riječ«, Krist, nazočan je u 
svetoj žrtvi, sa svojom braćom, s kojom moli i žrtvuje sebe. On 
kao glava, a oni kao udovi sačinjavaju jednoga Krista. Samo 
u zajednici s Crkvom, koja je sa svojom glavom živo sjedinjena, 
s njome moli, žrtvuje, bori se i trpi, može naša ljubav sve više 
obilovati u znanju i svakom razumijevanju, i tako biti čista i bez 
prijekora za dam Kristov. Krist Gospodin živi i djeluje, moli i 
žrtvuje ponajprije u zajednici, u cjelini. Mi ljudi toliko smo u 
svom životu vezani jedan na drugoga, da pred Bogom dolazimo 
u obzir samo kao cjelina. Od cjeline, od zajednice Kristova tijela, 
od Crkve, primamo mi, prima i pojedimac Kristovu milost i spa- 
senje, »Gle, kako je dobro i kako je milo, kad braća stanuju 
zajedno«, kad zajedno mole, Oca časte, njemu zahvaljivaju i nje- 
mu se klanjaju; Krist, »prvorođeni« zajedno s »mnogom bra- 
ćom« (Rim, 8, 29). Svi kao jedno srce i jedna duša, cijela 
crkvena zajednica, moli i žrtvuje! Kolike li milosti, što smo čla- 
novi crkvene zajednice! Sretnih li nas, ako potpuno živimo u 
zajednici i sa zajednicom. 

5. »Daj pravu riječ u moja usta.« Kako si sretna, Estero, 
sveta Crkvo! Gospodin je tebi dao pravu riječ: Krist Gospodin 
je u tebi, u tebi živi i moli. On vapije u tebi k Ocu. On se u tebi 
klanja. On u tebi prosi Oca, Kako je uzvišen, djelotvoran, silan 
i svemoćan kod Boga tvoj »Oremus«, tvoja molitva »po Kristu 
Gospodinu našem«, tvoje žrtvovanje. Ti doista daješ Bogu Bo- 
žje u žrtvi svete Mise. 

Gospodin je tebi, Crkvo, dao pravu riječ. Krist Gospodin 
živi u tebi i govori tvojoj djeci istinitu riječ. »Tko vas sluša, 
mene sluša, a tko vas prezire, mene prezire« (Luka 10, 16). Pa- 
zimo na njegovu riječ i prihvatimo je svetim poštivanjem. Ona 
će nas očistiti, prosvijetliti, iscijeliti, posvetiti i oživjeti. Ako 
ostanemo vjerni ovoj njegovo riječi, bit ćemo »čisti i bez prije- 
kora za dan Kristov.« 

»Daj pravu riječ u moja usta.« On je daje, kadgod se pri- 
ključimo molitvama i bogoslužju svete Crkve. Od liturgijske cr- 

kvene molitve: nema svetije i djelotvornije molitve, jer sama 
utjelovljena Riječ Božja daje Bogu hvalu, po ustima Crkve. U 
crkvenoj molitvi dajemo Bogu Božje! 


Molitva. 


Bože, utočište naše i kreposti, bliz budi pobožnim molitva- 
ma svoje Crkve, jer ti si sam početnik pobožnosti, i podaj, da 
uspješno dostignemo što pouzdano ištemo. Po Kristu Gospo- 
dinu našem. Amen. 


Utorak iza dvadesef i druge nedjelje po Duhovima. 
Krist sudac, 


.. Jednom su zamolili Židovi Isusa, da prosudi i odluči: »Da 
li je slobodno caru plaćati porez?« Nije li rimski car Židovima 
oteo nacionalnu samostalnost? Nije li on neobrezanik, idolopo- 
klonik? Da li je slobodno, da židov njemu plaća porez? 

ij 1. Ljudskabriga. Na prvom mjestu bilo je pitanje pla- 
ćanja poreza. Istom na drugom mjestu radilo se o političkom 
pitanju, koje je uzbudilo duhove i srca. Židovi su teško podnosili, 
što njima vladaju Rimljani. Gotovo već sto godina podnosili su 


. teški rimski jaram. Na trećem mjestu radilo se o ličnom, odno- 


sno, o stranačkom pitanju. Isus je pridobio srce priprostoga 
puka. Farizeji, koji su htjeli da budu vođe narodne vidjeli su, 
kako nestaje njihova vlast. Opazili su, da ih je osramotio pred 
narodom, otkrivši njihova nedjela. Zato ih je mučila briga: Kako 
će ga se riješiti? U tu svrhu održali su sjednicu i vijećali, kako 
bi ga u govoru uhvatili. I smislili su plan, Zaplest će ga u poli- 
tičko pitanje. »Da li je slobodno plaćati caru porez?« Ako rekne 
da, izgubit će svoj ugled kod puka, ako kaže ne, onda je bun- 
tovnik, i stradat će od rimske policije. Evo, to su ljudske brige, 
nakane i planovi! Novac, politika, upropašćivanje protivnika. 
Kamo sreće, da su takovi samo farizeji, pogani i nevjernici! Ali 
tako rade i mnogi krišćani! Vremeniti interesi, brige i zanat! 

2. Gospodinova briga. »Da li je slobodno plaćati 
caru porez ili ne?« Isus je dobro prozreo njihove misli i nakane. 
Zato se i nije upustio u njihove brige i zadjevice. Suverenim do- 

stojanstvom i jasnim shvaćanjem uzdigao se nad sve njih, »Po- 
kažite mi porezni novac, čija je ovo slika i natpis?« Odgovore 
mu: »Careva.« Tada izrekne Isus sud: »Dajte, dakle, caru ca- 
revo, a Bogu Božje.« Uvijek čini pravo i caru i Bogu, i državi 
i Crkvi, i kulturi i vjeri, i ljudima i Bogu. Isus je iznad svake 
ljudske strasti. Njegov svijet i njegova briga jest Bog i Božji 
zakon, pravda i ljubav. Kako se lako i jednostavno rješavaju 
problemi i ljudske zagonetke, gdje nema strasti, predrasuda i se- 
bičnosti! Ondje, gdje je jedina čovjekova briga Bog i Božji za“ 
kon, Božje zapovijedi i naredbe. Uvijek i u svemu samo Bog. 

5. »Damn Kristov.« U onom, što nam evanđelje pripovijeda, 
vidi Crkva dan Kristov. Ona upoznaje u Gospodinu, koji i zna- 
njem i božanskom mudrošću rješava postavljeno pitanje, suca, 
pred čijom će osudom svi zanijemiti. 

»Dajte Bogu Božje.« Sada u svetoj Misi. Kod prikazanja 
dajmo Bogu Božje, sve što imamo i što jesmo, svoje vrijeme, 
svoje sposobnosti, svoj duh, svoju volju, svoje srce, svoju slo- 
bodu, svoje zdravlje, svoje poslove, svoje trpljenje i odricanje. 
»Primi, Gospodine, ovaj prinos.« Poslije otajstvenog sjedinjenja 
s njime u žrtvi i u žrtvenoj gozbi pođimo na svoj zvanični po- 
sao i dajmo caru carevo, Bogu Božje. 

»Dajte Bogu Božje, a caru carevo.« Na prvom mjestu stoji 
služba Bogu, pobožnost i život za Boga. »Pobožnost je korisna 


za Sve, jer ima obećanje sadašnjega i budućega života« (1. Tim. | 


4, 8). Samo život za Boga čini čovjeka jakim i sposobnim da 
udovolji zadaći i dužnosti prema životu, zajednici, obitelji i dr- 
žavi. On nas čini, spremnim na žrtve; čini nas strpljivim, odva- 
žnim, velikodušnim, savjesnim i vjernim. Ako čovjek ne daje 
Bogu Božje, ako se pouzdaje u samoga sebe, u svoje znanje i 
djelovanje, bez Boga, bez vjere, bez Krista, onda se na njemu 
“ina njegovu djelovanju ispunjuju riječi Svetoga Pisma: »Neka 
je prokleta zemlja pod tvojim rukama« (1. Mojs. 3, 17). Kako 
takav može dati caru carevo?« Što je združio Bog, neka ne ra- 
stavlja čovjek« (Mat. 19, 6). 


Molitva. 


Bože, utočište naše i kreposti, bliz budi pobožnim molitva- 
ma svoje Crkve, jer ti si sam početnik pobožnosti, i podaj, da 

uspješno dostignemo, što pouzdano ištemo, Po Kristu Gospo- 
dinu našem. Amen. 


Srijeda iza dvadeset i druge nedjelje po Duhovima, 
Kristovdan. 


Sa svom ozbiljnošću sjeća nas Crkva »Kristova dana«. U 
cijeloj sedmici sva je obuzeta mišlju na dolazak Gospodnji. Nje=- 
zina je želja da ovaj zemaljski život promotrimo u svijetlu blize 
smrti i suda, u svijetlu vječnosti i prekogrobnoga života. »U 
svim djelima svojim spomeni se posljednjih svojih stvari, pa ne 
ćeš nikada sagriješiti« (Crkv. 7, 40). ' 

1. Približava se dan suda, »Hko gledaš na beza- 
konja, Gospodine, tko će opstati?« Hko nam milosrdno u zemalj- 
skom životu ne zaboraviš grijehe i nevjere, ako ih se budeš 
sjećao do sudnjega dana: Gospodine, tko će opstati pred tvojim 
gnjevnim licem? Da, kad bi nas samo svijet sudio, svijet i nje- 
govo plitko ćudoređe i njegova promjenljiva načela; kad bi nas 
sudili naši prijatelji, koji se danas i ne usuđuju da nam kažu 
istinu ili da nas upozore na naše pogreške; kad bi nas sudili 
naši poglavari, koji su više blagi nego strogi; kad bi nas sudili 
ispovjednici, koji sve rado ispričavaju na nama! Kad bi nas su- 
dili samo ljudi — onda bi bež straha mogli kazati sa svetim 
Pavlom: »Meni je vrlo malo do toga, što me sudite vi ili ljudi. 
Gospodin je onaj koji me sudi. Gospodin će i rasvijetliti, što je 
sakriveno u tami, i objaviti nakane srdaca« (1. Kor. 4, 3) i su- 
diti. »Svi ćemo se pojaviti pred sudištem Kristovim« (Rim. 14, 
10), u času naše smrti i kod velikog suda, »Na svršetku (u 
smrti) čovjeka otkrit će se njegova djela« (Crkv. 11, 29). »Ništa 
nema sakrivena, što se ne će otkriti, ni tajna, što se ne će sa- 
znati« (Mat. 10, 26). Svaki se mora javiti na sudu Kristovu, da 
primi svaki, što je učinio kroz tijelo (u svom zemaljskom ži= 
votu), bilo dobro, bilo zlo« (2. Kor. 5, 10). A ovo je za nas 
odsudno: »Gospodin je onaj, koji mene sudi«, Svevišnji, Pre- 
sveti i Pravedni. Odgovarat ćemo pred onim, »koji ispituje srca 
i bubrege« (Otkr. 2, 23). »Gospodine, ti me kušaš i znaš, Ti 
znaš, kad sjednem i kad ustanem. Ti znaš moje misli izdaleka: 

Beur; Rasvijetli se! III. 26 

i tebi su poznati moji putevi. I unaprijed znadeš za sve moje 
staze, i nema riječi na mojem jeziku, a da je ti ne znaš. Gospo« 
dine, ti poznaješ i staro i novo« (Ps. 158, 1—5). Kad bismo, 
kako to želi sveta Crkva, uvijek imali na umu nadolazeći sud, 
kako bismo sasvim drugačije shvaćali svoje dužnosti, žrtve, na- 
pore, trpljenja, radosti i užitke života! Kako bismo se lako 
uzdigli nad vremenite interese i obzire, da živimo samo za ono 
jedino potrebno! »Spomeni se posljednjih svojih stvari, pa ne 
ćeš nikada sagriješiti.« 

2.»ZadanKristov.« Onaj, koji nas je u svojoj velikoj 
ljubavi na križu otkupio, on će biti naš sudac. Onaj, koji je sve 
učinio, da nas potakne da ga ljubimo i da svoj život oblikujemo 
prema njegovu svetu životu. Za vrijeme našega zemaljskog ži« 
vota on ostaje sakriven. On šuti i kao da bezobzirno ne vidi, da 
li mu ljudi služe ili griješe protiv njega. A ipak on mora jednom 
progovoriti. I to se događa u času, kad se duša rastavlja s tije- 
lom. Tada se opet pokazuje njegova moć. On dolazi kao Gospo« 
din, kao Učitelj. Blago nama, ako se budemo mogli »čisti i bez 
prijekora« pred njim pojaviti i doviknuti: »Pokaži nam svoje 
lice i bit ćemo spaseni« (Ps, 79, 4). Ali jao onima, koji su ga 
zaboravili, Njegov će im dolazak uliti strah i užas. Jao onima, 
koji su prestupili njegove zapovijedi i odbili njegovu istinu i 
milost, koji su se iznevjerili njegovoj Crkvi, klevetali je i pre= 
zirali! Oni će zadrhtati kad pred njima uzme žezlo, koje dosada 
nisu osjetili ni opazili. On dolazi kao popravitelj. Sve što smo 
pogriješili, sve što smo svojevoljno učinili ili propustili i sve što 
smo učinili iz oholosti i sebičnosti, mora se podložiti sučevoj 
vlasti. Ukoliko smo svoje srce privezali uz stvorove, bit ćemo 
prisiljeni da priznamo ništetnost i taštinu svega stvorenoga. Ako 
nam se srce od Boga odvratilo, sad će za njim žuditi. Ako smo 
prije živjeli bez molitve i samoodricanja, sada ćemo osjećati 
prazninu i zapuštenost. Ako je u ovome životu triumfiralo zlo, 
sada će pobijediti pravda i red, Gospodin će sve stvari postaviti 
na svoje mjesto. Tada će pravedni podići svoje glave: jer blizu 
je njihovo otkupljenje (Luka 21, 28). Gospodin će doći i zato, 
da nagradi naše dobro nastojanje. Tom ćemo prilikom žeti plo= 
dove svoje vjere i strpljivosti. Ugledat ćemo Isusovo blago lice. 
Tada ćemo mi, koji smo njega slijedili i dnevno uzimali na sebe 

svoj križ, mi koji smo se borili, nastojali, odricali i trpjeli, unići 
u vječni pokoj. Teško onima, koji su se svijesno protivili Bogu 
i njegovoj svetoj volji, i tako otišli na drugi svijet! Njih će mo- 
rati kazniti. Svi, koji se njemu protive, nestat će ispred njegova 
ica (Ps. 9, 4), , : 
Bu» 4 »Da o čisti i bez prijekora za dan Kristov.« Da li 
ćemo u istinu biti takovi? Da, bit ćemo, ako ovdje na zemlji 
svoje dužnosti potpuno i savjesno izvršimo, dužnosti prema 
Bogu i prema caru, svoje vjerske i socijalne dužnosti. »Bogu 
dajte Božje, a caru carevo.« Kršćanska je savršenost u tome, da 
ljubimo Boga i bližnjega poradi Boga. .fiko potpuno i iskreno 
nastojimo oko savršenosti, bit ćemo uistinu »čisti i bez prijekora 
za dan Kristov.« 

»Da budemo čisti i bez prijekora za dan Kristov.« Sam Go- 
spodin pokazuje nam put. »Ne sudite, i ne ćete biti osuđeni« 
(Luka 6, 57). I opet na drugom mjestu: .»Kako ti činiš svome 
bližnjemu, tako će učiniti i moj nebeski Otac vama« (Mat. 
18, 35). Napokon: »Kad bi mi sami sebe prosuđivali, ne bi bili 
od Gospodina osuđeni« (1. Kor. 11, 51): sebe prosuđujemo u 
ispitivanju savjesti, u razmatranju, u svetoj ispovijedi, u nepre- 
stanom nastojanju oko prave spoznaje samoga sebe. Teško na- 
ma radi naših neokajanih grijeha, radi pomanjkanja ljubavi 
prema bližnjemu, radi nepravednog prosuđivanja, . govorenja, 
djelovanja, radi mlakosti u razmatranju i ispitivanju savjesti! 


Molitva. i 
Bože, utočište naše i kreposti, bliz budi pobožnim molitva- 
ma svoje Crkve, jer si ti sam početnik pobožnosti, i podaj, da 
uspješno dostignemo, što pouzdano ištemo. Po Kristu Gospo- 
dinu našem. Amen, 


Četvrtak iza dvadeset i druge nedjelje po Duhovima. 
Porastuljubavi. 


»I zato (ja, Pavao), molim, da vaša ljubav sve više obiluje 
u znanju i svakom razumijevanju, da budete čisti i bez prijekora 
za dan Kristov« (poslanica), Blizu je dan Kristov, dan smrti i 

suda. Ne smijemo više ni časkom časiti! Sada još samo treba 
da naša ljubav prema Bogu i prema Kristu sve više obiluje. 

1. Bog hoće, da naša ljubav bude savršena. 
»Ljubi Gospodina Boga svoga svim srcem Svojim, svom dušom 
svojom, svom snagom svojom i svim umom svojim. I svoga 
bližnjega kao samoga sebe« (Luka 10, 27). On zapovijeda, da 
ga ljubimo. Da, zapovijed o ljubavi prema Bogu je prva i po- 
sljednja, ona je najveća zapovijed. I ova zapovijed nema gra- 
nica, Ljubav je nezasitljivo dobro (sveti Krizostom). Ona nema 
mjere, nigdje se ne zaustavlja, ne pozna »dosta«. Čovjek ne 
može nikada tako Boga ljubiti, kako on to zaslužuje. On uvijek 
može i uvijek mora u ljubavi napredovati. Nikada ne može 
potpuno izvršiti zapovijed o ljubavi prema Bogu. Čovjek mora 
uvijek više ljubiti, ako želi da Boga »ljubi svim srcem i svim 
silama«, Naša se dakle ljubav mora do časa smrti sve više 
usavršavati, jer smo kao hodočasnici u nebo. Ovo hodočašće 
traži da neprestano napredujemo. Doklegod još nismo stigli na 
svoj cilj, u vječnost, dotle moramo uvijek ići naprijed. Jao 
nama, kad bismo jednom rekli: »Dotle ću ljubiti, ali dalje ne.« 
Ne bismo ispunili prvu i najveću zapovijed. Bili bismo kao 
djeca, koja po naravnom zakonu moraju rasti i doći do mužev= 
noga doba, a koja to ne postizavaju. To već nijesu više djeca, 
nego izrodi i nedonoščad. Ako u ljubavi ne rastemo, ne ćemo 
biti samo početnici, nego ćemo u vjersko-ćudorednom pogledu 
biti kržljavci i slabići. Zar bi to bila svrha svetoga krsta? Zar 
je to cilj utjelovljenja Sina Božjega, njegove smrti na križu, 
njegove ljubavi, po kojoj smo loze ma trsu? Zar da to bude 
plod tolikih pouka, milosti i poticaja tokom crkvene godine, koja 
se primiče kraju? Pa ako ne vršimo prvu i bitnu zapovijed Bo- 
Žžju, zar ćemo onda vršiti ostale Božje zapovijedi? Zato Crkva 
toliko želi, da sve više obilujemo u ljubavi, 

2. Savršenaljubav znači potpuna pobjeda nad sebe- 
ljubljem, sjetilnosti, lijenosti, zavisti, nestrpljivosti i nad nepra« 
vednim prosuđivanjem; znači potpuna pobjeda nad čisto narav= 
nim načinom gledanja i mišljenja: potpuna pobjeda nad navi- 
kom raditi samo iz naravnih motiva i obzira; potpuna pobjeda 
nad prekomjernom zaposlenosti, nad težnjom za isticanjem, nađ 
neurednom željom za osjetnim utjehama, pobjeda nad duhov- 


= 

nom umišljenosti i oholosti, pobjeda svega, što se protivi duhu 
vjere i pouzdanja u Boga i što nas priječi, da Boga savršeno 
ljubimo. Savršena ljubav ne traži samo mrtvenje i čišćenje na 
ših sjetila i duha, t. j. našeg vlastitog djelovanja. Ona traži, da 
Bog snažno i osjetno zahvati u našu dušu suhoćama, napastima, 
trpljenjem, poniženjima i nevoljama. Na taj način duša sve više 
prodire u tajne Božje, spoznaje ništetnost stvorova, težinu gri- 
jeha, vidi veliko poniženje i milosrđe Isusovo u njegovu utje- 
lovljenju i u presvetoj euharistiji. Ako Bog tako radi na duši, 
tada se ona radi Boga prihvaća svakog posla i svake žrtve. 
Ništa više sebi ne pripisuje, sve pridaje Bogu, U svemu gleda 
i vidi njega, njegovu blizinu, njegovu ljubav. »Tko se združi 
s Gospodinom, jedan je duh« (1. Kor. 6, 17). Duša poznaje 
samo još ljubav. Gospodin čini, da savršena duša ono zna, što 
mora znati; da ono misli, što mora misliti; da zaboravlja, što 
mora zaboraviti; da ljubi, što mora ljubiti; i da sve ljubi u 
Bogu i radi Boga. Dragocjena li života ljubavi! Jedan jedini čin 
savršene ljubavi pred Bogom je dragocjeniji i za svu Crkvu 
Božju korisniji od svih čina i djela nesavršene ljubavi. »I zato 
molim ja, Crkva, da se vaša ljubav sve više i više umnoži.« 


5. »Da se vaša ljubav sve više i više umnoži.« Za tim ide 
sveto bogoslužje i crkvena godina, To je napose i svrha svete 
euharistije kao žrtvene gozbe. Ona hrani život milosti, povećava 
cijeli duhovni život, umnožava s posveinom milosti ulivene kre“ 
posti, i čini, da radosno i odvažno težimo za dobrim, i nasto- 
jimo oko savršena i sveta života. 


Porast u ljubavi, prema Bogu očituje se u spremnosti da 
budemo udovi Kristova tijela, očituje se u iskrenoj volji za za 
jednički rad i međusobno razumijevanje, za ljubav prema bli- 
žnjemu. Zato se u današnjem bogoslužju poslije poslanice pjeva 
pjesma na stepenicama: »Gle, kako je dobro i kako je milo, kad 
braća stanuju zajedno.« Ne samo da je prava i vrhunaravna 
bratska ljubav usko povezana s ljubavlju prema Bogu i prema 
Kristu, nego ta je ljubav zapravo jedna te ista s ljubavi prema 
Bogu i prema Kristu. Umnoženje ljubavi prema Bogu znači 
ujedno i umnoženje bratske ljubavi, povećanje odanosti prema 
crkvenoj zajednici, prema bratskoj zajednici, koja žrtvuje i moli, 

koja se bori, trpi i stradava. Na tome š čisti i 
2 i ' putu postat ćemo čisti i 
bez prijekora za dan Kristov. Ovako misli 
: : x sli sveta C 
sreće, kad bismo ovako živjeli! + oaogjekno i 


Molitva. 


Bože, utočište naše i kreposti, bliz budi pobožnim molitva- 
mda kog Pre Jer si ti sam početnik pobožnosti, i pođaj, da 
ispješno dostignemo, što pouzdano ištem i IOSpO- 
Pijani e : , p štemo, Po Kristu Gospo 

Umnoži nam ljubav, daj nam savršenu i svetu ljubav! 


Petak iza dvadeset i druge nedjelje po Duhovima. 
Porastuljubavi. 


Crkva moli da naša ljubav Sve više i više raste. Ona misli 
na »najveću i prvu zapovijed«, koju je Gospodin dao ljudima: 
»Ljubi Gospodina Boga svoga svim srcem svojim, i svom du- 
som svojom, 1 svom snagom svojom i svim umom svojim, a 
svoga bližnjega kao samoga sebe« (Mat. 22, 28). Ljubav. je 
prava i bitna ljudska i kršćanska savršenost. O ljubavi ovisi 
da li ćemo »biti čisti i bez prijekora za dan Kristov«. Ljubav 
odlučuje o našoj vječnoj sudbini. 

. Lo»Koji ostaje u ljubavi, ostaje u Bogu i Bog u 
njemu« (1. Iv. 4, 16). Ljubav uklanja svaku razliku idi disa 
i tebe. Jezik ljubavi je ovaj: »Sve, što je moje i tvoje je, a 
što je tvoje i moje je« (Iv. 17, 10). Ljubav daje sve. Ona. je 
zadnji dokaz i posljednja riječ onoga, što netko može. Ljubav 
obuhvaća cijelo naše biće i posve ga stavlja na službu onome 
koga ljubimo. Ljubav najsavršenije časti Boga, njemu se klanja, 
njega slavi i časti, Zato je ljubav i samo ljubav, izvršenje za- 
kona (Rim. 15, 8) i veza savršenstva (Kol. 3, 14). »Sve su zapo- 
vijedi zapravo | ovisne o ljubavi, sve su one zapravo samo 
jedna zapovijed: jer sve, što je zapovijeđeno, temelji se na 
ljubavi. Kao što mnoge grane i grančice rastu iz jednoga 
korijena, tako i mnogobrojna kreposna djela niču iz jedne 
ljubavi, Jednako sve grane dobrih djela ostaju neplodne, ako 
nijesu srasle s korijenom ljubavi. Ima dakle mnogo zapovijedi, 

a ipak se svode samo na jednu: mnogo ih ima u mnogobrojnim 
djelima, a jedna je po korjenu ljubavi« (sveti Gregor Veliki). 
Sve se zapovijedi kreću oko ljubavi. Ljubav je napokon ona, 
koja nas sjedinjuje s Bogom i čini njemu sličnima. Po njoj smo 
predmet Božje ljubavi, djeca Božja, Bog nas sjedinjuje sa so- 
bom: Bog, Otac, Sin i Duh Sveti, stanuje u nama i daje, da 
S njime živimo, posjedujemo i uživamo njegov božanski, sveti.i 
blaženi život, »Koji ostaje u ljubavi, ostaje u Bogu, i Bog u 
njemu.« t 

2. Porastuljubavi. Ima nekih jasnih znakova, da li u 
ljubavi napredujemo. što više ljubimo, tim je u nama življi i bol- 
niji osjećaj naše nesavršenosti, nečistoće i nesvetosti. Mi patimo 
od toga, što nas ništetne i neznatne stvari i ljudski obziri priječe 
u potpunom predanju Bogu; što tako slabo uzvraćamo ljubav 
Božju i Kristovu; što smo prema Bogu toliko škrti i sitničavi. 
Taj nas osjećaj ne čini malodušnima, već mas ponizuje i potiče, 
da se tim više istrošimo za Boga i Spasitelja. Taj je osjećaj silio 
svece, da žude za poniženjima i trpljenjima. Prije im je pomi= 
sao na grijeh nanosila bol i poticala ih na revnost: a sada im 
zadaje neisporedivo veću bol i poticala nesposobnost, da ljube i 
da se u žrtvama potpuno istroše za Boga. Hljeli bi biti prema 
Bogu rasipni, Eto, to je u njima učinila spoznaja; kako je nedo- 
voljno i bezvrijedno sve, što čine. To je znak da njihova ljubav 
raste. što se više umnožava naša ljubav, tim smo nezadovoljniji 
sa stanjem, u kome se upravo nalazimo, Ali ne tako, da bi to 
nezadovoljstvo u nama izazivalo neki duševni nemir, neku izvje- 
snu klonulost i potištenost ili neraspoloženje, nego nasuprot, ono 
nas potiče, da težimo za onim, što je više i bolje. Ono budi u 
nama trajnu i živu želju, da postanemo sve savršeniji, čišći i 
svetiji. Ono budi u nama svetu zahvalnost prema Bogu i nepo- 
kolebivo pouzdanje u novu Božju pomoć i milosti, a ujedno i 
duboku bol, što ne iskorišćujemo veći dio milosti, koje nam se 
daju. Napokon, što više u ljubavi napredujemo, tim se više u 
nama budi tiha i nesavladiva želja, da sve u svome životu pro- 
suđujemo s Božjega stanovišta, sve dovodimo u ovisnost o nje« 
mu, sve po Božjoj volji radimo i podnosimo, sve iz čiste i svete 
ljubavi. 

5. »Gle, kako je dobro, i kako je milo, kad braća stanuju 

zajedno« (na stepenicama). Ove nas riječi sjećaju crkvene za- 
jednice, koja je sjedinjena s Kristom, svojom glavom, U zajed» 
nici Kristova tijela, u bratskoj zajednici naša će ljubav sve više 
i više obilovati i usavršiti se. U ovoj zajednici, i samo u njoj, 
sjedinjuje se s nama Gospodin, »Prvorođeni među mnogom bra« 
ćom« (Rim. 8, 29), i čini, da budemo njegovi udovi, Tako nam 
daje moć, da svoju molitvu, djelovanje i trpljenje, koje je po 
sebi bezvrijedno, sjedinimo s njegovom molitvom, djelovanjem i 
irpljenjem. Tako se naša molitva, djelovanje i trpljenje sjedinjuje 
s njegovom neizmjerno vrijednom molitvom, djelovanjem i tr- 
pljenjem i biva prožeto i nadahnuto njegovom čistoćom i savr- 
šenstvom, Ono dobiva novu i veću vrijednost pred Bogom nego 
li je prije i po sebi imalo. Sve je to plod svetoga krsta i činje- 
nice, da smo udovi Kristovi, a članovi orkvene zajednice. »Gle, 
kako je dobro i kako je milo, kad braća zajedno stanuju.« što 
bismo bili bez zajednice sa svojim prvorođenim bratom Kristom 
i s njegovom Crkvom, s Kristovim udovima, s kršćanima! 

»Daj pravu riječ u moja usta«, Krista u svetoj pričesti, Na 
taj način će se usavršiti naša ljubav. U svetoj žrtvi stavlja Go- 
spodin, Riječ Božja, sebe u naše ruke kao žrtveni dar Ocu. 
Nama pripada njegovo Srce, njegova molitva, njegova neiz= 
mjerna i sveta ljubav, njegova zahvala, klanjanje i čašćenje. 
»Po njemu i u njemu i s njime jest tebi, Bože, dostojna i savršena 
čast i slava«, i od nas. Mi ljubimo Boga ljubavlju Isusova Srca. 
Po svetoj pričesti postaje žrtvovani Gospodin, koji sav gori od 
ljubavi prema Ocu, dušom naše duše, naših čina, molitava, 
žrtava i trpljenja. U naše srce usađuje žarku ljubav, koja ras= 
paljuje njegovo Srce. Bog daje »pravu Riječ« u naša usta. Ne 
bi li morala naša ljubav snažno usplamtjeti i usavršiti se? Samo 
da nam je duh svete liturgije! Kako bismo bili odvažni i puni 
pouzdanja! »Sve mogu u onome, koji me jača« (Filip. 4, 15). 
Ne gledamo li previše na sebe, a premalo na Krista, koji u na- 
ma živi i djeluje? »Ne živim više ja, nego u meni živi Krist« 
(Gal. 2, 20). 


Molitva. 


Bože, utočište naše i kreposti, bliz budi pobožnim molitva= 
ma svoje Crkve, jer si ti sam početnik pobožnosti, i podaj, da 

uspješno dostignemo, što pouzdano ištemo. Po Kristu Gospo- 
dinu našem, Amen. 


Subota iza dvadeset i druge nedjelje po Duhovima. 
Ljubav prema Bogu. 


Crkva moli, da bi naša ljubav sve više i više obilovala u 
znanju i svakom razumijevanju. Da uzmognemo razlikovati, što 
je bolje, kako bismo bili čisti i bez prijekora za dan Kristov (po- 
slanica). 

1.»Davašaljubavsve višeobilujeu znanju« 
što tko više ljubi Boga, tim ima dublji uvid u božanske stvari. 
Porast u ljubavi odmah označuje dublju i prošireniju spoznaju 
Boga, njegovih svojstava, njegovih tajna, njegovog djela stva- 
ranja, otkupljenja, posvećenja i spasenja ljudskog roda. Ljubav 
sjedinjuje dušu s Bogom. Duša, koja ljubi počiva na Srcu Bo- 
žjem. I drago joj je, kad može da kao dijete počiva na grudima 
svoje ljubljene majke. Sva je njezina radost jedino u Bogu. što 
ona više teži za Bogom, tim je Bog više privlači sebi, objavljuje 
joj se u skrovitosti i daje joj da vidi i okusi, kako je on sladak. 
Takova duša može biti neuka, ali ona poznaje Boga. Ona posje- 
duje veliko znanje o Bogu i o njegovim tajnama, znanje, koje joj 
je sam Bog lično i neposredno udijelio, On se njoj objavljuje na 
otajstven način, On joj lično sam daje okusiti slatkoću njegove . 
ljubavi, a ne istom po ljudima ili knjigama. On stanuje u duši, 
koja ljubi, on, koji je sama ljubav, dobrota, milosrđe i utjeha. 
Ona se može njemu približiti, njega doticati, pouzdano s njime 
govoriti, njemu se otkriti, kao što se cvijet otkriva suncu, da 


Para 


više obiluje u znanju i svakom razumijevanju. ' 

2. »Da odaberete, što je bolje.« Spoznaja ljubavi 
budi u nama svijest, da još nismo ono, što bismo morali biti. 
Ljubav čezne za onim, što je pred nama, za idealnim i potpunim 
sjedinjenjem s Bogom, da se po ljubavi posve izgubimo u nje- 

govoj svetoj volji i dopadnosti, Duša žeđa, da sve više živi nje 
govim životom. Spoznaja ljubavi potiče nas na čistoću u svojem 
mišljenju, nastojanju i djelovanju. Obuzeta žarom božanske či- 
stoće i svetosti mora se duša nužno očistiti od svake nečistoće, 
od svega, što nije sveto, od svake sebičnosti. Ona mora biti čista 
u svojim nakanama, motivima, u svojim riječima, u svojem 
djelovanju i nastojanju. Spoznaja ljubavi čini napokon, da smo 
»napunjeni plodom pravde«, plodom dobrih i svetih djela. Lju- 
bav i djelo tako su povezani, da jedno bez drugoga ne može 
uopće postojati. Samo su ona djela sveta, koja činimo iz lju= 
bavi: Ljubav je naime duša i korijen dobroga djela, Ali, kao 
što se gasi vatra, ako je gorivom ne potičemo, tako se gasi i 
ljubav, ako je ne hranimo dobrim djelima. Dobra su djela hrana 
i životni uvjet ljubavi. Ako imamo u sebi ljubav, onda smo i 
»napunjeni plodom pravde«, onda smo čisti i bez prijekora za 
dan Kristov, za smrtni čas i za sudnji dan, 

3. Sveta Crkva želi da nam ljubav bude savršena. Ljubav 
naime sadržaje sve. Ona je prva i posljednja od svih kreposti, 
štoviše, ona je sama svaka krepost. Gdje ljubavi nema, ničega 
nema, I gdje je ljubav, ondje je sve, spoznaja, nastojanje i 
djelo. Gdje je ljubav, ondje dajemo Bogu Božje, a caru carevo. 
Ljubav daje sve bez pridržaja. Ljubav sve podnosi, ništa ne 
isključuje. Ljubav prema Bogu odriče se svijeta, njegovih do= 
bara, njegovih časti i radosti, Ona razapinje tijelo i žrtvuje 
vrijeme, snagu, zdravlje i život za Boga. Božju volju predpo- 
stavlja svemu, dapače i vlastitom blaženstvu, Bog prije svega 
i Bog nada sve! Ljubav je jaka. Ona prezire svijet i njegove 
raskoši, kao i đavla i njegove napasti. Ona ukroćuje strasti i 
raskida zle navike. Ona je dorasla svakoj kušnji, svakom udesu 
i dopuštenju, svakom križu i nestašici, svakoj nepravdi i poni- 
ženju, koje Bog šalje i dopušta, kao i svakom mrtvenju, naporu 
i nastojanju. Ljubav je nesebična. Ona ne ljubi Boga radi nje- 
govih dobara, nego radi njega samoga. Zato podređujmo i vla- 
stito blaženstvo, za kojim čeznemo, Božjoj volji. 

Ljubav prema Bogu pretvara se nužno i u ljubav prema 
bližnjemu. Kako možemo Boga ljubiti, a da ujedno ne ljubimo 
i svoga bližnjega, t. j. onoga, koga Bog božanskom ljubavlju 
ljubi? Radi koga je Bog poslao svoga jedinorođenoga Sina na 

ovaj svijet? Radi koga je Gospodin trpio i umro na križu? Radi 
koga je ustanovio svoju Crkvu i svete sakramente? U kome po 
ljubavi stanuje i djeluje presveto Trojstvo? Ljubav prema bli- 
žnjemu je oganj kušnje naše ljubavi prema Bogu. »Gle, kako: 
je dobro i kako je milo, kad braća stanuju zajedno!« (na ste- 
penicama). 


Molitva. 
Bože, utočište naše i kreposti, bliz budi pobožnim molitva» 
ma svoje Crkve, jer si ti sam početnik pobožnosti, i podaj, da 


uspješno dostignemo, što pouzdano ištemo. Po Kristu Gospo- 
dinu našem. Amen. 


Sveta Misa dvadesetitreće nedjelje 
poDuhovima. 


1. Evanđelje nam otkriva temeljnu misao današnjega bogo- 
služja. Neki predstojnik zbornice po imenu Jair došao je : 
Gospodinu: »Gospodine, moja je kći sada preminula; dođi, 
metni na nju svoju ruku i oživjet će.« Ova mrtva djevojka je u 
bogoslužju slika za Kristovu vjeru i Crkvu mrtvog židovstva. 
Isus pođe, da povrati život mrtvoj djevojci. Tada pristupi k nje- 
mu neka žena, te se puna vjere dotače ruba njegove haljine mi 
sleći pri tom: »Ozdravit ću, samo ako se dotaknem njegove 
haljine.« Ova žena poganka, koja je bolovala od gubitka krvi, 
slika. je poganstva, koje se obratilo Kristu. Ona je prije ozdra« 
vila, još prije nego je Isus došao do Jairove kuće. Poganstvo je 
prije zadobilo spasenje, i istom onda, kad poganstvo uniđe u 
Kristovu Crkvu, doći će i Izraelci kao narod Kristu. A kad se to 
dogodi, više nije daleko drugi dolazak Kristov. 

2. Danas se Crkva raduje času, u kojem će Krist narodu, 
koji je nekada bio izabrani, dati svoje spasenje i povratiti . 
život, kao što ga je povratio kćeri predstojnika zbornice. po 
uzdano se sjeća riječi: »Ja mislim misli mira, a ne cviljenja; 
izvest ću vaše robovanje (Židove) iz svih mjesta« k svetoj 
Crkvi, da imate dijela u milostima i blagoslovu Kristova djela 
otkupljenja, »Blagoslovio si, Gospodine, svoju zemlju, podostio 
si Jakovljevo roblje«, t, j. židovstvo (ulaz). I oni će s poganima 
biti djeca Božja i subaštinici djece Božje. Tada će biti jedno 
stado i jedan pastir, jedno Božje kraljevstvo, jedna Cr- 
kva, jedno vječno općinstvo svetih pod jednom glavom 
Kristom, i to će biti Kristova pobjeda, pobjeda milosti! Ovako 
se nada i moli naša Crkva. Ona želi i hoće, da se svi spasu, da 
svi dođu ka Kristu, i pogani i Židovi, i da od njega zadobiju 
spasenje. Pridružimo se molbi i želji naše Crkve du. 
kim Kyrie eleison molimo Gospodina, da bude milostiv. Željno 
očekujmo s Jairom i sa ženom, koja je bolovala od gubitka krvi, 
dodir s Kristom, »da (kod svoga drugoga dolaska kod uskr= 

snuća od mrtvih) preobrazi naše bijedno tijelo« (poslanica), 
savršenije, nego li,je to učinio kod bolesne žene i mrtve dje- 
vojke. Danas treba da u bogoslužju živo mislimo na dolazak 
Gospodnji, koji će svetu Crkvu veoma usrećiti, Tada će ona 
»iz dubine« zemaljskih nevolja biti uzdignuta do uzvišenog gle- 
danja Boga, do vječnoga pokoja i blaženstva, bit će uzvišena 
kao cjelina, sva njezina djeca i članovi, svi, koji su umrli u 
posvetnoj milosti. što je Spasitelj danas izvršio na bolesnoj ženi 
i na mrtvoj djevojci, to će neuporedivo više učiniti ljudskom 
rodu, Crkvi, kad je bude iz mjesta zatočenja poveo zauvijek u 
očinsku kuću. Zato pjevamo u pjesmi na stepenicama: »Gospo- 
dine, oslobodio si nas (Crkvu, a u njoj mas) od onih, koji nas 
muče, U Bogu ćemo se hvaliti cijeli dan.« Blaženog li dolaska 
Kristova o svršetku svijeta za cjelinu, a sretnoga li dolaska za 
svakoga od nas na času smrti! To će biti dan »oslobođenja«! 
»Ja mislim misli mira !« ' 

3. Krist nam se već danas javlja u današnjem bogoslužju. 
U predstojniku zbornice i u bolesnoj ženi označeno je, kako 
Crkva i mi idemo danas kod prikazanja ususret Kristu. Što 
ćemo mu dati kao žrtveni dar? Kao Jair i bolesna žena možemo 
mu dati bijedu, bolest i smrt. Mi smo naime po istočnom grijehu 
i po svojim ličnim grijesima izranjeni, slabi, bolesni i nevoljni, 
»Iz dubine (nevolje i grješne bijede) vapijem k tebi.« U žrtvi 
naći ćemo Krista. U svetoj pretvorbi doći će nam ususret. I sa« 
žaliti će se radi naše bijede i nevolje, pa ne samo da će naše 
potrebe saslušati, nego će ih u živoj zajednici srdaca uzeti kao 
da su njegove i primiti ih u svoju čistu i svetu žrtvu, Žrtvujući 
prikazat će našu bijedu, naše molbe i želje Ocu i potkrijepiti ih 
svojom ljubavlju, svojim zaslugama, svojom čistoćom i sveto- 
šću. On će moliti s nama. »Kruh naš svagdanji daj nam danas. 
Otpusti nam dugove naše. Ne uvedi nas u napast, Izbavi nas od 
zla.« Još više! U pričesti doći će k nama onaj isti, koga je ona 
bolesna žena iz evanđelja dotakla i koji je Jairovu kćer uzeo za 
ruku i povratio joj život. On će dotaknuti i nas, svoju Crkvu, 
i mi ćemo osjetiti, da iz njega izlazi sila, koja sve iscijeljuje. 
»Ja mislim misli mira, a ne cviljenja.« »Zaista vam kažem, što- 
god moleći zaištete, vjerujte, da ćete primiti, i bit će vam!« 
(pričesna). što se dogodilo predstojniku zbornice, koji ga je 

molio, i što se dogodilo bolesnoj ženi, koja ga: je šuteći zakli- 
njala, to će se dogoditi i onima, koji po svetoj Misi i po žrtvenoj 
gozbi, po svetoj pričesti susreću Krista Gospodina i njega mole. 
»Ja mislim misli mira.« 


Dvadeset i treća nedjelja po Duhovima. 
Očekivanje, 


»Govori Gospodin: — Ja pre misli mira eko aica 
ne cviljenja (propasti). Prizivat ćete me i ja ću vas i, 
i izvost Ša ia jed iz svih mjesta« (ulaz). Dolazak Kri 
stov na času smrti svakoga pojedinca, a napose njegov dolazak 
na sudnji dan, ne znači samo dolazak. na sud, nego je ta pravo 
vraćanje zarobljenika njihovoj domovini«, konačno oslobođenje, 
otkupljenje, primanje u blažene stanove nebeske i vječne mam 
domovine. Bogoslužje upravlja naš pogled na skori život na 
nebesima, koji smo zapravo započeli već u Životu posvetne mi= 
losti kao udovi Kristova otajstvenog tijela i kao članovi svete 
kange »Odanle (s neba) očekujemo Spasitelja, 
Gospodina našega Isusa Krista. On će po jakosti, kojom < 
sebi pokoriti sve, preobraziti naše bijedno tijelo, da bude jel 4 
nako njegovu proslavljenom tijelu« (poslanica). Mi još vapi 
jemo »iz dubine« bijednog i ništetnog zemaljskog Života. Mi se 
još moramo boriti i na svakom smo koraku izloženi razočaranju, 
napastima i opasnosti da sagriješimo. Još uvijek treba da živi= 
mo poniznim životom, životom, kojim je Isus živio i kojim on 
kao glava i dalje živi u nama, svojim udovima, Pa kao ća je 
on, naša glava, slavno uskrsnuo i preobrazio se istom nakon 
smrti na križu, tako će i njegovoj Crkvi i nama svanuti da 
preobraženja istom nakon borbe zemaljskoga života, kad i po- 
sljednji ud otajstvenoga tijela u ljubavi, borbi i trpljenju dlacisio 
do potpune sličnosti s glavom. To će biti svršetak i pk 
ostvarenje spasenja po uzoru preobraženoga Gospodina. : 
Crkva ne će više trpjeti niti se boriti. Tada će slaviti slavlje 
kroz svu vječnost. »Oslobodio si nas, Gospodine, od onih, ia 
nas muče, i smeo si one, koji nas mrze« (na stepenicama), o 
će biti konačno i savršeno otkupljenje i duše i tijela. » Vjerujem 

u uskrsnuće tijela i u život vječni.« Za tim danom konačnog 
otkupljenja pri uskrsnuću od mrtvih i općem sudu, za danom 
povraika u blaženu i vječnu domovinu čezne sveta Crkva u 
ovim posljednjim tjednima crkvene godine. »Iz dubine vapijem 
k tebi, Gospodine, Gospodine, usliši glas moj« (prikazanje). U 
ovim posljednjim tjednima orkvene godine uzdignimo sa svetom 
Crkvom svoj pogled i promotrimo jedini pravi Život, radi kojega 
smo otkupljeni, pokršteni i obasuti tolikim milostima, »Mi oče- 
kujemo Spasitelja, koji će preobraziti naše bijedno tijelo, da 
bude jednako njegovu proslavljenom tijelu.« 

2. »Našaje domovina na nebu.« »Mnogi (kršćani) 
žive kao neprijatelji Kristova križa. Njihov svršetak je propast, 
njihov bog je trbuh, a slava u njihovoj sramoti, (oni se diče 
Svojim sramotnim djelima), jer teže samo za zemaljskim stva- 
rima« (poslanica), »A naša je domovina na nebu.« To traži od 
nas završetak crkvene godine. Mi osjećamo da smo weć pred 
vratima nebeske domovine. Još doduše živimo u svijetu, ali se 
s njime ne bavimo, Mi živimo prema apostolovim riječima : 
»Braćo, vrijeme je kratko. Preostaje, da oni, koji imaju .žene, 
buđu kao da nemaju, i koji plaču, kao da ne plaču, i koji se 
raduju, kao da se ne raduju, i koji kupuju, kao da nemaju, i koji 
uživaju ovaj svijet, kao da ne uživaju: jer prolazi slika ovoga 
svijeta. A hoću, da vi budete bez brige. Tko je bez žene, brine 
se za ono, što je Gospodnje, kako da ugodi Bogu. A tko je ože- 
njen, brine se za ono, što je svjetovno, kako bi ugodio ženi i raz- 
dijeljen je« (1. Kr. 7, 29—55). Mi zapravo više ne smijemo 
živjeti za ovaj vremeniti svijet, nego za prekogrobni život, ako 
uistinu želimo biti pravi kršćani, pravi udovi Kristovi i članovi 
njegove Crkve. Naše msli, želje i nastojanja morala bi daleko 
nadilaziti sve, što je samo vremenito i prolazno. Treba da živimo 
u nadi i iščekivanju uskrsnuća mrtvih. Zato budimo uvijek 
spremni, ne iz straha pred smrću i sudom, nego iz uvjerenja, da 
smo jedno sa svojim Otkupiteljem, koji će preobraziti naše bi« 
jedno tijelo i učiniti ga dionikom svoga proslavljenja. Radosno 
»ustrajmo u Gospodinu« (poslanica), što je novac i bogatstvo, 
vremeniti užitci i radosti, časti i ugled pred ljudima, ako ih uspo- 
redimo s onim, što ćemo dobiti u: vječnom životu? što su žrtve 
i odricanja, poniženja i trpljenja sadašnjega života prema ono- 

me, što ćemo u nebu za to primiti? (Rim. 8, 18). »Što oko nije 
vidjelo, i uho nije čulo, i što u čovječje srce nije ušlo, ono je 
Bog pripravio onima, koji ga ljube« (1. Kor. 2, 9). 

3. Ima dvije vrsti kršćana! »Mnogi«, koji »žive kao nepri= 
jatelji Kristova križa. Ti se brinu samo za zemaljske stvari. 
Njihov je bog trbuh.« Apostol se sjeća ovih kršćana »sa suza 
ma«. A isto tako i Crkva. Drugima je »domovina na nebu«, kod 
preobraženoga Gospodina. Oni živom čežnjom očekuju njegov 
dolazak. Oni žele »umrijeti i biti s Kristom«. Jer meni je život 
Krist, a smrt dobitak« (1. Filip, 21 i 25). 

»Odanle, s neba, očekujemo Spasitelja, Gospodina našega 
Isusa Krista.« Ne samo na svršetku svijeta, u dalekoj budućno- 
sti, nego već danas, sada, kod svete žrtve. Ona je uvod, predigra 
i zalog, da će Gospodin doći, da preobrazi naše tijelo i obuče 
ga slavom vlastitoga preobraženja. On dolazi u žrtvi svete 
Mise, u primanju svete pričesti istom silom i moći, kojom je u 
evanđelju današnje Mise izliječio bolesnu ženu i uskrisio mrtvu 
kćer Jairovu, »silom, kojom može sebi sve podložiti«, pa i istu 
smrt. »Zaista vam kažem, štogod moleći zaištete, vjerujte, da 
ćete primiti i bit će vam« (pričesna). Buduće uskrsnuće i pre“ 
obraženje, koje očekujemo, zadobit ćemo mi, udovi njegova ti- 
jela, tim sigurnije, što smo po svetoj pričesti više njegovi udovi. 
»Tko jede moje tijelo i pije moju krv, ima vječni život, a ja ću 
ga uskrisiti na sudnji dan. Tko jede od ovoga kruha, živjet će u 
vijeke« (Iv. 6, 544 i 58). Vjerujmo! 


Molitva. 


Odriješi, molimo, Gospodine, prekršaje tvojih naroda, da 
se od spona grijeha, kojih se svojom slabošću dobavismo, tvo- 
jom blagošću oslobodimo. Po Kristu Gospodinu našem, Amen. 


Ponedjeljak iza dvadeset i treće nedjelje po Duhovima, 
Bog mira. 


Sveta Crkva misli na sve ljude. Ona sve ljubi. Svima i 
svakome želi vječni život. To želi i narodu, koji je nekada bio 
izabrani narod, a sada je neko vrijeme zabačen, Prije svršetka 


Ponedjeljak: Bog mira. 417 


svijeta taj će se narod povratiti Gospodinu. Bog je Bog mira, 
oproštenja i milosti. 

l.»U ono vrijeme, dok je Isus govorio narodu, pristupi 
mu neki knez, pokloni mu se i reče: Gospodine, moja je kći 
sada preminula, dođi, metni na nju svoju ruku i oživjet će. Isus 
ustade i pođe za njim sa svojim učenicima. I žena, koja je dva- 
naest godina bolovala od gubitka krvi, pristupi otraga i dotače 
se okrajka njegove haljine. Jer je pomislila u sebi: Ozdravit ću, 
samo ako se dotaknem njegove haljine. 1 žena ozdravi od onoga 
časa. Kad je Isus došao do kneževe kuće i vidio svirače i narod, 
koji je bučio reče: Odstupite, jer djevojka nije umrla, nego spava. 
I kad je istjerao narod, uđe u kuću, uze ruku djevojke i dje- 
vojka je ustala« (evanđelje). Kako je Gospodin dobar i moćan! 
Kako je uspješna Jairova molitva i vjera bolesne žene! Isus je 
Gospodar života i smrti, pun moći i »sile, kojom može sebi sve 
podložiti«. 

2. Prema liturgiji je mrtva djevojka slika Izrael- 
skoga naroda, koji je mrtav za Krista, za Crkvu, za milost i bla- 
godati otkupljenja. »Dođe k svojima, ali ga njegovi ne primiše« 
(Iv. 1, 11). »Oni su tražili, da Pilat pusti Barabu, a ne Isusa. 
I Pilat ih upita: »Što ću učiniti s Isusom, koji se zove Krist, 
Mesija?« Oni odgovore: »Neka se razapne!« »A kakvo je zlo 
učinio?« A oni su još više vikali: »Neka se razapne!« I Pilat je 
oprao svoje ruke govoreći: »Ja sam nevin u krvi ovoga praved- 
nika. Vi ćete odgovarati.« I odgovori sav narod: »Njegova krv 
na nas i na našu djecu« (Mat. 27, 21—25). Ali Gospodin misli 
misli mira, oproštenja i milosti. On se ipak daje na put, da 
nesretnome narodu povrati život milosti, ali ga u tom spriječi 
neka žena, Liturgija gleda u toj ženi poganstvo, koje se po vjeri 
pridružilo Kristu. Žena je bila izliječena još prije nego je Go- 
spodin ušao u kuću predstojnika zbornice, u kojoj je ležala 
mrtva djevojka. Liturgija i u tom vidi sliku: Najprije je ušlo 
u Crkvu poganstvo, a tek iza toga ući će i židovski narod. »Ne 
ću, braćo, zatajiti ove tajne. Djelomična tvrdokornost u Izraelu 
trajat će tako dugo, dok ne uniđe punina naroda, I tada će se 
spasiti sav Izrael, jer se Bog ne kaje za svoje darove i poziv. 
Jer kao što se niste (vi pogani) nekada pokoravali Bogu, a sad 
ste postigli milosrđe poradi njihove (židovske) nepokornosti, 

tako se i ovi sad nisu pokorili poradi vašega pomilovanja, da 
i oni od sada postignu milosrđe. Jer je Bog zatvorio sve (židove 
i pogane) u nepokornost, da se svima smiluje« (Rim, 8, 25 sl.). 
Bog »hoće, da se svi ljudi spasu i dođu do spoznaje istine« (1. 
Tim. 2, 4). »Ja mislim misli mira, a ne cviljenja; izvest ću vaše 
robovanje iz svih mjesta« (ulaz). Tolika krivnja, nevjera i gri- 
jesi! Ali na koncu svega dolazi ipak mir. Gospodin zaboravlja, 
što se dogodilo. Zlo, što ga je počinio Izraelski narod pretvara 
se u oproštenje, mir i obraćenje. »Gospodine, iz dubine vapijem 
ja, grješni i nevjerni Izraelski narod, k tebi, Gospodine, usliši 
glas moj« (prikazanje)). »Prizivat ćete me i ja ću vas uslišati, i 
izvest ću vaše robovanje iz svih mjesta« (ulaz). Kako je dobar 
i silan naš Bog! 


3. »Ja mislim misli mira«, oproštenja, izmirenja i spasenja. 
Hko ovako misli s narodom, koji se iznevjerio, zabacio i raza“ 
peo pomazanika Gospodinova, kako ne će mnogo više s Crkvom, 
s nama kršćanima, koji smo slika bolesne žene iz evanđelja. 
Godina spasenja, koja se skoro završava, donijela nam je bo- 
gate milosti. Zato nas savjest tim više potiče na duboki vapaj: 
»Mea culpa, mea culpa, mea maxima culpa.« Kako smo zajedno 
s drugom djecom svete Crkve lihvarili s povjerenim nam bogat- 
stvom! Ne bi li Gospodin imao dovoljno razloga da i nas zabaci, 
kao što je zabacio izabrani narod? Ali mjesto toga on nas umi- 
ruje i uvjerava: »Ja mislim misli mira, a ne cviljenja.« Nakon 
tolike borbe i bijede, krivnje i nevjere, koje smo počinili u minu= 
loj godini, odzvanja radosna vijest o miru, Gospodin zaboravlja 
na naše grijehe. 


»Prizivat ćete me i ja ću vas uslišati, i izvest ću vaše robo- 
vanje iz svih mjesta.« Naš vapaj za smilovanjem i oproštenjem 
proizlazi iz skrušena i raskajana srca. »Iz dubine svoje krivnje 
vapijem k tebi. Gospodine, usliši glas moj. Iz dubine vapijem 
k tebi. Ali bez pokore i pokajanja Gospodin ne može nikako 
izreći riječ mira. 

»Ozdravit ću, samo ako se dotaknem njegove haljine.« Mi 
smo je dotakli, kad smo primili sakramenat svetoga krsta. Mi 
smo je doticali, kadgog smo Gospodinu i njegovu zamjeniku 
raskajano priznali svoju krivnju i Gospodin nam odgovorio: 

»Ja te odriješujem od tvojih grijeha.« Mi smo, štoviše doticali i 
njega samoga, njegovo tijelo i krv, u presvetom euharistijskom 
otajstvu. Sreinih li nas u Crkvi Novoga Zavjeta! U njoj ćemo 
ozdraviti i primiti vječni život. »Izvest ću njihovo robovanje iz 
svih mjesta.« 

Molimo zato danas sa svetom Crkvom Gospodina, da otpu- 
sti krivnju svome narodu i odriješi okove, da se svi možemo 
opet radosno povratiti »u Očevu kuću« (Iv, 14, 2).. U svetoj 
pričesti Gospodin - se sjedinjuje s nama. On moli u nama, on 
moli s nama, on moli u Crkvi i sa svojom Crkvom i uvjerava 
je: »Zaista vam kažem: štogod moleći zaištete, vjerujte, da ćete 
primiti, i bit će vam« (pričesna). Crkva vjeruje. A on se obraća 
k njoj i govori: »Uzdaj se, kćeri, pomogla ti je tvoja vjera!« 


Molitva. 


 Odriješi, molimo, Gospodine, prekršaje tvojih naroda, da 
se od spona grijeha, kojih se svojom slabošću dobavismo, tvo= 
jom blagošću oslobodimo. Po Kristu Gospodinu našem. Amen. 


Uforak iza dvadesef i ireće nedjelje po Duhovima. 
»Dođi kraljevstvo tvoje.« 


»Odanle očekujemo Spasitelja, Gospodina našega Isusa Kri- 
sta« (poslanica). Crkva očekuje dolazak Gospodnji, dolazak 
svoga Zaručnika. Od onoga časa, kada je on uzišao na nebo, 
stoji ona i gleda, ne će li doskora doći, da je povede k vječnim 
zarukama. Ona moli: »Ispovijedam jedn o krštenje i iščekujem 
uskrsnuće mrtvih i život budućega vijeka« (vjerovanje iz svete 
Mise). 

1. »Kraljevstvo je nebesko kao deset djevi- 
ca, koje uzeše svoje svjetiljke i iziđoše ususret zaručniku« (Mat. 
25, 1). Gospodin nam je u mnogo slika i prispodoba orisao Cr- 
kvu na zemlji. Ali jedna od najljepših i najslikovitijih jest pri- 
spodoba o deset djevica, koje iziđoše ususret Zaručniku, One 
su sve obuzete jednom jedinom misli! Da ne zakasnu! Kako 
čekaju! Kako je njihov pogled upravljen u daljinu! Kako po- 

zorno osluškuju u noćnoj tišini! Kako su napeti živci i cijelo 
tijelo, da svaki čas polete ususret svome zaručniku. Kako izga- 
raju od želje da pozdrave zaručnika i da s njim uđu na svadbu! 
Da, to je uistinu Crkva, zaručnica Gospodinova, Ona očekuje 
dolazak Zaručnika. Ona ga iščekuje živom željom. što joj za= 
pravo i može pružiti ova zemlja? Njezina je težnja upravljena 
samo na vječnost! »Naša je domovina na nebu, odakle očeku- 
jemo Spasitelja, Gospodina našega Isusa Krista.« Ona je sva 
u iščekivanju i gori od želje za Zaručnikom. Njezina se djeca 
pri susretu pozdravljaju pozdravom: »Maran atha — Dođi, 
Gospodine« (1. Kor. 16, 22). Njihova je molitva: »Amen. Dođi, 
Gospodine, Isuse« (Oikr. 22, 20). Svetom čežnjom vape: »Go- 
spodine, sjeti se svoje Crkve, oslobodi je od svakoga zla i usa- 
vrši je u svojoj ljubavi. Da, saberi je sa sve četiri strane svi- 
jeta u svojem kraljevstvu, koje si joj pripravio. Neka dođe mi- 
lost i neka nestane ovaj svijet« (iz nauka dvanaestorice apo- 
stola). U velikim nevoljama posljednjih vremena iznova će se 
raspiriti žudnja naše Crkve za Zaručnikom. Tada će »Duh i 
zaručnica govoriti: Dođi. I koji čuje, neka govori: Dođil« 
(Otkr. 22, 17). »Tada će kraljevstvo nebesko biti kao deset dje- 
vica, koje uzeše svoje svjetiljke i iziđoše ususret zaručniku.« 

2. »Iščekujem život budućega vijeka« Crkva 
ga iščekuje potpuno sigurno i postojano. I to s punim pravom. 
Glava je već unišla u vječni život. A to daje tijelu i udovima 
sigurnost i jamstvo, da ćemo i mi postići vječni život, samo ako 
ostanemo živi udovi Kristovi. Doista, već nastupa ono, što oče« 
kujemo. »S Kristom nas je oživio i s Kristom nas je uskrisio 
i s njim nas je posadio u nebesko kraljevstvo« (Elfež. 2, 5). 
Naše uskrsnuće, naše preobraženje u nebu već je započelo u 
Kristu, našoj glavi. Zahvalno priznajmo: »Oslobodio si nas, Go- 
spodine, od onih, koji nas mučiše i smeo si one, koji mrziše na 
nas. U Bogu ćemo se hvaliti cijeli dan, i slavit ćemo tvoje Ime 
dovjeka« (na stepenicama). Vjerujmo u obećanje: »Ja mislim 
misli mira. Izvest ću vas iz vašega ropstva.« 

3. »Naša je domovina na nebu.« Predstoji nam sretna i bla- 
goslovljena budućnost. što onda još znače vremenite nevolje? 
Zato nije nikakvo čudo, da je u doba, koje je posve živjelo u 
očekivanju dolaska Gospodnjega, niklo mučeničko pokoljenje, 

koje je odvažno i junački pogazilo sve blago, časti i vrednote 
ove zemlje i žrtvovalo svoj imetak, svoju krv i sam život, samo 
da zadobije Krista, pravi i vječni život! I da je niklo djevičan- 
sko pokoljenje, jako i oporo, miomirisno i čisto: jedna Cecilija, 
Janja (Agneza), Agata. One su znale, kako treba očekivati Go- 
spodina. A mi? 

»Idem, da vam pripravim mjesto. I kad odem i pripravim 
vam mjesto, opet ću doći i uzet ću vas k sebi, da budete i vi 
tamo, gdje sam ja. Ovo sam vam rekao, da moja radost bude u 
vama i da se ispuni vaša radost« (Iv. 14, 5; 15, 11) na pomisao, 
što čeka vas, koji ste bili moji udovi i sa mnom sjedinjeni. 

»Dođi kraljevstvo tvoje!l« Neka dođe, neka skoro dođe! 


. Neka dođe k svima nama! 


Molitva. 


Odriješi, molimo Gospodine, prekršaje tvojih naroda, da se 
od spona grijeha, kojih se svojom slabošću dobavismo, tvojom 
blagošću oslobodimo. Po Kristu Gospodinu našem. Amen. 


Srijeda iza dvadeset i treće nedjelje po Duhovima, 
De profundis. 


Kako sveta Crkva mnogo nastoji, da u posljednjim tjedni- 
ma crkvene godine u nama očuva živo sjećanje na povratak, na 
dan, kad će doći Zaručnik. Kako želi da potkrijepi nadu u onaj 
srelni čas! Ona jača u nama pouzdanje, da »nas Gospodin utvr= 
duje još do kraja, do dana dolaska Gospodnjega« (18. nedjelja 
po Duhovima); ona hoće da nas pripravi, da »budemo čisti i 
bez prijekora za dan Kristov« (22. nedjelja po Duhovima), U 
naša usta stavlja pjesmu punu čežnje: »Nad rijekama babilon= 
skim sjeđasmo i plakasmo, opominjući se tebe, Sione« (20. ne- 
djelja po Duhovima). Ona nas sjeća dana, u koji će Gospodin 
opet sazidati Sion, Crkvu, i javiti se u svojoj slavi (16. nedjelja 
po Duhovima). Ona određuje da čitavih osam dana slavimo 
blagdan Sviju svetih; da i mi suosjećamo bolnu čežnju za ne- 
bom, kojom izgaraju naši pokojnici u čistilištu. Ona moli za 

nas, da se oslobodimo od grješnih okova (molitva) i da ne 
podlegnemo vremenitim pogiblima (popričesna). Ona nas živo 
opominje: »Ustrajte u Gospodinu« (poslanica). Ona zna, kako 
lako i brzo zapuštamo Krista, i kako se lako naša težnja upravlja 
na vremenito stvari. ' : 

1, »Ustrajte u Gospodinu« Po svetom krstu mi 
smo njegovi udovi. Od toga časa živi on i dalje svojim životom 
u nama. Njegovo nastojanje i. težnja u nama nije upravljena 
na vremenito, sjetilno i puteno; niti na ljudsku čast, niti na vre- 
menite radosti i užilke; a još manje na ono, što bi bilo mrsko 
njegovu Ocu i .grješno. Cijelo je njegovo biće upravljeno na to, 
da vrši volju Očevu. On uvijek misli na Oca. Ta on je već ovdje 
u svome zemaljskom životu uživao potpuno gledanje Boga 
onako, kako ćemo ga i mi jednom uživati poslije smrti. Zato je 
njegova domovina na nebu: on se neprekidno sjeća Oca, nepre- 
kidnom ljubavlju vrši ono, što je Ocu milo, bez prekida opći s 
Ocem u ljubavi i molitvi. Doista, uvijek je mogao reći: »Idem 
k Ocu« (Iv. 16, 16). »Ja ljubim Oca« (Iv, 14, 51). U svetom 
krstu učinio nas je svojim udovima, da u nama može nastaviti 
svoj život. Po svetoj pričesti produbljuje on dnevno ovo životno 
sjedinjenje. Tim on želi, da nas sve više i više prožme i obuzme 
svojim duhom i svojom snagom, da kao udovi imamo potpuno 
udio u životu svoje glave, pa da živimo njegovim životom. Što 
smo dakle dublje ukorijenjeni u njemu, tim savršenije je naša 
domovina na nebu: jer se radosno odričemo i raskidamo zemalj- 
ske veze i neuredne brige za novcem i blagom, kao i čežnju 
za čašću i ugledom. U Kristu gube zemaljske stvari svoju vrijed- 
nost. I nama je kao i apostolu. Čim je jednom vidio Božju slavu, 
(2. Kor, 12, 1 sl.) postalo mu je sve, što je nekoć cijenio i u 
što se do sada pouzdavao, kao »smeće«. On je »u Kristu«, obu= 
zet Kristom i zaboravlja na ono, što je straga, na vremenite 
stvari. On posiže za onim, što je pred njim, i sjećajući se svoga 
cilja, teži za onim, na što ga je Bog pozvao po Kristu Isusu 
(Filip. 5, 5 sl.). Današnje bogoslužje upućuje nas na njega: 
»Ugledajte se na mene«, apostola. 

2. »Mnogi žive kao neprijatelji Kristova 
križa« Oni su se odrekli sotone i njegovih djela, Na njiho- 
vom čelu i grudima bio je utisnut znak križa kao dokaz, da 

pripadaju Kristu Raspetomu. Bili su pokršteni i kao Kristove 
loze nakalamljene na trs, da žive Kristovim životom: životom, 
koji je posve Bogu posvećen, čisti i mrtvi za vremenite naslade. 
»Caro regenerati caro crucifixi — Tijelo onoga, koji se u krstu 
preporodio, tijelo je Krista Raspetoga« (sveti Leo Veliki). »S 
Kristom sam razapel« (Gal. 2, 19). »Bože sačuvaj, da se ja čim 
drugim hvalim osim križem Gospodina našega Isusa Krista, po 
kojemu je meni svijet razapet i ja svijetu« (Gal. 6, 14). A da- 
nas »žive kao neprijatelji Kristova križa, i teže samo za zemalj- 
skim stvarima« (poslanica). S velikom boli tuži se danas apostol 
i Crkva Gospodinu, »Iz dubine vapijem k tebi, Gospodine. Usliši 
glas moj. Iz dubine vapijem k tebi: Gospodine, odriješi prekr- 
šaje tvojih naroda i oslobodi ga od spona grijeha« (molitva), od 
privezanosti uz vremenita dobra i užitke. U žrtvi kod svete Mise 
polazi s predstojnikom zbornice ka Gospodinu: »Moja je kći 
sada preminula; dođi, metni na nju svoju ruku i oživjet će.« 
Ona vjeruje u njegovo obećanje: »Ja mislim misli mira, a ne 
cviljenja« (ulaz). »Kažem vam, štogod moleći zaištete, vjerujte, 
da ćete primiti, i bit će vam« (pričesna), 

5. »Ustrajte u Gospodinu«, u živoj i budnoj svijesti, da smo 
njegovi udovi, a on naša glava! Ozbiljno shvatimo taj svoj uzvi- 
šeni poziv. Uzdignimo se iznad vremenitog i zemaljskoga, iznad 
samoga sebe iznad naravno-ljudskog mišljenja, prosuđivanja, 
nastojanja i djelovanja, iznad svih čisto naravno-ljudskih mo= 
tiva i obzira, Naša je domovina na nebu. 

Ne bi li i mi morali poslije tolikih milosti i nakon toliko 
godina provedenog života u svećeničkom i redovničkom staležu 
ipak već jednom biti posve obuzeti Kristom? Ne bismo li morali 
poput svetog Pavla, sve smatrati za izmet? Nažalost! »Iz dubine 
svoje privezanosti uz zemaljske stvari vapijem k tebi, Gospo- 
dine. Gospodine, usliši glas moj.« 


Molitva. 


Odriješi, molimo, Gospodine, prekršaje tvojih naroda, 
da se od spona grijeha, kojih se svojom slabošću dobavismo, 
tvojom  blagošću oslobodimo. Po Kristu Gospodinu našem. 
Amen. 

Četvrtak iza dvadeset i treće nedjelje po Duhovima. 
»Izvest ću vasu domovinu.« 


Kako je vedra ta radosna vijest: »Izvest ću vas iz ropstva« 
(ulaz). Ta Gospodin je uzašao na nebo, da nam pripravi mjesto. 
»I kad odem i pripravim vam mjesto, opet ću doći i uzet ću 
vas k sebi, da budete i vi tamo, gdje sam ja« (Iv. 14, 53), 

1. »On će opet doći« To ispovijeda sveta Crkva u 
svojem vjerovanju, To svjedoči i sam Gospodin: »Pokazat će se 
znak Sina čovječjega (križ u velikom sjaju) na nebu, Tada će 
proplakati sva plemena na zemlji i vidjet će Sina čovječjega, 
gdje dolazi s velikom moći i veličanstvom na oblacima nebe= 
skim. I poslat ću svoje anđele, koji će jakim glasom trublje sa= 
brati njegove izabrane od četiri strane svijeta, od jednoga do 
drugoga kraja neba« (Mat. 24, 50 sl.). »Kad se ovo počne doga- 
đati, ohrabrite se i dignite svoje glave, jer se približuje vaš 
otkup« (Luka 21, 28). Tada »će svi, koji su u grobovima, čuti 
glas Sina Božjega. I koji su činili dobro, uskrsnut će na život, a 
koji su činili zlo, uskrsnut će na osudu« (Iv, 5, 28 sl.). »Kako u 
Adamu svi umiru, tako će i u Kristu svi oživjeti (uskrsnuti). 
Ali svaki u svom redu. Prvenac Krist, a potom oni, koji su Kri- 
stovi, za njegova dolaska. Onda je svršetak, kad preda kraljev= 
stvo Bogu i Ocu, pošto je uništio svako poglavarstvo, (koje je 
Bogu neprijatelj), svaku vlast i silu. Jer njemu valja vladati, dok 
ne podloži sve neprijatelje pod svoje noge. Kao poslednji ne- 
prijatelj će se uništiti smrt« (1. Kor. 15, 22 sl.). Pošto sve sebi 
podloži, uzet će nas za ruku i povesti k Ocu, s našom dušom i 
tijelom. »Hodite, blagoslovljeni Oca moga, i nasljedite kraljev 
stvo, koje vam je pripravljeno od postanka svijeta« (Mat. 25, 
24). Tako će se ispuniti obećanje: »Opet ću doći i uzet ću vas 
k sebi.« Vjerujmo u ljubav, moć i obećanje našega Gospodina. 
»Dignite svoje glave, jer se približuje vaš otkup.« 

2.»Dabudeteivitamo, gdje sam ja« (Iv. 14, 4). 
»Oče, hoću da i oni, koje si mi dao, budu sa mnom, gdje sam 
ja« (Iv. 17, 24). »Ti si ih meni dao« ne samo ga braću, nego kao 
udove moga tijela. Zato hoću da »i oni budu sa mnom, gdje 
sam ja«. Ako sam ja u slavi, neka budu i oni tamo. »Sa mnom« 
kao moji udovi, po sjedinjenju sa mnom, koji sam njihova gla= 

va. »Da gledaju moju slavu, koju si mi dao« (Iv. 17, 24). Da, 
meka i oni na svome tijelu oćute tu slavu. »Ja ću preobraziti 
njihovo bijedno tijelo, da bude jednako mojemu proslavljenom 
tijelu« (poslanica). »Oče, ja ću biti u njima, kao što si ti u 
meni« (Iv. 17, 23). Zato se mora i ljubav, kojom mene ljubiš, 
odnositi i na njih. I radost i slava i blaženstvo, koje si meni dao, 
mora prijeći i na njih, da moja radost u njima bude potpuna. 
»Slavu, koju si mi dao, dadoh njima« (Iv, 17, 25). Tko može 
shvatiti, što »je Bog pripravio onima, koji njega ljube« (1, Kor. 
2, 9), nama, koji smo Kristovi udovi, članovi njegove zaručnice 
svete Crkve! 

sA Divnog li otajstva našega jedinstva s Kristom, našega 
sjedinjenja s njime po svetom krstu i po presvetoj euharistiji, u 
zajednici svete Crkve. »Da budete i vi tamo, gdje sam ja.« Ja 
sam glava, a vi ste udovi. Ja sam trs, a vi loze. Tko ostaje u 
meni, i ja u njemu, taj daje mnogo ploda, jer bez mene ne mo= 
žete činiti ništa. Tko ne ostane u meni, izbacit će se kao loza, 
koja će se osušiti, i skupit će je, baciti u oganj i izgorjet će« 
(Iv. 15, 5 sl.). 

»Oslobodio si nas, Gospodine, od onih, koji nas mučiše 
i smeo si one, koji mrziše na nas. U Bogu ćemo se hvaliti cijeli 
dan (cijelu vječnost), i slavit ćemo tvoje Ime dovjeka« (na ste- 
penicama). 

Molitva. 


Odriješi, molimo, Gospodine, prekršaje tvojih naroda, da se 
od spona grijeha, kojih se svojom slabošću dobavismo, tvojom 
blagošću oslobodimo. Po Kristu Gospodinu našem. Amen. 


Petak iza dvadeset i treće nedjelje po Duhovima. 
| Kod kuće, 


»Povratit ću vas iz vašega ropstva u domovinu.« Završilo 
se vrijeme zatočenja. Domovina nas očekuje. Mi smo »sugra- 
dani svetih i ukućani Božji« (Eiež. 2, 19), djeca Božja, a budući 
djeca, zato i »baštinici Božji i subaštinici Kristovi« (Rim. 8, ka 
u blaženoj, nebeskoj domovini. 

1. »On će stanovati s njima, i oni će biti njegov 
narod, a sam će Bog s njima biti. I otrt će svaku suzu s njiho- 
vih očiju, i ne će više biti ni smrti ni tuge mi jauka ni boli ne 
će više biti, jer je prošlo, što je bilo prije« (Otkr. 21, 5 sl.). Za- 
vršilo se vrijeme zatočenja i progonstva. Mi smo opet kod kuće. 
»Tu se ne ćemo više plašiti bijede, siromaštva, bolesti niti brige 
za opstanak. Nitko se ne će više uvrijediti niti srditi, nitko više 
ne će zaviđati drugomu, nigdje se više ne će javljati zla požuda 
ili strast. Tu više nema častohleplja ni želje za gospodstvom i 
vlašću. I ne će više bili straha od đavla ili pakla. Ne će više 
biti ni smrti, ni tjelesne ni duševne« (sveti Beda). Prošlo je vri- 
jeme kušnje, borbe, napornog rada i krvavog znoja. Završio se 
križni put zemaljskog života, dani zatočenja. Mi smo »unišli u 
radosti svoga Gospodara« (Mat. 25, 21), u zemlju svjetlosti, 
zasićenja, potpune sreće i blaženstva. Sa serafinima ćemo za- 
pjevati: »Svet, svet, svet« i klicati s otkupljenima. Utonut ćemo 
u more Božje prisutnosti. Naša će se duša izgubiti u neograni- 
čenim i nedokučivim svjetovima svjetlosti i blaženstva. Primit 
ćemo baštinu, koju smo nekoć izgubili, a koju nam je Gospodin 
svojom mukom i smrću opet stekao. »Što oko nije vidjelo, i uho 
nije čulo, i u srce čovječje nije ušlo, to je pripravio Bog onima, 
koji p ljube« (1. Kor. 2, 9). 

2. »Ukućani Božjii sugrađani svetih« (Efež, 2, 19). 
Kod kuće, u Bogu! Sam Bog je naše nebo i naša baština. »U 
njemu ćemo stanovati i podjedno biti Božji stan« (sveti Nugu= 
stin). Mi ćemo »ga gledati licem u lice, kao što jest« (1. Iv. 3, 
2; 1. Kor. 15, 12), gledat ćemo Boga, a sve ostalo u njemu. 
Boga ćemo ljubiti, gledati i posjedovati. To će biti život svele 
i čiste radosti! Radovat ćemo se ljepoti, koju ćemo otkriveno 
gledati. Radovat ćemo se: istini, koja će nam se otkriti u svojoj 
punini, jasnosti i dubini; radovat ćemo se dobru, kojemu ćemo 
prionuti svom dušom, bez straha da ćemo ga ikada izgubiti ili 
ga se zasititi. I sve ovo, gledanje, ljubav, radovanje zbivat će se 
u jednom jedinom, neprekidnom i vječnom činu, koji će sve 
obuhvatiti. To. će biti vječno i blaženo posjedovanje Boga, Da, 
mi ćemo biti kod kuće, u Bogu. A on će biti u nama. Bit ćemo 
poput sunca, koje odrazuje sjaj velikoga sunca, koje je izišlo u 
nama. Kod kuće, na grudima svoga Oca. Kod kuće, u vječnim 

zarukama sa Zaručnikom naših duša, s našim Gospodinom i 
Spasiteljem, u vječnom blaženstvu, gdje ćemo se »nahraniti od 
obilja tvojega doma, i napojiti se iz potoka tvojih slasti« (Ps. 
35, 9). Kod kuće, na srcu ljubljene Gospodinove Majke i naše 
Majke, koja je Kraljica svih svetih! Kod kuće sa svima nebe- 
skim blaženicima, sa svojom braćom i sestrama u Kristu, sa 
svim čistim, jakim i plemenitim dušama. One ne poznavaju ni- 
kakvu zavist ili sebičnost: svuda darežljiva i milosrdna ljubav, 
koja se svakome raduje. S njima smo svi zajedno »jedno srce 
ijedna duša«, u ljubavi Božjoj i Kristovoj. Kod kuće, posje« 
dujući sve, što si možemo samo zaželiti: istinu i znanje, krepost 
i svetost, čast i upliv kod Boga, kod anđela i svetih, imajući 
ljubav Božju i Kristovu, ljubav Marijinu i svih dobrih, pleme 
“a i čistih nebeskih stanovnika! Blažene li domovine! 

5. »Time neka se uvijek bave naše misli! U to vjerujmo 
svom svojom vjerom! Za tim težimo svim srcem! Oko toga na=« 
stojmo neprestanim i plemenitim djelovanjem! O nama ovisi, 
da li ćemo to postići, jer nebesko kraljevstvo trpi silu. Nebo 
traži kao cijenu tebe samoga, čovječe, Ono barem toliko vri- 
B. mii ti sam vrijediš, Daj sebe, i ti ćeš ga zadobiti« (sveti 
Beda). 

»Trpljenja sadanjega vremena nijesu ništa prema slavi, koja 
će se objaviti u nama« (Rim. 8, 18). »Blago siromašnima u duhu. 
Blago žalosnima. Blago krotkima; onima, koji gladuju i žeđaju 
pravde; milosrdnima; čistima u srcu. Blago vama, kad: vas 
tadi mene budu proklinjali i progonili i lažno govorili svako 
zlo protiv vas, Radujte se i veselite se, jer je obilna vaša plaća 

na nebu« (Mat. 5, 1—12). 

Nama je dano obećanje: »Izvest ću vas u vašu domovinu.« 
Nama, koji smo po svetom krstu udovi Krista i njegove Crkve. 
Koliko li dakle moramo cijeniti Crkvu, sakramente svetoga kr= 
sta i presvete euharistije? »Tko jede od ovoga kruha, Živjet će 
u vijeke« (Iv. 6, 58). Kako su bijedni, koji nemaju Crkvu, koji 
nemaju Krista, i koji nijesu u Kristu! Kako su bijedni oni, koji 
su doduše kršteni, koji pripadaju Crkvi, ali ne žive kao kršćani, 
kao udovi Crkve! Koji »žive kao neprijatelji Kristova križa, koji 
teže samo za zemaljskim stvarima, čiji je bog lat a 
slanica), 

Molitva. 


Odriješi, molimo, Gospodine, prekršaje tvojih naroda, da 
se od spona grijeha, kojih se svojom slabošću dobavismo, tvo- 
jom blagošću oslobodimo. Po Kristu Gospodinu našem. Amen. 


Subota iza dvadeset i treće nedjelje po Duhovima. 
Smrtu Kristu. 


»Iščekujem život budućega vijeka.« Ali prije nego nam se 
nebo otvori i prije nego budemo gore s Kristom, našom glavom, 
moramo s njime nadvladati smrt. »Ljudima je određeno jedam= 
put umrijeti« (Hebr, 9, 27). 

1. Tisiprahiuprahćešsepovratiti» (1. Mojs. 
5, 19). »Po jednom čovjeku uđe ma svijet grijeh i po grijehu 
smrt, i tako smrt prijeđe na sve ljude, jer su svi sagriješili« 
(Rim. 5, 12). Smrt je pravedna kazna za istočni grijeh, kojim 
smo po Adama sagriješili, To je teška kazna, kazna, koja zadesi 
svakoga čovjeka, i kojoj bi svaki čovjek htio izmaknuti, kad bi 
mogao. Smrt znači raskidanje, potpuno rastavljanje sa svime, 
što čovjek na ovoj zemlji posjeduje, ljubi i cijeni. Znači rastav- 
ljanje od ljudi, od svojih milih, od zvanja, od nauka, od posla, 
od omiljelih poslova i milih navika. Smrt znači, da smo konačno 
i potpuno slobodni od svih opasnosti, napasti i prigoda na zlo, 
na nevjeru, na otpad od Boga i od njegove milosti, ali i svaka 
mogućnost, da štogod pridodamo svojim zaslugama i svojoj 
ljubavi prema Bogu. Smrću ulazimo u stanje, u kojem je sve 
ustaljeno i nepromjenljivo. što ne bude gotovo do onoga časa, 
ne će se moći nastaviti ili dovršiti. Ništa se ne će više promi- 
jeniti, Poslije smrti me možemo ništa više zaslužiti. Od onoga, 
što smo izgubili tijekom zemaljskoga života, ne možemo više 
ništa popraviti. Smrt odlučuje o vječnosti. 

2. »Smrt je meni dobitak« (Filip, 1, 21). Mi smo u 
Kristu. Za nas je smrt izgubila svoje strahote. Ona je nama 
dobitak i dobro. Ona nama otvara vrata k Ocu, u domovinu. 
Ona je za nas posljednja mogućnost, da Bogu posvetimo čin 
najsavršenije ljubavi i klanjanja. Budimo spremni na smrti, pot- 

puno se predajmo u volju Božju, koja nam je odredila i namet- 
nula smrt. Više od toga, što u tome času dajemo, ne možemo 
nikad dati: mi dajemo posljednje što imamo, svoj život u savr= 
šenoj ljubavi prema Bogu. 

2, »Kojigod smo kršteni u Isusu Kristu, kr= 
šteni smo u njegovoj smrti« (Rim. 6, 5). U našem umiranju na= 
stavlja Gospodn svoju smrt, svoju žrtvu na križu, sve do konca 
svih vremena. U njegovoj smrti na križu žrtvovani smo i svi mi, 
njegovo otajstveno tijelo. U svojoj smrti dovršujemo i dopunju- 
jemo »nedostatak nevolja Kristovih u svojemu tijelu za njegovo 
tijelo, za Crkvu« (Kol. 1, 24). Naša smrt je umiranje u Kristu, 
umiranje s Kristom, dovršenje žrtve, za koju smo po svetom 
krstu bili posvećeni, I mi smo žrtvovani s Kristom, jer s njime 
pijemo čašu njegove muke i smrti (Mat. 20, 21) i tako .posta= 
jemo u Kristu i s Kristom žrtvenim darom ugodnim Bogu, za 
spasenje svojih duša, za duševno spasenje svoje braće, za spa- 
senje cjeline, Crkve i ljudskoga roda. Kamo sreće, kad bismo 
o tom razmišljali i to shvatili! 

5. Krist upravo živi u nama, Krist trpi u nama, Krist umire 
u nama, On je trs, a mi loze, i zato jedno biće, »jedna otaj= 
stvena osoba« (sveti Toma Akvinski) s njime, U smrti smo 
S njim ujedno žrtveni dar i svećenik. Mi smo žriveni dar: jer 
nas je Bog podložio trpljenju i smrti, a svećenik: jer slobodnom 
voljom i ljubeznom odanošću uzimamo na sebe i samu smrt. 
Tako prikazujemo svoju posljednju žrtvu Bogu. 


»O, da me već jednom nađu divlje zvijeri, koje su za mene 
određene (u Rimu)! Htio bih, da bez krzmanja navale na mene. 
Hko bi se nečkale, ja ću ih prisiliti. Sada tek počinjem, da 
budem Kristov učenik. Ništa od onoga, što se očima dopada, 
neka ne zarobi moje srce, — jer ja moram k Isusu doći. Neka 
sve dođe na mene, i vatra i križ i zubi divljih zvijeri: samo 
da Krista stečem.« U ovom raspoloženju polazio je sveti Igna- 
cije Antiohijski u smrt. Ignacije je bio potpun kršćanin! Sveti 
Karlo Boromejski morao je svakoga dana proći kraj neke slike, 
koja je prikazivala smrt sa srpom u ruci, Karlo je naredio sli- 
karu, da mjesto srpa naslika zlatan ključ. Kršćanin ovako misli 
o smrti: ona mu je ključ za vrata, koja vode u život. 

»Ja mislim misli mira, a ne cviljenja. Izvest ću vas iz vašega 
ropstva.« Smrt je svršetak grijeha, početak povratka u domo= 
vinu. Zato u bogoslužju slavimo dan smrti kao »dies natalis«, 
kao rođendan, jer se toga dana kršćanin rađa za istiniti život. 


Molitva. 


Odriješi, molimo, Gospodine, prekršaje tvojih naroda, da 
se od spona grijeha, kojih se svojom slabošću dobavismo, two- 
jom blagošću oslobodimo. Po Kristu Gospodinu našem, Amen. 


Sveta Misadvadesetičetfvrfenedjelje 
po Duhovima. 


1. Prispjeli smo do posljednje nedjelje i prema tome do svr= 
šetka crkvene godine. »Dan Kristov« već sviće. U času, kad 
bude tamnija noć, kad poraste tamna sila i kad vjerski otpad za« 
uzme veće dimenzije, iznenada će se na nebeskim oblacima 
pojaviti Sin čovječji. Tada će se svi morati pokloniti i priznati, 
da je on Gospodin, koji je pobjedio zlo, i koji će svoje vjerne 
sljedbenike zauvijek povesti u svoje kraljevstvo. Zato sveta Cr- 
kva čezne za danom Gospodnjim, za tim sretnim danom, za 
danom konačne Kristove pobjede, za danom, u koji će ona unići 
u pokoj i u mir nebeske domovine. 

2. Danas smo svjedoci željno očekivanog dolaska Kristova, 
Kristove pobjede i radosnog ulaska svete Crkve, djece Božje, u 
nebesku radost, Naše će srce zakliktati, kad ugledamo svoga 
Spasitelja, kako nam dolazi s neba, u slavi i veličanstvu, »Ja 
mislim misli mira«, govori on nama, »a ne cviljenja.« »Izvest ću 
vas iz ropstva« (ulaz). Puni pouzdanja pođimo mu ususret. 
Vapimo za objavom slave, koju će zadobiti djeca Božja: »Kyrie 
eleison.« »Iz dubine vapijem k tebi: Gospodine, usliši glas moj.« 
Zatim sjednimo do nogu velikog učitelja i apostola, koji u 
svojim okovima u Rimu ne sustaje da za nas moli, da živimo 
dostojno Boga ugađajući njemu u svemu, da budemo plodni sva» 
kim dobrim djelom, da ojačani u svakoj kreposti zahvaljujemo 
Bogu Ocu (euharistija), »koji nas učini dostojnima, da budemo 
sudionici nasljedstva svetaca u svjetlosti«. To je zlatni sadržaj 
svete crkvene godine, koju danas završujemo: »On nas izbavi 
od vlasti tame i prenese u kraljevstvo svoga ljubljenoga Sina« 
(poslanica). Kličimo zato radosno: »Oslobodio si nas, Gospo- 
dine, od onih, koji nas mučiše. Tvoje Ime slavit ćemo dovjeka« 
(na stepenicama). Zatim će se pred našim duhovnim očima ode- 
vijati silna drama Kristova drugoga dolaska. Kad dođe njegov 
čas, pojavit će se Sin čovječji s velikom moći i veličanstvom. 
On će »poslati svoje anđele, koji će jakim glasom trublje sa- 

brati njegove izabrane od četiri strane svijeta, od jednoga do 
drugoga kraja neba.« Ovu veselu vijest uzvratimo iskrenim 
.»Credo — vjerujem«. »Iščekujem uskrsnuće tijela i život budu- 
ćega vijeka.« 

3. Sada nastupa žrtveni dio svete Mise. Smisao prikazanja 
na današnji dan izražen je u tajni. »Milostiv budi, Gospodine, 
našim molbama i primivši prinose i molbe svojega puka, srca 
sviju nas obrati k sebi, da oslobođeni zemaljskih želja k nebe- 
skim željama prijeđemo.« U svoje žrtvene darove kruha i vina 
položimo svoje srce na patenu, U žrtvi oslobodimo svoje srce 
»zemaljskih želja«, neurednih sklonosti, svake prekomjerne pri- 

“vezanosti uz stvorenja i vremenita dobra, uz novac ili imetak, 
službu, čast ili zdravlje. U simbolu jednoga kruha, koji je 
načinjen od mnogo zrna, i u simbolu vina, pomiješanog s ka- 
pljioom vode, postali smo s Kristom i njegovom Crkvom jedno, 
uvijek spremni, da s Kristom budemo jedna žrtva Ocu i da 
»oslobođeni zemaljskih želja«, u svetoj žrtvi i po svetoj žrtvi 
»prijeđemo k nebeskim željama«; da naše misli i sklonosti, naše 
želje i požude, naše htijenje i djelovanje bude upravljeno prema 
Višnjemu: da upoznamo »Božju volju sa svakom mudrošću i 
duhovnim razumijevanjem, da živimo dostojno Boga ugađajući 
mu u svemu, da budemo plodni svakim dobrim djelom i napre- 
dujemo u spoznaji Boga i ojačamo u svakoj kreposti« (posla- 


nica). Na otajstven način dolazi Gospodin u svetoj pretvorbi 


k nama, sa silom i veličanstvom, kao preobraženi Gospodin, da 
nas u svetoj žrtvi sabere oko sebe, da nas prožme svojim duhom 
i životom i da nas sa sobom prikaže. Ocu kao »čist, svet i ne- 
okaljan žrtveni dar«. U žrtvi i u žrtvenoj gozbi, svetoj pričesti 
čini, da budemo jedan kruh, jedno tijelo, jedno Kristovo 
i Očevo kraljevstvo. U svetoj pričesti »sabiru se njegovi iza« 
brani od četiri strane svijeta« u jednu misao, u jedno na« 
stojanje, u jedan duh, u jedno kraljevstvo milosti i svete 
ljubavi. 
Dvadeset i čefvrta nedjelja po Duhovima. 
Sudnji dan. 


»Oni će vidjeti Sina čovječjega, gdje dolazi s velikom moći 
i veličanstvom.« Sudnji dan! Krist dolazi »da sudi žive i mrtve«. 


- 

1. »On će doći da sudi žive i mrtve.« Gospodin 
živi. Kao što je on Otkupitelj ljudi, tako će on biti i sudac sviju. 
Jednoć se pojavio u siromaštvu i poniženju, a na svršetku svi». 
jeta će doći s velikom silom i veličanstvom. »Mjesec ne će dati 
svoje svjetlosti, i zvijezde će padati s neba, i pokrenut će se 
nebeske sile. I tada će se pokazati znak (križ) Sina čovječjega 
na nebu, proplakat će sva plemena na zemlji, i vidjet će Sina 
čovječjega, gdje dolazi s velikom moći i veličanstvom« (evan- 
đelje). To će biti dan slavlja i proslavljenja Kristova pred cijelim 
ljudskim rodom. Svojom svemoćnom riječi uskrisit će najprije 
sve mrtve na život. Oni će izići iz svojih grobova i stupiti pred 
njegovo sudačko prijestolje. Ne će dolaziti ljudi pred njega da 
im pojedinačno sudi — ta udes svakoga već je posebnim sudom 
zapečaćen i ne će se više promijeniti — nego će tada nastupiti 
ljudi kao cjelina: narodi i plemena, države, politika, znanje, 
duhovni nazori, razne zablude svih vremena i kultura: tada će 
se pokazati, da li su žito ili samo pljeva; otkrit će se kako su 
se vladali prema istini, prema Bogu, prema Kristu i njegovoj 
Crkvi, da li su Bogu služili ili radili protiv njega. A napose će 
se otkriti, kako je otac ili majka, predpostavljeni ili državnik, 
učenjak ili književnik, svećenik ili dušobrižnik i sveti pokornik 
u svojoj samoći i skrovitosti utjecao na druge i tako kraljev- 
stvu Božjem koristio, odnosno bio na štetu. Svima će suditi 
onaj Krist, koga danas preziru i progone. Sve će se morati 
pokloniti njemu i njegovoj sudačkoj osudi, »Tu solus sanctus — 
Ti si jedini svet, ti jedini Gospodin, ti jedini Višnji sa Svetim 
Duhom u slavi Boga Oca.« To će biti dan slavlja i priznanja 
našemu Spasitelju! Kako Crkva živo očekuje taj dan! U taj će 
se dan Krist i njegova Crkva i svi, koji su bili vjerni Kristu, 
opravdati pred cijelim svijetom. »Maran atha — Dođi, Go- 
spodine !« 


2. U metežu prirodnih sila, usred grozne tame po= 
kazat će se iznenada na nebu svijetlo, »znak Sina čovječjega«, 
križ načinjen od sjajnih i svijetlih zraka. Poruženi i omraženi 
križ Gospodnji! Svi će ga vidjeti i morat će priznati, da nam 
je samo po njemu bio određen spas. Križ će svijetu najaviti 
Gospodinov dolazak. Kao što se nekoć svojim uskrsnulim i pre- 

Baur; Rasvijetli se! III. 28 

obraženim tijelom »na oblacima« uznosio na nebo (Dj. ap. 1, 
9), tako će opet doći »na oblacima nebeskim«, u »slavi svojega 
. Oca« (Mat. 16, 27), u svojoj »nebeskoj slavi« (Mat, 25, 31), 
okružen anđelima. Tada će svi upoznati, koliku nam je pribavio 
slavu svojom smrću na križu. Tada će iskusiti i morati priznati, 
što nam je Sin Božji svojim utjelovljenjem, svojim križem, svo= 
jim uskrsnućem i uzašašćem, poslanjem Duha Svetoga, po svo- 
joj Crkvi i njezinim dogmama i sakramentima imao biti i postati. 
Tada će spoznati i morati priznati, da krivnja nije na Bogu, što 
su mnogi promašili cilj vječnoga života. I oni, koji će se spasiti, 
spoznat će i priznati, da sve imaju zahvaliti njegovoj ljubavi i 
milosti. »Bog je, koji u nama čini, da hoćemo i da izvršujemo« 
(Filip. 2, 15). »Mi ne možemo ništa prosuđivati od sebe, nego 
je naša snaga od Boga« (2. Kor, 5, 5). 


5. Dolazak Gospodnji na sud neprevarljivi je Božji dokaz 
o istinitosti Kristova rođenja i utjelovljenja. Dokazom je, da je 
istinita svaka njegova riječ, da je njegov život bio svet, a muka 
i smrt korisna. Dokazom je, da je istinita njegova Crkva, koju 
je on ustanovio i da su opravdani njezini zahtjevi, da je prava 
njezina propovijed i potrebni njezini sakramenti. Sretnih li nas, 
koji u svom zemaljskom životu poznajemo Gospodina, koji 
njemu vjerujemo i njemu pripadamo! Na otajstven način dolazi 
Gospodin u svetoj Misi među nas s velikom moći i veličan- 
stvom, iako našim tjelesnim očima nevidljivo. U žrtvi okuplja 
on svoje izabranike oko sebe i prožima ih svojim duhom i 
spremnošću na žrtvu. On ih uključuje u svoju žrtvu i prinosi ih 
Ocu zajedno sa žrtvenim darom, sa samim sobom, kao »čist, 
svet i neokaljan« dar. U žrtvenoj gozbi, u svetoj pričesti »pre- 
nosi ih u kraljevstvo svoga ljubljenoga Sina«, u uskom sjedi- 
njenju s njime. Taj dolazak u milosti i blagodati slika je i zalog 
i kao već neki početak budućega Kristova dolaska na sudnji 
dan, Puni vjere i pouzdanja pođimo mu u žrtvi svete Mise usu- 
sret, U svetoj žrtvi crpsti ćemo snage, »da živimo dostojno Boga 
ugađajući mu u svemu, da budemo plodni svakim dobrim dje- 
lom i da se ojačamo u svakoj kreposti« (poslanica), da se tako 
kod njegova posljednjeg dolaska ubrojimo među one, koji će 
čuti riječi: »Dođite, blagoslovljeni Oca moga.« 

Molitva. 


Potakni, molimo, Gospodine, volje svojih vjernika, da s ve- 
ćim pregnućem nastoje zadobiti plod božanskih tajna (svete 
žrtve) i tako primiti veće pomoći tvoje dobrote. Po Kristu Go= 
spodinu našem. fimen. 


Ponedjeljak iza dvadeset i četvrte nedjelje po Duhovima. 
»Prolazi slika ovoga svijeta.« 


»Nebo .će i zemlja proći« (evanđelje). »To vam, braćo, ka- 
žem: Vrjeme je kratko, jer prolazi slika ovoga svijeta« (1. Kor. 
7, 29 i 51). Kako su brzo »prošli« dani minule crkvene godine! 
Više se ne vraćaju, Milost, koju nisam htio upotrijebiti ili lako- 
umno izgubio, više se ne vraća. i 

1. »Prolazi slika ovoga svijeta.« »Vrijeme je 
kratko. Preostaje, da oni, koji imaju žene, budu kao da nemaju, 
i koji plaču, kao da ne plaču, i koji se raduju, kao da se ne 
raduju, i koji kupuju, kao da nemaju, i koji uživaju ovaj svijet, 
kao da ne uživaju; jer prolazi slika ovoga svijeta. A hoću, da vi 
budete bez brige« (1. Kor. 7, 29. sl.), Nema dakle smisla previše 
težiti za zemaljskim, previše se podati radosti ili žalosti. Sve 
je ovdje na zemlji prolazno. U teškim duševnim borbama molio 
je psalmista: »Pazit ću na svoje puteve, da ne pogriješim svojim 
jezikom« i da ne dadem oduška svojemu jadu. »Zauzdat ću svoja 
usta, dok se grešnik podigne protiv mene.« On mirno šuti. »Ali 
u meni se bol obnovila.« I sada se sjeća prolaznosti i ništetnosti 
ljudske i tako opet nalazi svoju duševnu smirenost: »Kaži mi, 
Gospodine, moj svršetak, i koliki je broj mojih dana? Jer, gle, 
moje si dane odimjerio, i ja sam pred tobom kao ništa, Doista, 
svaki je čovjek, kao dah vjetra, i prolazi kao sjena. Uzalud se 
uznemiruje (mnogo se brine za vremenita dobra), obogaćuje se, 
a ipak ne zna, kome će to ostaviti« (Ps. 38, 2—7). »Prolazi sli- 
ka ovoga svijeta.« Na njemu nema ni toliko, koliko mislimo. Ne 
isplati se nikako, da se naprežemo toliko za ovaj svijet i za 
njegove interese i brige. U svetom smo krstu »Krista obukli«. 
S njim smo »uskrsnuli« na život za Boga. »A ako smo uskr- 
snuli s Kristom, tražite ono, što je gore, gdje Krist sjedi s desne 

strane Božje, Mislite na nebeske stvari, a ne na zemaljske, Jer 
ste umrli, vaš je život s Kristom sakriven u Bogu« (Kol. 5, 
1—53). »Zato neka oni, koji imaju žene, budu kao da nemaju, 
i koji plaču, kao da ne plaču, i koji se raduju, kao da se ne 
raduju, i koji kupuju, kao da ne kupuju: jer prolazi slika ovoga 
svijeta« (1. Kor. 7, 29—51). Ovako misli i živi kršćanin! 

2. »On se brine za ono, što je Gospodnje (1. 
Kor, 7, 52). Evo, ovako se Crkva brine! Ona poznaje samo 
jedno, interes Gospodnji, U njoj živi samo jedna strast, koja 
ju posve obuzima: »Ono, što je Gospodnje.« Zato njezin život 
ima oznaku, da je ispravan, iskren, pravedan, jedinstven; spo= 
kojan i u plodnosti nadmoćan. Zar nije cijeli njezin život u bo= 
goslužju liturgije prošle godine bio neprekidna skrb za ono, što 
je Gospodnje? Majka Crkva vodila nas svakoga dana sa so- 
bom u svetište, daleko od velike ceste ovoga svijeta, da se i mi 
naučimo brinuti se samo za ono, što je Gospodnje. Kako nas je 
poučavala poslanicom, evanđeljem i misnom pjesmom! Kako 
nas je poticala i opominjala, da se odreknemo svijeta i da se 
kao udovi Kristovi s njime sjedinimo! Koliko je sveta Majka 
Crkva u minuloj crkvenoj godini za nas žrtvovala i molila! 
Ona uistinu može govoriti: »Ne prestajemo za vas moliti i pro- 
siti; da potpuno upoznate Božju volju sa svakom mudrošću i 
duhovnim razumijevanjem, Da živite dostojno Boga ugađajući 
mu u svemu: da budete plodni svakim dobrim djelom i napre=- 
dujete u spoznaji Boga. Da ojačani u svakoj kreposti zahva- 
ljujete Bogu Ocu, koji nas učini dostojnima, da budemo sudi- 
onici nasljedstva svetaca u svjetlosti« (poslanica), Koliko smo 
svjetlosti, snage i milosti tijekom crkvene godine crpili iz njezine 
žrtve i njezinih sakramenata! Kamo sreće, da je u nama duh 
majke Crkve! 

5. »Naša srca obrati k sebi, da oslobođeni zemaljskih želja 
prijeđemo k nebeskim željama.« To je velika želja majke Crkve 
(tajna molitva). Ali je i Gospodinovo djelo, koji nam daje po 
svojoj volji, »da hoćemo i izvršimo« (Filip. 2, 15). Mi samo 
sa svetom Crkvom moramo moliti za milost, da se oslobodimo 
zemaljskih požuda pa da prijeđemo k nebeskim željama, »Iz du- 
bine vapijem k tebi, Gospodine; usliši molitvu moju« (prika- 
zanje). U svetoj žrivi moli Krist u Crkvi i s Crkvom u nama 

i s nama. A kad se po svetoj pričesti s nama sjedini, onda nas 
uvjerava: »Zaista vam kažem, štogod moleći zaištete, vjerujte, 
da ćete primiti, i bit će vam« (pričesna). 

»Prolazi slika ovoga svijeta.« Zato »uživajmo sve, što je 
stvoreno, kao da ga ne uživamo« (1. Kor. 7, 51). »Ako se iko 
ne riješi sviju stvorenja, ne će moći slobodno misliti na ono, 
što je Božje. Zato malo ljudi znade razmatrati, jer ih se malo 
umije potpuno otrgnuti od prolaznih dobara i od stvorova, Za 
to se zahtijeva velika milost, koja će dušu dići i uznijeti nad 
naravne potrebe. Ako se čovjek ne uznese u duhu i ne liši se 
svakoga stvorenja te se s Bogom posve ne ujedini u ljubavi, 
svejedno, štogod zna i štogod ima, ne vrijedi mnogo. Dugo će 
biti niska duha i ostat će ležati tko visoko cijeni bilo što, osim 
jedino trajno Dobro, koje je vječno i neizmjerno. I štogod nije 
Bog, nije ništa, pa se ne smije podnipošto ni tražiti! Ne znam, 
što je i kakav nas duh vodi, i što mislimo mi, koji hoćemo da 
nas ljudi zovu duhovnicima, kad se toliko brinemo i trudimo za 
tričarije, koje su prolazne i sitne i tako zanemarujemo svoju 
nutrinju?« (Nasljeđuj Krista, treća knjiga, 351. pogl.). 


Molitva. 


Potakni, molimo, Gospodine, volje svojih vjernika, da s 
većim pregnućem nastoje zadobiti plod božanskih tajna i tako 
primiti veće pomoći tvoje dobrote, Po Kristu Gospodinu našem. 
Amen. i 


Utorak iza dvadeset i četvrte nedjelje po Duhovima. 
»Kristov dan.« 


»Prizivat ćete me, i ja ću vas uslišati, i izvest ću vaše robo- 
vanje iz svih krajeva« (ulaz). Naš Gospodin i Spasitelj doći će 
opet s velikom moći i veličanstvom. Tada će »svi, koji su u gro- 
bovima, čuti glas Sina Božjega. I koji su činili dobro, uskrsnut 
će na život, a koji su činili zlo, uskrsnut će na osudu«, t. j. na 
vječnu propast u paklu (Iv. 5, 28). »Nebo će s velikom bukom 
proći, i zemlja i djela, što su na njoj, izgorjet će« (2. Pet. 5, 
10). Sudnji dan bit će dokaz Kristove moći. 

i. Kristova moć u uskrisenju mrtvih. Prorok 
Ezekijel vidio je veliko polje posuto mrtvačkim kostima. Tada 
je Duh Božji sišao nad kosti: »Ja ću vam dati žile i učinit ću, 
da na vama naraste meso i kožu ću navući na vas i dat ću vam 
duh i oživjet ćete i znati, da sam ja Gospodin, kad otvorim vaše 
grobove i izvedem vas iz vaših grobnih humaka, puče moj, da 
Živite« (Ez. 37, 1—14). što je prorok u viđenju gledao, potpuno 
će se obistiniti na dan dolaska Gospodnjega, o uskrsnuću od 
mrtvih. Krist Gospodin otvorit će grobove mrtvih i izvest će ih 
iz njihovih grobova na život. Svi će po tome upoznati, da je on 
Gospodin. Jer »njemu valja vladati, dok ne podloži sve neprija- 
telje pod svoje noge. Kao posljednji će se neprijatelj uništiti 
smrt« (1, Kor. 15, 25). On će zvati, i svi će bez iznimke izići 
iz svojih grobova. Nitko ne će izmaći njegovoj svemoćnoj riječi. 
Svi će se morati njemu pokoravati i opet obući svoje smrino 
tijelo. Ono se raspalo, pretvorilo se u prah, i vjetrovi su ga 
raznijeli. Ali Gospodinova će svemoć opet sve te čestice sjedi- 
niti. Smrt će biti potpuno svladana Gospodinovom moći. To će 
biti dan Kristove moći i slavlja pred cijelim svijetom. Kako se 
Crkva raduje Isusovoj pobjedi. To će uistinu biti »Kristov dan«. 

2, Kristovamoćnasvršetkusvijeta. »Nebo će 
i zemlja proći« (evanđelje). »A sadašnje nebo i zemlja su po- 
hranjeni za oganj, te se čuvaju za dan suda. Ali mi čekamo 
novo nebo i novu zemlju, u kojima stanuje pravednost« (2. Petr. 
3, Ti 10 sl.). Uskrsnuću pojedinaca odgovara sveopće otku= 
pljenje. »Stvorovi željno očekuju, da se pojavi buduća slava na 
sinovima Božjim. Jer su stvorovi podvrgnuti ispraznosti, ali ne 
po svojoj volji, nego radi onoga, koji ih je pokorio u nadi, da će 
se i sami stvorovi osloboditi ropstva raspadljivosti na slavnu 
slobodu Božje djece« (Rim. 8, 19 sl.). Što je Bog od početka 
nakanio s ljudskim rodom i sa svime, što je stvoreno, što je sada 
pokopano i sakriveno pod smećem grijeha, raspadanja i smrti, 
što sada stenje pod prokletstvom prolaznosti, to će se tada 
ideala i stvarnosti. » Vidio sam novo nebo i novu zemlju, I vidio 
sam sveti grad, novi Jeruzalem, gdje silazi s neba, od Boga 
opremljen kao nakićena zaručnica za svoga muža« (Oikr. 21, 
1). Nebo, novi Jeruzalem, mjesto, gdje se Božanstvo javlja, silazi 

"vema: 


kojemu sve živi! d 

»Kristov dan«, je dan slavlja njegove Crkve, njezine vjere, 
njezinih sakramenata, njezina trpljenja za Krista i s Kristom, 
mjezine molitve, njezina djelovanja u dušama! Ona će pobijediti, 
slaviti slavlje, ona će živjeti, a mi s njom! 

»Kristov dan« je dan slavlja presvete euharistije, Ona je 
u nama usadila klicu uskrsnuća. »Tko jede moje tijelo i pije 
moju krv, ima vječni život, a ja ću ga uskrisiti na sudnji dan« 
(Iv. 6, 54). To će biti dan slavlja naše vjere u euharistiju, naše 
vjernosti prema njoj, naše revnosti u primanju svete pričesti ! 


Molitva. 


Potakni, molimo, Gospodine, volje svojih vjernika, da s ve- 
ćim pregnućem nastoje zadobiti plod božanskih tajna i tako 
primiti veće pomoći tvoje dobrote. Po Kristu Gospodinu našem. 
Amen. 


Srijeda iza dvadeset i četvrte nedjelje po Duhovima. 


Životom ugađati Bogu, 


Sudac cijeloga svijeta dolazi. »Svima nam se valja javiti na 
sudu Kristovu, da primi svaki, što je učinio kroz tijelo, bilo 
dobro, bilo zlo. Zato se osobito trsimo, da mu omilimo« (2. Kor. 

5, 9 i 10). U bogoslužju molimo Boga, da nam dade snagu, da 
možemo »njemu u svemu ugađati« (poslanica). Ovako ćemo 
spokojno moći poći ususret sucu. 

1. »Živite dostojno Boga ugađajući mu u 
svemu« (poslanica). Poslanica jasno govori, kako to treba 
ostvariti. »Da potpuno upoznamo Božju volju sa svakom mu= 
drošću i duhovnim razumijevanjem.« Sveta Crkva evo želi, da 
smo puni vrhunaravne mudrosti i razumijevanja, t. j. puni duha 
vjere i poslušnog shvaćanja svega, što je Bog za nas i na nama 
učinio i što još trajno čini. Ona želi, da svim marom nastojim 
sve više prodrijeti u otajstvo utjelovljenja, otkupljenja, djelo- 
vanja Božje milosti u nama, sjedinjenja s Kristom i s Crkvom, 
u otajstvo svoga poziva, da s njime posjedujemo i uživamo bo- 
žanski život sada u milosti, i jednoć u vječnoj slavi. »Bog Gospo- 
dina našega Isusa Krista, Otac slave, neka dade vama duha mu- 
drosti i otkrivenja, da ga poznate. Neka rasvijetli oči srca va- 
šega, da biste vi znali, kojoj vas je nadi pozvao, kako je bogata 
slavna baština njegova u svetima; i kako je izvanredno velika 
sila njegova prema nama, koji vjerujemo« (Elež. 1, 17—19). 
»Napunjeni svakom mudrošću i duhovnim razumijevanjem.« 
Po ovoj mudrosti i razumijevanju »upoznajemo Božju volju«, 
t.j. onu Božju ljubav i volju, kojom je u svome neizmjernom 
milosrđu od vijeka zaključio, da nama grešnicima pošalje svoga 
Sina, da nas svojom smrću izmiri s Ocem, štoviše, da nas 
učini Božjom djecom. Po ovoj spoznaji »živimo dostojno Boga 
ugađajući njemu u svemu«. Duboka spoznaja i razmišljanje o 
tome, što Bog jest i što je nama postao i što će dovjeka nama 
biti, nužno će odrediti naš život. Bit ćemo »plodni svakim do- 
brim djelom, ojačati u svakoj kreposti po njegovoj slavnoj moći, 
podnosit ćemo sve potpuno strpljivo, velikodušno i radosno« i 
postati dostojni, da se spasimo. Najprije treba upoznati, što Bog 
jest, i što je on nama, a onda istom gledajmo na sebe. Najprije 
moramo biti svijesni, što smo mi u Bogu i od Boga, a zatim se 
pobrinimo za ono, što moramo činiti. To nam želi sveta Crkva. 

2. »Zahvaljujte Bogu Ocu.« »On nas je učinio do- 
stojnima, da budemo sudionici nasljedstva svetaca u svjetlosti. 
On nas izbavi od vlasti tame i prenese u kraljevstvo svoga lju- 
bljenoga Sina, u kojemu imamo po njegovoj krvi otkup, oprost 

od grijeha« (poslanica), Tri Božja dobročinstva! Nama, koji 
smo po rođenju bili djeca njegove srdžbe i zato njemu odvratna, 
dao je vlast, da budemo sudionici udesa svetaca u svjetlosti, u 
svjetlosti vjere ovdje na zemlji i u radostima u nebeskoj slavi. 
Nas, koji smo po rođenju bili robovi sotone, izbavio je iz vlasti 
tame i prenio u kraljevstvo svoga ljubljenoga Sina, u svetu 
Crkvu. Tako smo udovi otajstvenoga tijela Kristova, loze na ži- 
vom trsu, oživljeni i prožeti Kristom, pozvani, da i mi jednom 
sudjelujemo u njegovoj baštini, u Kristovu nebeskom kraljev= 
stvu. Sin Božji nas je napokon svojom krvlju i svojim živo 
tom otkupio i stekao nam oproštenje grijeha. »Zahvaljujte Bogu 
Ocu« sjećajući se uvijek živo svih dobročinstava, kojima nas 
Bog obasipa u Isusu Kristu. Naš život treba da bude neprestani 
»Deo gratias«, trajna »eucharistia«,y neprekidno zahvalno sje- 
ćanje na Boga Oca. To je želja svete Crkve, 

3. Nakana crkvene godine, koja je za nama, bila je: pre- 
dočiti nam Božja dobročinstva, koja su se očitovala u utjelov= 
ljenju, životu, nauku, muci i smrti našega Otkupitelja, u njegovu 
uskrsnuću i uzašašću na nebo, u životu proslavljenoga nebe=- 
skoga Gospodina, u poslanju Duha Svetoga, koji nas je po sve- 
tom krstu učinio svojim udovima i dao nam od svoga života, 
da budemo Božja djeca. On je u presvetoj euharistiji i svećenik 
i žrtveni dar, štoviše, i dnevna hrana naše duše; on ne sustaje 
u svome djelovanju na nama i u nama, dok ne dozrijemo za 
ulazak u njegovu slavu i blaženstvo, Na to bismo morali misliti. 

»Da se napunite svakom Božjom mudrošću i duhovnim ra- 
zumijevanjem.« Ako usprkos svih neprilika u životu, živimo u 
spoznaji onoga, što je Božje, što je Kristovo, tada ćemo uistinu 
biti savršeni kršćani. Ovu spoznaju Božje volje ne možemo lako 
steći. U današnje vrijeme veoma je teško misliti uvijek na Boga 
i Krista. Ta sve u životu nastoji, kako bi nas navelo da zabora= 
vimo na Božji i Kristov udio u djelu našega otkupljenja. Zato 
gubimo moć, da pravo prosudimo stvari i život, gubimo moć, da se 
kršćanski radujemo životu, da se pouzdajemo kao sveti Pavao: 
»Ni smrt ni život ni anđeli ni poglavarstva ni sile ni sadašnjost 
ni budućnost ni jakost ni visina ni dubina niti kakav drugi stvor 
ne će nas moći rastaviti od Božje ljubavi, koja je u Isusu Kristu 
Gospodinu našemu« (Rim. 8, 38 sl.), Svoju sigurnost tražimo u 

samome sebi, više nego li u Bogu, u Kristu, koji se za nas pre- 
dao. Mi nismo pravi kršćani, ako nemamo vjere, pouzdanja i 
nade u pobjedu. Mi gledamo prije na sebe, a onda istom u dru= 
gom redu na njega! A ne bi li trebalo, da on u svemu ima 
prednost? E, da nije naše potajne oholosti! Zato nas s punim 
pravom opominje sveta Crkva, da dopustimo, da nas obuzme, 
potpuno da nas obuzme »razumijevanje Božje volje«. Kako smo 
još daleko od toga! 


Molitva. 


Potakni, molimo, Gospodine, volje svojih vjernika, da s ve- 
ćim pregnućem nastoje zadobiti plod božanskih tajna i tako 
primiti veće pomoći tvoje dobrote. Po Kristu Gospodinu našem. 
Amen. 


Četvrtak iza dvadeset i čefvrte nedjelje po Duhovima. 
Dan žetve. 


»Kada će se pokazati znak Sina čovječjega na nebu, vidjet 
će Sina čovječjega, gdje dolazi s velikom moći i slavom na obla- 
cima nebeskim.« Kad se jednom otkrije sva moć zloće, pojavit 
će se Gospodin, da dokaže laž i pretvaranje njezina bića i da je 
ubije dahom svojih usta i da je uništi sjajem svojega dolaska 
(2. Solunj. 2, 8). Tada će razlučiti dobre od zlih, kao što »pastir 
razlučuje ovce od jaraca« (Mat, 25, 32). Tada će se napuniti 
broj izabranih. Dan žetve sviće — o sudnjem danu, 

1. »Pustite da oboje raste do žetve«, kukolj i 
pšenica (Mat. 15, 50). Čudan je taj uporedi rast dobra i zla, 
djece svjetlosti i tame, kukolja i pšenice, kraljevstva sotone i 
kraljevstva Kristova. Dva tabora, koji se međusobno bore do 
svršetka svijeta. U jednom taboru vlada zakon tijela, a u dru- 
gom zakon duha. Jedni traže sreću u prolaznoj nasladi, a drugi 
usred dnevnog trpljenja i smrti goje nadu u vječni život. Jedni 
cijene vremenite stvari više od Boga, a drugi teže samo za onim, 
što je gore. A i jedni i drugi žive na zemlji zajedno, jedni uz 
druge, iako su u nutrinji jedni odijeljeni od drugih, iako je Bog 
za uvijek razlučio jedne od drugih. Jedno sunce izlazi nad 

svima. Udišu isti zrak. Ista kiša oplođuje njihove njive, Ali dan 
i noć, nebo i zemlja nijesu toliko međusobno udaljeni, koliko 
ova dva kraljevstva. Tako raste kukolj s pšenicom: unutrašnje 
protivnosti postaju sve oštrije, a borba među njima svjesnija 
i žešća. Zlo se sprema na posljednju borbu, na odlučnu borbu. 
Pojavit će se »čovjek grijeha«, »sin propasti«, neprijatelji Božji 
i Kristovi »podići će se protiv svega, što se zove Bog ili se 
poštuje kao sveto, tako da će on sjesti u hram Božji pokazujući 
sebe, kao da je Bog« (2. Solunj. 2, 4). Tada će se Gospodin po» 
javiti na sud. On će za sve vijeke javno odijeliti, što je već prije 
bilo po svojoj biti odijeljenjo u tajnosti, »Odlazite od mene, pro- 
kleti!« Gospodin je svoje poznavao od vijeka, u svjetskom je 
metežu bio s njima, očuvao ih i posvetio. S grešnicima je bio 
strpljiv, jer je htio, da se ili obrate ili da se učvrste u kreposti. 
»Pustite da oboje raste do žetve.« 

2. »U vrijeme žetve reći ću žeteocima: Poberite naj- 
prije kukolj i vežite ga u snopove, da se spali, a pšenicu skupite 
u moju žitnicu« (Mat. 15, 50). Na dan dolaska Gospodnjega, na 
sudnji dan bit će konačno, jasno i vječno razlučeno dobro od 
zla, kraljevstvo Kristovo od kraljevstva sotone. Taj će dan biti 
završetak i posljednji čin Božje providnosti, koja je kroz tisuć- 
ljeta upravljala tokom ovoga svijeta. U konačnom sudu okrunit 
će svoje djelo. Svjetska povijest i svjetsko zbivanje bit će kao 
otvorena knjiga, iz koje će svi čitati istinu, To je dan, u koji će 
se Gospodin opravdati pred čovjekom, ako ga ovaj optuži, da 
»je bio tvrd .gospodar« (Mat. 25, 24). Na taj će dan njegova mu= 
drost, koja je ljudski rod tako blago i božanski vodila i uprav= 
ljala, slaviti slavlje. To će biti dan slavlja Božje pravednosti, 
koja svakome naplaćuje prema njegovoj zasluzi, koja će pra- 
vednika osloboditi od njegovih neprijatelja, a nepravednoga po- 
sramiti (na stepenicama). To je dan slavlja Božje ljubavi, koja 
je uvijek budno pazila na vapaje čovjeka, koja je mislila samo 
misli mira, a ne gorčine i cviljenja i propasti, koja je sve učinila, 
da spasi one, koji su pošli krivim putem. To je i dan slavlja 
Božje moći, kad će se vidjeti da je Bog i zlo podložio ostvarenju 
svojih nakana i dopustio zlo — iako ga neizmjerno mrzi i odu 
rava — da na grešnicima objavi svoju milosrdnu ljubav, i da 
dobre po zlima očisti, posveti i da ih vodi do kreposti. Na Kri- 

stov će dan svi priznati: »Pravedan si, Bože, i pravedni su tvoji 
sudovi« (Ps. 138, 17). »Svi su putevi Gospodnji milosrđe i isti- 
na« (Ps. 24, 10). Na taj će dan zauvijek biti rastavljeno nečisto, 
neistinito i nepravedno od svega, što je dobro, čisto, istinito 
i plemenito. U taj će dan istina pobijediti neistinu, pravednost 
nepravdu, vjera u Boga i u Krista bezvjerje, vjernost prema 
Bogu i Kristu otpad od Boga i od njegova pomazanika. Kukolj 
će sabrati u snopove, da se spali. A pšenicu će spremiti u Božje 
žitnice. 

5. »Christus vincit, Christus regnat, Christus imperat — 
Krist pobjeđuje, Krist kraljuje, Krist vlada.« S ovim uvjere- 
njem očekujemo njegov dolazak, »Dođi kraljevstvo tvoje.« Po- 
bjeđuj i vladaj, Kriste! Vjerujući u njegov dolazak s velikom 
moći i veličanstvom podložimo se tvrdom zakonu, koji vlada 
u svijetu: »Pustite da oboje raste do žetve«, i kukolj i pšenica. 
Svuda susrećemo zagonetke, Teške i velike kušnje o svetoj vjeri, 
Nemojmo ipak klonuti! Sjetimo se, da će doći dan žetve, u koji 
će se svjetlost razlučiti od tame. Nepokolebivo živimo kao djeca 
svjetlosti (Efež. 5, 8) u Kristu i u njegovoj Crkvi. 

»Treba da dođu sablazni« (Mat. 18, 7). 


Molitva. 


Milostiv budi, Gospodine, molbama našim i svih nas srca 
k sebi obrati, da oslobođeni zemaljskih požuda k nebeskim že- 
ljama prijeđemo. Po Kristu Gospodinu našem. Fimen, 


Petak iza dvadeset i četvrte nedjelje po Duhovima. 
Bog sudi. 


Silan je i strašan govor liturgije u posljednjem tjednu cr= 
kvene godine. Približava se veliki sud, koji će biti grozan i uža- 
san, a slika mu je Božja kazna nad Jeruzalemom godine 70. po 
Kristu. Pokoru činite, živite dostojno Boga, tvorite dobra djela, 
ojačajte u svakoj kreposti i strpljivo podnosite sve (poslanica). 

i. Sudnad Jeruzalemom. »O, kad bi ti znao i to baš 
u ovaj dan, što je za tvoj mir! Ali je sada sakriveno tvojim 
očima, Doći će za te dani, kada će te okružiti tvoji neprijatelji 

opkopom, i opkolit će te i pritisnuti sa svih strana. Satrt će tebe 
i tvoju djecu, koja su u tebi, i ne će u tebi ostaviti ni kamena na 
kamenu« (Luka 19, 42—44), »Kad vidite, da je na svetom mjestu 
gadna pustoš, o kojoj govori prorok Danijel, tada koji budu u 
Judeji, neka bježe u gore, i koji bude na krovu, neka ne silazi 
da što uzme iz svoje kuće«, nego neka odmah bježi. »Jer tada će 
biti velika nevolja, kakve nije bilo od postanka svijeta do sada, 
niti će je biti. I kad se ne bi skratili oni dani, nitko se ne bi 
spasio« (evanđelje): tako je strašan sud Božji nad Jeruzalemom. 
Oko grada nalazila se rimska vojska pod Titom i nebrojeni kri- 
ževi, na kojima su u neizrecivim mukama i bolima završili svoj 
život, koji su htjeli da pobjegnu iz nesretna i izgladnjela grada. 
U gradu je zavladala tako ljuta glad, da su majke zaklale svoju 
rođenu djecu i jele, To je potrajalo mnogo mjeseci, dvije čitave 
godine, dok napokon nisu Rimljani prodrli u grad, poubijali pre- 
ostale, razorili do temelja hram i grad sravnili sa zemljom. To 
je bio Božji sud! Za opomenu nama! 

; 2. Sud nad svijetom. »Sunce će pomrčati, mjesec ne 
će dati svoje svjetlosti, i zvijezde će padati s neba i pokrenut će 
se nebeske sile« (evanđelje). »Nebo je i zemlja postala iz vode 
i kroz vodu riječju Božjom (1. Mojs. 1, 9 sl.); po čemu tadašnji 
svijet bi vodom potopljen i propade. A sadašnje nebo i zemlja 
su tom istom riječju pohranjeni za oganj, te se čuvaju za dan 
suda i propasti bezbožnih ljudi« (2. Pet. 5, 7). Jer »i stvorovi su 
podvrgnuti ispraznosti, ali ne po svojoj volji, nego radi onoga, 
koji ih je pokorio« (Rim. 8, 20). Bog ih je pokorio čovjeku, da 
mu budu put k Bogu. Ali čovjek ih je okaljao svojim grijehom, 
svojom nepravednošću i požudom i upotrijebio ih u svoje lične 
svrhe, koje se Bogu protive. štoviše, on je ostavio pravoga Boga 
i posvetio se stvorovima, kao da su oni njegov bog, njegov po- 
sljednji Cilj i sve njegovo. Mjesto da ga vode k Bogu, postali su 
čovjekovom krivnjom i zidom, koji ih rastavlja i udaljuje od 
Boga. Priroda, koju je Bog tako lijepu i dobru stvorio i svake 
je godine novom ljepotom pomlađuje, postala je čovjekovom 
krivnjom prilika i poticaj na grijeh, na otpad od Boga. Zato 
treba da i priroda i djela kulture i tehnike budu očišćeni u vatri 
od svakog oskvrnuća po grijehu, Tako je neumoljiva Božja 
pravednost i svetost, »Proplakat će sva plemena na zemlji.« 

Dan dolaska Kristova je »dan srdžbe, dan osvete, dan, u koji će 
se potresti nebesa i zemlja, dan nevolje i bijede, dan velik i vrlo 
gorak« (iz Mise za mrtve). »Kolik trepet bit će tude, Kada Sudac 
stigo bude, Da po pravdi sudi ljude!« (iz Mise za mrtve). 

3. Sveta je liturgija pod teškim dojmom suda. Ona nas po- 
učava, da i mi uvijek mislimo na budući sud. »Kod svih djela 
gledaj na konac i promisli, kakav ćeš stajati pred strogim sucem, 
kome nije ništa sakriveno. Onda će se vidjeti, da je onaj bio 
za života mudar, koji je naučio biti lud i prezren u svijetu radi 
Krista. Onda ćemo se veseliti radi svake strpljivo podnesene 
nevolje, Onda će se izmučeno tijelo više veseliti nego da je bilo 
razmaženo nasladama. Tada će nas više veseliti čista i mirna 
savjest nego duboka učenost, život u bijedi više nego život E 
bogatstvu! Tada ćeš biti više utješen radi izvršenih pobožni 
molitava, radi oštre pokore i stroga života, radi slijepe poslu= 
šnosti, po kojoj smo se pokoravali!« (Nasljeduj Krista, I, 24). 


Molitva. 

Iz dubine vapijem k tebi, Gospodine, Gospodine, usliši glas 
moj. Nek slušaju. uši tvoje glas molitve moje. Ako s. na 
bezakonja, Gospodine, Gospodine, iko će opstati? No u mi dd 
oproštenje i radi zakona tvojega (radi obećanja, da ćeš s ni 
nima oprostiti) čekam tebe, Gospodine. čeka duša moja vije 
njegovu, ufa se duša moja u Gospodina, Jer je u Gospodina gri 
losrđe i obilno je u njega otkupljenje. I on će otkupiti Izraela 
od svih bezakonja njegovih (Ps. 129). 


Subota iza dvadeset i četvrte nedjelje po Duhovima. 
Ljubav. 
in čovječji joj i i svi anđeli s njime, 
Kad dođe Sin čovječji u svojoj slavi i svi an m 
dake će sjesti na prijestolje svoje slave. I sabrat će se pred ena 
svi narodi, I razlučit će ih jedne od drugih, kao pastir što = u 
čuje ovce od jaraca. 1 postavit će ovce s desne strane sebi, a 


jarce s lijeve.« : ; s + : 
š 1. »Tada ćerećiKraljonima, što će mu biti s de 


sne strane: Hodite, blagoslovljeni Oca moga, i naslijedite kra- 

ljevstvo, koje vam je pripravljeno od postanka Svijeta. Jer sam 
ogladnio, i nahranili ste me, ožednio sam, i napojili ste me. Bio 
sam gost, i primili ste me na konak; gol, i obukli me; bolestan 
i pohodili me; u tamnici bijah, i došli k meni. Tada će mu odgo- 
voriti pravednici: Gospodine, kad smo te vidjeli gladna, i na- 
hranili te? Žedna, i napojili te? Kad smo te vidjeli gosta, i primili 
te na konak? Ili gola, i obukli te? Ili kad te vidjeli bolesna ili u 
tamnici, i došli k tebi? I kralj će im odgovoriti: Zaista vam ka= 
žem, što ste god učinili jednom od ove moje najmanje braće, 
meni ste učinili.« 

2.»Tadaćerećiionima, koji će biti s lijeve strane: 
Idite od mene, prokleti, u vječni oganj, koji je pripravljen đavlu 
i njegovim anđelima; jer sam ogladnio, i niste mi dali jesti, 
ožednio, i niste me napojili. Bio sam gost, i niste me primili na 
konak; gol i niste me obukli; bolestan i u tamnici, i niste me 
pohodili. Tada će mu odgovoriti i oni: Gospodine, kad smo te 
vidjeli gladna ili žedna ili gosta ili gola ili bolesna ili u tamnici, 
i nismo te poslužili? Tada će im odgovorit: Zaista vam kažem, 
štogod niste učinili jednome od ovih najmanjih, ni meni niste 
učinili.« 

3. »I ovi će otići u vječnu muku, a pravednici u vječni ži- 
vot« (Mat. 25, 51—46). Odluka za svu vječnost. Tada će posto= 
jati samo još nebo i pakao, i oboje vječno! Vječno blaženstvo 
u Bogu, vječno prokletstvo u paklu, kamo će biti bačeni bez- 
božnici dušom i tijelom (Mat. 10, 28). 

Rastava za svu vječnost! Siromašni Lazar, koji je ležao 
pred vratima bogatog rasipnika, pun čirova, gladan i kad 
umrije, »odnesoše ga anđeli u krilo Abrahamovo«. Tvrdi bo- 
gatun, koji se odijevao u grimiz i u bez i gostio se sjajno svaki 
dan, umrije i zakopaše ga u paklu. »Oče Abrahame, smiluj se 
meni, i pošalji Lazara, neka umoči u vodu vrh od svoga prsta, 
da mi rashladi jezik, jer se silno mučim u ovom plamenu, Abra- 
ham mu odgovori: Sinko, sjeti se, da si ti primio svoja dobra 
u svom životu, a Lazar jednako zlo; sad se on ovdje tješi, a ti 
se silno mučiš« (Luka 16, 19 sl.). 

Rastava za svu vječnost! Ovdje ovce, a ondje jarci. Ovdje 
»blagoslovljeni«, a ondje »prokleti«. Po čemu su jedni blago- 
slovljeni a drugi prokleti? Po ljubavi, po iskrenoj, djelotvornoj 

ljubavi prema bližnjemu, t. j. prema Kristu, koji se poistovjetuje 
s bližnjim. »Što ste god jednomu od ove moje vaj 
učinili, meni ste učinili, a što niste njima učinili, ni meni niste 
učinili.« Ljubav prema bližnjemu je ljubav prema Kristu. To- 
liko ljubimo Krista, koliko ljubimo svoga bližnjega, »brata« u 
Kristu, ud Kristov, U bližnjemu ljubimo Krista Gospodina. U 
bližnjemu smo prema Kristu Gospodinu hladni, odbojni, nepra= 
vedni, bezdušni, tvrdi! Ljubav odlučuje! ; grije emo 

»Nebo će i zemlja proći, ali ne će proći moje rijeći. što 
ste god učnili jednomu od ove moje najmanje braće, meni ste 
učinili, a što niste njemu učinili, ni meni niste učinili.« 


Molitva. 
Milostiv budi, Gospodine, našim molbama i primivši prinose 
i molitve svojega: puka, svih nas srca k sebi obrati, da oslobo- 
đeni zemaljskih požuda k nebeskim željama prijeđemo. Po Kri- 
stu Gospodinu našem. fAimen. 


Svetački dani poslije Duhova. 


29. lipnja: Blagdan svefih apostola Petra i Pavla, 
VjernostPetru! 


Opet jedan od velikih blagdana katoličke Crkve! »Danas 
se Šimun Petar uspeo na drvo križa. Aleluja. Danas je ključar 
nebeskoga kraljevstva radosno uzišao Kristu. Danas je sveti 
Pavao, svjetlost svega svijeta, priklonivši glavu, za ime Kri- 
stovo primio krunu mučeništva. Aleluja« (Pripjev za »Veliča«). 

l. »Ti si Petar i na toj stijeni sagradit ću 
svoju Crkvu« (evanđelje). Ovim je riječima Gospodin po- 
tvrdio i nagradio ispovijest, koju je Šimun malo prije u ime svih 
apostola izrekao: »Ti si Krist, Sin živoga Boga.« — »Što kažu 
ljudi: Tko je Sin čovječji« pitao je Gospodin svoje učenike. [ 
oni odgovoriše: »Jedni kažu, da je Ivan Krstitelj, drugi Ilija, a 
drugi Jeremija ili kojigod od proroka.« Toliko eto nazora i krivih 
mišljenja, kad se radi o Kristu. Jedini je Petar ispravno odgo“ 
vorio, »Ti si Krist Sin živoga Boga.« A s Petrom i ostali apo- 


. stoli, A s Petrom i apostolima i mi, Crkva. Već dvije tisuće 


godina ponavlja ona usprkos svim t. zv. znanstvenim nijeka= 
njima i napadajima: »Ti si Krist, Sin živoga Boga« A Krist 
odgovara: »Ti si Petar, stijena, i na toj stijeni sazidat ću svoju 
Crkvu.« Petar i Crkva nerazdruživo su sjedinjeni: Petar je te- 
melj, na kojemu Crkva počiva. Petar, muž vjere, muž, koji sve 
ostavlja i slijedi Krista (Mat, 19, 27). Petar, koji je pod Nero- 
nom radosno dao svoj život za svoju vjeru, za svoga Učitelja 
i Gospodina. Njemu je Gospodin predao »ključeve nebeskoga 
kraljevstva. Pa štogod svežeš na zemlji, bit će svezano i na 
nebesima; i štogod razriješiš na zemlji, bit će razriješeno i na 
nebesima.« Njemu, apostolu, dana je najveća vlast nad Crkvom. 
Crkva je Kristova samo ondje, gdje je Petar, u svojoj osobi 
i u svojim nasljednicima. Paklene sile doduše navaljuju na Petra 
i na Crkvu: ali »paklena je vrata ne će nadvladati«, jer je na 
Petru utemeljena. U tome se sastoji danas radost i pobjedna 
svijest Crkve i svete liturgije: Mi smo jedno s Petrom, mi smo 
na Petru sazidani. Nema razloga da se plašimo. Mi moramo 
Baur; Rasvijetli se! III. 29 

samo zahvaljivati, što poznajemo Petra, što smo na njemu kao 
na temelju sazidani. I moramo se brinuti, da ostanemo povezani 
s Petrom i s Crkvom, koja je na njemu sazidana, i da se sve 
više sjedinimo s Petrom i s Crkvom. : 

2. »I paklena je vrata ne će nadvladati.« U 
one dane — bilo je to godine 42. ili 43., nekako deset godina po- 


slije uzašašća Gospodnjega — podiže kralj Herod ruke, da muči - 


neke od Crkve. I pogubi mačem Jakova, Ivanova brata. Kad je 
vidio, da je to drago Židovima, dade uhvatiti i Petra.« Slika 
Kristove Crkve u okovima, u neprijateljskoj vlasti! »Ali pa- 
klena je vrata ne će nadvladati!« »Crkva je za njega neprestano 
molila Boga.« A Petar je spavao među dvojicom vojnika, oko- 
van u dvoje verige. »Anđeo Gospodnji pristupi i reče mu: 
Ustani brzo! I padoše mu verige s ruku. Tada mu reče anđeo: 
Ogrni se svojom haljinom i hajde za mnom! I kad je izišao, 
išao je za njim, a nije znao, da je to zbilja, što se događa po 
anđelu, nego je držao, da ima viđenje. A kad su prošli prvu 
i drugu stražu, dođoše do željeznih vrata, koja vode u grad. 
I ona im se sama otvoriše, Kad su izišli, prošli su jednu ulicu, 
i odmah odstupi od njega anđeo. A Petar se osvijestio i reče: 


Sada zaista znam, da je Gospodin poslao svoga anđela, i izbavio . 


me iz Herodove ruke i od svega, što je očekivao židovski na- 
rod« (poslanica). U Petru prepoznaje Crkva danas samu sebe. 
U onome, što je Gospodin učinio Petru, kako ga je čudesno 
oteo iz ruku njegovih neprijatelja, upoznaje ona svoju vlastitu 
povijest: Ljudi je proganjaju,. zatvaraju, otimaju joj slobodu, 
tlače je i uznemiruju, ali Gospodnji anđeo je spasava. Zahvalno 
klikće Crkva u ulazu: »Sada zaista znam, da je Gospodin po- 
slao svoga anđela i izbavio me iz Herodove ruke.« To nije 
samo Petar, to je sama Crkva! To je povijest, Kristove Crkve, 
povijest svakoga kršćanina katolika, koji vjerno stoji uz Petra, 
uz Crkvu, uz svećenstvo i svoju svetu vjeru, »Paklena je vrata 
ne će nadvladati.« Mi smo utemeljeni na Petru, a po Petru i na 
Kristu, koji je gospodar ljudi i zlih duhova, Mi smo nepobjedivi 
u našoj zajednici s Petrom, s Crkvom, vjerujući u njezinu vjeru, 
u njezine sakramente, u njezina ćudoredna načela, u njezino 
svećenstvo, pokoravajući se njoj, i u vjernosti prema njoj. 
5. »Što kažu ljudi: Tko je Sin čovječji?« Danas, u našim 

danima? Pa neka oni govore što mu drago, mi ćemo ustrajati 
uz Petra i govorili: »Ti si Krist, Sin živoga Boga.« »Ti si jedini 
svet. Ti jedini Gospodin. Ti jedini Višnji, Isuse Kriste, s Du- 
hom Svetim u slavi Boga Oca. Amen.« »Nebo će i zemlja proći, 
ali tvoje riječi ne će proći. Ti si put, istina i život« (Iv, 14, 6). 

U zajednici s Petrom, s Crkvom, s Rimom, s biskupom, 
s crkvenim predstavništvom nalazi se naša snaga, naša veličina 
i sigurnost. Sudjelujući kod žrtve svete Mise i kod žrtvene 
gozbe svete pričesti ući ćemo još više u ovu zajednicu, Tako 
ćemo, združeni s Petrom, i sami postati stijenom, na kojoj će 
Gospodin sazidati svoju Crkvu, naime kraljevstvo milosti i bu- 
dućeg blaženstva (pričesna), 


Molitva. 


Bože, koji si posvetio današnji dan mučeništvom svojih 
apostola Petra i Pavla, daj Crkvi svojoj, da u svemu slijedi 
zapovijed onih, od kojih je primila početak vjerovanja. Po Kri- 
stu Gospodinu našem. Amen. 


1. srpnja: Blagdan predragocjene krvi Gospodina našega 
Isusa Krista. 


Otkupljeni. 


Mjesec srpanj je posvećen presvetoj krvi Kristovoj, kao što 
je mjesec lipanj posvećen štovanju presvetoga Srca Isusova. U 
Krvi Kristovoj sadržana je sva vrijednost i sve bogatstvo djela 
našega otkupljenja. Zato se na blagdan presvete krvi zahvalno 
sjetimo djela otkupljenja. 

1. »Otkupio si nas, Gospodine, svojom krv- 
lju, od svakoga plemena i puka i jezika i učinio si nas našemu 
Bogu kraljevstvo« (ulaz). Mi smo otkupljeni. Po svetoj liturgiji 
mi smo tako reći već primljeni u Crkvu nebeskih blaženika. 
Ondje se s nebeskom Crkvom klanjamo Janjetu. »I svaki je imao 
citaru i zlatne čaše pune tamjana. I pjevahu novu pjesmu govo- 
reći: Dostojan si da uzmeš knjigu i da otvoriš njezine pečate, 
jer si bio zaklan i otkupio si nas za Boga svojom krvlju od 
svakoga plemena i puka i jezika i naroda, i učinio nas našemu 

Bogu kraljeve i svećenike« (Otkr.-5, 9). »Uvijek ću pjevati mi- 
losti Gospodnje, od pokoljenja do pokoljenja javljat ću tvoju 
istinu svojim ustima« (ulaz). Naš Gospodin i Spasitelj nije ura= 
dio kao Veliki svećenici Staroga Zavjeta, koji bi jednom u go- 
dini ulazili u svetinju hramsku, u kojoj se čuvao zavjetni kove 
čeg, ali nikada »bez krvi, koju prinosi za sebe i za grijehe 
naroda« (Hebr. 9, 7). »Krist kao Veliki Svećenik budućih dobara 
dođe po većem i savršenijem šatoru, koji nije učinjen rukama 
to jest od ovih stvorova, niti s krvlju jaraca i junaca uđe je- 
damput u svetište i steče vječni otkup, nego vlastitom krvlju« 
(poslanica). Otkup, koji ima svoju vrijednost i snagu za sva 
vremena. Otkup, koji, drukčije nego žrtve Staroga Zavjeta, »či- 
sti našu savjest od mrtvih djela« i da mi, izabranici, primimo 
obećanu, vječnu baštinu (poslanica). »Jer svi sagriješiše, i ne- 
maju Božje slave. I opravdavaju se badava njegovom milošću 
po onom otkupu, koji je u Isusu Kristu. Njega izloži Bog kao 
pomirbenu žrtvu« (Rim. 5, 25 sl.). »Opravdani Kristovom krv- 
lju, po njemu ćemo biti spaseni od srdžbe« Božje, od vječne 
propasti (Rim, 5, 9). »Imajući dakle pouzdanje ulaziti u (nebe- 
Sku) svetinju Kristovom krvlju, koji nam je otvorio nov i živ 
put zastorom, t. j. tijelom svojim« (Hebr. 10, 19 sl.), svojom 
smrću na križu. Mi smo otkupljeni po Isusovoj krvi, po njego- 
voj žrtvenoj smrti. »Uvijek ću pjevati milosti Gospodnje.« 

2. »Kad je Isus okusio ocat, reče: Svršeno je! 
I nakloni glavu i izdahne. Vojnici dođu i prebiju noge jednomu 
i drugomu, koji je bio s njim raspet, Ali kad su došli do Isusa 
i vidjeli, da je već umro, nijesu mu prebijali kostiju, nego mu 
jedan od vojnika kopljem otvori bok i odmah poteče krv i voda« 


(evanđelje). Jedva je navršio osam dana i već je kod svoga > 


obrezanja prvi puta za nas prolio svoju krv. Drugi ju je puta 
prolio na Maslinskoj gori, uoči svoje mučeničke smrti, koja je 
na nj čekala. Treći puta, kada su ga vojnici grozno bičevali, 
I zatim kad su ga vojnici nesmiljeno okrunili trnovim vijencem. 
1 opet kad su mu Kalvariji trgali odijelo s izranjenog tijela, 
kada su ponovno otvorili rane, koje su mu zadali kod bičevanja, 
i kada su mu čavlima probili ruke i noge. Ovako on visi na 
križu zaogrnut odjećom svoje vlastite krvi. »Svršeno je.« I na- 
kloni glavu i izdahne! U tijelu je još zaostala kapljica krvi, I nju 

je htio za nas proliti, da preda i žrtvuje sve, upravo sve što ima. 
Jer, »kako je ljubio svoje, koji su na svijetu, ljubio ih je do 
kraja« (Iv. 13, 1). »I posvjedočio je onaj, koji je vidio a njegovo 
je svjedočanstvo istinito« (evanđelje). A_mi ćemo govoriti sa 
svetom liturgijom: »Credo — Vjerujem u Isusa Krista jedino- 
rođenoga Sina Božjega, rođenoga od Oca prije svih vjekova. 
Koji je radi nas ljudi i radi našega spasenja sišao s neba, Raspet 
također za nas, umro i pokopan« (vjerovanje svete Mise). »Ot- 
kupio si nas, Gospodine, svojom krvlju, i učinio si nas našemu 
Bogu kraljevstvo«, Božjom svojinom i imovinom. 

5. »Ovo je, koji dođe vodom i krvlju, Isus Krist, ne samo 
vodom, nego vodom i krvlju, Tri su, što svjedoče na nebu: 
Otac i Sin i Duh Sveti, i ova su tri jedno. I tri su, što svjedoče 
na zemlji: Duh, voda i krv, i ovo troje je jedno« (na stepeni- 
cama). Trostruko svjedočanstvo nam svjedoči da je Isus obe- 
ćani Spasitelj i Sin Božji: svjedočanstvo u vodi, t, j. svjedočan- 
stvo Očevo kod krštenja Isusova u Jordanu; svjedočanstvo u 
krvi, t. j. svjedočanstvo Sina u krvavoj smrti na križu; a svje- 
dočanstvo Duha, t. j. Duha Svetoga, koji od svoga dolaska na 
prvi duhovski dan u Crkvi i u srcima vjernika svjedoči, da je 
Isus Sin Božji, Mi vjerujemo u njega, koji nas je otkupio svojom 
krvlju. 

Predragocjenu krv Isusovu primamo u svetoj Misi u svoje 
ruke kao svoj žrtveni dar. »Kalež, koji blagosiljamo, nije li za- 
jednica krvi Kristove?« (prikazanje). što u svetoj pretvorbi 
Žžrtvujemo i u svetoj pričesti blagujemo, nije više vino, već 
sama Kristova dragocjena krv, krv našega pomirenja s Bogom, 
sigurni zalog našega konačnog otkupljenja o dolasku Gospod= 
njemu (pričesna). Vjerujmo! Zahvalimo se! Klanjajmo se! 

Mi smo otkupljeni! Nebo nam je otvoreno po krvi Kristo- 
voj. »Zato pristupimo (prijestolju Božjemu) istinitim srcem puni 
vjere, očišćeni u srcima od zle savjesti, držimo se tvrdo vjere 
i nade« (Hebr. 10, 22 sl.) u obećano nasljedstvo u Božjemu kra- 
ljevstvu, 


Molitva. 


Svemogući, vječni Bože, koji si jedinorođenoga Sina svoga 
Isusa Krista odredio za Spasitelja svijeta i njegovom si krvlju 

htio da budeš izmiren, podaj, molimo, da otkupninu našega 
spasenja svečanim štovanjem tako častimo i da nas njezina 
moć tako štiti od zala ovoga života, da uzmognemo uživati nje- 
zin vječni plod na nebesima. Po istom Kristu Gospodinu našem. 
Amen. 


2. srpnja: Pohođenje blažene Djevice Marije. 
Marija nam donosi Krista. 


Na slavlje rođendana svetoga Ivana Krstitelja, koje se zavr- 
šava osminom na dan 1, srpnja, nadovezuje liturgija odmah 
blagdan pohođenja blažene Djevice Marije. Anđeo, da potkrijepi 
svoju riječ: da kod Boga nije nijedna stvar nemoguća, rekao je 
Djevici u Nazaretu: »I tvoja je rođakinja Elizabeta začela sina 
u svojoj starosti, i njoj, koja je nerotkinja, ova je šesti mjesec« 
(Luka 1, 56). Marija ga je shvatila, Poslije velikog događaja 
začeća Sina Božjega, i sva uronjena u onoga, koga je bila do- 
stojna kao Majka nositi, požurila se preko gora k svojoj rođa= 
kinji Elizabeti, da joj pomogne u posljednjim mjesecima prije 
rođenja Ivanova, Njezin prvi čin, pošto je postala Majkom Bo+- 
žjom, bio je odlazak u svijet, služenje Elizabeti i Ivanu, služenje 
ljuđima. 

1. Evanđelje nam govorio povijesnom do» 
gađaju: »U ono vrijeme ustade Marija i pođe žurno u gore, 
u grad Judin. Uđe u Zaharijinu kuću i pozdravi Elizabetu. Kad 
je Elizabeta čula Marijin pozdrav, zaigra dijete (Ivan Krstitelj) 
u njoj. I napuni se Elizabeta Duha Svetoga i usklikne jakim gla- 
som: Blagoslovljena ti među ženama, i blagoslovljen plod utrobe 
tvoje! Otkuda meni to, da k meni dolazi majka mojega Gospo- 
dina? Jer evo, čim sam čula tvoj pozdrav, zaigralo je dijete u 
meni, Blago tebi, što si vjerovala, jer će se ispuniti, što ti je 
rekao Gospodin. Marija nato reče: Magnificat — Neka veliča 


moja duša Gospodina, i raduje se moj duh u Bogu, mojemu. 


Spasitelju« (evanđelje). Marija nosi Krista! Marija nam donosi 
Krista! Ona donosi Gospodina, spas, milost u kuću Zaharijinu. 
Po njoj se Elizabeta napunila Duha Svetoga. Po njoj je Ivan već 
u materinskoj utrobi bio očišćen od istočnoga grijeha i posve- 
ćen. Krist izvršuje djelo spasenja na ljudima, ali po Mariji, svo- 

joj Majci. A Marija, koju je Gospodin tako visoko odlikovao i 
izabrao između svih ljudi, posvema se stavila na raspoloženje 
Gospodinu, koji u njoj živi i djeluje. Kako bi rado upravo sada, 
kada je postala Majka Božja, ostala u tišini i samoći nazaretske 
kućice, da živi samo za onoga, koga je nosila. Ali tek što je po 
Anđelu Gabrijelu dočula za tajmu svoje rođakinje Elizabete, 
odmah je zaboravila na samu sebe i bez oklijevanja je slijedila 
nadahnuće milosti. Milost ne da, da zapuštamo ono, što smo 
dužni prema svome bližnjemu, što od nas traži ljubav, pra= 
vednost ili pristojnost. 

2. Poslanica.nam tumači smisao ovog po- 
vijesnog događaja. Ivan je slika čovječanstva, slika 
Crkve i sviju nas. Krist Gospodin nas je pohodio i želi da se 
zaruči s nama u čistoj ljubavi. Između Zaručnika i zaručnice 
nalazi se Marija kao posrednica veza, kojim će se Gospodin 
povezati sa zaručnicom. Ono što nam današnje evanđelje pri“ 
povijeda, trajna je sadašnjost, koja se bez prekida obnavlja na 
čovječanstvu, na Crkvi, na svima nama. Crkva gledajući Mariju, 
blagoslovljenu ženu, koja nosi Krista, kako žurno ide u goru da 
»preteči« donese Krista, spas, stavlja zaručnici ove riječi u usta: 
»Evo moj ljubljeni, koji dolazi, sličan je kozliću i lanetu, koje 
skače po gorama i preskače bregove. On iza naše ograde gleda 
kroz prozor, promatra kroz rešetke. Ljubljeni mi moj govori: 
Ustani, požuri se, prijateljiće moja, golubice moja, ljepotice moja 
i dođi! Jer zima već prođe. Pokazalo se cvijeće po našoj zemlji, 
smokva je urodila svojim plodom, cvatući su vinogradi proširili 
Svoj miris, Ustani, prijateljice moja, ljepotice moja i dođi! Po- 
kaži mi svoje lice, da odjekne tvoj glas u mojim ušima« (posla= 
nica). Gospodin jedva čeka da dođe k Ivanu, t. j. k nama da 
nas posveti. On živo želi da nas očisti od naših grijeha, da nas 
posveti svojom milošću i da nas uzdigne u sfere svoga života. 
On želi da bude našim Zaručnikom, i da nas učini dionicima 
svojih dobara, svoga plemstva, plemstva djetinjstva Božjega, i 
dionicima svoje vječne baštine. Ali sve samo po Mariji, njezinim 
posredstvom, i po Crkvi, koja je slikovito prikazana u Mariji 
koja nosi Krista. Po Mariji, po Crkvi Zaručnik dolazi k nama. 
U njoj se on nalazi iza našega zida, gleda kroz prozor, viri kroz 
rešetku, i u našoj je blizini, I sretnih li nas, ako kroz rešetku, 

kroz vanjštinu, kroz ljudsku stranu na Crkvi gledamo njega, Za- 
ručnika! Sretnih li nas, ako između orkvenih riječi i naučavanja 
zamijećujemo glas svoga Zaručnika i ako ga slušamo! »Blago 
tebi, kršćanska dušo, što si vjerovala!« Zadobila si spas u Kri- 
stu, u Mariji, u Crkvi! I ti možeš s Marijom, sa svetom Crkvom 
svaki dan radosno zapjevati: »Magnilicat — Neka veliča moja 
duša Gospodina, i raduje se moj duh u Bogu, mojemu Spasite- 
lju.« On me pohodio, da se s ljubavlju sa mnom zaruči, Tu je 
krštenje, sveta pričest, udovi Krista, naše glave, i jednom sudje- 
lovanje u njegovoj slavi i blaženstvu! »Magnificat anima mea 
Dominum!« 

3. Sve po Mariji, Majci Božjoj, posrednici svih milosti! Kako 
li moramo cijeniti uzvišenu Djevicu i Majku, koja nam donosi 
Krista! Sve po svetoj Crkvi i u zajednici svete Crkve, njezine 
vjere, njezine liturgije, njezine žrtve, njezinih sakramenata! 


Molitva. 


Molimo te, Gospodine, udijeli svojim slugama dar nebeske 
milosti, da nama, kojima je porod blažene Djevice bio početak 
spasenja, zavjetni blagdan njezina pohoda podade porast mira. 
Po Kristu Gospodinu našemu. Amen. 


6. kolovoza: Preobraženje Gospodinovo. 
Kralj slave. 


»Višnjemu Kralju slave dođite poklonimo se.« Ovako .nas 
uvodi zaziv kod Jutrenja u slavlje današnjega blagdana. Litur- 
gija slavi blagdan preobraženja Kristova kao neku vrst blagdana 
Krista Kralja! Krist Gospodin! Na gori Taboru su za njega svje- 
dočili Mojsija i Ilija, patrijarsi i proroci Staroga Zavjeta, pri= 
znavajući ga Mesijom, koga je Stari Zavjet navješćivao, Nad 
njime se razlijegao glas: »Ovo je moj ljubljeni Sin; slušajte ga!« 
U preobraženju na Taboru liturgija vidi potkrepljenje naše vjere 
i našega ufanja, ' ' 

1. Preobraženje potkrepljuje našu vjeru u 
Krista, »Kralja slave« (molitva), koji će opet doći u sili i slavi, 
da sudi žive i mrtve. »Nijesmo vam objavili moć i dolazak (silni 

dolazak) Gospodina našega Isusa Krista, tako, kao da smo išli 
za duhovitim bajkama, nego smo sami promatrali njegovo veli- 
čanstvo (preobraženje). Jer je od Boga Oca primio čast i slavu, 
kad mu je sišao od veličanstvene slave ovaj glas: Ovo je moj 
ljubljeni Sin, koji mi je po volji; slušajte ga. I ovaj glas, koji je 
sišao s neba, čuli smo mi, — Petar i s Petrom sveta Crkva — 
kad smo s njim bili na svetoj gori« (poslanica). Slava, u kojoj je 
sveti Petar gledao preobraženoga Gospodina ma gori, dala je 
Petru, a po njemu svima nama, sigurnost, da će Gospodin opet 
jednom doći u svoj slavi svojoj: sigurnost, da je u slavi Očevoj, 
i da je kao čovjek »Gospodin« i kralj slave. »Slava i bogatstvo 
u njegovu domu, njegova pravda ostaje u sve vjekove« (prika- 
zanje). On, Sin Božji, ponizio je sam sebe, uzevši bit sluge, i 
bio je poslušan do smrti na križu. Zato ga je i Bog uzvisio i dao 
mu ime, koje je nad svako ime, I u imenu Isusovu neka se po- 
kloni svako koljeno onih, koji su na nebu i na zemlji i pod 
zemljom. I svaki jezik neka prizna: »Krist je Gospodin« (Filip. 
2, 6 sl.). Za njega su svjedočili i proroci Staroga Zavjeta. I mi, 
koji smo u Petru gledali njegovu slavu na gori Taboru, »imamo 
čvrstu proročku riječ, I dobro činite, što uz nju pristajete kao uz 
svjetiljku, koja svijetli u tamnu mjestu, dok ne nastane dan i ne 
osvane danica u vašim srcima« (poslanica). Vjerujmo! Klanjaj- 
mo se Kralju slave, »Ja posvećujem svoja djela Kralju« (na ste- 
penicama): svoje misli, svoje želje, svoje vrijeme, svoju snagu, 
svoju ljubav, svoje žrtve! 

2. Preobraženje Kristovo potkrepljuje na- 
še ufanje, »Mi očekujemo Spasitelja, Gospodina našega Isusa 
Krista. On će preobraziti naše bijedno tijelo, da bude jednako 
njegovu proslavljenom tijelu« (Filip. 3, 20). Tome se nadamo: 
Naše će tijelo biti jednom jednako tijelu Gospodnjemu, koje je 
bilo preobraženo na Taboru. I opet nam dovikuje sveta liturgija : 
» Vidite kakvu nam je ljubav dao Otac, da se djeca Božja zovemo 
i jesmo. Znamo, da kad se pokaže, (što ćemo jednom biti na ne- 
besima), bit ćemo mu slični« (1. Iv. 5, 1 sl.). Gospodin, koji se 
preobrazio na gori Taboru, uzor je i zalog, da će se jednom i 
naša duša i naše tijelo preobraziti i proslaviti. Jer kod slavnoga 
preobraženja Gospodnjega na gori Taboru Otac je »divno una- 
prijed označio savršeno posinovljenje glasom, koji siđe sa svi- 

jetla oblaka« (molitva). I za nas, koji smo po svetom krštenju 
postali živi udovi tijela Kristova, vrijede Očeve riječi: »Ovo je 
moj ljubljeni Sin, koji mi je po volji« (evanđelje). A jer smo djeca, 
zato smo i baštinici, baštinici Božji, a subaštinici Kristovi, suba» 
štinici »Kralja slave, i zato zajedničari njegove slave« (molitva). 

3. »Ljepši si od svih ljudskih sinova, razlito je milje na tvojim 
usnama. Iz mog srca izvire divna pjesma, ja posvećujem svoja 
djela Kralju. Aleluja, aleluja. Odsjev je vječne svjetlosti, zrcalo 
bez ljage i slika njegove dobrote« (na stepenicama). 

»Prva je svrha preobraženja na Taboru bila ta, da se sabla- 
zan smrti na križu iščupa iz srca učenika: jer sramota drago- 
voljno izabrane muke nije smjela da smete one, kojima je bio 
očitovan sjaj sakrivene slave« (sveti Leo), U današnjim vreme“ 
nima, kada carstvo đavolsko pokazuje svu svoju moć i svom 
silom proganja Kristovo kraljevstvo, Crkva diže svoj pogled k 
Taboru, da promatra sjaj sakrivene slave Gospodnje, »Ti si je- 
dini Gospodin, ti: jedini Višnji«, ti si Kralj slave! 


Molitva. 


Bože, koji si otajstva vjere kod slavnog preobraženja svoga 
Jedinorođenoga ukrijepio svjedočanstvom otaca i divno una- 
prijed označio savršeno posinovljenje glasom, koji siđe sa svi- 
jetla oblaka, podaj milostivo, da nas učiniš subaštinicima isto= 
me Kralju slave i zajedničarima njegove slave. Po Kristu Go» 
spodinu našem. Amen. 


15. kolovoza: Uznesenje blažene Djevice Marije. 
Najbolji dio. 

»Rađujmo se svi u Gospodinu svetkujući blagdan u čast 
blažene Marije Djevice, radi njezina se uznesenja raduju anđeli 
i hvale Sina Božjega« (ulaz). Veliki je to blagdan Marijin, blag- 
. dan njezinog uzvišenja. U Marijinom uzvišenju gleda sveta Cr» 
kva uzor svoje vlastite buduće slave, koja je u Mariji već ostva« 

rena. Otud ova glasna radost radi Marijinog uznešenja. 
1. Marija umire. Premda je bila očuvana od istočnoga 
grijeha, i zato nije bila podvrgnuta kaznama i posljedicama 

istočnoga grijeha, ipak je Marija primila na se tjelesnu smrt 
nasljedujući Primjer svoga božanskog Sina, Ali »njezinom se 
Sinu svidjelo, da djevičansko tijelo svoje Majke uskrisi na život 
već prije općeg uskrsnuća od mrtvih, i da ga, opet sjedinjena 
S preobraženom dušom, primi na nebo. Zar je mogao drukčije 
uraditi s onom, od koje je primio ljudsku narav? Zar bi on 
Bog i Gospodin, smio dopustiti, da se tijelo one preda raspada- 
nju, čije je djevičanstvo tako brižno i čudesno štitio i neokaljano 
očuvao?« (sveti Ivan Damaščanski). Nekoliko dana poslije nje- 
Zine smrti uskrsio je Gospodin opet Mariju na život, i uzeo ju 
je s tijelom i dušom u nebesku slavu. Ondje je ponizna Djevica 
koja je uvijek htjela da bude »službenica Gospodnja« (Luka 1,31), 
uzašla na prijestol slave, koji joj je njezin Sin pripravio. I 
ona je bila-okrunjena za kraljicu neba i zemlje. I od onda ona 
»se utvrdila na Sionu«, t. j. na nebesima, Od onda je »u Jeru- 
zalemu sjedište njezine vlasti, ukorijenila se u časnome narodu« 
svetaca i nebeskih blaženika, »u Božjoj baštini«. »Moj je boravak 
u zboru svetih, Uzdigla sam se kao cedar na Libanu i kao 
čempres na gori Sionskoj«; i »mirisala je kao slatka korica i 
mirisavi balsam« (poslanica), ' 


2 Marij ajeizabralanajbolji dio, Isus je došao 
u Betaniju, »I primi ga u svoju kuću žena neka po imenu Marta. 
Ona je imala sestru Mariju, koja je sjedila do Isusovih nogu i 
slušala njegove riječi«. A Marta je nastojala da dobro podvori 
gosta, i zato se ljutila, što je Marija tako besposlena sjedjela kod 
nogu Gospodnjih, I ona je samome Spasitelju predbacila, kako 
je mogao dopustiti, da joj Marija ne pomaže kod dvorbe. A 
Isus je obranio Mariju: »Marija je izabrala najbolji dio!« U 
Mariji iz Betanije prepoznaje liturgija današnjega blagdana Ma- 
riju, djevičansku Majku Božju. Krist se nalazi u središtu nje- 
zina života, ona je kod Isusa, ona ga promatra, ona ga sluša, 
ona nestaje u njemu. Ona proživljava tajne Isusove, i »ona je 
sve ovo pamtila razmišljajući u svom srcu« (Luka 2,52). Ona 
je vidjela, kako je »Isus napredovao u mudrosti i dobi i mi- 
losti kod Boga i ljudi« (Luka 2, 52). Ona je s udivljenjem pro« 
matrala njegovo prvo javno čudo u Kani (Iv. 2, 1 sl). 
Ona je pazila na svaku riječ njegovu i svako njegovo djelo. 

Svojim je mislima, svojim srcem i svojom molitvom pratila nje- 
govo naučavanje i djelovanje za vrijeme njegova javnoga života. 
I kada su ga svi ostavili, ona je nepokolebivom vjernošću ustra« 
jala uz njega. I kad je uzašao na nebesa, živjela je svojim mi- 
slima kod njega izgarajući od žive želje, da bude kod njega. 
Ona je »izabrala najbolji dio«, ona je izabrala život, koji se po“ 
sve i jedino bavi Isusom, koji poznaje samo Isusa, i koji sve na 
Isusa svodi. Sada je Marija kod Isusa na nebesima. Što je ona 
započela na zemlji, ispunilo se sada sasvim: Ona je kod Isusa, 
ona sudjeluje u slavi i blaženstvu onoga, za kojega je živjela na 
zemlji. »Marija je izabrala najbolji dio, koji se ne će oduzeti od 
nje.« 

5, »Marija je izabrala najbolji dio«, put poniznosti, služenja, 
duhovnosti, predanja Bogu, pokoravanja svetoj volji Božjoj, put 
poniženja pokoravajući se zakonu smrti. »Slušaj, kćeri, gledaj 
i prigni svoje uho, jer omilje Kralju tvoja ljepota« (na stepeni- 
cama). »Koji se ponizuje, uzvisit će se« (Luka 18, 14). 

»Marija je izabrala najbolji dio«, kliče pričesna pjesma, Ma- 
rija je slika zajednice vjernika, crkvene zaejdnice. U svetoj pri- 
česti odabire najbolji dio: Krista i u njemu život milosti, život 
djece Božje, i taj je život zalog i okus vječnoga blaženstva, u 
koje je Marija danas primljena. 


Molitva. 


Oprosti, Gospodine, grijehe svojih službenika, da se mi, koji 
sami nismo vrsni, da ti svojim djelima ugodimo, spasemo zago- 
vorom Roditeljice Sina tvoga, Gospodina našega, koji s tobom 
živi i kraljuje u vijeke vjekova. Amen. 


8. rujna: Rođenje blažene Djevice Marije. 

Majka Spasiteljeva. j 
»Svečano proslavimo danas rođenje blažene vazda Djevice 
Bogorodice Marije, Iz nje je proizašao onaj, koji sjedi na uzvi= 
šenom prijestolju, aleluja.« (Pripjev za »Blagoslovljen«). Dana- 
šnji je dan veseo i radostan dan: u Mariji nam je zarudila zora, 

koja nam javlja blizinu sunca, Krista, Spasitelja. »Iz tebe je si- 
nulo sunce pravde, Krist, Bog naš, On je oduzeo prokletstvo i 
donio nam spas. On je satro smrt i darovao nam vječni život« 
(Pripjev za »Veliča«). On je došao po Mariji. 


1. »Zdravo, sveta Majko, što nam porodi Kralja, 
koji vlada nebom i zemljom u sve vjekove« (ulaz). Crkva na 
zemlji pozdravlja je zajedno s nebeskom Crkvom, s anđeoskim 
zborovima i sa svetima, Oni ne pozdravljaju toliko ono ne- 
moćno, slabo dijete, koje je Ana netom rodila, nego zapravo onu, 
koju je Bog odredio i izabrao, da porodi svijetu Spasitelja. »Bla= 
goslovljena si i časna, Djevo Marijo, koja se bez povrede či- 
stoće nađe Mati Spasiteljeva; Blažena si, sveta Djevice Marijo, 
i predostojna svake hvale, jer se iz tebe rodi sunce pravde, 
Krist, Bog naš« (na stepenicama). Rođena od oca i majke, kao 
i svako drugo ljudsko dijete, potekla je iz kuće Davidove, koja 
je nekoć bila tako slavna, a sada ponižena, lišena svake vlasti, 
zaboravljena i u bijedi: i upravo je nju izabrao Bog, »da nosi 
Stvoritelja svega svijeta«. Onaj, »koji te je stvorio« (prika- 
zanje), onaj, koga sav svijet ne može obuhvatiti, zatvorio se u 
tvoju utrobu« (na stepenicama). »Što svijet drži ludim, oda= 
brao je Bog, da postidi mudre; i što je pred svijetom nepleme- 
nito i prezreno; i što ništa nije, odabrao je Bog, da uništi ono, 
što jest« (1. Kor. 1, 27 sl.). Zadivljeno promatra Crkva, pro- 
matramo i mi tajnu rođenja Majke Božje.« Zdravo, sveta Majko, 
koja si rodila Kralja, što od vijeka upravlja nebom i zemljom.« 
»Blaženo krilo Marije Djevice, koje je nosilo Sina vječnoga 
Oca« (pričesna). »Zdravo Marijo, milosti puna, Gospodin s to 
bom, blagoslovljena si među ženama i blagoslovljen plod utrobe 
tvoje.« K ? 


2. »Gospodin me je imao u početku svojih 
puteva (svoga djelovanja na van, kod stvaranja), prije nego 
je išta učinio na početku, Bila sam određena od vijeka i od dav- 
nina, prije nego je postala zemlja. Još nije bilo bezdana, a ja 
sam već bila začeta. Bila sam tu, kad je pripravljao nebesa, kad 
je postavljao temelje zemlje. Bila sam s njim i upravljala sam 
svim stvarima i veselila sam se sve dane, i sve vrijeme igrala 
sam se pred njim, igrala sam se na zemaljskoj kugli: moj je 

užitak boraviti sa sinovima ljudskim« (poslanica). To je slika 
rođenja Marijina u duhu i u mislima Božjim, još prije stvaranja 
svijeta! Bog je zamislio Mariju kao priliku, kao sjedište i nosite- 
ljicu vječne Božje mudrosti. Mudrost je rođena iz Boga, ona je 
kći Božja, dijete Božje, Božja savršena slika i prilika, njegova 
družica i pomoćnica kod djela stvaranja čitavoga svemira, kra- 
ljica, vladarica i posjednica svega, majka svega živućega. Ma- 
rija bijaše od Boga određena, da s ovom Božjom mudrosti, sa 
Sinom Božjim, stupi u najuže veze, da bude onaj svijetli oblak, 
koji u sebi krije sunce, utjelovljenu mudrost Božju; ona žena, 
koja bijaše ogrnuta suncem (Otkr. 12, 1). Ona je sjedište, po- 
suda, prebivalište, štoviše, zaručnica i pomoćnica Božje mudro- 
sti, koja se u Kristu nama ukazala, ona bijaše dionica njezinih 
odlika i pozvana, da s njime obnovi zemlju, da je otkupi od gri- 
jeha i da je napuni milošću Božjom, svijetlom i životom, Danas 
nam se ona rodila: Ona, kćer Božja, prijestolje mudrosti, vjerna 
prilika utjelovljene Mudrosti Božje, i s njome je ona kraljica 
svemira i posrednica našega spasenja i otkupljenja. Sa straho= 
počitanjem približimo se djetetu, koje je određeno, da nosi 
onoga, »koga sav svijet ne obuhvata«, »sunce pravde, Krista, 
Boga našega«. Vjerujmo! Zahvalimo se Bogu, što nam je dao 
Mariju, i u Mariji Krista, koji je sve naše! 


5. »Zato me, djeco, poslušajte: Blago onima, koji idu mojim 
putevima. Slušajte moju nauku i budite mudri i nemojte je od» 
baciti. Blago čovjeku, koji me sluša i koji uvijek bdije uz moja 
vrata i čuva ulaze u moju kuću. Tko nađe mene, naći će život 
i primit će spas od Gospodina« (poslanica). Marija, prijestolje 
Mudrosti Božje, sama je sva uronjena u Mudrost Božju, u svo« 
jim mislima, prosuđivanju, u svojem htijenju, nastojanju i dje- 
lovanju, u cjelokupnom svojem životu. Ona je jedna »mudra« 
djevica, »Poslušajte me!« Pazite na moj primjer ljubavi prema 
siromaštvu, poniznosti, poslušnosti, predanju Bogu, na moju dje- 
lotvornu ljubav prema bližnjemu, spremnost na molitvu i na 
svetu osamljenost. Ovako djeluje Božja Mudrost u ljudima, koje 
je posvema zaokupila kao svoju svojinu. 


»Blažena si, sveta Djevice Marijo, i predostojna svake hvale, 
jer se iz tebe rodi sunce pravde, Krist Bog naš.« Ti si nam ga 

darovala u svetoj božićnoj noći u Betlehemu. Ti nam ga darivaš 
i danas, svaki dan u svetoj pretvorbi, u svetoj pričesti, u sveto- 
hraništu. 

»Blaženo krilo Djevice Marije, koje je nosilo Sina vječnoga 
Oca« (pričesna). Blaženi mi, koji u svetoj pričesti postajemo 
Marijom, jer s njom primamo u sebe onoga, »koga sav svijet 
ne obuhvata«, sunce pravde. »Slušajte moju nauku, i budite 
mudri i. nemojte je odbaciti.« 


Molitva. 


Udijeli, Gospodine, dar nebeske mudrosti svojim slugama, 
da zavjetni blagdan blažene Djevice poda porast mira onima, 
kojima je njezin porod postao početkom spasenja. Po Kristu 
Gospodinu našem. Amen. 


14. rujna: Uzvišenje svetoga križa. 
Svetikriž. 

Nastala je jesen. Dani bivaju kraći, a noći duže. Protiv noći 
grijeha, t. j. protiv pakla i zloće diže sveta Crkva pobjednički 
znak svetoga križa. On će biti »znak Sina čovječjega«, kad dođe 
suditi žive i mrtve. U bogoslužju nedjelja poslije Duhova do= 
lazi sve jasnije do izražaja misao na dolazak Gospodnji. Dok 
se svijet diči svojom kulturom, tehnikom, napretkom i oružjem, 
»uzvisuje« Crkva sveti križ, znak otkupljenja. 

i. »Sam je sebe ponizio, postav poslušan do smrti i 
to smrti na križu.« Sin je Božji primio na sebe čovječju narav, 
da se može poniziti. On je odložio sav izvanji sjaj Božanstva, 
postao čovjekom, sličan nama ljudima, i po vanjštini kao jedan 
od nas. Njegov je život svijesno i dragovoljno poniženje i dra« 
govoljna poslušnost do smrti na križu. »Zato ga Bog uzvisi i 
dade mu ime, koje je nad svakim imenom, da se na Isusovo 
Ime prigne svako koljeno onih, koji su na nebu, na zemlji i pod 
zemljom i svaki jezik prizna, da je Gospodin Isus Krist u slavi 
Boga Oca« (poslanica), da i njegova ljudska narav sudjeluje u 
Očevu gospodstvu nad svijetom. »Ti si jedini Gospodin, ti jedini 
Višnji, Isuse Kriste, sa Duhom Svetim u slavi Boga Oca« (Sla- 

va), Isus Krist bio je po križu ponižen, ali i uzvišen! On je 
glava, mi udovi. U njemu, našoj glavi, uzvišeni smo i mi po 
križu. »Mi treba da se hvalimo križem Gospodina našega Isusa 
Krista.« U njemu, koji je bio na križu ponižen i po križu uzvi- 
šen, jest naše »spasenje, život i uskrsnuće: po njemu smo spa- 
seni i izbavljeni« (ulaz), naime po njegovoj smrti na križu. Po 
križu smo zadobili oproštenje grijeha, otkupljeni smo od vječ- 
noga prokletstva i postali djecom Božjom, po križu smo postigli 
milost i Božju naklonost, zajedništvo s Isusom i puninu Duha 
Svetoga, koji se izlio u našim srcima. Naše djelovanje i rad, 
naša molitva i trpljenje prima po križu i pravo i opravdanu 
nadu u vječnu baštinu na nebesima. Ne moramo li sveti križ 
nad sve stvoreno cijeniti i poštivati? 

2. »A ja, kadbudemuzdignutsa zemlje, privući 
ću sve k sebi« (evanđelje). A sveti Ivan Evanđelist nadodaje: 


»Ovo reče, da označi, kakvom će smrću umrijeti.« Umirući bit će: 


uzvišen na svetom križu. Tada »će biti sud svemu svijetu«, U 
Isusovoj smrti na križu bit će svijet osuđen, jer je zabacio i 
osudio onoga, na kome nije našao krivnje. Tada će sotona, knez 
ovoga svijeta, biti izbačen napolje. Po smrti Gospodnjoj na križu 
uništena je vlast đavlova. Svaki, koji pripada Isusovu kraljev- 
stvu, svetoj Crkvi, prima moć, da po milostima, koje nam je 
Krist zaslužio i daje, izmakne ropstvu đavla, grijeha i zla. Tada, 
»kad budem uzdignut na križu, privući ću sve k sebi«. To je treći 
plod uzvišenja na križu. S križa vlada Isus kao Kralj srdaca. 
Milost, koju je na križu stekao, tako je silna, da može promije- 
niti i slomiti i najtvrđu volju čovječju. U križu, po propovijedi 


s križa, Gospodin osvaja svijet. »Nauka križa je ludost onima,- 


koji propadaju, a onima, koji se spasavaju, to jest nama, moć 
je Božja. Jer ovako je pisano: Uništit ću mudrost mudrih i od- 
bacit ću pamet pametnih« (1. Kor. 1, 18). »Gdje je mudrac? 
Gdje istraživalac ovoga svijeta? Nije li Bog pokazao, da je luda 
mudrost ovoga svijeta? Zato što svijet ni u Božjoj mudrosti ni 
po svojoj mudrosti nije upoznao Boga, svidjelo se Bogu, da 
one, koji vjeruju, spasi po ludosti propovijedanja (s križa), Dok 
Židovi idu za čudesima, a Grci (pogani) traže mudrost, mi 
propovijedamo Raspetoga Krista, što je za Židove sablazan, a za 
Grke ludost, a za one Židove i Grke, koji su pozvani, Krist je 

Božja moć i Božja mudrost« (1. Kor. 1, 18 sl.). Zato apostol 
Pavao i Crkva i svaki pravi službenik i svećenik Gospodnji, pa 
i pravi kršćanin »ne pozna ništa osim Isusa, i to Raspetoga, Jer 
vaša se vjera neka ne naslanja na ljudsku mudrost, nego na 
Božju silu« (1. Kor. 2, 2 i 5), na silu, koja izvire iz propovijedi 
s križa. »U križu je život, u križu je spas, križ je zaštita i obrana 
protiv neprijatelja, u križu je utjeha i jakost duha, i napredak: 
u svetosti.« Na križu se sve temelji i nema drugoga puta u 
život, u visine, osim put križa, jer: »Ja, kad budem uzdignut na 
križu, privući ću sve k sebi.« Jao onome, koji bi htio, da pozna 
drugoga Krista, da slijedi drugoga Krista, a ne onoga, koji je 
bio uzdignut na križu, koji je bio raspet! »Bože sačuvaj, da se 
ja čim drugim hvalim osim križem Gospodina našega Isusa 
Krista, po kojemu je svijet meni raspet, i ja svijetu (Gal. 6, 14).. 

5. Križ je znak našega Oikupitelja i našega Otkupljenja. 
Križ nam je na svetom krštenju bio utisnut na čelo i grudi. Mi 
znamo da smo označeni križem, da smo zapečaćeni križem, da 
smo sljedbenici Raspetoga i da smo zato u križu jaki protiv ne- 
prijatelja našega spasenja. »Bože sačuvaj, da se ja čim drugim 
hvalim osim križem Gospodnjim. Po njemu je svijet meni raspet 
i ja svijetu.«. 

Svećenik nas blagosliva znakom svetoga križa. Pred ovim 
znakom đavli se daju u divlji bijeg. Po svetom križu, kojim se 
krstimo, dobivamo milost, snagu, svjetlost i jakost. Naši pređi 
nijesu ništa započeli, a da se nijesu prekrstili znakom svetoga 
križa. Toliko bijaše njihovo pouzdanje u moć i u pobjedu križa. 
Da li mi pravo cijenimo sveti križ? 


na kojem ćemo zadobiti život, posvećenje i uskrsnuće, osim 
puta križa.« 


Molitva. 


Bože, koji nas na današnji dan razveseljuješ godišnjom svet- 
kovinom uzvišenja svetoga križa, podaj nam, da zaslužimo na 
nebesima plaću onoga, kojega otajstvo spoznasmo na zemlji. Po 
Kristu Gospodinu našem. Amen. 

Baur; Rasvijetli se! III. 50 

15. rujna: Blagdan Sedam žalosti bl. Dj. Marije. 
Kraljica mučenika. 


Marija je četrdeseti dan poslije rođenja svoga božanskog 
Djeteta donijela Isusa u jeruzalemski hram, da ga prikaže Bogu. 
Starac Šimun nazvao ju je blaženom i izrekao ove proročanske 
riječi: »Ovaj je postavljen za propast i uskrsnuće mnogih u 
Izraelu, i za znak, kojemu će se protiviti. A tebi će samoj mač 
probosti dušu« (Luka 2, 34 sl.). Ovo se proročanstvo ispunilo 
na Mariji, kada je na Golgoti stajala pod križem, u najužoj za= 
jednici trpljenja i boli sa svojim Sinom, koji se u svojoj smrti 
na križu žrtvovao za naše grijehe, Sveta Crkva poštuje Mariju 
već kroz mnoga stoljeća kao kraljicu mučenika. 

1. »U ono vrijeme stajale su uz Isusov križ 
njegova majka i sestra njegove majke Marija Kleofina i Marija 
Magdalena. Kad je Isus vidio svoju majku i uz nju učenika 
(Ivana), kojega je ljubio, reče svojoj majci: Ženo, evo ti sina! 
Zatim reče učeniku: Evo ti majke! I od onoga časa uze je uče« 
nik k sebi« (evanđelje). Već je dugo promatrala Marija u duhu 
taj čas. Njoj je bilo poznato proročanstvo Psalmista, Bio joj 
je poznat opširni prikaz proroka Izaije o muci i trpljenju Bo- 
žjega sluge. Sad je eto čula i iz Šimunovih usta i shvatila je svu 
dubinu i težinu starčevih riječi. Znala je da je Sin Božji postao 
njezinim Djetetom, da dragovoljnom smrću dade svoj život za 
otkupljenje ljudskoga roda. I sada je došao taj strahoviti čas. 
Majka Marija, koja je s Gospodinom bila tako živo sjedinjena, 
trebala je da sudjeluje u njegovim mukama i da ih i sama u 
svojoj duši bolno oćuti. To je materinsko zvanje. Bog je nije 
poštedio, kao što nije poštedio ni svoga Sina, Ona je morala, 
a i htjela, da s njime dijeli njegove boli i njegovo poniženje, Zato 
je stajala pod križem i sjedinila svoju vlastitu žrtvu sa žrtvom 
svoga Sina, koga je velikodušno prikazala Ocu, 'Ona je trpjela 
neizrecivo mnogo. I kao da to_ još mije bilo dosta, morala je do- 
Živjeti još i to, da je se rođeni Sin u nekom smislu odrekao. 
»Ženo, evo ti sina.« Od sada će Ivan biti tvoj sin! Kako je mač 
boli duboko prodro u njezinu dušu! Njezin rođeni Sin kao da je 
se odriče! I to u času, kad mu je dala najveći i najočitiji dokaz 
svoje ljubavi i vjernosti, sada, kad bi morao imati smilovanja 

prema majci, koja toliko trpi, i okrijepiti je najnježnijim dokazi- 
ma svoje ljubavi. »Ženo, evo ti sinal« Netko drugi, Ivan, Zabe- 
dejev sin, nazivat će te od sada majkom. Zar su raskidane veze, 
koje su je do sada vezale s njezinim rođenim Sinom? Zar nije 
bilo dosta, što je i ona trpjela muke i poniženja svojega Sina? 
Ne. Ona je morala osjetiti i njegovu najveću gorčinu, naime za= 
puštenost od Oca. »Bože moj, Bože moj, zašto si me ostavio?« 
(Mat. 27, 46). To je bila najveća majčina muka, »Ženo, evo 
Ivana, evo ti sina.« »Puna si boli i suza, sveta Djevice Marijo, 
stojeći do križa Gospodina Isusa, Sina svoga, Spasitelja na- 
šega« (na stepenicama). Zajedno s Crkvom moramo svi uče- 
stvovati s bolima Majke. 

2. »Gospodin te je blagoslovio svojom jakošću, 
jer je po tebi uništio naše neprijatelje. Ti si, kćerko, od Gospo- 
dina Boga Svevišnjega blagoslovljena više od svih žena na 
zemlji. Ti nijesi štedila sebe, kad si vidjela boli i muke svoga 
naroda, nego si zapriječila propast pred našim Bogom« (posla- 
nica). Marija je u bogoslužju kao druga Judita, koja je uz opa- 
snost da izgubi svoj život, odrubila glavu Holofernu, vođi ne 
prijateljskih sila, i tako spasila svoj narod od sigurne propasti. 
Marija, Majka boli, žrtvovala je na Golgoti svoga rođenoga Sina 
i time je satrla glavu paklenoj zmiji, Sudjelujući u trpljenju i 
muci Isusovoj i ona je sudjelovala u djelu našega otkupljenja. 
Zahvalno je pozdravimo sa svetom Crkvom: »Ti si od Gospo- 
dina Boga Svevišnjega blagoslovljena više od svih žena na 
zemlji.« Na Golgoti je Marija sebi stekla mučeničku palmu (pri- 
česna). Na Golgoti je s Kristom nama stekla spas i otkupljenje, 
život milosti i buduću slavu. Na Golgoti je u Ivanu sve nas 
primila za svoju djecu. »Ženo, evo ti sina«, evo tvoga djeteta. 
Ljubi ga, kao što si ljubila mene, svoga Isusa. Zahvalimo se! 
Vjerujmo, da je ona uistinu naša Majka i i da će nas i ljubiti ma- 
terinskom ljubavlju. S Ivanom je uzmimo k sebi i poslušajmo 
Isusove riječ: »Sinko, evo ti majke.« 

3. I Marija je morala, kao što je morao i sam Gospodin, 
poći putem križa. Marija je slijedila Isusa do kraja, do pod 
križ, da s njime trpi i sudjeluje u njegovim bolima i u njegovoj 
sramoti. Ona se nije nikad tužila, što je morala da se pojavi uz 
čovjeka boli, da s njime dijeli sramotu i zabačenje. A tako ni 

Crkva, pa nemojmo ni mi! Uspravno je stajala pod križem Majka 
Osuđenoga i Raspetoga. Svoj je pogled upravila samo na njega. 
Na sebe je posve zaboravila. Posve je nestala u njemu, zato je 
imala snage, da ustraje do konca, 

. .Priznajmo, da i Mariji dugujemo svoje otkupljenje. Sudjelu- 
jući «kod svete Mise nalazimo se i mi, obitelj, župa i Crkva kao 
Marija pod križem, i s njom prikazujemo Gospodina Bogu na 
slavu, a na spas naših duša, U svetoj pričesti crpimo snagu, da 
odvažno i velikodušno, kao druga Djevica, dijelimo Isusovu 
muku i sramotu, 

Molitva, 


_ Bože, o kojega je muci po Šimunovu proročanstvu bolni 
mač prošao preslatkom dušom slavne Djevice i Majke Marije: 
dopusti blagostivo, da mi, koji se s počitanjem sjećamo njezinih 
boli, sretni dostignemo učinak tvoje muke. Amen. 


11. listopada: Materinstvo bl. Dj. Marije. 
Marijaje Majka Božja. 


j Prošlo je već petnaest stoljeća, kako se carigradski patri- 
jarha Nestorije usudio naučavati, da su u Kristu dvije posve raz- 
Hičite osobe: Bog i čovjek, odjelite jedna od druge. Nestorije je 


tvrdio, da Marija nije začela ni rodila Sina Božjega, nego samo “ 


čovjeka Isusa Krista. Ona dakle nije Majka Božja, Bogorodica, 
nego samo majka čovjeka, kao i svaka druga majka, ali ipak 
tako, da je majka čovjeka, u kojemu stanuje Bog kao u svome 
hramu. Nekoliko godina poslije toga sastao se Efeški crkveni 
sabor godine 431. Sabor je svečano izjavio: Marija je rodila 
Isusa, koji je u jednoj osobi ujedno i Bog i čovjek. U njemu 
ne stanuje Bog samo kao u nekom hramu, nego je i sam čovjek 
Isus pravi Bog. Marija nije samo rodila čovjeka, nego i Boga. 
Ona je Bogorodica. S velikom je napetošću iščekivao Efeški 
puk, sveta Crkva, saborsku odluku. Kad su se otvorila vrata 
sabornice, narod je radosna i zahvalna srca klicao crkvenim 
ocima i s gorućim bakljama pratio ih .u njihove stanove. »Ma= 
rija je Bogorodica, ona je Majka Božja.« Danas, poslije petnaest 
stoljeća, pridružimo se ovom radosnom ispovijedanju. 


11. listopada: Materinstvo bl. Dj. Marije. 409 


i. Marija je Majka lsusova, Majka Sina Božjega. 
To je već navijestio prije sedam stotina godina prorok Izaija : 
»Evo, djevica će začeti i roditi sina, i zvat će se: Emanuel, Bog 
s nama« (ulaz). I evanđelje je to potvrdilo, Marija, Josip i dva- 
naestgodišnji Isus putovali su u Jeruzalem, da ondje prinesu 


* propisane žrtve. »Kada su se opet vraćali, dječak Isus ostade 


u Jeruzalemu, a da nijesu znali njegovi roditelji.« Mislili su, da 
je s rođacima ili znancima pošao u Nazaret, no oni se preva- 
riše. Pošto su ga dugo i bolno tražili, našli su ga napokon u 
hramu među učiteljima. Njegova mu Majka reče: »Sinko, što si 
nam tako učinio? Evo, tvoj otac i ja tražili smo te žalosni!« 
Da, ovako govori majčin glas, koji izvire u boli i u velikoj lju= 
bavi. Marija osjeća i zna, da je njegova Majka, da je Majka 
onoga, koji nema zemaljskog oca. Njegov je Otac na nebu. »Zar 
nijeste znali, da ja treba da budem u kući svojega Oca?« On je 
Božji Sin. Marija ga je »začela po Duhu Svetom«, a ne po ne- 
kom čovjeku (pričesna), začela ga je onda, kada, joj je anđeo 
objavio vijest, Marija je govorila: »Evo službenice Gospodnje, 
neka mi bude po tvojoj riječi.« »I Riječ, jedinorođeni Sin Božji, 
postao je tijelom, čovjekom,« u krilu Djevice, Svaki dan tri puta 
prigibamo koljena tom otajstvu u zahvalnoj molitvi. »Blažena 
utroba Marije Djevice, koja je nosila Sina vječnoga Oca« (pri- 
česna). Blažena si, Bogorodice, jer si u materinskom krilu no- 
sila Sina Božjega, kao plod svoje utrobe. Ti si mu dala nešto 
od svoje biti, od svoga bića, od svoga života. A on je opet ulio 
u tvoju dušu svu puninu svoga duha, Ti si se posve preobrazila 
u njega, i poprimila njegovu sliku, njegove crte, njegove navike 
i njegovo biće. Ti si posve nestala u njemu, koji je postao tvojim 
Djetetom. »Aleluja, Aleluja, Bogorodice Djevo, u tvojoj se, po- 
stavši čovjek, zatvori utrobi, koga sav svijet ne obuhvata. Ale- 
luja.« Zdravo Marijo, milosti puna, Gospodin s tobom, blago- 
slovljena ti među ženama, i blagoslovljen plod utrobe tvoje, 
Isus. 

2. »Kao loza dala sam ugodan miris, i moje je cvijeće 
plod časti i poštenja« (poslanica). To cvijeće jesu dragocjene 
kreposti vjera i ponizna spremnost, kojom je Djevica primila 
anđelovu vijest: To je cvijeće njezino odlučno djevičanstvo, radi 
kojega se odrekla svake zemaljske ljubavi. »Ne poznam muža« 

(Luka 1, 54); to je poslušnost i ponizna podložnost, kojom je 
izgovorila svoj »Fiat«: »Ewo službenice Gospodnje, neka mi 
bude po tvojoj riječi« (Luka 1, 38). »Moje će cvijeće donijeti 
divan plod«, Krista Gospodina. »Mladica će niknuti iz Jesina 
korjena«, Marija, koja je potekla iz kraljevske kuće Davidove. 
»I cvijet će niknuti iz ove mladice«, Krist, Marijin Sin. On je 
čovjek i Bog u jednoj osobi. »Dođite k meni svi i nasitite se 
mojim plodovima.« Marija nije pridržala svoje Dijete samo za 
sebe. Ona ga je darovala nama, kad ga je u Betlehemu rodila, 
kad ga je u hramu prikazala, kad je vidjela, kako će na križu 
dovršiti svoju žrtvu. Ona ga dnevno daje nama u svetoj pri- 
česti i trajno u svetohraništu. »Dođite k meni svi. Moj duh je 
slađi od međa i moje nasljedstvo (ono, što ja dajem) slađe od 
meda i saća. Koji mene kuša, ne će više gladovati, i koji mene 
pije, ne će više žeđati« (poslanica). Majka Marija rodila nam je 
Krista, Zajedno sa svojim božanskim Sinom stekla nam je mi- 
lost spasenja. Kao naša zagovornica nalazi se ona danas kod 
prijestolja Gospodnjega, kao svemoćna pomoćnica, kao zago- 
vorna svemoć, kao Majka živih, onih, koji imajući posvetnu mi- 
lost posjeduju i žive Božjim životom. Sve, upravo sve, naš spas, 
naša nada i očekivanje, sve naše bogatstvo temelji se na Ma- 
rijinu materinstvu. »Pjevajte Gospodinu novu pjesmu, jer je 
divne stvari učinio Gospodin« (ulaz). »Blažena utroba Marije 
Djevice, koja je nosila Sina vječnoga Oca« (pričesna). 

3. Obnovimo svoju vjeru u otajstvo, da je Marija uistinu 
Bogorodica. »Zdravo Marijo, milosti puna, Gospodin s tobom.« 
Bog je tvoje Dijete, i po svojoj ljudskoj naravi on je plod tvo- 
jega tijela. ] 

»Dođite k meni svi i nasitite se mojim plodovima«, na 
Kristu Isusu, koga vama dajem danas u svetoj Misi, u svetoj 
pričesti, u svetoj Crkvi, u otajstvenom tijelu Kristovu, čiji smo 
udovi, Kao što nam je Otac »s Kristom sve darovao« (Rim. 8, 
32), tako nam je i Majka Marija u svome Djetetu sve dala. Bu- 
dimo zahvalni ! 


Molitva, 


Bože, koji si htio, da po anđelovu navještenju tvoja Riječ 
uzme tijelo u krilu blažene Djevice Marije, daj, molimo te, da 

mi, koji je držimo doista Bogorodicom, po njezinu zagovoru na- 
demo pomoć u tebe, Po istom Kristu Gospodinu našem, Amen. 


Posveta crkve. 
Stan Gospodnji. 


Zahvalno i radosno slavimo godišnjicu dana, kada je biskup 
svečano blagoslovio našu crkvu: Najprije je molio sedam po- 
korničkih psalama. Zatim je posvetio vodu i tom svetom vodom 
poškropio crkvene zidove izvana. Zatim je ušao u orkvu, da je 
primi u posjed Božji i Kristov. Od onda je kamena kuća svo= 
jina Božja, Kristova, Gospodnja. Biskup je zatim poškropio 
oltar i crkvu iznutra obilazeći tri puta uz crkvene zidove. Molio 
je milost posvećenja i u svečanoj procesiji unio je svetačke 
moći (relikvije) u crkvu i pohranio ih u oltaru, Crkva je postala 
svetim žrtvenim mjestom, stanom Božjim, gdje on prebiva s 
nama ljudima, postala je kućom molitve i blagoslova. ; 

1. »Kako su mili tvoji stanovi, Gospodine nad 
vojskama!« (ulaz). »Strašno je mjesto ovo, ovdje je dom e 
spodnji i vrata nebeska« (ulaz). Bog je posvuda, .na svakom 
mjestu, u sobi, u kojoj stanujemo, u kamenu i travčici, koju ge 
gom gazimo. On živi i prebiva u našoj duši, on je s ljubavlju 
k sebi privlači i napunja svojom svjetlošću i snagom, On se 
s njom razgovara, opominje, prosvijetljuje i potiče je na dobro, 
čuva je od grijeha i nesreće. Ali u kući Božjoj stanuje i djeluje 
Bog na posve osobit način. Ovdje i samo ovdje stanuje utjelov= 
ljeni Božji Sin, u svetohraništu, svojim Božanstvom i avi 
stvom, svojim tijelom i krvlju, tijelom i dušom. Tu on kao 
čovjek osjeća i tu je on nama kao čovjek bliz. Tu na našim olta- 
rima prikazuje on svoju žrtvu poklona, zahvale, Zadovoljštine i 
naknade. U kući Božjoj živi on i moli, zahvaljuje i časti Oca bez 
prestanka mjesto nas. Tu možemo k njemu doći, s njime lju= 
bezno općiti, otkriti mu svoje srce, možemo mu reći, da bi g 
htjeli ljubiti, da mnogo trpimo radi ove ili one pogreške, ra i 
nesposobnosti, da mu pripravimo koju radost. Tu mu možemo 
povjeriti sve naše potrebe i brige, za sebe, za svoje mile, za svu 
svetu Crkvu, za zdrave i bolesne, za one mnoge, koji su u opa- 

snosti, da izgube svoju vjeru i nevinost. Tu on trajno vrši svoju 
otkupiteljsku službu preko svetih sakramenata, koji se u kući 
Božjoj podijeljuju, a ti su: sveti krst, potvrda, sakramenat po- 
kore, svetog reda i ženidbe, Tu je on dnevno u svetoj pričesti 
slatka hrana naše duše. Po otajstvenom jedinstvu božanske na- 
ravi žive i djeluju tu s Gospodinom Spasiteljem Bog Otac i Bog 
Duh Sveti. Tu su nam oni bliže nego igdje drugdje. »Evo Bo- 
žjega šatora među ljudima, i stanovat će s njima, I oni će biti 
njegov narod, a sam će Bog s njima biti njihov Bog« (po- 
slanica). : o 

2.»Ispuniovu kuću Božju sjajem svoje moćne pri- 
sutnosti i dopusti, da svi, koji se ovdje sakupe na molitvu, 
zadobiju milost tvoje utjehe, ako te zazovu iz bilo koje žalosti.« 
Ovako je biskup molio na dan posvećenja naše crkve. Ovako 
je u biskupu molila i sveta Crkva, Ona je molila Gospodina, da 
na ovom svetom mjestu usliši naše molitve. Crkva čvrsto vje- 
ruje, da Bog ne će zapustiti ovu njezinu molitvu. Zato nas svake 
godine u Misi prigodom posvete crkve sjeća Gospodinovih ri- 
ječi: »Kuća će se moja zvati domom molitve« (Mat. 21, 15). 
Zatim nadodaje obećanje: »Svaki, koji u njoj moli, dobit će; i 
iko traži, naći će; i onomu, koji kuca, otvorit će se« (Mat. 7, 
8). Ovako govori Gospodin: »Moje će oči biti otvorene i moje 
će uši paziti na molitvu na ovom mjestu. Izabrao sam ovu kuću 
i posvetio, da u vijeke bude ovdje moje ime i da ovdje za sva 
vrenilena budu uprte moje oči i moje srce.« »Ako zatvorim nebo, 
da ne padne kiša, i ako svome puku šaljem bolest, pa ako se 
tada moj narod ponizi i moje lice potraži u molitvi, (u kući 
Božjoj), ako se obrati od svoga zla puta, uslišat ću ih, oprostit 
ću njihove grijehe i poslat ću spasenje njihovoj zemlji« (2. Kron. 
1, 15—17; Božje riječi Salamonu kod posvete jeruzalemskog 
hrama). Ovdje je mjesto, gdje Gospodin Bog napose rado prima 
naše molitve. »Ovdje prima. svaki, koji moli«, uvjerava nas sveta 
liturgija. Posvećena kuća Božja je t. zv. blagoslovina, sveto mje- 
sto, u kojemu će nas Bog radi molitve, koju je Crkva molila 
na dan posvete, posve sigurno uslišati, U onaj je dan »došao 
spas ovoj kući«, jer je sam Bog, Krist, Gospodin lično unišao u 
nju i izabrao ju kao mjesto, gdje će na nas, svoje udove, izliti 
obilje svoje milosti i spasa, . 

5. »Daj svima, koji se ovdje sakupe na molitvu, da zadobiju 
milost tvoje utjehe.« Ako dakle dođemo u crkvu te se pomo- 
limo, više nijesmo osamljeni u svojoj molitvi. Radi posvete crkve 
smo u vezi sa svetom Crkvom, sa zajednicom, koja moli. Naš 
se molitva uzda u Crkvu i zato će biti uslišana. sj 

»Danas je došao spas ovoj kući.« Danas, na dan posvete, 
kada je Gospodin prvi puta ušao ovamo po žrtvi svete Mise. 
Danas i svakoga dana iznova, kad se Gospodin u svetoj pre- 
tvorbi javlja na našim oltarima. U tome crkva postaje kućom 
sretnoga Zakeja. Ona »ga radosno prima«, Crkva je zapravo 
slika naša, mi smo ta Crkva. On dolazi k nama. Primimo ga 
radosno, u svetoj pretvorbi i u svetoj pričesti. 


Moliiva, 


Bože, koji nam svake godine obnavljaš dan posvećenja 
ovoga svetoga hrama svojega i koji nas vazda dovodiš neoka« 
ljane k svetim tajnama: usliši molbe svoga puka i podaj, da se 
svaki, tko uniđe u ovaj hram moleći te za pomoć raduje, što je 
sve izmolio. Po Kristu Gospodinu našem, Amen, 


Posveta crkve. 
Sveta Crkva. 


Pod »Crkvom« ne razumijevamo u bogoslužju crkvene po- 
svete samo kamenu zgradu. Mi mislimo i na vojujuću Crkvu 
ovdje na zemlji, kao i na slavnu Crkvu na nebesima. Sve, što 
riječ »crkva« sadrži, počevši od kamene zgrade kuće Božje pa 
do konačnog usavršenja na nebu, sve je to predmet na koji se 
u bogoslužju crkvene posvete misli. Crkvena posveta je svetko- 
vina Crkve, općinstva svetih. E 

41. »U ono vrijeme ušavlsusprođe kroz Jeri- 
hon. I čovjek Zakej, prvak carinika, koji je bio bogat, želio je 
vidjeti Isusa, tko je, ali nije mogao radi naroda, jer. je bio ma- 
lena stasa. Zato potrča naprijed i uspne se na divlju smokvu, 
da ga vidi, jer je imao proći onuda, Kad Isus dođe na ono 
mjesto, pogleda gore, vidje ga i reče mu: Zakeje, siđi brzo, jer 
danas treba da budem u tvojoj kući. I siđe brzo i primi ga ra- 

dosno.«. Zahej, poganin i carinik, »grešnik«, u bogoslužju or- 
kvene posvete slika je Crkve, koja je od pogana došla ka Kri= 
stu, k spasu. Malena i neugledna stasa, prezreno od izabranoga 
Izraelskog naroda, čeznulo je poganstvo za Spasiteljem, kojega 
je Židovski narod u svojoj zaslijepljenosti zabacio. U Zaheju 
potrčalo je poganstvo pred židovski narod i zadobilo prije spas. 
Gospodin je najprije ušao u Crkvu, koja je pozvana od pogana, 
i dao joj svoje milosti, Ona ga je radosno primila. »Danas je 
došao spas ovoj kući, svetoj Crkvi, jer je i ona, Crkva, koju 
sačinjavaju pogani, u Zaheju izabrano dijete, sin Abrahamov.« 
Sveta je Crkva »Božji šator među ljudima«. U Crkvi »će sta- 
novati s njima, i oni će biti njegov narod« (poslanica). Sveta je 
Crkva Božje prebivalište, i zato je sva prožeta Bogom i Kristom, 
puna milosti i istine, kuća Božja i vrata nebeska. Crkva zato 
zahvaljuje i radosno kliče bez prestanka. Ona radosno prima 
Gospodina, u svakoj svetoj žrtvi, u svakoj njegovoj riječi, u 
svakoj milosti, koju daje njezinoj djeci! »Danas je došao spas 
ovoj kući.« 

2. »Zahej pristupi Gospodinu i reče: Gospodine, 
evo dajem siromasima polovicu svoga imetka, i ako sam koga 
prevario, vraćam četverostruko« (evanđelje), Netom je Gospo- 
din ušao u kuću Zaheja, i već je carinikovo srce posve obratio 
i preokrenuo. Što smo mi bili kao pogani, prije nego smo došli 
k Isusu, k Crkvi? »Premda upoznaše Boga, ne proslaviše ga kao 
Boga, nego postaše prazni u svojim mislima i zamijeniše slavu 
besmrtnoga Boga slikama smrtnoga čovjeka i ptica i četvero- 
nožaca i gmazova. Častiše i služiše stvoru protiv Stvoritelja. 
Zato ih predade Bog sramotnim strastima. činili su, što ne valja, 
puni svake nepravde, zlobe, lakomosti, pakosti, puni zavisti, ubij= 
stva, svađe, lukavštine, zloćudnosti, šaptači, klevetnici, bogumr= 
ski silnici, naduti oholice, izmišljači zala, nepokorni roditeljima ; 
nerazumni, nevjerni, bez srca, okrutni« (Rim. 1, 21—32), »I vi 
bijaste mrtvi zbog svojih prestupaka i grijeha, u kojima ste ne- 
kad živjeli. I bijasmo po naravi djeca srdžbe. Ali Bog, koji je 
bogat milosrđem, oživi nas s Kristom i s njim nas uskrisi« (Elež. 

2, 4). Gospodin je ušao k Zaheju. On je podigao poganstvo iz 
ponora njegove zablude i propasti, i napunio ga svojom svje« 
tlošću, svojom istinom, svojim duhom čistoće i svetosti, svojim 

životom. Pogani su ostavili svoju prijašnju pokvarenost te su 
postali svetom Crkvom, zaručnicom Gospodinovom, »bez mrlje 
i nabora« (Efež. 5, 27). Ovo govori Gospodin: »Evo, obnavljam 
sve« (poslanica). U tome se otkriva radosno klicanje i zahvala 
naše Crkve na današnji dan. Ona je od nekadašnje bludnice po“ 
stala ljubljenom zaručnicom Gospodinovom, koji je nju zaodje- 
nuo ljepotom i čistoćom svojega duha i svoga bića. Ona je osta- 
vila svaki grijeh: ona nastoji jedino oko svetosti, čistoće, kao 
što dolikuje domu Božjem i zaručnici Gospodinovoj. 

3. »Danas je došao spas ovoj kući.« Onda, kada se zastor: 
jeruzalemskog hrama razdro na dvoje i kad je vojnik sulicom 
otvorio bok Gospodinu. U svojoj je smrti prvi puta izabrao sebi 
Crkvu, koja je pozvana između pogana, oprao je vodom (krst) 
i hranio je krvlju (euharistija), koja je s vodom tekla iz njegova 
presvetoga Srca. Danas, u svetoj Misi, ulazi Gospodin iznova u 
svoju Crkvu, da je opet napuni svojom istinom, svojom milosti, 
svojom svetošću, svojim duhom. On prebiva kod nje. On živi u 
njoj. On je zapravo nosioc, drugi »ja« svete Crkve. Ona je 
hram i kuća Božja, Ovdje i samo ovdje ćemo njega naći i uži= 
vati. »Evo, ja sam s vama u sve dane do svršetka svijeta« 
(Mat. 28, 20). 

»Kuća će se moja zvati domom molitve« (pričesna). Crkva, 
koja moli! »Svaki, tko u njoj moli, dobit će; i tko traži, naći 
će; i onomu, koji kuca, otvorit će se« u žrtvenoj i molitvenoj 
zajednici s Crkvom, koja moli i žrtvuje. 

Molitva. 

Bože, koji svome veličanstvu od živog i izabranog kamenja 
pripravljaš stan, pomozi svome puku, koji te moli, da se uzve- 
liča duhovnim darovima, što Crkvi koristi u tjelesnom prostoru. 
Po Kristu Gospodinu našem. Amen. 


Posveta crkve. 
Božji stan. 


»Božji šator među ljudima« (poslanica), u kamenoj zgradi, 
u Crkvi, u općinstvu svetih, napokon u našoj vlastitoj duši. 
»Vi ste hram Boga živoga« (2. Kor. 6, 16). »Hram je Božji svet, 

a to ste vi« (1. Kor, 5, 17). Posveta ovoga hrama izvršila se u 
času našega krštenja. Tada smo primili posvetnu milost. Postali 
smo djecom Božjom. U naše se srce izlio Duh Sveti, koji nam 
je dan, sama ljubav Božja (Rm, 5, 5). »Tko mene ljubi, ljubit 
će ga moj Otac; k njemu ćemo doći i nastanit ćemo se kod 
njega« (Iv. 14, 25). Tako »je postala naša zajednica s Ocem i 
s njegovim Sinom. I ovo mi vama pišemo, da se radujete i da 
vaša radost bude potpuna« (1. Iv. 1, 5 sl). 

1. »Danas je došao spas ovoj kući, jer je i on, 
Zahej, sin Abrahamov« (poslanica). Mi smo sami carinik Zahej, 
ili grešnik, kako ga Židovi nazivaju, »Uvratio se grešniku.« U 
našu dušu, u času našega svetoga krštenja. Tada je morao bje- 
žati silnik, sotona, koji je stanovao u našoj duši. Grijeh je bio 
uništen, a milost je ušla u našu dušu. I s njom je ušao sam 
Bog, Otac, Sin i Duh Sveti. Od djeteta srdžbe i vječne propasti 
postali smo »sinom Abrahamovim«, djetetom izabranja. »Jer je 
Sin čovječji došao da potraži i spasi, što je bilo izgubljeno« 
(evanđelje). »Vi ste hram Boga živoga«, presveto svetohranište. 
Bog se nastanio u našoj duši, da nas obogati i usreći, jer ga 
posjedujemo, uživamo i s njime općimo, i napokon dolazi da 
nas Bog uzme u svoje vlasništvo, kao što je kamenu crkvenu 
zgradu učinio svojom kućom i svojinom. Ako smo Božji stan 
i hram, onda smo i Božje vlasništvo. »Stanovat ću u njima, 
i bit ću im Bog, i oni će biti moj narod« (2. Kor. 6, 16). Mi smo 
svetište, u kojemu sam Bog stanuje, živi i djeluje, sveti Bog, 
koji ljubi svako dobro, a mrzi na zlo; svemogući Bog, koji nas 
štiti, neizmjerno mudri Bog, koji nas uzima za ruku i po ispre- 
pletenim stazama života sretno vodi k cilju. U nama živi Bog 
i njegova požrtvovna i jaka ljubav prema nama, koja nam opra=« 
šta, koja nam daje snagu za dobro, koja čini, da su nam žrtve 
slatke, a breme života lako. Čega da se bojimo? Čega da se 
plašimo, ako živimo u vjeri, da Bog u nama stanuje? »Ovoj je 
kući došao spas.« Ne preostaje drugo nego da mu zahvaljujemo! 

2. »Siromasima dajem polovicu svoga imete- 
ka, i ako sam koga prevario, vraćam četverostruko« (posla- 
nica). Toliko je Zaheja usrećio dolazak Gospodnji u njegovu 
kuću, da vremenito blago i bogatstvo za nj nemaju više nikakve 
vrijednosti, On je shvatio milost, sreću, što se je Bog uvratio 

k njemu. »Meni je dobro, (to je najvažnije i najdragocjenije), da 
prionem potpuno uz Boga«, koji stanuje u mojoj duši. »Moja 
duša prianja uz tebe« (Ps. 72, 28), Sjećajući se živo da u nama 
stanuje Bog Otac, Sin i Duh Sveti, povucimo se sve više od 
izvanjega svijeta. Nastojmo oko duhovnoga života. Svoj pogled 
upravimo na Boga, koji u nama stanuje i djeluje. Općimo s njime 
u iskrenoj molitvi i u razgovoru srdaca. Pazimo na njegov glas. 
Radosno prihvatimo njegova nadahnuća i poticaje. Živimo u 
svjetlosti Božjoj, koja nas napunja, i u svemu što nam dan 
donosi, sjetimo se, da to on daje, dopušta, određuje i naređuje, 
kako je za nas najbolje. On će nam sa svoje strane otkriti svoje 
srce. Ta njemu je drago boraviti među ljudima (Posl, 8, 51). On 
govori nama. On nas tješi. On nas prosvijetljuje i daje nam 
svoju milost. On nas uzima pod svoje osobito okrilje, da izmak= 
nemo opasnostima, koje nam prijete. On čini, da uzljubimo nje- 
gova otajstva, općenje s njime. On nam daje onaj mir, koji 
nadilazi svako shvaćanje (Filip. 4, 7). Uistinu, »ovoj je kući 
došao spas«. Sam Bog se nastanio u nama. Kako su ništetna 
sva druga bogatstva i vrednote, ako ih usporedimo s ovim bla 
gom i bogatstvom! 

3. »Danas je došao spas ovoj kući, mojoj duši.« »Danas«, 
na dan našega krštenja; »danas«, u sudjelovanju kod svete 
Mise i u primanju svete euharistije. Kada po svetoj pričesti 
dođe k nama, obnovit će u nama novoga čovjeka. »Siromasima 
dajem polovicu svoga imetka.« Ne vežimo se više uz novac. 
Prožeti Kristovim duhom dijelimo milostinju siromahu, bratu 
po Kristu. To neka bude plod svete. pričesti. 

»Vi ste hram Boga 'živoga.« Mi premalo mislimo na to, 
da smo po svetom krstu i po posvetnoj milosti šator presvetoga 
Trojstva i prijestolje Božanstva. Kako čist, dobro sačuvan, ure- 
đen i urešen treba da bude šator Svevišnjega! »Domu Božjemu 
dolikuje svetost« (Ps, 92, 5). Svete treba da su naše misli, naša 
čuvstva, naše želje, naše riječi, naša djela, naše kretnje, cijelo 
naše držanje. »Vi ste hram Boga živoga.« »Hram je Božji svet, 
a to ste vi« (1. Kor. 5, 17). ' 

»Vi ste hram Boga živoga.« Ali i naš bližnji, bio on tko mu 
drago, svako i najmanje dijete, siromah i bespravni, i onaj, koga 
su ljudi prezreli, »Hram .je Božji svet.« 

Molitva. 


Bože, koji nam svake godine obnavljaš dan posvećenja 
ovoga svetoga hrama svojega, daj, molimo, da ti budemo pot- 
puno odani i dušom i tijelom i tako tebi omilimo. Po Kristu 
Gospodinu našem. Amen. 


Svetkovina Krista Kralja. 
»Gospodin je Kralj.« 


Današnja je svetkovina dan zahvale Ocu, što je svoga Sina, 
koji je bio toliko ponižen u svojoj muci i smrti, postavio Kra- 
ljem i Gospodarom svega stvorenoga. Ona je i dan klanjanja 
čovjeku Kristu Isusu, kojemu je dana sva vlast na nebu i na 
zemlji. »On kraljuje od mora do mora, od velike rijeke (Eufrata) 
«do na kraj zemlje. Njemu će se pokloniti svi kraljevi zemaljski, 
svi će narodi služiti njemu« (na stepenicama). Njemu ćemo se 
i mi klanjati i njemu služiti danas i dovjeka. 

l.»Jasam kralj.« Velik je bio trenutak u povijesti ljud= 
skoga roda, kada su Židovi odvukli Isusa pred Pilata, zastup= 
nika pogansko-rimske svjetske vlasti. »Jesi li ti židovski kralj?« 
upitao ga je Pilat. I opet: »Dakle ti si kralj?« Isus mu je odgo=- 
vorio: »Pravo kažeš: da, ja sam kralj. Ja sam se zato rodio 
i došao na svijet, da posvjedočim istinu« (evanđelje), da osnu= 
jem »kraljevstvo istine i života, kraljevstvo posvećenja i milosti, 
kraljevstvo pravde i ljubavi« (predslovlje). »Moje kraljevstvo 
nije od ovoga svijeta.« To je kraljevstvo Božje, kraljevstvo svete 
Crkve, puno milosti i istine. To je Božje kraljevstvo, u kojemu 
dobivaju bolesni zdravlje, slijepi vid, okovani slobodu; Božje 
kraljevstvo, u kojemu smo mi, koji smo izbavljeni ispod vlasti 
i gospodstva sotone i grijeha, dionici božanskog života, božan= 
ske slobode i božanskih dobara. To je kraljevstvo svete zajed 
nice s Bogom, puno mira, radosti i blaženstva, gospodstvo Bo- 
žje u našoj duši, koje usrećuje. Ovo se Božje gospodstvo očituje 
kao Božja prisutnost i djelovanje u nama, u tome, što je sve 
naše mišljenje, nastojanje i htijenje, i sav naš duhovni život 
ukorijenjen u Bogu, i to po našem jedinstvu s Kristom, našom 
glavom. Ovo Božje kraljevstvo donio je Isus na zemlju, On ga 

je osnovao svojim naukom, svojim primjerom, a osobito svojom 
smrću na križu. On je Kralj ovoga kraljevstva. On daje kraljev 
ske zakone i naredbe. Njemu je povjeren sav sud (Iv. 5, 22). 
Njemu se mora pokloniti svako koljeno onih, koji su na nebu, 
na zemlji i pod zemljom. Svi moraju priznati: Ti si Kyrios, 
Gospodin (Filip. 2, 10 i 11). Poklonimo se radosno njemu: 
»Dostojno je Janje, koje je (na križu)zaklano, da primi silu i bo- 
gatstvo i mudrost i jakost i čast i slavu, Njemu slava i kraljev= 
stvo u vijeke vjekova« (ulaz). Gospodin Kralj stoluje dovjeka, 
Gospodin blagosliva svoj narod mirom«, spasom, otkupljenjem, 
milošću i vječnim blaženstvom (pričesna). 


Bog »nas prenese u kraljevstvo svoga ljublje- 
noga Sina« i učini nas dionicima blaga ovoga kraljevstva. »U 
njemu, u Kristu, imamo po njegovoj krvi otkup i oprost grijeha.« 
I otkupom ispod vlasti grijeha život milosti i posinaštvo Božje; 
gospodstvo nad svijetom, tijelom, nad vlašću zlih strasti; po- 
bjedu nad sotonom i vječnom smrću u paklu; nutarnju slobodu 
duha i srca po sudjelovanju u Božjem životu, koji imamo po 
posvetnoj milosti. Zatim i pravo, da nas primi u kraljevstvo 
vječne slave. »Zahvaljujemo Bogu Ocu, koji nas učini dostoj« 
nima, da budemo subaštinici svetaca u svjetlosti. On nas izbavi 
od tamne vlasti i prenese u kraljevstvo svoga ljubljenoga Sina.« 


2. »On je slika nevidljivoga Boga, rođen prije 


.svih stvorova, vječni Sin Božji, Bog od Boga, Svjetlost od Svje- 


tlosti, rođen, ne stvoren.« U njemu je sve stvoreno. Sve je stvo- 
reno po njemu i za njega.« Sve lijepo i veliko, što se nalazi u 
vasioni, njegova je svojina, stvoreno po njemu i za njega. On je 
zakoniti Gospodar duha, htijenja i srdaca ljudskih, Gospodar 
njihova tijela, njihove duše, njihovih misli, sklonosti i želja. Nje- 
gova su nebesa i zemlja, duh i materija, On ima moć i pravo, 
da upotrijebi sve stvoreno, koliko je potrebno za ciljeve njegove 
duhovne kraljevske časti. »Trebalo je, da u svemu bude prvi. 
Jer se Bogu svidjelo, da u njemu stanuje sva punina« božanske 
savršenosti, u čovjeku Isusu Kristu. On je Kralj. On neka kra- 
ljuje i mojim srcem, mojim mislima, mojom voljom, cijelim mo- 
jim bićem. Njemu ću se klanjati i njemu služiti i živjeti za njega 
i za ono, što on od mene želi i zahtijeva, 

5. Radujmo se sa svetom Crkvom, što ga je Otac postavio 
za Kralja i Gospodara svemu. Otac govori Kristu Gospodinu! 
»Traži od mene i dat ću ti narode u nasljedstvo i u posjed kra- 
jeve zemlje« (prikazanje). 

Gospodin je Kralj, On vodi i upravlja jakom rukom svoje 
kraljevstvo, svetu Crkvu, naše duše. Uzalud će neprijateljske 
sile navaljivati na njegovo kraljevstvo. »Nemojte se bojati, 
malo stado, jer je vaš Otac odlučio dati vam kraljevstvo« (Luka 
12, 52). Posvetimo danas sebe i sve, što imamo, Kristu Kralju. 
»Christus vincit, Christus regnat, Christus imperat — Krist po- 
bjeđuje, Krist kraljuje, Krist vlada.« 


Molitva. 


Svemogući, vječni Bože, koji si po ljubljenom Sinu svome, 
Kralju vasione, htio sve obnoviti, dopusti milostivo, da se svi 
narodi, razdijeljeni ranom grijeha, podlože njegovoj preblagoj 
vlasti, koji s tobom živi i kraljuje Bog po sve vijeke vjekova. 
Amen. 


1. studenoga: Blagdan svih svetih. 
Konačno otkupljenje. 


»Gaudeamus! Radujmo se svi u Gospodinu slaveći sve- 
čani dan na čast svih svetih, kojih se svetkovini raduju anđeli 
i hvale Sina Božjega« (ulaz). S anđelima pjevajmo i mi slavu 
»Kralju sviju svetih«, Kristu, Gospodinu i Spasitelju, Sjetimo 
se, da smo jedno sa svojom sretnom braćom na nebu, po za- 
jednici Kristova tijela. 

1. »Vidio sam veliko mnoštvo, koje nije mogao 
nitko prebrojiti od svih naroda i plemena i puka i jezika, gdje 
stoje pred prijestoljem i pred Janjetom, obučeni u bijele haljine 
i u svojim rukama drže palme. I klicali su jakim glasom: Spas 
našemu Bogu, koji sjedi na prijestolju i Janjetu. I stajali su oko 
prijestolja svi anđeli i starješine i četiri životinje. 1 pali su na 
svoja lica pred prijestoljem i poklonili su se Bogu govoreći: 
Amen, blagoslov i slava i mudrost i hvala i čast i sila i jakost 
našemu Bogu u vijeke vjekova, Amen« (poslanica), Sretnici! 

Svi su spaseni i pjevaju slavu Gospodinu. Doista: »Ništa nedo- 
staje onima, koji Boga poštuju i onima, koji ištu Gospodina, 
ne će se uskratiti nijedno dobro« (na stepenicama). Oni posje 
duju Boga, a u Bogu puninu svakoga dobra. U njemu su nasi 
ćeni i vječno blaženi! »Dođite k meni svi, koji ste umorni i 
opterećeni, i ja ću vas okrijepiti« na nebu (na stepenicama). 
Radujmo se sa svojom braćom, koja su se spasila, i čestitajmo 
im što su sretno postigli svoj cilj. I mi smo stvoreni za nebo. 

2. Put, po kome su težili k cilju i postigli 
svoj cilj, bio je onaj, koji je označen u propovijedi na gori, 
u evanđelju osam blaženstva (evanđelje). »Kraljevstvo nebesko 
trpi silu i silnici ga grabe« (Mat. 11, 12). »Ako tko hoće da ide 
za mnom, neka se odreče samoga sebe, uzme svoj križ i slijedi 
mene« (Mat. 16, 24). Ljuto se vara, tko misli, da može doći u 
nebo, ako i ne upotrijebi silu, ako se i ne svlada i dnevno ne 
umre svojoj volji. U nebo ulaze »siromašni u duhu«, koji su se 
odrekli svega, što nije Bog. Kroiki, koji mirno podnose svaku 
nevolju i nepravdu, bez srdžbe, bez želje, da zlo zlim vrate; oni, 
koji mržnju uzvraćaju ljubavlju, a zlo dobrim. U nebo ulaze oni, 
koji se svojevoljno odriču ispraznih užitaka i svjetovnih radosti, 
a raduju se samo u Bogu. Svi, koji gladuju i žeđaju pravde i 
koji se veoma ozbiljno trude oko svoga posvećenja. Milosrdni, 
koji imaju iskrenu sućut. s tjelesnom i duševnom bijedom svoje 
braće i spremno pomažu, gdjegod mogu, a sve poradi Krista, 
naše glave. Čisti, koji se čuvaju i izbjegavaju svaki najmanji 
grijeh i nesavršenost, U nebo ulaze oni, koji su u svim stvarima 
i događajima vjerni Bogu ugađajući njemu i ne dopuštaju, da 
poriv strasti ili sebičnosti pomuti njihov mir i ravnodušnost. 
Sveti su oni, koji nedužno radi Krista trpe progonstvo i podnose 
klevetu i prijezir. Za sve ove vrijedi obećanje, koje je Gospodin 
dao u propovijedi na gori: »Radujte se i veselite se, jer je obilna 
vaša plaća na nebu.« »Ovo su, koji dođoše od velike nevolje i 
opraše svoje haljine i očistiše ih u krvi Janjetovoj. Zato su pred 
Božjim prijestoljem. Više ne će ogladnjeti ni ožednjeti, Jer Janje 
past će ih i vodit će ih na izvore žive vode; i Bog će otrti svaku 
suzu od njihovih očiju« (Otkr. 7, 14—17). »I gledat će.njegovo 
lice, i njegovo ime bit će na njihovim čelima«. (Otkr. 22, 4). 
Doista su »duše pravednika u ruci Božjoj, i ne će ih se dotaći 
Baur; Rasvijetli se! III, 31 

muka zlobe: činilo se luđačkim očima, da umiru (ovdje na 
zemlji), a oni su u (nebeskom) miru. Aleluja« (rasne Kr- 
šćanski živote, kako si divan! 

3. Blagdan svih svetih je dan, u kojem milost slavi jebjodu 
nad palom naravi. To je apologija, obrana Crkve, njezina djelo- 
vanja, njezine povijesti; to će biti slavlje njezina nauka, njezine 
propovijedi, njezinih sakramenata, njezina svećenstva, a osobito 
presvete euharistije. Po presvetoj euharistiji, po žrtvi i po svetoj 
pričesti, Crkva je grešnike pretvorila u svece, Po svetoj su 
euharistiji naša braća i sestre u Kristu, po sebi slabi i grešni, 
pošli putem, koji je označen: u propovijedi o «osam blaženstava 
i posvetili se. Budimo zato vjerni Crkvi, njezinu nauku, njezinoj 
svetoj žrtvi i njezinim sakramentima! To je jedini ia put u 
nebo. 

Kod prikazanja u svetoj Misi liturgija se sjeća »praved- 
nika«, koji su ovdje na zemlji sudjelujući kod svete žrtve pola- 
gali svoju dušu na patenu i tako bili žrtveni dar Bogu. »Činilo 
se luđačkim očima, da umiru, a oni su u miru« (prikazanje). 
Oni su znali da se žrtvuju u svetoj Misi s Kristom, koji je sebe 
žrtvovao. I sada uživaju dragocjeni plod svete žrtve: mir, 
vječnu pričest u blaženom nebu, 

' Molitva. 

Svemogući, vječni Bože, koji nam dade, da u jednoj slavi 
častimo zasluge svih svetih tvojih, molimo, da nas radi umno- 
ženih zagovornika daruješ željenim obiljem svoga smilovanja. 
Po Kristu Gospodinu našem. Amen, 


2. studenoga: Dušni dan. 
Vjerni mrtvi, 

»Danas je spomen svih vjernih mrtvih. Majka Crkva živo 
nastoji, da svojim uspješnim zagovorom kod svoga Gospodina 
i Zaručnika pomogne svima onima, koji se još nalaze u mjestu 
čistilišta, da i oni skoro dođu do zajednice s nebeskim blaženi 
cima« (mučenikoslovlje za 2. studenoga), To je dan, kad se 
Crkva s ljubavlju brine za pokojne. Ta se ljubav očituje u sami= 
losti i u djelima. 


2. studenoga: Dušni dan. 485 


\ 

1. Samilost. Majka poznaje muke svoje djece u čisti- 
lišnom ognju i osjeća ih: muku, što su privremeno isključeni 
od posjedovanja i uživanja Božjega. Doduše, ove duše počivaju 
»u Kristu«. One su živo s njim sjedinjene. One imaju posvetnu 
milost, spasene su i znadu, da će sigurno doći do vječnoga gle- 
danja Božjega. A ipak još nisu »u vječnom pokoju«, Njima još 
ne svijetli »vječna Svjetlost«. One se još nalaze u »okovima 
krivnje«, t. j. vremenitih kazna, koje su zaslužile svojim grije- 
sima. One su još »okaljane vremenitim ljagama«. One žude za 
Bogom, za domovinom, za mjestom »odmora, blaženoga pokoja 
i jasne svjetlosti«, za »blaženim pokojem«, za »vječnim rado 
stima u zemlji živih«. One se nalaze još u bolnoj udaljenosti od 
Boga. One ljube Boga, one ljube samo njega, a ipak ga još 
ne mogu posjedovati ni gledati ni počinuti na njegovu Srcu. 
One još nijesu dostojne da budu blizu njega, Radi grijeha, ne« 
vjera, nedostatne pokore i pokorničkog duha, moraju sada bolno 
čekati. Kako se sada gorko kaju za sve, što su pogriješile i pro- 
pustile! Ali ništa im ne koristi njihovo: kajanje, njihove suze, 
njihov vapaj za smilovanjem. Smrću se završilo vrijeme za- 
služne pokore. Za njih je »nastala noć, u kojoj ne može nitko 
djelovati« (Iv. 9, 4). One mogu samo još trpjeti, i samo »toliko 
trpjeti«, da svojim trpljenjem zadovolje za vremenite kazne gri“ 
jeha. Crkva zna za nevolju i nemoć duša u čistilištu. Zato ona 
imade danas samilosti s njima i želi, da i nas obuzme iskrena 
sućut prema njima. 

2. Samilost udjelima, Crkva zna, da može pomoći 
dušama u čistilištu i to svojim zagovorom, a osobito žrtvom 
svete Mise. Ona se danas moli za sve vjerne mrtve. Ona do« 
pušta, da svećenik danas prikaže tri pula svetu žrtvu, da se 
s oltara bogato obilje milosti izlije na sva područja čistilišta, pa 
da tako danas što više duša uđe u nebo. Vjernicima Crkva daje 
danas mogućnost, da dušama u čistilištu namijene neograničeno 
mnogo potpunih oprosta. Sjetimo se, da smo jedno sa svetom 
Crkvom i pridružimo se njoj: neka i za nas bude današnji dan 
i ovaj mjesec, koji je posvećen uspomeni svih vjernih mrtvih, 
dan i -mjesec djelotvorne ljubavi prema vjernim dušama. Mo- 
limo za njih, prikažimo za njih svetu Misu, nastojmo što češće 
steći potpuni oprost i namijenimo ga dušama u čistilištu. 

5. U svetoj Misi uzmimo Isusovo Srce, Isusovu dragocjenu 
krv u svoje ruke i prikažimo je Ocu kao zamjenu za svu zado- 
voljštinu, koju još duguju duše u čistilištu Božjoj pravednosti. 
Tako ćemo u neku ruku krivnju svoje braće u čistilištu platiti 
Isusovom krvlju. Prinoseći svojim rukama Isusovu dragocjenu 
krv molimo: »Spomeni se, Gospodine, i sluga i službenica svo- 
jih, koji su otišli pred nama sa znamenjem vjere, Njima, Go- 
spodine, i svima, koji u Kristu počivaju, molimo, da podaš mje- 
sto rashlade, svjetlosti i mira.« 

. »Prinosimo ti, Gospodine, žrtve, molitve i hvale, da ih 
primiš za one duše, kojih se danas spominjemo. Učini, Gospo- 
dine, da iz smrti (iz čistilišne muke, gdje su još udaljene ođ 
Boga) prijeđu u život, što si ga nekoć obećao Abrahamu i nje- 
govu potomstvu« (prikazanje). 


Molitva. 


Obazri se, molimo te, blagi Gospodine, na žrtve, što ti ih 
prinosimo za duše tvojih sluga i službenica, da im daruješ i na- 
gradu, kako si im darovao zaslugu kršćanske vjere. Po Kristu 
Gospodinu našem. Amen. 


Mjesec studeni. 
Vjerni mrtvi, 


Uvijek i ponovno molimo sa svetom liturgijom, da Bog 
udijeli dušama u čistilištu »oproštenje svih grijeha«; da se po 
ovoj svetoj žrtvi »oslobode od svih grijeha«, da se »odriješe od 
svake grješne veze«; da »očišćene ovim žrtvama, prime zajedno 
i oproštenje grijeha i vječni pokoj«; »što su po tjelesnoj slabosti 
skrivile za zemaljskog života, to ti izbriši praštajući milosrdnom 
blagošću.« m) 

1, »Podaj dušama tvojih sluga oproštenje sviju 
grijeha.« Zar duše u čistilištu imaju na sebi još lakih grijeha? 
Ne. Kršćanin,koji je u stanju posvetne milosti, dobiva na samrti 
obzirom na blizu smrt milosti, da se pokaje za sve, što je sagri- 
ješio. Činom savršene ljubavi obraća se Bogu, a odriče se svih 
svojih grijeha, i time se ništi svaki njegov laki grijeh. No ako 

ga smrt zateče u nesreći ili u besvijesnom stanju, on dolazi u 
čistilište opterećen doduše lakim grijehom. On će se u čistilištu 
riješiti krivnje svojih lakih grijeha, ali. ne po čistilištu, nego 
po činu savršene ljubavi, koji po Božjoj milosti može u tom 
času probuditi. »Podaj dušama tvojih sluga oproštenje sviju gri= 
jeha.« Crkva se kod Mise za mrive duhom prenosi u onaj 
trenutak, kad je njezino dijete na samrti. Ona dakle vapi za nj, 
da mu »Bog poda oproštenje sviju grijeha«, t. j. milost, da 
uzmogne ili prije same smrti ili odmah poslije smrti probuditi 
čin savršene ljubavi i tako se osloboditi svake krivnje i grijeha. 
Molitvu svete Crkve, makar ona tu molitvu obavljala mnogo 
tjedana ili godina poslije smrti svoga djeteta, Bog uzima, kao 
da ju je izmolila u času same smrti i uključuje ju u svoju otku- 


* piteljsku nakanu, koju Bog ima prema toj duši. Zato molitva, 


koju Crkva danas obavlja, koristi duši već kod njezine samrti, 
iako je od onda proteklo već mnogo tjedana, mjeseci ili godina. 
I mi se moramo pridružiti molitvi i vapaju majke Crkve i go- 
voriti: »Podaj, Gospodine, dušama svojih sluga, oproštenje 
sviju grijeha.« 

2. »Odriješi duše sviju vjernih mrtvih od 
svake spone krivnje.« Kakva krivnja još tišti duše u čistilištu? 
To nije krivnja lakih grijeha ni krivnja ni ljaga neke neuredne 
privezanosti ili grješne strasti, putenosti, oholosti ili sebičnosti. 
Duše u čistilištu sjedinjene su svojom voljom najuže s Bogom. 
One ljube Boga i samo Boga, One ga ljube svom svojom dušom. 
Njihova je volja toliko nestala u Božjoj volji, da žele samo ono, 
što Bog hoće. One se mukama čistilišta podlažu dragovoljno; 
radosno i iz ljubavi, jer je to Božja volja. One hoće trpjeti, što 
on nalaže, koliko hoće i dokle hoće. Nipošto, duše u čistilištu 
nemaju više nikakvu neurednu privezanost ili sklonost. Spona 
krivnje, koja ih veže, jesu samo t. zv. vremenite kazne za gri- 
jehe. Bog je svet i pravedan. Svaki grijeh, svako najmanje svi“ 
jesno nepoštivanje njegova veličanstva i svetosti vapi za zado« 
voljštinom: treba da bude kažnjeno. Pa ako kaznu ne pretrpimo 
već ovdje na zemlji, pretrpjet ćemo je na drugom svijetu, u 
ognju čistilišta, Duša u čistilištu trpi dvostruku kaznu: kaznu, 
što duša privremeno ne može uživati Boga i ne može ga pot- 

puno uživati (poena damni), U skladu je s Božjom pravednošću, 
da duše tako dugo ne mogu njega posjedovati i uživati, dokle- 
god ne dadu za svoje nevjere potpunu zadovoljštinu i naknadu. 
Ova je kazna bitna i najveća od svih čistilišnih muka. Ona je 
ujedno i najteža i najbolnija, tolika, da nadilazi svako naše 
shvaćanje. Uz ovu kaznu trpjet će i različite druge kazne i muke. 
U skladu je s Božjom pravednošću, da duša pretrpi i kazne, koje 
su prouzročene izvanjim sredstvima, recimo vatrom. Ona se 
neuredno privezala uz stvorene stvari i time se udaljila od 
Boga: i sada će trpjeti po istim stvorenim stvarima. To je stra- 
hovita kazna i muka. Duša, kad se rastavi od tijela, tako je 
nježna i osjetljiva, da joj ove kazne zadaju strašne muke. Kako 
živo čeznu naša braća u čistilištu, da se što prije završi vri= 
jeme muke! Kako ove minute i časovi radi žive čežnje za Bo- 
gom i radi velikih muka postaju godinama i pravom vječnošću! 
H mi im možemo olakšati to breme i osloboditi ih od vremenitih 
kazna za grijehe. Nije li onda sveta dužnost ljubavi, da im po= 
mognemo? 

5. »Podaj dušama svojih sluga i službenica oproštenje sviju 
grijeha, odriješi ih od svake spone krivnje«, od kazne za grijehe. 
»Pokoj vječni daruj im, Gospodine.« 


Bog je svet: sve, što nije čisto, ne može doći u dodir 
s njim. Bog je pravedan: nitko se ne će izbaviti tamnice, »dok 
ne plati posljednje pare« (Mat. 5, 26). 


Bog je milosrdan: njemu je drago, ako namirimo dug, koji 
ne mogu duše u čistilištu same isplatiti. On ljubi ove duše. On 
želi da im skrati dane njihove žarke čežnje za domovinom: po 
nama, koji se možemo zauzeti za duše u čistilištu, s kojima smo 
povezani po zajednici jednoga Kristova tijela. Zar ne mo- 
ramo još mnogo više učiniti za duše u čistilištu? Ne moramo 
li sudjelujući kod svete žrtve svijesnije Ocu prikazivati Kristove 
zasluge za svoju braću i sestre u čistilištu? Ne moramo li rev- 
nije moliti, raditi, odricati se i sebe žrtvovati? Ne moramo li 
strpljivije trpjeti i svoj križ nositi, da uvijek možemo Bogu pri“ 
kazivati zaslugu i zadovoljštinu svojih djela za duše u čistilištu? 
Nije li t. zv. junački čin ljubavi veliko djelo, koje je Bogu ugodno 
i neobično zaslužno? 

Molitva. 


Bože, Stvoritelju i Otkupitelju sviju vjernika, podaj dušama 
tvojih sluga i službenica oproštenje sviju grijeha, koje su vazda 
željeli postići po pobožnom zagovoru. Po Kristu Gospodinu na- 
šem. Amen. 


Mjesec studeni. 
Vjerni mrtvi. 


U Misi za mrtve sveta se Crkva postavlja uz samrinu po- 
stelju onoga, za koga prikazuje svetu žrtvu. Ona se vodi mišlju, 
da pokojnikova duša po žrtvi, po svetoj Misi, postaje dionikom 
željkovanog otkupljenja i preobraženja na nebu. Za Crkvu je 
sveta Misa ne samo žrtva klanjanja i žrtva zahvalnica nego i 
žrtva pomirnica. U svetoj Misi prikazuje Gospodin, koji žrtvuje 
u. zajednici sa svojom Crkvom, svoju neizmjernu zadovoljštinu. 
zajedno sa zadovoljštinama i pokorničkim djelima svoje Crkve 
i svih njezinih udova Ocu, za žive i mrtve. »Requiem aeternam 
dona eis, Domine — Pokoj vječni daruj im, Gospodine, i svje- 
tlost vječna neka im svijetli« (ulaz, na stepenicama, pričesna); 
daj im vječni pokoj i svjetlost blaženoga preobraženja po sve= 
toj žrtvi, koju prinosimo, 

1, »Tebi pjevamo, Bože, na Sionu, tebi prinosimo 
naše zahvale (žrtvu zahvalnicu) u Jeruzalemu« (psalam ulazne 
pjesme). Ova je pjesma zahvalnica dio one pjesme zahvalnice 
Staroga Zavjeta, koju je narod pjevao prigodom sretno završene 
žetve. I Crkva ima žetvu kod samrti svakoga svojega djeteta. 
U pokojniku, za koga prikazuje svetu žrtvu, ona žanje plođ 
Božjega milosrđa i smilovanja, ali i svojih molitava, svoje: 
žrtve, svojih sakramenata, svoga nastojanja, svoga materinstva. 
Zahvalna, radosna i ponosna srca nosi on sada ovaj svoj plod, 
kao kakav zlatan klas na oltar i prilaže ga kao svoj žrtveni 
dar na patenu. Kod svete pretvorbe primit će Gospodin ovaj 
žrtveni dar u svoju žrtvu, te će ga, kao Veliki svećenik i posred« 
nik, odnijeti u kraljevstvo svjetlosti. Ondje će biti živa pjesma 
klanjanja i slave Bogu i njegovu milosrđu, pjesma zahvalnica, 
koja će dovjeka opjevati Božju milost i dobročinstva, Njezina 

Misa za mrtve nije zato žalost i naricaljka, nego nasuprot ra- 


dost, hvala i zahvalno klicanje Bogu, koji je opet »usavršio« . 


jedno njezino dijete i primio ga u svoju slavu. Zato je u bogo- 
služju u prijašnjim vremenima poslije psalma ulazne pjesme sli- 
jedio stih: »Blago onome, koga ti odabireš i primaš, da stanuje 
u tvojim dvorima. Nasitit će se dobara tvojega doma« — po 
svetoj žrtvi, kod koje je pokojnik sudjelovao u svojem zemalj- 
skom životu i u koju je primljen sada, u času svoje smrti, jer 
se liturgija prenijela duhom u taj trenutak, Po svetoj žrtvi do- 
biva njegova duša »vječnu svjetlosl« preobraženja, a tijelo pravo 
na buduće uskrsnuće od mrtvih (evanđelje). 

2. »K meni će doći sve, što mi daje Otac, i ne ću 
izbaciti onoga, koji dolazi k meni« (Iv. 6, 57) (evanđelje druge 
Mise za mrtve). Kod prikazanja prinosi crkvena zajednica u da- 
rovima kruha i vina ujedno i dušu pokojnikovu i svoje molitve 
i prošnje k oltaru, t. j. Kristu, jer je on zapravo oltar, Kristu, 
»Kralju vječne slave« (prikazanje). Odlučan je čas, kada duša 
umirući stupa pred svoga Kralja i Gospodina, koji će odlučiti 
da li će biti primljena ili isključena iz kraljevstva vječne slave. 
Majka Crkva uporno moli: »Gospodine, Isuse Kriste, Kralju 
vječne slave, izbavi ovu dušu od paklenih kazna, izbavi je iz 
usta lavljih. Neka je sveti Mihovil povede u sveto svijetlo, što 
si ga nekoć obećao Abrahamu i njegovu potomstvu« (prika- 
zanje). Ovako moleći i žrtvujući očekuje Crkva dolazak Go- 
spodnji. On dolazi u svetoj pretvorbi, i to je dolazak po milosti. 
On dolazi, da uzme k sebi dušu, koju mu Crkva i sveti Mihovil 
Preporučuje i dovode. On je uzima u svoju žrtvu. Žrtvujući sebe 
on polaže za nju u svojoj krvi cijenu otkupljenja, potpunu zado- 
voljštinu za sve vremenile kazne za grijeh, radi kojih duša 
još mora trpjeti. Crkva prikazuje Ocu molitve i zadovoljštine, 
muku i smrt, krv Gospodnju, kao savršenu žrtvu pomirnicu za 
sve, što duša njezina djeteta još duguje Ocu. »Obazri se, molimo 
te, blagi Gospodine, na žrtve, što ih tebi prinosimo.« Mi pri- 
mamo svetu pričest. Po zajednici, koja u Kristu povezuje po=- 
kojnoga brata s nama živima, sjedinjujemo se mi, a sjedinjuje 
se i pokojni s Gospodinom u pričesti vječnoga života, Ovu po=- 
uzdanu nadu budi u nama pričesna pjesma: »Svjetlost vječna 
neka im svjetli, Gospodine, s tvojim svetima u sve vijeke, jer 

si ti blag.4 »K meni će doći sve, što mi daje Otac, i ne ću izba- 
citi onoga, koji dolazi k meni.« 

5. Sveta Crkva veoma cijeni svetu žrtvu, svetu Misu, Toliko 
je uvjerena u njezinu moć za žive i mrtve u čistilištu. Ona se 
pouzdaje u zadovoljštinu Krista i svetaca, koje pred Bogom 
imaju veliku vrijednost. Kako smo mi još malo prisvojili duh 
naše majke Crkve! Mi nesvijesno više cijenimo svoje vlastito 
djelovanje i nastojanje. Zato se i ne možemo vinuti do one 
vjere u djelovanje svete žrtve, koju ima naša Crkva. 

Sretan onaj, koji živi u zajednici svete Crkve, koji živi u. 
Crkvi i s Crkvom. Ako smo vjerni crkvenoj zajednici, postat 
ćemo u životu zrelim plodom, koji će sveta Crkva Bogu za sve 
vijeke predati i posvetiti kao žrtveni dar, kao dar zahvale i 
slave, Blago nama, ako posve živimo sa svetom Crkvom! Ona 
je naša najpouzdanija pomoć u životu i napose na samrti i u 
čistilištu, 

Molitva. 

Odriješi, molimo, Gospodine, duše svojih sluga i službenica 
od svih grješnih okova, da kod slavnog uskrsnuća među tvojim 
svecima i odabranicima uskrsnuvši odahnu. Po Kristu Gospo- 
dinu našem. Amen. 


Mjesec studeni. 
Vjerni mrtvi. 


Dva temeljna čuvstva javljaju se u bogoslužju za mrtve: 
duboka sućut s bijedom nevoljnih duša, koje su još zadržane u 
čistilištu, i radosno pouzdanje u njihovo konačno otkupljenje, jer 
će ih Gospodin primiti u nebo, i uskrisiti i njihova tjelesa. 

1. »Requiem aeternam dona eis, Domine.« 
Duše, koje su usnule u Kristu, u posvetnoj milosti, uzdišu još 
daleko od Boga. One ga ljube i prianjaju uz njega svom dušom, 
one su potpuno prekinule sa svime, što nije Bog. One su jasno 
spoznale, kako je isprazan život bez Boga, One sada uviđaju, 
kako su ludo uradile, što se u zemaljskom životu nijesu dosta 
ozbiljno čuvale grijeha, nekih t. zv. sitnica, neznatnih nevjera, 

prekršaja, nekih neurednih privezanosti uz ljude, uz prijatelj» 
stva, uz posao i službu; što nijesu dosta ozbiljno pazile na neke 
potajne želje i nečiste nakane, što su odviše ravnodušno vršile 
svoje dužnosti i izbjegavale žrtve, odricanje i mrtvenje. Sve 
ove t. zv. »silnice« pretvorile su se sada u teške okove, koje ih 
još neko vrijeme vežu i priječe, da pohrle k Bogu, za kojim to= 
liko žude.:I to je najveća muka za ove bijedne duše, što su svo= 
jom krivnjom rastavljene od Boga. One ne teže više ni za čim 
drugim, nego samo za Bogom, koji je njima njihovo sve, njihova 
radost, njihov mir, njihova ljubav, njihov život. Njihova glad da 
njega posjeduju, postaje sve žešća i izjeda ih sve više, što se 
više muče u čistilištu, Kao što kamen, bačen iz visine, pada sve 
većom brzinom, što se više približava zemlji, tako i duše u čisti- 
lištu svakim časom obuzima sve veća naravna i vrhunaravna 
čežnja za Bogom i neodoljivo i sve jačom snagom ih vuče k sje= 
dinjenju s Bogom, Tako je ovo odgađanje sjedinjenja s Bogom 
u svakom trenutku još bolnije. Na ovu bol, na ovu bolnu i stra= 
hovitu glad misli Crkva, kad moli: Pokoj vječni, nasićenje, 
daruj im, Gospodine, i dopusti da dođu do sjedinjenja s Bogom, 
za kojim tako bolno čeznu, primi ih k sebi, da blaženo gledaju 
Boga licem u lice. »Vječna svjetlost neka im svijetli.« 

2. »Ja sam sišao s neba, ne da vršim svoje volje, 
nego volju onoga, koji me je poslao. A ovo je volja Oca, koji 
me je poslao: da ne izgubim ništa od onoga, što mi je dao, nego 
da to uskrisim na sudnji dan. Jer je ovo volja mojega Oca, 
koji me je poslao: da svaki, koji vidi Sina i vjeruje u njega, ima 
vječni život, a ja ću ga uskrisiti na sudnji dan« (evanđelje 
druge Mise za mrtve). 

»Premda nas ožalošćuje udes umiranja, ipak nas tješi obe- 
ćanje budućeg uskrsnuća.« U Kristu »nam je zasjala nada bla« 
ženoga uskrsnuća. Jer tvojim se vjernicima, Gospodine, (u 
smrti) život mijenja, ne oduzimlje; i kad se razori kuća ovoga 
zemaljskoga boravka, pripravlja se vječni stan u nebesima« 
(predslovlje iz Mise za mrtve). U srcu naše Crkve budi se nada, 
da će njezina djeca, koja su pošla s ovoga svijeta, doskora unići 
u vječni život, i nada u blaženo uskrsnuće, Ova nada ublažuje: 
i preobrazuje žalost radi nevolje vjernih mrtvih u čistilištu i to 
toliko, da i Misa za mrtve postaje »eucharistia«, žrtva zahval- 

nica Bogu: »Uistinu je dostojno i pravedno, pravo i spasono- 
sno, da ti uvijek i svagdje hvale uzdajemo, Gospodine sveti, 
Oče svemogući, vječni Bože, po Kristu Gospodinu našem. Jer 
nam je u njemu zasjala nada blaženoga uskrsnuća. I zato pje 
vamo pjesmu hvale tvoje sa svom silom nebeske vojske govo- 
reći bez prestanka: Svet, svet, svel«. (predslovlje iz Mise za 
mrtve). Crkva znade, da su njezina djeca, iako su još u čisti- 
lištu, spasena i otkupljena. Njima je vječni život osiguran, Oni 
ga ne mogu više izgubiti. One ne mogu više griješiti, One ljube 
Boga nada sve, savršenom i čistom ljubavlju. A Bog ljubi njih. 
I već je za njih odredio mjesta na nebu. Još malo, i one će 
počivati na Božjem Srcu vječno i blaženo! U to se pouzdaje 
sveta Crkva! GE ash 
3. »Pokoj vječni daruj im, Gospodine, i svjetlost vječna 
neka im svijetli.« »Odriješi, Gospodine, duše sviju vjernih od 
svake spone krivnje. I daj, da pomoću tvoga milosrđa zavrijede 
umaći osudi osvete i uživati blaženstvo vječnoga svijetla« (na 
stepenicama). ' 
gd o iL s bolima.duša u čistilištu, ali po duhu Crkve 
i njezina bogoslužja pouzdano vjerujući, da su u Kristu usnule, 
da su spasene, u Kristu i u njegovoj Crkvi, 4 ' 
»U Kristu« i u njegovoj Crkvi. »U njemu nam je zasjala 
nada blaženoga uskrsnuća.« »Tvojim se vjernicima, Gospodine, 
život mijenja, ne oduzimlje.« Sve ovisi dakle o tome, da budemo 
u Kristu; napunjeni njegovim životom i njegovim duhom, u za 
jednici naše Crkve po vjeri, po žrtvi i po svetim sakramentima. 


Molitva. 
Bože, Stvoritelju i Otkupitelju sviju vjernika, podaj dušama 


tvojih sluga i službenica oproštenje sviju grijeha, što su ga 
vazda željeli. Po Kristu Gospodinu našem. Amen, 


Mjesec studeni. 
Općinstvosvetih. 


»Pokoj vječni daruj im, Gospodine, i svjetlost vječna: neka 
im svijetli. Odriješi, Gospodine, duše sviju vjernih mrtvih od 

svake spone krivnje. Daj, da očišćene ovim žrtvama prime za- 
jedno i oproštenje i vječni pokoj.« Ovim i sličnim se molitvama 
molimo Bogu za vjerne mrtve. Mi znamo, da možemo svojim 
milim pokojnicima još i preko groba pomoći. Svete veze, koje 
su nas vezale u zemaljskom životu, nijesu naprosto presječene. 
Mi smo s njima, i oni s nama, u duhovnom, vrhunaravnom op-« 
ćenju, po općinstvu svetih. 


l. »Vi ste Kristovo tijelo i među sobom združeni 
udovi« (1. Kor. 12, 27). »Bog nam je očitovao tajnu svoje slo- 
bodne volje, koju je izvršio u punini vremena: da sve sjedini 
u Kristu kao glavi, što je na nebesima i na zemlji. I sve podloži 
pod njegove noge, i njega dade za najsjajniju glavu Crkvi, koja je 
njegovo tijelo« (Efež, 1, 10 i 22), Tkogod je ud ovoga tijela, pri- 
pada općinstvu svetih, onoj vrhovnoj životnoj zajednici, koja sve 
u Kristu otkupljene i posvećene povezuje s Kristom i međusobom : 
nebeske blaženike, koji su dostigli svoj cilj, vjerne mrtve u čisti 
lištu i nas, udove vojujuće Crkve na zemlji. Svi mi sačinjavamo 
jedno Kristovo tijelo, i svi smo pozvani, da ljubeznim zajed- 
ničkim djelovanjem pomognemo jedan drugome, da svi zajedno 
postignemo cilj vječnoga blaženstva. Svi smo međusobno živo 
povezani, kao što i udovi živoga tijela. »Ako strada jedan 
ud, s njim stradaju svi udovi, ako li se slavi jedan ud, s njim 
Se raduju svi udovi« (1. Kor. 12, 26). Po živoj zajednici svih 
udova jednoga tijela možemo dušama u čistilištu pomagati, 
darivati ih i koristiti, da dođu do usavršenja u Kristu, do uži- 
vanja blaženoga života. »Bog je tako složio tijelo« i tako raspo- 
redio udove, »da ne bude razdor u tijelu, nego da se udovi 
jednako brinu jedan za drugoga« (1. Kor. 12, 25), da se mi bri- 
nemo za svoju braću i sestre u čistilištu. Dakle, sam je Bog na- 
redio, da pomognemo dušama u čistilištu. 


2. »Podnosite breme jedan drugoga« (Gal, 6, 
2). Duše naše braće u čistilištu nose »breme« vremenitih kazna 
za grijeh, koje su zaslužile u ovom životu svojim grijesima, 
pogreškama i nevjerama, a nijesu za njih zadovoljile. Po općin- 
stvu svetih možemo mi dušama u čistilištu oduzeti ovo breme. 
Budući da smo u općinstvu svetih, možemo zastupati vjerne 
mrtve i učiniti ono, što sami ne mogu vršiti: mi možemo mjesto 

njih Bogu dati zadovoljštinu, koju on mora od njih zahtijevati, 
a sami je ne mogu dati. Mi podnosimo breme vjernih mrtvih, 
kadgod Bogu u svetoj Misi prikažemo Kristovu zadovoljštinu. 
Sveta je Misa naše najbolje i najuspješnije sredstvo, da pomog- 
nemo vjernim mrtvima (tridentinski sabor, 25. sjednica), Mi 
podnosimo njihovo breme, kadgod stičemo oproste i kad ih na= 
mijenimo dušama u čistilištu. Osim toga možemo kao zadovolj- 
štinu prikazati i sve naše molitve, žrtve, nastojanja, poslove, 
svladavanja, trpljenja, koje vršimo i trpimo iz ljubavi prema 
Bogu. Sa svim ovim djelima možemo nositi breme vjernih mr= 
tvih, olakšati ih i posve im oduzeti. I to ćemo tim više, što se 
po ljubavi i po većoj čistoći i kreposti više sjedinimo s Kristom 
i sa svetom Crkvom. Nije li to uzvišena zadaća, nositi breme 
vjernih mrtvih i tako postati prema njima suotkupiteljem? Kako 
će nam oni biti zahvalni ! 

5. što možemo pomoći dušama svojih milih pokojnih, ne 
temelji se na tijelu i krvi, u zemaljskim i ljudskim vezama i od« 
nosima, nego samo po tome, što smo udovi Krista i njegove 
Crkve. Odlučno je, da li smo udovi Krista, glave, loze na trsu. 
To ovisi o ljubavi, koja nas veže uz zajednicu, koja nas sjedi= 
njuje s Kristom i s braćom u Kristu, ljubav prema Isusu i prema 
bližnjemu. Toliko možemo pomoći svojim milim pokojnicima, 
Koliko imamo ljubavi, koliko smo u zajednici braće i sestara 
u Kristu. I ' ' 

»Kad bih govorio ljudskim i anđeoskim jezicima: i kad bih 
imao dar proroštva i razumio sve tajne, i kad bih imao vjeru, 
da bih prenosio gore, a ne bih imao ljubavi, bio bih ništa, i ne 
bi mi koristilo ništa. Nastojte steći ljubav« (1. Kor. 15, 1 sl; 
14, 1), u općinstvu svetih, u velikoj i u malenoj crkvenoj zajed- 
nici, naime u obitelji, u župi, u redovničkoj obitelji! 


Molitva. 

Odriješi, Gospodine, duše sviju vjernih mrtvih od svake 
spone krivnje. I daj, da s pomoću tvoga milosrđa zavrijede 
umaći osudi osvete i uživati blaženstvo vječnoga svijetla. Po 
Kristu Gospodinu našem. fimen. 

21. studenoga: Blagdan prikazanja bl. Dj. Marije. 
Moje djelo Kralju! 


Dijete Marija, rođeno od Joakima i Ane, prikazano je u 
hramu. »Zasađena u domu Gospodnjem i dobivajući hranu od 
Duha Svetoga, postala je slična plodnoj maslini, postala je sje“ 
dište sviju kreposti. Odvraćala je duh od svih požuda ovoga ze- 
maljskoga života i od tjelesnih želja i tako je sačuvala duhovno 
i tjelesno djevičanstvo. Tako se dolikovalo onoj, koja je bila 
pozvana, da u svome krilu zanese Boga« (sveti Ivan Dama- 
ščanski). i "e 

1. »Služila sam pred njim u svetom stanu (u hra- 
mu). I tako sam se utvrdila na Sionu, i u svetomu sam gradu 
počinula i u Jeruzalemu je sjedište moje vlasti, Ukorijenila sam 
se u časnom narodu, koji imade dio- svoje baštine u mojemu 
Bogu, a moj je boravak u zboru svetih« (poslanica). Marija u 
Jeruzalemskom hramu, Kad se ona posvetila Gospodinu, ugledao 
je hram dragocjeniji, čišći i svetiji žrtveni dar od svih dosada= 
šnjih žrtava, koje su svećenici prikazali Gospodinu. Ona je bila 
žrtveni dar, koji je posve omilio Bogu Ocu, Sinu i Duhu Sve- 
tomu. Žrtveni dar, čiju je vrijednost nadvisio samo još žrtveni 
dar križa i naših kršćanskih oltara. Marija je ostavila oca i 
majku i posvetila se posvema, svim žarom svoje velike duše, 
svojemu Gospodinu i Bogu. Od najranije mladosti primljena je 
među hramske djevice: htjela je, da cijeli njezin život, pa i naj- 
ranije mladenačke godine pripadnu Bogu. Živjela je životom 
povučenosti, molitve, spremne odanosti Bogu ugađajući njemu 
u svemu, životom poslušnosti prema predpostavljenima, poni= 
znom i uslužnom ljubavlju prema svojim djevičanskim drugari- 
cama, Marija je u hramu bila trajna i sveta žrtva pred Bogom 
i za Boga, »Iz moga srca izvire divna pjesma, ja posvećujem 
svoja djela kralju« (psalam ulazne pjesme). S udivljenjem pro- 
motrimo Mariju na dan njezina prikazanja Bogu, na dan njezinih 
»zavjeta« i pozdravimo je riječima bogoslužja: »Ave Maria — 
Zdravo Marijo, milosti puna, Gospodin s tobom, blagoslovljena 
ti među ženama i blagoslovljen plod utrobe tvoje«' (prikazanje). 
. 2. »M ojedjeloKralju!« U svetom bogoslužju Marija 
je u svome prikazanju slika i zastupnica svete Crkve. Ona se 


a 

u Mariji već od prvoga časa svoga opstanka svijesno odvratila 
od svake. svjetovnosti i privezanosti.uz ovu zemlju i potpuno 
se predala Bogu, da njemu i samo njemu živi. I kada je Gospo- 
din uzišao na nebo, vraćali su se, oni, mlada Crkva, s velikom ra= 
došću u Jeruzalem, hvaleći i slaveći Boga neprestano u hramu 
(Luka 24, 55). Prvi jeruzalemski kršćani »bijahu postojani u 
apostolskoj nauci, bratskoj zajednici, lomljenju hljeba i u moli- 
tvama. I svaki dan bijahu jednako jednodušno u hramu, Hva« 
lili su Boga imajući ljubav u svega naroda« (Dj, ap. 2, 42 sl.). 
U najplemenitijim i najhrabrijim udovima svojim odriče se Cr= 
kva svih vremena i naroda svijesno i svetom spremnošću na 
žrtve, svijeta i njezinih naslada, povlači se u samoću i skrovi« 


“ tost samostanskoga života, koji puta i u doživoinu odijeljenost 


(klauzuru) od svijeta: kao Marija u hramu. »Čuj, kćeri, i vidi, 
i prikloni svoje uho: zaboravi svoj narod i dom svojega oca 
(vremenite stvari): jer Kralj čezne za tvojom ljepotom. On je 
tvoj Gospodin, i njemu će se klanjati. Sva u sjaju je kraljev- 
ska kćer, zlatom vezena je njezina haljina, u divnoj odjeći vode 
je Kralju. Djevice je prate. Vode ih u radosti i veselju, vode ih 
u dom Kraljev« (Ps. 44, 11—16). To su svi oni sretnici, koji 
s Marijom, sa svetom Crkvom, sve ostavljaju i polaze u hram. 
»Obećajem, da ću u siromaštvu, u poslušnosti i u čistoći živjeti 
svomu Bogu i Spasitelju, i samo njemu!« »Svoje djelo«, svoj 
život posvećujem Kristu, Kralju, Zaručniku Crkve i moje duše! 

5. »Služila sam pred njim u svetom stanu« (poslanica), u 
svetoj tišini i u povučenosti. »I tako sam se utvrdila na Sionu 
i u svetomu sam gradu počinula.« U šutnji, u miru, u životu 
molitve, u povučenosti uzdiže se duša k visinama duhovnoga 
života, svetosti, sjedinjenja s Bogom u vremenu i u vječnosti. 

Marija je ostavila svijet. Ali samo zato, da po tom odrek» 
nuću svijeta i po duhovnosti postane zrela i jaka za djelo suot- 
kupljenja ljudskoga roda. Bogoslužje već vidi u hramskoj dje= 
vici buduću Bogorodicu: »Blagoslovljena si i časna, Djevice 
Marijo, koja si bez povrede čistoće našla se Majkom Spasitelja. 
Djevo, Bogorodice, koga ne obuhvaća čitav svijet, u tvoje se 
krilo zatvorio, postavši čovjekom« (na stepenicama). Crkva je 
Djevica, koja nam donosi milost i spasenje čovječanstvu, a u 
svome krilu nosi Krista, euharistijskoga Gospodina. 

Crkva, u Mariji i s Marijom neprestano u hramu! Njezina 
je jakost u njezinom prikazanju, u njezinom neprestanom bo= 
ravku u hramu, U tome je i naša jakost! 


Molitva. 


Bože, koji si htio, da na današnji dan bude u hramu prika« 
zana blažena Marija, vazda Djevica, prebivalište Duha Svetoga: 
podaj, molimo, da zavrijedimo po njezinom zagovoru biti pri- 
kazani u hramu tvoje slave, Po Kristu Gospodinu našem. Amen. 


i 

4. listopada: Sveti Franjo Asiski. 


Cijela Crkva slavi danas blagdan sv. Franje Asiskog, koji 
je bio jedan od najmarkantnijih ličnosti u povijesti svete Crkve 
i jedan od najvećih svetaca. Rodio se u Asizu, u Umbriji, godine 
1182. Bio je sin uglednog trgovca Petra Bernardona. U mlade“ 
načkoj dobi posvetio se Bogu, Razdijelivši svoj imetak siroma= 
sima, počeo je provoditi život po svetom evanđelju u poslu- 
šnosti, čistoći i siromaštvu. Za vrijeme svoga života osnovao je 
tri Reda: franjevce, klarise i trećorece. Umro je 4. rujna 1226. 
u Asizu još za života slavljen kao svetac. Franjo je bio je- 
dan od velikih reformatora u svetoj Crkvi i ljudskom društvu. 
Njegov duh živi i djeluje u njegova tri Reda, 

1. »Gaudeamus — RadujmosesviuGospodi« 
nu slaveći svečani dan u čast blaženoga Franje, kojega se svet= 
kovini raduju anđeli i hvale Sina Božjega« (ulaz). Radost je 
karakteristika današnjega blagdana: radost u nebu i radost na 
zemlji. Radost nebeskih građana izražena je osim u ulazu još 
u antifoni preminuća: »O presveta dušo, kojoj na samrti dolaze 
ususret nebeski građani, anđeoski se zbor veseli, a preslavno 
Trojstvo poziva govoreći: ostani s nama u vijeke« (transitus). 

Na zemlji se raduju nebrojeni kršćani i njegova mnogobrojna 
djeca iz tri serafiska Reda, što im je Otac postigao toliku slavu 
u nebu i što im je postao moćnim zagovornikom pred Bogom. 

Poslanica nam otkriva tajnu Franjine veličine i svetosti. 
Daje odgovor na pitanje kako je Franjo postao tako velik pred 
Bogom. »Daleko od mene, da bih se drugim hvalio osim križem 
Gospodina našega Isusa Krista, po kojemu je meni svijet raspet, 
a ja svijetu« (poslanica). On je živio samo za Boga. Budući da 
je ljubav Božju vidio utjelovljenu u Isusu Kristu, i to Raspetome, 
zato je i sam bio s Kristom razapet, »U buduće neka mi nitko 
ne dodijava, jer ja na svome tijelu nosim znakove rana Gospo- 
dina Isusa« (poslanica). To je bio vanjski dokaz velike sličnosti 
s Kristom. 

2. DokjeFranjozaciljsvoga duhovnoga ži- 
vota stavio ljubav prema Raspetome, to mu je 
kao sredstvo služilo sveto evanđelje. Ono mu je bilo knjiga 
života. I Franjo ju je dobro shvatio. »Hvalim ti Oče, Gospodaru 
neba i zemlje, jer si ovo sakrio mudrima i razumnima, a obja= 
vio to malenima« (evanđelje). On je bio taj maleni, kojemu je 
nebeski Otac objavio tajne nebeskoga kraljevstva, te je sve ze- 
maljsko smatrao ništetnim i prolaznim. »Sve držim gubitkom po 
uzvišenoj spoznaji Isusa Krista moga Gospodina, radi kojega 
sam se odrekao svega i sve držim kao izmet zato, da stečem 
Krista i da se nađem u njemu« (Filip. 5, 8). 

Istina, i prije Franje obdržavalo se sveto evanđelje, ali kod 
njega je originalan način, kako ga obdržava, On je bio radikalan 
i dosljedan. Bit svetoga evanđelja gleda on u trima redov- 
ničkim zavjetima: poslušnosti, siromaštvu i čistoći. »A ovo je 
pravilo Manje Braće, da žive po svetom evanđelju u poslušnosti, 
siromaštvu i čistoći« (Pravilo). 

Radikalan je bio napose u siromaštvu. U tom ga nije nat« 
krilio nijedan smrtnik. Umire na goloj zemlji i to svoje siro- 
maštvo namire svojoj braći kao posljednju oporuku. 

Vjernost i točnost u obdržavanju svetih zavjeta, učinit će 
nas Bogu i svecu najbližim i najmilijim. Težimo li za tim ide- 
alom? Možemo li i mi sa svetim Pavlom na sebe primjeniti riječi 
prikazanja: »Krist će se proslaviti u mojemu tijelu bilo životom, 
bilo smrću, Jer je meni život Krist, a smrt dobitak« (prikazanje)? 

3. Izvor Franjinoga duhovnoga života bila 
jepresvetaeuharistija. Poznato je da je Svetac gojio 
posebnu ljubav prema Isusu u presvetom oltarskom otajstvu i 
da je s najvećim strahopočitanjem i pobožnošću pribivao sve- 
toj euharistijskoj žrtvi. Iz tog strahopočitanja nije se dao ni 
zarediti za svećenika, nego je ostao cijeli život đakonom. U 
velike je upravo radi toga cijenio svećenike. Iz početka je imao 
samo jednoga svećenika, koji bi braći očitao svetu Misu prije 
nego su se razišli da propovijedaju. Taj nepresahnjivi izvor mi- 
losti stoji i nama na raspolaganje. Svaki dan se pričešćujemo, 
svaki dan služimo svetu Misu. A gdje su plodovi? Gdje uvje- 
renje da »stradanja sadašnjega vremena nisu ništa prema slavi, 
koja će se očitovati na nama« (pričesna). 


4. listopada: Sveti Franjo Asiski, 501 


Uzdignimo danas svoje oči k nebu i u žarkoj molitvi zava- 
pimo: »0, izmoli svojoj braći, Vjerni svojoj da zadaći, Svi se 
jednom mogu naći, U tvom društvu blaženom. Amen« (posljed- 
nica). 

Molitva. 


Bože, koji svoju Crkvu zaslugama blaženoga našeg Oca 
Franje umnažaš novim potomstvom, udijeli nam, da po njego- 
vom primjeru sve zemaljsko preziremo i vazda budemo dionici 
nebeskih dobara. Po Kristu Gospodinu našem. Amen. 

